Mary — Rose Hayes 
Steaua de hârtie 


Traducere de Alexandra Petrea 


ISBN 973-95058-2-2 


Paper Star 
By Mary — Rose Hayes 


O Copyright 1991 by 
Mary Rose Hayes 


OCopyright 1995 by Editura MIRON 


Toate drepturile rezervate Editurii MIRON. 
Nicio parte a acestei căiți nu poate fi reprodusă sau 
transmisă sub nicio formă şi prin niciun fel de mijloc 
electronic sau mecanic, inclusiv prin fotocopiere, 
înregistrare magnetică sau prin alt sistem de stocare şi 
redare a informației, fără permisiunea scrisă a 
Editorului. 


Prolog 
1989 

Golful semăna cu o potcoavă de cal, cu laturile 
abrupte. Micul sat pescăresc La Playita era cuibărit în 
spatele dunei de nisip auriu de la gura râului Rio Verde. 

Era un loc idilic, tropical, languros, neîntinat de 
civilizație, un Eden pe Coasta de Vest a Mexic-ului. 

Golful a fost descoperit pentru prima oară în secolul 
şaptesprezece de spanioli, care l-au numit oficial Bahia 
Herradura, după forma sa. Dar l-au abandonat, în cele 
din urmă, după ce au constatat că este prea expus 
vânturilor puternice, de nord-vest. 

Localitatea a trezit interesul, apoi, abia în 1972, când 
un miliardar venezuelean, proprietar de terenuri 
petrolifere, captivat de frumuseţea sălbatică a peisajului, 
s-a gândit să o transforme într-o staţiune turistică. 

Satul nu se schimbase prea mult în trei sute de ani, 
populaţia se înmulţise destul de puţin şi continuase să 
trăiască într-o veselă anarhie. Principala lor ocupaţie era 
pescuitul şi agricultura, pe solul vulcanic, abrupt. 

Doar cantina şi alimentara aveau curent electric, 
furnizat de două generatoare. Apa avea o culoare 
maronie şi curgea cu intermitențe, printr-o reţea 
întortocheată de ţevi ruginite. Trebuia fiartă douăzeci de 

minute ca să poată fi băută. Nu existau telefoane, 
maşini, străzi sau canalizare. 

Satul era rupt de lume, izolat încă de cei douăzeci şi 
cinci de kilometri de munte şi junglă, de terenul 
prăpăstios, brăzdat de apele turbulente ale lui Rio 
Verde. Cu toate că misionarii catolici sosiseră de mult, o 
dată cu spaniolii, locuitorii induseseră icoanele cu lisus 
Cristos şi Fecioara Maria în propria lor galerie de zeități 
şi demoni. Dintre aceştia, cei mai importanţi erau — 
Xichamorro, un câine uriaş, fără picioare, cu glas de 
femeie, şi Chihuatete, vrăjitoarea — zeiţă cu păr blond, 
ieşită din mare. Se spunea că aceia care aveau ghinionul 
să-l vadă sau să-l audă pe Xichamorro mureau până în 
zori; iar bărbatul care se culca cu Chirihuatete căpăta un 
apetit sexual insațiabil şi un organ sexual enorm. Cel 
puţin, aşa era legenda. 

Singura diferenţă minoră după trei sute de ani era o 
oarecare prosperitate: în afară de fructe şi orez sălbatic, 
fermierii cultivau marijuana de bună calitate pe 
terenurile ascunse între dealuri, pe care o vindeau 
turiştilor sosiți de două ori pe săptămână, cu un mic 
yacht, din Puerte Vallarta. 

Însă, din 1972, se construi o şosea îngustă. Ani de zile 
văile răsunară de uruitul camioanelor încărcate cu 
pietriş, cherestea, ţevi, tablă, cabluri telefonice, articole 

sanitare, frigidere şi mobilă, în drum spre La Playita. 

Hotelul începu să prindă formă şi, în jurul lui, se 
ridicară căsuțe de oaspeţi, răspândite pe coama dealului 
şi legate printr-un labirint de terase şi scări împodobite 
cu arbuşti înfloriţi. Se excavă o piscină direct în stâncă. 
Restaurantul condus de un şef capabil era un rai 
romantic, oferind o spectaculoasă panoramă a junglei, 
stâncilor şi oceanului. 

La Playita se deschise în 1976 şi deveni peste noapte 
o senzaţie. Petrecerea de inaugurare făcu înconjurul 
lumii în cotidiene renumite. La Playita era un loc retras 
şi deosebit de luxos. Faima sa dură mai mult de un 
sezon, timp în care visul se transformă în coşmar. 

În martie, se întrerupse alimentarea cu apă, iar 
generatorul electric cedă, incapabil să facă față 
solicitărilor. Lenjeria rămase nespălată. Mâncarea se 
strică. Personalul angajat, inclusiv „le chef părăsiră 
corabia care se scufunda. 

În timpul verii, ploi torențiale inundară o porţiune de 
drum şi o furtună cumplită distruse legăturile telefonice. 

Staţiunea, cârpită pe ici-colo, se redeschise de ziua 
Recunoștinței, dar se închise din nou, înainte de 
Crăciun. 

În mai/anul următor, un uragan demolă noul pod. 
Sătenii începură din nou să navigheze pe Rio Verde în 

ambarcaţiuni mici, când apele erau scăzute sau în canoe 
adânci când creştea nivelul. 

Hotelul fu scos la vânzare. Dar nu se primi nicio 
ofertă. 

Piscina neîngrijită se crăpă şi secă. Acoperişurile din 
palapa ale căsuţelor fură spulberate de vânt sau 
putreziră. Un incendiu misterios distruse restaurantul. 
Jungla, atrasă de arbuştii nou plantați, invadă treptele, 
potecile şi zidurile, până când clădirile deveniră 
invizibile, locuite doar de şerpi, rozătoare, insecte şi din 
când în când de Royal Gutierez, un metis cu ochi gălbui, 
care cultiva marijuana în sus, pe râu. 

Sătenii se temeau de Royal, care mergea cu o macetă 
ascuţită atârnată de şold şi avea accese de nebunie, de 
fiecare dată când era lună plină. 

Nimeni nu se mai aventura pe treptele măcinate şi nu 
mai pătrunse în camerele dărăpănate, deşi unii îşi 
adăposteau animalele în spatele zidurilor înnegrite ale 
restaurantului. Drumul peste munte, până la şoseaua 
principală, se eroda an de an şi La Playita reveni la. 
Toropeala ei obişnuită, până când fu descoperită de 
Victor Diamond, care auzise de ea şi venise cu o barcă 
din Puerto Vallarta, s-o vadă. 

Era fascinat, aşa cum bănuise că va fi, de ruinele 
grandioase ale stațiunii turistice, considerându-le un 

cadru perfect pentru filmul său. 

Şoseaua fu reparată într-un timp record, camioanele 
începură din nou să străbată munţii, se refăcu podul 
peste Rio Verde, la fel ca alte edificii extraordinare din 
junglă, inclusiv o ruină pre-columbiană, construită în 
întregime din blocuri sintetice, care părea mai autentică 
decât cea adevărată în susul râului. 

Generatoare electrice fură aduse de camioane şi 
trailere cu antene satelit pe  acoperişurile lor. 
Hidroavioane uruiau în fiecare dimineaţă, înainte de 
furtunile amiezii; yachturi uriaşe se legănau în golf. Era 
de lucru pentru toţi cei care voiau să muncească, iar 
cultivatorii de marijuana practicau un comerţ înfloritor. 

Era din nou o perioadă de înflorire. La Playita se 
unise din nou cu restul lumii. Se întorseseră americanii. 
Ce încântare, ce spectacol! Vor avea subiecte de bârfă 
pentru zeci de ani; se vor naşte noi legende: 

Despre Vera, artista atât de îndrăgită de ei, care 
desena portretele copiilor. 

Despre Arnie, vedeta atât de vestită şi plină de 
probleme pe care îl compătimeau. 

Despre scriitorul cunoscut sub numele de Saint!, eroul 
care supravieţuise torturii în cumplita închisoare Santa 


1 Sfîntul (engl.). 


Paula, pe care îl admirau. 

Starfire, cea mai ciudată femeie pe care o văzuseră 
vreodată, care sosise călare pe o pasăre, din mare, atât 
de palidă şi de frumoasă, încât mulți dintre ei o 
considerau întruchiparea lui Chirihuatete însăşi. 

Şi apoi, mai era şi Victor Diamond, bogatul 
producător holywoodian, care — aşa cum spunea 
părintele Ignacio, al cărui catolicism se împletise cu 
credințele păgâne, la fel ca la ceilalți — era posedat de 
diavol. De Diamond se temeau. Probabil că avea o mare 
putere, se gândeau ei, dacă o ţinea prizonieră pe 
Chirihuatete. 


Partea întâi 


Capitolul 1 
1979 

Vera Brown stătea la biroul ei, lucrând la un foileton 
cu desene animate de duminică. Se numea Aventurile 
Dianei Starr. Diana era o animatoare londoneză. Vera 
nu prea ştia exact ce era o animatoare, dar 1 se părea 
palpitant, deosebit şi curajos — adică toate calitățile pe 
care ea însăşi nu le întrunea. 

Diana avea şaptesprezece ani, la fel ca Vera, dar era 
singura lor trăsătură comună. Diana era înaltă, suplă, cu 
talie de viespe şi sâni ridicaţi. Părul ei era o coamă 
blondă, care-i atârna pe umeri. Era destul de frumoasă 
sau, mai bine zis va fi, când Vera se va hotărî ce faţă să- 
1 facă. Se îmbrăca întotdeauna modern şi îşi schimba 
mereu hainele. Azi purta o fustă mini din piele neagră, 
cizme cu tocuri înalte şi o bluză de satin cu un decolteu 
îndrăzneţ. Era genul de îmbrăcăminte care i-ar fi plăcut 
tare mult Verei, dar nu avea voie s-o cumpere şi nici n- 
ar fi îndrăznit vreodată s-o poarte. 

În acel de-al patrulea şi ultimul chenar, Diana stătea 
cu o mână pe şold, inocent de provocatoare, lângă o 
casă uriaşă, cu stâlpi, cupole, frontoane şi ferestre 
sclipitoare. Din câteva trăsături de condei Vera contură 
niște maşini elegante în parcare — Rolls-Royce-urile şi 
Jaguar-urile erau cel mai uşor de desenat. Diana 
intenționa să strice petrecerea dată de lordul Adolphus 
Keesos, magnat şi miliardar, pentru majoratul fiului său, 
Alexander. 

Vera lucra de o lună la Aventurile Dianei Starr şi era 
mândră de ce realizase; 1 se părea foarte profesionist, cu 
un echilibru riguros între lumini şi umbre, prim-planuri, 
cadru îndepărtat şi siluete. Câteva retuşuri şi va putea 
să-şi prezinte creația publicaţiilor Daily Mirror sau 


10 


Express. Numai dacă ar reuşi să-i facă o faţă potrivită 
Dianei. 

Vera încercase de nu ştiu câte ori, dar acum, ca de 
obicei, nu reuşea să prindă trăsăturile fetei, deşi ştia că 
adevărata Diana o aştepta undeva; aproape că o vedea. 
Între timp, însă, apărea doar faţa Verei şi nu era deloc 
bine. Chiar şi stilizată, faţa ei nu se potrivea Dianei. 

Diana era bogată, stilată şi frumoasă. Locuia singură 
în apartamentul din Mayfair pe care-l moştenise când 
îndrăzneți şi chipeşii ei părinți muriseră într-un 
accident de avion, deasupra Munţilor Atlas. În orice caz, 
nu locuia cu nişte părinți în vârstă, într-o casă modestă 
de la periferia orăşelului Orpington, în Kent. 

Tot ce făcea Diana era foarte şic. Se trezea târziu şi 
bea cafea fără zahăr la micul dejun. Îşi petrecea după- 
amiezele făcând cumpărături la Harrods sau Fortnum şi 
Mason, colindând galeriile de artă, participând la 
costisitoare licitaţii la Sotheby 's sau apărând în paginile 
ziarelor care descriau evenimentele din lumea bună. 
Seara, bea şampanie la hotelul Ritz şi se ducea la 
petreceri frumoase, înconjurată de bărbați superbi. Când 
avea chef, zbura în sudul Franţei sau îşi conducea 
maşina Aston Martin într-o viteză ameţitoare, pe 
autostradă. Şi, se pare că singurul lucru pe care-l evita 
Diana, era mâncarea. Şi tocmai de aceea reuşea să-şi 

menţină silueta. 

Spre deosebire de Vera care era supraponderală. 
Exagerat de supraponderală. 

Mama ei spunea că avea o poftă de mâncare 
exagerată, ca orice adolescentă, iar doctorul Wheeler 
susținea că ar trebui să ţină regim. 

Doctorul Wheeler era pe jumătate american şi mama 
ei nu avea încredere în americani din principiu. 
Ignorând faptul că tatăl lui fusese englez şi de asemenea 
doctor, susținea: 

— Americanii sunt obsedați de regim! 

Iar doctorul Wheeler îi spunea: 

— O să-şi revină. Este încă un copil. 

Vera îl plăcea pe doctorul Wheeler. Era prietenos, 
nonconformist şi râdea cu uşurinţă. Îi plăcea mai ales 
felul în care se purta cu ea. O considera un om cu 
personalitate, nu doar un trup obez, nefericit. 

— Ce carte citeşti? o întrebase el într-o după-amiază, 
când o găsise cufundată în lectură, în sala de aşteptare. 

Vera îi arătase. Era romanul Sub vulcan de Malcolm 
Lowry. 

— Dumnezeule! exclamase doctorul Wheeler şi o 
privise cu respect. Ce părere ţi-a făcut? 

— N-am înţeles prea bine, zise Vera, dar nu contează. 
Îmi place, este... 

Căută cuvântul potrivit. 

— ... atât de diferit de ce avem noi, aici... 

După aceea, discutaseră mai mult despre cărți decât 
despre problemele adolescenţei, aşa cum credea mama. 
O  întrebase dacă se gândise vreodată să devină 
scriitoare. Vera clătinase din cap. Poate ar trebui să se 
gândească la acest lucru, îi sugerase doctorul Wheeler. 
Se interesase dacă ținea un jurnal, poate că ar fi un bun 
început. 

— Da, ţin un jurnal, dar nu în scris. Îl desenez, spuse 
Vera. 

Era pentru prima oară când mărturisea cuiva despre 
pasiunea ei pentru benzi desenate. 

Mama ei era din ce în ce mai revoltată pe doctorul 
Wheeler şi pe influenţa lui asupra Verei. 

— Ai grijă, domnişoară — fereşte-te de acest om. 
Americanii ăştia sunt toţi la fel. 

Şi apoi adăugă: 

— ŞI nu uita că vine din California. 

Pentru mama ei, California era sinonimă cu 
Hollywood-ul, care reprezenta un fel de Sodoma şi 
Gomora. Slavă Domnului că nu va sta mult pe aceste 
meleaguri. Peste doi ani, în orice caz nu mai mult de 
CINCI, O să se întoarcă de unde venise. 

Şi acum, auzi vocea mamei: 

— Ceaiul este gata, draga mea. 

— Ah, la dracu”! strigă Vera şi trânti creionul, 
disperată. 

Ura ora ceaiului. În fiecare zi, îşi promitea că n-o să 
mai mănânce decât un biscuit, dar nu reuşea. Tatăl ei, 
care era invalid, se trezea la ora ceaiului şi mama făcea 
o adevărată ceremonie. 

Se îmbrăca în cel mai bun taior al ei, maron cu alb, şi 
turna ceai Earl Grey din ceainicul de argint care 
aparținuse bunicii sale, alimentându-i la nesfârşit pe 
Vera, aşezată în stânga, şi pe tatăl ei, în dreapta, cu 
sandvişuri, biscuiţi şi prăjituri. 

Vera se îndopa fără să se oprească. Concentrându-se 
asupra mâncării, reuşea să nu-l asculte pe tatăl ei, care 
povestea cum îşi petrecuse ziua, şi pe mama ei care 
scotea mici strigăte de compasiune. Tatăl suferea de 
hipertensiune, congestie pulmonară, insomnie, colon 
spastic şi alte dureri. Cu excepţia ceaiului, stătea într-un 
pat de spital, în camera de la subsol, înconjurat de 
diverse medicamente. 

Vera nu împărtăşea îngrijorarea mamei pentru 
sănătatea lui. Îi era ruşine şi se simţea revoltată de 
această atitudine, căutând alinare în mâncare. Azi, ca de 
obicei, înfulecă totul cu o poftă exagerată. 

După ceai, tatăl se întoarse în camera lui, ca de obicei, 

să-şi ia temperatura şi tensiunea şi să noteze rezultatele 
în jurnalul lui. Apoi, suna de dimineaţă la cabinetul 
doctorului Wheeler, să le comunice. Sora le înregistra 
politicos, dar fără prea mare entuziasm. După părerea 
mamei, era la fel de ticăloasă ca doctorul Wheeler. 

Vera o ajuta pe mama ei să spele vasele şi începea să 
prepare cina. Apoi, se retrăgea şi ea în camera ei. Îi 
rămânea o oră liberă, înainte să-l ajute pe tatăl ei să-şi 
pregătească baia şi să-i schimbe aşternuturile. 

Se uită la opera de artă de pe biroul ei, la Diana Starr, 
stând veselă în faţa casei lordului Adolphus şi privind 
lumea cu ochii Verei. 

Începu să se dezbrace, oprindu-se o singură dată să 
întoarcă desenul cu faţa în jos. Ce ar crede Diana despre 
ea, dacă ar vedea-o? 

Apoi, îşi privi trupul gol în oglindă. Era disperată. 
Sânii ei tineri erau îngropaţi în grăsime burta îi atârna în 
straturi, iar şoldurile se lăţeau puhave. Începu să plângă. 
Ce mult ar dispreţui-o Diana. Dar ce putea să facă? 

Vera nu înţelegea de ce îi venea să mănânce, chiar şi 
când nu-i era foame. 

Nefericită, deschise sertarul biroului, unde îşi păstra 
rezerve pentru cazuri de urgență, sub un morman de 
bluze curate din bumbac. Desfăcu batonul de Marş şi îl 
băgă pe tot în gură, uitându-se în oglindă, în timp ce 

ciocolată i se prelingea pe bărbie, amestecată cu 
lacrimile. 

Nu-i plăcea deloc cum arăta. Nu voia să fie Vera 
Brown. Ce bine ar fi să semene cu Diana. Vera ştia că 
şi-ar da şi sufletul să-şi petreacă o singură zi ca Diana 
Starr. 

Reţeaua de comunicaţii Treadwell ocupa cel de-al 
patruzecilea etaj placat în marmură neagră al unei 
clădiri de pe Madison Avenue. 

Intrarea principală, înaltă de şapte metri, uşile din 
bronz şi sticlă groasă, cu încrustaţii neoclasice, duceau 
într-un superb şi impunător hol din marmură, în care 
mişunau sute de oameni între şirurile de ascensoare şi 
UŞI. 

Recepția pentru apartamentele celor din conducere se 
afla la etajul treizeci şi nouă şi consta într-un birou uriaş 
din lemn şi pluş gri-perle, unde telefoanele şi 
ascensoarele ţârâiau pe diverse tonalități, îmbinându-se 
cu muzica în surdină. 

La ora trei, în după-amiaza aceea, uşile ascensorului 
se deschiseră şi apăru un adolescent cu păr negru, lung 
până la umeri. Era un băiat frumos, cu trăsături delicate 
şi ochi pătrunzători, închişi la culoare. Faţa lui bronzată 
ieşea în evidenţă printre newyorkezii palizi, în această 
lună de iarnă. 

Se îndreptă grațios spre recepţie, unde o femeie în jur 
de treizeci de ani, îmbrăcată îngrijit, cu o figură glacială, 
părea livrată o dată cu biroul la care stătea. 

Băiatul i se adresă: 

— Aş vrea să-l văd pe domnul Treadwell, vă rog. 

ȘI, ca să se asigure, în caz că nu-l cunoştea pe 
preşedintele companiei, adăugă: 

— Domnul Sloane John Treadwell. 

Recepţionera zâmbi profesionist, întinzându-şi buzele 
rujate în roşu. 

— Da, domnule. Să văd dacă este. Pe cine să anunţ? 

— Pe fiul lui. 

— Luaţi loc, vă rog. 

Ridică un receptor alb şi formă un număr. 

— Fiul domnului Treadwell se află aici. 

Băiatul nu se aşezase, ci o domina cu statura lui, 
mutându-şi greutatea de pe un picior pe altul. 

Recepţionera puse receptorul în furcă. 

— Îmi pare rău. Este într-o conferinţă. Domnişoara 
Gerrity spune că... 

Aceeaşi poveste. O auzise de nu ştiu câte ori. 

Preşedintele companiei Treadwell Communications 
era întrerupt dintr-o conferință deosebit de importantă 
de un nimeni, mai ales dacă era un membru al familiei, 
pentru cine ştie ce motiv trivial. Avea o problemă vitală. 

Tatăl său va afla în curând. 

Băiatul scoase un plic uzat din buzunarul blugilor săi 
strimți. 

— N-o vreau pe domnişoara Gerrity. Trebuie să 
discut personal cu tata. 

— Nu, domnule. 

Recepționera întinse mâna. 

— A spus să aşteptaţi aici. Va cobori imediat. 

— Nu contează. Ştiu drumul. 

Se îndreptă spre uşa închisă, care ducea spre un 
coridor, un ascensor privat şi biroul tatălui său de la 
etajul patruzeci. 

Apăsă pe mâner, dar nu se deschise. 

— Hei! strigă băiatul. Este închisă. 

— Da, domnule Treadwell. 

Încercă să fie politicos. 

— Poţi s-o deschizi, te rog? 

— Îmi pare rău, domnule Treadwell. Nu se poate. 

Recepţionera zâmbi şi îi sugeră: 

— Poate doriți să citiţi o revistă, în timp ce aşteptaţi. 
Avem Rolling Stone... 

Simţi că se înfurie. Nu-i dădeau voie. Nu-i venea să 
creadă. Tocmai azi! Oare nu. Înţelegeau ce se 
întâmplase? 

— Domnişoara Gerrity o să coboare imediat. 

Şi îi spuse din nou: 

— Luaţi loc, vă rog. 

Băiatul deschise uşa să protesteze enervat şi apoi se 
calmă cu un efort vizibil. O.K., o să se liniştească 
deocamdată. Ştia că Gerrity nu-l plăcea şi îl considera o 
belea, dar era secretara tatălui lui şi îşi făcea datoria cu 
conștiinciozitate. Va trebui să-i arate scrisoarea tatălui 
său. Şi apoi, Sloane St. John Treadwell va înţelege tot. 

Se îndreptă spre sala de aşteptare şi se trânti într-un 
fotoliu cenuşiu de catifea, lângă o măsuţă circulară din 
sticlă. Pe masă era un ghiveci alb din ceramică, plin cu 
ciclamene albe, înfipte în muşchi. În jurul ghiveciului, 
reviste tehnice sau de interes general erau aranjate în 
teancuri. 

Oftă ostentativ, îşi încrucişă picioarele, îşi sprijini 
capul de spătarul moale al fotoliului şi privi fix luminile 
din tavan; peste câteva clipe, se aplecă înainte, cu 
mâinile atârnându-i între genunchi. Dar nu se uită la 
revista Rolling Stone, ci scoase scrisoarea din plicul 
murdar şi o reciti atent. 

Domnişoara Gerrity sosi peste cinci minute. Era o 
femeie între două vârste, îmbrăcată într-un taior 
bleumarin şi o bluză albă cu fundă. 

— Doamne, Junior ce surpriză! 

Băiatul se ridică. Îi tremurau nările de indignare. Nu 

suporta să i se spună Junior. Încercă să răspundă 
politicos. 

— Bună ziua, domnişoară Gerrity. 

Femeia trecu imediat la atac: 

— Ce cauţi în New York? 

— Vreau să-l văd pe tatăl meu. 

— Tatăl tău este un om ocupat. Şi nu ştia că vii. De ce 
nu eşti la şcoală? 

— Pentru că am renunţat. 

— Ah, Junior, iarăşi? Cum ai putut să faci asta? 

— Era o pierdere de timp. Doar i-am spus că aşa va fi. 

Ştia că vorbea ca un adolescent blazat şi se blestema 
în gând pentru asta; însă nu avea ce face. Domnişoara 
Gerrity îl scotea din sărite. 

Ştia exact ce va spune acum şi încercă să reziste 
reproşurilor pe care le auzise de atâtea ori. Era a treia 
şcoală la care renunţa. Ce urât din partea lui... când 
tatăl său se străduise atât de mult să-l înscrie. „A1 avut 
parte de ce este mai bun, toată viaţa”, se văicărea ea. 
„Cele mai bune şcoli, tabere, excursii, cadouri, jucării — 
un tată atât de devotat şi tu nu te arăţi demn de el.” Iar 
el, la rândul lui, protesta. „Cum poate spune că mă 
iubeşte, când nu mă vede niciodată? Nu vreau să fiu 
trimis departe, din ce în ce mai departe, de fiecare dată. 
În cele din urmă, am ajuns la Santa Barbara — în 

extremitatea ţării. Nu-mi dă niciodată şansa să-i arăt de 
ce sunt în stare.” 

Dar poate că lucrurile se vor schimba acum. Tata va fi 
surprins şi încântat. Va trebui să mă ia în serios şi să-şi 
găsească timp pentru mine, se gândi el... Pentru că 
reţeaua Treadwell pregătea o nouă serie Nighwatch iar 
el va fi tocmai potrivit. Sărise în sus când auzise de 
această serie şi chiar a doua zi sosise scrisoarea. Era un 
semn. 

— Nu mai am nevoie de şcoală, insistă el. Vreau să 
lucrez pentru el, aici. Şi trebuie să-i arăt ceva. 

Întinse scrisoarea. 

Însă domnişoara Gerrity n-o luă. 

— Junior, gândeşte-te, te rog. Nu poate să te vadă 
acum. Are o întrunire importantă şi la cinci şi jumătate 
pleacă în Japonia. 

— N-o să-i răpesc prea mult timp. Aş putea să-l 
însoțesc până la aeroport. 

— Are programată o discuţie cu altcineva în drum 
spre aeroport. 

— Dar şi problema mea este importantă! 

Îi dădu scrisoarea, să vadă că era trimisă de editorul 
unei reviste numite Terror Tales.? 


2 Poveşti de groază (engl.) 

O văzu cum citeşte. 

— Ai înţeles? 

În scrisoare, editorul îi mulțumea pentru lucrarea lui. 
Se scuza că nu reuşise să folosească povestirea de data 
aceasta şi-l ruga să-i trimită orice scrisese. Băiatul 
indică paragraful pe care îl învățase deja pe dinafară. 

— Orice. Le-a plăcut ce am scris. 

— Dar nu au publicat. 

— Nu încă. Însă or s-o facă, zise el, convins. 
Domnişoara Gerrity îl întrebă fără să-şi dea seama de 
cruzimea ei: 

— Ai venit tocmai din Santa Barbara pentru atâta 
lucru? 

Apoi, adăugă resemnată: 

— Bine. O să-i arăt. Aşteaptă aici. 

Trecură încă zece minute. Băiatul se fâțâi prin 
recepție. Se uită la fotografiile înrămate ale 
celebrităților, în cele din urmă, aşteptă lângă uşa 
închisă, gata să între. 

Muzica prezentă o selecție din My Fair Lady şi 
începu West Side Story. 

Domnişoara Gerrity se întoarse în cele din urmă. 
Ținea scrisoarea în mână şi încă un plic gros. 

— Fi, ce-a spus? 

— Trebuie să te întorci imediat în California. L-a 

sunat pe director. Sunt de acord să te reprimească. 

Băiatul o privea şocat. 

— Dar n-a înţeles că nu pot? Ce a spus despre 
scrisoare? 

— NIMIC. 

— Adică nici măcar n-a citit-o? 

— Te-am prevenit, Junior. Nu are timp. Este deja în 
întârziere. 

Acum, domnişoara Gerrity îi oferi plicul. 

— Este pentru tine. Ar trebui să-ţi ajungă. 

Băiatul luă banu şi îi numără cu grijă. Zece hârtii nou- 
nouţe de o sută de dolari. 

— Zece bătrâne, zise el. Da, or să-mi ajungă. 

— Tatăl tău a fost foarte generos, îl aprobă 
domnişoara Gerrity. 

Băiatul puse banii în plic. Acum, începuse să respire 
întretăiat şi se albise la faţă. Apoi spuse cu un glas 
gâtuit: 

— Informează-l pe tatăl meu că voiam cinci secunde 
din prețiosul lui timp, nu banu lui afurisiţi. 

Pe urmă, rupse plicul în două jumătăţi egale şi le lăsă 
să cadă pe podea, unde aterizară pe pantofii negri, 
lustruiți, ai domnişoarei Gerrity. 

Şi, înainte să plece, îi strigă: 

— Să nu-mi mai spui Junior. 

Coborî în hol, furios. Şi abia când îşi croi drum spre 
ușă, printre oamenii indiferenți, care treceau pe lângă el 
ca şi când n-ar fi fost acolo, simţi o durere în piept şi 
lacrimi fierbinţi în ochi. Era umilit de aceste lacrimi, dar 
nu trebuia să-şi facă probleme, pentru că nu-l băgă 
nimeni în seamă. Parc-ar fi fost invizibil. 

Magazinul lui Phil's, restaurantul unde Jo-Beth 
Feeney lucra în fiecare zi după şcoală şi sâmbăta, dădea 
spre singura arteră principală din Corsica, unde se aflau 
trei stații de benzină, snack-uri, alte magazine, şi sala de 
la Gospel Bearers, unde mama lui Jo-Beth îşi petrecea 
majoritatea timpului, când lucra ca îngrijitoare la 
Motelul 6. Dincolo de curtea prăfuită şi de gardul 
dărăpănat, se întindeau doar treizeci de mile de arbuşti 
de bumbac şi buruieni bătute de vânt. 

Jo-Beth avea şaptesprezece ani, un metru şaizeci 
înălțime şi păr blond. Pentru un trecător indiferent, era o 
fată drăguță dar, dacă o priveai mai atent şi-i vedea 
ochii cenuşii-violeţi, observai că era frumoasă. Însă Jo- 
Beth nu avea aceeaşi părere. Toată viaţa ei fusese 
comparată cu Melody Rose, sora ei mai mare, iar 
Melody Rose, aşa cum ştiau toţi, era cu adevărat 
frumoasă. 

Jo-Beth Feeney locuia de când se ştia în Corsica, 
Texas. Amarillo, aflat la treizeci şi cinci de mile 

depărtare era „marele oraş”. Dallas, la sute de mile 
depărtare, era un loc exotic, care depăşea forţa 
imaginaţiei sale, dar Melody Rose ajunsese şi mai 
departe, la New York. Acum devenise un model vestit, 
iar pozele ei apăreau în Vogue şi Harper’s Bazaar. 

În după-amiaza aceasta, Jo-Beth, în uniforma ei roz 
de chelneriță, împrăștie pe tejghea fotografiile decupate 
din reviste şi o privi entuziasmată pe blonda superbă, 
îmbrăcată în hainele acelea uimitoare. 

Charlene, cu şase ani mai mare ca Jo-Beth şi din ce în 
ce mai grasă, îşi aranjă fundiţa roz din păr şi zise 
prudentă: 

— Drăguţ... spuse ea, dar nu prea seamănă cu 
Melody Rose. 

— Ba seamănă, o contrazise Jo-Beth. Este Mei, 
bineînţeles. 

Bineînţeles că era Melody, sora ei, model de lux al 
firmei Exotica Inc., vestită agenţie de mode. 

Charlene o contrazise. 

— Dar tipa aceasta are păr roşu. 

— Şi ce dacă? zise Jo-Beth indiferentă. Şi l-a vopsit 
sau poartă o perucă. 

Melody Rose nu prea scria mult, dar, în orice caz, îi 
trimitea scrisorile numai la restaurant. Nu îndrăznea să 
le arate acasă, de frică să nu le vadă Floyd. Şi chiar dacă 

nu le vedea, le găsea mama şi-i spunea, fiindcă nu-i 
ascundea niciodată nimic. Se gândea probabil că Floyd 
n-o s-o mai bată, dacă era cinstită cu el. 

Nimeni nu avea voie să vorbească de Melody Rose. 
Fugise anul trecut, după ce se certase cu Floyd. 

Singurul care cunoştea mai multe amănunte era 
puştiul familiei Martinez de alături. Ascultase cum 
zbieraseră, ca nişte animale, şi îi povestise lui Jo-Beth. 

— Au urlat unul la altul. Şi, pe urmă, el i-a tras o 
palmă, iar ea a început să plângă. 

Pe urmă, bărbatul plecase la lucru şi ea îşi făcuse 
bagajul şi fugise. 

În noaptea aceea, când aflase de plecarea lui Melody, 
Floyd se înfuriase atât de tare, încât Jo-Beth crezuse că 
o să facă un atac de cord. 

— După tot ce am făcut pentru fata asta, deşi nu este 
nici măcar rudă cu mine. 

O acuzase pe mama ei că o ajutase pe Melody să fugă 
şi că-l minţise. O plesnise peste faţă. 

Jo-Beth zbierase. 

— Las-o în pace. N-a ştiut nimic. 

Floyd o înjurase. 

— Tacă-ţi gura. Nu vorbi aşa cu tatăl tău. 

— Nu eşti tatăl meu. Pentru mine nu însemni nimic. 
Și să nu te mai atingi de mama, ticălosule. 

După aceea, mama îşi pusese frunză de salvie peste 
ochiul învineţit şi vorbise printre buzele umflate despre 
voinţa lui lisus şi despre faptul că Floyd era pentru ea 
crucea pe care trebuia s-o poarte în viaţă. 

Jo-Beth îşi făcu griji pentru Melody Rose în 
următoarele trei luni. 

Oare unde fugise? Visa de la paisprezece ani să 
ajungă model, la New York. 

Se întreba dacă se dusese până acolo. Dar de unde 
luase bani? Se simţea bine? 

În cele din urmă, primi o carte poştală ilustrată. 
Mellody era în siguranţă: avea un apartament şi lucra. 
Jo-Beth oftă uşurată. Sosiră încă două ilustrate în 
următoarele luni: una cu Empire State Building şi alta 
cu Manhattan-ul la apus. Mellody devenise fotomodel şi 
lucra pentru vestita agenţie Exotica Inc. Îi plăcea New 
York-ul. 

Totuşi, trei cărți poştale ilustrate în nouă luni nu prea 
erau mare lucru. Jo-Beth ar fi vrut ca Melody să-i scrie 
mai des. Tânjea să afle mai multe — unde locuia, cum îşi 
petrecea ziua un fotomodel, ce prietenii legase. 

Dar, în cele din urmă, azi primi ceva concret, care 
putea fi admirat. Avea ocazia s-o vadă pe Melody, în 
haine frumoase, superbă şi bogată. 

Refuza să creadă că fata din fotografie nu era Melody. 

— Chiar, nu fi proastă. De ce le-ar trimite, dacă n-ar 
fi ea? 

După ce primise pozele lui Melody Rose, care 
dovedeau că se poate, Jo-Beth se entuziasmase. 

De îndată ce va termina liceul, va pleca din Corsica, 
departe de Floyd şi se va duce la New York, să stea cu 
Melody. Acolo erau restaurante superbe, unde putea 
câştiga bani frumoşi fiind chelneriţă. Oricum destul ca 
să o ajute pe mama ci. 

Biata de ea, fusese frumoasă o dată; avea o fotografie 
veche de-a ei, în care purta o rochie înflorată de casă şi 
zâmbea fericită, ținând două fetiţe de mână. Cea slabă, 
colţuroasă, cu o figură serioasă era Jo-Beth. Melody 
Rose, numai bucle şi funde, se atârnase de rochia mamei 
şi zâmbea fermecător aparatului foto. Melody Rose era 
deja frumoasa familiei. Mama îi pieptăna părul ore în şir 
şi o îmbrăca în haine drăguţe, spunându-i că arată ca 
Shirley Temple. 

Tatăl lor făcuse probabil poza, cu puţin înainte să le 
părăsească. Într-o dimineaţă, se urcase în taxiul său şi 
plecase din oraş şi din vieţile lor: Jo-Beth, de cinci ani, 
iar apoi de şase şi şapte, insistase să afle: 

— De ce a plecat, mamă? De ce ne-a părăsit? Când se 
întoarce? 

Nu avea fotografii cu el şi mama nu vorbea niciodată 

de el. Jo-Beth nu-şi amintea cum arată, dar ştia în 
schimb cât suferise. O mai durea şi acum că tatăl ei 
plecase; o ardea uneori, mai ales de Crăciun şi de ziua ei 
de naştere, ca o rană deschisă. 

Apoi, mama ei se căsătorise cu Floyd, care o bătea 
când se îmbăta sau se înfuria. 

Jo-Beth o întreba: 

— De ce te-ai măritat cu el? 

— O femeie are nevoie de un bărbat. 

Dar mama ei îşi pierduse zâmbetul şi Jo-Beth nu 
înțelegea la ce îi mai trebuia un soţ. S-ar fi descurcat 
foarte bine şi fără Floyd. 

Jo-Beth tânjea s-o vadă zâmbind pe mama ei. Jurase 
s-o facă fericită şi să trăiască la New York. N-ar mai 
trebui să muncească şi ar putea să aibă lucruri drăguţe. 

Dar economiile lui Jo-Beth creşteau îngrozitor de 
încet. Floyd ştia exact cât câştiga şi o punea să 
contribuie la cheltuielile casei. 

— Este timpul să te întreţii de una singură, spunea el. 

Dar nu ştia de bacşişuri. Bine că le primea. 

— Ai câştiga mai mult, dacă ai fi mai prietenoasă, o 
sfătuia Charlene. 

Jo-Beth se strâmba. 

— Adică că mă las mângâiată pe fund? Nu, 
mulţumesc. 

Charlene clătinase din cap. 

— N-are rost să te porţi ca regina din Saba. Vor crede 
că eşti virgină. 

— Păi sunt. Ţi se pare atât de grav? 

Charlene o privise mirată. 

— Serios? 

Apoi chicotise. 

— Îmi vine greu să-mi imaginez, ştiind că eşti sora lui 
Mei! 

Pe măsură ce trecea timpul, bacşişurile creșteau, deşi 
Jo-Beth nu se purta mai prietenos. Bărbaţii începuseră s- 
o privească interesaţi. Charlene îi spusese: 

— Bineînţeles că se uită la tine, draga mea. Te-ai 
făcut drăguță. Să nu-mi spui că n-ai observat. 

Jo-Beth se înroşise la faţă. Observase, bineînţeles, în 
ultimul an, se împlinise brusc. Sânu ei o enervau. Erau 
rotunzi, ridicaţi şi tari. Şi 1 se păreau nepotriviţi pentru 
corpul ei. Încerca să-i ascundă, îmbrăcându-se în haine 
largi şi umblând cu braţele încrucişate. 

— Dar nu are rost. Au ochi să vadă. Sunt obişnuiţi, 
oftă Charlene. Nu poţi să-i păcăleşti. 

— Probabil că nu, recunoscu Jo-Beth, fără să vrea, 
temându-se de corpul ei voluptuos. 

Mai ales că acela care o privea cel mai mult era 
Floyd, tatăl ei vitreg, care le bătuse o dată pe ea, pe 

Melody Rose şi pe mama ei. Dar acum, ar fi preferat s-o 
bată, decât să se uite la ea insinuant şi să o pipăie. 

Jo-Beth evita cât putea. Lucra în schimburi duble în 
weekend şi punea deoparte tot ce câştiga. Charlene 
clătina din cap. 

— Ascultă, J.B. De ce nu ieşi să te distrezi? Sunt şi 
alte lucruri în afară de gaura asta. 

— M-da, o aprobase Jo-Beth. Ştiu. 

Se gândea la New York. Şi, ca să-şi întărească 
hotărârea, prinse una din pozele lui Melody Rose pe 
perete, deasupra patului. 

Sora ei era îmbrăcată într-o superbă haină bleumarin, 
cu nasturi de alamă, pantaloni albi, eleganți, şi poza 
grațios, cu părul în vânt, pe un yacht. Îi zâmbea unui 
bărbat drăguţ, care avea o cămaşă albastră, ca ochii lui. 
Jo-Beth stătea în pat şi se imagina cum ar arăta într-un 
costum ca Melody, pe o ambarcaţiune frumoasă. Ah, se 
gândi ea, nici măcar n-am văzut marea... 

Mama ei observase fotografia şi o întrebase: 

— Ce-i asta? 

— O poză din magazin. Mi-a plăcut. 

Femeia îşi ţuguiase buzele, se uitase când la 
fotografie, când la Jo-Beth şi, după o clipă de linişte, îi 
spuse pe un ton dezaprobator: 

— Băieţii ăştia drăguți din reviste sunt toți 

homosexuali. 

Nu făcuse nicio remarcă la adresa fetei şi nu sesizase 
că era Melody Rose. 

Jo-Beth îşi dădu seama că n-avea de ce să se 
îngrijoreze. Dacă mama ei nu-şi recunoscuse propria 
fiică, Floyd nu va reuşi nici atât. 


Capitolul 2 

Era o zi ciudată, acea miercuri din ianuarie, când viaţa 
Verei se schimbase pentru totdeauna. O zi plină de 
neastâmpăr, neobişnuit de primăvăratică. Sufla vântul, 
în timp ce nori grei alergau pe cer, aducând averse 
calde, ca de aprile. 

Doctorul Weehler ieşea din cabinet să-şi viziteze 
pacienții la domiciliu, când apăru Vera să ia reţetele 
pentru tatăl ei. N-avea haină şi era îmbrăcat în pantaloni 
largi şi un pulover pescăresc, cu care mama ei nu era de 
acord. După părerea ei, nu semăna cu un doctor, ci cu 
un jucător de soccer, un fermier sau un căpitan de yacht. 

Vera însă considera că doctorul Wheeler arăta bine, 
cu părul lui roşcat, ondulat, ochii ageri şi zâmbetul lui 
cald. Păcat că era atât de bătrân; avea cel puţin treizeci 
ŞI cinci de ani, deşi Vera nu avea de ce să îl considere în 
vârstă. Se întreba dacă Diana l-ar găsi atrăgător, dar îşi 
răspunse că nu — nu era destul de strălucit pentru Diana; 

pe ea ar interesa-o un specialist din Harley Street, nu un 
simplu medic generalist din provincie, chiar dacă se 
născuse în America. 

Îi zâmbi. 

— Bună, Vera. 

Apoi se întoarse, deschise din nou uşa cabinetului şi o 
împinse înăuntru. 

— Mă bucur că ai apărut. Trebuia să vorbesc cu tine. 

Abia târziu, după-amiază, când tatăl ei se culcă şi 
mama plecă la cumpărături, Vera reuşi să se gândească 
la vorbele lui. 

Se aşeză la birou, pe care erau împrăştiate ultimele ei 
desene. Diana se afla la o petrecere, la ambasada 
sovietică. Era îmbrăcată într-o rochie neagră şi îşi 
strânsese părul des într-o coadă franțuzească. Atrăsese 
atenţia şi suspiciunea KGB-istului Yuri Andreev, un 
bărbat dur, în vârstă de aproximativ treizeci de ani... 
Dar Vera se gândea în altă parte, pentru prima oară. 

Doctorul Wheeler o întrebase brusc: 

— Ce planuri ai, Vera? 

— Planuri? clipise Vera, surprinsă. 

— Pentru viitor. Ai aproape optsprezece ani. Ce ai de 
gând să faci? 

— La ce vă referiţi? se bâlbâise ea. 

Bătea în birou cu degetele. 

— Mă refer la o carieră. Dacă nu te duci la colegiu, 
ce-ar fi să-ţi iei un serviciu? 

— Nu... m-am gândit încă. 

— De ce nu? 

— Au nevoie de mine acasă. 

„Nu ştiu ce m-aş face fără tine, Vera”, îi spunea 
mereu mama ei. „Depindem de tine, draga mea.” 

— Oricum, nu pot să fac nimic, spusese ea. 

Ceea ce era foarte adevărat. Nu ştia nici măcar să bată 
la maşină. Doar să deseneze şi acesta era un hobby. I se 
spusese de atâtea ori. 

Doctorul Wheeler continuase: 

— Crezi că au într-adevăr nevoie de tine? 

Apoi, adăugase curios: 

— Pleci vreodată de acasă? Te duci la întâlniri? Ai un 
prieten? 

Vera se înroşise. 

— Bineînţeles că nu. 

Simţea că îl urăşte pe doctorul Wheeler. Ce crud era! 

Doctorul oftase. 

— Vera Brown, eşti cel mai cumplit duşman al tău. 
Nu te înroşi şi nu-mi evita privirea. Uită-te la mine. 

Îşi ridicase ochii, sfidător. Se înfierbântase şi era 
furioasă. Doctorul Wheeler o privise atent, fără să 
clipească. 

— Ai putea să ai un prieten. Şi un serviciu. Ai putea 
avea o mulţime de lucruri. 

Apoi adăugase ceva uluitor: 

— Ştii, tatăl tău nu este atât de bolnav cum se crede. 
Probabil că o să ne îngroape pe toţi. 

— Ce vreţi să spuneţi? Doar este un invalid? î 
întrebase Vera. 

Doctorul Wheeler nu-i răspunsese. În schimb, îi 
pusese altă întrebare. 

— Eşti fericită acasă? 

— Fericită? 

Vera ridicase din umeri. Nu se gândise niciodată. 

— Presupun că da. 

— De ce nu te ţii de regimul pe care ţi l-am prescris? 

— Dar mă ţin! protestase ea, vehement. 

— Nu mă minţi! o repezise doctorul Wheeler. Luna 
aceasta, ai pus încă patru kilograme. 

— Dar este o grăsime de adolescenţă. Mama... 

— Îmi vine să-ţi spun ceva, deşi nu se cade — o 
întrerupse doctorul Wheeler. Dar, Vera, te-ai întrebat 
vreodată de ce mama ta vrea să rămâi grasă? 

Se aplecase spre ea, o luase de bărbie şi îi vorbise 
serios: 

— Ai trăsături frumoase, Vera Brown, şi ochi superbi, 
înăuntrul tău este o fată atrăgătoare, care încearcă să 


— 


35 


iasă. Şi eşti inteligentă. Meriţi mai mult de la viaţă. 

Nimeni nu poate s-o elibereze, decât tu. 

Acum, Vera îi făcu ambasadorului sovietic o bărbuţă 
distinsă şi câteva şiruri de medalii, în timp ce îşi derula 
în minte vorbele doctorului Wheeler: 

— Lumea ta este prea îngustă, Vera, şi se va îngusta 
din ce în ce mai mult, pe măsură ce tatăl tău va 
îmbătrâni. Trebuie să trăieşti cu adevărat, nu doar să 
citeşti şi să desenez. 

Pe urmă, îi propusese ceva extraordinar: 

— Te-ai gândit să lucrezi în străinătate, ca 
guvernantă? N-ai nevoie de nicio pregătire deosebită. 
Și, de îndată ce o să-ţi întinzi aripile, cine ştie? Te pot 
ajuta, dacă vrei... gândeşte-te. 

Andreev, KGB-istul, avea pleoape grele, buze subțiri 
şi obraji scofâlciţi. Voia să arate sinistru, dar atrăgător şi 
trebuia să-i deseneze nişte buze mai senzuale. 

Avea prea multe lucruri la care să se gândească. Mai 
întâi, se întrebă de ce mama ei o voia grasă. 

Dar îi răspunse glasul rațiunii. Ca să nu ai un prieten, 
să-ţi fie ruşine să ieşi, să stai acasă, să nu-ţi găseşti un 
serviciu şi să-i îngrijeşti la bătrâneţe. 

La prânz, mama îi spuse veselă: 

— Ți-am pregătit plăcinta ta preferată, pentru că ai 
fost o fată atât de bună şi m-ai ajutat. 

Vera mâncă hamburgerul cenuşiu şi lăsă cartofii piure 
în farfurie. 

Mama se arătă revoltată şi apoi jignită. 

— L-am pregătit special pentru tine. 

— Doctorul Wheeler spune că n-ar trebui să mănânc 
atât de mult amidon. 

— Ah, doctorul Wheeler ăsta! Ce ştie el! Nici măcar 
nu are copii şi nu este căsătorit. De ce dai atenție unor 
astfel de lucruri? Nu-mi place. Nu este natural. 

— Dar este doctor, mamă. 

— ŞI eu sunt mama ta. 

— Vreau să slăbesc, nu înţelegi? 

— O să arăţi bine, după câţiva ani. 

— Mamă, am aproape optsprezece ani. 

Celelalte fete se îmbrăcau în haine drăguţe, se duceau 
la film şi dansau cu băieţii. 

— N-ar trebui să se amestece. Eu ştiu ce este mai bun 
pentru tine. Termină de mâncat tot ce ai în farfurie. 

— Nu, mamă. Îmi pare rău. 

— Vera! 

Mama se făcu roşie la faţă. Dar Vera stătea înțepenişi 
nu avea de gând să renunţe. 

— Într-o zi, sper să fii jignită aşa cum am fost eu 
acum. Atunci, o să-ţi pară rău. 

Dar, pentru prima oară, Vera nu se lăsă impresionată. 

Fără să bage în seamă ce făcea, lucrând la desenul ei, 
se întreba ce voise să spună doctorul Wheeler. Îi 
sugerase că ar putea să-i găsească o slujbă de 
guvernantă. Undeva, în străinătate. În Franţa sau Italia. 
Sau poate chiar în America, se gândi Vera cu 
îndrăzneală. Dar o înspăimânta ideea să plece de acasă. 
Plecase o singură dată, cu ani în urmă, să stea la 
Y orkshire, cu mătuşa Cynthia. 

Diana o privea drept în ochi, amuzată, mai mult ca 
sigur de slăbiciunea ei. Diana ar fi mers oriunde. Nu se 
temea de nimic. 

Vera schimbă unghiul privirii Dianei. Acum îi 
zâmbea lui Andreev şi-i spunea noapte bună... 

America. 

O ţară plină de hippy, drogaţi şi gangsteri, spunea 
mama, unde nimeni nu-l respecta pe cel de lângă el şi se 
îmbrăcau aiurea. 

Cum ar fi să lucreze ca guvernantă? Vera ştia să aibă 
grijă de cei în vârstă; dar cu copiii ar fi şi mai nostim... 

Casetă medie: Diana coboară din maşina ei sport, 
expunându-şi picioarele lungi şi pantofii eleganţi. În 
depărtare, se vede o limuzină cu geamuri fumurii. 

Casetă dublă: Diana şi Andreev. 

Diana: Ce vrei? 

Andreev: Vino cu mine. 

Prim-plan: Diana (cu ochi mari de uimire): Nu. Nu 
poți să mă obligi. 

Prim-plan: Andreev (zâmbind sinistru): Ba da, pot. 
Suie-te în maşină. 

Dar Diana refuză. În schimb... 

Ce este? Vera simţi deodată că nu-şi mai controlează 
mâinile. Creionul începu să zboare pe hârtie, ca şi când 
ar fi fost purtat de degetele altcuiva. Ce se întâmplă? 

Desena din ce în ce mai repede. 

Cadru îndepărtat: Diana şi Andreev sunt despărțiți de 
un fulger. O voce se aude dinspre sursa de lumină. 

Vocea: Diana Starr? 

Prim-plan: Diana (cu gura căscată de uimire): Da? 

Vocea: Sunt o forță de energie din sistemul Rigel, 
aflat la o depărtare de mii de ani lumină. Trebuie să iau 
formă fizică şi am hotărât să mă intruchipez în corpul, 
tău. 

Diana: Nu! Nu se poate. 

Vocea: Nu te teme. Vei dispune de o mare forță a 
mințit şi spiritului. Şi vei fi mai puternică decăt iţi poți 
imagina. Te vei numi Starfire. 

Diana: De ce? Ce vrei de la mine? 

Vocea: O să afli, la timpul potrivit. 

Vera desenă zig-zag-uri, stele, semne de exclamare şi 
de întrebare. 

Prim-plan: Diana, transformându-se într-o adevărată 
forță. Este mai înaltă, mai puternică, mai autoritară. 
Părui îi zboară într-un halou sălbatic, în jurul capului, 
îi sclipesc ochii. A devenit Starfire. 

Plan apropiat: Andreev şi Starfire. Bărbatul o ține de 
braţ. 

Andreev: Treci în maşină. Nu-mi face necazuri. 

Prim-plan: Starfire: Lasă-mă în pace. (I s-au dilatat 
pupilele; ochii îi sunt ca nişte fulgere). 

Prim-plan: Andreev (reacționează ca şi când ar fi fost 
electrocutat; a deschis gura şi i s-a zbârlit părul): Ce... 

Prim-plan: Starfire (arată cu degetul): întoarce-te 
unde ţi-e locul! 

Plan îndepărtat: Piaţa Roşie, Moscova. Turnurile 
catedralei Sf. Vasile, zidurile Kremlinului. Un viscol 
puternic. Andreev priveşte speriat prin perdeaua de 
zăpadă. 

Prim-plan: Andreev (închinându-se): Doamne sfinte, 
oh, Doamne! Ce s-a întâmplat cu mine? 

Prim-plan: Starfire: Nu-mi cunosc propria putere. 
Trebuie să învăţ... 

Epuizată, Vera puse stiloul jos şi se uită la cele trei 
benzi pe care le desenase atât de repede şi de bine. 

Andreev întrebase uimit: „Ce s-a întâmplat cu mine?”, 
la fel cum se întreba şi ea acum. Pentru că Starfire era 

un nou personaj, iar povestirea intrase pe alt făgaş. De 
unde venise această super femeie extraordinară care îl 
trimisese pe rus la mii de mile depărtare, prin forţa 
minţii? 

Vera îşi răspunse singură. De la mine, se gândi ea; din 
capul meu. Se simţea obosită, uimită şi puţin speriată. 

Se uită la Starfire, care o privea calm — cu propriii 
mei ochi, îşi spuse Vera. 

În mintea ei, auzi glasul doctorului Wheeler: 
„înăuntrul tău se ascunde o fată atrăgătoare. Nimeni nu 
poate s-o elibereze decât tu.” 

Vera o întrebă în gând pe Starfire: Tu eşti eu? Ai 
acelaşi suflet? Aş putea într-adevăr să arăt ca tine? O 
cuprinsese entuziasmul. 

Sloane St. John Treadwell junior mergea pe Fifth 
Avenue, spre Central Park. 

Nefericirea lui se transformase în furie. Era atât de 
nervos, încât îi venea să sfărâme ceva, să-şi 
exteriorizeze mânia. Apoi, deodată, sentimentele 
violente cedară în locul unei dezamăgiri atât de intense 
şi de amare, încât simţea că se sufocă. 

Dorise atât de mult să-i arate tatălui său că era un 
băiat talentat. N-ar fi durat mai mult de cinci minute. 
Nici măcar atât: era de ajuns să citească scrisoarea, să-l 
înțeleagă şi poate să-l laude: „Bravo ţie, Sloane. N-am 

ştiut de ce eşti în stare”. Atâta tot şi ar fi dispărut. 

Mototoli scrisoarea şi o aruncă violent într-un coş de 
gunoi, în colţul străzii Fifty-second. După câțiva metri, 
se întoarse şi alergă înapoi, ştiind că n-ar fi suportat s-o 
piardă. Scoase scrisoarea, cu inima bătându-i să-i sară 
din piept, o netezi şi o puse la loc în buzunar. 

Dracu” să-l ia pe tatăl lui. Apoi, Sloane se blestemă în 
gând. De ce se chinuia? De ce se străduia să-i arate 
tatălui său ce făcea? Indiferent de motiv, tatălui său nu-i 
păsa de el şi nu-i păsase niciodată. N-o să se schimbe 
NIMIC. 

Sloane junior îşi spuse feroce: Maturizează-te, 
tâmpitule! 

Îi lăcrimau ochii de frig şi îi îngheţaseră lacrimile pe 
obrajii bronzaţi. Uitase cum era vremea la New York. 

Îşi băgă mâinile îngheţate în buzunarele jachetei 
subțiri şi îşi plecă fruntea să se apere de vântul tăios, 
simțind acele fulgilor de zăpadă în urechi. 

Fusese atât de entuziasmat în avion, când venise din 
California, atât de vrăjit de norii care goneau pe cer, de 
caseta Duran-Duran care-i răsuna în urechi, de visurile 
noii vieţi care se desfăşura înaintea lui, ca scriitor pentru 
Nightwach, încât uitase de Joane. Crezuse probabil că n- 
o să mai vrea niciodată să mănânce. 

Dar iată că fusese o greşeală, se gândi el, pentru că nu 

mai mâncase de la ora cinci, în dimineaţa aceea, şi, cu 
toate că mintea şi sufletul erau paralizate, trupul îi era 
viu. Îi părea rău că nu acceptase carnea aceea 
misterioasă şi broccoli apos care 1 se oferiseră în avion. 

Regretă de asemenea că refuzase banii tatălui său, 
pentru că nu mai avea decât trei dolari şi şaptezeci şi 
cinci de cenți în buzunar. Bineînţeles, putea să se 
întoarcă la birou şi să-i ceară domnişoarei Gerrity — dar 
nu, se gândi el, violent, prefera să moară de foame şi de 
frig. 

Îşi ridică gulerul jachetei şi merse din ce în ce mai 
repede, încercând să se încălzească. I se părea o prostie; 
o să consume mai repede caloriile şi, oricum, nu avea 
unde să se ducă. 

Se opri brusc lângă o tonetă, pe strada Fifty-nineth, 
lângă parc. Pe ea scria cu roşu: Bernie's Polish Franks. 
lar Bernie era un tip solid, cu o căciulă cu urechi. 
Tălpile de cauciuc ale cizmelor sale frământau zăpada, 
încercând să se încălzească. 

Sloane cumpără un hot-dog cu tot ce-i trebuia — 
muştar, sos, murături — şi-l înghiţi imediat. 

Bernie se uită la jacheta sa de bumbac şi bombăni: 

— Ninge, n-ai observat? 

— Ba da, îi răspunse Sloane. Am observat şi încă 
cum! 

Vreme de un minut şi jumătate, în timp ce stătea 
lângă toneta aburindă, îi fu cald şi bine. Apoi, însă, când 
îşi aminti că o să 1 se facă din nou foame peste o 
jumătate de oră, se gândi că era ridicol. Întreaga scenă 
era ridicolă, de fapt. 

Era singur, iarna, în New York, cu numai doi dolari şi 
douăzeci şi cinci de cenți în buzunar. Sigur, mai avea şi 
un permis de conducere californian cu fotografia şi 
numele său, o agendă şi, din câte ştia, şi nişte bani în 
cont. Avea de asemenea cartea de credit a unei companii 
telefonice. Putea să sune pe cineva. 

Aşa că nu trebuia să între în panică, îşi spuse Sloane 
şi să facă pe orfanul părăsit în furtună. Oricum nu-i păsa 
nimănui. De ce să se facă de râs? 

Pentru o clipă, se gândi s-o sune pe mama lui, dar nu- 
şi prea petrecea mult timp cu ea şi n-o mai văzuse de 
luni de zile. 

Dacă n-o vedea machiată şi îmbrăcată pentru serialele 
ei TV, se îndoia că ar recunoaşte-o. 

Toţi prietenii lui erau la şcoală. 

Cu excepţia lui Arnie Blessing, care absolvise liceul 
la şaisprezece ani şi... 

Arnie! Rotiţele creierului începură să se învârtească. 
Arnie Blessing! Sigur că da, Doamne, Dumnezeule. 

El şi Arnie fuseseră împreună, pentru scurt timp, la 


44 


şcoala preparatorie St. Regins Academy, din Vermont. 

Arnie era un tip îndesat, miop, prea inteligent pentru 
binele lui, californian şi evreu. Şi avea o faţă plină de 
bube. Aşa că devenise victima sadismului colegilor săi 
de clasă rasişti. Pe vremea aceea, Sloane St. John 
Treadwell junior fusese singurul său prieten. 

— Cum poţi să-l suporţi pe grăsanul ăla? îl întrebase 
fiul de doisprezece ani al unui judecător de vază din 
Boston. Este un ticălos împuțit şi greţos; mă face să trag 
un pârţ când îl văd. 

La început, Sloane îl susținuse pe Arnie pentru că nu-i 
plăcea să vadă cruzimea manifestându-se în cea mai 
stupidă şi mai laşă formă a ei. 

Faptul că băiatul grăsuţ, lipsit de apărare, era ţinta 
batjocurii şi glumelor răutăcioase ale celorlalți, îl făcea 
să-i fiarbă sângele de furie. Însă, după puţin timp, 
ajutorul se transformă în prietenie sinceră. Sloane îl 
plăcea pe Arnie. Descoperise, dincolo de aspectul lui 
exterior, inteligenţa şi curajul cu care înfrunta 
ostilitățile, zi de zi. Arnie era de asemenea singurul care 
nu-i spusese niciodată nici Sloane, nici Treadwell, nici 
Junior. 

Simpla asociere cu Arnie Blessing, fără a mai vorbi 
de prietenie, ar fi făcut din Sloane un proscris, dar 
Sloane avea nu numai avantajul originii sale sociale, al 

bogăției, al înfățișării şi al aspectului său atletic, dar era 
de asemenea indiferent. Era un tip rece. Nu putea fi 
rănit, pentru că nu i-ar fi păsat, chiar dacă ar fi fost un 
proscris. 

Şi ceilalți băieți fuseseră nevoiți să accepte faptul că, 
dintr-un motiv greu de înțeles, Arnie Blessing era sub 
protecția lui Treadwell, aşa că ar fi fost mai bine să-l 
lase în pace, cel puțin, atâta timp cât Treadwell era prin 
preajmă. 

Toate acestea se întâmplaseră cu şase ani în urmă, dar 
păstraseră legătura. Şi acum lucrurile se schimbaseră 
pentru Arnie. Era acelaşi evreu californian deştept, dar 
se subțiase, i se limpezise faţa, purta lentile de contact 
verzi ca smaraldul şi devenise un băiat frumos. 

lar mama lui, care cunoştea un agent talentat, îl 
trimisese la o audiție pentru o reclamă de băuturi 
răcoritoare. Arnie se descurcase foarte bine şi, ca şi 
când viața ar fi încercat să-l recompenseze pentru 
chinurile din copilărie, Arnie Blessing devenise peste 
noapte un fenomen hollywoodian. 

Camera de luat vederi şi Arnie erau prieteni de suflet. 
În doi ani ajunsese să-l rivalizeze pe Shawn Cassidy. 

Acum 1 se spunea Arnold Blaize şi primea zece mii de 
scrisori în fiecare săptămână, de la fani din lumea 
întreagă. 

Avea o casă de un milion de dolari în Malibu şi un 
apartament în Park Avenue. Conducea un Ferrari ca să 
se distreze şi era transportat într-un Lincoln cu şofer. 

Căpătase de asemenea gustul cocainei, deşi Sloane, 
care nu-l mai văzuse pe Arnie de doi ani, nu avea de 
unde să ştie. 

Lui Arnie îi plăcea cocaina; îl făcea să se simtă cu 
adevărat frumos şi popular, aşa cum spuneau ceilalți şi îl 
ajuta să uite de celălalt Arnie, timid, amărât şi gras. 
Cocaina îl introducea în societate, unde era înconjurat 
de milioane de prieteni. 

Dar, când cădea în melancolie, Arnie cel gras ieşea la 
suprafaţă. lar Arnie cel gras nu avea prieteni. 

În afară de unul... 

Sloane telefonă de la Piaza Hotel. 

Secretara verifică lista lui Arnie, în care erau notaţi 
prietenii săi de încredere şi văzu că Sloane St. John 
Treadwell se afla pe primul loc. Drept urmare, îi dădu 
toate informaţiile. 

— Este la New York, spuse ea. Filmează Disco 
Dream. ÎI puteţi găsi la numărul acesta. 

Arnie era la New York! Doamne Sfinte! Sloane îşi 
spuse că era un semn.’ De aici înainte, lucrurile se vor 
schimba. 

Formă numărul şi după un şir de clinchete şi ţârâituri, 

o voce bărbătească, obosită îi spuse: 

— Da, domnul Blaize este aici... 

Şi apoi glasul lui Arnie. Sloane nu se obişnuise încă 
să audă vocea plină, matură, a lui Arnie, care se 
îngroşase după cincisprezece ani, deşi îşi păstrase 
aceeaşi vulnerabilitate şi dorință copilărească de a 
plăcea. 

— Saint! exclamă Arnie. Tu eşti? Nu-mi vine să cred. 
A trecut atât de mult timp! Unde eşti, omule? Iisuse, am 
avut o zi îngrozitoare, dar acum mă simt mai bine, după 
ce te-am auzit! Mişcă-te până la mine — îi dădu adresa 
din Park Seventy-first — vin şi eu cât de repede pot. O 
să-mi sun gorilele să-i anunţ că vii. Dacă nu te lasă să 
intri, s-a terminat cu el... 

Oftă fericit. 

— lisuse, Saint! Mă bucur atât de mult să te aud! 

Jo-Beth se trezi ca de obicei în acea dimineaţă de 
februarie şi se îmbrăcă pentru şcoală, prefăcându-se că 
se simţea bine, deşi o durea capul şi gâtul. Când se uită 
în oglindă, văzu că avea gâtul roşu, umflat şi plin de 
puncte albe. De-abia putea vorbi. 

La dracu”, oftă Jo-Beth. Nu-i păsa că lipsea de la 
şcoală, dar îi părea rău să nu se ducă la serviciu. Se 
gândea la banii pe care i-ar fi putut câştiga în după- 
amiaza ŞI seara aceea. 

Afară, vântul urla, culcând arbuşti la pământ. Cerul 
era cenușiu şi se lăsase frigul. 

Jo-Beth se întoarse în pat. După plecarea lui Mei, se 
mutase în cel de jos. Rămase îmbrăcată şi îşi scoase 
doar blugii, spunându-şi că o să-şi revină mai târziu, 
dacă nu renunţa complet. 

I se întâmpla foarte rar să fie singură şi să nu aibă 
nimic de făcut. Când nu era la şcoală sau la restaurant, 
îşi făcea temele sau dormea. Singurătatea îi lăsa timp să 
mediteze şi gândurile ei nu erau întotdeauna plăcute. 

Mai întâi Floyd şi privirile lui insistente care o 
pângăreau. Şi apoi mama ei, resemnată, acceptând bătăi 
şi umilinţe. 

Era mult mai bine să viseze cum ar fi să stea toate trei 
împreună; ea, Melody Rose şi mama, într-un luxos 
apartament newyorkez. Câtă fericire! 

Jo-Beth se uită la poza lui Melody. Poate ea, mama şi 
Melody Rose vor naviga într-o zi, pe un yacht. La urma 
urmei, New York-ul se afla la Oceanul Atlantic. Se trezi 
tânjind după frumuseţe, spațiu, apă, libertate... 

Visa cu ochii deschişi cum se prăjeau toate trei la 
soare, ca nişte pescăruşi, în bătaia vântului, legănate de 
valuri care plescăiau, lovindu-se de coca vasului. Într-un 
fel, Jo-Beth ştia exact cum ar suna valurile. Stătea la 
cârmă, cu părul ud de briza mării, în timp ce conducea 

yachtul. 

Apoi, deodată, un scârțâit asurzitor sfâşie țesătura 
delicată a visului ei. 

Pânze albe, cer, apă, feţe zâmbitoare tremurară şi 
păliră. 

Jo-Beth deschise ochii şi văzu un perete verde şi o 
pagină de revistă lipită cu scotch. 

Simţi podeaua tremurând sub paşi grei. În bucătărie, 
uşa frigiderului se trânti cu putere. Auzi pe cineva bând 
şi apoi o cutie zornăi în lada de gunoi; se deschise uşa 
de la baie; cineva urină prelung şi zgomotos în toaletă, 
după care răsunară câţiva paşi şi se opri la uşa ei. 

Era Floyd, care lucra în schimbul de zi săptămâna 
aceasta şi era liber la prânz. 

Intră la ea în cameră. 

Floyd Feeney era un tip solid. Salopeta lui albastră de 
doc era pătată de grăsime pe burtă, unde îşi ştergea de 
obicei mâinile. 

— Ce cauţi acasă, Jo-Beth? 

— Sunt bolnavă. Am gripă. 

Îi evită privirea şi îşi pironi ochii asupra emblemei 
roşu cu albastru TEXACO, cusută pe buzunarul drept de 
la piept. 

— La te uită, zise el, vesel. Atunci, înseamnă că poți 
să-i ţii companie tatălui tău. 

— Este contagios. Eu nu m-aş apropia, dacă aş fi în 
locul tău. 

Jo-Beth se trase, până când se lipi cu spatele de 
perete. 

Bărbatul o fixa lacom. 

— Nu mă deranjează deloc. 

Făcu un pas înainte, până când îşi lipi coapsele de 
marginea patului. Umpluse toată camera. Fata simţea 
mirosul berii amestecate cu sudoare. 

— Hai, Floyd, lasă-mă în pace. 

Întinse mâinile lui mari, pătate de ulei, cu unghii 
rupte. 

— Hai, draga mea, mă gândeam că o să te porți 
frumos cu tatăl tău. 

Dădu plapuma la o parte, dintr-o mişcare, şi vru s-o 
apuce de sâni. Jo-Beth îl prinse de încheieturi şi încercă 
să-l respingă. Braţele lui erau ca nişte bare de oţel. 

— Nu mă atinge! încetează! 

— Te pipăi puţin. N-o să te doară. 

Apoi, zise cu satisfacție: 

— Ţi-au crescut în sfârşit nişte ţâţe grozave. 

Se răsuci. 

— Termină, Floyd, ai auzit? 

— Haide, draga mea. Doar nu sunt tatăl tău adevărat. 

Îi băgă mâna între picioare. Jo-Beth încercă să tipe, 

dar nu reuşi. Era ca într-un coşmar, când cel mai ascuţit 
strigăt se auzea înfundat. 

Bărbatul gâfâia, zdrobind-o sub el, în timp ce îşi vâra 
genunchiul între picioarele ei. Îi sfâşiase bluza şi îi 
frământa sânii cu o mână, în timp ce, cu cealaltă, îşi 
scotea penisul prin şlițul salopetei. Era oribil, 
dezgustător, roşu stacojiu şi umflat. 

Iisuse Cristoase. Lui Jo-Beth îi venea să vomite. 

Îşi eliberă mâinile şi îşi băgă degetele mari în orbitele 
lui, sprijinindu-se de perete. Patul cedă şi se înclină. 

Floyd urlă de durere, tresări şi se izbi cu capul de 
marginea de lemn a patului de sus, iar Jo-Beth se 
rostogoli în spaţiul îngust de lângă perete, se strecură pe 
sub pat şi se năpusti la uşă. 

Dar Floyd o prinse de bluza ruptă, o răsuci şi o luă de 
păr. Avea o figură de ucigaș şi respira sacadat. Un 
firişor de sânge 1 se prelingea de pe frunte. 

Jo-Beth simţea că se învârtea camera în jurul ei. Se 
clătină, gata să cadă şi apoi ridică un genunchi şi-l izbi 
pe Floyd în vintre, cu toată forţa. 

Nu fusese destul de tare, dar îl oprise şi poate că va 
reuşi să scape. 

Se năpusti în living-room, dar el apăru în spatele ei şi 
ştiu că nu avea nicio şansă. Se auzi strigând: 

— Nu mă atinge, ticălosule, că te ucid! 

— Ah, draga mea, ai făcut o mare greşeală... 

Ceea ce s-a întâmplat după aceea, i-a rămas întipărit 
în minte pentru totdeauna, repetându-se în cele mai 
cumplite coşmaruri ale ei. Se văzu luând o statuetă de 
porțelan a mamei, care o reprezenta pe Fecioara Maria 
cu pruncul lisus în braţe. 

O ridică în mâini, ca pe o bâtă de baseball şi o zdrobi 
de fruntea lui Floyd. 

Îl văzu clătinându-se spre ea, cu faţa plină de sânge, 
agitându-şi mâinile uriaşe, unsuroase. Îi auzi respiraţia 
şuierătoare şi apoi îl pocni din nou în cap, cu toată 
puterea, o dată, de două ori, la nesfârşit, până când 
statueta se crăpă în două. Floyd îşi dădu ochii peste cap 
şi se prăbuşi mort pe podea. 


Capitolul 3 

— Bună. 

Starfire venise la Dorchester Hotel pentru interviu, 
întinse mâna şi zâmbi încrezătoare secretarei lui Spring 
Kentfield de la Londra. 

— Mă numesc Veronica Brown, dar mi se spune 
Vera. M-ar interesa foarte mult să lucrez pentru 
domnişoara Kentfield la New York... 

După aceea, îi povesti uimită doctorului Wheeler: 

— M-au angajat. Nu-mi vine să cred. 

N-ar fi reuşit de una singură, bineînţeles; succesul ei 
se datora în întregime lui Starfire, care se pricepea să 
abordeze astfel de situaţi. 

Şi tot Starfire fu cea care le dădu vestea mamei şi 
tatei. 

— Spring Kentfield este o cunoscută actriță. Vara 
aceasta locuieşte la New York, unde face nişte seriale 
pentru televiziune. Are un băiețel, William. A dat anunţ 
în Times pentru o guvernantă şi m-au ales pe mine! 

Starfire făcu faţă de asemenea scenei cumplite care 
urmă. 

— Dar, Vera, noi ce-o să ne facem? 

— Doctorul Wheeler va găsi o femeie care să vină 
zilnic să-l ajute pe tata. 

— Ştii doar că tatei nu-i plac străinii. Nu înţeleg. Cum 
al putut? Nu ne mai iubeşti? După tot ce am făcut pentru 
tine... Când tata este atât de bolnav. O să-l ucizi. Îţi 
ucizi tatăl, Vera. 

— Îmi pare rău, mamă. Vreau să plec. 

Glasul mamei începu să tremure. Îşi frânse mâinile ca 
o eroină victoriană. 

— Ai o privire atât de dură, în ultima vreme. Mă 
înspăimânţi. Fiica mea nu putea să spună asemenea 
lucruri. Nu eşti Vera. 

Fata se închise în camera ei toată după-amiaza. Se 

uită la ce desenase noaptea trecută. Starfire intra la 
Dorchester şi dădea mâna cu secretara. O reprezentase 
mai impunător ca oricând; un prim-plan al lui Starfire, 
care accepta noua ei misiune. 

Viaţa ei în schimbare devenise o bandă desenată, cu 
Starfire în rolul Verei; în fiecare seară, înregistra noile 
evoluții ale situației. 

Acum, Vera începu să o deseneze pe Starfire, care-i 
spunea mamei şi tatei că pleca de acasă, dar, de data 
aceasta, n-avea chef de desenat. Vera se simţea prea 
vinovată. Îşi muşcă buza şi încercă să nu plângă. Lui 
Starfire îi venea uşor, dar mama şi tata erau ai ei, 
părinţii Verei. Nu voia să-i jignească. Se aplecă înainte, 
până când fruntea ei fierbinte atinse hârtia. Se simţea 
atât de confuz! îi iubea, dar îi şi ura, în acelaşi timp, 
pentru că o făceau să se simtă vinovată. Nu-mi place să 
atârne cineva de mine, se gândi Vera; sunt şi eu, un om, 
totuşi. 

Spring Kentfield avea patruzeci şi doi de ani şi un 
nume de scenă, deoarece juca într-un serial siropos. 

Se căsătorise recent cu un bărbat mult mai tânăr, 
agent imobiliar în Beverly Hills şi sarcina ei fusese 
plănuită cu grijă, pentru a obține valoarea publicitară 
scontată. Doar femeile tinere năşteau şi, prin urmare, 
Spring apăru în ochii lumii cu zece ani mai tânără. 

Se pare că raţionamentul ei se dovedise eficace. 

Popularitatea lui Spring crescuse enorm. Fanii ei erau 
în delir. Ploua cu scrisori şi cadouri. În scenariul 
serialului apăru un copil şi, după ce îl născuse pe micul 
William, fusese fotografiată în falduri de muselină şi 
broderie englezească, ţinându-şi copilul în brațe şi 
zâmbind fermecător, ca o mamă tânără şi frumoasă. 

Casa ei din Benedict Canyon era dotată cu o cameră 
pentru copii ca la carte şi o guvernantă englezoaică, 
evident. 

Însă, cu toate că găsea uşor o femeie pentru copil, era 
mai greu s-o păstreze, deoarece Spring era o persoană 
schimbătoare şi pretențioasă, care se contrazicea adesea 
singură şi refuza să-şi recunoască greşelile. Era de 
asemenea foarte zgârcită cu toi, în afară de propria-i 
persoană. Prima guvernantă rezistase şase luni, iar 
celelalte din ce în ce. Mai puțin. „Este un băiețel 
drăguţ”, spuneau toate, „dar nu trebuie să înghiți prea 
multe!” 

Vera începu să lucreze la sfârşitul lui mai; la o 
săptămână după sosirea ei, guvernanta principală îşi 
luase lumea în cap. 

— Eşti diabolică, îi spusese ea lui Spring, şi nu am de 
gând să mai stau în acest iad. 

Spring nu încercă s-o înlocuiască. William nu mai era 

un bebeluş şi Vera se descurca destul de bine, aşa că o 
promovă. 

— Şi-a dat seama că eşti o fată bună şi nu trebuie să 
te piardă, îi spuse Geronia, menajera, în timp ce 
frământa aluatul pe blatul de marmură, bătând din picior 
în ritmul muzicii lui Otis Redding, care răsuna la radio. 

Slabă şi neagră, Geronia purta dessous-uri viu 
colorate, care străluceau sub uniforma albă. Era 
căsătorită cu un poliţist şi avea trei băieți adolescenţi. 
Vera, care nu mai avusese de-a face cu o persoană de 
culoare până atunci, pentru că nu prea erau în 
Orpington, Kent, o considera deosebit de exotică. 

— O să-ţi dea mai mulţi bani? 

Vera clătină din cap şi Geronia o aprobă resemnată. 

— Ştiam eu. Doamna Kentfield este îngrozitor de 
zgârcită. Dacă vrei să-ţi mărească salariul, trebuie să 
faci scandal. 

Vera o urmărea pe Geronia, cum punea aluatul în 
tigaie, îl presăra cu căpşuni şi-l ungea cu miere. Îi lăsa 
gura apă. 

— Nu pot. M-ar concedia. Şi nu am decât viză 
turistică, aşa că ar trebui să mă întorc acasă, îi răspunse 
ea, resemnată. 

— Profită. Fiindcă ea se pricepe foarte bine s-o facă. 

Geronia îi dădu o bucată de pâine de casă şi Vera luă 

un colţ, oftând. 

Zilele ei treceau monoton. Îngrijea copilul, seara se 
uita singură la televizor şi se gândea plină de remuşcări 
la părinţi ei. 

Se simţea de multe ori obosită, pentru că era trezită 
adesea din somn de Spring, care se întorcea în zori de la 
petreceri, ameţită şi cuprinsă brusc de sentimente 
materne, cerând să-l vadă pe William. 

— Doarme, doamnă Kentfield. 

— Atunci, trezeşte-l, Vera. Pentru ce te plătesc? 
Trebuie să-l văd pe micuțul meu... 

Micuţul căsca, scâncea şi era prezentat mamei sale, 
care se juca cinci minute cu el, atâta timp cât dura 
instinctul ei matern. 

Apoi îi spunea: 

— Du-l la culcare, Vera! în timp ce ea se retrăgea 
beată în budoarul ei, copilul era treaz acum, gata să se 
Joace toată noaptea şi urla încă o oră până să adoarmă. 

Mama ei îi scria zilnic. 

„Ne descurcăm cum putem. Tata a avut încă o criză. 
Devine din ce în ce mai fragil. Mă gândesc că eşti 
departe şi îmi vine să plâng...” 

Singura scăpare a Verei era Starfire. 

Misiunea lui Starfire pe Pământ era bine definită 
acum: un studiu de fezabilitate pentru preluarea 

planetei, prin integrare paşnică, la fel ca în cazul Dianei. 
Starr. 

Trebuia să-şi folosească superputerile cu discreţie; 
demonstrația pe care o făcuse cu luri Andreev fusese 
prea exagerată şi putea atrage o atenţie nedorită. 

Infiltrarea era cheia acţiunii, de preferat în casa unei 
celebrități, cum era Spring Kentfield, unde Starfire 
putea cunoaşte o mulţime de oameni influenţi. 

Însă nu se întâmplase acest lucru şi nici nu vedea vreo 
şansă, dacă situaţia nu se schimba considerabil. Starfire 
(prin Vera) nu întâlnise decât vânzători, portari, lftieri 
şi alte guvernante în Central Park. 

Vera nu avea alte resurse decât să-şi creeze propriile 
sale celebrităţi. Se răzbunase pe Spring, incluzând-o 
fără milă în caricaturile ei, în noua serie de benzi 
desenate. 

În acest serial, Starfire ameninţa căsătoria lui Spring 
cu tânărul şi fermecătorul senator Moore, candidat la 
preşedinţie la următoarele alegeri (care, din coincidenţă, 
arăta la fel ca doctorul Wheeler). Spring, desenată cu 
gene lungi şi sâni exageraţi, ca nişte turnuri miniaturale 
sub rochia strâmtă, de mătase, nutrea ambiţii politice şi 
tânjea după averea senatorului. 

Însă Starfire avea şi ea propriile-i planuri, în privinţa 
senatorului. 

Plan îndepărtat: Casa Albă. Siluete profilate pe 
fundalul ferestrelor viu colorate; se pregătea o recepție 
importantă. 

Plan apropiat: Starfire. Oameni frumos îmbrăcaţi. 
Priveşte în jur, concentrată. Simboluri de unde cerebrale 
radiază din capul ei. 

Starfire (zâmbeşte): O să-i arăt ce vrea ea, de fapt. 

Două prim-planuri: Senatorul şi Spring. Spring îl 
priveşte cu ochi arzători, dar pupilele el sunt înlocuite 
de imagini exacte: sigiliul prezidenţial şi semnul 
dolarului. 

Senatorul (îi reproşează): Nu mă iubeşti; vrei doar 
banii şi puterea mea. 

Două prim-planuri: Senatorul şi Starfire, dansând. 

Senatorul: Eşti cea mai frumoasă femeie pe care am 
văzut-o vreodată. 

Prim-plan: Spring (revoltată): Târfa aia; o aranjez 
eu; o s-o reclam la Biroul de imigrări... 

Dar situația se schimbă cu o sută optzeci de grade, 
într-o după-amiază fierbinte de iulie. 

Spring se năpusti în apartament, fără să anunţe, cu 
camerista ei personală gâfâind după ea. Trebuia să plece 
imediat la aeroportul Kennedy. Ladie 's Home Journal 
prezenta un articol cu Spring Kentfield, soție şi mamă, 
relaxându-se acasă cu soţul şi copilul. Era convinsă că îi 

spusese Verei că pleca la Los Angeles, pentru o 
săptămână, să fie fotografiată în mijlocul familiei. Cum, 
nu-i spusese? Imposibil. Şi de ce nu pregătise copilul? 
Avea nevoie de William. Vera era de-a dreptul 
imposibilă. Nu se mai putea; vor discuta la întoarcere. 
Nu-şi amintea chiar nimic? Nu, nu era nevoie s-o 
însoţească. Spring avea alţi servitori în California. Va 
avea o săptămână liberă, la New York, deşi nu merita. 

Spring, deschise uşile şifonierului, urlând, şi începu să 
arunce pantofi, sandale, bluze, costume de baie şi rochii 
de seară, în timp ce Barbara, camerista ei, care-i suporta 
toanele de zece ani, stătea lângă ea şi le prindea cu 
stoicism, punându-le în valiza Gucci, iar Vera îndesa 
într-o uriaşă geantă de pânză hăinuţele lui William, 
pălărioarele, scutecele, loţiunile, sticluţele şi jucăriile. 

Apoi plecară. Verei nu-i venea să creadă. 

Se uită pe fereastra living-room-ului, privind de la 
etajul douăzeci anturajul lui Spring care se urca într-o 
limuzină albă. Când o văzu demarând ştiu că rămăsese 
singură şi oftă satisfăcută. Se simţea cu adevărat 
emancipată, pentru prima oară. Îşi prepară un gin cu apă 
tonică, gheaţă şi o felie de lămâie, iar apoi se trânti într- 
un fotoliu tapiţat în mătase de culoarea piersicii. Ridică 
paharul, toastă şi desenă semnele de exclamaţie pe sticla 
aburindă. 

Când termină de băut, se duse în dormitorul ei, să 
deseneze. Ce grozav era să ştie că nu va fi deranjată. 

Două prim-planuri: Starfire şi senatorul, aşezaţi într- 
o limuzină. Senatorul îi înmânează un plic lui Starfire. 

Senatorul: Cartea ta verde, Diana. Felicitări. Acum 
ai statut de rezidenţă permanentă. 

Vera zâmbi, amuzată de propria ei îndrăzneală. 
Începu să-i deseneze  sărutându-se, dar, spre 
surprinderea ei, constată că îi tremura mâna. 

Probabil fiindcă nu se sărutase niciodată. Nu ştia cum 
erau sau ce gust aveau buzele unui bărbat şi nu se 
pricepea să redea expresia potrivită în ochii lui Starfire. 
Se întreba dacă va şti vreodată şi o cuprinse tristeţea. 

Tăie tot ce desenase şi, în sinea ei, îl trimise pe 
senator înapoi în California şi o aduse pe Starfire la 
New York. Începu din nou: 

Prim-plan în oglindă: Starfire se studiază, cu buzele 
întredeschise. Este frumoasă. Şi-a prins părul blond într- 
o coadă franţuzească. Pare agitată şi gata de aventură. 

Nu mergea. Vera nu mai putea să continue. Puse jos 
creionul, enervată. Şi ea se simţea plină de neastâmpăr. 

Nu era de ajuns s-o trimită pe Starfire în amurgul cald 
să caute noi aventuri. Vera ar fi vru să facă acelaşi 
lucru, dar se temea, de una singură. 

Bănuia că o să-şi petreacă seara în casă, ca de obicei, 

chiar dacă nu trebuia să-l îngrijească pe micuțul 
William. 

Doamne, ce linişte era! 

Ca o somnambulă, Vera se duse în bucătărie — o 
încăpere sclipitoare, cu gresie, faianță şi vase de inox. 
Acum era pustie, fără Geronia şi radioul ei, în timp ce 
micul televizor color Sony zumzăia într-un colț. 

Vera le băgă în priză, înainte să deschidă uşa 
frigiderului. 

Găsi o jumătate de pui, învelită în poleială şi pusă pe 
o farfurie, alături de un castron mare cu salată de cartofi 
şi o bucată de pâine cu usturoi. Găsi de asemenea şi un 
tort de ciocolată, din care îşi tăie o felie uriaşă. 

Disperată şi sfidătoare în acelaşi timp, se întoarse în 
living-room, îşi turnă alt gin cu tonic şi deschise 
televizorul. 

Mesteca puiul, în timp ce privea un bărbat conducând 
o maşină sport, într-o viteză ameţitoare. Trăgea în alt 
bărbat aflat la volanul unei maşini asemănătoare. Dădu 
sonorul aproape la maximum, dornică să alunge liniştea. 
Camera răsună de scârțâit de frâne, sticlă spartă, țipete. 
Apoi, urmă o reclamă. Vera îşi băgă în gură furculiţa 
încărcată cu salată de cartofi, în timp ce o fată frumoasă, 
cu o coamă de bucle şi o rochie neagră îşi dădea. Cu 
parfum pe piept, la încheieturile mâinii, după urechi şi 

spunea cu convingere: 

„Soţul meu munceşte din greu; nu credeți că ar merita 
o noapte Feverbeat? Pentru că eu aşa cred...” 

Vera se apucă să înfulece felia de tort. Nu credea că 
femeia de la televizor ar mânca prăjituri, era suplă şi 
superbă. 

Când goli tot ce avea în farfurie, o duse la bucătărie şi 
o puse în maşina de spălat vase. 

O activă, deşi era aproape goală, pentru că nici măcar 
radioul şi televizorul Geroniei nu reușiseră să 
înveselească bucătăria, iar uruitul maşinii era liniştitor. 

Deschise frigiderul să se uite încă o dată la tort. Apoi, 
cu un efort de voinţă, închise uşa. 

Începu să colinde camerele, creând o iluzie de veselie, 
cu radiourile şi televizoarele — erau cel puţin cinci în tot 
apartamentul. În cele din urmă, aprinse ecranul uriaş din 
dormitorul principal, alb-auriu. 

Dar era zadarnic. Se simţea la fel de singură. Singura 
soluție era... 

— În frigider... un deliciu. 

Doctorul Wheeler îi spusese: „înăuntrul tău este o fată 
atrăgătoare, care încearcă să se elibereze”. 

— Nu! strigă Vera, cu voce tare. Nu se poate, îşi 
spuse ea, poruncindu-şi să nu se mai gândească la 
prăjitură. N-o să renunţe. 

Va rămâne aici, în camera cea mai îndepărtată de 
prăjitură. 

Închise uşa, iar apoi se uită în jur. Nu avea prea des 
ocazia să între în dormitorul lui Spring. Părea tapetat cu 
oglinzi. Oriunde se uita, se vedea pe ea, Vera Brown. 

Se privi. Precis că slăbise puţin în ultima lună, când 
alergase după William prin parc. 

Vera începu să se dezbrace sistematic. 

Mai întâi, bluza bleumarin din poliester, apoi fusta 
bej, prea lungă, şi apoi sutienul şi chiloţii. 

Se studie goală, din fiecare unghi. Deşi mâncase mult 
astă-seară, nu mai era la fel de grasă ca înainte. 

Doctorul Wheeler spunea: „Ai trăsături frumoase, 
Vera Brown...” 

Dormitorul lui Spring avea o comodă încastrată în 
perete, special pentru machiaj. Vera se aşeză pe 
bancheta tapiţată. Încadrată de lucruri strălucitoare, faţa 
ei apărea din diverse perspective. 

Oase fine şi ochi fermecători.” 

Doctorul Wheeler îi spusese toate acestea doar ca să 
fie amabil, mai mult ca sigur, dar Vera îşi supse obrajii 
ŞI îşi întinse pielea — sau poate că era adevărat. Se 
întrebă plină de curaj: cu puţin ajutor, machiaj şi alte 
accesorii, ar putea să pară atrăgătoare? 

Se contemplă mult timp. Apoi, căută printre loţiuni şi 

sticluţe şi începu să se machieze. 

Îşi dădu cu pudră Elizabeth Arden şi cu roşu în obraji. 
Apoi trecu la pleoape: gri, cu câteva nuanţe argintii, aşa 
cum se gândea că făcea Spring. Apoi îşi rujă buzele şi 
îşi aplică nişte gene false, puţin cam stângaci. 

Se privi din nou. Machiajul n-o schimba prea mult, 
dar ce conta? 

Vera deschise uşa garderobei uriaşe a lui Spring şi se 
aprinseră luminile. Haine pentru toate ocaziile atârnau 
pe portmantouri. Erau sute de perechi de pantofi, sertare 
pline cu accesorii şi... Ah! Vera tresări când văzu nişte 
feţe albe cu păr coafat. 

Pentru o clipă, i se acceleră pulsul. Apoi chicoti, 
amuzată de naivitatea ei. 

Nu erau decât nişte peruci, pe manechine din plastic. 

O alese pe cea mai frumoasă, cu păr lung, blond- 
CENUȘIU, şi şi-o puse pe cap, acoperindu-şi părul 
castaniu. 

Aşa era mult mai bine. 

Acum, începea să arate grozav! 

Vera găsi o pereche de sandale italieneşti, argintii, din 
piele de ied. Erau cam mari pentru ea. 

Se aşeză într-o poziție de revistă, cu mâna în şold, 
genunchiul îndoit şi degetele întinse. Era goală, cu 
excepția perucii şi a pantofilor sclipitori. Chicoti din 

nou. 

Acum avea nevoie de o rochie potrivită. Erau cu 
sutele şi găsi una argintie, cu modele abstracte. 
Bineînţeles Spring purta o măsură mult mai mică decât 
Vera, dar rochia nu avea un model care să se muleze, 
aşa că s-ar fi putut să-i vină. 

Vera îşi supse stomacul şi o trase peste şolduri. 

Îşi băgă braţele printre bretele şi o aranjă peste sâni. 
Până aici, era bine. De fapt, i se părea că arată 
senzațional. Acum, se gândi ea visătoare, nu-mi mai 
trebuie decât un bărbat frumos, care să apară şi să mă 
răpească în noapte. 

Hotărâtă, trase fermoarul la spate. 

Şi se blocă, bineînţeles. Se strădui în zadar să-l 
închidă. 

Mica ei fantezie romantică se spulberă imediat. 

Ah, Doamne; ce o să facă acum? Cine putea s-o ajute? 
Liftierul? Portarul? îşi imagină feţele lor în timp ce se 
abțineau să nu pufnească în râs şi se încrâncenă. 

Se întreba cât o fi costat rochia. Mii de dolari, 
probabil. 

Se întoarse în dormitor, pe tocurile ei înalte. 

Pe ecranul uriaş al televizorului, nişte tineri în haine 
de seară cinau la un dineu, în Arizona, cu un superb 
automobil argintiu parcat lângă ei. Erau acompaniaţi de 

celelalte surse sonore din apartament, care redau diverse 
compoziţii: o orchestră de jazz din New Orleans, o 
simfonie de Mozart şi tema principală din Hawaii Five- 
O. 

Vera se întoarse la oglindă, încruntată. 

Era prea concentrată să audă uşa deschizându-se în 
spatele ei. 

Însă sesiză râsul unui bărbat, dar îşi dădu seama abia 
după un minut sau două că nu venea de la televizor, ci 
de la o persoană în carne şi oase. Era cineva în 
cameră... chiar în spatele ei. Ah, Doamne! 

Îngheţă îngrozită. Nu putea nici măcar să ţipe. 

Se albi la faţă. Nu era în stare să se mişte. Se aştepta 
s-o ucidă. Fiindcă o s-o ucidă, bineînţeles, ştia asta... 
Doamne! 

Apoi, îi vorbi. Îi văzu dinţii albi, în contrast cu faţa 
bronzată. „” 

— Hei, linişteşte-te. Nu s-a întâmplat nimic. N-am 
vrut să te sperii. Presupun că nu m-ai auzit strigând. 

Vera începu să tremure. Îi clănţăneau dinţii. 

Se întoarse, foarte, foarte încet. 

Acum, când îl privea, nu i se mai părea 
înspăimântător; era tânăr, cam de aceeaşi vârstă cu ea şi 
avea o frumuseţe oarecum sălbatică. Studie imediat: păr 
negru, cam lung, ochi veseli, tricou roşu, blugi negri şi 

geacă asortată. Era mai mult decât iubitul ei imaginat. 
Dar... 

Râdea. 

— Ce este? De ce atâta zgomot? Cine eşti? 

Vera reuşi să-i răspundă bâlbâindu-se: 

— Sunt... guvernanta. Stau cu copilul. 

— Şi unde este copilul? Dar Spring? 

— La Los Angeles. 

Exact când rosti aceste cuvinte, îşi dădu seama că n-ar 
fi trebuit. Acum ştia că era complet singură — deşi se 
liniştise şi ştia că n-o s-o mai omoare, fiindcă râdea. 

— Aveam impresia că aici se află cel puţin o mie de 
oameni, zise el. 

Vera îşi dădu seama deodată cine ar putea fi. Era de la 
întreținere, bineînţeles. Cineva se plânsese de atâta 
gălăgie şi venise să verifice. 

— Îmi pare rău. O să închid imediat televizoarele. O 
să... Da. 

Pe urmă adăugă: 

— Eşti de la administraţia clădirii, nu-i aşa? 

— Nu. 

— Ohh... 

O apucă din nou frica. 

— Atunci, cum ai intrat aici? 

Îi zăngăni o pereche de chei pe la nas. 

— Ai... dar... 

Frica se transformă în uimire. 

— Cine eşti? 

— Sunt Sloane. 

O privi curios dar, văzând că nu reacționează, 
continuă: 

— Sloane St. John Treadwell junior. N-ai auzit 
niciodată de mine? 

Apoi, ridică din umeri, resemnat: 

— Mă rog, nu mă mir. Sunt cel mai tainic secret al 
mamei. 

— Al mamei... ? 

— ȘI, oricum, am detestat întotdeauna numele meu. 
Spune-mi Saint. 

Băiatul o luă înainte şi Vera îl urmă, închizând 
televizoarele în drum. 

— Spring este mama ta? 

— Da. 

— Dar de ce este un secret? 

Ajunseră în living-room. Saint îi explică liniştit: 

— Pentru că ea întinereşte pe an ce trece şi cu mă 
maturizez. În curând, o să fim de aceeaşi vârstă. Îi stric 
imaginea publică. 

Acum, se făcuse linişte în apartament. 

— Dar nu mă deranjează, adăugă el. Nu prea o văd, 

oricum. 

Vera îl întrebă curioasă: 

— Înseamnă că locuieşte cu tatăl tău, nu-i aşa? 

— Cu el? Glumeşti! Este mult prea ocupat. 

Se exprimase cu emfază, puţin exagerat, însă Vera se 
abţinu de la comentarii. 

— Trebuie totuşi să locuieşti undeva, zise ea, logic. 

— Da, bineînţeles. În internate şi tabere de vară. Sau 
la mătuşa Gloria. Dar acum s-a terminat, îi spuse el, 
ușurat. Sunt un om liber. 

Vera se întreba dacă Saint se simţea la fel de comic pe 
cât voia săpară. Nu prea îi venea să creadă. Nu ştia ce să 
spună. În cele din urmă, îi zise după ce se priviră un 
timp: 

— Îmi pare rău că îți este dor de mama ta. Trebuia s-o 
vezi neapărat? 

— Fa a vrut să mă vadă. Cel puțin aşa a spus. 
Presupun că a uitat. 

A plecat la Los Angeles, unde va fi fotografiată 
pentru Ladie’s Home Journal, adăugă Vera, politicoasă. 
A fost ceva neaşteptat. 

Saint încuviință din cap, zâmbind. 

— Sunt convins. N-ar rata niciodată ocazia să fie 
fotografiată. 

Se întoarse spre hol. 

— Mă bucur că te-am cunoscut. Şi acum o să plec. 

Vera îl cunoştea pe Saint doar de un sfert de oră, dar 
se simţea dezamăgită că cineva atât de atrăgător intrase 
în viaţa ei pentru o perioadă prea scurtă. Îl întrebă ca o 
gazdă politicoasă: 

— Chiar trebuie să pleci? 

Se luă după el, spre ascensor. 

— Unde te duci? 

— La o petrecere. 

— Da, bineînţeles, zise Vera. Sigur, este vineri 
noaptea... 

Gândindu-se că va rămâne singură, din nou, în 
apartamentul uriaş, se întreba dacă o să-l mai vadă 
vreodată pe Saint. Apoi, îşi aminti de problema ei şi îl 
întrebă agitată: 

— Înainte să pleci, vrei să-mi desfaci fermoarul? 

— Sigur. 

Se apucă de treabă. Îi simţea răsuflarea caldă pe 
pielea ei. Apoi, îl auzi oftând. 

— Îmi pare rău. Nu pot. S-a înţepenit. 

— Ah, Doamne. Ce mă fac? 

— Pot să-l tai, dacă vrei. 

— Oh, nu! Nu se poate — este rochia ei. 

— Da, bănuiam... 

Apoi, pentru prima oară o întrebă: 

— De ce porţi hainele mamei? 

Nu putea să-i spună. Pur şi simplu nu putea — cum să-i 
explice că voise să vadă dacă era frumoasă, aşa cum 
afirmase doctorul Wheeler? 

Vera înghiţi în sec. 

— Ah, minţi ea, mă plictiseam şi nu aveam ce face. 
Dar ea nu trebuie să afle, adăugă imediat. 

— Te plictiseai? se miră el. De ce n-ai ieşit undeva? 

— Pentru că... îşi lăsă capul în jos. 

— Eram speriată. Nu voiam să ies de una singură. 

— Ce prostie. Stai puţin... 

Saint plesni din degete, încântat. 

— Eşti gata îmbrăcată şi n-ai cu cine să ieşi, aşa că 
vino mai bine cu mine, la petrecere! 

În ascensor, îi povesti despre petrecere. Arnie Blaize 
era gazda. Chiar el? Verei nu-i venea să creadă. 

— Vrei să spui că îl cunoşti? 

— Sigur. De ani de zile. Uneori locuiesc la el. Acum 
a cumpărat locul acesta de pe Coasta de Nord, ca să aibă 
unde să se odihnească. 

Mirarea ei se transformă în groază. 

— Saint, nu pot veni la această petrecere! Pur şi 
simplu nu pot! Te rog, Saint. 

— De ce nu? 

Uşile ascensorului se deschiseră în hol. Vera se lipi de 

perete. 

— Haide! 

Oamenii aşteptau să între: o faţă transpirată în costum 
de jogging şi o femeie cu o privire feroce, care purta o 
pălărie tiroleză cu pană şi ţinea doi terrieri Yorkshire. 
Saint o trase pe Vera prin hol şi ieşiră în stradă. 

— O să te distrezi. Ai încredere în mine. 

Un Jaguar alb XK-E aştepta la bordură, parcat ilegal 
lângă un hidrant de apă. Saint îi deschise portiera şi-o 
ajută să se urce. 

Vera se cufundă neajutorată pe bancheta din piele 
maron, în timp ce Saint îi dădea bacşiş portarului, 
încercă din nou să-i spună că nu voia să meargă, că era 
timidă şi nu ştia ce să discute cu oamenii aceia bogați şi 
celebri. 

— Sunt la fel ca noi. 

— Şi arăt îngrozitor. Or să râdă de mine. 

— Arăţi mult mai bine decât mama. De fapt, arăţi 
grozav. 

Porni motorul. Vera simţi vibrația pe coloana 
vertebrală. Apoi, intrară în trafic. Se gândea că ar da 
orice să se întoarcă în apartamentul lui Spring şi să se 
uite la televizor. 

Saint conducea repede, dar atent. La radio, răsuna o 
melodie californiană. Saint o fredona. 

Vera era bucuroasă că nu vorbea cu ea. N-ar fi ştiut ce 
să-l răspundă. 

Încerca să-şi spună că, printr-un miracol, visul ei se 
îndeplinise la fel ca acela al. Cenuşăresei. Prinţul o 
luase şi o ducea în trăsura lui superbă la balul de la 
palat. Se consolă gândindu-se că şi Cenuşăreasa se 
simţea probabil tot atât de copleşită şi speriată ca ea, 
dar, cel puţin, 1 se potrivea rochia. 

Traversau podul de pe Fifty-nineth Street. 

Vera se întoarse să privească Manhattan-ul, care se 
profila în depărtare. Deasupra zgârie-norilor, atârna un 
nor. 

Priveliştea era frumoasă, dar nu putea s-o aprecieze 
acum. 

Pe Queens Boulevard, aruncă o privire profilului lui 
Saint, părului său negru, răvăşit de vânt, mușchilor de 
pe braţele goale, degetelor care băteau uşor în volan, în 
ritmul muzicii. 

Se răsuci puţin spre ea şi îi zâmbi. În lumina 
amurgului, observă că ochii lui nu erau negri, ci 
albaştri-închişi. Apoi, Vera simţi ceva cald şi delicios 
înăuntrul ei. Indiferent ce se întâmplase în această 
noapte şi cât de umilitor era, o să-şi amintească toată 
viaţa aceste, clipe. 

Mi-a spus că arăt grozav! 

Se gândi la Starfire şi la senatorul Moore în limuzină. 
Nu reuşise să-i deseneze făcând dragoste. Şi se întrebă 
deodată: Oare mâine o să reuşesc? Poate că, în noaptea 
aceasta, va învăţa cum era să te ţină cineva în braţe, să 
te atingă, să te sărute. Dacă ea şi Saint...? apoi se 
înmuie la gândul că Saint o s-o atingă, o să-l simtă peste 
ea. Se uită la picioarele lui Saint, musculoase, atât de 
aproape de ale ei. Se fâțâi pe scaun şi constată, uluită, că 
se udase între picioare. Ah, Doamne! îşi aminti că nu 
purta chiloți şi spera să nu fi pătat rochia lui Spring. 

Apoi, îşi porunci să fie rațională. Bineînţeles că n-o s- 
o sărute. Cine ar vrea s-o sărute pe Vera Brown? îşi dori 
din nou, din tot sufletul, ca această plimbare de vis să nu 
se mai termine niciodată. Fiindcă acum ştia sigur că se 
îndrăgostise. 


Capitolul 4 

— O.K., fetiţo, zise bărbatul cu glas tremurat — hai să 
te vedem. 

— Sigur că da. 

Jo-Beth Feeney zâmbi şi îşi văzu mai departe de 
treabă, mişcându-şi picioarele. 

Acum îşi purta părul vopsit în roşu şi împletit în cozi; 
buzele îi erau de asemenea roşii. Era îmbrăcată într-un 
body terminat sub piept, care-i scotea sânii în evidenţă, 

adidaşii ş ciorapii cu dungi, roşu cu alb, până la 
genunchi. În rest, de la marginea şosetelor şi până la 
body nu avea nimic. 

Bărbatul era între două vârste şi purta un costum 
scump, din lână. Respira sacadat şi se înroşise la faţă. 

— Hai, hai! gemu el, cu un glas răguşit. 

Stătea cu picioarele desfăcute, deschis la şliţ şi îşi 
freca sexul mic, rozaliu, între degete. 

Jo-Beth sări în aer, flexându-şi genunchii, atletic. 
Omul se aplecă înainte, cu fruntea scăldată în sudoare, îi 
privea coapsele tinere, labiile fierbinți şi roz... Ah, 
Cristoase... se masturba feroce, gemând acum când fata 
se aplecă să-şi atingă degetele cu picioarele desfăcute. I 
se vedeau fesele rotunde şi locul intim unde ar fi vrut s- 
o pătrundă... 

— Ah, Iisuse! 

Şi se întâmplă, în sfârşit, după zile în şir; penisul lui 
micuţ se întări şi vărsă o picătură pe degetele lui 
amorțite. 

Stătea în faţa lui, încruntată, cu mâinile în şolduri. 

— O.K. Asta a fost. Ţi-a plăcut? 

Îşi ridică ochii, privind-o implorator. 

— Ai vrea... te rog...? 

Se atinse. 

— Ce vrei? îi aruncă o privire glacială. Să ţi-o iau în 

gură? 

— Dacă nu te deranjează... murmură el. 

— Ba mă deranjează. 

Jo-Beth se cutremură. 

— Mă deranjează foarte mult. Este un abuz. 

— Ah, da, ştiu, ştiu, zise el, timid. 

— Las-o baltă! 

Peste câteva minute, se îmbrăcă în hainele ei de 
stradă: o fustă scurtă, un tricou kaki, o eşarfă legată în 
jurul părului. Angelo insistase să se pieptene cu codițe, 
pentru că arăta ca o şcolăriță. De fapt, până acum şase 
luni era exact ce fusese. 

Îi întinse o bancnotă de cincizeci de dolari cu o mână 
tremurândă. 

Luă banii, îngreţoşată, între degetul arătător şi cel 
mare, ca şi când ar fi fost murdari şi trânti uşa în urma 
el. 

În seara aceea, aerul i se părea atât de gros, încât ar fi 
putut să-l taie cu cuțitul, se gândi Jo-Beth. Era ora cinci, 
dar temperatura şi umiditatea se mențineau la cote 
înalte. Îi tremura corpul. Se chinuise toată după-amiaza. 
N-o s-o mai fac niciodată, îşi spuse Jo-Beth. 

Ce mult a dezgustat-o omul acela patetic şi bogat care 
nu se excita decât cu fetiţe. Cum puteau exista asemenea 
specimene? 

Îi spusese şi lui că îl dispreţuia; dar era exact ce dorea 
să audă. Angelo ştiuse. Angelo era expert în slăbiciunile 
omeneşti. 

Cum puteau fi oameni ca Angelo Primavera? 

Ce o să se facă? 

Câştigase trei sute cincizeci de dolari într-o jumătate 
de oră. 

Se gândi la perioada când lucra la restaurant, pentru 
doi dolari şi cincizeci de cenți pe oră şi bacşişuri de zece 
cenți. 

Într-un fel, dacă ar putea să-şi împietrească sufletul şi 
să se gândească la altceva, să mediteze, i-ar veni mai 
Uşor... 

Aşa 1 se întâmplase lui Melody Rose. Dar Melody 
Rose avusese de ales, pe când ea, Jo-Beth, nu avea. 

Un adolescent trecu pe lângă ea, cu un radio enorm. 
Dădea din cap în ritmul muzicii. În spatele lui, îşi târa 
picioarele o femeie între două vârste, care-i amintea de 
mama el. 

Fără să vrea, lui Jo-Beth 1 se umplură ochii de lacrimi. 
Į se rupsese sufletul s-o părăsească aşa şi de atunci nu 
mai luase legătura cu ea, dar n-avea cum. Era o ucigaşă 
căutată de poliție. Nu reuşea să-şi amintească dacă îşi 
ştersese degetele pe statuetă şi acest lucru o îngrozea. 
Nu mai ştia ce se întâmplase, din clipa în care stătuse 

acolo încremenită, cu Floyd zăcând la picioarele ei şi 
statueta mamei ei, încleştată în mână. Capul învăluit al 
fecioarei era plin de sânge. Apoi, îşi cumpărase un bilet 
de autobuz spre New York, din Amarillo. 

Călătoria la New York durase şaizeci de ore şi fusese 
un coşmar. La început, nu îndrăznise să coboare din 
autobuz şi tremurase de frică la fiecare oprire, să n-o 
găsească poliția. Nu vorbise cu nimeni, se prefăcuse că 
doarme, se cuibărise pe scaun şi îşi lpise fruntea 
fierbinte de fereastră. O dată, autobuzul încetinise şi o 
maşină de poliţie cu girofarul aprins trecuse în fugă pe 
lângă ei, dar nu oprise autobuzul. Când ajunseră în Saint 
Louis, Jo-Beth începu să se mai liniştească puţin, dar o 
durea îngrozitor gâtul şi tot corpul. 

Epuizată, arsă de febră, fu zguduită de coşmaruri, în 
care Floyd o urmărea pe un coridor întortocheat, care se 
întindea la nesfârşit. De fiecare dată, o lipea de peretele 
living-room-ului şi-i vedea capul zdrobit şi faţa plină de 
sânge închegat. Apoi se trezea, cu inima bătându-i să-i 
sară din piept. 

Va încerca să stea trează şi să numere orele care 
rămăseseră până ajungea la New York. Cincisprezece. 
Douăsprezece. Zece... O să se gândească la Melody. 
De-abia aştepta să se arunce în braţele surorii ei. 

Când ajunseră, târziu, din cauza vremii, se înnoptase 

ŞI ningea. 

Stația din West Side era un vacarm de zgomote şi 
mirosuri — de sudoare, floricele de porumb rânced şi 
căldură. Nu văzuse niciodată atâția oameni de toate 
formele, vârstele şi culorile care treceau pe lângă ca. Se 
plimba ameţită, de colo-colo, căutând un telefon, însă 
acum nu mai era speriată, fiindcă nimeni, absolut 
nimeni n-o privea drept în ochi. Parcă ar fi fost 
invizibilă. 

Jo-Beth găsi numărul de telefon al firmei Exotica Inc. 
deşi nu avea nicio adresă. 

Îi răspunse o femeie cu un glas mieros, dar, după ce îi 
spuse cine era şi că o căuta pe Melody Rose, nu se mai 
arătă atât de prietenoasă. Se pare că nici nu auzise de 
Melody Roseu deşi era una din fotomodelele renumite 
ale firmei. Însă îi promise că o să se intereseze. Jo-Beth 
îi spuse că va aştepta acolo, în autogara. Apoi 
intervenise centralista şi-i ceruse bani în plus, iar Jo- 
beth nu mai avea niciun cent. 

Moţăi pe o bancă, ţinând în mâni portofelul gol şi 
tremurând, deşi era cald. Aproape de miezul nopţii, căzu 
într-un somn adânc şi fu trezită brusc de cineva care o 
scutura de umăr. 

— J.B. J.B., trezeşte-te! 

Era Mei, la ora trei dimineaţa. Mei, care arăta 

consumată, obosită şi nu prea încântată s-o vadă. 

— J.B. Ce dracu” cauţi aici? 

Lângă Mei, stătea un bărbat mic de statură, frumos 
îmbrăcat, cu ochi blânzi, căprui, umbriţi de gene dese. O 
studia interesat de Jo-Beth. Era pentru prima oară când 
îl vedea pe Angelo. 

Puştii Respighi se jucau cu capacul unui cazan de 
gunoi, rostogolindu-l şi țipând. Bătrâna doamnă 
Carlucci stătea pe scări, bombănind, într-un kimono 
vechi, strâns peste piept, ca şi când i-ar fi fost frig. 
Yanni Spathis, cu un şorţ pătat de sânge, privind 
încruntat, ca de obicei, ştergea de praf mesele şi 
scaunele metalice din fața restaurantului său. 

Jo-Beth îi făcu cu mâna şi omul îi răspunse la fel. 

— Este destul de cald pentru tine? 

Încă un bloc şi va ajunge acasă, dacă putea numi casă 
apartamentul pe care-l împărțea cu Melody Rose, într-o 
clădire urâtă, din piatră, cu trei etaje. 

În prima noapte, fusese un culcuş bun. Îşi amintea 
cum se împleticise pe trepte, sprijinindu-se de Melody, 
în timp ce Angelo deschise o poartă metalică şi apoi o 
uşă vopsită în maron. Înăuntru era o scară, un linoleum 
plin de praf, un bec care ardea pe un hol îngust, apoi alte 
încuietori — vreo trei. Şi apoi o cameră roz, în care totul 
era roz şi cald. Angelo turnase ceva într-un pahar şi o 

obligase să bea. O arsese. 

Apoi îi spusese: 

— Se pare că ai avut o zi grea. 

O băgase încet în pat, ca şi când ar fi fost un copil, 
învelind-o în pături, pe o canapea, într-o cameră micuță, 
plină cu haine, dulăpioare şi cutii. Înainte să leşine, îşi 
amintea că cineva o sărutase uşor pe frunte, simţise un 
iz de colonie şi auzise o voce caldă, bărbătească: 

— Ce fetiţă drăguță eşti! 

Jo-Beth zăcuse în pat, mai mult de-o săptămână, 
îndopată cu antibiotice, antihistaminice şi polivitamine. 
Încă alte două săptămâni se târâse prin apartament, 
obosită. Îşi făcea griji pentru costul tratamentului ei, dar 
Angelo îi spusese să se liniştească fiindcă o să aibă el 
grijă de tot. 

Pe măsură ce îi revenea sănătatea, era cuprinsă de un 
val de groază şi nebunie. Refuza să iasă din casă, 
crezând că poliția o să pună mâna pe ea de îndată ce 
apărea pe stradă. Angelo însă îi spusese din nou să nu-şi 
facă griji şi să lase totul în seama lui. 

De îndată ce se înzdrăvenise, o duse la coafor, să-i 
vopsească părul şi să-şi aranjeze faţa. 

ȘI, după aceea, nici măcar ea nu fu în stare să se 
recunoască. Părul ei avea aceeaşi culoare roşcată cu al 
lui Mei, îşi subţiase sprâncenele şi faţa ei avea alt 

contur. Se simţea mai în siguranță. Angelo îi spusese că 
era o frumuseţe. Era primul bărbat care se purtase 
frumos cu ca şi, deocamdată, nu-i ceruse nimic, n-o 
lovise şi nici nu încercase să se culce cu ea. Jo-Beth 
înţelegea de ce Melody îl iubea. Aproape că se 
îndrăgostise şi ea. 

— Este atât de generos, îi spuse ea lui Melody. Nu 
ştiu cum o să-l răsplătesc vreodată. 

O lună întreagă, până la sfârşitul lui mai, fu prea 
slăbită, prea bolnavă sau prea speriată ca să gândească 
logic. 

Abia la începutul lui aprilie, începu să vadă realitatea. 

Da, Melody Rose era fotomodel, dar nu poza pentru 
reviste de mode. Pozele acelea din Vogue nu erau ale ei, 
Charlene avusese dreptate. 

Jo-Beth era uluită. 

— Atunci, de ce le-ai trimis? 

Melody nu prea ştia ce să-i spună. 

— Cred că n-am rezistat, când am văzut că fata aceea 
arăta ca mine; îmi doream atât de mult, încât mă durea 
sufletul. Îmi plăcea să mă identific cu ea. Mă lăudam şi 
nu mi-am imaginat vreodată că o să vii aici... 

Glasul i se frânse. 

— Vezi, draga mea, am încercat, dar au râs de mine 
cu toţii. Şi cei de la Da Renza, Eileen Ford şi alții. Au 

spus că nu voi ajunge niciodată o prezentatoare de 
mode, fiindcă am un corp nepotrivit. 

În schimb, trupul micuţ şi voluptuos al lui Melody 
Rose era perfect pentru agenţia lui Angelo, Exotica Inc., 
ale cărei modele lucrau ca dame de companie şi pozau 
în reviste sexy, cataloage de lenjerie şi calendare cu 
nuduri. Jo-Beth se gândi la poza lui Melody, într-un 
calendar, atârnând în biroul stației de benzină Texaco a 
lui Floyd, în văzul tuturor. 

— Este oribil, Mei. Cum poți să faci aşa ceva? 

— Nu-i chiar atât de rău când te obişnuieşti. Şi este 
vorba de bani, Jo-Beth. Gândeşte-te la bani! 

Banii şi bunurile materiale au fost întotdeauna 
importante pentru Melody. 

Jo-Beth îi spusese lui Angelo: 

— Eu nu vreau să intru în asemenea afaceri murdare. 

Bărbatul se arătase foarte înţelegător. 

— Sigur, păpuşă. Nu-i de tine... Tu ai clasă. Plăteşte- 
mi ce îmi datorezi şi te las în pace. 

Apoi îi arătase o notă de plată care se ridica la mii de 
dolari. 

Jo-Beth privise hârtia, uluită. Nu ştia că doctorii 
costau atât de mult. Sigur, se adăugase şi dentistul, 
machiajele, coaforul, cosmeticele şi hainele. Plus 
mâncarea şi chiria. 

— N-o să mă achit nici în ani de zile. 

Angelo zâmbise. 

— Nimeni nu te ajută pe gratis, fetiţo. 

Şi apoi, în cele din urmă, înţelese. Jo-Beth se înroşise, 
se ridicase în picioare şi se încruntase. 

— Nu poze porno. Las-o baltă. 

Angelo clătinase din cap, plescăind din limbă. 

— Nu, draga mea, se pare că ai o memorie scurtă. 

Simţi că încremeneşte în loc, şocată de naivitatea ei. 

De ce fusese atât de încrezătoare? Angelo nu era 
deloc blând şi generos — dimpotrivă, era cel mai rău om 
pe care-l cunoscuse vreodată. Şi, cel mai grav era că se 
afla sub tutela lui. Dacă nu făcea ce-i spunea o turna la 
poliție. 

Se duse la Melody Rose. 

— Ce-o să mă fac, Melody? 

Melody nu avea nicio idee. 

— Ţi-aş împrumuta nişte bani, dar sunt falită. 

Jo-Beth era uluită. Melody câştiga atât de mult. Cum 
de nu avea niciun ban? 

— Ah, draga mea, doar ştii cum este! 

Jo-Beth nu ştia, dar învăţa. Banu lui Melody se 
duceau pe droguri. 

— Trebuie să fu deşteaptă, îi spuse Angelo. Nu vrei 
să trăieşti bine şi să ai tot ce îți doreşti? Gândeşte-te ce 

mult ai putea s-o ajuţi pe mama ta. N-ai vrea să locuiţi 
împreună? Dar visurile costă scump, draga mea. 

Jo-Beth încercă să se angajeze pe post de chelneriţă la 
o braserie de pe Broadway, dar îi ceruseră date 
personale şi intrase în panică. Poliția ar depista-o 
imediat. Timp de o lună, lucrase într-o cafenea care 
angaja emigranţi, dar plătea sub salariul mediu. Angelo 
zâmbise şi aşteptasc. 

La sfârşitul lui iunie, îi oferise să pozeze pentru un 
calendar şi acceptă. Îi priveau trupul cu o detaşare 
profesionistă şi discutau despre ea ca şi când n-ar fi fost 
prezentă, îi dădeau cu pudră pe tot corpul şi în 
interziceau să se aşeze, ca să nu se şteargă. Poza în 
diverse poziţii; în ultima stătea pe vine, cu părul lăsat pe 
umăr şi braţele încrucişate sub sânii mari. Refuza să 
zâmbească. Imaginile acelea cu Melody rânjind 
hbidinos o îngreţoşaseră. Dar nu era atât de rău. Când 
terminaseră, fotograful îi spusese: 

— Pa, dragă. O să luăm legătura, dacă vom avea 
nevoie de tine. 

Nu o lovea nimeni; dacă ar fi făcut-o, probabil că ar fi 
ripostat. 

Primi o sută de dolari, care se vărsară direct în contul 
lui Angelo. 

Peste două săptămâni, apăruse afacerea cu Coach. 

Tipul era un client permanent, cel puţin aşa îi spusese 
Angelo. Un tip de zahăr. Nici măcar n-o s-o atingă şi, 
chiar dacă ar atinge-o, avea un sex minuscul. 

Coach, preşedintele unei importante companii 
electronice, tânjea să fie umilit de şcolărițe. 

Aşa că îl umilea şi el îi era atât de recunoscător, încât 
îi dădea trei sute de dolari şi un bacşiş de cincizeci de 
dolari. 

Jo-Beth închise poarta în urma ei şi urcă scările spre 
apartamentul pe care îl considerase la început atât de 
grozav, iar acum 1 se părea de prost gust. 

Ajunsese să urască scaunele tapiţate în roz; măsuţele 
micuţe, cu feţele lor rozalu; şi mai ales vitrina, plină cu 
imitații de păstori şi păstoriţe de Dresda. Era o cameră 
oribilă, de târfe. 

Descuie uşa şi ştiu imediat că atmosfera era încordată. 
Melody Rose se prăbuşise pe un scaun roz, bolnavă şi 
şocată. Angelo se sprijinea de barul roz, cu un pahar în 
mâna sa delicată. Se uitau amândoi la Jo-Beth. 

Se întâmplase ceva rău. 

Lui Jo-Beth 1 se strânse stomacul de frică. Oare poliția 
îi dăduse de urmă? 

Angelo puse paharul pe bar. 

— Slavă Domnului că ai venit la timp. 

Melody plânsese; avea ochii umflaţi. Jo-Beth se 

încordă. Mei o privea cu ură. Doamne, ce se 
întâmplase? 

— La timp pentru ce? întrebă ea. 

Angelo inspiră adânc şi zâmbi. 

— Du-te să te schimbi. Pune-ţi ceva elegant. Ca 
pentru o fată de colegiu. 

Jo-Beth clipi din ochi, amețită. 

— Oce? 

— N-ai auzit? în Long Island se dă o petrecere. Eşti 
cadoul unui puşti vedetă. Ai noroc; o să câştigi bani 
mulţi. 

Melody vorbi pentru prima oară. 

— Dar eu ce am? 

— Eşti nebună? zise Angelo, dispreţuitor. Vor pe 
cineva care să arate ca o fetiță. O țipă tânără. 

— ŞI eu sunt tânără. N-am decât douăzeci de ani. 

— Tacă-ţi gura. 

Angelo o plesni tare peste faţă. 

— Las-o în pace, ticălosule! ţipă Jo-Beth. 

Angelo o privi drept în ochi. 

— Te. Aşteaptă o carieră strălucită, păpuşă. 

Se uită la ceasul lui Rolex de aur. 

— Schimbă-te. Vin să te ia peste un sfert de oră. 

— Nu vreau, zise Jo-Beth printre dinţi. 

— Ba o să vrei, fiindcă nu ai de ales, îi spuse Angelo. 

Când Jo-Beth intră în dormitor, trântind uşa, îl auzi pe 
Angelo spunându-i lui Melody Rose: 

— Şi are ceva de care tu ai uitat, probabil. Este 
virgină. 


Capitolul 5 

Reşedinţa lui Blaize era o clădire veche de un secol, 
cu terase gotice, cupole şi alei. Zecile de ferestre 
ofereau o panoramă superbă a regiunii Long Island 
Sound. Uşi duble dădeau din living-room pe o terasă 
mare, din cărămidă, cu o piscină din faianţă florentină. 
Dincolo de terasă o pajişte bogată se întindea în valuri, 
până la mare. 

Saint parcă lângă casă, lângă un Rolls-Royce argintiu 
şi un Lamborghini. Mai departe, se afla un car mortuar 
demodat între ferestrele drapate în negru, erau desene 
proteşti. Întregul vehicul era pictat la întâmplare cu 
roşu, ca şi când s-ar fi vărsat o cutie cu vopsea pe 
acoperiş. 

— Craniile urlătoare, zise Saint. Amicii lui Arnie. 

Numele nu-i spunea nimic Verei. 

— Cine? 

— O formaţie rock. Heavy metal. 

Saint o conduse pe Vera printre maşini, pe lângă un 
trio de tineri cu feţe dure, care jucau cărți pe capota unei 

limuzine Cadillac. Purtau tricouri negre, fără mâneci, cu 
aceeaşi emblemă grotescă pe spate ca şi pe dric. Pe 
braţul unuia din ei, un şarpe se încolăcea de la umăr la 
mână. Vera îl întrebă: 

— Aceştia sunt Craniile urlătoare? 

Saint clătină din cap. 

— Cine, e1? 

— Oh, nu, Doamne! Sunt prea curaţi şi îngrijiţi. Sunt 
doar motociclişti. 

Se opriră la intrare, unde un bărbat cu umeri lați 
verifica numele invitaţilor pe o listă. 

Înăuntru, o fată cu un zâmbet fermecător şi o 
îmbrăcăminte sumară turna şampanie dintr-o sticlă 
decorată cu flori albe. Saint luă două pahare şi îi dădu 
unul Verei. 

Şampania era foarte rece şi îi dădu curaj. Îşi aminti că 
Diana Starr bea şampanie în fiecare zi. Şi, bineînţeles, 
Starfire s-ar simţi în largul ei printre aceşti pământeni 
exotici. Vera inspiră adânc şi apoi expiră încet. „Asta 
este!”, îşi spuse ea. Ce ţi-ai visat de când te ştii! Acum 
al şansa să trăieşti cu adevărat. ŞI, la fel ca Starfire, ştia 
că nu va fi uşor. 

Holul principal, unde stăteau sub un candelabru uriaş, 
era pardosit cu gresie alb cu negru, în formă de tablă de 
şah. În faţa lor, o scară lată se despărțea în două sub o 

fereastră circulară, unde fazani verzi şi turcoaz păşteau 
țanţoş printre petale de magnolii. 

— Cred că este singura parte pe care n-a schimbat, îi 
spuse Saint Verei, în timp ce înaintau. 

Îşi amintea de reşedinţa lui Blaize din copilărie. 
Venise adesea aici, când îşi petrecea vacanţa pe Coasa 
de Nord, cu mătuşa Gloria, în altă casă impunătoare. Se 
juca pe pajişte sau în tufişurile de rododendroni — nu 
avea voie să meargă singur pe plajă — în timp ce mătuşa 
Gloria bea ceai cu gheaţă pe terasă, cu verişoara Betsey 
Blaine Wells şi ascultă Mantovani la un casetofon, pe 
care-l numea Victrola. 

Saint îşi aminti de mobila veche, de covoarele uzate, 
de tapetul din dormitor cu trandafiri spălăciţi şi acuarele 
care reprezentau Veneţia, pictate de străbunica Blaine, 
când călătorise în Europa, înainte de primul război 
mondial. 

Acum, când devenise casa de odihnă a bogatului şi 
celebrului Arnold Blaize, vechea reşedinţă suferise o 
metamorfoză uluitoare, ca o matroană demnă, machiată 
strident şi îmbrăcată în fustă scurtă. Mobila veche de 
familie fusese înlocuită de structuri avangardiste, din 
inox, piele şi sticlă; în sufragerie, scaune cu şase 
picioare, din plastic verde, transparent, înconjurau o 
masă neagră, în formă de triunghi, suspendată de fire 

din cupru, tablouri abstracte, în culori amenințătoare 
atârnau în locul acuarelelor venețiene ale bunicuţei 
Blaine, iar casa era dotată din pod până în pivniţă cu 
stații stereo. 

— Este foarte mândru de tot, îi explică Saint. Spune 
că reprezintă o declaraţie. 

— Ce fel de declaraţie? 

— „Du-te dracului” sau cam aşa ceva. 

— De ce? 

— Nu contează. Este o poveste lungă. N-are decât să 
se bucure, dacă aşa îi place. 

Se uită la Vera, care stătea lângă el, sorbind din 
şampanie şi uitându-se în jur uimită, ca o persoană care 
nu mai fusese în asemenea locuri. Privind totul cu ochii 
ei inocenți de guvernantă englezoaică, îl făcea să aibă 
remuşcări că o adusese aici. Fusese cât pe ce să-i spună: 
„Las-o baltă, va fi o adevărată grădină zoologică” şi s-o 
ducă înapoi la New York, dar n-o făcuse. În primul rând 
pentru că avea o presimţire sinistră. Ceva îi spunea că 
Arnie va avea nevoie de el şi, în al doilea rând, pentru 
că, după ce fusese speriată la început, Vera se 
acomodase, se pare. Reuşise chiar să afişeze un stil 
nonconformist, în rochia strâmtă a mamei lui. 

De fapt, nu conta cu ce era îmbrăcată. 

Unii oaspeţi, odrasle ale vechilor familii de pe Coasta 

de Vest, erau îmbrăcaţi în pantaloni şi tricouri; iar noii 
prieteni ai lui Arnie, cei de la Hollywood, cu ochi 
lacomi, afişau ultimele creaţii ale boutique-rilor din 
Rodeo Avenue; magnații artelor din Manhattan purtau 
diverse toalete, de la Christian Dior la Armata Salvării; 
un tânăr foarte beat, în frac, trecu pe lângă ei, trăgând 
după el o fată veselă, într-o rochie din mătase roz, cu 
corsa] înflorat. Scăpaseră probabil de la o petrecere de 
majorat, preferând-o pe aceasta, cu muzică asurzitoare, 
băutură mai multă şi droguri mai bune. 

Saint se întoarse brusc când simţi o mână grea pe 
umeri. 

— Bună, Saint. Deci ai reuşit să ajungi, până la urmă. 

Bărbatul era musculos, cu o chelie prematură. Părea 
nepotrivit printre ceilalți, probabil fiindcă avea o 
înfăţişare sobră. Era Frank Zelinsky, bodyguard-ul lui 
Arnie. Purta o jachetă prea strâmtă pentru el; Saint ştia 
că sub ea avea un Walther PPK 380, prins de umăr. 

— Ce mai face? îl întrebă Saint. 

— Tu ce crezi? 

În momentul acela, Saint îşi aminti de după-amiaza 
aceea îngheţată din iarna trecută, când, distrus de 
atitudinea tatălui său, îl sunase pe Arnie de la Piaza, ca 
să constate că era confruntat cu alt iad. 

După două zile, în care asistase la toate toanele şi 

ciudățeniile lui Arnie, Saint începuse să-şi facă griji 
pentru el. Se droga, la fel ca toți ceilalți, de fapt, dar la 
el devenise un obicei serios. 

— lisuse, Saint, îl ruga Arnie, nu fi enervant. Haide, 
omule. Nu ne strică puţin praf. 

— Nu, Am. Nu mă interesează. 

Se gândise că ar putea să-l ajute, să-l îndepărteze de 
prăpastia spre care se îndrepta. Ce greşeală! Arnie nu 
avea nevoie de ajutor. Probleme? Care probleme? Se 
rezolvau imediat cu vodcă sau cocaină şi, dacă nu-i 
plăcea, n-avea decât să-l lase dracului în pace şi să 
plece. Cine avea nevoie de el? 

Dar, când Saint se hotărâse în cele din urmă să se 
întoarcă în California, Arnie se întristase şi devenise 
isteric. 

— Saint! Nu pleca. Nu mă părăsi, Saint, nu mă 
descurc fără tine. 

Se simţise ca un laş şi un trădător, dar ce putea să 
facă? 

Școala i se păruse un refugiu după această experienţă 
ŞI, spre mirarea lui, absolvise. Se întrebase dacă tatăl lui 
va veni la serbare. În timp ce i se înmâna diploma, îl 
căutase, plin de speranţă, printre feţele celorlalți părinți 
care stăteau pe scaune pliante, la umbra stejarilor. Tatăl 
său nu venise, bineînțeles, dar îi trimisese un cec 


95 


substanţial şi îl chemase la New York să discute despre 
viitorul lui. 

Primul impuls al lui Saint fusese să rupă cecul, dar 
colegul său de cameră, fiul unui avocat din San 
Francisco, fusese revoltat. 

— Te-ai ţicnit? 

— Nu am nevoie de banii lui. 

— Atunci dă-mi mie. Îţi o fac o favoare. Eu nu sunt 
mândru. 

După ce se gândise, se hotărâse să-i păstreze şi să-i 
cheltuiască într-un fel care i-ar displăcea tatălui său. 
Găsise un Jaguar într-un magazin de maşini folosite un 
automobil elegant, dar lipsit de utilitate practică. Îşi 
petrecu următoarea lună colindând prin ţară. Nu se 
grăbea şi peripeţiile prin care trecuse din cauza maşinii 
dăduseră un aer inedit călătoriei. 

Înainte să ajungă în Manhattan, se oprise să-şi tragă 
sufletul la mătuşa Gloria, retrasă acum. Trăia frugal, din 
renta ei, într-un hambar transformat în casă de locuit, 
lângă Stanford, Connecticut. Nu prea o mai interesa 
altceva în afară de grădina ei, care era superbă şi 
serialele Hoggan 's Heroes. Însă se bucurase să-l vadă. 

De la ea, îl sună în sfârşit pe tatăl său, dar aflase de la 
domnişoara Gerrity că era la Londra. Şi apoi pe mama 
lui. 

— Ah, tu eşti, Sloane. Îmi pare rău că n-am venit la 
petrecerea de absolvire, dragul meu, dar am un cadou 
pentru tine. Ce-ar fi să treci pe la mine vineri seară? Nu 
prea devreme, sunt foarte ocupată — pe la nouă sau zece. 
Mai ai cheia? 

În cele din urmă, îl sunase nerăbdător pe Arnie, care 
exclamase: 

— [isuse Cristoase, unde dracu” ai fost până acum? 
Te-am căutat peşte tot. Am cumpărat casa, Saint. 
Reşedinţa Blaine. Îţi aminteşti? Veneai aici cu mătuşa 
Gloria, când erai mic... Trebuie s-o vezi. 

Apoi, adăugase insistent: 

— Dau o petrecere vineri. Te aştept. 

Şi acum, iată-l pe Arnie în persoană, năpustindu-se pe 
uşile duble care dădeau spre terasă. Da, chiar el, Arnold 
Blaize, adolescentul vedetă, în pantalonaşi roşii de piele 
şi vestă asortată, trăgând după el o fată frumoasă. 

Arnie era încântat. 

— Saint! Ce bine îmi pare! Credeam că n-o să vu, 
omule. 

Dincolo de aparențele strălucitoare, Saint îl văzu pe 
băieţelul cel gras din clasa a opta, cu ochi rugători şi un 
zâmbet speriat. Apoi îşi reveni şi-i răspunse: 

— Hei, prietene, dacă nu te-aş cunoaşte mai bine, aş 
crede că eşti o vedetă. 

Vera se trezi sărutată pe obraji de cel mai celebru 
adolescent din lume. Pentru o clipă, fu copleşită de 
căldura lui, de zâmbetul lui şi de vestiţii săi ochi verzi. 
Apoi, o împinse înainte pe prietena lui și-l auzi spunând: 

— Saint şi Vera, ea este... 

Dar numele se pierdu în vacarm. 

Fata era înaltă şi purta o rochie albă, scurtă, din pânză. 
Părul de culoarea frunzelor de toamnă era prins la spate, 
într-o coadă. De aproape era şi mai frumoasă sau, mai 
bine-zis, ar fi fost dacă s-ar fi arătat cât de cât veselă sau 
relaxată. Se uită mai întâi la Saint şi apoi la Vera, cu 
ochii ei cenușii, luminoşi, în care sclipeau zeci de culori. 
Zâmbi mecanic. 

— Bună, zise Vera, privind-o fix. 

Fata îi răspunse indiferentă. Se uită peste capul Verei, 
la fereastră. Nu era fericită. Vera îşi dădu seama 
imediat, fără niciun dubiu, şi această constatare o făcu 
să se înfioare. Se vedea că nu dorise să vină la petrecere. 
Nu era încântată să fie cu Arnie. Dar pe fata aceasta o 
cunosc, îşi spuse Vera. Şi nu din întâmplare. O cunosc 
bine. Pot să-i citesc gândurile. 

O întrebă brusc: 

— Știu că ne-am mai întâlnit, dar nu-mi amintesc 
unde. 

Arnie îi spunea Verei: 

— ... este vechiul meu prieten. Unul din tipu buni. 
Singurul tip bun. Sper să rămână aşa. 

Îl luă de braţ pe Saint. 

— Vă simţiţi bine? Aveţi de băut? Dacă doriţi ceva, 
spuneţi-mi — aici găsiţi orice. 

Se plesni tare peste coapse. 

— Cântă Craniile... îi plac Craniile? o întrebă el pe 
Vera, care-şi desprinsese ochii de la roşcată şi încuviinţă 
din cap. 

— Oh, da, bineînţeles. 

— Da! Sunt o formaţie de primă mână. Luna viitoare 


pleacă într-un turneu prin lume — Anglia, Paris, 
Hamburg — dar, mai întâi, o să cânte pentru amicul lor 
Am. 


ÎI înghionti pe Saint în coaste. 

— Îţi aminteşti de St. Regnis? Lucrurile s-au 
schimbat, nu-i aşa? 

Saint îi aprobă, absent. 

— Mda. 

Vera observă că şi el se uită la roşcată, aproape la fel 
de surprins. 

— ŞI acum o să dau şuturi în fund. M-da... 

Pentru o clipă, ochii verzi, sclhpitori, ai lui Arnie 
Blaize se umbriră. Se întunecă la faţă şi i se lăsă bărbia. 
Apoi îşi reveni brusc, ca o marionetă trasă de sfori. 

— Mă bucur să vă văd. 

Le strânse mâinile. 

— Vechii prieteni sunt cei mai buni. Ştiţi asta, nu? 
Toţi aceşti oameni — nu dau doi bani pe ei. Voi sunteţi 
cei mai buni, repetă el. Pe voi vă iubesc. 

Îi îmbrăţişă violent pe amândoi, cu ochii plini de 
lacrimi şi apoi le dădu drumul brusc. 

— EI, la dracul... 

Se uită sălbatic prin cameră la ceilalți invitaţi şi apoi 
zâmbi. 

— Hai, distraţi-vă! Este o petrecere grozavă. Toată 
lumea este aici! Trebuie să circul... ne vedem mai 
târziu! 

Arnie se aruncă în mulțime, trăgând fata după el. 

Vera îl întrebă imediat: 

— Cum o cheamă, Saint, ai reţinut? 

Clătină din cap. 

— Dar ne-a spus. Nu se poate, zise Vera, uimită. O 
cunosc. Sunt sigură că o cunosc. Este frumoasă, nu-i 
aşa? adăugă ea, gânditoare. 

— Este mai mult decât atât, îi răspunse Saint, 
uitându-se după ea. 

Băiatul în frac vomita în spatele unui ghiveci cu o 
ferigă. Lângă el, fata în roz se plângea. 

— Eşti un rahat, Brendon. 

Frank Zelinsky îi spuse: 

— Mai bine ieşiţi afară, domnule. Aerul curat o să vă 
ajute. 

— Este un rahat, nu-i aşa? Un adevărat rahat, zise 
fata. 

— Dacă spuneţi dumneavoastră, domnişoară! 

Frank îi făcu semn unui chelner. 

— Poţi să trimiţi pe cineva să curețe? îl întrebă el, 
arătând în spatele ferigii. 

— Hei! 

Saint îl luă de braţ pe Frank. 

— Cine este fata de lângă Arnie? 

— De unde să ştiu? se miră bodyguard-ul. 

— Cum, nu-i ştii numele? 

Ridică din umeri. 

— N-ai decât să alegi ce nume vrei. Tracy, Tiffany 
sau Samantha... 

Saint se încordă. 

— Ce vrei să spui? 

— Că este o prostituată, omule, de unde să ştiu cum o 
cheamă? 

Saint se albi brusc şi scoase o exclamaţie de uimire. 

— Glumeşti! 

— Nu glumesc deloc. Cei de la studio au angajat-o 
pentru noaptea aceasta. Au plătit-o bine. 

— Dar nu se poate. Este o nebunie. 

O servitoare între două vârste, cu o față impasibilă, 
obişnuită cu atitudinea celor bogaţi, apăru cu o mătură şi 
o găleată. 

De pe terasă, răsunară nişte strigăte ascuţite. 

— La dracul Acum ce-o mai fi? Trebuie să plec. 

Frank se cliberă din strânsoarea lui Saint, îşi croi 
drum printre invitaţi şi dispăru. 

Saint se uită după el. 

— Nu-mi pasă ce spune. Fata nu este o prostituată. 

Jo-Beth îl lăsă pe Arnie s-o tragă lângă scenă. 

„Te aşteaptă o carieră strălucită, draga mea. Mai 
bine du-te să te schimbi. O să te aştepte o maşină...” 

„Are ceea ce tu ai uitat că ai avut vreodată. Este 
virgină. ” 

— N-o să-ţi facă necazuri. 

Şoferul era îmbrăcat într-un costum negru, cămaşă 
albă şi cravată în dungi. Înghiţise pastile contra 
indigestiei tot drumul. 

— Nu-i pasă decât de droguri. Până la miezul nopţii o 
să fie criță şi n-o să-şi mai dea seama de nimic. Mâine, 
al grijă să spui că a fost grozav. 

Nu scosese niciun cuvânt cu şoferul, dar el o sfătuise 
îngrijorat: 

— Înveseleşte-te puţin, păpuşă. Doar nu vrei să 

întristezi clienții. 

Până mâine, va deveni cu adevărat o prostituată. 

Iisuse! 

Acasă, la Corsica High, Lu Ann Krebbs avea poza lui 
Arnie prinsă de partea interioară a dulapului ei. 

— Mi-aş da brațul drept să mă întâlnesc o singură 
dată cu acest băiat. Vorbesc serios. 

În schimb, ea putea să-l aibă. 

— Nu arăţi deloc a prostituată, îi spuse Arnold Blaize 
uşurat şi apoi o întrebase neîncrezător, cu zâmbetul său 
fermecător: O să faci tot ce vreau eu? Te-am plătit 
destul? 

Îi atinse braţul gol; pielea lui era fierbinte, uscată şi... 
N-a mai făcut-o până acum. Intuiţia îi spunea lui Jo- 
Beth că Arnold Blaize era la fel de virgin ca ea. Şi că, 
deşi devenise un idol internațional, nu făcuse dragoste 
niciodată. Părea foarte tânăr şi vulnerabil. Era 
îngrozitor. Pentru o clipă, îi fu milă de el. 

De atunci, însă, în timp ce-l privea cum se încorda, pe 
măsură ce atmosfera devenea din ce în ce mai 
zgomotoasă, o cuprindea agitația. 

Avea un presentiment sinistru. Petrecerea evolua 
neplăcut. Unul din barmani oferea droguri pe faţă. 
Paharele se spărgeau cu o frecvenţă incredibilă. Invitații 
erau cuprinşi de un spirit distructiv ieşit din comun. 

Se putea întâmpla orice — un accident, o bătaie. Poate 
1 se făcea rău cuiva de prea multe droguri. 

Și, în cazul acesta, ar veni poliţia şi ar prinde-o — doar 
era partenera lui Arnold Blaize. Or să-i pună întrebări. 
Vor voi să afle cine este; vor descoperi totul... 

Arnie se legăna, lovind cu pumnul drept în palmă. 
Avea fruntea plină de sudoare, se înroşise la faţă şi în 
pulsau venele de la tâmple, în ritmul stroboscoapelor de 
pe scenă. Sub emblema formaţiei — o uriaşă ţeastă de 
oţel cu dinţii însângeraţi — patru demoni în piele neagră, 
machiaţi sinistru, cântau, conduşi de solistul Phil 
Zeitgeist, care, conform declaraţiilor date în presă, bea 
zilnic un sfert de litru de sânge. Se ştia de asemenea că 
urinase de la fereastra hotelului unde locuia în capetele 
fanilor săi extaziaţi. Se agita, strângând microfonul gata 
să-l rupă în două, în timp ce un colier din dinți de 
animal şi oase îi zăngănea ritmic pe pieptul gol. 

Arnie uitase de ea. Jo-Beth se retrase la marginea 
piscinei, plină cu jucării gonflabile. O văzu pe Godzilla, 
un aligator, o rață galbenă. 

O fată în dessous-uri din dantelă neagră dansa 
singură, mişcându-şi capul înainte şi înapoi şi dând din 
coate. Jo-Beth o văzu cum îşi agaţă piciorul într-o placă 
de gresie desprinsă şi cade în apă, ţipând şi agitându-și 
braţele frenetic. Apăru la suprafaţă peste o secundă, cu 

părul lipit, ca o focă şi țipând din nou, şi mai tare. Doi 
bărbaţi se zguduiră de râs şi săriră după ea. 

Bodyguard-ul lui Arnie îşi făcu loc prin mulțime, să 
verifice de unde venea zgomotul, în timp ce Craniile 
urlătoare îşi terminară melodia într-o hărmălaie 
satanică. Apoi, săriră de pe scenă, să bea Chivas din 
sticlă, să facă pipi şi să pipeze nişte cocaină. Observă că 
Arnie li se alăturasc. 

Jo-Beth, singură pentru prima oară, după ore în şir, se 
duse pe pajişte să se plimbe şi să se uite la apa 
întunecată. Acum, când nu mai cânta formaţia, era o 
adevărată binecuvântare. Ascultă zgomotul blând al 
valurilor şi greierii ţârâind în iarbă. Ce mult îi lipseau 
liniştea nopţii, vântul, stelele. Ce bine ar fi dacă o 
baghetă magică ar face să dispară dintr-odată casa, 
petrecerea, Craniile urlătoare şi Arnold Blaize. 

Un fulger lumină un şir de nori negri. Şi, peste câteva 
clipe, răsună bubuitul unui tunet. Jo-Beth oftă fericită. Îi 
plăcea furtuna. 

Acum, când ochii ei se acomodaseră cu întunericul, ° 
văzu un debarcader la malul apei şi o barcă mică legată, 
de un pilon. La cincizeci de yarzi depărtare, o 
ambarcaţiune cu pânze se legăna în parâme. Era lungă şi 
suplă; carena ei albă sclipea în beznă. 

Se uită cu regret la barcă. Ar fi vrut să se suie pe 

punte, să desprindă odgoanele şi să se piardă în furtună. 
Să scape. 

O mână îi atinse braţul gol. Jo-Beth tresări speriată. 

— Îmi pare rău. N-am vrut să te sperii. 

Era englezoaica, Vera, fata în rochia aceea exagerat 
de strâmtă, cu peruca Farrah Fawcett. Saint, prietenul 
lui Arnie, stătea lângă ea. 

— Te căutam. Vreau să vorbesc cu tine. Ascultă, zise 
Vera, cum te cheamă? 

— Jo-Beth Feeney. 

Îi răspunse automat, fără să se gândească, şi îi venea 
să-şi muşte limba de ciudă. Oare nu se învățase minte, 
până acum? 

— Ştiu sigur că ne-am cunoscut, insistă Vera. 

Jo-Beth clătină din cap cu vehemenţă. 

— Mă confunzi cu altcineva. 

Un fulger în formă de Y despică norii lăsați. 
Ambarcaţiunea cu pânze apăru clar acum: catargul 
strălucitor de alb, cârma, velele, cabina. 

Jo-Beth exclamă impulsiv: 

— Ce frumoasă este! 

Părea proiectată pe fundalul mării. 

— Sunt convinsă că poţi naviga cu ea pe ocean. 

— Nu, zise Vera, ca şi când n-ar fi auzit-o. Ştiu sigur 
că erai tu. 

Răsună bubuitul prelung al unui tunet. 

— Se apropie, spuse Jo-Beth. 

Şi se întrebă agitată dacă Vera o văzuse cu adevărat şi 
unde anume. 

În ziar? într-un afiş pus de poliţie? 

Îngheţă de frică. Apoi îşi spuse să nu între în panică. 
Chiar dacă apăruse într-o poză, Vera n-ar fi putut s-o 
recunoască. Îşi schimbase trăsăturile şi îşi vopsise părul 
în roşu. Dar Vera era atât de convinsă. 

Jo-Beth se gândi că ar fi mai bine să se ţină departe de 
Vera, dar asta însemna să se întoarcă la piscină şi la 
petrecere. 

Se simţea înfricoşată şi singură. Ce bine ar fi, se gândi 
ea, să existe măcar o singură persoană în care să poată 
avea încredere. Nu cunoştea pe nimeni, decât pe Arnie, 
care îşi ieşise din minţi. 

Vera zise brusc: 

— Aici se întâmplă ceva ciudat! 

Se întoarseră la timp să-l vadă pe Arnie Blaize sărind 
ca un maniac pe scena goală. Apoi, înşfăcă microfonul. 

Răsună un sunet vulgar, ca o rafală de vânt, urmat de 
un fluierat asurzitor. 

— Hei, fiți atenţi! Trebuie să vă distraţi! Această 
petrecere este plictisitoare! 

Faţa lui Arnie sclipi în roşu-purpuriu, apoi în albastru 

şi pe urmă se albi brusc, luminată de un fulger. 

— Hei! zbieră Arnie. Vreți să vă fac un spectacol de 
lumini? 

Bubui tunetul. Oamenii se cutremurară de râs. 

Craniul metalic se clătină, lovit de o rafală umedă de 
vânt. 

Arnie începu să danseze cu microfonul strâns la piept. 

— Unde dracu-i muzica? Unde dracu-i muzica? 

Un tip blond plonjă în piscină şi un val de apă udă 
pantofii italieneşti, adidaşii şi picioarele goale de pe 
margine. 

Saint o luă la goană spre terasă, urmat de Jo-Beth şi 
de Vera. 

Arnie cânta în bătaie de joc. 

— O să vă mănânc, o să vă devorez... 

Apoi, începu ploaia. Picături uriaşe se scuturau din 
cer pe dalele de gresie. 

Un bărbat chel, cu barba neagră, ridică braţele ca şi 
când ar fi înălţat o binecuvântare. 

— Da, plouă, fir-ar al dracului! 

— Vă mănânc... vă mănânc... 

— Hei, Arnie! Este timpul să plecăm! Arnie! 

Saint îşi croi drum prin mulţime, suindu-se pe scenă, 
exact când Frank, care i-o luase înainte, îl apucă pe 
Arnie de braţ şi de umăr. Microfonul le amplifica 

vocile. 

— Haide, omule, ajunge. Potoleşte-te, nu eşti 
singur... 

— Plicti-si-tor! 

Frank zbieră la Saint! 

— Dă-te jos de aici. Acum îl am sub control. 

— Nu-l trata aşa! 

— Termină, Junior, hai, pleacă imediat! 

— Vreau să dansez. Să dansez în ploaie! 

Arnie îl îmbrăţişă pe Frank. 

— Lasă-mă în pace. Aceştia sunt prietenii mei. Aici 
sunt cu prietenii mel... 

Frank se dezechilbră, se împiedică de un amplificator 
ŞI fu cât pe ce să cadă. 

— Hei, Arnie! tună el. Ce ai de gând să faci...? 

Şi apoi, glasul lui răsună uimit: 

— Iisuse! Dă-mi-l imediat! Ai auzit? 

— Nu, pe toţi dracii! 

Arnold Blaize se întoarse cu faţa spre ceilalți, cu 
picioarele desfăcute, ca să-şi menţină echilibrul. Se 
tăiase sau îşi muşcase buzele. I se prelingea un fir de 
sânge roşu pe bărbie, care arăta negru, în lumina 
albastră a stroboscopului. 

Saint spuse de pe scenă: 

— Arnie. Eu sunt, Saint. Pune-l jos, Arnie! 

Arnie râse. 

— Totul este sub control. Intraţi înăuntru cu toţii. 
Arnie, pune-l jos! zbieră Frank. 

Se auzi țipătul unei femei. 

— Ah, Doamne, are un... 

Bubui tunetul. 

Alt țipăt. 

— ... pistol! Iisuse Cristoase, are un pistol. 

Arnie ţinea un Walter 38 în mâna dreaptă, iar cu cea 
stângă se apucase de încheietură, aşa cum fusese învăţat 
să facă în filmul lui cu polițistul adolescent. Se mişcă 
încet, ţintind mai întâi spre stomacul lui Frank, apoi spre 
capul lui Saint şi, în cele din urmă, spre fereastra living- 
room-ului. 

Frank strigă: 

— Nu intraţi în panică! Culcaţi-vă la pământ... 

— Hei! Totul este în regulă! 

Arnie se răsuci. 

— Unu! Doi! Trei... 

Trase în ferestre. Ploua cu sticlă. Vera văzu sângele 
prelingându-i-se pe braţ. 

Frank ţipă la Saint. 

— Ştiu ce am de făcut. Dă-te dracului la o parte din 
calea mea! 

Invitaţii îngroziţi se năpustiră zbierând în casă. 

Vera închise ochii şi îi deschise din nou. Starfire ar 
putea să-l dezarmeze prin forţa gândului. Ar... 

Fulgeră alb-purpuriu şi Vera ştiu deodată unde o 
văzuse pe Jo-Beth. Bineînţeles. Nu era de mirare că o 
recunoscuse. 

Ploaia răpăia pe gresie. 

Arnie împuşcă altă fereastră. 

— ÎI iriţi, îi strigă Saint lui Frank. Este mai rău. 

Arnie Blaize ţinti în reflectorul albastru, care explodă 
într-o trombă de fum şi scântei. 

— Haide, îi spuse Jo-Beth Verei, lasă-te în jos. 

Se ascunse sub o masă din fier forjat şi o târî pe Vera 
după ca. 

Arnie ţinti spre punctul de lumină roşie. 

Şi trase. Dar punctul roşu nu se stinse; în schimb 
craniul din oţel se legănă nebuneşte dintr-o parte într- 
alta şi, peste o secundă, auziră un păcănit înfundat. 

Chicotind, Arnie ţinti şi apăsă pe trăgaci, dar nu se 
întâmplă nimic. Se încruntă enervat. 

Jo-Beth oftă uşurată. 

— S-a descărcat. Acum o să pună mâna pe el... 

Dar acum, când avea şansa să acţioneze, bodyguard-ul 
nu schiţă niciun gest. 

ÎI privea surprins pe Arnie de pe marginea scenei. 
Apoi, căzu pe spate, în ploaie, prăbuşindu-se în apa care 

schpea, turcoise, printre jucăriile din plastic. 

Arnie îl privi amețit, cu arma între degete. 

— Frank? Frankie? Hei, ce-i asta, omule? 

Oaspeţii lui Arnie ieşiră pe uşile sfărâmate şi se 
adunară în jurul piscinei. Frank plutea cu faţa în jos 
printre broaştele şi rațele de cauciuc. Capul însângerat 
se înnegrise în apa care sclipea. 

— Este mort, omule, îi răspunse cineva. 

— Cum poţi să spui aşa ceva? se revoltă Arnie. În jur 
se făcuse linişte. Apoi, cu glas subțire, isteric şi 
înspăimântat: 

— Saint? murmură Arme. Saint? Eşti aici? Ajută- 
mă... 


Capitolul 6 

Vera o auzi pe Jo-Beth gemând. 

Apoi, ţâşni deodată şi se năpusti spre tufişurile negre 
de rododendron, care despărțeau pajiştea de piscină şi 
parcare. 

Vera o urmă, alergând printre crengi ţepoase şi frunze 
ude, ştiind instinctiv că nu trebuia s-o lase să fugă pe Jo- 
Beth. Ar fi fost un dezastru. 

O ajunse în parcare. 

Jo-Beth se zgâriase pe faţă, îşi sfâşiase rochia şi i se 
desprinsese părul din coada frumos împletită. Avea o 

privire sălbatică. Vera o apucă de mână. 

— Stai! 

— Dă-mi drumul! se smuci Jo-Beth. Trebuie să fug 
de aici. 

Vera intră în panică, dar apoi răsuflă uşurată când îl 
văzu pe Saint. Venea spre ele, înghiontind mulţimea 
care ieşea din casă înnebunită, ca spectatorii dintr-o sală 
în flăcări. O apucă de umeri pe Jo-Beth. 

— Nu-i nimic, zise el, nu-i nimic. Hai înăuntru. 

Fata tremura. 

— Nu se poate. Scoate-mă de aici. Cred că ai o 
maşină. 

Saint aruncă o privire maşinilor care se blocaseră deja 
în parcare. 

— Nu am cum. Nu se poate să ieşi de aici. Şi, oricum, 
n-aş face-o. Trebuie să stau cu Arnie. 

— Dar va veni poliția. O să apară din clipă în clipă. 
Se smulse de lângă Saint. Nu înţelegi! 

— Hei! Linişteşte-te! Bineînţeles că înţeleg. 

— Ba nu şi nici n-ai avea cum. 

Jo-Beth ridică glasul, disperată, ca şi când ar fi fost 
prinsă în cursă. 

— Nu ştii nimic. Nu pot să-i las să pună mâna pe 
mine. 

— Ce s-a întâmplat aici nu are nicio legătură cu tine. 

— Dar eram cu Arnie. 

— Nu te aflai aproape de el şi sunt cel puţin cincizeci 
sau şaizeci de oameni care pot s-o confirme. 

— Or să afle cine sunt! 

Încremeni în loc când auzi vaietul îndepărtat al 
sirenelor de poliţie, în vacarmul de strigăte şi claxoane 
din jur. Încercă să fugă. 

— Vine! Chiar acum! 

Saint o prinse din nou şi o ţinu strâns. 

— Ascultă! De unde să ştie că eşti o prostituată dacă 
nu le spui? 

Jo-Beth se resemnase, se pare. 

— Este mai mult decât atât. Ţi-am spus că nu înţelegi. 

Se întoarse, cu capul plecat, şi îl lăsă pe Saint s-o 
conducă spre casă, în timp ce îi explica, indiferentă. 

— Or să mă găsească şi o să intru în puşcărie. Am 
ucis pe cineva. Sunt căutată pentru crimă. 

— O.K., zise Saint blând, ştergându-i faţa cu un 
şerveţel înmuiat în şampanie, mai bine spune-ne despre 
ce este vorba. Îţi promit că n-o să afle nimeni. 
Povesteşte-ne ce s-a întâmplat de la început. 

Vera se simţi mândră că Saint avea încredere în ea şi 
o indusese în această conspirație. Nu-i trecuse niciodată 
prin cap că ar putea tăinui o crimă. Ascultă atentă, gata 
să sară în ajutor, când Jo-Beth murmură cu un glas 

tremurat: 

— S-a întâmplat când eram acasă, unde m-am născut. 
L-am ucis pe tatăl meu vitreg. A încercat să... era beat 
ŞI... s-a luat după mine. A încercat să... 

La început, Vera nu înţelegea ce voia să spună Jo- 
Beth. Era prea cumplit. Astfel de lucruri nu se petreceau 
în universul ei sigur. Însă Saint pricepuse, se pare, 
imediat şi Vera nu mai văzuse pe cineva atât de furios 
ca el. În momentul acela, băiatul se schimonosise la 
faţă. Vera se gândi că ar înspăimânta-o, dacă s-ar înfuria 
vreodată pe ea. 

Mai târziu, va încerca să deseneze această expresie 
zugrăvită pe chipul lui Saint; n-o să reuşească şi o să se 
bucure — era prea violentă şi, pentru ea, prea dureroasă. 
O să-şi amintească de fiecare dată când venea furia 
protectoare a lui Saint că aceasta fusese clipa când se 
îndrăgostise de Jo-Beth Feeney. 

— Bine, zise el cu mare efort, bine, Jo-Beth, ajunge, 
nu mai plânge. 

Iar Vera se trezi spunând: 

— Şi acum ascultă. Când or să te întrebe, iată ce o să 
spui... 

Timpul se scurgea. Lumina orbitoare de deasupra 
capetelor scotea în evidență nemilos fețele epuizate, 
podeaua murdară, paharele mânjite cu ruj de buze. 

Băiatul în frac zăcea pe spate, inconştient; prietena lui 
stătea lângă el, cu rochia ei roz murdară şi mototolită. 
Fata în dessous-uri negre din dantelă, acum cu o haină 
bărbătească pe umeri, tremura într-un colţ, cu capul în 
mâini; Vera ştia că şi ea arăta cumplit; îi cursese 
machiajul, rochia lui Spring îşi pierduse paietele şi 
crăpase sub braţ, iar ploaia şi ghimpi rododendronilor 
distruseseră peruca Farrah Fawcett. 

Autorităţile îşi văzură de treabă şi plecară: medicul 
legist, un fotograf de la poliție, procurorul. Vera şi Jo- 
Beth stăteau una lângă alta, în sufragerie, pe scaunele 
acelea urâte din plastic, care erau de fapt mult mai 
confortabile decât păreau. Priveau trupul lui Frank care 
era băgat într-un sac de plastic şi dus pe targă. 

Maşinile veneau şi plecau, telefoanele sunau, cineva 
plângea în spatele unei uşi închise şi Craniile urlătoare 
înjurau, nerăbdători să dea interviuri reporterilor de 
televiziune. 

Sosiră câţiva bărbaţi îmbrăcaţi civil. Erau detectivi de 
la omucideri. Îl luară pe Saint cu ei, în camera unde 
bietul Arnie, şocat şi incoerent, refuza să vorbească fără 
să fie alături de cel mai bun prieten al său. 

Jo-Beth împietrise, albă la faţă. 

— N-o să se întâmple nimic, o liniştea Vera, 
netezindu-i părul răvăşit, plin de frunze. O să fie bine. 

Aminteşte-ţi ce ţi-am spus. 

Detectivul avea ochi căprui, cu pungi întunecate sub 
el. Era liniştit şi foarte blând. Arăta ca un ogar obosit. 
Avea cămaşa mototolită şi încheiată strâmb, ca şi când 
s-ar fi îmbrăcat în grabă. 

— Mă numesc Diana Starr, spuse Jo-Beth şi-i dădu 
adresa lui Spring Kentfield, din Central Park West. 

Şi se pare că detectivul nu se miră deloc. 

Se făcuse ziuă când ajunseră acasă, în sfârşit. O 
mulțime de reporteri se năpustiră spre ei şi îi 
fotografiară pe Saint, Jo-Beth şi Vera. 

Sus, în apartament, Jo-Beth începu să plângă. Deşi îşi 
ascunsese fața în mâini, poza ei o să apară în toate 
ziarele şi s-ar putea s-o recunoască cineva. 

— Pe mine mă vânau, o asigură Saint. Sunt prietenul 
lui Arnie şi fiul lui Spring Kentfield. Nu te îngrijora, or 
să renunţe şi or să ne lase în pace dacă stăm liniștiți. 

Dar băiatul se înşelase. Pe parcursul dimineții, 
numărul reporterilor care aşteptau răbdători spori, în loc 
să descrească, iar la ora zece, apărură trei camioane TV, 
parcate în colţul străzii Seventy-second. 

Saint le spuse trist: 

— Slavă Domnului că mama este la Los Angeles. Ar 
fi profitat din plin de această ocazie. 

Când ajunse, primul lucru pe care-l făcu, fu să pună în 

funcțiune robotul telefonic. 

Apoi, dădu câteva telefoane. Verei i se părea 
extraordinar că putea să gândească atât de clar şi 
hotărât. I se părea că se maturizase brusc şi avea... mult 
mai mult de optsprezece ani. 

Saint îl sună mai întâi pe domnul Friedman, avocatul 
tatălui său. 

— Da, îl auzi Vera, aş fi foarte bucuros dacă aţi veni. 
Avem de discutat. Dar nu vreau în niciun caz o 
conferinţă de presă. 

După o pauză, Saint spuse fără să vrea: 

— Dacă credeți că în felul acesta o să scap de ei, 
presupun că... 

Altă pauză. 

— Nu fiți prost. Bineînţeles că nu sunt un erou. 

Pauză. 

— O.K. O să fac aşa, dar ar mai fi încă ceva... 

Saint îi povesti pe scurt de Jo-Beth şi de situația ei 
„fără să menţioneze că îl ucisese pe Floyd Feeney. 

— Am adus-o cu mine. A spus că locuieşte aici. 
Adică, de ce nu? Sunt prietenul lui Arnie. Aş fi putut să- 
i prezint, nu-i aşa? ... Şi mai este ceva. O să vă explic 
când ajungeţi aici. O să am nevoie de o maşină de 
închiriat cât mai neutră. 

Apoi, Saint o sună pe mătuşa Gloria. 

Vera îl auzi spunând: 

— Vreau să-mi faci o favoare, mătuşă Gloria. Eşti 
acasă diseară? Pot să te vizitez şi să vin cu un prieten? 
Peste câteva zile? ... îţi mulţumesc mult. Sosim mai 
târziu... nu, este o fată... O să-ţi spun când ajungem. 

În cele din urmă, o sună pe Geronia şi-i spuse să vină 
şi să cumpere în drum câteva articole de la o farmacie. 

După ce Saint termină cu telefoanele, Jo-Beth o sună 
pe Melody Rose. Discutară câteva secunde şi apoi se 
aşeză pe patul Verei, tremurând de furie şi supărare. 

— Voia să ştie dacă am primit banii înainte să înceapă 
împuşcăturile. Nici măcar nu m-a întrebat cum mă simt. 

Vera nu ştia cum s-o liniştească. În cele din urmă, 
hotărî că munca era cea mai bună soluţie, aşa că o puse 
pe Jo-Beth să usuce împreună cu ea peruca lui Spring. 

Când o puse la loc, printre celelalte, se vedea clar că 
fusese distrusă şi Vera o întrebă neajutorată: 

— Ce să fac? 

Jo-Beth îi răspunse indiferentă: 

— Presupun că ar trebui s-o duci la coafor, s-o 
aranjeze. 

Cu rochia însă nu mai era nicio speranţă, mai ales că 
Jo-Beth o tăiase ca s-o dezbrace. 

— Ar fi mai bine s-o arunci, o sfătui Jo-Beth. Are 
atâtea, încât nici n-o să observe, probabil. 

Dar, într-un fel, Vera bănuia că Spring ar observa 
chiar şi lipsa unui ac, dacă era vorba de lucrurile ei 
personale. 

Geronia sosi la prânz în uniforma ei de menajeră, 
peste un sutien roşu şi un slip minuscul. Avea o pungă 
mare de carton. N-o oprise nimeni în hol, îi spuse ea 
veselă, lui Saint. Şi de ce s-o oprească? Nu era decât o 
menajeră şi putea trece neobservată. 

Imediat după aceea, sosi domnul Friedman, cu care 
Saint discută între patru ochi, timp de o jumătate de oră. 
Apoi, îngrozitor de crispat, Friedman discută cu Jo- 
Beth. 

Și, în timp ce Saint le ţinea piept reporterilor din hol, 
alături de Friedman, Geronia o îngrămădise pe Jo-Beth 
în camera de oaspeți. 

lar Vera se aşezase pe marginea căzii, în timp ce 
Geronia îi tăiase părul lui Jo-Beth şi-l vopsise într-o 
culoare comună... deşi i se păruse că era mare păcat. 

Când termină, Jo-Beth se uitase în oglindă, uimită. 

— Nici eu nu mă mai recunosc acum. 

— Aşa şi trebuie, draga mea. 

După plecarea Geroniei şi a domnului Friedman, se 
înghesuiră toţi trei în bucătărie, aşteptând să se întunece. 

Petrecură o după-amiază ciudată, mâncând tort de 
ciocolată şi uitându-se la televizor, pe diverse canale, 

până când Saint, care se fâțâia agitat prin apartament 
găsi desenele Verei pe masa din living-room. 

— Ah, Saint, zise Vera, ruşinată, pentru că figura lui 
Spring apărea grotescă în multe din ele. Îmi pare rău. N- 
ar fi trebuit. 

Însă, spre uşurarea ei, Saint le găsi foarte nostime. 

— Hei, este grozav. Nu ştiam că ştii să desenez. Ai 
talent, Vera. 

Jo-Beth se uită peste umărul lui la Spring, care gâfâia 
sub biciul senatorului Moore şi izbucni în râs. Aceste 
desene reuşiseră să-i destindă. Tocmai de aşa ceva 
aveau nevoie. Le împrăştiară pe covorul din living- 
room, să le studieze mai bine şi se amuzară atât de tare, 
încât se prăbuşiră unii peste alții, râzând isteric. 

După ce îşi reveniră puţin, Saint atacă frigiderul şi se 
întoarse cu braţele pline de pui, fructe şi pâine cu 
usturoi. Deschise o sticlă de şampanie de foarte bună 
calitate, mai bună decât cea servită la petrecerea fui 
Arnie şi băură împreună. 

Vera înălță paharul şi spuse solemn: 

— Mă simt ca şi când am fi trecut printr-un război. 

Jo-Beth îi privi. 

— Vă mulţumesc. Amândurora. Nu v-am mulţumit 
până acum. Nu ştiu de ce aţi făcut asta pentru mine. 

— Pentru că suntem împreună — trioul Starfire. Şi, 

dacă o să ajungi în puşcărie, Jo-Beth, o să te urmăm. 
Am jurat, zise Saint, vesel. Nu-i aşa? 

— Dar eu când o să vă mai văd? zise Vera, speriată. 
Acum o să plecaţi... 

Saint se grăbi s-o asigure. 

— Numai până în Connecticut. O să ne întoarcem mai 
repede decât îți imaginezi. Oricum, noi trei alcătuim un 
trio, la bine şi la rău. 

Se gândi o clipă. 

— O să facem un legământ. 

Plesni din degete, poruncitor. 

— În picioare. O vom face ruseşte. 

Băură toată şampania, ciocniră paharele solemn şi 
apoi le aruncară peste umeri, zdrobindu-le de căminul 
din onix al lui Spring Kentfield. 

— Aşa, zise Saint, satisfăcut. Cristalul de Baccara al 
mamei. Acum chiar este un legământ serios. 

Saint şi Jo-Beth plecară după ora opt spre 
Connecticut, acasă la mătuşa Gloria. Vera îşi luă la 
revedere lângă ascensor. Jo-Beth era aproape de 
nerecunoscut cu părul ei scurt, şaten. Se îmbrățişară toți 
trei. Vera spuse cu răsuflarea tăiată: 

— Suntem trioul Starfire, nu-i aşa? La bine şi la rău. 

Apoi, se suiră în lift. Vera îşi lipi faţa de uşa 
ascensorului, privindu-l cum coboară, până nu-l mai 

văzu. Pe urmă, urmări cablurile şi, când se opriră, ştiu 
că Saint şi Jo-Beth plecaseră. 

Închise uşa apartamentului în urma ei, cu lacrimi în 
ochi, tremurând cu întârziere după această zi nesfârşită. 

Se dezbrăcă şi se băgă în pat, epuizată, deşi ştia că nu 
va reuşi să adoarmă. 

Dar adormise probabil şi încă foarte adânc, fiindcă fu 
trezită de o uşă izbită de perete, o lumină puternică şi o 
voce stridentă. 

— O.K., domnişoară, dă-te jos din pat! Iisuse 
Cristoase, vreau să aud ce explicaţii o să-mi dai, 
ticăloasă şi nerecunoscătoare ce eşti. 

Vera se uită la Spring Kentfields, de care ştia foarte 
bine că se află la Los Angeles. 

Nu poate fi adevărat, încercă ea să-şi spună; este un 
coşmar. 

Dar nu era. Spring venise în carne şi oase, ţinând într- 
o mână o sticlă de şampanie şi în cealaltă un teanc de 
desene, pe care le rupse ceremonios în fața Verei şi le 
împrăştie pe podea. 

— După tot ce am făcut pentru tine, tună Spring. Fă-ţi 
bagajele şi întoarce-te imediat în Anglia. 

Chiar a doua zi, Vera se trezi într-un avion spre 
Londra. 

La sfârşitul săptămânii, totul i se părea un vis, ca şi 

când nu ar fi fost niciodată la New York, nu l-ar fi 
îmbăiat pe micuțul William, nu ar fi mâncat biscuiţii 
Geroniei, nu s-ar fi îndrăgostit, nu ar fi cunoscut o stea 
de cinema şi nu ar fi participat la o petrecere 
dezastruoasă în Long Island, care apăruse pe prima 
pagină a ziarelor. 

Revenise la vechea ei rutină. 

În prima duminică, la ceai, mama ei îi spuse tatălui: 

— Ce minunat este s-o avem din nou acasă pe fetiţa 
noastră! Am senzaţia că nici n-a fost plecată. 

Apoi se aplecă şi o bătu pe Vera pe genunchiul ei 
gras. 

— Nu-i aşa? 

Vera oftă. Mâncă brioşa şi îşi şterse untul de pe buze. 

lar mama îi dădu imediat pandişpanul. Era umplut cu 
cremă şi gem de căpşuni. 

— Poftim, draga mea. L-am pregătit special pentru 
tine. 

Vera îşi tăie o felie groasă. Şi, când o termină, îşi mai 
tăie una. 

Mama ei o privea fericită cum mănâncă. 

Nu, nu se schimbase nimic. 

Dar nu prea era adevărat. 

Când se aşeză în cele din urmă la birou, să-şi încheie 
desenele Starfire — ar fi trebuit să le continue, nu-i aşa? 

— Constată că rezolvase cel puţin o problemă. 

Eroina ei avea în sfârşit o faţă. 

Starfire arăta acum ca Jo-Beth Feeney şi 1 se părea 
foarte normal, ca şi când aşa ar fi trebuit să fie de la 
început. Se gândi: bineînţeles că am cunoscut-o pe Jo- 
Beth. 

Ea este Starfire. 


Partea doua 


Capitolul 7 

Saint stătea pe pat, într-un motel, în timp ce zorile 
roşiatice ale ținutului Indiana se reflectau pe pleoapele 
sale închise. În curând, va trebui să se scoale, să 
găsească nişte cafea şi s-o pornească din nou la drum. 

O ducea pe J.B. La San Francisco. Începuse să-i 
spună J.B. Se părea că îi place. Dorise să meargă la San 
Francisco. Nu ştia ce o să facă acolo. 

— Vreau doar să mă duc cât mai departe, într-un loc 
unde n-a auzit nimeni de mine. 

Ca şi când depărtarea ar ajuta la ceva. 

Saint o aprobase imediat. 

— O.K.! Când vrei să porneşti la drum? Te conduc 
eu, cu maşina. 

Dar fata îşi îngustase ochii imediat. Fără Vera, 
atitudinea ei faţă de el se schimbase. Era neîncrezătoare 
ŞI încordată. 

— Nu, mulţumesc. 

— De ce? Pot să merg şi eu la San Francisco. 

— Sigur. Dar n-am nevoie de ajutorul tău. 

Apoi, adăugase în grabă: 

— Nu vreau să mă crezi nepoliticoasă. Îţi sunt 
recunoscătoare, dar ai făcut destule pentru mine. De aici 
înainte, mă descurc singură. 

— Nu fi proastă! Cum să te descurci? Ascultă, poţi fi 
reperată dacă te sui într-un avion, un autobuz sau alt 
mijloc de transport în comun. Oamenii or să-şi 
amintească de tine. Însă, dacă vii cu mine, vom folosi 
drumuri lăturalnice. Şi, oricum, mă întreb cum te-ai 
descurca fără bani! îi spuse el, fără menajamente. 

Trebuia să recunoască, fără să vrea, că nu prea ştia. Se 
uitase la mâinile ei şi oftase. 

— O.K., îl aprobase ea, în şoaptă. Presupun că ai 
dreptate. Dar o să-ți plătesc, până la ultimul cent, zise ea 
printre dinţi. 

Era evident că nu suporta să fie întreținută. 

— Nu este nevole. 

— Nu contează, aşa o să fac. 

— O.K. O să discutăm mai târziu. 

ȘI, între timp, Saint se gândise bucuros că va merge 
zile întregi, alături de această fată ciudată, independentă 
şi stresată, de care se îndrăgostise atât de brusc. Până să 
ajungă la San Francisco, se vor cunoaşte mai bine. Şi, 
până atunci, o să capete încredere în el şi o să-l 
iubească, mai mult ca sigur. 

Din clipa în care acceptase să meargă cu el, Saint 
depusese toată energia în pregătirea călătoriei. Îl 
apucase o dorință nebunească să plece mai repede şi, 
ulterior, se dovedise că instinctul nu-l înşela. Domnul 
Friedman îl sunase exact când se pregăteau să se urce în 
maşină. Mai întâi, discutaseră despre Arnie şi îl 
anunţase când trebuia să apară ca martor în proces. lar 
apoi, venise vestea cea mare, ca un trăsnet. 

— Şi acum, stai să-ţi spun despre fată. Ar fi mai bine 
să te aşezi, Sloane. 

Am ştiut eu, se gândi Sloane; am ştiut că o să se 
întâmple ceva. Le vedea pe J.B. Şi pe mătuşa Gloria 
legând cortul pe capota maşinii. 

— Am sunat la poliţia din Amarillo şi la procuratura 
locală, îi spuse Friedman. Şi să vezi ce am aflat! 
Această veste schimbă totul. 

Saint o văzu pe J.B. Trăgând de sfoară, când înţelese 
ce 1 se spunea şi protestă. 

— Dar este imposibil, zise Friedman... 

— Fi bine, nu este şi ar trebui s-o anunţi imediat. 

— M-da, îl aprobă Saint. Sigur. 

Dar nu-i spuse, nu putea. O s-o anunţe, bineînţeles, 
însă nu acum. Peste câteva zile, promise el; când vom 
ajunge în Ohio. Dar în Ohio i se păru mai greu decât în 
Pennsylvania. Era din ce în ce mai greu, pe zi ce trecea. 
Nu ştia ce să facă, aşa că nu spuse nimic. Ce bine m fi 
fost să fi plecat cu o jumătate de oră mai devreme. 

Acum, se întoarse pe-o parte şi se uită la ea. Stătea în 
celălalt pat. O iubea tot mai mult. 

Păcat că nu avea încredere în el. La început, încercase 
s-o facă să vorbească despre ea. Ar fi vrut să ştie totul, 
dar nu-i dădea prea multe amănunte. 

— Locuiam cu mama şi sora mea, într-un orăşel din 
Texas, lângă Amarillo. 

Refuza să vorbească despre Floyd. 

— Ce s-a întâmplat cu tatăl tău adevărat? 

— Ne-a părăsit când aveam cinci ani. De atunci, n-am 
mai auzit de el. 

Fascinat, încetase să afle cu ce se ocupase timp de 
şase luni, la New York. 

— J.B. Chiar ai... nu trebuie să-mi povesteşti dacă nu 
vrei... 

El ar fi vrut neapărat să afle, dar se temea s-o audă. 
Însă ea refuza de asemenea să-l lămurească. 

— S-a terminat. Acest capitol din viaţa mea nu mai 
există. 

Ceea ce era, în acelaşi timp, şi bine şi rău, pentru că 1- 
ar fi plăcut să considere că viaţa ei începuse în noaptea 
când se întâlniseră la petrecerea lui Arnie. 

Oricum, în inima lui nu putea să creadă. J.B. Nu avea 
cum să fie o prostituată. 

Se dezbrăca în baie, cu uşa încuiată. 

Dormea în cămaşă de noapte. 

Nu suporta să fie atinsă. Ieri, când apusul le lumina 
feţele, o urmărise cum se lupta să stea trează, în timp ce 
îi cădea capul în piept, până când căldura şi praful o 
doborâră şi se relaxă. Îşi rezemase capul de umărul lui şi 
adormise, iar el, visând cu ochii deschişi, îi mângâiase 
pielea caldă a braţului. O greşeală. 

— Nu! 

Se trezise imediat şi îi aruncase o privire ucigătoare. 

— Să nu mai faci aşa ceva! 

Apoi, se lipise de uşă şi întorsese capul, privind 
câmpurile nesfârşite cu sfeclă de zahăr, în beznă. 

Putea să schimbe o roată mai repede decât el. Când 
aveau o pană, ridica maşina şi desfăcea piuliţele înainte 
ca el să apuce să scoată roata de rezervă. Or, acest lucru 
nu 1 se părea o deprindere potrivită pentru o prostituată. 
O întrebase: 

— Cum de te pricepi la aşa ceva? 

Iar ea îi răspunsese laconic: 

— Dacă ai fi stat într-un loc cum este Corsica, ai fi 
învăţat. 

Și, în afară de asta, o prostituată n-ar ţine o evidenţă 
strictă a cheltuielilor şi n-ar fi jurat că o să-i plătească 
până la ultimul cent. 

— Nu este nevoie, îi spusese el, de nu ştiu câte ori. 
Nu contează. 

— Ba, pentru mine contează. 

Iar Saint era convins că se va ţine de cuvânt. 

Ei bine, se gândi el, plin de speranţă, n-o s-o mai 
întrebe nimic personal şi n-o s-o mai atingă. Şi, până 
ajungeau la San Francisco, lucrurile or să se schimbe. 

Dar ştia, în adâncul sufletului, că la San Francisco va 
trebui să-i spună în sfârşit ce aflase de la domnul 
Friedman. 

J.B. Stătea nemişcată sub pătură, încercând să-şi 
alunge neliniştea, ca întotdeauna, în fiecare dimineaţă. 

Unde sunt? 

Se trezea mereu în alt pat, din alt motel, într-un punct 
oarecare de pe autostradă, uitându-se la un tavan din 
ipsos. 

Cine sunt eu? 

Deocamdată, nu ştia. Era doar un trup, care ocupa un 

spaţiu, nici măcar nu se mai recunoştea în oglindă. 
Trebuia să-şi reamintească mereu că era Jo-Beth 
Feenley, dar ce însemna acest lucru? Din punct de 
vedere oficial, nu putea s-o dovedească. Nu îndrăznea. 
Deci, deocamdată, era un nimeni... Nu avea act de 
identitate, permis de conducere şi nici bani. Nu avea 
niciun bun personal şi nici haine, deşi mătuşa Gloria 
insistase să-i împrumute nişte fuste, pantaloni şi bluze 
de foarte bună calitate, în stilul anului 1963. De atunci, 
mătuşa Gloria nu-şi mai cumpărase haine, „pentru că 
aveam destule şi dulapul era plin de lucruri”. 

J.B. Se gândi că acum îşi dădea seama cum se simţise 
Alice în Ţara Minunilor când începuse să descrească. 
Din Josephine-Elizabeth, ajunsese Jo-Beth şi apoi J.B. 
Mi-am pierdut trecutul, se gândi ea, ameţită, şi nu am 
viitor. 

În cele din urmă, uitându-se la străinul din patul 
alăturat, se întrebă: Cine este? 

Apoi, îşi aminti că era Sloane St. John Treadwell 
junior, Saint pentru prieteni. Mergeau împreună în 
California. O ajuta să fugă. 

La început, nu simțise altceva decât recunoştinţă față 
de el, cât şi fată de Vera. Dar Vera nu mai era acum şi, 
fără ea, care reprezenta un echilibru, relația lor era mult 
prea intensă. Ce îşi imaginează că va obține? J.B. 

Învăţase că oamenii nu te ajutau pe gratis. „Nu-ţi dă 
nimeni de mâncare de degeaba, păpuşo”. 

Şi Angelo avusese dreptate, bineînţeles. 

Saint nu-i făcuse încă avansuri, dar ştia că nu mai era 
mult până atunci. Nu te mai uita aşa la mine! îi venea să 
strige uneori. Nu suport să mă priveşti cu ochii aceştia 
înfometați. 

Dar nu avea de ales. Trebuia să rămână cu el până 
ajungeau la San Francisco. 

Acum, Saint o întrebă din celălalt pat: 

— Hei, J.B., nu te-ai trezit încă? 

Îi răspunse mormăind. 

— Atunci, mă duc primul la baie, da? 

Auzi arcul scârțâind şi apoi picioarele sale goale 
atinseră podeaua. Uşa băii se deschise şi se închise. 
Ascultă şuieratul duşului, crâmpeie de melodii şi apoi 
linişte. Saint se îmbrăca în baie, fiindcă ştia că ea aşa 
prefera. Era bun şi atent, trebuia să recunoască acest 
lucru. Cel puţin deocamdată. 

Plecară de la motel înainte de ora şapte dimineaţa. Se 
opriră să facă plinul şi apoi traseră la un local, lângă 
benzinărie, să ia micul dejun. Avea scaune de diverse 
culori şi draperii. Semăna foarte bine cu Phil’s 
Sandwich Shop din Corsica. 

O chelneriţă, care ar fi putut să fie sora lui Charlene, 

spuse: 

— Bună, vrei cafea? Avem proaspătă, daneză. Este 
caldă încă. 

Clienţii, de asemenea, alcătuiau acelaşi amestec, 
familiar; un comisvoiajor îşi bifa întâlnirile de afaceri; 
doi şoferi de camion mâncau lacom; o adolescentă 
durdulie sugea Coca cu gheaţă cu un pai şi răsfoia un 
ziar, în timp ce mama ei solidă înfuleca o gogoaşă cu 
gem. J.B. Privi cafeaua din cana ei şi o cuprinse brusc 
dorul de casă. 

— O să sun acasă, zise ea, deodată. 

— Telefoanele publice sunt lângă dormitoare, îi spuse 
chelneriţă. 

Saint înălţă capul. 

— Nu! 

— N-o să se întâmple nimic. O s-o sun pe Charlene. 
Ascultă, Saint, mama a rămas singură acum. Îmi este 
dor de ea. Vreau să ştiu ce mai face. 

— Mai bine aşteaptă. 

Era atât de hotărât, încât o înspăimânta. A Se întreba 
dacă nu cumva ştia ceva în plus faţă de ea. ÎI întrebă: 

— Saint, dacă ai aflat ceva, între timp, mi-ai spune, 
nu? 

— Bineînţeles. 

Avea o privire ciudată. Începu să se întrebe ce-o fi, 

dar apoi observă că adolescenta se uita la Saint, cu 
ziarul în faţă. 

— Doamne! 

Atinse mâna lui Saint. 

— Uite! 

În ziar era un titlu de-o şchioapă: SPRING ÎŞI 
ALUNGĂ DE ACASĂ FIUL ADOLESCENT DUPĂ O 
PETRECERE CU DROGURI Și CRIME. 

Şi, imediat, dedesubt, era fotografiată Spring, cu ochii 
umflaţi, nemilos de ridată, încruntându-se la Saint, 
epuizat şi nebărbierit, coborând din Jaguar. 

J.B. Murmură mirată: 

— Cum au făcut această poză? Doar nu era acolo. 

— Este un trucaj. Vorbeşte mai încet, o preveni el. 

Dar fata observase ce interesaţi erau de articol şi îi 
făcu semn mamei sale, spunându-i în şoaptă: 

— Hei, mamă. Băiatul acela seamănă cu cel din 
fotografie. 

Mama şi fiica se uitară la Saint şi la J.B., iar fata zise 
încrezătoare: 

— Tu eşti, nu-i aşa? 

J.B. Îşi plecă privirea în cana cu cafea. Simţea că îi 
vine rău. 

— Serios? la să vedem. 

Apoi îi luă ziarul, să se uite. 


134 


— Nu, nici pe departe. 

Fata chicoti. 

— Ba eşti tu. Se vede. Îţi creşte barba în acelaşi fel. 

Chelneriţa, şoferii şi comisvoiajul se întoarseră toţi 
să-l privească. 

J.B. Înjură în gând barba lui Saint. Mai bine s-ar fi 
bărbierit de dimineaţă. 

Îl auzi râzând amuzat. 

— Da, sigur! exclamă el şi se întoarse spre fereastră, 
către Ford-ul prăfuit de afară. Uite ce maşină grozavă 
am. 

Apoi le dădu ziarul înapoi, ridicând din umeri şi 
încruntându-se invidios: 

— Puştiul ăla conduce o maşină europeană de lux. Ce 
n-aş da să fiu în locul lui! 

— M-da, îl aprobă mama fetei, oftând. Puştu 
vedetelor sunt foarte răsfăţați. 

Dar îi privea speculativ pe Saint, cu barba lui, şi pe 
J.B. În costumul ei Pauline Trigere care, îşi dădu seama 
J.B., nu mai părea deloc demodat. După douăzeci şi 
cinci de ani, moda revenise. 

Se ridică şi îi spuse brusc lui Saint: 

— Ne întâlnim afară. 

Când plecară, J.B. Ştia că îi priveau toți, de după 
geamurile aburite. 

— Nu mai vreau să intru în astfel de locuri, îi spuse 
ea. 

— Atunci, n-o să mai intrăm, îi promise Saint. 

Lăsaseră în urmă câmpia, urcaseră toată după-amiaza 
şerpuind spre pădurea națională Ozark, în care Saint 
hotărî să dispară câteva zile fără urmă, ca s-o lase pe 
J.B. Să se liniştească. Hoinăriră peste poduri şi pâraie, 
prin crânguri de fagi şi pini şi sosiră în camping târziu, 
seara, înainte să izbucnească furtuna. 

Îşi fixară centurile cât mai departe de ceilalţi, într-un 
loc ascuns de tufişuri, pe o culme, cu faţa spre un râuleţ 
agitat. 

Se aşezară unul lângă altul, pe o stâncă, cu picioarele 
atârnând deasupra apei, împărțind o pungă de cartofi 
prăjiu. 

— Drăguţ, nu-i aşa? zise Saint. 

J.B. Încuviinţă din cap. 

— Într-adevăr. 

Bubu: tunetul, prelung şi îndepărtat. Frunzele 
tremurară deasupra lor. Trunchiurile palide ale copacilor 
se zăreau fantomatice în amurg. 

Era fierbinte şi umed. J.B. Era îmbrăcată în şort şi o 
bluză roz, cumpărată de Saint, de la K-Mart. Refuzase 
să între înăuntru, dar îl aşteptase în parcare, cu capul 
plecat, recitind ziarul de ieri. Bluza era cu câteva 

numere mai mare Şi, prin răscroiala de la braţ, i se vedea 
sânul; pielea era aproape albăstrie, tânără şi fragedă. Îşi 
dorea nespus s-o atingă. Tânjea după ea din ce în ce mai 
mult, dar refuza să mai pună mâna pe ea, atâta timp cât 
îl respingea. Dar o să se schimbe, era convins. 

Se aşeză cu coatele pe genunchi şi mâinile atârnate, 
aşa încât îşi atingea coapsele cu vârful degetelor. I se 
întărise membrul în clipa când îi zărise sânul. Încercase 
să se calmeze şi simţi cum i se scurge transpiraţia pe 
şira spinării. Se uită agitat la J.B., dar ea nu observase. 
Privea apa. 

O picătură de ploaie căzu pe mormanul de frunze 
moarte de lângă ei. Apoi alta. Şi, pe urmă, o perdea de 
apă se rostogoli deasupra văii. 

— Haide, zise Saint, apucând-o de braţ, să intrăm în 
cort. 

Se feri, de teamă să nu-i vadă umflătura din pantaloni. 

Se întinseră pe burtă, unul lângă altul, privind ploaia 
prin deschizătura cortului. Fuioare de aburi se ridicau 
din pământul cald. Saint se simţea încordat. Îşi lăsă faţa 
fierbinte pe braţe şi începu să se mişte înainte şi înapoi, 
furios pe gestul lui. Ştia că ar trebui să înceteze imediat, 
fiindcă J.B. O să observe şi o să fie revoltată. Închise 
ochi şi se muşcă de mână. 

J.B. Îl atinse pe umăr. 

— Nu este nevoie să faci asta, zise ea, cu un glas 
răguşit. O s-o fac pentru tine, dacă vrei... 

În experienţa lui J.B., sexul era cel mai rău lucru care 
se putea întâmpla unei femei. Se gândea la mama ei şi la 
Melody Rose. Amândouă erau subjugate de bărbaţi. 
Sexul le transformase în sclave. Oare nu aveau niciun 
pic de mândrie? Jurase că ea n-o să ajungă ca ele. 

Dacă Saint i-ar fi făcut avansuri în ultima săptămână, 
dacă ar fi încercat ceva, i-ar fi tras un pumn în ochi şi ar 
fi plecat. Dar nu se atinsese de ea. 

ACum, însă, dorinţa lui i se părea jalnică. Oare era 
chiar atât de important pentru el? 

Probabil că da. Nu înţelegea. Nu putea înţelegere ce 
oamenii erau atât de înnebuniţi după sex şi plăteau sume 
enorme. Se gândea la bietul, pateticul Coach şi la Arnie 
Blaize, care fusese gata să dea o mie de dolari — şi acest 
fapt era şi mai patetic, pentru că Arnie era tânăr şi arăta 
bine. 

La dracu”, se gândi J.B. Chiar, ce mare lucru! 

Apoi se simţi vinovată. Se gândi: Uite câte a făcut 
pentru mine. Îi sunt datoare şi eu cu ceva. La urma 
urmei, nu sunt mama sau Melody Rose şi nu voi fi 
niciodată sclava unui bărbat. 

Se rostogoli pe o parte şi Saint îşi înălță capul. Era 
palid la faţă, încordat şi îi sclipeau ochii. 

— Vorbeşti serios? murmură el. 

— Doar ţi-am spus. 

Degetele ei îi desfăcură cureaua şi traseră fermoarul. 

Băgă mâna în pantaloni şi pipăi erecţia caldă, pulsând 
în palma ei. Atinse vârful neted şi-l simţi cum se 
înfioară. 

— Nu, J.B... aşteaptă. 

Agitat îşi scoase blugii şi apoi o strânse la pieptul lui. 

— Eşti sigură? Promite-mi. 

Fata încuviunţă din cap. 

— Nu mai vorbi, zise ea. 

Îşi băgă mâinile pe sub bluză şi îi mângâie sânii. 

— J.B. Ah, Doamne, J.B. Te iubesc. 

Da, se gândi J.B. Sigur. Toţi spun asta. Pariez că şi 
Angelo a minţit-o la fel pe Melody Rose. Şi Floyd pe 
mama. Eu însă n-o să cred niciodată. 

Rămase liniştită, rigidă, încercând să nu-i simtă 
atingerea. Nimeni nu-i mai pipăise sânii; nimeni în afară 
de Floyd; deodată îi veni să ţipe şi să se desprindă de el, 
dar se forță să stea pe loc. Acesta nu era Floyd, ci Saint. 
Îl plăcea, îi era recunoscătoare şi o să-l lase să-i facă tot 
ce dorea. Îi spusese foarte clar şi ea se ţinea întotdeauna 
de promisiune. 

Degetele lui îi atingeau sfârcurile cu blândeţe. Apoi, 
începu să le strângă. Îi astupă gura cu a lui. 

— Vreau să te sărut de zile întregi, murmură el. Mi- 
am dorit atât de mult... 

— Ţi-am spus să nu vorbeşti. 

Acum, mâinile lui îi trăgeau şortul în jos, peste 
şolduri. Îi băgă mâna între picioare, căutând şi, aşa cum 
bănuise, scoase un strigăt de uimire. 

— J.B. Ah, Doamne... 

— Da, zise J.B. Sfidătoare. Sunt virgină. Şi ce-i cu 
asta? 

— Nu înţeleg, spuse el mirat. 

— O să-ţi explic, într-o zi. 

Apoi, se întinse peste ea, cu spatele lipit de acoperişul 
cortului; era foarte întuneric. Furtuna îşi dezlănţuise 
forțele. Ploaia răpăia pe pânza întinsă deasupra 
capetelor lor; râul se umflase şi gâlgâia în vale. Iar ei se 
întâlniseră în propriul lor univers întunecat şi strâmt. 

O durea. Era îngrozitor, aşa cum se aşteptase să fie. 
J.B. Închise ochii. Parcă nu se mai termina. Îl auzi pe 
Saint murmurând: 

— Îmi pare rău, J.B. 

Apoi, deodată, durerea dispăru şi îl simţi în ea, 
mișcându-se feroce, în ritmul respirației sacadate. 

Se mişca din ce în ce mai repede şi mai violent, până 
când izbucni, strigând de plăcere. Apoi, rămase 
nemișcat, ţinând-o în braţe, cu obrazul lipit de al ei. Îi 


140 


săruta sprâncenele, colţul ochilor, tâmplele. 

— Te iubesc, J.B. Te voi iubi întotdeauna, murmură 
el. 

Peste o săptămână, J.B. Stătea pe plaja din Sand 
Harbour Cove, Nevada. În spatele ei, dincolo de colina 
acoperită cu iarbă, se înălțau colții de stâncă, presărați 
din loc în loc cu pini descărnaţi. Iar în faţa ei, sclipeau 
apele reci ca de safir ale lacului Tahoe şi, pe ţărmul 
sudic, îndepărtat, vârfurile albe, înalte din Heavenly 
Valley tremurau ca un miraj. 

Îl urmărea pe Saint alergând spre apă, în salturi, pe 
nisipul fierbinte. Apa era puţin adâncă în acest mic golf, 
limpede şi verde ca în Caraibe. Părea caldă şi 
ademenitoare, dar nu era. J.B. Îl văzu pe Saint 
strângându-se şi apoi începu să înoate hotărât, către 
gcamanduri, în larg, unde apa era foarte adâncă şi 
bleumarin, cu valuri albe, înspumate, ridicate de vânt. ÎL 
invidia. 

— Eu nu ştiu să înot, îi spusese ea, unde am crescut 
eu, nu prea era apă. 

— Atunci ai putea să înveţi. Te ajut eu. 

O s-o înveţe de asemenea să navigheze şi să tacă schi 
nautic, când vor ajunge la San Francisco. 

J.B. Se simţea mai în siguranţă în vest. După ce 
traversase Munţii Stâncoşi şi văzuse culmile ca un 

ferăstrău, întinzându-se de la nord la sud, fusese uluită 
şi convinsă că, faţă de o asemenea măreție, n-o s-o bage 
nimeni în seamă pe ea, o biată fugară. 

Îşi petrecură o noapte la Caesar's Palace în Las 
Vegas. Mâncaseră o cină îmbelşugată şi îşi spălaseră 
rufele. 

Aici, se simţea şi mai neinteresantă. Nimeni nu ştia şi 
nu-i păsa de ce se întâmpla în lume. Realitatea era 
reprezentată de cărți de joc, zaruri, ruletă şi jetoane. 
Parcă ar fi fost invizibilă. 

În timp ce aştepta ascensorul, J.B. Zări un şir de 
telefoane. Aici se simţea destul de în siguranţă ca să 
încerce să sune acasă. N-o să-i dea nimeni de urmă. 

Dar Saint îi spusese: 

— Se perindă prea multă lume pe aici. Sună din 
cameră. 

Dar, când se întorseseră, o dezbrăcase şi o băgase în 
pat, aşa că nu avusese timp, iar dimineaţa, plecaseră la 
prima oră... 

J.B. Oftă şi se gândi: N-ar fi trebuit să-l las s-o facă... 
ştiu că n-ar fi trebuit. Pentru că, acum, Saint profită din 
ce în ce mai mult. Făcea dragoste cu ea în fiecare 
dimineaţă, înainte să pornească la drum şi, de multe ori, 
în fiecare noapte. Nu-şi mai desprindea ochi de la ea, o 
mângâia tot timpul şi o sufoca pur şi simplu. El 

pretindea că o iubea. 

Şi era hotărât să-i trezească aceleaşi sentimente. 
Dorea cu disperare s-o aducă la orgasm o dată cu el. O 
întreba mereu: 

— Eşti gata, J.B.? Acum? 

Şi apoi, gâfâind, gemea: 

— O să... îmi pare rău... Nu mai pot să... Oh, la 
dracu”! îmi pare rău! 

J.B. Se străduia pentru că ar fi vrut să simtă şi ea 
orgasmul, dacă era atât de grozav, dar nu reuşea. 

Se întreba adesea: Ce se întâmplă? Ce face trupul unei 
femei? Şi, când tot nu se întâmplă nimic, începu să 
creadă că totul era o farsă, că nu făceau decât să se frece 
unii de alții şi femeile minţeau. 

Saint fu atât de dezamăgit, când toate eforturile sale 
dădură greş, încât, în cele din urmă, începu şi ea să 
mintă şi să imite gemetele de pasiune. Probabil că 
fusese foarte convingătoare, pentru că Saint se bucurase 
ŞI se mândrise atât de mult, încât o înfuriase. 

Ce-o să mă fac? îi cedez tot mai mult. 

Cu toate acestea, îi plăcea să se simtă în siguranţă, la 
braţul unui bărbat. 

Nu era chiar atât de rău. 

După Las Vegas, se îndreptară spre nord, pe 1-389, 
trecând prin Carson City la Reno şi apoi traversând 


143 


Sierras, peste culmile muntelui Rose. 

Mâine, o vor lua pe Interstate 80, la Truckee. 

Peste patru ore, vor ajunge la San Francisco şi apoi 
călătoria se va încheia. Şi îşi dădu seama deodată că nu 
voia să se termine şi nu numai fiindcă se temea de 
problemele pe care le va avea de înfruntat. J.B. Se 
întrebă: Oare sunt fericită? Aş putea să fiu fericită? Nu 
ştia ce înseamnă să fie fericită; hotărî, spre surprinderea 
ei, că trebuia să fie cam aşa. 

A doua zi, la apus de soare, traversară podul Oakland 
— San Francisco. O ceaţă deasă se lăsase în mijlocul 
golfului; vârfurile turnurilor de pe podul Golden Gate se 
ridicau deasupra stratului des de ceaţă, care te gâdila ca 
degerăturile pe dealurile din Marin County, către nord- 
vest. 

Era frumos. Nu mai văzuse aşa ceva. Apoi, J.B. Privi 
panorama oraşului San Francisco şi se gândi: Gata, am 
ajuns. Este cel mai extrem punct vestic al ţării. Visul s-a 
terminat. 

Dar se pare că nu se terminase încă. 

Acum fură întâmpinați de prietenii lui Saint. 

Jake Planck, fostul său coleg de cameră, era un băiat 
simpatic, cinic. Domnul Planck era avocat la o 
corporație, iar doamna Planck activa în plan social. 
Locuiau în Pacific Heights, într-o casă înaltă, din 

cărămidă roşie, plină cu obiecte de artă. 

— Sunt extraordinar de bogaţi, nu-i aşa? murmură 
J.B. 

Nu mai intrase într-o asemenea casă, în afară de 
reşedinţa Blaine, care nu conta, oricum, pentru că Arnie 
era o vedetă şi se așteptase să locuiască în lux. Dar 
familia Planck erau oameni adevăraţi şi aceasta era o 
casă adevărată. Uimită, nu spuse mare lucru în timpul 
vizitei, dar privi, ascultă şi zâmbi când 1 se adresa 
cineva. Domnul şi doamna Planck o considerau o fată 
încântătoare. Îi plăcea să facă baie în spumă şi ulei 
parfumat, în cada de jad şi porțelan, cu robinete de aur 
şi Jacuzzi. Nu mai văzuse asemenea cadă decât în 
reviste. 

Îşi spuse să nu mai viseze; trebuia să revină la 
realitate şi să-i spună lui Saint: Mulţumesc, dar acum 
plec, s-a terminat. 

Dar era greu. Soții Planck erau oameni ospitalieri şi 
nu voiau să le dea drumul. Deoarece aşteptau nişte 
invitaţi peste câteva zile, îi oferiseră lui Saint şi lui J.B. 
Aşa-numita casă de oaspeţi lacustră, care se dovedi a fi 
un yacht spaţios, ancorat în Sausalito, vizavi de podul 
Golden Gate. 

Domnul Planck îşi ducea ocazional clienţii preferaţi 
într-o croazieră, după-amiaza, urmată de cocktail-uri, la 


145 


clubul yachtului, dar prefera bineînțeles să meargă la 
golf. 

— Dar mă doare că nu mai folosesc yacht-ul. Voi, 
copii, îmi faceţi o favoare. Staţi la bord, bucuraţi-vă de 
tot confortul şi faceţi o listă cu îmbunătățirile care 
trebuie aduse. 

Când J.B. Văzu vasul, nici nu se mai gândi să plece. 
Era superb — un palat plutitor, vechi de cincizeci de ani, 
din lemn de tek, vopsit în alb şi alamă strălucitoare. 

Câteva zile doar, îşi propuse ea şi pe urmă o să plec. 
Merit şi eu câteva zile, nu? 

Se trezea în zori, în uruitul vaselor pescăreşti, făcea o 
cafea şi o ducea pe punte. Când soarele se ridica 
deasupra dealurilor din East Bay, ferestrele din San 
Francisco sclipeau ca şi când ar fi luat foc. Privea 
fascinată soarele care urca pe cer şi clădirile uriaşe care 
aruncau umbre lungi. 

Viaţa pe yacht era un adevărat răi. Şi acum, în afară 
de vas, mai era şi maşina. 

Saint renunţase demult la Ford-ul închiriat; până să 
primească Jaguar-ul de la New York, Saint închinase 
un Datsun 240 Z. J.B. Nu îndrăznea să-şi folosească 
permisul, dar conducea, oricum. Adora maşina. 

— Dacă îți place atât de mult, zise Saint, indiferent, 
atunci este a ta. 

În cele din urmă, îi mărturisise că n-o închiriase, ci o 
cumpărase pentru ca. 

Era uluită. 

— Dar nu se poate. 

— Ba se poate. 

— Oricum nu este legal s-o conduc. 

— Este pe numele meu. Ascultă, zise Saint indiferent 
(prea indiferent), nu te îngrijora, totul va fi bine. A, o 
presimţire. 

Când se gândea, cele trei săptămâni petrecute în San 
Francisco, înainte ca Saint să se întoarcă la New York şi 
să depună mărturie la procesul lui Arnie, fuseseră un şir 
nesfârşit de picnicuri pe yacht, de băi de soare, pe plajă 
sau pe plantațiile înverzite ale colinelor din Sausalito, 
admirând o panoramă desăvârşită de lacuri, golfuleţe şi 
promontorii; noaptea, beau bere în amurg, mâncau la 
restaurante de pe malul oceanului şi invitaţi de Jack — la 
fel ca mama lui, îi plăcea să ducă o viaţă socială — 
hoinăreau prin case uriaşe, pretutindeni în haine de 
seară, beau şampanie şi dansau la baluri de binefacere. 

Cu o noapte înainte ca Saint să plece la New York 
pentru procesul lui Arnie, părinţii lui Jake dădură o 
petrecere de înaltă ţinută pentru fiul lor, care trebuia să 
plece în sud, să studieze la UCLA. 

J.B. Privi panorama golfului San Francisco, prin 

ferestrele înalte, de sticlă. Soarele apunea, din nou, şi 
lumea era aurie, albastră şi purpurie. Ferestrele erau atât 
de mari şi de late, încât îi dădeau senzaţia că plutea în 
spaţiu. 

Acum, avea o garderobă compusă din haine sport, 
compleuri elegante şi şase rochii de seară, de la J. 
Maqnin, Saks şi Jessica McClintock. 

În noaptea aceasta, se îmbrăcase în mătase de 
culoarea fildeşului, cea mai scumpă rochie pe care o 
avusese vreodată — costase nouă sute cincizeci de dolari. 

— Este o nebunie! exclamă ea, şocată, să cheltuieşti 
atâţia bani pentru o rochie. 

— Este un nimic, îi spusese Saint liniştit, în 
comparaţie cu ce cheltuieşte mama. 

J.B. Se gândi pentru o clipă: Ţi-a cumpărat o maşină, 
acum îți cumpără haine. Hainele, în special, care erau 
lucruri intime şi personale, i se păreau mai periculoase 
ca orice. Se întrebase cum o să se termine? Când o să 
înceteze această nebunie? Dar nu fusese în stare să 
reziste rochiei. Era moale, cu linii sinuoase, virginală şi 
senzuală în acelaşi timp, iar oamenii o priveau chiar şi 
acum, când îşi schimbase culoarea părului. Saint părea 
incredibil de mândru. 

— Nu fi prost. Admiră rochia, atâta tot, îi spusese ca. 

— Nu-i adevărat. Se uită la tine. Eşti senzațională. 

Apoi, adăugase nerăbdător: 

R De fapt, nu contează! Doar eşti cu mine. 

Îi cumpărase o gardenie pentru corsaj; parfumul ei 
devenea din ce în ce mai ameţitor. Va asocia 
întotdeauna mirosul acestei flori cu noaptea aceea şi va 
o evita pentru totdeauna. În timp ce dansa şi bea 
şampanie, iar petalele florilor degajau o aromă dulce, 
J.B. Avu senzaţia că pluteşte, desprinzându-se parcă de 
podea. Simţea doar forţa braţelor lui Saint şi mâna lui, 
obrazul lui lipit de al ei, în timp ce lumânările ardeau şi 
formaţia cânta o melodie romantică, în lumina aurie a 
lunii. 

N-ar fi vrut să plece mâine. 

Mai târziu, înlănţuiț în cabina principală de pe yacht- 
ul domnului Planck, simţi primii fiori ai dorinţei 
adevărate. 

În cabina aproape întunecată, luminată doar de luna 
albă şi rece, J.B. Privi trupurile lor reflectate în oglinda 
înaltă de pe peretele opus, în timp ce se contopiseră. Ea 
îngenunchease, iar părul negru al lui Saint aluneca pe 
umărul ei. A Poate că sexul era frumos, totuşi. Se gândi: 
Cedez. Îl iubesc cu adevărat. Acum însă nu i se mai 
părea atât de ameninţător. 

Constată că zilele treceau îngrozitor de încet fără 
Saint şi că îi era dor de el. Doamna Planck o invitase 

acasă. 

— Draga mea, nu-mi place să te ştiu singură. 

Dar J.B. Avea nevoie de singurătate. 

Îşi petrecea zilele plimbându-se; se duse cu maşina la 
plaja din Stinson şi hoinări pe nisipul nesfârşit sau pe 
Muntele Tamalpais, rătăcind pe coline cu ierburi aurii şi 
crânguri cu stejari veşnic verzi. 

Saint o suna în fiecare seară la telefonul din yacht. 

Totul mergea foarte bine. 

Avocatul lui Arnie reuşise să schimbe acuzația din 
omucidere în mânuirea ilegală a unei arme de foc în 
public; puştiul n-o să facă puşcărie cu condiția să stea 
doi ani într-o clinică de reabilitare. 

Mătuşa Gloria îi transmitea salutări. 

Spring, furioasă la început pe Saint, pentru 
publicitatea negativă pe care i-o făcuse, se îmblânzisc, 
pentru că, la urma urmei, era totuşi o formă de 
publicitate. 

Singura veste proastă era că Vera fusese concediată. 
Saint găsise o scrisoare de la ea, trimisă din Anglia la 
mătuşa Gloria. 

„Mă simt prost; a fost vina mea”, îi spusese Saint. Ce 
ghinion a avut să apară mama pe nepregătite. 

J.B. Îşi imagină deodată trioul Starfire, aruncându-şi 
paharele în cămin, o dată cu sticla goală de şampanie. 

Crezuse probabil că făcuseră orgii în casa ei, mai ales că 
văzuse şi desenele. Oh, Doamne, desenele! hohoti de 
râs, fără să vrea. 

— Ah, biata Vera! 

— O să mă recompensez, zise Saint. De îndată ce 
ajung acasă. 

Acasă. Se întorcea acasă. 

— Când? întrebă J.B. 

— Mâine. 

Şi, deodată, o dorinţă copleşitoare să o audă pe mama 
el şi să-i spună: Mamă, cred că am înţeles, totuşi. Te 
înţeleg şi pe tine, şi pe Melody şi pe toate femeile. Nu 
am ştiut. Credeam că toți bărbaţii sunt ca Floyd sau 
Angelo, că se folosesc de femei şi mint, dar nu este 
adevărat. Nu întotdeauna. 

Mamă, cred că m-am îndrăgostit. 

O să vorbesc cu ea doar un minut, se gândi J.B. Chiar 
dacă telefonul ar fi supravegheat, nu vor avea timp să 
repereze convorbirea. Ar trebui să se simtă în siguranţă 
acum. Era la jumătatea lui septembrie. Trecuseră şapte 
luni încheiate... 

Formă numărul tremurând, ştiind că Saint n-ar fi de 
acord, că se temea pentru siguranţa ei, dar, fie ce-o fi, 
chiar dacă va fi arestată, pentru prima dată în viaţa ei, 
avea încredere să se lase în seama lui Saint, a domnului 

Friedman şi a avocatului lui Saint. N-o s-o lase să 
ajungă în închisoare. 

Ascultă telefonul care suna la mii de mile depărtare, 
în Corsica, sperând că o s-o găsească acasă pe mama el. 

Cineva ridică receptorul. 

O voce de bărbat spuse: 

— M-da? 

J.B. Care fusese cât pe ce să strige: „Mamă!” se înecă. 

Apoi amețită, ca şi când ar fi lovit-o cineva în stomac, 
nu reuşi să scoată niciun sunet. 

Vocea întrebă enervată: 

— Cine e? Cine e, pentru numele lui Dumnezeu? 

Apoi exclamă: 

— Tâmpitule! şi închise. 

Floyd Feeney. 

lar Floyd Feeney era mort. J.B. Fu cuprinsă de o 
sudoare rece. Abia după a treia încercare reuşi să pună 
receptorul în furcă. 

Murise de şapte luni de zile, nu-i aşa? 

J.B. Se prăbuşi într-un fotoliu, obligându-se să 
gândească logic. 

Nu credea în fantome. Dacă Floyd răspunsese la 
telefon, înseamnă că nu murise. Îl rănise, dar nu-l 
omorâse. 

Şi, dacă nu-l omorâse, însemna că nu era o ucigaşă. 

Nu fusese niciodată. 

Dar nu era deloc logic, pentru că poliţia o urmărea. 
Era bănuită de crimă. Poza ei se afla la toate secţiile de 
poliție. Angelo îi spusese că... 

O minţise, se gândi J.B. Posomorâtă. Ştiuse tot timpul 
că nu l-am ucis pe Floyd şi m-a mințit ca să mă țină sub 
tutela lui... iar eu l-am crezut, Doamne sfinte, l-am 
crezul. 

Ah, ticălosul! 

Oare Melody ştiuse? Nu suporta gândul că Melody 
fusese în stare de aşa ceva, deşi nu prea credea. Angelo 
o minţise şi pe ea, mai ales că Mei credea tot ce-i 
spunea. 

Apoi, furia se transformă într-o fericire nemărginită. 

Mi-am recăpătat identitatea. Sunt liberă, în siguranţă. 

În noaptea aceea, nu reuşi să adoarmă, cuprinsă de 
entuziasm. 

A doua zi, de dimineaţă, se duse cu maşina la San 
Francisco şi intră în cel mai scump salon de coafură din 
oraş, să-şi vopsească părul în culoarea lui inițială. 
Acum, Saint o s-o vadă în nesfârşit cum era în realitate. 

Și, în timp ce stătea acolo, fericită, zâmbind, 
îmbrăcată într-o rochie trandafirie şi manichiurista. Îi 
pilea unghiile, simți primul ghimpe de suspiciune. 
Încercă să-şi alunge gândurile negre, dar nu încetau să-i 

dea pace. 

Dacă Angelo ştia că nu l-am ucis pe Floyd, îşi dădu 
seama J.B., înseamnă că mai ştiau şi alţii. 

Probabil că aflase şi Saint. Iar acum îşi aminti cât de 
mult o împiedicase să sune acasă ori de câte ori. Dorise. 

Ce liniştit fusese când ea voia să se ascundă. 

Ce sigur se simţise în privinţa maşinii şi a permisului 
ei de conducere. 

— Totul o să fie bine. Am o presimţire. 

Sigur că avea o presimţire, se gândi J.B. Cu tristeţe, 
pentru că ştia. 

Domnul Friedman avea un proces. J.B. Reuşi să 
discute cu el la telefon cu două ore înainte să aterizeze 
avionul lui Saint. 

Părea ocupat şi distrat, dar îi vorbi destul de prietenos. 

— Nu înțeleg de ce solici din nou această 
informaţie, dar mă rog, cum doreşti... 

Şi-l imagina căutând printre hârtii, pe biroul lui mare. 

— O.K. Am găsit. 

Începu să-i citească. 

Singura omucidere în perioada aceea a fost un 
mexican de douăzeci şi doi de ani, care a murit răpus de 
lovituri de pumnal. 

— Şi Floyd? 

— Un bărbat alb, de cincizeci şi doi de ani, pe nume 

Floyd Feeney a fost internat la spitalul districtual cu răni 
ia cap pe care a declarat că şi le-a făcut când a căzut 
bolnav de intoxicație. A suferit o uşoară lovitură şi a 
fost externat a doua zi. 

Domnul Friedman o întrebă blând: 

— Saint nu ţi-a spus toate astea, J.B.? 

Se întoarse cu maşina în Sausalito, pe podul Golden 
Gate. 

După pod, autostrada trecea printr-un tunel. Intrarea 
în tunel era vopsită într-un curcubeu de culori 
strălucitoare. J.B. Privi curcubeul, soarele şi cerul 
albastru, dar ea nu vedea decât negru în Jur. 

Saint o minţise timp de şase săptămâni. O lăsase să 
creadă că îl ucisese pe Floyd, că era o ucigașă şi că o să 
ajungă la puşcărie; o lăsase să-i fie frică şi nu spusese 
NIMIC... 

Avusese motivul lui, fără îndoială, dar, indiferent de 
motiv, nimic nu putea justifica cele şase săptămâni de 
teroare inutilă. 

Acum se simţea revoltată că fusese atât de aproape să- 
1 spună: 

— Da, Saint, şi eu te iubesc, vreau să fiu mereu cu 
tine. 

Fusese gata să cedeze slăbiciunii, precum celelalte 
femei, să se piardă, pentru nimic. Acea parte din ea care 

dorise din tot sufletul să iubească şi acum se simţea atât 
de trădată se întări. 

În momentul acesta îl ura pe Saint. Nu voia să-l mai 
vadă niciodată. 

Nu îndrăznea să-l revadă. Era prea şmecher, prea 
vorbăreţ, prea atrăgător. Ar păcăliti-o din nou. Ar 
atinge-o şi n-ar fi în stare să-i reziste. 

Hotărârea ei era neclintită. 

Se întoarse pe yacht şi îşi împachetă câteva lucruri, 
care considera că-i aparţin. Va trebui să folosească o 
parte din banii pe care îi primise de la el, dar o să-i 
restituie. 

Doar acum era liberă. Liberă să lucreze. Să câştige. 
N-o mai reţinea nimic. Da, n-o oprea nimic să-i 
părăsească. 


Capitolul 5 

Acum, Vera începuse să se îngraşe constant: nu avea 
altceva de făcut decât să se îngraşe. 

De-abia aştepta să vină ora mesei — singura ei sursă de 
plăcere, iar mama ei se întrecea pe sine să-i prepare cele 
mai bune mâncăruri. 

Săptămânile se scurgeau şi Saint nu-i răspundea la 
scrisoare. Îi dăduse numărul ei de telefon, pentru orice 
eventualitate, dar n-o sunase. După un timp, ştiu că n-o 

să-l mai vadă niciodată şi nici n-o să mai audă de el — o 
uitase. Se dusese în Connecticut cu Jo-Beth şi până 
acum se culcase cu ea, mai mult ca sigur. Cum să-şi 
amintească de o grăsană ca ea, când era cu o fiinţă atât 
de superbă ca Jo-Beth? Verei îi venea să moară de 
gelozie. 

În plus, era furioasă pentru că acum, când Starfire 
avea faţa lui Jo-Beth, nu mai putea să deseneze. 

Dar, într-o dimineaţă, peste nouă luni, când îşi 
pierduse orice speranță, mama ei o anunţă suspicioasă: 

— Ai primit o scrisoare din America. 

Verei 1 se acceleră pulsul. Deci, n-o uitase, totuşi. 

Nu recunoscu scrisul. Era trimisă din California, dar 
trebuia să fie de la Saint. Trebuia. 

O băgă în buzunarul rochiei sale bleumarin, s-o 
citească după ce o să rămână singură. Mama ei făcu 
aluzii apropo de viclenie şi de secrete, dar Vera nu o luă 
în seamă. 

După micul dejun, alergă în camera ei şi închise uşa. 

Portero Hill 
San Francisco 
10 martie 1981 

Dragă Vera, 

Îţi mulțumesc cu întârziere pentru scrisoarea, ta. Îmi 
pare rău că nu ţi-am răspuns mai devreme. Îmi dau 

seama că au trecut mai mult de şase luni, dar viaţa mea 
a fost cam agitată un timp. 

Deci, ce mai faci? Mă simt vinovat că mama a apărut 
prea devreme şi s-a spart totul în capul tău. Ce ghinion! 
Din câte o cunosc, probabil că ţi-a imputat paharele şi 
şampania. Te rog să-mi spui, ca să-ţi dau cel puţin banii 
înapoi, deşi nu voi putea să te recompensez pentru că ai 
fost concediată. Cel puţin, nu imediat. Nu sunt în 
măsură să angajez pe cineva. 

După cum vezi, acum locuiesc aici. J.B. Şi cu mine ne 
plimbăm prin țară; vrea s-o ia de la început într-un loc 
nou şi se descurcă destul de bine. Lucrează ca 
fotomodel şi are succes. Acum, n-o mai văd decât în 
ziare şi reviste. S-a terminat cu problemele ei. Se pare 
că nu şi-a ucis tatăl vitreg, l-a rănit doar, aşa că şi-a 
făcut griji degeaba. Ce ironie, nu-i aşa? 

Lucrez la un roman, bazat pe călătoria noastră. 
Oricum, are un caracter geografic. Este vorba despre 
doi oameni care străbat țara. Totul merge prost, iar ei 
nu reuşesc să scape. Un fel de „Olandezul zburător”. De 
fapt, au murit într-un accident şi sunt în iad. Se numeşte 
„Uşa închisă”. 

Lată care este problema mea: vreau să creez nişte 
personaje cât mai umane, aşa că trebuie neapărat să fie 
în iad, dar în acelaşi timp destul de simpatice, ca să 

capteze interesul cititorilor. Este greu. Însă tu eşti 
artistă şi ştiu că vei înţelege. 

În zilele lucrătoare, mă duc la San Francisco. Sunt 
băiat cuminte şi studiez la colegiu, aşa cum a vrut tata. 
M-am gândit: de ce nu? Poate că nu este atât de rău şi 
o să-l fac fericit, în sfârşit; poate o să-şi dea seama că 
sunt băiat bun. Și, de fapt, este grozav. Studiez regia. 
Cred că sunt destul de bun; poate, într-o zi, o să devin 
scriitor de scenarii sau director de film. 

Arnie se află într-un centru de reabilitare de pe 
Coastă, numit Round Mountain. Se pare că o duce 
bine, dar nu poate primi vizitatori deocamdată. 

Este vreo şansă să vii la San Francisco? Ar fi 
fantastic să te văd şi să ne amintim de trecut... Sper că 
n-ai uitat trioul Starfire? 

„N-o mai văd pe J.B...” 

Ce-a vrut să spună? 

Doar o iubea, nu? 

Ce se întâmplase între ei, dacă ajunsese să scrie un 
roman despre drumul spre iad? De ce nu se mai 
întâlneau? 

Dar se bucura că J.B. Nu îşi ucisese tatăl şi putea fi 
liberă. Ce grozav că se descurca bine! 


3 Muntele rotund (engl.) 
159 


Vera citi de multe ori scrisoarea laconică a lui Saint, 
dar tot nu reuşi să îşi dea seama ce se întâmplase în cele 
şase luni. 

Apoi, însă, îşi aminti ce o întrebase: „Este vreo şansă 
să vii la San Francisco? Ar fi fantastic să te văd...” 

Vera se înroşi de bucurie şi entuziasm. Chiar vorbise 
serios sau o făcea numai din politeţe? Oare cum ar 
reacționa dacă ar apărea deodată? 

Ce bine ar fi, dacă ar putea! l-ar plăcea tare mult să-i 
răspundă: „Da, Saint, de fapt, intenționam să vând 
Starfire-ul în America. San Francisco mi se pare un loc 
potrivit şi, bineînțeles, de-abia aştept să te văd! 

Îşi imagină cum ar fi s-o întâmpine Saint la aeroport. 
Să se lumineze la faţă când ar vedea-o. 

— Vera, ar striga el. Ce minunat! Arăţi grozav... 

Dar visul ei se întrerupse brusc pentru că nu arăta 
deloc grozav. Se îngrăşase cât o purcea. 

Strângând în mână scrisoarea lui Saint, Vera se încuie 
în dormitor şi se dezbrăcă. 

Se uită la ca şi oftă. Saint o să-i arunce o singură 
privire şi o să se cutremure. Sau o să râdă. N-avea 
niciun rost să viseze. Era mult prea târziu. 

— Rahat, zise doctorul Wheeler, pe un ton dur. 

Vera îl privi mirată. Nu-l mai auzise înjurând până 
acum. Dar îi plăcea. Înseamnă că o trata de la egal la 

egal. 

— Poţi să reuşeşti, dacă vrei, continuă el, mai ales 
acum, când ai o motivaţie. O să-ţi prescriu un regim şi 
un program de exerciții. Şi acum, când o să ajungi 
acasă, primul lucru pe care trebuie să-l faci este să 
arunci toate dulciurile pe care le-ai ascuns prin sertare. 

Vera îl privi cu ochi mari de uimire. 

— Ce vă face să credeţi că eu...? 

— Nu poţi să ai secrete faţă de mine. 

Nu, probabil că avea dreptate. O cunoştea de prea 
mult timp. 

Întoarsă în camera ei, Vera se dezbrăcă din nou şi îşi 
studie propriul trup cu ochii lui Saint. Se gândi imediat 
cum se plimbase cu maşina până la Connecticut, cu J.B., 
şi apoi prin ţară. J.B. Era frumoasă, înaltă, cu păr roşcat 
şi mers elegant, de leoaică. Nu conta că nu se mai 
întâlnea cu ca. Vera era sigură că nu se despărțiseră 
fiindcă aşa dorise Saint. Închise ochii, îndurerată. 

Se simţea singură şi tristă. Doctorul Wheeler nu putea 
înţelege ce mult suferea, sau ce înfometată era uneori. 
Deschise uşa dulapului şi băgă mâna sub lenjerie să ia 
un baton de ciocolată care o făcea să se simtă mult mai 
bine. 

Scoase unul, desfăcu ambalajul strălucitor şi muşcă. 
Apoi se uită în oglindă şi se întrebă sfidătoare: De ce 

mi-ar păsa? Ce rost are? Ce mai contează cum arăt? 
Saint nu mă iubeşte. 

Dar, dacă se despărțise de J.B., poate că ar mai fi o 
şansă. Și şansa ar fi şi mai mare, dacă aş fi slabă. 

Mestecă gânditoare ultima bucată. Apoi deschise 
sertarul şi scoase toate proviziile. Trei batoane 
Crunchie, o cutie cu biscuiţi pudraţi cu zahăr, şase 
batoane Marş şi o ciocolată cu fructe şi nuci. 

Le împachetă într-o pungă de carton şi coborî la 
parter. 

— Ies puţin la plimbare, mamă! îi strigă ea. 

— Să nu întârzii la ceai, îi spuse mama ei. Pregătesc o 
tartă cu cremă. 

Vera oftă. Adora tartele cu cremă. 

Merse încet pe stradă, privind copiii. Primii pe care îi 
văzu fură nişte indieni sau pakistanezi, în jur de zece 
ani, cu şepci de şcolari aşezate cu precizie matematică 
pe capetele lor negre. 

— N-aţi vrea nişte dulciuri, măi băieți? îi întrebă 
Vera. 

Se întoarseră s-o privească miraţi cu ochii lor enormi 
şi apoi o luară la fugă. 

Poftim, îşi spuse Vera, este un semn. Nu pot nici 
măcar să scap de dulciurile acestea. 

Apoi, se gândi logic: Au fost preveniţi probabil de mii 

de ori să nu accepte bomboane de la străini. Trebuia să 
găsească pe cineva care o cunoştea... 

ȘI, în momentul acela apăru Lawrence Reed, care 
locuia vizavi. Laurence, un băieţel de doisprezece ani, 
avea computer-ul lui, lua lecţii de pian, plângea dacă se 
lovea puţin sau se zgâria şi purta ochelari cu lentile 
groase, ca fundul sticlei de Coca-Cola. Nimeni nu-l 
plăcea pe Lawrence. Nici Vera, dar îi era milă de el. 

Lawrence o întrebă suspicios: 

— Dar de ce le dai, au ceva? 

— Nu. 

— Atunci de ce? 

— Oh. 

— O să mă apuc de regim şi nu-mi mai trebuie. 

O privi din cap până în picioare. 

— Te-ai gândit foarte bine. Eşti prea grasă. Mama 
spune că obezitatea duce la hipertensiune. 

— Îţi mulţumesc, Lawrence. 

Se uită la el, în timp ce se îndepărta, cu casetofonul 
într-o mână şi punga ei cu dulciuri în cealaltă. 

— Sper să-ţi stea în gât, ticălos micuţ ce eşti, zise ea. 

Apoi, se ţinu de regim. 

Urmară câteva luni cumplite, în care se lupta cu 
mama ei, care se simţea trădată şi jignită. 

Slăbea atât de greu. Dar se gândea mereu la Saint. O 


163 


fac pentru Saint. Ah, Doamne, fie ca efortul meu să 
merite. 

Primele trei luni se dovediră cele mai grele. Mama şi 
tata o priveau cum pleacă să alerge în adidaşi, colanţi şi 
şortul ci mare şi oftau trişti, ca şi când ar fi făcut ceva 
periculos şi  amenințţător. Se întorcea epuizată, 
prăbuşindu-se amețită pe un scaun, iar mama ei îi 
ştergea fața cu un prosop rece şi umed şi-i oferea 
imediat biscuiţi şi ceai tare, dulce. 

— Nu, gemea Vera. Lasă-mă în pace. Te rog, mamă. 
Lasă-mă în pace. 

Pentru a doua oară în viaţa ei, se gândea să urmeze 
sfatul doctorului Wheeler. 

— a-ţi un serviciu. leşi din casă. 

— Un serviciu? Ce fel de serviciu? 

— Orice. Nu poţi face nimic cu talentul tău? 

— Nu mai sunt în stare să desenez. 

— Atunci vinde creaţiile unuia care poate. 

Se întreba de ce nu se gândise de la început. Găsi un 
serviciu de secretară şi recepţioneră la o galerie de artă 
din oraş, specializată în acuarele reprezentând căsuțe de 
țară, pisoi jucându-se cu gheme de lână şi lisus Cristos 
printre miei. În timpul frecventelor absenţe ale 
proprietarului, un tip în vârstă, pe nume Christopher, 
care suferea de plămâni, reuşea să mai vândă câte ceva. 

Alerga până la serviciu, făcea un cross în pauza de 
prânz şi se întorcea acasă alergând. Lua cu 
conştiinciozitate vitamine şi, spre uimirea mamei sale, 
se hrănea numai cu fructe, legume şi carne slabă. 

După şase luni era mult mai în formă şi putea să 
alerge fără efort. Simţea că are cu atât mai multă 
energie, cu cât i se subţiază talia. 

Când ajunse la o măsură acceptabilă, doctorul 
Wheeler îi dărui un costum albastru de jogging cu o 
dungă albă pe-o parte. Când îl îmbrăcă, Vera se simți 
suplă şi în formă. 

După nouă luni, mama ei îi spuse: 

— Nu te mai recunosc. Eşti atât de diferită. Nu te 
înţeleg. Nu ştiu de ce vrei să arăţi aşa. Alergi la 
nesfârşit, oftă ea, probabil că vrei să fugi de noi, nu-i 
aşa? Suntem prea bătrâni şi plictisitori pentru tine. 

Dar Vera nu se mai simţea vinovată. 

— Vă iubesc pe amândoi, dar trebuie să-mi trăiesc 
viaţa, îi răspundea ea. 

În primăvara lui 1982, Vera se menținea de şase luni 
la şaizeci de kilograme. Îşi aruncase aproape toate 
hainele vechi, le modificase pe cele care puteau fi 
modificate şi îşi cumpărase altele noi. 

Saint îi scrisese din când în când în timpul anului. 
Cartea mergea bine. Îi plăcea la facultate. Arnie era şi el 

bine şi Saint reuşise în cele din urmă să-l viziteze. J.B. 
Muncea din greu. 

Vera se studie în oglindă cu mândrie. Nu arăta rău 
deloc. 

De fapt, arăta grozav şi nu se mai simţea ameninţată 
de J.B. Nu mai era o problemă că Starfire avea faţa lui 
J.B. 

Vera putea în sfârşit să deseneze din nou. 

După luni de muncă, alese şase benzi desenate, le 
fotocopie şi i le trimise lui Saint. 

—... m-am gândit că ai vrea să vezi ultimele 
aventuri ale lui Starfire. Dacă mai consideri că-mi eşti 
dator şi dacă ai timp, poate o să le arăţi la redacția unui 
ziar din San Francisco. 

Era un vis, bineînțeles. N-o să iasă nimic. Era 
imposibil. 

— Este bine să ai un vis, îi spuse doctorul Wheeler. 
Dacă vrei să pleci în California şi să devii desenatoare 
profesionistă de comics-uri şi dacă eşti gata să munceşti 
din greu, o să reuşeşti. 

Apoi, îi spusese un lucru neliniştitor. O luase de 
bărbie şi îi ridicase faţa, s-o privească drept în ochi. 

— Cel puţin, fata atrăgătoare care se ascundea 
înăuntrul tău a ieşit la suprafaţă, nu-i aşa? 

Apoi o sărutase uşor pe frunte. 


166 


Nu mai făcuse asta. Nici nu ştia dacă îi plăcea sau nu; 
dacă nu l-ar fi cunoscut şi dacă n-ar fi fost atât de în 
vârstă, ar fi crezut că flirtează. Nu era cuvântul potrivit 
— faţa serioasă şi ochii atenţi cu care o studia nu aveau 
nimic comun cu un flirt — dar nu găsise o expresie mai 
potrivită. Spera să n-o facă din nou. Sărutul lui o 
stânjenea, ca şi când s-ar fi schimbat echilibrul dintre ei. 
Iar ea nu voia să se schimbe. 

Probabil că nedumerirea ei fusese vizibilă, pentru că îi 
spusese: 

— Te întrebi de ce am făcut-o, nu? zise el, fără să se 
aştepte la un răspuns. Pentru că sunt un prost, iată de ce. 

Apoi zâmbise blând, spre uşurarea ei, redevenind 
doctorul Wheeler pe care-l cunoştea dintotdeauna. 

Vera riscă, îşi renegocie aranjamentul cu Christopher 
ŞI începu să lucreze numai pentru comision. 

Christopher era încântat. Avea probleme cu plămânii 
şi doctorul îi recomandase să stea un timp într-un foc cu 
climă uscată. 

Plecă în vacanţă în Agadir, Maroc, iar Vera începu 
imediat să redecoreze vitrina, să schimbe unghiurile de 
prezentare şi să accepte tablouri în sistem de 
consignaţie, care nu reprezentau neapărat apusuri de 
soare, case de ţară sau pisoi. 

În prima săptămână nu vându decât câteva cărţi 

ilustrate şi covoraşe pictate de mână; însă, în a doua, 
vându două acuarele şi un mic tablou în ulei, care 
reprezentau o corabie cu pânze. 

Christopher se întoarse. Nu mai tuşea, dar avea 
probleme cu intestinele. Aşa că Vera rămase din nou de 
una singură şi, în a treia săptămână, se răspândi zvonul 
că galeria şi-a lărgit oferta şi nu are tablouri doar pentru 
fete bătrâne şi pastori pensionari. 

Afacerile demarară încet, dar sigur, la tei ca 
speranţele Verei; în mai, primi altă scrisoare de la Saint 
ŞI, după ce o citi, entuziasmul ei depăşi orice limită. 

Poate n-o să iasă nimic, aşa că nu te bucura prea 
mult, dar unul din instructorii de la State are un prieten 
care-l cunoaşte pe editorul de la Express Features. 
Acesta este un sindicat condus de San Francisco 
Express, un cotidian local, l-am trimis desenele tale cu 
Starfire şi s-a arătat destul de impresionat. M-a sunat şi 
a solicitat o prezentare. Şase săptămâni de benzi 
desenate, în fiecare zi şi şase color, duminica. A spus să 
le desenezi la dimensiunile obişnuite şi să le reduci. 
Cred că ştii la ce se referă. Trimite-i-le personal. Pentru 
Phil Solway, Syndicate Manager, Express Features...” 

Urma o adresă din Market Street. 

„În curând voi pleca la Tahoe. Arnie a fost eliberat 
de probă, cu condiția să-şi facă alcoolemia săptămânal 

şi rezultatul să fie negativ. Tatăl lui a închiriat o casă 
pe malul lacului, pentru vară, iar Arnie vrea să stau cu 
el. Plec la sfârşitul semestrului. Va fi un loc grozav ca 
să scriu.” 

Termină cu un P.S.: 

„Ţi-ai dat seama ce mult seamănă Starfire cu J.B.? 
Aşa ai făcut-o intenţionat? l-am trimis şi ei o copie. Sper 
că nu te deranjează”. 

Bineînţeles că o deranja. Adică nu, se gândi Vera, nu 
o deranja absolut deloc. Ar fi o josnicie din partea ei. La 
urma urmei, J.B. Era cea mai importantă din trioul 
Starfire, evident că trebuia să vadă desenele. 

Între timp, Starfire devenea mai reală şi mai 
interesantă pe zi ce trecea. 

— Este foarte bine, îi spuse Christopher, privind 
desenele cu un ochi dubios. Dar nu ţi se pare cam 
provocatoare? 

— Provocatoare? 

— M-da... Ştii, îşi arată trupul. Şi toate aceste curele 
cu catarame... Nu ştiu dacă mă înţelegi, însă oamenilor 
le plac comics-urile cu câini, pisici, copil... 

— Probabil, îl aprobă Vera, dar n-am ce să fac. Ea aşa 
vreau să fie. 

Vera îi scrise lui Saint la Tahoe. 

„O să-i trimit materialele domnului Solway cât de 

repede pot”. 

Apoi adăugase, încercând să pară cât mai nonşalantă: 

„S-ar putea să vin şi eu la San Francisco în august. 
M-aş bucura să te văd.” 

Apoi se gândi: Oh, Doamne, iată că visul meu se 
împlineşte cu adevărat. Până într-o seară, la sfârşitul lui 
mai, când toate speranţele ei de a se vedea în California 
încetară. 

Tatăl ei alunecă pe o bucată de săpun în baie, căzu şi 
îşi frânse gâtul. Muri pe loc. O cumplită ironie a soartei, 
pentru un om care îşi dedicase toată viaţa bolii şi se 
aşteptase să se stingă după o îndelungată suferinţă. 

— Nu poţi să pleci acum, se văicări mama ei. Nu poţi 
să mă laşi, Vera. Eşti tot ce mi-a mai rămas pe lume. 

Deci asta era. Bineînţeles că va rămâne. Trebuia să 
ispăşească pentru faptul că, atunci când aflase de 
moartea tatălui ei, se gândise în primul rând că îi 
zădărnicise planurile. 

— Nu înseamnă că nu l-am iubit, îi spuse ea 
doctorului Wheeler, dar, în ultima vreme, nu mai 
puteam să-l văd; parcă s-ar fi pierdut în spatele 
sticluţelor şi cutiilor sale cu medicamente. 

— Nu te învinui şi nu încerca să te pedepseşti, îi 
spusese el. 

— Dar nu pot s-o părăsesc pe mama acum. N-ar fi 

cinstit. 

Îi scrise lui Saint: „... sper că voi putea veni într-o zi, 
dar nu prea curând, în orice caz. Nu pot s-o părăsesc. 
Nu ştiu cum s-ar descurca de una singură”. 

— Cred că foarte bine, oftase doctorul Wheeler şi 
apoi o întrebase: N-ar putea locui la o rudă? Nu mai are 
chiar pe nimeni? 

De fapt, o avea pe sora ei, Cynthia, care veni din 
Yorkshire la înmormântare. Cynthia se căsătorise cu un 
constructor de maşini agricole. Era o femeie înaltă şi 
dură. Nu credea în ipohondria lui, nu-l aprobase 
niciodată pe cumnatul ei şi i-o arătase pe față. Pe 
parcursul anilor, relaţiile dintre cele două surori se 
răciseră şi se reduseseră la un schimb de felicitări de 
Crăciun şi de zilele de naştere. 

— Bineînţeles că o primim pe Louise, dacă vrea să 
stea cu noi. Nu văd ce altceva ar putea să facă. Ştiu că 
nu i-a lăsat niciun ban. 

Louise. Vera clipi din ochi. Aproape uitase că mama 
ei avea un nume. De fapt, spre surprinderea tuturor, se 
dovedi că mama ei avea şi o sumă considerabilă. 

Tatăl Verei cumpărase casa la un preţ de nimic în anii 
"60, iar acum valora mult mai mult. Şi cheltuiseră puţin, 
tatăl ei, obsedat de boală, profitase de facilităţile 
asigurării medicale şi făcuse mici investiţii profitabile. 

Aşa că, invitaţia formulată cu jumătate de gură a 
Cynthiei, deveni foarte insistentă. 

— Hai, Lou, o îndemnă ea. Avem suficient spaţiu. 

Mama ei însă se bosumflase ca un copil încăpățânat. 

— Nu, Cynthia. Bineînţeles că nu se poate. Cum 9 s-o 
las singură pe biata Vera? Are nevoie de mine. Îi trebuie 
un cămin. 

Doctorul Wheeler o apostrofase pe Vera. 

— N-o lăsa să se sprijine pe tine, pentru că va rămâne 
dependentă pentru totdeauna. 

— Dar este bătrână. Acum are într-adevăr nevoie de 
mine. 

Doctorul zâmbise. 

— Nu are decât patruzeci şi opt de ani, Vera. Ar putea 
să aibă toată viaţa înainte, fără tine. L-ai face o favoare. 

— Chiar credeţi? îl întrebase ea, neîncrezătoare. 

— Da. 

Iar Cynthia îi spusese mamei: 

— Vera este o femeie în toată firea. A venit timpul să 
nu se mai bazeze pe tine. Trebuie să se îngrijească de 
una singură. 

— Cum poţi fi atât de crudă? 

— Vrea să plece în America, Las-o în pace, o sfătuise 
Cynthia. 

— Ah, America, repetase mama ei, cu amărăciune. 

Capitolul 9 

Saint văzu că se ridica vântul. Un val mare, întunecat, 
se năpustea spre ei, pe suprafaţa lacului. Reglă vela şi îi 
reaminti ajutorului său: 

— Pregăteşte-te să slăbeşti legăturile, Am. 

— Da, căpitane. 

Saint îl învăţa pe Arnie Blaize să navigheze. Îi dădea 
de asemenea lecţii de tenis şi schi nautic. Se simţea ca 
un instructor de tabără. 

Arnie fusese îngrozit să plece de la Round Mountain 
şi refuzase să iasă în lume fără ajutorul lui Saint, cel 
puţin în primele luni. 

— Dacă ţi-ai petrece vara cu el, Sloane, îi spusese 
tatăl lui Arnie. O să-ţi rămânem îndatoraţi toată viaţa. 
Ştii că te iubeşte şi te respectă ca pe un frate mai mare. 

Proprietatea era liniştită şi retrasă. Poteca şerpuia pe 
un sfert de milă de pădure deasă, în jos, spre casa mare, 
de pe lac. Părinţii lui Arnie veneau în weekend; în 
timpul săptămânii, Saint şi Arnie erau îngrijiţi de doi 
soți — Eve şi Vernon. Vernon făcea cumpărăturile. Se 
ocupa de maşini şi bărci, iar Eve era o bucătăreasă 
grozavă. 

De fapt, existau toate condiţiile pentru o vacanţă 
minunată, cu o singură excepţie — J.B. Dar Saint ştia că 

o pierduse şi că numai din vina lui. Uneori, se mai 
trezea şi acum asudând, după un coşmar, în care se 
făcea că stătea din nou în restaurantul italian din Sutter 
Street, unde o regăsise în cele din urmă. 

Era îmbrăcată în pantaloni negri, cămaşă albă şi un 
papion micuţ, negru. Arăta superb şi clocotea de furie. 

— Nu vreau să vorbesc cu tine. Te rog să pleci. 

— J.B., ascultă-mă, te rog. Te iubesc. Nu ţi-am spus, 
fiindcă ştiam că o să mă părăseşti, după ce o să afli. N-ai 
mai fi avut nevoie de mine. Nu suportam să te pierd... 

— Nu te ascult, vorbeşti degeaba. Trebuie să mă ocup 
de alte mese... 

— ... m-am gândit că, în câteva luni, o să te fac să mă 
iubeşti şi, pe urmă, n-o să mai conteze. Credeam că o să 
rămâi cu mine. 

Apoi adăugase nefericit, uitându-se în ceaşca cu cafea 
espresso: 

— Îmi pare rău. Cred că am greşit. 

Lăsase în yacht toate lucrurile pe care i le cumpărase, 
inclusiv rochia albă de mătase de la J. Magnin. 

— Cel puţin păstreaz-o! o implorase el. Ce să fac cu o 
rochie? 

— Nu-mi pasă. 

Îl privea hotărâtă. 

— Dă-o altei fete, căreia îi place să fie mințită. 

— Şi maşina, J.B. Maşina era pentru tine. Îţi plăcea... 
Ce-o să fac cu două maşini? 

Ridicase din umeri. 

— Nu mă interesează. 

Apoi strigase: 

— Timp de şase săptămâni m-ai lăsat să cred că l-am 
ucis pe Floyd. M-ai lăsat să cred că sunt o ucigaşă. M-ai 
lăsat să mă tem de propria mea umbră. Nici nu-ţi 
imaginezi cum a fost... 

— Pentru că te iubesc. 

— Nu-i adevărat. Ai vrut să fiu proprietatea ta. Nu 
eşti mai bun ca Angelo. De fapt, eşti chiar mai rău. Pe el 
îl interesau doar banii, nu-mi turna declaraţii amoroase. 
Și acum, bea-ţi cafeaua şi pleacă. Să nu mai vii 
niciodată aici. Nu vreau să te mai văd. 

Fusese sigur că n-o să reuşească; era singură, fără un 
ban, într-un oraş ciudat. Aşteptase să aibă nevoie de el, 
dar se înşelase. 

J.B. Nu se temea să muncească din greu şi acum, când 
crima nu mai atârna deasupra capului ei ca sabia lui 
Damocles, nimic nu putea s-o reţină. 

Încercase să-i urmărească mişcările. 

Fusese acceptată de cea mai bună agenţie de 
fotomodele din oraş. 

Parcă o vedea, mergând cu ţinuta ei leonină, 

sfredelindu-i cu ochii ei albaştri, duri. Părea să spună: 

— Aţi face mai bine să mă acceptaţi, fiindcă alţii se 
vor grăbi s-o facă. 

Şi o acceptaseră, bineînţeles. 

Începuse să lucreze ca fotomodel. Renunţase la 
serviciul de chelneriță şi se mutase de la YWCA într-o 
garsonieră, în Telegraph Hill. 

Încercase de multe ori să-i vorbească. 

Ce bine ar fi să-i mai dea o şansă, să-l lase să-i 
explice. 

Aştepta ore în şir în faţa agenţiei s-o vadă când apare. 
O dată, un bărbat venise să-i spună: 

— J.B. Vrea să o laşi în pace. Dacă te mai învârteşti 
pe aici, o să chemăm poliția. 

O urmărise până acasă şi o prinsese înainte să între. 

— Dă-mi o şansă. Lasă-mă măcar să-ţi vorbesc. 

Dar ea îi spuse: 

— Saint, am vorbit foarte clar. Lasă-mă în pace. S-a 
terminat. 

Dar apoi, când Saint se hotărâse în sfârşit să şi-o 
scoată din minte, Vera îi trimisese desenele cu Starfire. 

Saint le studie uimit. 

Extraordinar: Starfire era într-adevăr J.B. 

Bătuse la maşină adresa pe plic, ca să nu-i recunoască 
scrisul şi-i trimisese o copie lui J.B., iar înăuntru, îi 

scrisese: „M-am gândit că ar trebui să le vezi. Vera 
vrea să afle ce părere ai”. 

Șireata Vera, care-şi băga nasul peste tot. 

Şi gestul lui dădu rezultate. J.B. ÎI sună imediat. 

Saint o întrebă, fără să-şi creadă urechilor: 

— Îţi plac? 

Ezită la început, dar apoi se arătă entuziasmată. 

— Bineînţeles. Vera este atât de inteligentă. Dar mi s- 
a părut ciudat. Nici nu ştie că sunt blondă. 

Îi ceru numărul de telefon al Verei din Anglia şi 
adresa ei. Şi, datorită Verei, reuşi să reînnoade legătura 
cu J.B., deşi refuza în continuare să-l vadă. 

Saint se dedică muncii şi, de fapt, nu-i strica deloc o 
vară la munte. 

Termină cartea şi o trimise unui agent literar din New 
York, iar în perioada de aşteptare, când trecu pe la mulți 
editori şi începu să plouă cu scrisori de refuz, hotărî s-o 
adapteze ca scenariu. 

Casa de la malul lacului era într-adevăr un loc 
minunat pentru scris. 

Saint căpătase obiceiul să se scoale foarte devreme, 
nu mai târziu de ora şase, să facă jogging, ca să-şi pună 
corpul în mişcare, apoi să-şi facă o cană mare cu cafea 
fără zahăr şi să lucreze trei-patru ore, până se trezea 
Arnie. 

După aceea, era greu să se concentreze; Arnie, fragil 
şi dornic să-i fie pe plac, avea nevoie de tot atâta atenţie 
cât un căţeluş. 

În timpul perioadei sale de detenţie la Round 
Mountain, devenise dependent de consilierul său, un 
tânăr pe nume Lyle, care, la fel ca tot personalul de la 
Round Mountain era un fost alcoolic. 

— Ştiu prin ce treci, îi explicase Arnie, sincer. 
Fiindcă am trăit şi eu aceleaşi chinuri. 

lar despre controversata terapie de la Round 
Mountain, care părea să fie mai utilă decât oricare altă 
metodă, spunea: 

— Este uimitoare, omule. Pătrund în intenorul tău, te 
fac bucăţi şi apoi te refac. Te obligă să iei legătura cu 
propriul tău suflet, cu propriile tale sentimente. 

Arnie îi expunea pe larg miracolele terapiei de şoc, iar 
Saint asculta sceptic şi, în final, îngreţoşat. 

— Deci, îţi spuneau săptămâni în şir că eşti un rahat şi 
că te urau pentru că eşti bogat, drăguţ şi celebru. Dracu” 
să-l ia. Eu unul n-aş fi răbdat. 

— Oh, nu, Saint. Nu înţelegi. O făceau din dragoste. 
Și îmi dădeau lacrimile, continuă Arnie cu ochii 
sclipind. Plângeam la fiecare şedinţă. Mă simţeam atât 
de eliberat. Era ca o experienţă religioasă. Nu voi mai fi 
niciodată acelaşi. 

De când fusese eliberat, Arnie trebuia să se prezinte 
săptămânal la controlul alcoolemiei şi să discute cu 
ofițerul de poliţie care se ocupa de el. 

Dacă rezultatul este pozitiv, mă trimit înapoi la Round 
Mountain. 

La început, în primele săptămâni, o spunea în gând. 
Acum, însă, dorul după clinica de reabilitare începea să 
descrească şi cu toate că dependenţa se transfera 
perceptibil asupra lui Saint, făcea progrese 
considerabile. 

Arnie nu fusese niciodată un tip atletic; fusese fie prea 
gras, fie prea ocupat, fie prea imobil. Însă, în timpul 
şederii la Round Mountain, unde fiecare trebuia să 
muncească, adesea manual, îşi dezvoltase nişte muşchi 
pe care nu ştiuse că îi avea. lar acum, când juca tenis în 
fiecare dimineaţă, naviga sau practica schi nautic după- 
amiaza, se bronzase şi era în formă. 

Părinții lui Arnie erau încântați de progresele fiului 
lor, la fel ca şi managerul său care venise de curând de 
la Los Angeles, aducând propuneri, contracte şi 
scenariul pentru noul proiect al lui Arnie. 

— Arăţi grozav, puştiule. De zece ori mai bine ca 
înainte. Şi, cine ştie, fără să vrei, faptul că ai ieşit din 
circulaţie doi ani sar putea să-ţi fi prins bine. O să treci 
mai uşor la roluri de adult. 

Vântul se înteţi. 

— Ai grijă, îi porunci Saint. Pleacă-ți capul, Am. 
Catargul se roti, scrâşnind. Saint dădu drumul al funiei 
şi Arnie se supuse ascultător instrucţiunilor lui. Micuța 
ambarcaţiune zburase şuierând pe luciul apei cu aripile 
ei albe. Fir-ar să fie! se gândi Saint, fără să vrea. Ce 
bine ar fi fost să fie cu J.B., în loc de Arnie... 

— Saint? Eşti ocupat? Vrei să facem un meci? 

Îşi ridică privirea de la maşina de scris. Arnie, care 
apăruse ca într-o reclamă pentru echipamente sportive, 
cu un pulover alb cu en coeur, şort alb, sclipitor, călcat 
la dungă şi o rachetă de tenis în mână, îi strigă, pozând 
exagerat: 

— Cine are chef de tenis? 

Apoi se scuză. 

— Îmi pare rău, Saint. Văd că nu eşti gata încă! însă 
este trecut de unsprezece, aşa că m-am gândit... 

— Termin imediat, Am. 

— Peste un sfert de oră? Douăzeci de minute? 

— Cam aşa ceva. Nu prea mult. 

— Este O.K. Când doreşti. Până atunci, o să mă uit la 
televizor. 

Arnie se întoarse şi închise uşa cu grijă. 

Saint îl privi, oftând. Nu avea rost să mai lucreze. 
Deşi Arnie n-o să-l mai deranjeze a doua oară, nu 

suporta să-l ştie umblând în vârful picioarelor ca să vadă 
un meci la TV. 

Saint se gândi la Joe şi Angela, personajele din 
scenariul său, care călătoreau pe Interstate 90 şi petrecu 
încă cinci minute cu ele, înainte ca Arnie să bată din nou 
la ușă. 

De data aceasta, intră direct în cameră, cu un plic 
albastru. 

— A venit poşta. Este de la V.Brown. 

J.B. Intră în Caffe Trieste când bătu de ora unu p.m. 
Aşa cum stabiliseră. 

Era îmbrăcată în nişte blugi decoloraţi şi un tricou. 
Părul ei blond, lung acum, era legat la spate. 

Saint stătea la masa de la fereastră. Simţise cum o 
privea când dăduse colţul, pe strada Vallejo. 

Comandă un cappucino şi apoi se aşeză la masă 
vizavi de el şi-i zâmbi. Saint îi răspunse la fel. Era mai 
tras la faţă decât îşi amintea şi foarte bronzat. Părea mai 
matur, mai autoritar şi foarte agitat. Îi părea rău pentru 
el, dar îşi ascunse sentimentele. 

Saint o luă de mână şi apoi îi dădu drumul. 

— Mă bucur că te văd. 

J.B. Îşi trase mâna. 

— Deci, zise ea stânjenită, Vera va sosi aici peste trei 
ore. 

Puse benzile desenate cu Starfire pe masă, între el. 

Saint se uită involuntar la desene, comparându-le cu 
Starfire cea adevărată. 

— Vrei un sandviş, o supă sau altceva? 

Clătină din cap. 

— Doar cafea. Am mâncat târziu de dimineaţă. 

Apoi urmă o pauză încordată. Saint nu părea pregătit 
să spună ceva, aşa că îl întrebă: 

— Ce mai face Arnie? 

— Destul de bine. În toamnă îşi va relua activitatea. 
Are un nou proiect. 

— Grozav. 

J.B. Răsuci ceaşca între degete. 

— Dar tu? 

Saint ridică din umeri. 

— Am terminat cartea. Şi caut un editor care s-o 
publice. Acum scriu scenariul, doar ca să mă distrez. 

— Mă bucur. 

J.B. Evită să-l privească. Fusese o greşeală să-l 
revadă. Acum, îşi dădu seama ce dor îi era de el. După 
ce îl părăsise, trecuse printr-o perioadă de singurătate 
amară, când plângea în fiecare noapte. Atunci când 
ieşise din restaurantul unde lucra ea, se dusese în 
bucătărie, leşinată de plâns. Restul personalului îşi 
întrerupsese lucrul un timp, ca s-o consoleze. 

— Dacă băiatul ăsta mai vine să te necăjească, îi 
spusese bucătarul şef, învârtind cuțitul — lasă-l pe mâna 
mea. 

Se gândise chiar să se întoarcă acasă. Nu în Corsica, 
dar destul de aproape, poate în Amarillo. Cel puţin ar 
vedea-o pe mama ei, din când în când. 

Dar se dovedi inutil, pentru că mama ei n-ar fi vorbit 
cu ea. 

— Târfo, o apostrofase la telefon. Să nu mă mai suni. 
Am aflat totul despre tine. Știu ce ai încercat să faci cu 
Floyd... Toată lumea ştie. 

Şi apoi trântise telefonul. Lui J.B. Nu-i venea să 
creadă. Ce voise să insinueze mama ei? Ce se 
întâmplase? Când încercase din nou, suna ocupat. 

Pe urmă, o sunase pe Charlene. Fata se arătase rece la 
început, dar apoi îi spusese: 

— Ah, draga mea, ştiam că totul este o minciună. 

— Care minciună? 

Charlene părea stânjenită. 

— Ce spun ei. Că te-ai dat la Floyd... Ştii tu... şi că 
te-a aruncat afară din casă. 

— Presupun că te descurci destul de bine, zise Saint. 

J.B. Îl aprobă mecanic. 

— Am avut noroc că am găsit atât de mult de lucru. 
De ieri lucrez la o nouă reclamă — o băutură răcoritoare, 

Breeze. Pentru reţeaua naţională de televiziune. 

— Felicitări. 

— Am dat proba la Los Angeles, dar filmările vor fi 
în San Francisco. Este destul de neinspirată... 

Vorbea ca să umple timpul. 

—O să plec totuşi la Los Angeles. De fapt 
intenționez să locuiesc acolo, în toamnă... 

— ... ŞI mama ta, draga mea, ştii că se uită la bărbatul 
ăla ca la Dumnezeu. Crede orice minciună îi toarnă. 

— Dar, nu se poate, mama n-ar fi în stare. Este lipsit 
de logică. 

— Mama ta nu prea mai judecă în ultima vreme. Ştii, 
aude voci şi le răspunde. Spune că sunt oamenii din 
farfurie. 

— Cine? 

— Oamenii din farfuria zburătoare, de pe Marte, sau 
cam aşa ceva. Or să aterizeze pe pământ, cât de curând, 
or să ducă oamenii înapoi la Iisus. 

— De ce pleci la Los Angeles, dacă ai de lucru aici? o 
întrebă Saint. 

— Acolo este mai mult. 

— Aha. Probabil că eşti ambițioasă. 

Era de la sine înţeles. J.B. Hotărâse că se va descurca 
grozav, va fi independentă şi îi va oferi un cămin mamei 
sale, undeva departe de Floyd, unde să-şi revină şi să 

înveţe din nou să zâmbească. 

— Da, sunt, îi răspunse ea. 

După o pauză stânjenitoare J.B. Îi spuse: 

— Îţi mulţumesc că o laşi pe Vera să stea la tine. 

Bine că schimbase subiectul. 

— De-abia aştept. Am discutat la telefon, l-am spus 
că poate să rămână în locul meu, după ce o să plec. 

— Sunt convins că o să-ţi fie recunoscătoare. 

J.B. Se uită la desene. 

— Nicio problemă. 

Le răsfoi una câte una. Ca de obicei, se simțea ciudat 
să observe ce mult semăna cu Starfire şi nu numai fizic. 
Se pare că Vera prinsese anumite nuanțe de expresie, 
chiar şi în benzile simplificate — sau poate, se gândi J.B., 
detaliile ies cu atât mai mult în evidenţă cu cât desenul 
este mai simplu. 

Peste câteva ore, la aeroport, J.B. Se sprijini de 
balustradă, privind uşile duble care dădeau în vamă. 
Vera nu apăruse deocamdată. 

Nici n-ar fi crezut că o să fie atât de entuziasmată. 

— Hei! strigă Saint deodată, uite-o. Iat-o pe Vera. 

O fată suplă, cu păr castaniu, apăru împingând un 
cărucior plin cu valize, peste care trona o mapă uzată de 
artist. 

J.B. O căută pe adolescenta dolofană din Central Park 

West. 

— Unde? 

Dar Saint îşi croise deja drum prin mulțime. 

— Vera! Aici! 

Fata se întoarse şi îl văzu. Radia de fericire. 

Aceasta era Vera? Vera cea grasă? Nu se poate, îşi 
spuse J.B. Uimită. Arăta superb. 

— Hei! 

Saint o îmbrăţișă. 

— Bun venit în California. Mă bucur să te văd. Ah, 
Doamne, nu te-ai schimbat. 

Vera tresări, dezamăgită. 

J.B. Îi suflă lui Saint. 

— Prostule, nu vezi ce frumoasă este acum? Nu-ţi dai 
seama că a slăbit aproape douăzeci şi cinci de 
kilograme? 

O îmbrățişă şi ea. 

— Arăţi nemaipomenit, nu-i aşa, Saint? 

El împingea căruciorul cu bagaje spre ieşire. 

— Sigur. Nemaipomenit. 

— ŞI ai slăbit mult. 

— Într-adevăr, zise Saint cam târziu. Bine ai făcut. 

J.B. Oftă în sinea ei. Probabil că a făcut-o pentru tine, 
se gândi ea. Şi apoi îşi dădu seama: Te iubeşte, Sloane 
St John Treadwell. 

Apartamentul lui J.B. Se afla la al doilea etaj, pe o 
alee viu colorată, care conţinea o galerie de artă, un 
restaurant indian şi un bar zgomotos, un ring de dans, 
frecventat de diverşi clienţi, mai mult sau mai puţin 
civilizaţi. Dormitorul însă dădea în spate, într-o curte 
neîntreţinută, unde arbuşti de viţă de vie se împleteau cu 
plante sălbatice peste un gard dărâmat şi ruginit. 

Saint stătea nemișcat, cu bagajele Verei în mână, 
privind lacom cămăruţa ordonată, biroul din lemn de 
pin, pe care erau aranjate periile şi cosmeticele, patul 
alb, îngust, acoperit cu o cuvertură ieftină, înflorată, din 
Sears, sofaua pregătită pentru Vera şi camuflată cu 
perne colorate. Se simţea copleşit să vadă locul unde 
dormea J.B. Căuta ceva personal de care să-şi agaţe 
sufletul înfometat, deşi nu exista nimic, nici măcar o 
fotografie de familie. 

„N-are niciun rost, i-ar fi răspuns J.B., dacă ar fi fost 
întrebată. Până acum, am fost obligată să fug de trei ori. 
Și să las totul în urma mea”. 

În doi ani, ar fi putut să acumuleze bunuri materiale, 
dar îşi pierduse obişnuia. Cumpăra foarte puţine lucruri 
pentru ea şi economisea tot ce câştiga. 

Se simţea stânjenită să-l vadă pe Saint studiindu-i 
camera. Aşa că îl scoase cât mai repede din dormitor. 

— Vera trebuie să despacheteze, să-şi facă duş şi să-şi 

aranjeze lucrurile. 

Cinară la un restaurant italienesc aproape de casă. J.B. 
Îl alesese special, nu pentru mâncarea care era excelentă 
sau pentru preţurile rezonabile, ci pentru zgomotul, 
agitația şi activitatea care domneau acolo. Chelneri cu 
şorţuri mototolite trânteau platouri mari cu paste şi sticle 
cu vin negru pe mesele lungi de lemn; din tavan atârnau 
bucăţi de salam şi sticle de Chianti în mirosul de usturoi 
şi aer fierbinte caracteristic localului; răsunau arii din 
Puccini şi Verdi, şi toată lumea vorbea cu voce tare. 

Nu exista pericolul unei discuții intime şi, imediat 
după cină, o s-o ducă pe Vera la culcare. 

Arăta deja palidă, obosită, dezorientată şi puţin tristă 
când ridică paharul. 

— Noroc! Să bem pentru prima reuniune a trioului 
Starfire! 

J.B. Spera ca Vera să nu fi observat că ea şi Saint nu 
dăduseră noroc între ei. 

Vera se străduia, dar era clar că zgomotul din 
restaurant o copleşea. Se prefăcea că mănâncă, bea prea 
mult vin negru şi îl privea pe Saint, care n-o băga în 
seamă. Te rog, Saint, îl implora J.B. În gând, nu te mai 
uita la mine şi aruncă-l şi ei măcar o privire. 

— Va trebui să vii la Tahoe, Vera, îi spunea Saint. 
Este foarte frumos. Poate te aduce J.B., nu-i aşa? 

Fata zâmbi reţinut. 

— Am un program foarte încărcat. Dar nu văd de ce 
n-ar putea merge singură. Este un drum uşor cu 
autobuzul. 

Saint o implora din priviri, dar nu-l băga în seamă. Nu 
contează, îi venea să-i strige; faptul că suntem din nou 
împreună nu înseamnă că s-a schimbat ceva între noi. 

Vera se uită de la unul la altul. Vru să spună ceva, dar 
glasul ei fu acoperit când trei chelneri ieşiră din 
bucătărie ducând un tort cu o lumânare şi cântând „La 
mulți ani!” 

J.B. Oftă. La dracu”, se gândi ea, de ce oamenii nu 
iubeau pe cine trebuie? Era o expresie pe care o auzise 
într-o piesă, probabil, deşi nu-şi amintea cum se numea. 
Lanţul slăbiciunilor şi se pare că se potrivea în cazul 
lor. 

Vera îl iubea pe Saint. Saint o iubea pe ea, J.B. Şi ca? 
Pe cine iubea? îşi răspunse hotărât: o iubesc pe mama şi 
cred că o iubesc şi pe Melody Rose. Sunt rudele mele; 
indiferent ce-ar fi, pentru că nu sunt în stare să-şi poarte 
singure de grijă, o să le ajut eu. 

Şi se gândi că, la urma urmei, aceasta era singura 
iubire adevărată. 

Capitolul 10 

Era o după-amiază liniştită şi caldă; golful San 
Francisco se întindea neted ca o oglindă lustruită; 
bărcile pluteau pe apă cu velele lăsate; un vapor înainta 
pe canal către Oakland, despicând valurile ca nişte 
panglici de mătase. 

Vera stătea pe iarbă, cu picioarele încrucişate, la 
Marino Green, lângă portul de yachturi, urmărind 
filmările reclamei comerciale a lui J.B. Trebuiau să 
lanseze pe piaţă băutura răcoritoare acidulată Breeze, 
care sugera o notă de tinereţe, prospeţime şi savoare. 

Zona era blocată de bariere; o cafenea în aer liber 
fusese ridicată chiar în dimineaţa aceea pentru decor, 
dar arăta cât se poate de autentică, cu măsuţe şi scaune 
albe, sub umbrele în dungi, de plajă, ghivece cu muşcate 
viu colorate şi un dozator Coca-Cola. 

J.B., aurie şi superbă, într-o fustă scurtă de tenis şi o 
bluză albă, tivită cu roz stătea la una din mese cu un 
tânăr frumos. Se juca indiferentă cu o rachetă de tenis 
Prince Pro,  legănând-o deasupra  adidaşilor ei 
impecabili. Tânărul se trântise pe scaun şi se pare că 
adormise. Făceau o pauză, se gândi Vera, surprinsă de 
monotonia acestei activităţi. Bine că îşi adusese caietul 
de schiţe, ca să nu se plictisească. 

Desenase un cameraman cu fluturi tatuați pe umerii 
lui solizi; un polițist rezemat de portbagajul maşinii 
sale, păzind zona de filmare; o tânără femeie, încercând 
să stăpânească trei câini în lese, care se agitau pe la 
picioarele ei; J.B. La masă, cu bărbia sprijinită în mână, 
gânditoare, privind în gol. 

Oare la ce se gândea? Vera stătea de aproape două 
săptămâni la J.B. 

O plăcea foarte mult; era o fată bună, dar foarte 
retrasă. Ar fi dat orice să afle ce gândea J.B., mai ales ce 
simţea pentru Saint. 

O sunase din nou azi-dimineaţă. 

— Cum merge, Vera? Când vu cu J.B. Pe aici? N-a 
mai rămas prea mult timp. 

— O să discut din nou cu J.B. 

— O să fac tot ce pot. 

J.B. Ridică mâna, când regizorul se îndreptă spre ea. 
Ţinea un megafon demodat în mână, prin care 
transmitea indicaţii. 

— O.K., treceţi la treabă. Reluaţi-vă locurile. Mă refer 
la tine, Roy. Trezeşte-te. Şi, Roy, tu şi J.B. Staţi prea 
departe unul de altul. Apropiaţi-vă scaunele... O.K., 
cincizeci de cadre. Gata... 

Un băiat ţinea o tăbliță în dungi alb cu negru în faţa 
camerei de luat vederi. 


191 


— Filmăm! 

J.B. Şi Roy se ridicară îndreptându-se către dozator. 
Schimbară priviri posomorâte. 

— Tăraţi! Grozav! 

Şi acum, încă o aşteptare lungă. Vera văzu cum luau 
dozatorul de Coca-Cola şi aduceau altul, pe care scria 
BREEZE, cu litere de-o şchioapă. O fată în blugi îl dădu 
cu o substanță uleioasă şi începu să-l lustruiască. Se 
agitau cu toţii să pregătească noul decor. Unul din 
reflectoare era uriaş şi se rostogolea înainte şi înapoi pe 
o şină, ca un trenuleţ. 

Vera oftă şi se întinse pe iarbă. Se simţea obosită. 

Încerca să-şi spună că nu se acomodase deocamdată 
cu diferenţa de fus orar, dar trecuse prea mult timp. De 
fapt, ştia care era problema: era dezamăgită. 

Ah, cât visase la sosirea ei în San Francisco şi la 
prima noapte cu Saint. 

Dar, în visul ei, era singură, cu el, într-un local micut, 
romantic, nu la o masă lungă, de familie, cu J.B. Şi încă 
nu ştiu câți italieni zgomotoşi, care-şi serbau ziua de 
naştere. Chelnerii cântaseră de nenumărate ori: „La 
mulți ani, dragă Giulio...”. Toţi râseseră, strigaseră şi îl 
aplaudaseră pe acest Giulio, un bătrân zbârcit, fără dinți, 
care arăta de cel puţin nouăzeci de ani, în timp ce sufla 
în singura lumânare de pe tort. 

Vera se forțase să râdă, să zâmbească şi să aplaude, la 
fel ca toți ceilalți, toastând pentru trioul Starfire, deşi i 
se păruse oribil. Fusese epuizată de drumul lung cu 
avionul şi avea nervii întinşi la maximum. Deci, se 
presupunea că Saint şi J.B. Se despărțiseră. Dar nu era 
adevărat. Poate că J.B. Îl părăsise pe Saint, dar, în ceea 
ce-l privea, nu se schimbase nimic. O iubea încă. 

Vera nu prea reuşise să adoarmă în noaptea aceea. 
Visele îi fuseseră tulburate de o paradă de feţe şi 
imagini derulate pe fundalul zilei de naştere a lui Giulio. 

A doua zi de dimineaţă Saint sosise devreme s-o 
plimbe pe Vera prin oraş, aşa cum îi promisese, dar era 
evident că sperase să vină şi J.B. Şi fusese dezamăgit, 
văzând că plecase deja. Încercase totuşi să nu-şi 
exteriorizeze sentimentele şi se străduise s-o distreze pe 
Vera. 

Şi poate că ar fi reuşit, dacă ea nu l-ar fi iubit atât de 
mult şi n-ar fi dorit să fie mai mult decât o plimbare 
amicală. Aşa, însă, percepu turul oraşului ca o derulare 
încâlcită de dealuri abrupte, monumente, vase şi poduri, 
culminând cu Golden Gate şi cu prânzul din Sausalito, 
unde admiră panorama oraşului. 

— Este minunat, spusese Vera, indiferentă. 

Saint comandase specialitatea casei — burger gen San 
Francisco, cu pâine acrişoară, servit pe un platou uriaş, 


193 


plin cu diverse garnituri. Pe Vera o apucase deodată 
dorinţa să devoreze tot ce era pe platou, dar reuşi să se 
abţină şi mâncă doar carnea şi o felie de roşie. 

În timpul prânzului, discutaseră despre Starfire. 

Saint îl sunase din nou pe domnul Solway, înainte să 
sosească Vera. Voia s-o vadă cât mai curând. 

— Pare promiţător, îi spunea Saint. Cred că este cu 
adevărat interesat. 

Grozav, se gândi Vera. 

Dacă aş fi Starfire, ziua aceasta ar fi cu totul altfel. Aş 
fi fascinată, captivată, aş face lucrurile să evolueze aşa 
cum aş vrea. O dată, reuşise acest lucru. La fel ca 
Starfire, se prezentase la interviul lui Dorchester şi 
fusese angajată de Spring Kentfield. Avusese destul 
curaj să-şi înfrunte părinţii şi să plece la New York. Dar 
acum, amuţise. Starfire îşi pierduse puterea. 

— Ai fost grozav. Îţi mulţumesc, adăugă ea. 

— N-am uitat că ţi-ai pierdut serviciul şi ai fost 
deportată din cauza mea, zâmbi Saint. Măcar atâta lucru 
să fac şi eu pentru tine. 

În drum spre casă, îi spuse: 

— Vera, nu uita de Tahoe. În curând se termină vara. 
Arnie va reîncepe filmările, iar eu mă duc la New York. 

Îi îngheţă sângele în vene. 

— La New York? Vrei să spui... că o să locuieşti 


194 


acolo? 

Clătină din cap. 

— Nu. Doar pentru afaceri. 

Vera răsuflă uşurată. Ce ironie, să vină tocmai până la 
San Francisco şi să descopere că Saint va pleca cât de 
curând. Îl întrebă: 

— În legătură cu cartea ta? Ai aflat...? 

— Nu. Este o problemă de familie. Va fi ziua mea. 
Împlinesc douăzeci şi unu de ani şi voi intra în posesia 
unui cont bancar. 

— Oh! exclamă Vera. Ce drăguţ! O să dai o 
petrecere? 

— Nu, dar... voi cina cu tatăl meu. Doar noi doi. Mi- 
a spus că vrea să discute cu mine. M-a sunat personal. 
Este pentru prima oară; de obicei o pune pe mătuşa 
Gloria sau pe ticăloasa aceea de doamna Gernity. 

— Mă bucur. Este minunat pentru tine. 

— Va fi prima oară când cinăm singuri, împreună. 
Presupun că l-a impresionat faptul că urmez Colegiul. 
Dacă aş fi putut să-l anunţ că am vândut cartea, ar fi fost 
ŞI mai grozav. 

— Mai ai destul timp, îi spuse Vera. 

Când se întoarseră, J.B. Nu venise încă. 

Saint ridică din umeri, resemnat, şi o sărută pe obraz. 

— Mulţumesc pentru prânz. M-am distrat grozav. 

— ŞI eu la fel. Şi, Vera... nu uita să discuţi cu J.B. 
Despre Tahoe. 

J.B. Stătea răbdătoare, în timp ce o fată îi pudra 
obrajii. Se gândea la altceva. 

Încercase să calculeze toată după-amiaza câţi bani o 
să câştige din reclame. Destul. Şi numai Dumnezeu ştia 
câtă nevoie avea de ei. 

Charlene o sunase cu câteva zile în urmă şi-i dăduse 
nişte veşti neliniştitoare. Floyd o părăsise pe mama ei. 

— S-a ataşat de altă femeie, îi explică Charlene. Şi te 
rog să mă crezi că nu-i deloc grozavă. Are aproape 
cincizeci de ani, este solidă, dar a înnebunit după ea. S-a 
lăsat şi de băutură. 

Foarte bine, se gândi J.B. La început. Cu puţin noroc, 
Floyd va ieşi pentru totdeauna din vieţile lor. 

— Mama cum a suportat? se interesă ea. 

— Nu prea bine, draga mea. Cred că l-a iubit cu 
adevărat. Dar el spune că l-a înnebunit cu farfuriile ei 
zburătoare. 

— Ah, nu. Biata de ea. 

— ŞI, ca să fiu sinceră, cred că are nevoie de bani. 

J.B. Îi trimise imediat două mii de dolari şi primi o 
carte poştală ilustrată. 

„Te rog să nu-mi mai trimiţi banii tăi murdari”. 

Deşi nu-i înapoiase. 

La puţin timp după aceea — era imposibil să fi fost o 
coincidenţă — o sunase Melody Rose de la New York. 

— Bună, draga mea, ce mai faci? 

J.B. Nu vorbise demult cu Mei şi atunci îi trântise 
telefonul, furioasă. Mei ştiuse. 

— O.K., mulţumesc, îi răspunse ea, rece. 

— Da, îmi imaginez. Te văd mereu la televizor. Cred 
că te descurci foarte bine. 

Oftă. 

— Eu însă n-o duc prea grozav. 

— Îmi pare rău, Mei. Angelo nu mai are grijă de tine? 

— Doamne, Jo-Beth, s-a terminat demult cu el. 

— Mă bucur. 

Se opri şi apoi îi spuse, gata să izbucnească în plâns: 

— Da. Ticălosul m-a dat afară, Jo-Beth. Acum lucrez 
într-un fel de club, în Times Square. 

J.B. Îşi imagina despre ce fel de club era vorba. 

— Ce-o să mă fac? Mi-a luat tot. Chiar şi hainele. Nu 
mai am cu ce să mă îmbrac. Şi n-am un ban. Ah, draga 
mea, mi-e dor de tine.” 

Începu să suspine. 

— Mă gândeam că eşti sora mea, totuşi. Te-am ajutat 
când ai avut nevoie de mine. Am stat împreună. Acum 
îți merge bine, Jo-Beth. Am nevoie de bani, trebuie să- 
mi trimiţi... măcar o mie de dolari. M-am împrumutat 

de la un tip şi acum face presiuni. Mi-e frică, Jo-Beth... 

J.B. Oftă. Ar fi putut să-i răspundă: „Nu-ţi datorez 
NIMIC, surioară. Las-o baltă”. 

Dar nu avea inima s-o facă. Melody era singura ei 
soră. Şi era o victimă, la fel ca mama lor. Erau 
amândouă victimele unor bărbați ticăloşi. Aşa că îi 
spusese: 

— O.K., Mei, o să văd ce pot face. 

Aşa că avea nevoie de bani, nu glumă, se gândi J.B. 

Era timpul să se extindă. 

— Eşti nebună că nu te duci la Los Angeles sau New 
York, îi spunea agentul ei. Acolo ai avea mai multe 

New York? Nu se putea; nu avea de gând să se mai 
întoarcă acolo. Dar la Los Angeles se ducea cu avionul 
cel puţin o dată pe săptămână. Cel puţin n-ar mai cheltui 
atâta pe drum... Da, trebuia să se mute cât mai curând la 
Los Angeles. 

Regizorul striga şi dădea din mâini. 

— O.K. Să începem. 

Se aprinseră luminile. Camerele de luat vederi se 
puseră în funcțiune. 

ȘI iat-o — maşina magică, căzând sclipitoare din cer — 
Breeze — care împlinea dorinţele tuturor. 

J.B. Şi Roy se priviră încântați şi ridicară braţele 

entuziasmați. 

Roy trase de maneta aparatului, dar nu se întâmplă 
NIMIC. 

— La dracu”! gemu Roy. S-a blocat. 

— Tălaţi! 

Când camerele de luat vederi se strânseră, o cascadă 
de cutii sclipitoare Breeze se revărsară pe Jos. 

— Fi bine, oftă el, filosofic. N-ai niciodată de unde să 
ştii. 

După aceea, Jo-Beth şi Vera se aşezară pe iarbă să bea 
Breeze, în timp ce cafeneaua era demontată şi încărcată 
în camion. 

Vera învârti cutia între degete. 

— ie îţi place? Mie mi se pare că are un gust oribil. 
J.B. Ridică din umeri. 

— Eu doar îl vând, nu sunt obligată să-l beau. Te-ai 
distrat? o întrebă ea. A fost interesant? 

— Da, când se întâmpla ceva. 

J.B. Râse. 

— Adică o dată la câteva ore. Totuşi, ai desenat ceva. 
Vera îi arătă carnetul. J.B. Răsfoi paginile, exclamând 
plină de admiraţie: 

— Doamne, ce talentată eşti! Când te întâlneşti cu cei 
din sindicat? Parcă ar fi din Mafia! 

— Marţi, săptămâna viitoare. 

— Iisuse! Ai emoţii? 

— Puțin. 

— Ce vor? Ce ai de gând să le spui? Au văzut deja 
benzile desenate. 

— Trebuie să le spun poveşti. Vor să fie siguri că pot 
să le furnizez poveşti pentru următoarele şase luni. 

— ŞI poţi? 

— Deocamdată. Apoi, trebuie să continui cu ce vrea 
să facă Starfire, într-adevăr. 

J.B. O privi surprinsă pe Vera. 

— Cum adică? 

Vera îi explică răbdătoare. 

— Dacă este de părere că lucrurile ar trebui să 
evolueze altfel, o s-o ascult. 

— Dar, Vera... se încruntă J.B. Este doar un personaj 
dintr-o poveste. Nu este reală. 

— Ba este destul de reală. 

Simţindu-se ciudat de entuziasmată, J.B. O rugă: 

— Atunci, povesteşte-mi despre ea. 

Vera îi răspunse încet: 

— Este frumoasă şi are puteri deosebite... 

J.B. Încuviinţă din cap. Ştia deja asta. 

— Dar, este, de asemenea, foarte... 

Vera se opri, ca şi când ar fi căutat cuvântul potrivit... 

— ... nesigură, aş putea spune. Mă refer la trupul ei. 

Nu este obişnuită să aibă un înveliş. În lumea ei, este 
doar o creatură alcătuită din lumină şi energie. Putea 
călători oriunde în univers. lar acum se simţea ca într-o 
capcană. 

— Nu-i place să fie om? 

— Ba da, uneori. 

— Oamenii ştiu că este extraterestră? 

Vera clătină din cap. 

— Numai dacă le spune ea. O consideră fascinantă, 
deşi li se pare ciudată. Are ceva greu de înţeles. 

J.B. O întrebă curioasă: 

— Starfire se poate îndrăgosti? 

— De un pământean? Nu prea ştiu. Încă nu mi-a spus. 
Emoţia o ameţeşte. Nu ştie cum s-o manevreze. Nu 
gândeşte cum gândesc şi simt oamenii. Nici n-ar putea. 
Arată ca o ființă omenească, dar nu este. Vine din 
spaţiu... 

— Da, o aprobă J.B. Oh, da. 

— Şi este superbă, bineînţeles. Planeta ei se află atât 
de departe, la ani lumină şi nu se poate întoarce acasă, 
până când nu-şi încheie misiunea. 

— Ce se întâmplă dacă dă greş? 

— Nu poate. Dacă ar da greş, lumea ei ar fi distrusă. 

J.B. Constată că îşi ţinuse respirația. lar acum, îşi 
reaminti că Starfire era doar un personaj dintr-o 


201 


poveste. 

— Ştiu cum se simte, biata de ea, şi o compătimesc, 
zise ea, deodată. 

Vera îi răspunse cu o brutalitate neobişnuită. 

— Atunci, n-o mai compătimi. S-ar simţi jignită. 

— Se pare că o cunoşti foarte bine. 

— Normal. Cel puţin... 

O cuprinse incertitudinea. 

— Am crezut că o cunosc. 

Vărsă ce mai rămăsese din cutia cu Breeze. Priviră 
amândouă lichidul maroniu, acidulat, care se scurgea în 
pământ. 

J.B. Remarcă: 

— Bine că nu se află aici clienţii. 

— Da. 

Vera îi spuse după o clipă: 

— Saint a sunat din nou, azi-dimineaţă. În legătură cu 
Tahoe. 

J.B. Îşi pironi privirea în pământ, acolo unde se 
scursese Breeze în iarba uscată, fără să lase nicio urmă. 

— ŞI ce i-ai spus? 

— Că o să te întreb. 

— Nu s-a schimbat nimic, oftă J.B. Nu merg. Dar tu 
poți să pleci. De ce nu? Va fi grozav, serios. 

— N-ar fi drept să mă duc singură. 

Vera inspiră adânc şi spuse: 

R Pe tine vrea să te vadă, nu pe mine. 

Încet şi hotărât, J.B. Zdrobi cutia goală de Breeze în 
mână. 

— Aş fi preferat să nu fie aşa. Ştii, m-a durut, când 
am aflat că m-a minţit, murmură ea. Credeam că este 
diferit de ceilalți bărbaţi. Dar nu este. Sunt toți la fel. 
Vor să fii proprietatea lor. Şi apoi, după ce te obţin, te 
folosesc şi te aruncă, adăugă ca. 

— Nu şi Saint. 

J.B. Îşi feri privirea. 

— Ba şi el. Doar este bărbat! 

Arnie bătu la uşa lui Saint la ora unsprezece, ca de 
obicei, dar, văzând că scria de zor, nu îndrăzni să-l 
întrerupă. 

Saint lucră încă o jumătate de oră. Apoi oftase, îşi 
pusese adidaşii, luase racheta şi se dusese după Arnie în 
camera cu jocuri. 

Dar nu era acolo. Vernon şi un depanator se 
aplecaseră asupra televizorului, al cărui ecran era plin 
de puncte. 

— Pe teren, îi spuse Vernon lui Saint. 

Arnie se dusese să exerseze. 

O.K. Grozav. 

Saint ieşi, bucuros că Arnie plecase fără el, şi mai ales 

că se stricase televizorul. Spera să stea un timp pe teren. 

Lui Arnie îi plăcea să se uite la televizor în fiecare 
seară şi, foarte adesea, apărea faţa lui J.B. În diverse 
reclame: pentru lapte, loţiuni pentru ten delicat, sau 
saloane suedeze pentru tratarea părului. 

Şi nu va veni la Tahoe. 

— Îmi pare rău, Saint, îi spusese Vera la telefon, am 
încercat. 

Se opri în faţa casei uitându-se spre lac, care sclipea 
albastru-argintiu printre copaci. Se întorceau păsările 
migratoare. În aer se simţea toamna. Era frumos aici. 

Oare J.B. N-o să-l ierte niciodată? 

Saint închise ochii, îşi goli mintea şi apoi şi-o imagină 
pe J.B. Alături de el cu atâta forţă, încât ştiu că atunci 
când îi va deschide din nou, o s-o găsească pe alee, în 
faţa lui, privindu-l uimită şi puţin speriată. Se concentră 
atât de mult, încât îl apucă ameteala. 

Deschise ochii, plin de speranţe... 

Dar aleea era goală, bineînţeles. 

Saint lovi racheta de picior şi îşi spuse să nu fie prost. 

Apoi, se îndreptă de spate şi porni pe cărare, să joace 
tenis cu Arnie. 

Acum îl auzea clar cum se antrena. Dar parcă erau doi 
oameni. 

ȘI, când apăru după copaci, văzu într-adevăr că erau 

doi. 

Arnie şi o fată. 

Ah, Doamne, fata era J.B. 

Pulsul i-o luă razna. Dorinţa lui se împlinise! Ca prin 
farmec. lar apoi, fata se întoarse să-l privească şi crezu 
că o să leşine de dezamăgire, pentru că nu era J.B., ci o 
tipă oarecare, înaltă, cu păr blond. 

Îi zâmbi şi-i făcu cu mâna, reluându-şi apoi jocul. 

Arnie servi şi ca trimise mingea la un centimetru 
deasupra fileului. 

Arnie respinse prea sus. Fata execută un voleu şi 
trimise mingea departe. Arnie sări, dar nu reuşi s-o 
intercepteze şi rămase cu mâinile în şolduri, gâfâind. 

Fata râse. 

— Game! exclamă ea. 

Apoi, veni cu mâna întinsă. 

— Bună! Sunt Fletcher Megraw. 

Din spate, semăna foarte bine cu J.B. Aceeaşi statură, 
înălțime, păr şi chiar acelaşi mers. Dar din faţă nu, nici 
într-un milion de ani. Avea o figură drăguță, ochi 
albaştri, rotunzi şi o buză superioară cărnoasă, pe care 
şi-o mușca tot timpul. 

Îl studie din cap până în picioare. 

Arnie îi spuse: 

— Este noua noastră vecină. Tatăl ei a închiriat 

proprietatea alăturată. 

— M-da, zâmbi Fletcher. Locuim la Valley şi acolo 
este foarte cald. L-am auzit pe Arnie jucând singur şi m- 
am gândit... nu cred că l-a deranjat. 

— Abia acum mi-am dat seama, se plânse Arnie lui 
Saint. Este prea bună pentru mine. Joacă tu cu ea. 

— Nu, spuse Saint, dar Fletcher se instalase deja în 
faţa fileului, aşteptându-l. 

Se simţea îngrozitor de nefericit că Fletcher nu era 
J.B. Şi dezamăgirea lui amară îl făcu să joace feroce, 
lipsit de politeţe şi menajamente, servind mingea cu 
toată forţa. Juca, hotărât să câştige. 

Dar îşi dădu seama imediat că se confrunta cu o 
parteneră pe măsură. Până la urmă, câştigă însă. 

La sfârşitul setului, care se încheie cu 6-4 în favoarea 
lui, gâfâia şi tricoul lui roşu era îmbibat cu sudoare. 
Fletcher era entuziasmată de frumuseţea jocului. 
Zâmbea, cu ochii sclipind de satisfacție. Saint observă 
că i se vedeau sfârcurile sub bluză şi îşi dădu seama că 
nu purta sutien. Îi întinse mâna peste fileu. Degetele ei 
erau fierbinţi şi foarte puternice. 

Arnie îi spuse: 

— Are noroc că a scăpat cu viaţă. Erai pregătit s-o 
ucizi. 

— Ştie să-şi poarte singură de grijă, îi răspunse Saint. 

Îi zâmbi stânjenit lui Fletcher, fiindcă nu se 
comportase deloc frumos. În niciun caz ca un 
gentleman. Şi nu avea nicio vină că nu era Jo-Beth.” 

Fletcher îi zâmbi la rândul ei, dar surâsul ei i se păru 
ciudat, ca şi când ar fi împărtăşit un secret. 

— Aşa îmi place. Să lupt până la moarte. 

Mai târziu, după ce Fletcher îşi luase costumul de baie 
şi Eve le pregătise un picnic, plecară pe lac, să facă schi 
nautic. 

Saint îl întrebase pe Arnie: 

— N-ai prefera să nu vin? 

Prietenul său îl privise surprins: 

— De ce? 

— Este drăguță. Credeam că te interesează. 

— Serios? Nu-i nimic, oricum te preferă pe tine, zise 
Arnie, pe un ton sec. 

Schiară pe rând. Fletcher era foarte bună, aşa cum se 
aşteptase Saint şi apoi opriră barca în golful Carnelian. 

— La Sand Harbour Cove este mai frumos ca aici. 
Nu-i departe. Am putea schia până acolo. 

— Nu! 

Saint se opuse cu atâta vehemenţă, încât o făcu să 
tresară. 

Arnie îl privi mirat. 

Saint încercă să se domolească; idiotule, potoleşte-te. 

N-a spus-o special. De unde să ştie? 

Îşi propusese s-o ia mai încet cu Fletcher. Era o fată 
drăguță. O bună jucătoare de tenis şi nu semăna deloc 
cu J.B. Era diferită şi la trup: mai musculoasă, mai 
rotunjită. Se schimbase în nişte bikini albi, foarte sumari 
— un petic cu nişte aţe. Avea o cicatrice mică, roşiatică, 
la doi centimetri deasupra sfârcului. Saint se întrebă de 
unde provenea; de la o rană sau de la o arsură. 

Şi nici nu avea rezerva înnăscută a lui J.B. Fletcher 
stătea pe marginea bărcii legănându-se, purtată de 
valuri, în timp ce mânca sandvişul. Desfăcuse picioarele 
în aşa fel încât Saint să-i vadă părul pubian, şaten- 
deschis, pe sub bikini. Observase şi Arnie, timid ca 
întotdeauna cu fetele, se înroşise şi întorsese capul. 

Saint îşi ridică ochii şi văzu că Fletcher îl studia. Îi 
zâmbi lasciv şi îşi muşcă buza inferioară. 

Saint nu reuşi să doarmă în noaptea aceea. 

Se întinse pe spate în beznă, ştiind că luna poleia 
suprafaţa lacului. Se gândea la J.B. Şi era agitat. 

Trecuse atât de mult timp de când trăia ca un călugăr, 
îi clocotea sângele în vene. Dorea cu disperare să facă 
dragoste cu J.B., dar, dacă nu se putea, nu voia pe 
altcineva. 

Apoi, deodată, fierbinte şi turbulentă, dorinţa lui se 
transformă în furie. Cu ce drept îl făcea să se simtă atât 

de nefericit? 

Ar merita să... 

Da. 

Imaginea lui J.B. Se estompă încet, fiind înlocuită de 
faţa lui Fletcher Megraw. 

Acum, în beznă, îşi aminti de gura ei, de dinţii albi, 
micuţi, de limba rozalie, sfârcurile întărite sub tricoul de 
tenis, părul pubian, cicatricea ciudată, care acum, în 
mintea lui, căpătase un caracter pervers. 

Văzu din nou zâmbetul ei felin, în timp ce-l privea. 
Oh da, era atrăgătoare. Trebuia să acționeze. 

Era om, nu sfânt. Chiar dacă fusese poreclit aşa. Îi 
spuse furios lui J.B. În sinea lui: „Este numai vina ta” 


Capitolul 11 

— Am divorţat de mama ta de îndată ce a fost posibil, 
din punct de vedere al decenţei, după ce te-ai născut, îi 
spuse Sloane Treadwell senior lui Saint. 

Saint nu ştia ce să-i răspundă şi se întrebă dacă se 
aştepta, de fapt, la un răspuns. Preferă să se uite în 
farfurie şi să numere feliile de rață sălbatică, aranjate 
meticulos în formă de floare în jurul unei tulpini de 
orez. Erau şapte bucăţi de carne, iar între ele, două felii 
de portocală şi asparagus. Tatăl său luase cotlet de porc 
în sos tartar. Era o grămadă de carne roşie, cu un 

gălbenuş portocaliu în centru, pe care Saint îl asemăna 
cu parodia unui sân de femeie. 

Îl privi pe tatăl său cum îşi înfige furculiţa în gălbenuş 
şi-l răspândeşte metodic peste carne. Se strâmbă şi 
întoarse capul. Apoi, ridică din umeri, în noua sa haină 
Versace, luă o bucată fragilă de rață şi se întrebă cât va 
mai rezista să stea alături de tatăl său. 

La început, Saint fusese impresionat şi încântat de 
această invitaţie la cină — o masă în doi, în care tatăl îşi 
va accepta fiul, nu neapărat ca egal, ci ca adult rațional. 
Poate îşi va da seama, în sfârşit, că Saint merită atenția 
lui şi vor începe să se cunoască unul pe celălalt. Tatăl 
său ar putea fi mândru de el, fiindcă nu profitase de 
poziţia lui privilegiată şi reuşise să se afirme prin 
propriile-i puteri, pentru că Saint îşi vânduse romanul 
până la urmă. Agentul lui îl sunase cu o zi înainte să 
plece la New York. 

— Felicitări, Sloane. Ai primit o ofertă destul de 
bună. Nu-i rău pentru prima carte. 

Arnie era entuziasmat. 

— Vreau să fac un film după cartea ta şi să joc rolul 
lui Joe. 

Mătuşa Gloria fusese la fel de încântată ca Punch. 

— Ştiam că o să reuşeşti, Punch. 

O rugase să nu-i spună tatălui său; voia să-i facă o 

surpriză, la cină. 

Saint uitase de supărarea pe care i-o pricinuise J.B. Şi 
o sunase imediat. Nu era acasă, bineînţeles, dar, cel 
puţin, Vera se bucurase pentru el. 

— Este minunat, Saint. Cred că eşti într-al nouălea 
cer. Şi să ştii că am şi eu nişte veşti bune despre Stării 
re. 

— Vom sărbători, de îndată ce mă întorc. Toţi trei. 
Trioul Starfire trăieşte din nou. 

În prima dimineaţă, la New York, îşi vizitase noul 
editor, care se dovedise a fi o blondă entuziasmată, 
superb îmbrăcată, în jur de patruzeci de ani. 

— Ne-a plăcut mult Uşa închisă. M-am săturat de 
case bântuite, lucruri care merg, copii paranormali şi 
prostii de genul acesta. Este un roman de groază actual, 
un coşmar real. O să-l comercializez ca pe o creaţie a 
anilor '80. Şi eşti atât de tânăr! Câţi ani ai? 

— Aproape douăzeci şi unu. 

Îi zâmbise vesel. 

— Cred că îmi amintesc cum este să ai aproape 
douăzeci şi unu de ani. 

Dacă J.B. Ar fi cu el, s-ar simţi într-adevăr grozav. 
Dar era oricum destul de bine şi aşa. 

Peste două zile, când împlini douăzeci şi unu de ani, 
Saint intră în posesia unui cont de cinci milioane de 

dolari, lăsat de bunicul său, Treadwell. Fusese o mică 
ceremonie în biroul domnului Friedman şi Saint 
semnase zeci de documente. După aceea, mătuşa Gloria, 
mândră de el, îl luase la prânz, la Colony. Purta pălăria 
ei uzată de pai, peste părul prins în ace şi taiorul roz, 
Chanel, pe îl îmbrăcase ori de câte ori prânzise în oraş, 
în ultimii douăzeci şi cinci de ani; avea noroi proaspăt 
pe tiv. Saint bănuia că nu rezistase să mai aranjeze ceva 
în grădină, înainte să plece. 

Tatăl lui nu-i însoţise. Îi spusese: 

— Ne vedem la cină, Sloane. Îmbracă-te decent. 

Saint nu avea un costum şi nu intenționa să-şi 
cumpere unul, însă, se îmbrăcase cu grijă pentru această 
seară, în haina lui nou nouţă — gri-perle, cu o dungă 
subțire roz — cămaşă bleumarin Ralph Lauren şi 
pantaloni albi. Îşi tăiase şi părul. Dar tatăl lui nu era 
deloc impresionat. 

— Arăți ca un gangster italian, Sloane. Sau un 
traficant de droguri. Unde ţi-e cravata? 

Constatând că nu avea cravată şi nici nu intenționa să 
poarte, o puse pe domnişoara Gerrity să schimbe 
rezervarea pentru cină. 

Aşa că, în loc de localul preferat al tatălui său, un loc 
cu fotolii confortabile de piele, cotlete suculente şi 
separeuri solide din stejar, pline cu magnați între două 

vârste, în costume cenuşii, ca el, iată că veniseră într-un 
restaurant modern, cu feţe de masă roz şi mâncare 
aranjată pe platouri uriaşe. Reproşul lui tacit era mai 
clar decât cuvintele. 

Saint se uită la tatăl său pătrăţos, cenușiu şi puternic, 
la fel de nepotrivit cu acest loc ca un monument de 
granit într-o seră plină cu flori tropicale. Nu voia să-şi 
strice buna dispoziţie. ÎI întrebă: 

— Dacă mama era atât de rea, de ce te-ai căsătorit cu 
ea? 

— Pentru că era gravidă, îi răspunse tatăl său pe un 
ton sec. 

Saint fu cât pe ce să fluiere, surprins. Nu-l mai văzuse 
vreodată pe tatăl său să-şi trădeze emoția. Nu-şi exprima 
nici entuziasmul, nici afecțiunea, nici teama. Era ca un 
robot şi singurele lucruri care-l încântau erau afacerile. 
Dar o dată, totuşi, fusese şi el tânăr şi destul de uman ca 
să se îndrăgostească de o actriță frumoasă, fie şi pentru 
o singură noapte. Saint puse furculita deoparte şi îşi 
studie tatăl cu mai multă căldură şi simpatie. 

— Cu cine era gravidă, cu mine? îl întrebă el. 

Tatăl său încuviinţă din cap. 

— Atunci, cred că ai făcut exact ce trebuie, 
căsătorindu-te cu ea, spuse Saint. 

— N-am avut de ales. 

Tatăl lui rupse în două o baghetă de pâine prăjită şi 
începu s-o ronţăie cu dinţii lui puternici. 

— A refuzat să avorteze. 

Saint deschise gura, să spună ceva şi apoi îşi dădu 
seama că n-avea ce. Se jucă un timp, înmuind tulpina de 
asparagus în sosul olandez. 

„Din punct de vedere logic, înţelegea, bineînţeles, 
încercă să se pună în locul tatălui său. Era în 1961. 
Oamenii gândeau altfel. Fusese revoltat, probabil, să 
afle că Spring era gravidă. Bineînţeles că îi spusese să 
avorteze... Dar, la alt nivel, se gândi: Cum a îndrăznit, 
ticălosul? Copilul acela eram eu! Tatăl meu voia ca 
mama să scape de mine! Şi apoi, se întrebă deodată: De 
ce îmi spune toate acestea? Şi ce rost are? Cel puţin, 
Spring a refuzat. Mulţumesc, mamă, se gândi el, poate 
că nu eşti chiar atât de egoistă pe cât mi-am imaginat. 

Tatăl lui continuă: 

— Nu avea niciun interes să scape de copil. Era miza 
principală pentru care se târguia. 

— Nu înţeleg. 

— Ah, Sloane. Gândeşte-te. Ea avea toate atu-urile. 
Dacă nu mă căsătoream cu ea şi nu-i fixam o sumă de 
bani, mi-a precizat foarte clar că o să regret. Amarnic. 

— Ce-ar fi făcut? 

— Ar fi dat totul publicităţii, bineînţeles. Compania 

Treadwell Communications de-abia începuse să se pună 
pe picioare şi un scandal era tot ce ne lipsea. Îmi 
făcusem câţiva duşmani. 

Nu-1 de mirare, se gândi Sloane. 

— Nu-mi permiteam să risc. M-am căsătorit cu ea, 
aşa cum mi-a cerut şi am plătit-o. Ne-am despărțit de 
îndată ce te-ai născut şi am introdus acţiunea de divorţ 
şase luni mai târziu. Era foarte lacomă. 

Saint băuse un pahar de vin şi constată că îi căzuse 
greu. 

— De ce-mi spui toate acestea? îl întrebă el. 

— Pentru că este timpul să afli adevărul, Sloane; eşti 
destul de mare. Trebuie să înţelegi unele lucruri. 

— Bine, mulţumesc, zise Saint, mecanic. Cred că am 
înţeles totul. Am fost o marfă, te-ai simţit înşelat şi nu 
m-ai iubit niciodată. Ai dreptate. Nu te învinuiesc. 

Îşi strânse şerveţelul şi îl puse lângă farfurie. Acum 
nu dorea decât să plece mai repede de acolo. Se ridică 
şi-i spuse politicos: 

— Mulţumesc pentru cină. Cred că acum ar fi mai 
bine să plec. 

— Nu, Sloane. Aşează-te. 

Tatăl său îi vorbise ca unui subaltern neascultător. 

— N-am terminat. 

— Vrei să spui că este mai rău decât atât? 

— Cu siguranţă. 

Saint se aşeză, fără să vrea. 

Tatăl său bătu cu degetele în masă şi-l privi drept în 
ochi. Era pentru prima oară când o făcea. Apoi, 
continuă: 

— Când mama ta mi-a spus că este gravidă, am 
înţeles că era în două luni. 

Saint îl privi uimit. Ochii tatălui său se întunecaseră. 

— ŞI? 

— Fi bine, m-a minţit. Era gravidă în patru luni sau 
chiar mai mult. Avea muşchi buni. Era dansatoare bună 
ŞI sarcina nu se vedea nici măcar la şase luni. Abia când 
te-ai născut, după spusele ei, la şapte luni, deşi se vedea 
că erai un copil la termen, de aproape patru kilograme, 
mi-am dat seama că folosise cel mai vechi truc din 
lume. Şi eu căzusem în capcana ei. 

Saint clipi. Şi, după un moment de linişte, exclamă: 

— Deci, vrei să spui că... 

— Mi-a băgat pe gât copilul altui bărbat, zise tatăl 
său, brutal. 

— Deci... nu eşti tatăl meu? 

— Cred că am fost destul de clar, Sloane. 

Saint amuţi. Toate sunetele din jurul lui se estompară. 
Nu mai auzea nimic, decât un ţiuit în urechi. În cele din 
urmă, îl întrebă: 

— N-ai fi putut să mă dezmoşteneşti sau ceva de 
genul acesta? Nu erai obligat să te prefaci că sunt fiul 
tău. 

Tatăl său zâmbi rece. 

— În momentul acela, n-aveam chef de scandal ŞI nici 
nu voiam să mă fac de râs. Nu-mi trebuiau scandalurile 
mamei tale. Am acceptat inevitabilul. Te-am făcut 
moştenitorul meu, ţi-am dat numele meu, pe care, spre 
amuzamentul meu, am văzut că-l dispreţuieşti, dar am 
evitat să-mi apari în cale. Îţi mărturisesc sincer că nu 
suportam. 

Oftă şi îşi sprijini bărbia în mâini, gânditor. 

— Nu este o poveste prea frumoasă, dar am 
considerat că este de datoria mea să ţi-o spun. Ca să 
înţelegi de ce nu te-am băgat în seamă în toţi aceşti ani. 

Se apropie un chelner. 

— Doriţi ceva ca desert, domnilor? 

— Sloane? îl întrebă tatăl său — de fapt nu era tatăl 
său. Prăjitura cu brânză nu arată deloc rău. 

— Desert? se miră Sloane. Acum crezi că-mi mai 
arde de desert? 

Chelnerul spuse: 

— Astă-seară avem o delicioasă tartină cu căpşuni. lar 
plăcinta este grozavă. 

— Nu, mulţumesc. 

Sloane clătină din cap. Se simţea amețit. 

Îl auzi pe tatăl său — pe el — spunând: 

— Vreau o cafea. Decofeinizată. Şi tu, Sloane? 

Saint clătină din cap. 

Chelnerul făcu o plecăciune şi se retrase. 

După o clipă, Saint îl întrebă: 

— Şi cine este tatăl meu adevărat? 

Bărbatul ridică din umeri şi se strâmbă. 

— Habar n-am. Va trebui s-o întrebi pe mama ta. 
Poate o să-şi amintească. 

Ah, Doamne, observă Saint, acum învârteşte cuțitul în 
rană. Bravo. Îl privi cu milă; cum putea fi cineva atât de 
crud şi de calculat? De fapt, nu era o cruzime; mai mult 
o răutate. Şi, de aici înainte, îşi spuse el, nu-ți mai 
datorez nimic. M-am străduit. Te-am iubit. Dar acum s- 
a terminat. 

— Îmi pare rău că am fost cam dur cu tine, Sloane, 
dar cred că îţi datoram adevărul. Ca să ştim cum stăm. 

Saint împături şerveţelul şi-l puse pe farfurie. 

— Da” de unde, zise el liniştit. Ai vrut să te răzbuni, 
atâta tot. 

— Să mă răzbun? Nici gând. Nu fi melodramatic. 
Vorbeşti ca mama ta. 

— Om meschin ce eşti. 

Saint se ridică încet şi se sprijini de spătarul 

scaunului, strângându-şi genunchii, ca să-şi oprească 
tremuratul. Suprema ironie ar fi fost să apară un tort şi 
să 1 se cânte mulți ani trăiască, se gândi el. 

— De ce nu mi-ai spus toate acestea cu câteva zile în 
urmă? Presupun că vrei să transferi contul meu. Nu ştiu 
despre ce este vorba, dar, dacă nu sunt fiul tău, 
înseamnă că nu am niciun drept asupra banilor. 

Saint îşi aminti de după-amiaza aceea de iarnă, cu 
aproape trei ani în urmă, când rupsese o mie de dolari în 
faţa domnişoarei Gerrity şi ce satisfăcut se simţise. Dacă 
ar rupe la figurat cinci milioane, s-ar simți şi mai 
grozav. 

— Ai rămas fiul meu legitim, Sloane. Banii sunt ai 
tăi, bineînţeles. 

— Îmi câştig singur existenţa. N-am nevoie de ei. 

— Oh, da... zise tatăl lui dispreţuitor, zece mii de 
dolari avans nu mi se pare mare lucru. 

— Este un început. 

Saint îi întoarse spatele şi plecă. 

— Sloane, întoarce-te. Nu fi prost. 

Pentru prima oară, Treadwell senior părea mai puţin 
încrezător, ba chiar speriat. 

— Sloane! Nu uita cine eşti! 

Saint îi aruncă o ultimă privire omului pe care îl 
iubise şi pe care încercase să-l mulțumească în toți 

aceşti ani şi-i spuse liniştit: 

— Dacă aş şti, aş face o încercare. 

Se îndepărtă. 

Era o versiune reactualizată a drumului de acum trei 
ani. 

Se trezi dând instrucţiuni regizorale în sinea lui. 

Afară, stradă, noapte. Aerul este fierbinte şi umed. 
Pietonii umplu restaurantele, îndrăgostiţi, oameni care 
practică jogging, cei care îşi plimbă câinii, femei ieşite 
la cumpărături. Un tânăr, îmbrăcat într-o haină sport, 
italienească, foarte modernă, înaintează furios pe Fifth 
Avenue. 

Trece pe lângă diverse clădiri binecunoscute şi apoi, 
pe Nintieth Street, o coteşte brusc spre Central Park. 
Traversează parcul întunecat, pustiu, de la est la vest, în 
linie directă, mergând indiferent, fără să se teamă, ca şi 
când ar fi fost protejat de furia care-l cuprinsese... 

Saint merse până în Amsterdam Avenue şi apoi o tăie 
din nou, spre oraş. Merse până obosi şi se întoarse în 
apartamentul mamei sale pe la două dimineaţa. 

Când intră în camera lui, constată că nu putea să 
doarmă. Se gândi să nu mai aştepte până dimineaţă şi 
oricum nu era nimeni acasă. Îşi făcu bagajele şi luă un 
taxi până la acroportul Kennedy. Ajuns acolo se urcă în 
primul avion spre San Francisco. 

Ajunse pe la jumătatea dimineţii, îşi luă Jaguar-ul din 
parcarea pe termen lung şi porni pe autostrada însorită, 
spre oraşul cufundat în ceaţă. Îl durea sufletul. 

Fusese cumplit să afle că nu era un Treadwell, că tatăl 
lui nu fusese niciodată tatăl lui şi că mătuşa Gloria nu 
era şi nu fusese niciodată mătuşa lui. Simţea un gust 
amar, pentru că 1 se spusese cu atâta cinism şi fiindcă îşi 
irosise dragostea în toţi aceşti ani. Parcă ar fi fost un 
prost, se gândi el cu furie. 

Când ajunse în oraş, emoțiile lui se uniră într-o 
singură dorinţă arzătoare. 

Se îndreptă spre Telegraph Hill, ca şi când maşina lui 
ar fi fost prinsă într-o undă tractoare. Ştia că acum nu 
există decât o singură persoană din lume care ar putea 
să-l ajute. 

Parcă pe o alee, lângă casa ei. Apoi puse degetul pe 
sonerie şi se propti în ea. 

J.B. Deschise uşa. 

Mai târziu, se întrebase ce s-ar fi întâmplat dacă ar fi 
fost. Vera — Vera, care era acasă aproape întotdeauna, 
dar atunci plecase la curățătorie. J.B. Deschise uşa atât 
de brusc, încât fu cât pe ce să cadă peste ea. 

— Doamne Sfinte, Saint, zise ea, supărată, să ştii că 
nu sunt surdă. 

— J.B., trebuie să vorbesc neapărat cu tine. 

O apucă atât de tare de braţe, încât gemu şi-l împinse. 

— Încetează! Ce s-a întâmplat cu tine? 

Îşi frecă braţele, aproape învineţite. 

— Mă doare. Dumnezeule, Saint. 

Dar el nu-i dădu atenţie. 

— Am nevoie de tine, J.B. Lasă-mă să intru. 

— Dar ai intrat deja. 

— M-da. 

Intră în living-room şi se împiedică de o valiză 
deschisă. 

— Ce-i asta? 

— Îmi fac bagajele. 

— De ce? Unde pleci? 

— La Los Angeles. La sfârşitul săptămânii. Mă mut. 

Văzând ce surprins era Saint, se grăbi să adauge: 

— Doar ţi-am spus. 

În momentul acela, totul se prăbuşi în jurul lui. În 
starea în care era, Saint interceptă plecarea lui J.B. Ca 
pe o altă trădare. 

— Nu se poate să pleci. N-o să te las. 

N-ar fi trebuit să spună aşa ceva. Îşi dădu seama 
imediat, când ochii lui J.B. Sclipiră mânioşi, dar nu 
putea să se abțină. 

„N-o să te las”. 

— Nu sunt proprietatea ta. Fac ce vreau, îi strigă ea. 

— Dar am nevoie de tine aici, J.B., nici nu ştii ce s-a 
întâmplat... Doamne, J.B., te iubesc atât de mult, încât 
trebuie să te am... 

O prinse şi o zdrobi la pieptul lui, dar fata se feri, 
zbătându-se. Saint nici nu simţi durerea când îl apucă de 
păr. 

— J.B., te rog, pentru numele lui Dumnezeu... J.B., 
ştiu că şi tu mă iubeşti. Mă doreşti la fel de mult cum te 
doresc şi eu. Ştiu asta. Trebuie să te întorci la mine. 
Trebuie... 

Fata se desprinse din braţele lui. 

— Nu trebuie să fac nimic. Nu te iubesc. Nu te-am 
iubit niciodată. Să nu te mai atingi de mine. 

Se îndreptă spre ea, făcând-o să se dea înapoi. 

— Dacă pleci la Los Angeles, vin şi eu cu tine. Te 
urmez. 

— Nici gând. Saint, pentru ultima oară, lasă-mă în 
pace. Nu te vreau. 

— Ba mă vrei, râse el. Haide, J.B. Nu-ţi aminteşti 
ultima noapte pe yacht? A fost reală. Nu poți spune că 
n-a fost. 

Râse şi ea, cu răceală. 

— Am jucat teatru, nu înţelegi? Mă prefăceam, ca de 
fiecare dată. Te foloseam, fiindcă aveam nevoie de tine. 
Dar acum nu mai am. Mă descurc foarte bine. Şi acum, 

pentru numele lui Dumnezeu, pleacă şi nu te mai 
întoarce. Lasă-mă în pace. Nu mai suport. 

Se sui în maşină şi o porni pe autostrada 80, către 
Truckee şi lacul Tahoe, cu vântul bătându-i în faţă. 
Trecu vâjâind pe lângă alţi şoferi, mai paşnici, 
depăşindu-i brutal, imprudent, apăsând pedala de 
accelerație până la podea. Se uită în oglinda 
retrovizoare, aşteptând să apară inevitabila maşină a 
poliției, deşi ştia că este protejat de aura lui roşie, 
intensificată acum de mii de ori de această ultimă şi cea 
mai crudă respingere, ştiind că n-o să-l urmărească 
poliţia şi că nimeni nu putea să-l oprească. 

Saint nu încetini decât când viră spre lacul Tahoe, pe 
şoseaua 80, unde o luă pe un drum de camioane, fără să 
bage de seamă umbrele verzi, răcoroase şi ochiurile de 
apă. 

Descuie porțile mari de ia casa lui Arnie, intră cu 
maşina şi zări lacul printre pinii cu aromă plăcută, 
ascuţită. 

Slavă Domnului că nu era nimeni. 

Arnie plecase la Los Angeles. 

Eve şi Vernon aveau liber toată săptămâna. 

Un adevărat sanctuar. De ce nu se gândise de la 
început să vină aici? 

Saint frână, într-un nor de praf. Trânti geanta pe 

verandă, alergă la lac şi ieşi pe plaja dinspre cheiul 
părăsit. 

Simţea nevoia să înoate cât mai mult, să se spele de 
toate emoţiile inutile, să înoate până la epuizare. 

Saint se dezbrăcă şi plonţă în apa îngheţată. Era un 
şoc pentru trupul lui înfierbântat şi simţi că 1 se taie 
respiraţia, când ieşi la suprafaţă. Apoi, despicând luciul 
apei, fără să se cruţe, uită de frig. Simţea că îi amorţise 
pielea. Înotă cu ultimele puteri, iar apoi se întoarse pe 
spate şi pluti, privind cerul albastru, strălucitor. Apa 
lucea, calm. Era atât de linişte, încât aerul părea să 
vibreze. 

Pluti timp de cinci minute, până îl apucă din nou 
frigul. Se uită la braţele lui palide, învineţite, la fel ca şi 
picioarele care se întrezăreau prin apă. 

Saint înotă înapoi, spre doc, din toate puterile. 

Îi tremurau braţele de oboseală şi dogoarea uscată a 
soarelui îi gâdila spatele. Îşi scutură capul, împroşcând 
picături reci şi... 

— Știu că ai înotat, nu glumă, îi spuse Fletcher 
Megraw. 

Saint îşi adună picioarele sub el. Îşi dădu părul la o 
parte din ochi şi o văzu. Stătea pe o pătură în dungi şi-l 
studia zâmbind prin ochelarii de soare în formă de 
inimă. 

— Ce dracu” cauţi aici? o întrebă el, furios. 

Fata ridică din umeri. 

— Ţi-am auzit maşina. Mă plictiseam şi aveam 
nevoie de companie. 

Saint se sprijini într-un genunchi. 

— Lasă-mă în pace, Fletcher, o imploră el. Azi nu 
sunt o bună companie. 

— A fost îngrozitor de plictisitor. Doar fata şi cu 
mine. Dar acum, a plecat la Sacramento, să rezolve nişte 
afaceri. 

Îl privi cu ochii ei albaştri, sinceri, întinse mâna şi-i 
atinse braţul ud. 

— Nu ştiu cum poţi înota în apa asta. 

— Fletcher, ascultă-mă... 

— Eşti un înotător destul de bun, nu-i aşa? 

Îi studie pieptul gol — gâfâia după efortul depus — 
sfârcurile întărite de frig şi apoi, mai jos stomacul plat, 
picioarele musculoase. 

— Sunt sigură că faci totul bine, îi spuse ea, cu 
subînţeles. 

— Du-te acasă, Fletcher, o preveni Saint. 

— De ce? 

Îşi linse buzele cu limba ei roz, ascuţită şi, fără să se 
miște, sutienul costumului ei de baie alunecă, lăsând să 
se vadă o jumătate de sfârc. 

— Fiindcă n-am chef, se încruntă Saint. Vorbesc 
serios. Pleacă de aici. 

Fletcher îşi linse din nou buzele şi acum îi zări tot 
sânul. Era tare, rotund şi bronzat pe jumătate. 

— Văd că eşti tare furios, îi spuse ea. Ce s-a 
întâmplat, Saint? 

Îşi strânse sfârcul uşor, cu degetele, şi apoi şi-l frecă 
încet, cu palma. 

— Nu face asta, Fletcher. Nu acum. 

— Semeni cu un animal sălbatic, cu colții rânjiți. 

— Iisuse Cristoase, încetează! Nu te vreau. 

— Haide, Saint. Nimic nu poate fi atât de rău. 

Îşi scoase sutienul şi îşi luă sânii în mâini. 

Saint îi privi şi apoi se uită drept în ochii ei. Fata îl 
studie zâmbind ciudat. 

Se îndreptă spre ea, foarte încet şi o împinse pe spate, 
pe şipeile fierbinți, ale docului. Se sprijini în brațe, 
aşezându-şi palmele de-o parte şi de alta a capului ei. Îi 
scoase ochelarii scumpi de soare şi-i aruncă în apă. 
Ochii albaştri ai lui Fletcher sclhpeau ciudat şi îşi trecu 
din nou limba peste buza ei proeminentă. 

— Eşti foarte senzual când te înfurii. 

Saint îşi pierduse demult puterea de judecată. Acum 
era o ființă dezlănţuită, deşi undeva, în adâncul 
creierului său amorţit, auzea un glas care-i şoptea să se 


227 


oprească. 

— Şi tu mă doreşti. M-ai dorit în ziua aceea, pe yacht. 
Nu poți să negi. Mi-am dat seama... 

Era aproape cuvânt cu cuvânt tot ce-i spusese el lui 
J.B. 

Nu mai putea să suporte. Îşi înfipse mâinile în gâtul ei 
hpind-o de scândurile tari. Fletcher nu mai era Fletcher, 
ci J.B. Şi dorea să-i facă rău. Voia să se răzbune pentru 
toată durerea pe care i-o pricinuise. 

Fletcher se zbătu sub el, dând din picioare, ţipând, 
înjurându-l şi lovindu-l cu pumnii în spate. 

— Ticălosule! zbieră ea. Ticălos nenorocit. 

Saint îi muşcă buzele sălbatic, până la sânge, iar 
Fletcher se luptă cu el până ajunse la orgasm. Fusese 
oribil, dar o satisfăcuse. 

Zăcea peste ea, gâfâind, aproape inconştient. Prin 
ochii întredeschişi, peisajul se învârtea amețitor în jurul 
lui în nuanţe de roşu şi negru, care se luminau, pe 
măsură ce îşi revenea şi... 

— Ah, lisuse Cristoase, zise Saint printre buzele 
crăpate. 

Fletcher stătea liniştită sub el, plină de urme roşii, 
care se vor învineţi până mâine. 

— Ah, Doamne, murmură Saint. Ah, Doamne, Fletch, 
îmi pare rău. 

Se aplecă şi vomită în apă, deşi nu mâncase nimic de 
noaptea trecută. 

— Ah, Doamne. Nu ştiu ce m-a apucat... N-am putut 
să mă stăpânesc... Ah, Cristoase... 

Fletcher se ghemuise pe-o parte, cu faţa la el. Părea 
visătoare şi împăcată cu sine. Şi, spre mirarea lui, o auzi 
spunând: 

— Ah, dar este O.K., zise ea, mulţumită. A fost 
grozav. Nu mi s-a mai întâmplat ceva atât de senzual. 
Mi-a plăcut. Eşti un armăsar dezlănţuit, când te înfurii. 

Saint îşi sprijini capul de stomacul ei plin de vânătăi 
şi începu să plângă, neajutorat. Şi i se păru că îi mângâia 
părul. 


Capitolul 12 

Vera luă repede micul dejun compus din cafea fără 
zahăr şi o felie de pepene galben şi se apucă de lucru. 

În ultima vreme, nu făcea altceva decât să muncească. 

Economiile ei modeste se subțiau. J.B. Se oferise să. 
Plătească ea toată chiria, un timp, deşi urma să locuiască 
la Los Angeles. 

— Mi-ar plăcea să ştiu că am un loc al meu, dacă trec 
prin oraş şi, oricum, vreau să contribui la lansarea lui 
Starfire. 

Deşi era foarte generos din partea ei, Vera nu se 

arătase prea încântată; simţea că Starfire devine din ce 
în ce mai puţin proprietatea ei. Şi nici nu voia să se 
îndatoreze prea mult faţă de J.B. Aşa că, în cele din 
urmă, se hotărâră să plătească chiria jumate jumate. 
Starfire va fi un mare succes. 

— Avem încredere în Starfire, îi spusese Phil Solway, 
ŞI în tine. 

Dar încrederea n-o ajuta să plătească china; n-o să 
scoată niciun ban, până când Starfire nu era lansat în 
ziarele din toată ţara şi acest lucru nu se întâmpla decât 
peste câteva luni. 

Vera nu-şi imaginase că va dura atât de mult până să 
fie plătită. 

Cei de la Express Features nu vor prezenta comics-ul 
cu Starfire celor din sindicatul ziariştilor până la 
începutul anului viitor. Cu condiția să meargă totul bine, 
nu va fi editat decât în luna martie, cel mai devreme. 

Iar ea va trebui să-şi găsească un serviciu, între timp — 
ceva, seara, ca să poată desena în timpul zilei, ceea ce 
ridica altă problemă. Vera nu avea permis de lucru. 
Trebuia să găsească un patron dispus să-i plătească în 
bani gheaţă şi care să nu pună prea multe întrebări. 
Acesta era alt motiv pentru care J.B. Fusese atât de 
generoasă cu chiria. Ştia foarte bine cum era să vrei să 
munceşti şi să nu ai acte. 

Slavă Domnului că doctorul Wheeler îi trimitea bani 
prin banca din California. Nu-i convenea să profite de 
el, dar fusese foarte hotărât. 

— O să te revanşezi când vor scoate tricouri cu 
Starfire. 

— Foarte drăguţ din partea lui, remarcă J.B., 
suspicioasă. Chiar prea drăguţ. 

— Este un om bun. 

— Pariez că urmăreşte ceva. Are el un scop, mai mult 
ca sigur. 

Vera, care se temuse de acelaşi lucru, dar refuzase să 
se gândească, sări imediat. 

— O să-i dau înapoi şi gata. 

J.B. Încuviinţă din cap. 

— Atunci este O.K. 

Apoi o întrebă, prefăcându-se indiferentă: 

— Ai mai auzit de Saint în ultima vreme? 

— Nu. De ce? 

J.B. Inspirase adânc, gata să-i răspundă, dar se pare că 
se răzgândise şi plecase peste câteva minute, la coafor. 

Vera oftă, încercă să nu se mai gândească la Saint sau 
la bani, puse deoparte cana cu cafea şi începu să 
deseneze. 

O desenă pe Starfire, cu părul auriu, îngheţat de ger, 
privind supărată dârele de petrol din apa care înconjura 

nişte piscuri albe şi cadavrele păsărilor, focilor şi 
peştilor, care pluteau în marea poluată. 

— Cum au îndrăznit să facă aşa ceva? zise Starfire. 

(Vera o polei în gheaţă, să scoată în evidenţă frigul 
arctic, prin care Starfire umbla fără probleme, aproape 
dezbrăcată.) 

— Cineva o să plătească pentru aceste abuzuri. 

Din stradă, răsună uruitul unui motor, dar Vera se 
obişnuise acum cu motocicliştii şi nu-i mai băga în 
seamă. Era absorbită de munca ei. 

Lată o minunată ocazie pentru efecte speciale — munţi 
înalți, cu piscuri de gheaţă, ghețari, alunecând pe 
oceanul poluat, un vapor negru, apropiindu-se de 
Starfire, care mergea pe... 

Prim plan: Preşedintele companiei Calco. Suav şi 
frumos, în jur de cincizeci de ani, cu un trabuc mare, 
unsuros ca petrolul lui. Se adresează biroului executiv. 

Preşedintele: Dacă ne jucăm bine cărţile, vom ieşi 
basma curată. Toată responsabilitatea va apăsa pe 
umerii guvernului... 

Prim plan: Starfire. 

Starfire (porunceşte petrolierului): Dacă te apropii, o 
să regreţi! 

Uruitul motorului se domoli. Vera se uită pe fereastră. 
Și văzu că nu era o motocicletă, ci o maşină sport, 

murdară de praf, cu parbrizul pătat de insecte moarte. 
Era parcată jumătate pe trotuar, sfidând semnul de 
staționare interzisă. Saint stătea liniştit la volan, 
uitându-se la fereastra ei prin ochelarii lui de soare. I se 
părea ciudat cum îşi ţinea capul şi era obosit, din câte se 
vedea, dar Vera îşi alungă toate aceste gânduri. Nu 
conta decât că se afla acolo. Deşi, îşi reaminti că venise 
să 9 vadă pe J.B., nu pe ea. 

În cele din urmă, opri motorul şi luă o sticlă de pe 
scaunul de lângă şofer. 

— Bună Vera, zise Saint în prag, când deschise uşa. 
Eram în oraş şi m-am gândit să trec pe aici. 

Inspiră adânc. 

— J.B. Este acasă? 

Fata încercă să-şi ascundă dezamăgirea şi îşi spuse să 
nu fie proastă. 

— Nu, îmi pare rău. 

Saint închise uşa în urma lui. 

— Bine. Voiam să te văd. 

Se înveseli. 

Saint continuă: 

— Avem ceva de sărbătorit, ai uitat? Cartea mea şi 
Starfire. S-au vândut exact în aceeaşi săptămână. 
Planetele au fost probabil într-o poziţie favorabilă. Nu-i 
aşa? 

Îşi scoase ochelarii, care-i lăsaseră urme de praf pe 
obraz. Pielea din jurul ochilor părea vânătă. 

— J.B. Se întoarce repede? 

Vera se întristă din nou. Era prea frumos ca să fie 
adevărat. 

— Are o filmare la Fort Crankite. O să vină târziu. 

Dar el se arătă încântat, în mod ciudat. 

— Foarte bine. 

Părea foarte obosit. Intră în living-room clătinându-se 
şi Vera se întrebă dacă nu cumva era beat, dar nu, era 
de-abia ora unsprezece dimineaţa. 

— Felicitări, îi spuse Saint. La mulți ani! 

— Nu este ziua mea de naştere. 

— Ştiu. Dar a fost a mea. Destul de curând. 

Scoase o sticlă de Domaine Chandon But, o agită şi 
începu să desfacă sârma. Încălzită şi scuturată pe drum, 
şampania făcu dopul să ţâşnească în tavan. Saint rămase 
liniştit, privind solemn cum 1 se scurgea spuma pe 
degete, în timp ce Vera se repezi să aducă pahare. 

— Şi am douăzeci şi unu de ani, îi reaminti Saint, să 
nu uiţi că am douăzeci şi unu de ani. Pot să intru într-un 
bar şi să comand o băutură. Şi trebuie să mă servească. 

Apoi adăugă, ostentativ: 

— Pot oricând să-mi plătesc consumaţia. Am o 
mulțime de bani. 

— Foarte bine. Cum a fost cina cu tatăl tău? îl întrebă 
Vera. 

Saint îşi înălţă capul şi o privi. Fata se uită în gol. 

— Am mâncat rață, zise el, după o clipă. Raţă 
sălbatică. Şapte bucăţi. Iar el... se încruntă, ca şi când s- 
ar fi concentrat profund. El... a mâncat sân de femeie. 

Vera se cutremură. Îşi spuse că ori auzise greşit, ori el 
nu-i răspunsese la întrebare. Oricum, cina cu tatăl său 
părea un subiect neplăcut şi se gândi să abordeze lucruri 
mal sigure. 

— Povesteşte-mi despre cartea ta. 

Saint se supuse. În timp ce discuta despre roman, 
deveni mai coerent. Bău şampania, se entuziasmă, dădu 
din mâini şi se exprimă cu verva lui caracteristică. O 
plăcea pe editoarea lui, avea încredere în ea şi în ideile 
ei. Trebuia să rescrie unele pasaje, dar nu prea multe şi 
fusese de acord cu schimbările propuse. Credea că o să-i 
scurteze conţinutul. 

— O publică toamna viitoare. Au spus că octombrie 
este o lună bună. 

— Înseamnă peste un an, zise Vera, mirată că totul 
dura atât de mult. Şi acum ce o să faci? 

Saint trânti paharul pe măsuţă. 

— Scriu scenariul. Am ajuns deja la jumătate şi va fi 
grozav. Îmi place mai mult decât să compun romane. 

Este nostim să creezi un lucru pe care-l poţi vedea. 

Îşi ridică privirea. Îi sclipeau ochii şi zâmbea cu 
adevărat. Vera se relaxă. 

— ŞI acum, este rândul tău, o îndemnă el. 

Vera îi povesti despre întâlnirea cu Express Features. 

— A mers bine, doar că trebuie să-mi controlez 
vocabularul. 

— Bineînţeles. Doar scrii pentru copii. Nu poţi folosi 
un limbaj obscen. 

Vera chicot. 

— Nu, Saint. Se refereau la cuvintele pe care le 
folosesc. Starfire sună prea englezeşte. Şi nu ştiu să 
redau limbajul uzual. 

— Acesta este contractul tău? 

Fără să-i ceară voie, Saint îl luă şi începu să-l 
citească. 

— Înțelegerea între autor şi compania editorială 
Express, o corporație... L-ai citit, Vera? 

— Bineînţeles. 

— Eu te-am băgat în această afacere şi vreau să iasă 
aşa cum trebuie. „Express Features este de acord să 
plătească autorului cincizeci la sută din venitul brut... 
încasat de Express Features din vânzarea publicaţiilor, 
după scăderea cheltuielilor de producție.” 

Se încruntă. 

— lau cincizeci la sută din tot, ai înţeles asta? 

Fata încuviunţă din cap. 

— Spun că este normal, pentru că ei îşi asumă riscul, 
nu-i aşa? 

— Probabil. Dar mi se pare cam mult. O să câştigi 
destui bani? 

— Nu prea. Doar câteva sute de dolari pe lună, după 
ce vor vinde aproximativ cincizeci de periodice. Au 
spus că bani mulți se câştigă din cărţi, prostituție şi 
droguri. 

— Cu condiția ca Starfire să aibă succes. 

Saint parcurse contractul cu grijă şi apoi îl trânti pe 
masă. 

— Cred că este în ordine şi foarte legal. Dacă-l 
semnezi. 

— Bineînţeles că o să-l semnez. 

— Mm. 

Saint răsfoia acum noua serie de desene. Starfire în 
zona arctică forțând un petrolier să se îndepărteze de 
Coastă prin puterea voinţei ei. Le studie atent, încruntat. 

Vera bău încă un pahar de şampanie. Caldă, nu era la 
fel de bună. Poate ar trebui să prepare nişte cafea. 
Oricum, lui Saint i-ar prinde bine, mai ales că va 
conduce şi băuse deja. Se ridică. Afară lângă Jaguar, 
paznicul parcări scria într-un carnețel. 

— Saint! Repede! O să te amendeze. 

Dar lui nu-i păsa. Se uita atent la faţa lui Starfire, în 
timp ce privea mormanul patetic de animale moarte, 
înnegrite de petrol. 

— Nu contează, atâta timp cât nu mă bagă în 
puşcărie, zise el, absent. 

— Dar... 

— Lasă, Vera, ascultă-mă... 

— ... al putea totuşi. 

— Nu contează. Şi acum, vino aici. 

Ascultătoare, se sprijini de umărul lui. Saint atinse 
faţa lui Starfire cu vârful degetului. 

— Ai prins expresia potrivită din câteva linii. Știu 
exact la ce se gândeşte. Şi ce simte. Şi încerc să 
transpun în cuvinte. 

Vera se înroşi, încântată. 

— Îţi mulţumesc. 

— ŞI ochii... sunt atât de profunzi. 

Apoi, Saint îi spuse: 

— Dar sunt de acord, în privinţa scrisului. Nu este la 
fel de bun ca desenele. Ai nevoie de un scriitor. 

— Da, îl aprobă Vera, dar nu-mi permit să plătesc 
unul. 

— Nici n-ai nevoie. 

— Dar cum...? 

— O să mă ocup eu. 

— Da? 

Vera zâmbi entuziasmată. 

— Vorbeşti serios? Ar fi minunat... 

— Cu o singură condiţie. 

— Bineînţeles. 

— Atunci este O.K. Poţi să-i suni pe cei de la Express 
Features şi să le spui că ai o ofertă mai bună. 

— Mai bună... 

Vera îl privi uluită. 

— Care ofertă? Nu înţeleg. 

— Starfire este prea bun pentru ziarele de 
divertisment. Şi nu trebuie să fie proprietatea unui 
sindicat. Are nevoie de propria libertate. Ceea ce vreau 
să-ţi propun, zise Saint, hotărât, este ca noi doi să facem 
afaceri împreună. Vom fi editori de comics-uri. Vom 
scoate o carte care va face senzaţie. O publicaţie a anilor 
'90, cu personaje adevărate, nu doar eroi de benzi 
desenate. O să le oferim frumuseţe, groază, sex şi 
imaginaţie. Vom aborda problemele fierbinți ale acestei 
perioade, aşa cum ai început tu — poluarea zonei arctice, 
ploile acide, deşeurile radioactive... Starfire trebuie să 
salveze planeta sau să moară, împreună cu noi toţi. Ah, 
Starfire va fi grozavă, Vera, va fi eroina generației 
noastre, va deveni un personaj clasic. 

Îi zâmbi, dar zâmbetul lui era trist şi sardonic. 

— Am o mulțime de bani, Vera. Cinci milioane de 
dolari. Mă întrebam ce să fac cu ei. 

Luă din nou contractul şi-l rupse în două, aruncându-l 
pe podea. 

— De data aceasta va trebui să-mi ajungă, în loc să 
rup sute de mii de dolari. 

Vera habar n-avea la ce se referea. Clătină din cap, 
ameţită. Probabil că era beat, mai mult ca sigur, deşi nu 
părea. Dar beat sau nu, avea o încredere neţărmurită în 
el. 

— Aşa că va trebui să toastăm din nou, zise Saint, 
pentru parteneriatul nostru. 

Parteneriat. Vera nici nu îndrăznea să se gândească: 
Suntem parteneri; o să-l văd tot timpul. Vom lucra 
împreună. Îşi reaminti că, de data aceasta, voise să 
discute cu ea, nu cu J.B. Ah, va fi minunat. Da continua 
să ignore glasul care-i şoptea că nu era în regulă ceva. 
Saint umplu din nou paharele. 

— Pentru asocierea noastră, repetă el, ciocnind. Ce zi. 
Majoratul meu, succes, parteneriat. Şi mai e ceva... Era 
cât pe ce să uit. 

Se strâmbă. 

— Felicită-mă, Vera. Mă însor. 

Vera rămase şocată, uitându-se la uşa închisă. Auzi 

uruitul Jaguar-ului pierzându-se în jos, pe deal. Se 
însura. 

Apoi, acţionând din instinct, se repezi orbeşte la 
frigider ca la un prieten demult neglijat, singurul, pe 
care se putea baza în momentele grele. Dar J.B. Nu se 
mutase încă, aşa că nu găsi decât Seven-up dietetic şi 
iaurt. 

Când J.B. Se întoarse târziu, după-amiaza, încărcată 
cu ambalaje, pentru mutare, Vera îi spuse: 

— Ghiceşte ce am aflat. Saint se căsătoreşte. 

J.B. Nu reacționă la început. Vera o urmări cum ia 
nişte clame de pe un raft înalt şi le aruncă pe pat. În cele 
din urmă, îi răspunse cu un glas sugrumat: 

— Nu te cred. 

— Dar este adevărat. 

J.B. Aşteptă, crezând că totul era o glumă, dar când 
Vera amuţi, privind-o cu braţele încrucişate, o întrebă în 
şoaptă: 

— Îţi baţi joc de mine? Chiar este adevărat? 

Şi apoi, văzând că nu-i răspunde: 

— De unde ştii? Cine ţi-a spus? 

— El. O cheamă Fletcher Megraw. 

— Dar cine este? N-am auzit de nicio Fletcher 
Megraw. 

— A cunoscut-o în Tahoe. Arnie spune că tatăl ei a 

închiriat casa alăturată. Creşte cai de curse. Este blondă 
ŞI joacă tenis grozav. 

J.B. Repetă încet: 

— Joacă tenis grozav. 

Vera întrebă: 

— Ştii ceva despre toată această poveste? Pari 
surprinsă, dar nu suficient de mult, dacă înţelegi ce 
vreau să spun. 

J.B. Clătină din cap. 

— De unde să ştiu? 

— Arnie este foarte îngrijorat. Consideră că face o 
greşeală. 

Arnie spusese, de fapt: 

— Fletcher are ceva care nu-mi place, Vera. Pare o 
persoană cumsecade, este drăguță, dar ascunde un lucru 
ciudat. 

— Este prea repede. Mult prea repede! exclamă J.B. 

— Arnie afirmă că n-a întâlnit-o decât de câteva ori, o 
aprobă Vera, şi nu s-a arătat prea încântat de ea. 

J.B. Se îndreptă spre fereastră, palidă la faţă, învârtind 
între degete o clamă galbenă. Vera o privea curioasă. 
Ştia într-adevăr ceva. Între J.B. Şi Saint se petrecuse 
ceva, de care Vera habar n-avea. 

— Poate este gravidă, zise J.B., în cele din urmă. 

— Nu, nu-i vorba de asta. 

— De unde şti? 

— Nu poate fi gravidă, îi explicase Arnie, sau dacă 
este, n-ar fi avut când să-şi dea seama. 

— Oricum, continuă ea, stânţenită ca o fată bătrână, 
nici măcar nu ştiu dacă au... fost împreună. 

Vera o privea neclintită pe J.B. Ce s-a întâmplat? îi 
venea strige. Şi când? Dar ştia că J.B. N-o să-i spună. 
J.B. Nu discuta niciodată despre lucruri importante. 

La început, vestea căsătoriei lui Saint 1 se păru 
insuportabilă, dar timpul trecea şi nunta era abia peste o 
Jumătate de an. 

— La sfârşitul primăverii, îi spuse Saint, la 
următoarea lui vizită. Niciun designer nu s-a angajat să 
o facă mai devreme. 

— Designer? întrebă Vera, uluită. 

Nu se gândise niciodată că la o nuntă era nevoie de 
altcineva, în afară de o mireasă, un mire şi un notar. 

— Pentru ce? 

— Pentru efecte speciale, îi explică Saint, răbdător. 
Cadru, ambianţă, culori. 

— Parcă s-ar face un film. 

Saint o aprobă. 

— Exact. Vrea ceva sudic, ca în Pe aripile vântului. 
Crinoline, gentlemani drăguți, grătare în aer liber, 
azalee, tot tacâmul. Şi trebuie să fie în mai sau iunie, 

pentru atmosferă. Dar mai este mult până atunci, zise el 
nerăbdător. Hai să nu mai discutăm despre asta. Vino 
Vera, avem treabă. 

Acum când cuvântul „„nuntă” se reduse la un 
eveniment îndepărtat, Vera fu capabilă să se convingă 
pe sine că nu se va întâmpla niciodată cu adevărat şi 
reuşi să uite, aproape. 

Pe măsură ce treceau săptămânile, Fletcher era din ce 
în ce mai ocupată cu invitaţiile, alegerea cadourilor şi 
pregătirea nunţii, iar Saint, aparent indiferent, îşi dedica 
tot timpul lui Starfire. 

O vedea pe Fletcher numai în weekend. 

Nici măcar nu discuta despre ea, ceea ce era foarte 
bine, pentru că Vera n-ar fi avut chef să audă. În timpul 
săptămânii îl avea pe Saint numai pentru ea, fiindcă şi 
J.B. Era plecată. 

Vera era din ce în ce mai fericită. Și Saint părea 
fericit. Îi plăcea să fie cu ea şi, mai ales, era încântat de 
noua lui postură de editor. 

Crease o companie, numită Starfire Încorporated, cu 
un capital de trei mii de dolari şi îi fixase Verei un 
salariu de patru sute de dolari pe lună, spre mirarea ei. 

— Nu pot accepta asemenea sumă. Sunt banii tăi. 

Dar acceptase până la urmă, când îşi dăduse seama că 
va putea săi înapoieze banii lui Donald Wheeler şi când 

Saint insistase. 

— Nu înţelegi, Vera. Trebuie să plăteşti pentru 
adevăratul talent. Nu trebuie să fie ieftin. 

— Dar nu este corect să fii plătit pentru un lucru care- 
ți place şi l-ai face oricum. 

— Încetează. Nu mai fi atât de scrupuloasă. Tu 
trebuie doar să desenez. 

Găsise o firmă de grafică, care era nu numai nouă şi 
dornică să lucreze, dar avea şi o excelentă tipografie. 
Vera îşi adaptase desenele formatului de comics. Saint 
îşi petrecea ore în şir la telefon, negociind calitatea, 
culoarea hârtiei şi termenele de livrare. Se întâlnea cu 
distribuitorii. Iniţie o campanie de reclamă şi trecu la 
acţiune. 

Apoi, bineînţeles, rămânea scrisul. Cumpără un 
computer cu un sofisticat program software pentru 
grafică în diverse culori, care o îngrozea pe Vera. 

— N-o să fiu niciodată în stare să manevrez aşa ceva. 
Şi ce dracu” înseamnă mouse microsoft? 

— Vei învăţa. Este uşor. 

Pentru Saint era, bineînţeles. Absorbea noutățile mai 
rapid ca un computer. Stătea acolo şi se uita la imaginile 
de pe ecran, la textul scris de el, la casetele cu dialoguri, 
gândindu-se la efecte scenice. Tăia, schimba, 
suprapunea şi apoi striga: 

— Gata! Este grozav. 

Sau: 

— Nu merge. Stai aşa... 

Sau: 

— Uite, Vera, ce-ai zice să facem aşa — un prim plan 
dublu, Starfire şi senatorul, colorați în nuanţe palide de 
albastru şi cenușiu, ca să arătăm că se gândeşte la noi şi 
apoi doar Starfire singură, în apele poluate, cu animalele 
moarte. 

„Cineva va plăti pentru acest măcel... asemenea 
oameni n-ar trebui să trăiască.” 

— Imaginează-ţi totul ca un film, zise Saint. De fapt, 
nu este decât un scenariu. 

Zilele treceau repede. Vera şi Saint lucrau şi învățau, 
îşi împărtăşeau cunoştinţe şi idei. Desenele Verei 
deveneau mai curate, mai îndrăzneţe, iar dialogul lui 
Saint, din ce în ce mai nuanţat. 

Apoi, veni Crăciunul şi Saint dispăru în Central 
Valley să-şi petreacă sărbătorile cu familia Megraw. 
Pentru Vera era un şoc neplăcut, deşi ştia că ar fi trebuit 
să se aştepte la acest lucru. Însă, până acum, Vera nu se 
gândise la Fletcher şi la tatăl ei ca la viitoarea mireasă şi 
viitorul socru, ci doar ca la familia Megraw, pe care 
Saint îi vizita în weekend-uri. 

Pe măsură ce plecarea lui se apropia, devenea din ce 

în ce mai posomorât. Era evident, se gândi Vera cu 
satisfacție, fără să vrea, nu doreşte să-i vadă. Şi, după ce 
înghiți nişte gin cu tonic, avu destul curaj să-l întrebe: 

— De ce, Saint? De ce te căsătoreşti cu ea? N-o 
iubeşti, nu-i aşa? 

— O plac. 

— Nu este de ajuns. 

— Bine atunci, îi sunt dator. 

— Tot nu este de ajuns ca să te căsătoreşti cu cineva. 
Și cum adică îi eşti dator? Ce? 

— Pentru că, o dată, când am fost... supărat şi am 
făcut ceva destul de rău, ea s-a purtat frumos cu mine, 
deşi n-ar fi trebuit. 

— Ce rău ai făcut? 

— Îmi pare rău, Vera. Este problema mea. 

— Dar, Saint... 

— Ţi-am spus că este problema mea. 

Şi apoi încheiaseră discuţia. 

Oricum, pe măsură ce se apropia vacanţa, îşi făcea 
griji pentru Vera şi o impresiona. Cel puţin, lui îi păsa. 

— Nu-mi place să te las singură, dar nu pot să te iau 
la Megraw. Chiar dacă ai vrea să vii. 

— Nu vreau, însă îți mulţumesc. 

— Dar ce o să faci singură? Ţi-am ocupat tot timpul. 
Nu cunoşti alți oameni. 

Vera se gândise să se întoarcă în Anglia, pentru 
Crăciun, dar renunţase repede la această idee. Nu 
îndrăznea să iasă din ţară; nu-i ieşise încă viza de 
rezidenţă şi, fără ea, nu ştia dacă va mai putea să se 
întoarcă, încercase să-i explice mamei sale. 

Dar n-o înţelesese. Îi scrisese o scrisoare lungă, 
intenționând să o facă pe Vera să se simtă vinovată. 

„Parcă aş fi un câine bătrân, de care nu mai are 
nimeni nevoie. Ce rost are să ai copii, dacă te părăsesc 
în clipa când ai nevoie de ei? Știu, bineînţeles că nu m- 
ai iubit niciodată cu adevărat, dar...” 

Vera îi trimise mamei sale un coş foarte scump, plin 
cu delicatese pentru Crăciun. 

„Sigur, a fost o idee bună, îi scrisese mama ei, dar nu 
era ce-mi doream. Eu voiam s-o văd pe fata mea”. 

Se  întrevedea a fi o sărbătoare singuratică, 
deprimantă, dar nu fu aşa, pentru că Donald Wheeler 
veni în SUA şi o invită să-i viziteze familia în Nappa 
Valley. 

Saint remarcă înţepat: 

— Doctorul Donald Wheeler pare un prieten apropiat. 

Vera îi explică în grabă. 

— Oh, da. A avut grijă de mine de când mă ştiu. Este 
un om minunat. M-a ajutat să slăbesc, mi-a împrumutat 
bani... 

— Acum este prietenul tău? 

— Nu, bineînţeles. 

— Ai vrea să fie? 

— Doamne Sfinte, Saint, ce idee! Este bătrân. Are 
aproape patruzeci de ani. 

Însă, spre surprinderea ei, constată că era încântată să- 
l vadă pe Donald Wheeler şi se simți minunat în 
săptămâna petrecută la ranch-ul mamei sale din Nappa 
Valley — până de Revelion. 

Mama lui Donald era Anna Bardelucci Wheeler, din 
vestitul clan de viticultori din Nappa Valley. Îl 
cunoscuse şi se căsătorise cu tatăl lui Donald, un medic 
englez, în timpul perioadei de recuperare din California, 
după ce stătuse într-un lagăr de prizonieri în Filipine în 
timpul celui de-al doilea război mondial. Donald se 
născuse la Londra, unde tatăl său se întorsese să-şi 
continue practica medicală întreruptă, deşi Anna nu se 
adaptase niciodată cu clima, mâncarea sau oamenii. 
Când soţul ei, care avusese întotdeauna o sănătate 
fragilă, murise de bronho-pneumonie, după o iarnă grea, 
Anna îşi dusese imediat fiul în California, iar apoi 
preluase afacerea cu vinuri a familiei, pe care o 
conducea şi acum cu fler şi energie. Era o femeie veselă, 
de şaizeci şi cinci de ani, cu păr roşu, presărat doar cu 
câteva fire albe şi îşi petrecea timpul cutreierând 

proprietatea într-un jeep stropit de noroi. 

Vera o considera puţin cam impunătoare, însă, din 
momentul în care Anna descoperise că Vera nu ştia 
aproape nimic despre struguri, i se păru complet 
neinteresantă. I se adresa cu o vagă politeţe. Lui Donald 
1 se părea comică situaţia. 

— Nu te îngrijora, îi spunea el, mama este o fanatică. 
Nici pe mine nu mă mai bagă în seamă. 

De fapt, Vera se bucura atât de mult să-l vadă, încât 
începu să-i spună Donald, în loc de „doctore Wheeler” 
şi îi plăcea că avea cu cine să vorbească. Donald era 
încântat de progresele făcute cu Starfire şi o lăudă pe 
Vera pentru realizările „sale artistice şi pentru faptul că 
îşi menţinuse silueta. Îi spuse despre noua companie 
înființată, despre succesul lui J.B. La Los Angeles şi 
despre Arnie, se pare, complet reabilitat. Plecase la Sun 
Valley, Idaho, unde făcea un film. 

Însă, în noaptea de Anul Nou, Donald strică aproape 
totul, când îi spuse: 

— Deci, îl iubeşti în continuare pe Saint. 

Îl apucase ca din senin. Probabil că faţa ei o trădase. 

— Ştii, este singura persoană de care nu mi-ai vorbit. 

— Se însoară. 

— Da. Am bănuit. 

La miezul nopţii, o sărută sub vâsc, printre o mulțime 

de invitaţi care sărbătoreau noul an. Era un sărut hotărât, 
care o uimi pe Vera. 

— Te rog să nu faci asta, Donald. 

— Presupun că ştii ce simt pentru tine. Ce am simţit 
întotdeauna, de fapt. Crezi că sunt un pedofil sau cam 
aşa ceva? Că mă ţin după fetiţe? 

Se înroşi la faţă, clătină din cap şi se uită în jos. ÎI 
plăcea foarte mult. Ah, de ce trebuia să se schimbe 
totul? Nu voia să nutrească asemenea sentimente faţă de 
ea. Îi spuse încet: 

— Aş vrea să nu fie aşa... pentru că eu nu pot... 

— Este O.K. N-o să te presez. Nu încă. Dar, te rog să 
nu uiţi de mine. O să mă întorc acasă, în viitorul 
apropiat. 

— Oricum, m-am săturat de Serviciul naţional de 
sănătate, adăugă el, pe un ton sec. 

A doua zi plecă, iar ea se întoarse la San Francisco. 

Veni şi Saint. 

Vera îşi reluă fericită munca alături de el, continuând 
aventurile lui Starfire şi lunile trecură repede — până la 
începutul lui mai, când primi prin poştă o invitaţie 
ornată, caligrafiată frumos pe o bucată galbenă de 
pergament: „Sunteţi invitată la celebrarea căsătoriei lui 
Fletcher Roscoe Megraw şi Sloane St John Treadwell 
junior...” 

Nu, îşi spuse Vera clătinând din cap. Nu. 

Până acum, se convinsese că Fletcher nu era reală, de 
fapt — era o umbră blondă cu un fuleu puternic. 

— Care-i problema? zise Saint. Între noi n-o să se 
schimbe nimic. 

— Ba da, o să se schimbe şi încă foarte mult, zise 
Vera. 

Se va termina totul. Saint n-o să-şi mai petreacă atâta 
timp cu ea după ce se va căsători. 

Exista un singur răspuns. După ce Saint plecase cu 
Fletcher, în weekend, disperată, mai mult ca oricând, 
Vera se năpustise la bucătăria Lucca's, după colţ şi 
cumpărase un pateu mare cu brânză. 

O ajutase puţin, dar nu prea mult. 

După aceea, se dusese la supermarket şi se 
aprovizionase cu gogoşi, îngheţată, bomboane, tort şi 
plăcinte, deşi ştia că este inutil. Nimic nu putea umple 
golul din sufletul ei. 

Saint se trezi în sfârşit în ziua căsătoriei sale, când îşi 
dădu seama că realitatea era Fletcher Megraw, tatăl ei şi 
că el avea o poziție ambiguă de prinţ consort, într-o 
familie puternică din Valley.” 

Atunci recunoscu faţă de el însuşi că nu trebuia să se 
însoare cu Fletcher Megraw şi că fapta lui rănea mulți 
oameni, dar era prea târziu să dea înapoi. 

La fel cum îi explicase Verei, nunta fu un film 
impresionant, cu mii de personaje în distribuţie. 
Realizarea era prea magnifică, prea impresionantă/ca să- 
i pună capăt când fusese îndemnat să vorbească. Nu 
reuşi să spună că era o farsă, o nedreptate, că n-ar fi 
trebuit să se întâmple. I se părea atât de incredibil, încât 
asudase. 

Avea senzaţia că venise jumătate din ţară să-l vadă 
căsătorindu-se cu Fletcher Megraw. În parcare erau 
vehicule scumpe, care egalau probabil produsul naţional 
brut al unei ţări mici, iar dincolo de parcare, se întindea 
pista Megraw, cu diverse aparate de zbor, care 
includeau două Lear, un Gulfstar, şi un Cessna cu patru 
motoare pilotat tocmai din Scottsdale, Arizona, de 
mama miresei. 

Reşedinţa familiei Megraw era o casă cu coloane 
asemănătoare celei din Tara, cu păşuni verzi, pe care 
păşteau iepe şi mânjii lor. 

Cu asemenea cadru natural la dispoziţie, faimosul 
designer de nunţi de la Beverly Hills organizase natura. 

Aleea în pantă din faţa casei fusese transformată într- 
o grădină romantică franceză, cu flori, fântâni arteziene 
şi mese albe, bleumarin şi mov (culorile reprezentate la 
cursă de caii lui Harlan Megraw). Şi mai multe mese şi 
scaune se aflau pe ringul de dans, sub ghirlande cu 

fundiţe în aceleaşi culori. Mu de fluturi ar fi trebuit să se 
ridice în văzduh când Harlan Megraw toastase în 
sănătatea fericitului cuplu, dar se înserase între timp şi 
fluturii amorțiţi refuzaseră să iasă din containerele lor. 
Costaseră mai mult de zece mii de dolari, dar 
majoritatea uitaseră de ei amețiţi de băutura scumpă, 
mâncarea gustoasă şi bonomia generală. 

Mătuşa Gloria, într-un costum bej de bună calitate, 
dar demodat, pe care-l purtase la fiecare nuntă care 
avusese loc vara, începând cu anii '50, îl salută uimită 
pe Saint. 

— Nu cunosc pe nimeni aici, Sloane. Cine sunt toți 
aceşti oameni? 

Mama lui Fletcher, o femeie îngrozitor de slabă, a 
cărei rochie roz, de mătase, îi atârna pe umeri ca pe un 
umeraş, îi strânse mâna. Stătea atât de aproape de el, 
încât îi simţea mirosul de gin şi ţigări. 

— Ştii în ce te-ai băgat? Fiica mea îi termină pe toţi, 
înainte de micul dejun, îi spuse ea, cu un glas hârâit. 

Harlan Megraw, solid, cu un pahar de şampanie în 
mâna lui uriaşă, o apostrofă: 

— Este o fată plină de temperament. Ţine-o în frâu şi 
o să meargă totul bine. 

— Da, domnule. Desigur. 

— lar tu să fu cuminte, fetita mea, ai auzit? Ea 

înseamnă totul pentru mine: 

Vera părea obosită şi agitată, într-o rochie nepotrivită, 
care semăna cu un abajur. Saint i-o prezentă lui 
Fletcher, care o privi din cap până în picioare şi zâmbi 
lasciv. 

— Deci, tu eşti femeia cu care îmi împart soţul! 

Ca şi când Vera ar fi fost prea uluită şi lipsită de 
importanţă ca să conteze. Saint se înfuriase. 

Arnie, cavalerul lui de onoare, era frumos, în 
costumul lui de gală gri şi cămaşa cu jabou bleumarin. 
Jucase grozav în Snowbird‘, care va rula de Crăciun. 
Reporterii de la Town and Country, People şi IV se 
țineau după el tot timpul. Le zâmbea tuturor, dar ochii 
lui de smarald erau atenți şi stresaţi... 

— Sper că ştii ce faci, îi spuse el lui Saint. 

— ŞI eu sper. 

— De ce n-a venit J.B.? 

— Fiindcă n-am invitat-o. N-am vrut să vină, îi 
explică el, şi acum, las-o baltă. 

Arnie se încruntă. 

— Ce ţi-a făcut? Fiindcă ţi-a făcut ceva, nu-i aşa? De 
atunci a început totul. Şi Vera este de aceeaşi părere. 

— Ţi-am spus să încetezi, îl repezi Saint. 

— O.K. Îmi pare rău. 

Arnie se gârbovi sub haina sa elegantă. 

— Dar nu uita că te poţi baza oricând pe mine. Voi fi 
întotdeauna pentru tine, zise el, ca un veritabil consilier 
de la Round Mountain. 

Fletcher arăta senzațional, bineînţeles delicată ca o 
petală de magnolie în crinolină de tafta şi dantelă, cu 
voalul ei subțire, ca o pânză de păianjen, aranjat în jurul 
capului. Dar, cu toate că jucaseră tenis împreună, 
înotaseră, călăriseră şi dansaseră şi cu toate că dormise 
gol alături de ea, de nu ştiu câte ori şi că îl excitau unele 
lucruri pe care le făceau împreună, nu o cunoştea 
aproape deloc. Şi avu brusc înspăimântătoarea senzaţie 
că nici nu dorea s-o cunoască. 

Însă, dintre toţi oamenii şi conversațiile purtate, 
confruntarea cu mama lui îi va rămâne în minte în toți 
anii care vor urma. 

Saint n-o mai văzuse demult. Deşi încercase să dea de 
ea şi să-i smulgă adevărul, se eschivase şi, până la urmă, 
ocupat cu Vera şi noua lor afacere nu i se mai păruse 
atât de important — până acum. Acum era important, 
pentru că dacă n-ar fi discutat atunci cu... Sloane 
Treadwell senior, niciunul din cei prezenţi nu s-ar afla 
aici, iar luni de dimineaţă s-ar întoarce la Vera şi 
Starfire, în loc să... dar prefera să nu se gândească la 

luna lui de miere. 

Spring Kentfield era îmbrăcată deosebit — bucle de 
aur sub o bonetă albastră, crinolină peste jupoane 
dantelate şi o umbrelă micuță care-i ferea faţa de soare. 
Făcuse o a doua operaţie de întindere a feţei şi, în 
amurg, de la depărtare, nu-i dădeai mai mult de treizeci 
de ani. 

Ironia era că tocmai ea deschisese discuţia. 

— Ce păcat că tatăl tău n-a putut veni. 

— Ce ciudat că ai spus acest lucru, mamă. 

— Serios, dragul meu? 

— Nu l-am invitat la nuntă pe tatăl meu, pentru că nu 
am ştiut cui să-i trimit invitaţia. 

Îşi înălță sprâncenele smulse. 

— Sloane, dragul meu. Ce vrei să spui? 

— Îmi pare rău că trebuie să te şochez, mamă, dar tata 
— mal bine zis fostul tău soţ, mi-a spus-o chiar el, de 
ziua mea, la cină. Mi-a explicat foarte clar că nu este 
tatăl meu. Mi-a spus să te întreb pe tine. Şi chiar aş vrea 
să ştiu cine este, dacă nu te superi. 

Pentru o clipă, amuţi. lar apoi îi spuse: 

— Sloane, zău aşa! Tonul ăsta sarcastic nu-şi are 
rostul. 

Îşi scutură buclele aurii şi îşi mişcă uşor crinolina. 

— Ce sugestie incredibil de vulgară. 

— Nu te preface că nu știi. 

Îl privi cu ochii ei mari, albaştri, şi răsuci umbreluţa. 

— Ah, Sloane. Doar nu l-ai crezut? 

— De ce să nu-l cred? 

— Pentru că ştii cât de mult mă urăşte. Este un om 
oribil, dragul meu, şi a vrut să lovească în mine prin 
tine. Să mă facă nefericită. Şi acum, îi puse o mână pe 
braţ, iar cu cealaltă, înmănuşată în piele de ied, de 
culoarea levănțicăi, îi netezi părul negru de pe frunte 
atât de tandru, încât era sigur că văzuse vreun fotograf 
prin apropiere. Nu te încrunta. 

Încercă să-i descreţească ridul dintre sprâncene şi 
strigă veselă: 

— Este ziua nunţii tale! Şi cred că este timpul să tai 
tortul! 

Aproape reuşise să treacă peste incident. Spring 
Kentfield era o actriţă destul de bună. Dar pauza aceea 
de-o fracțiune de secundă o trădasc. 

Sigur, nu conta. Făcuse cea mai mare greşeală din 
viața lui şi nu-l liniştea cu nimic să ştie că era unicul 
vinovat. 


Ă Capitolul 13 
In aprile 1984, la aproape un an de la nunta lui, în 
timp ce stătea singur în pat, într-un hotel din Acapulco, 

al cărui nume nu şi-l amintea, Saint ştia că se terminase 
cu căsătoria lor. 

Fusese un an cumplit, care putea fi rezumat, 
retrospectiv, în patru scene reprezentative. Amintirile 
lor se amestecau în memoria lui ca nişte mireseme 
otrăvitoare. 

Iulie — jucau tenis împreună, la ranch... 

Terenul roşiatic se înfierbântase aproape de prânz. 

Fletcher servea. Îşi arcui spatele şi ridică racheta. 
Sânii se întăriră. Nu purta altceva decât o bentiţă, benzi 
elastice la încheieturi, tenişi şi şosete scurte cu cozi bleu 
la spate, ca să le fixeze. Iar în rest era complet goală. 

Servi puternic şi drept. Saint respinse mingea şi alergă 
la fileu. Juca sălbatic, tulburat de sânii ei goi, săltăreți. 
Fletcher dădu mingea în boltă, iar el o trimise dincolo 
de teren, în tufişurile de oleandri. Fletcher râse. O voce 
bărbătească din spatele gardului viu strigă: 

— Acum va trebui să încetaţi jocul, doamnă 
Treadwell. Vor aduce armăsarul. 

Fletcher stătea în vârful degetelor, cu capul înclinat 
într-o parte. Apoi, aruncă racheta pe bancă şi alergă la 
poartă, făcându-i semn lui Saint. 

— Repede! 

Saint ridică din umeri şi apoi o urmă, adâncindu-se în 
tufişurile de oleandri, străbătute de o cărare îngustă. 

Fletcher se opri lângă gard şi dădu la o parte frunzişul. 
Saint se uită peste umărul ei. Văzu o curte mică, 
încadrată de frunze şi flori roz, strălucitoare. Înăuntru, o 
iapă murgă, înaltă, se mişca de pe un picior pe altul, în 
timp ce un mânz foarte tânăr îşi băga nasul sub burta ei. 
Un bărbat solid — veterinarul, îi şopti Fletcher — stătea 
lângă iapă, cu mâna pe gâtul ei. 

Uitându-se peste umărul lui Fletcher, neştiind la ce să 
se aştepte, Saint îl văzu pe veterinar încordându-se; se 
vedea că era îngrijorat, după cum întorsese capul. Ceva 
masiv, foarte periculos se apropia. Saint auzi un ropot 
înfundat de copite, care făcu pământul să tremure; voci 
de bărbaţi; bufnituri; plesnituri, înjurături în spaniolă. 

Şi apoi, armăsarul se năpusti în curte. Trumpet Call 
avea un greabăn de şaptesprezece palme, o tonă de 
carne şi muşchi. Doi mexicani de-abia reuşeau să-l ţină 
în frâu. 

— Este un ticălos, murmură Fletcher, plină de 
admiraţie, un ticălos fără milă. O dată, era cât pe ce să-i 
smulgă braţul unui tip. Nu m-aş apropia la trei metri de 
el. 

Pentru o secundă, Saint uită de Fletcher şi de tot ce se 
afla în jurul lui. Trumpet Call era un animal atât de 
frumos, încât îl admira fără rezerve. Coama neagră a 
armăsarului sclhpea în soare. Excitată la culme, iapa îşi 

zbârlise părul şi îşi curbase gâtul într-un arc exagerat, 
care-i amintea lui Saint de caii din vechile tapiserii 
flamande. Trumpet Call era deja îngrozitor de excitat de 
mirosul iepei, iar penisul său rigid se ridica până 
aproape de chişiţă. 

— Nu-i aşa că este grozav? 

Fletcher îşi frecă sânii de spatele lui gol. Apoi, îi 
desfăcu fermoarul şortului, băgă mâna înăuntru şi 
începu să-i maseze membrul. 

— Ai mai văzut asemenea penis? Ce n-aş da să fi fost 
în locul iepei... 

— Nu. 

Saint încercă s-o dea la o parte. Scena care se derula 
în faţa lui îl fascina şi îl uluia în acelaşi timp. Ceea ce 
făcea Fletcher era o parodie umilitoare, în comparaţie cu 
împreunarea catastrofică din ţarc. 

— Nu face asta. Nu aici. 

— De ce nu? şuieră Fletcher. Nu fi atât de pudic. Caii 
n-au cum să ne miroasă. Nu stăm în direcţia vântului. 
Nimeni nu poate să ne vadă. Îţi spun eu că n-o să afle 
nimeni. 

Dar Saint era însurat deja de două luni şi îşi dădea 
seama, cu inima strânsă, că ştiau, de fapt. 

Veterinarul în mod sigur, iar mexicani, mai mult 
decât probabil. Îşi imaginase deja privirile lor curioase 

şi zâmbetele ascunse; ajunsese ţinta glumelor grăjdarilor 
şi argaţilor. Ultima achiziţie a lui Fletcher. Era bucuros 
că nu înţelegea decât câteva cuvinte în spaniolă. 

Între timp, Saint descoperise ceea ce ştia probabil tot 
ținutul, poate chiar tot statul de ani de zile: Fletcher 
Megraw era avidă după sex; avea o listă cu toţi bărbații 
pe care-i folosise şi-i aruncase. Ţinea o statistică foarte 
exactă. Se plânsese de prestația veterinarului, chiar în 
prima săptămână a lunii lor de miere. Acum, după ce se 
măritase, se pare că nu mai avea nevoie să se prefacă. 

— L-am încercat o dată şi l-am aruncat. Ce bleg. 
Spunea că mă iubeşte şi că vrea să fug cu el. Îţi 
imaginezi? L-am tratat ca pe un rahat şi cu toate acestea 
venea să-l batjocoresc. Cred că unii oameni simt o 
plăcere deosebită să fie batjocoriţi. 

— Eu unul nu mă încadrez în această categorie, zise 
Saint, încordat. Ar fi bine să nu încerci aşa ceva cu 
mine. 

— Nu, îi promise ea, apăsându-şi trupul de al lui. 

Regulează-mă acum, Saint, chiar acum, arată-mi cum 
m-ai pune la punct. Hai s-o facem lângă perete, aici, 
acum... 

— Aici? Eşti nebună? O să apară cineva. 

— Cui îi pasă? 

Şi o ascultase; făcuse dragoste pe alee, lângă hotel, la 

ora zece noaptea. Din fericire, nu apăruse nimeni, deşi, 
probabil că nu i-ar fi păsat, pentru că impulsurile ei de 
moment erau teribil de excitante. 

Armăsarul se apropia de iapă, ridicându-şi copitele cu 
o precizie delicată, ca la un dresaj. Iapa se feri, cu 
mânzul alături. 

Unul din mexicani îl luă de acolo, iar altul apucă iapa 
de hăţuri şi o mângâie pe nas. Animalul pufni şi îşi turti 
urechile. 

Trumpet Gali, cu coama în vânt şi nările fremătând, 
îşi frecă nasul de gâtul ei mătăsos şi îi dezmierdă 
urechile cu botul. Din pieptul iepei ieşeau nişte sunete 
ciudate. Armăsarul încercă s-o încalece, iar iapa începu 
să bată din copite. Oamenii care o ţineau strigară şi 
înjurară. Unul din ei fu trântit la pământ, pe spate, şi fu 
cât pe ce să fie lovit în cap. 

În spatele lui Saint, Fletcher gemu şi îşi înfipse dinţii 
în gâtul lui. Apoi se întoarse, se aplecă şi se sprijini cu 
mâinile de genunchi. 

— Hai. Imaginează-ţi că sunt iapa. Hai, regulează-mă 
în acelaşi timp cu animalele. Începe o dată, pentru 
numele lui Dumnezeu. 

Neajutorat, gemând fără să vrea, o apucă de şolduri şi 
o străpunse, înfierbântat. Saint închise ochii. Fletcher se 
lovea cu fundul de el şi îşi încorda muşchii vaginali 

puternici în timp ce o penetră cu atâta forță, încât era 
gata s-o doboare. Îşi încleştă mâinile pe sânii ei tari şi 
rotunzi, smulgându-i carnea. Ştia că, după aceea, îşi va 
examina vasele de sânge sparte şi vânătăile, zâmbind 
încântată. 

Împreunarea dintre Trumpet Call şi iapă atinse 
apogeul. lapa avea spumă roşie pe buze. Mânzul 
necheza trist, într-un colţ, unde fusese legat de gard. 
Armăsarul scoase nişte strigăte feroce. 

— Da, gemu Fletcher, da, da, da. 

Saint îi astupă gura cu mâna, dar îi muşcă degetele. 

Septembrie, în dormitorul lor... 

— Dacă vei încerca să mă părăseşti, îi spuse Fletcher, 
râzând, te ucid. Ştiai? 

Stătea întinsă pe spate, în pat, goală complet, în afară 
de un mic sutien negru de dantelă, pe care şi-l scoase 
imediat şi-l aruncă pe podea. 

— ŞI apoi, îl anunţă ea, mângâindu-şi sfârcurile, o să 
mă sinucid. Cu ajutorul micuţului meu prieten. 

Se dădu jos din pat şi se îndreptă spre dulap. 

— Vrei să ţi-l prezint? Uite. Aici locuieşte. Este un 
diavol micuţ. Nu-i aşa că-i drăgălaş? 

— Nu, zise Saint pe un ton sec, uitându-se la Mauser- 
ul cu mâner sidefat din sertarul plin cu chiloţii de 
mătase, vibratoare, bikini, sutiene. Nu-mi place deloc. 

De unde dracu” îl ai? 

— Mi l-a dat tăticu”, se lăudă Fletcher. Tăticu” vrea 
să-mi port singură de grijă. Tăticu” mă iubeşte. 

Saint îl acostă pe Harlan Megraw a doua zi. 

Era prima oară când Saint îl găsea singur pe socrul 
său de o lună de zile. El unul avea impresia că îl evită, 
pur şi simplu. 

— Domnule Megraw, aş vrea să vă vorbesc. 

— Sigur, fiule, oricând. 

— Este vorba de Fletcher. 

Harlan Megraw lungi imediat pasul. 

— Hai să mergem mai bine... Trebuie să mă întâlnesc 
cu un proprietar. 

— Nu-mi place că are o armă. 

— Uite ce este, fiule. Eu i l-am dat. 

— Ştiu. 

— Eu sunt tot timpul plecat, tu ai treabă la San 
Francisco, trebuie să se apere cu ceva. 

Saint se grăbea să țină pasul cu el. 

— Dar ea nu-l consideră o protecţie. Se distrează. 
Crede că este o jucărie, domnule Megraw. 

— Harlan, băiete. Spune-mi Harlan. Te-am rugat de 
nu ştiu câte ori. 

— Harlan, vorbesc serios. Trebuie să discut cu tine. 
Fletcher are nevoie de ajutor. Este bolnavă. 

— Mie mi se pare foarte bine. Ce are? 

Bărbatul se înroşi la faţă. Pentru un tip care-şi 
petrecea timpul crescând cai de rasă, era exagerat de 
pudic, când venea vorba de oameni. 

— Nu cumva...? Este... 

Lui Saint îi venea să urle de disperare. 

— Nu este gravidă. Nu are nevoie de un ginecolog, ci 
de un psihiatru. 

Harlan Megraw încremeni în loc şi se înnegri la faţă. 

— Ce vrei să insinuezi? Că fiica mea nu este întreagă 
la cap? Află că este la fel de sănătoasă ca noi doi. 

— Nu-i vorba de asta domnule... Harlan. Sexul este 
problema. 

— Sexul? 

Harlan Megraw clătină din cap. 

— Sigur, băiete. Până acum, şi-a făcut de cap, dar s-a 
terminat. S-a măritat. O să se liniştească. 

ÎI privi atent pe Saint. 

— Sper că nu eşti... adică îţi plac femeile, nu? 

Saint încuviinţă din cap. 

— Atunci este bine. 

Harlan Megraw oftă şi băgă mâna în buzunar. 

— Vrei un trabuc? 

— Nu, mulţumesc. 

Megraw îl privi suspicios, ca şi când un tip care nu 

fuma trabuc n-ar fi fost suficient de bărbat. 

— Soţia ta este o femeie frumoasă, cred că ai 
remarcat. Bărbaţii au început să se ţină după ea de când 
avea unsprezece — doisprezece ani. 

— Îmi imaginez, zise Saint. 

— Dar acum s-a terminat. Este soţia ta, aşa că va 
trebui să te porți frumos cu fetiţa mea, adăugă Megraw. 
Ţi-am mai spus-o şi altădată şi ţi-o spun şi acum. 
Poartă-te frumos cu ea — dacă îţi vrei binele. 

Decembrie, la Bally’s, Reno, la o convenție a 
proprietarilor de animale de rasă... 

Fusese o experienţă suprarealistă, să stea la un mare 
hotel, care adăpostea cel mai grozav cazino din lume. 
Era o atmosferă deosebită, unde ziua şi noaptea se 
întrepătrundeau, unde timpul nu conta, unde uşile de la 
ieşire erau vopsite în roşu, ca să dea iluzia unui amurg 
veşnic. 

Dineul de gală avu loc în a treia seară. Fletcher era 
superbă, îmbrăcată într-o somptuoasă rochie de vară, de 
culoarea piersicii, care costase cinci mii de dolari, cu 
paiete roz şi aurii. Harlan Megraw era foarte mândru de 
frumoasa lui fiică — îi zâmbise, o mângâiase pe obraz şi 
o alintase. 

Înainte de cină, Fletcher voise să se joace cu noua ei 
jucărie — nişte cătuşe de poliţie. Îi ceruse lui Saint s-o 

prindă de pat şi s-o bată, iar el refuzase. Ţipase la el, 
furioasă, şi ieşise din cameră, trântind uşa în urma el. 

Apoi, se purtă rece cu el, toată seara, zâmbindu-i doar 
tatălui ei şi refuzase să danseze sau să urmărească 
spectacolul. 

— Mă duc să joc la ruletă cu tata, îi spuse Fletcher, 
concendiindu-l. Avem o grămadă de bani. 

Peste o jumătate de oră, o văzu alături de tatăl ei, la 
ruletă, cu un teanc de o sută de dolari în faţă. 

Megraw îl îndemnă: 

— Vino, fiule. Încearcă-ţi norocul. 

Dar Saint clătină din cap. 

— Nu în seara asta. 

Socrul lui îl privi neîncrezător, ca atunci când îi 
refuzase trabucul. 

— Cred că nu sunt un jucător pasionat, îi explică 
Saint. 

Cinci ore mai târziu, Saint îşi sprijini fruntea de 
fereastra rece, privind departe, în zare, şirul nesfârşit de 
maşini mergând spre sud, în deşert, pe autostrada 1-395. 
Către vest, autostrada 80 se arcuia spre Sierra Nevada, 
ca o fâşie întunecată, deasupra căreia atârna o lună rece, 
sclipitoare. 

Nu reuşise să doarmă. La ora două a.m., puţin 
îngrijorat, se întorsese la cazino, s-o caute pe Fletcher, 

dar nu era acolo. Şi apoi se întrebă, în dimineaţa rece, 
întunecată: 

— Oare unde o fi? spuse el lunii, munţilor şi vântului 
îngheţat. Ce-o face? Şi cu cine? 

Auzi un zgomot la uşă şi i se zbârli părul pe ceafă. 
Fusese un zgomot atât de ciudat, încât îl făcu să se 
întoarcă de la fereastră. 

Apoi, se mişcă clanţa. 

Străbătu camera în fugă, afundându-şi picioarele 
goale în covor şi trânti uşa de perete. 

Fletcher stătea în prag, zâmbindu-i. Era umflată la 
faţă şi plină de vânătăi. Avea sânge pe dinţi şi rochia ei 
roz-aurie atârna în fâşii. 

— Cristoase! 

Saint o luă în braţe, o duse în patul rotund, enorm, şi-i 
scoase cu grijă rochia. Sânu erau plini de vânătăi şi avea 
o rană sângerândă pe gât. 

— Este O.K., Fletch. Trebuie să te odihneşti. O să 
chem doctorul. Și poliția. 

Care era numărul de telefon al poliției, în statul 
Nevada? Trebuia... 

— Cine dracu” ţi-a făcut asta? 

Fletcher murmură cu buzele ei umflate: 

— Nu chema poliţia, nu! 

— Soţia mea este rănită, zise Saint la telefon. A fost 

bătută crunt. Are nevoie de ajutor, imediat. 

O privi îngrozit. 

— Ah, Doamne, Fletch. 

Fata se uită la el. De-abia putea deschide ochii, dar se 
vedea că era drogată, visătoare şi mulţumită. 

— Nu ştiu cine este, spuse ea satisfăcută. L-am 
cunoscut la ruletă. Cred că era un mafiot. Nu vreau să 
vină poliția. 

— Saint o privi neajutorat. 

— De ce ai făcut asta, Fletch? Spune-mi de ce? o 
întrebă el. 

— Pentru că tu n-ai vrut. 

— Drept cine mă iei? 

— Ai face-o dacă m-ai iubi. Dar nu mă iubeşti, nu-i 
aşa? Nu m-ai iubit niciodată! exclamă ea şi izbucni în 
plâns. 

Iar acum, la Acapulco, în aprilie, se terminase totul. 

Saint încercase să se refugieze restul iernii şi la 
începutul primăverii, în muncă. Lucrase cu Vera la 
proiectul lor Starfire. 

Fletcher devenise din ce în ce mai suspicioasă, în 
privinţa Verei. 

— Nu cumva ai o pasiune bolnăvicioasă pentru 
femeile grase? 

Saint ştia că trebuia să scape de ea şi asta cât mai 

repede. Zilele petrecute în San Francisco erau adevărate 
oaze de linişte şi, de fiecare dată, regreta tot mai mult 
când se întorcea la Fletcher. 

Îi venea din ce în ce mai greu să-şi amintească de 
clipele fericite petrecute împreună... pentru că trebuie 
să fi fost şi asemenea momente, nu-i aşa? Să-şi aducă 
aminte că fusese blândă cu el, o dată! Dar acum îşi 
dădea seama că îl răsplătise de fapt pentru că trecuse 
testul ei şi o violase. 

La începutul lui aprilie, îi spuse: 

— Nu mai putem continua aşa. 

Iar Fletcher îl aprobă. 

— Mă bucur că ai aceeaşi părere cu mine. Este timpul 
să ne mutăm. Să avem casa noastră. 

— Nu la asta mă refeream. 

— Mă gândeam că Palm Springs ar fi potrivit, zise 
Fletcher. Este superb. Nu există poluare. Şi putem juca 
tenis. 

— Trebuie să discutăm, Fletcher, trebuie să discutăm 
la modul serios. 

Aşa că veniseră la Acapulco, într-un hotel frumos, cu 
căsuțe şi piscine individuale, construite în anii '30 
pentru cei foarte bogaţi, care voiau să se ascundă de 
restul lumii. 

În cea de-a doua după-amiază era cald şi liniştit. De 

fapt, era atât de linişte, încât Saint distingea fiecare 
sunet. 

O luă pe cărarea pavată cu pietre albe dintre piscina 
din stânga şi palmierii miniaturali din dreapta. 

Uşa căsuţei lor era deschisă. Saint intră, atras de 
sunete. Sandalele lui nu se auzeau pe podeaua de gresie. 
Dar încremeni în pragul dormitorului, uluit de scena din 
faţa lui. N-o s-o uite niciodată. 

Fletcher era întinsă pe spate, în patul lor, cu braţele 
răstignite şi picioarele desfăcute. Un bărbat gol 
îngenunchease între ele şi îşi îngropase faţa în părul ei 
blond, pubian. Saint nu-i vedea decât capul cu păr 
negru, creţ, şi auzea clipocitul limbii sale. Avea un cuțit 
în mână, cu vârful aşezat pe stomacul lui Fletcher. Soţia 
lui ținea ochii închişi şi gemea. 

— Da, da, da, fă-o, acum. 

Iar Saint văzu îngrozit că bărbatul o zgârie pe burtă cu 
cuțitul, lăsând o dâră roşie, în timp ce Fletcher începu să 
tipe, în culmea plăcerii. 

Bărbatul înălță capul, se întoarse şi-l văzu pe Saint. 

Dar nu era deloc un bărbat, ci un adolescent, de numai 
şaisprezece ani. Saint citi groaza în ochii lui. Se făcuse 
cenuşiu la față. Începu să bolborosească în spaniolă, 
îngrozit, deşi avea cuțitul în mână. Îi spunea probabil că 
Fletcher îl obligase s-o reguleze. Probabil că îl şi plătise. 

lar Saint era convins că aşa fusese. De aceea, 
încuviinţă din cap şi-i făcu semn puştiului să iasă. 

Băiatul se strecură pe lângă el, cu cuțitul atârnându-i 
între degete, neajutorat. Scena ar fi putut să fie de-a 
dreptul comică, se gândi Saint. După ce se văzu afară, 
nevătămat, o rupse imediat la fugă. 

Fletcher se rostogoli languros pe-o parte, îşi frecă 
palmele de stomacul însângerat, îşi linse degetele şi 
râse. 

— Eşti nebună. Nebună de legat, îi spuse Saint. 

— Pur şi simplu plutesc, îi zise ea. Vrei să te simţi şi 
tu la fel? Du-te în baie. Tipul mi-a lăsat nişte droguri. 

Intră şi găsi o grămăjoară de praf alb pe oglinda lui 
Fletcher. 

— Grozav, era tot ce ne mai lipsea. 

Aruncă pudra de cocaină în WC şi trase apa. 

— Hei, îi strigă Fletcher, ameţită — de ce ai făcut asta? 

Se întoarse în dormitor şi se aşeză pe pat, privindu-şi 
soţia, neajutorat. 

— Ah, Doamne, târfă amărâtă ce eşti, zise el, în cele 
din urmă, de data aceasta va trebui să fii ajutată. Nu te 
mai las. Mâine dimineaţă ne întoarcem în California. 

— Ce-ai spus? pufni ea, îngustându-şi ochii. 

— Am spus că ai nevoie de ajutor. 

— Nu, mai înainte. 

— Am spus „târfă amărâtă”. Şi să ştii că-mi pare 
sincer rău pentru tine, Fletch... 

Se repezi la el. 

— Ticălosule! Să nu îndrăzneşti să mai spui aşa ceva. 
Niciodată. N-am nevoie să fiu compătimită. 

— Fletch... 

Se desfigurase la faţă. 

— Pleacă! 

— Nu! clătină el din cap. Nu te las. 

— Ba aşa ai să faci. Nu te vreau. Dacă rămâi, o să ip 
şi o să le spun că tu m-ai tăiat. 

Se năpusti să-i scoată ochii. Saint se feri, o prinse de 
mâini şi o trânti pe pat. Se zbătea sub el, atât de 
puternic, încât de-abia putea s-o stăpânească şi îi 
sclipeau ochii de furie. Apoi, mânia se evaporă brusc, 
înlocuită de o dorinţă animalică. 

Îşi linse buzele, îi zâmbi, şi-l pipăi între picioare. 

Cutremurându-se de silă, Saint îi dădu drumul şi se 
ridică. 

— Încetează. 

Dar Fletcher se dovedi mai iute ca el. Se dădu jos din 
pat şi-l apucă de braţ. 

— Nu, Saint, n-am vrut. Nu trebuie să pleci. 

— Îmi pare rău, Fletch, murmură el. 

Apoi ieşi pe uşă şi străbătu curtea spre hotelul 

principal. Trecu prin holul răcoros, decorat cu vitralii, 
mobilier din piele şi o recepţie lungă, unde un grup de 
turişti îmbrăcați în haine viu colorate făceau rezervări 
pentru pescuitul în adâncuri de mâine. Fletcher, în 
pielea goală, lipăia după el. 

— Saint. Opreşte-te. Aşteaptă... 

Dar el o ignora. Văzu câteva taxiuri parcate sub 
frangipani. Se sui în primul şi trânti portiera. 

Fletcher bătu în geam. Şoferul se uita agitat când la 
ea, când la Saint. 

Dar figura lui hotărâtă îl lămuri probabil, fiindcă 
porni din loc. Degetele însângerate ale lui Fletcher 
murdăriră fereastra şi ecoul ţipetelor ei cutremurătoare 
făcu aerul să vibreze. 

— O să regreți, Saint. Pe mine nu mă părăseşte 
nimeni. Îţi jur că o să-ţi pară rău. 

N-o luase în serios, deşi ar fi trebuit. 

Mult prea târziu îşi dăduse seama că ar fi trebuit să se 
ducă direct la aeroport când o părăsise pe Fletcher. Ar fi 
trebuit să ia primul avion şi să plece, indiferent unde. În 
schimb, el se duse la alt hotel. 

Dar nu putea s-o părăsească. 

O sună din noua lui cameră, la alt hotel, să vadă dacă 
se simţea bine, dar nu răspunse nimeni. Saint era gata să 
se întoarcă, dar n-o făcu. Însă lăsă vorbă unde putea fi 

găsit dacă Fletcher voia să-l vadă. Era trist, furios şi se 
simţea vinovat. După ce trecuseră câteva zile şi nu primi 
nicio veste de la ea, ieşi, se plimbă kilometri în şir şi se 
întoarse la hotel la miezul nopții. 

Se duse la culcare... şi fu trezit la ora trei dimineaţa, 
împins în gât de ţeava unui pistol. 

Complet dezorientat, se uită la cei doi oameni aplecaţi 
asupra lui şi strigă. 

Cel cu pistol, îi spuse într-o engleză stâlcită că erau 
poliția federală, departamentul de narcotice şi voiau să 
afle unde pusese marfa. 

Saint clătină din cap, uluit. 

— Care marfă? Ce vreţi să spuneţi? 

Ţeava pistolului îi străpungea obrazul şi simţea 
sângele în gură. Celălalt bărbat intră în baie. Saint îşi 
linse buzele uscate. 

— Cred că este o greşeală, zise el. 

Era prea ametit ca să fie speriat, cu adevărat. Nu putea 
fi decât o greşeală, bineînţeles. 

Apoi, bărbatul ieşi din baie cu săculeţii de plastic, 
plini cu pulbere albă. Îi ridică să-i vadă şi Saint. 

— Avea şi un cuţit, îi spuse el, partenerului său. 

Saint simţea că-i vine rău. 

— Nu sunt ale mele. Nu le-am văzut în viaţa mea. Şi 
nu am avut niciodată un cuțit. 

Poliţiştii îl ignorară şi-l traseră din pat, ordonându-i să 
se îmbrace. Apoi, cu cătuşele la mână, fu împins în 
ascensor, târât prin hol sub privirile uluite ale 
recepţionerului din schimbul de noapte şi ale câtorva 
turiști şi băgat într-o maşină. 

Înaintară pe străzile umede, către cartierul poliţiei. 
Acolo, Saint fu legat ore în şir de o ţeavă cu apă 
fierbinte, până când îi dădură o hârtie, dactilografiată în 
spaniolă, s-o semneze. Îi spuseră că era declaraţia lui. 

Saint clătină din cap. 

— Nici gând. Este o nebunie. N-o să semnez aşa 
ceva. Vreau un avocat. 

Îl obligau să semneze; i se explică la început cu 
răbdare că ar fi mult mai bine pentru toți şi, mai ales 
pentru el. La urma urmei, de ce nu voia să semneze? 
Dovada era cât se poate de clară: cocaina, cuțitul. Şi 
martori care o văzuseră pe biata fată, alergând goală şi 
sângerând prin hol. 

— Nu, zise Saint. 

Tot nu înțelegea. El era Sloane St John Treadwell 
Junior din Statele Unite, un tip tânăr, deştept, bogat, cu 
relații. 

Nu putea să dea de necazuri, nu-i aşa? 

Cel care-l interoga clătină din cap. 

— Nu eşti deloc băiat deştept. 

Apoi, cu cătuşele la mâini, fu aruncat pe spate, pe o 
masă de lemn. 

Câţiva bărbați îl apucară de picioare, alți doi îl luară 
de urechi şi de păr, în timp ce altul îi deschise gura şi-i 
îndesă pe gât nişte cârpe urât mirositoare. Alt polițist, 
stătea în faţa lui, contemplativ, clătinând o sticlă cu apă 
minerală, în timp ce îl ţinea strâns de nas. Saint începu 
să se zbată, sufocat. Îi clocotea sângele în cap. ÎL ardeau 
plămânii. Faţa bărbatului, mâna şi sticla de apă minerală 
păliră în beznă. Apoi, cu milă, degetele dure se relaxară. 
Sticla de apă minerală — află el mai târziu — era plină cu 
sos Tabasco, îl lovi în cap şi-n piept. Auzea nişte sunete 
incredibile şi îşi dădu seama în cele. Din urmă că erau 
propriile sale strigăte. Tresări cuprins de un spasm. 
Patru bărbaţi de-abia reuşeau să-l ţină. 

După o pauză destul de lungă, în care îl lăsară acolo, 
gemând, îi sugerară din nou să semneze. 

— Dracu” să vă ia! exclamă Saint. 

Poliţiştii o luară de la început. 

După a treia perioadă de agonie, şi mai prelungită, îşi 
dădu seama că nu conta, de fapt, ce spunea. Îi vor 
smulge declarația până la urmă, indiferent cum. Şi erau 
dispuşi să continue. Puteau merge la nesfârşit. Şi aşa vor 
face. 

După ce semnă, toţi se relaxară şi deveniră prietenoși. 

De îndată ce putu să vorbească, ceru din nou un 
avocat şi îi spuse că va avea, doar era dreptul lui, nu? 

Între timp, fusese băgat într-o celulă de două 
persoane, unde erau deja cinci. 

Saint îşi spuse: Mie nu mi se poate întâmpla aşa ceva. 
Nu-mi vine să cred. Cum au putut? 

Şi uite că putuseră şi, se gândi el, îngrozit, puteau face 
ce doreau cu el şi nimeni din lumea exterioară nu avea 
cum să-l ajute, pentru că nimeni nu ştia că se afla acolo. 

Însă i se promisese cel puţin un avocat. Saint îşi puse 
toate speranţele în avocat. Era ultima sa şansă. Avocatul 
o să-l asculte. Va înţelege adevărul, va şti că făcuseră o 
greşeală îngrozitoare. Lui Saint o să 1 se facă dreptate... 

Avocatul Domingo Beltran era un tip moale, cu un 
cap în formă de pară, într-un costum albastru din 
supraelastic şi o mulţime de inele. În timpul interviului, 
picioarele lui micuţe, în pantofi negri, lustruiţi, nu se 
dezlipiră de podea. Vorbea foarte prost englezeşte. 

Ascultă povestea lui Saint şi îşi şterse unghiile cu o 
batistă cu monogramă. 

După aceea, studiindu-şi atent manichiura, murmură: 

— Vrei să spui că drogul a fost... pus de soţia ta? 

— Da, ea a aranjat totul. Am avut o neînțelegere. 

Se aplecă spre el. 

— Senior Beltran, eu nu ştiu absolut nimic despre 

cocaină. Nu înţelegi? Totul este o înscenare. A vrut să 
se răzbune. 

Senior Beltran plescăi din limbă. Sunetul acesta ar fi 
putut să însemne orice: simpatie, indiferenţă, apatie. 

Saint inspiră adânc. 

— Senor Beltran. Vreau să-mi schimb declaraţia. 
Sunt nevinovat. 

Avocatul îşi întinse degetele, să-şi studieze inelele. 

— Dar, domnule... 

Se uită la hârtia din faţa lui. 

— ... Treadwell. 

Nu reuşea să pronunţe „w”. 

— Îmi pare rău. Este imposibil. Ai semnat deja 
declaraţia. 

— Dar ştii foarte bine de ce am semnat-o. M-au 
torturat. 

— Tortura, zise senior Beltran blând, este un lucru 
cumplit. 

— Declaraţia mea nu este valabilă, insistă Saint. Şi 
voi spune acest lucru la proces. 

— Claro. 

Avocatul încuviință din cap. 

— Şi o să arăţi completului de judecată urmele de pe 
corp, nu-i aşa? 

Saint îl privi nemișcat. 

— Ah, Cristoase! exclamă Saint. 

Avocatul îl aprobă, politicos. Iar apoi, îl ului, când îi 
răspunse într-o engleză impecabilă: 

— Aveţi toată înţelegerea mea, senor Treadwell... 

Procesul nu dură mai mult de zece minute. 

Se formulă acuzarea: Crimen contra la salut. O 
acuzaţie foarte gravă. Se citi declaraţia sa şi fu întrebat 
dacă avea ceva de adăugat. Bineînţeles că avea — o 
mulțime de lucruri. Se revoltă împotriva acestui proces- 
parodie. Toţi păreau plictisiţi şi enervaţi că trebuiau să- 
şi piardă timpul cu el. O fată grasă, machiată strident, se 
apucase deja să încheie actele, dactilografiind la o 
maşină veche demodată. 

Apoi, le prezentă judecătorului. 

— Quinze anos, zise judecătorul, semnă actele şi le 
dădu funcţionarului care le ştampilă. 

Cincisprezece ani! 

Saint ştia că viaţa se sfârşise pentru el. 

Partea treia 


Capitolul 14 

Era într-o miercuri. Miercurea şi vinerea dimineaţa, la 
8 a.m. Punct, Victor Diamond lua micul dejun la Polo 
Longe, cu Jason Brill, secretarul său personal. Ocupa 
întotdeauna aceeaşi banchetă şi comandau acelaşi lucru: 
suc natural de portocale, o brioşă şi ceai de plante 
pentru Diamond, iar Brill, care suferea de ulcer, bea un 
pahar cu lapte. 

Diamond era exagerat de înalt, grizonat, cu ten 
întunecat şi trăsături vultureşti ca un rege al ţiganilor, în 
timp ce Brill era un tip mic de statură, palid, în costum 
negru de mătase. Însă, împreună, alcătuiau o echipă 
formidabilă, iar aici, timp de o oră şi un sfert fix, 
Diamond ţinea o şedinţă neoficială, deşi doar câţiva 
aleşi îndrăzneau să se apropie, şi chiar şi aceştia 
trebuiau să treacă peste expresia împietrită a lui Brill. 

Când se făcea ora nouă şi un sfert plecau la 
Studiourile Omega, unde Diamond, unul dintre cei mai 
mari producători din ţară, îşi conducea propriul său 
imperiu şi se bucura de mai multă putere şi privilegii 
decât David Zimmerman, directorul executiv. 

În această dimineaţă, până acum, doi oameni veniseră 

la masa lui. 

Primul vizitator era Max Frank, agent de bursă, care 
se ocupa de interesele lui Diamond într-o companie 
mixtă, engleză, cu finanţare vest-germană. 

Frank fu urmat de Sidney Farell, vedetă feminină 
principală din Danger Wind, la Omega, care dorea să 
rezolve problemele unei alte vedete. 

— Lucrăm atât de bine împreună. Nu suport că este 
prins în acel serial TV stupid. N-ai putea trage nişte 
sfori? Ştiu că ai putea, dacă ai vrea. 

Diamond zâmbi. Se pricepea foarte bine să tragă sfori. 

— Poţi să te bazezi pe mine. 

Sidney plecă, mulţumindu-i din tot sufletul. 

— Arnie Blaize se îndreaptă spre noi, murmură Brill. 

— Nu, spuse Diamond. 

Arnie Blaize devenise o pacoste. Avea un film 
ştiințificofantastic, pe care voia să i-l dea lui Diamond, 
să-l returneze. Îl asedia pe Brill de săptămâni în şir să-i 
fixeze o întâlnire. 

— Astfel de creaţii nu au succes, îl refuzase Diamond 
ferm, uită-te la Dune. 

Dar Arnie era enervant de insistent. Se folosise chiar 
şi de numele lui Spring Kentfield, ca să ajungă până la 
el. Ar fi trebuit să-l cunoască mai bine. Diamond nu 
putea fi cumpărat şi mai ales nu prin intermediul unei 

actriţe de doi bani, pe care n-o respecta deloc. 

— Bună dimineaţa, domnule Diamond. 

Diamond dădu din cap, lipsit de entuziasm. Jason 
Brill îl străfulgeră pe Arnie cu o privire care ar fi 
pulverizat granitul, dar Arnie nu se lăsa. 

Îi zâmbi lui Brill şi se aşeză neinvitat pe banchetă, 
lângă Diamond, deschizând o servietă neagră din piele, 
din care scoase un plic gros şi-l puse pe masă. Apoi, îi 
întinse mâna politicos lui Diamond. 

— Nu ne-am cunoscut personal. Sunt Arnold Blaize. 
Spune-mi Arnie, dacă vrei. 

— Da, ştiu, zise Diamond şi îi strânse mâna, prost 
dispus. 

Nu voia să aibă de-a face cu Arnold Blaize, un idol 
adolescentin, care, după părerea lui Diamond, întruchipa 
tot ce era mai rău în industria filmului. El şi Spring 
Kentfield alcătuiau o pereche perfectă. Şi nici nu voia să 
fie agasat de un filmuleţ banal, care nu i-ar aduce nici 
reputație, nici bani. 

— Cred că ai discutat deja cu domnul Brill, zise el. 
Probabil că ţi-a spus... 

— Am vrut să vedeţi despre ce este vorba, domnule 
Diamond. Dacă nu o să vă placă, vă promit că n-o să vă 
mai deranjez. 

Diamond oftă. 

— Bine. 

Se uită la ceasul său Rolex. 

— Ai cinci minute la dispoziţie. 

— Foarte corect. 

Ochu verzi ai lui Arnie îl străfulgerară în timp ce 
scoase din plic o carte de comics-uri şi o puse lângă 
farfuria lui Diamond. 

— Poftim! 

Diamond râse cu voce tare. 

— Zău, domnule Blaize! îmi pierd timpul degeaba. 

— Mi-ai dat cinci minute. Uită-te la ea şi ascultă-mă. 

Vocea lui Arnie era atât de hotărâtă, încât îl 
surprindea şi-l irita. 

— Starfire a devenit deja un cult. Acum, conceptul 
trebuie să se extindă să beneficieze de un public mai 
larg. Este timpul să se facă un film după această carte. 
Avem nevoie să fim susținuți de un studio mare, ca 
Omega, care dispune de publicitatea şi distribuția 
necesară. Dar, mai ales, avem nevoie de un producător 
inteligent. 

Diamond nu avea pic de respect pentru îndrăzneala lui 
Arnie. 

— Sunt flatat că te-ai gândit la mine, zise el, pe un ton 
sec, dar nu pot face nimic, chiar dacă aş vrea. Am 
proiecte de rezolvat pentru următorii trei ani. Dacă vrei 

să transpui această creaţie pe ecran, te sfătuiesc să te 
adresezi pieţei japoneze; ei se ocupă acum de desene 
animate superioare. Pot să te pun în legătură cu cineva 
care... 

Arnie îl întrerupse, nestăvilit. 

— Această carte este numărul patru din serie. Fiecare 
episod are o poveste închegată, personaje grozave şi 
prezentare artistică. Se lucrează la un scenariu. Am 
venit mai întâi la dumneata, domnule Diamond, pentru 
că ştiam că ai imaginaţia şi capacitatea necesare pentru 
a aprecia Starfire la justa ei valoare. 

— Să apreciez? O fantezie semi artistică? 

Diamond se încruntă. 

— Vorbeşti serios? 

— Mai serios ca oricând. Mai avem două minute. 

Diamond zâmbi dispreţuitor. Se uită la Arnie, apoi la 
copertă, care, spre surprinderea lui, nu era prea rea sau 
neinspirată. Titlul Starfire: The Interrogator, nr. 4 din 
saga era scris cu litere mari, pe ecranul unui computer, 
fixat într-un bloc de gheaţă. Blocul plutea într-un peisaj 
extraterestru, cu o geometrie ciudată şi culori sinistre. 
Pe ecran, realizată într-o grafică bine aleasă, apărea faţa 
unei femei cu ochi mari, argintii, sprâncene late şi păr 
des, sclipitor. Încorporată în grafică, apărea informaţia: 
Desene de V. Brown; Text de John Saint. 

Diamond privi ochii femeii. Nu era decât un desen, 
dar ochii aceia îi reţinură atenția. 

Îşi turnă încă o cană de ceai din plante şi începu să 
răsfoiască încet cartea. 

Și fu nevoit să recunoască imediat că da, arta era într- 
adevăr superioară, iar dialogurile lui John Saint 
surprinzător de literare pentru o asemenea creaţie. 

— Cine deține dreptul de autor? îl întrebă el. 

— Vera Brown pentru Starfire. Dar este un 
parteneriat între Saint şi Vera. 

— Şi ce legătură are Spring Kentfield? 

— Este mama lui John Saint. 

— Dar tatăl lui cine este? 

— Sloane Treadwell. De la Treadwell 
Communications. 

— Înţeleg. 

Diamond întoarse paginile, gânditor. 

— Dă-mi mai multe amănunte. 

— ÎI cunosc de mult timp pe Saint, am făcut şcoala 
împreună. Este un tip grozav, foarte talentat. 

Îl descrise pe Saint plin de entuziasm şi spuse în 
concluzie. 

— Acum este un scriitor recunoscut, i-a apărut o carte 
Uşa închisă. Pentru prima carte, a avut succes. A fost 
bine apreciată de critică. 

— Ca să devii un scriitor adevărat, nu este suficientă 
o singură carte. 

— Acum, lucrează la un scenariu, pentru Starfire. 

— Serios? Şi de unde ştie că o să reuşească? 

— Dar ai spus că scrie dialoguri inspirate pentru nişte 
COMICS-urI. 

— Ah! exclamă Diamond, mai lasă-mă în pace. 

Dar continuă să întoarcă paginile studiind fiecare 
desen în parte. Contururile erau îndrăzneţe, culorile 
inspirate. Se întrebă cum de reuşise un artist să 
vizualizeze scenele dintr-o perspectivă atât de 
neobişnuită. 

Starfire însăşi era remarcabil definită pentru un 
personaj de comics-uri. Diamond o studie cum stătea 
îngenuncheată pe o dună de nisip, în pielea goală, 
înconjurată de o vegetație exotică, învăluită parțial în 
vapori. Faţa ei trăda o emoție adâncă, şoc, tristețe, 
nedumerire. Diamond ştiu imediat cum se simţea, era 
pierdută în spaţiu şi timp. Îi intuia gândurile şi aproape 
că îi auzea vocea. Parcă ar fi fost reală. 

— Brown se foloseşte de un model? îl întrebă el, 
brusc. 

Arnie încuviinţă din cap. 

— J.B. Zise el, încrezător, aşteptându-se să-l 
impresioneze, pentru că J.B., cunoscută numai prin 

inițialele ei, era vestită acum. Ei, ce părere ai? îl întrebă 
el, văzând că nu reacţionase. 

Diamond puse ceaşca pe farfurie şi o împinse. Un 
chelner atent o luă imediat. 

— Mai doriţi ceva, domnule Diamond? 

Jason Brill se încruntă. 

— Este târziu. Nouă şi şaisprezece, spuse el, risipind 
imediat vraja lui Starfire. 

Diamond îşi trecu mâna prin păr şi deveni brusc 
distant. Interviul se terminase şi se gândea la alte 
probleme. 

— Ai dreptate, Arnie. Merită. Dar acum trebuie să 
plec. Am o întâlnire. Sună-mă la birou, să discutăm. 

Luă plicul. 

— O să studiez cartea. 

Ajunse la intrarea principală, unde îl aştepta maşina, 
un Jaguar XY-S bleumarin, lucios ca o oglindă. Înainte 
să-şi dea seama că Arnie îl urmărea, Diamond se 
întoarse, domolindu-şi nerăbdarea. 

— Arnie, nu mai am timp. Sună-mă te rog la birou. 

— N-am terminat. O să merg la Omega cu tine. 

Obrăznicia lui depăşea orice limită. Brill era 
scandalizat şi Diamond deschise gura să protesteze, dar, 
între timp, Arnie fusese deja remarcat. Un mic grup de 
turişti şopteau şi îşi făceau semne. Îl auzise pe unul din 

ei, spunând: 

—... şi acela este Victor Diamond, vestitul 
producător. 

Din clipă în clipă vor apărea carneţelele cu autografe 
şi fanii isterici se vor năpusti peste ei, iar lui Diamond 
nu-i plăceau asemenea manifestări. 

— Ah, Doamne, oftă el, urcă. 

Diamond conducea cu o precizie nemiloasă, 
strecurându-se în traficul de pe bulevardul Sunset. 

Arnie spunea: 

— Noi am vrea să integrăm imaginile şi animația cu 
actori reali şi efecte speciale deosebite. Va fi ceva unic. 
lar cu numele şi reputația ta, „o producţie Victor 
Diamond”, toţi vor şti că nu este doar un desen animat 
unidimensional. Or să-şi dea seama că este un film 
pentru adulți, cu personaje şi subiect... Numai tu eşti în 
stare s-o faci. 

Îi gâdila vanitatea şi Diamond se simţea satisfăcut. 
Da, trecea drept un om sofisticat, de bun gust. Risca 
adesea să prezinte scene erotice tari şi era mereu 
comparat cu marii producători europeni. 

— ŞI cu posibilităţile pe care le avem... 

Diamond exclamă iritat. 

— Haide, Arnie! Care posibilităţi? Toţi sunt nişte ne 
cunoscuţi. Banca n-o să mă gireze cu John Saint şi J.B. 

Haide, fii serios. 

— Ba poţi. Poţi să faci orice. De aceea am venit la 
tine, în primul rând. Eşti un om puternic. 

Diamond încuviință din cap. Da, avea suficientă 
putere. Studiourile Omega nu îndrăzncau să-i refuze 
ceva. Îşi construise cu grijă imperiul. Îşi dăduse seama 
demult că tot talentul din lume nu era de ajuns. Timp de 
treizeci de ani cultivase oameni potriviți, de la şefi 
sindicali la politicieni şi bancheri internaţionali. Îi 
cunoştea pe toţi, ştia pe ce butoane să apese şi unde erau 
îngropate cele mai multe cadavre şi la propriu şi la 
figurat. Era cel. Mai iscusit în ceea ce priveşte trasul 
sforilor. 

— Vorbesc serios, zise Arnie, ia-o pe J.B. Are talent 
şi prezenţă scenică. Şi, la urma urmei, ea este Starfire. 
Saint nu s-a afirmat ca scriitor, dar o s-o facă, în curând. 
Am cumpărat drepturile pentru cartea sa Uşa închisă. 
Va triumfa. Şi mă ai şi pe mine. Dacă vrei, poţi garanta 
cu numele meu la bancă; voi juca parte din distribuţie şi 
voi pretinde un onorariu obişnuit. Chiar şi mai puţin, 
dacă este nevoie. 

— De ce? îl întrebă Diamond. 

— Cred în acest proiect. 

— ŞI, probabil, în John Saint. 

— Am crezut în el întotdeauna. 

Telefonul din maşină ţârâi. 

— Nu, zise Diamond. Sunt într-o conferinţă. Spune-i 
domnului Zimmerman să revină. 

Schimbă viteza şi se strecură cu dibăcie pe autostrada 
aglomerată. Mai aveau de mers doar câteva minute. Era 
din ce în ce mai cald; dădu drumul aerului condiționat şi 
când şuvoiul rece pătrunse în habitaclul maşinii, începu 
să vizualizeze imaginile. 

Faţă — J.B. — în prim plan şi apoi ochii lui Starfire. 
Apoi Starfire arogantă, senzuală, aproape goală, țintind 
cu un arc extraterestru într-un monstru cu gheare şi colți 
care se năpusteşte spre ea din nori. Va apela la Ralph 
Bakshi pentru animaţie, se gândi Diamond. 

Telefonul sună din nou şi-l ignoră. 

Da, era o idee interesantă, dacă o aborda cum trebuie, 
o fantezie erotică, însoțită de animaţie, efecte speciale şi 
un subiect de actualitate... de exemplu, mareele negre, 
circumscrise în problema internațională a poluării 
mediului înconjurător, da, s-ar putea să aibă succes. 

Porţile Studiourilor Omega se deschiseră şi intră fără 
să încetinească. Încă un sfert de milă. O barieră în dungi 
roşu cu alb se ridică pentru Jaguar şi Diamond pătrunse 
în sectorul său. 

Înaintă până la clădirea principală, în locul său 
personal de parcare, pe care scria „Victor Diamond”. 

Opri motorul. 

— Bine, Arnie, zise el, după un timp. Adună-i pe toți 
cei implicaţi şi o să discutăm. 

— Vorbeşti serios? 

Glasul lui Arnie îşi pierdu brusc hotărârea. Îi era 
recunoscător. 

— Trimite-mi un contract. Apoi spune-le oamenilor 
tăi să-l sune pe Jason Brill şi să fixeze o întâlnire pentru 
săptămâna viitoare. Vă aştept. Pe tine, pe Brown, pe 
Saint şi pe J.B., bineînţeles. 

Diamond deschise portiera, lăsând să pătrundă 
căldura de afară. 

— Sigur, zise Arnie. O să aranjez totul, doar că avem 
o problemă cu Saint... 

Diamond făcu jogging ca de obicei, pe plajă, târziu, 
după-amiază, dar azi alergă mai mult şi mai înverşunat. 
Apoi înotă o jumătate de milă contra curentului, înainte 
să se întoarcă acasă. 

Demult, după ce soţia sa intrase pentru totdeauna la 
azil, orbită de cât căutase faţa lui Dumnezeu în soarele 
deşertului, cu creierii prăjiți de LSD, Diamond 
cumpărase trei din cele mai apropiate case din colonia 
litorală Malibu, le dărâmase şi îşi construise o piramidă 
maya din lemn roşu pe care o înconjurase cu grădini 
Japoneze sculptate în stâncă. 

Se zvonea că ciudata sa reşedinţă era un mormânt în 
amintirea iubirii sale pierdute, dar când fusese invitat să 
comenteze asupra acestui fapt, negase, evident. Nu avea 
nicio legătură cu Vangie. Voia doar să locuiască pe 
plajă. 

— Dacă îţi cumperi o proprietate de mii de dolari, nu 
eşti obligat să-ţi auzi vecinii când trag apa la toaletă, le 
declarase el. 

Nu mai amintise vreodată de soția lui, iar acum, după 
aproape douăzeci de ani, scandalul şi tragedia superbei 
Vangie Sellors, fuseseră uitate de toţi, în afară de câţiva. 

Diamond o vizita din când în când, să se asigure că 
era bine îngrijită, deşi trăia pierdută în lumea ei. Nu ştia 
cine era el, cine era ea sau ce fusese o dată. 

ȘI, între timp, ura lui faţă de droguri deveni legendară. 

Diamond îşi făcu duş şi apoi se retrase în camera de 
meditație fără ferestre din centrul piramidei, unde se 
aşeză în poziţie de lotus, pe covorul negru, şi îşi goli 
mintea. După aceea se schimbă în pantaloni largi, de 
bumbac şi în cămaşă de pânză, se întinse pe un şezlong 
printre stâncile şi fântânile aranjate artistic şi îşi luă un 
Perrier cu gheaţă. 

Soarele, un disc portocaliu proiectat pe marginea 
ascuţită, ca un cuţit al orizontului, începu să coboare, 
până se transformă într-o emisferă care zăcea într-o 

baltă din aur topit. 

Lui Diamond îi plăcea cel mai mult acest moment al 
zilei, această jumătate de oră de pace şi contemplaţie, 
până când servitorul său, Hamura, apărea să-i servească 
o cină uşoară, gătită excelent. După aceea, Diamond se 
retrăgea în camera de proiecţie, aflată de asemenea în 
mijlocul clădirii, imediat sub încăperea de meditaţie, să 
privească o selecție din uriaşa sa filmotecă. Pentru seara 
aceasta, alesese Șoimul maltez, unul din filmele sale 
preferate. 

Soarele devenise un punct roşu, care se stinse imediat. 
După aceea, amurgul se lăsă repede. Hamura apăru 
împingând o măsuţă mobilă, încărcată cu cristale, 
porțelanuri, şerveţele, un platou acoperit şi o sticlă cu 
Meursault sec, într-o frapieră. Se aşeză la o masă din 
fier forjat şi aprinse lampa, ce reprezenta o femeie 
stilizată din oţel cu braţele ridicate deasupra capului, 
ținând o torță în formă de floare. Lampa era decorativă, 
dar se asorta perfect. Apoi Hamura trase scaunul pentru 
Diamond, să se aşeze, şi-i puse şervetul mare, alb, pe 
genunchi. Îi servi felii de peşte crud, orez înfăşurat în 
iarbă de mare, creveţi uriaşi în sote de usturoi şi ulei de 
măsline, îi turnă vin şi apoi făcu o plecăciune adâncă. 

— Telefonul, Hamura, îi spuse Diamond. 

Telefonul sosi imediat. Hamura se înclină din nou şi 

plecă. Papucii săi nu scoteau niciun sunet pe piatră. 

Diamond sorbi mai întâi din vin şi privi amurgul, în 
timp ce îşi amintea de Vangie Sellors, pe numele ei 
adevărat Evie Selz, fiica de şaptesprezece ani a unui 
predicator bătrân din Lubbock, Texas, cu păr blond, 
natural, şi ochi uriaşi, fumurii, din care făcuse o vedetă, 
renumită a fi cea mai frumoasă femeie din lume, o zeiță 
care fugise cu un director renegat într-o comună din 
New Mexico, să facă cel mai grozav film al tuturor 
timpurilor. Numai că nu reuşiseră, iar directorul sărise 
de pe o stâncă şi se sinucisese, în timp ce Vangie 
plecase într-o călătorie din care nu se mai întorsese 
niciodată. 

— Este o problemă cu Saint, îi spusese Arnie. Se află 
în Santa Paula. 

Îi explicase apoi că Santa Paula era o închisoare 
federală în Satul Guerrero, din Mexic. 

Diamond zâmbi trist. Se vedea trântind portiera şi 
privindu-l pe Arnie, peste maşină. 

— De ce? îl întrebase el. 

Din cauza drogurilor, bineînţeles. John Saint fusese 
condamnat la cincisprezece ani închisoare pentru că 
făcuse trafic cu droguri şi corupsese un minor, iar Arnie 
insistase evident că fusese o înscenare şi era nevinovat. 

— Vrei să. Spui că m-ai ales pe mine să-l scot? Ar fi 

trebuit să mă cunoşti mai bine, Arnie, îi spusese 
Diamond rece. N-ai decât să-l scoţi singur pe Saint al 
tău. 

Arnie strigase. 

— Am încercat. Încerc de doi ani. Dar cine o să mă 
asculte pe mine, care am fost la dezintoxicare? Te rog să 
mă crezi. Îţi jur că nu are niciun amestec... 

Diamond zâmbise trist. 

— Gata, Arnie, mi-am pierdut destul timp cu tine. Să 
nu mă mai suni niciodată. 

Portarul în uniformă îl salutase în faţa uşilor verzi, 
groase, care dădeau în hol. 

— Bună dimineaţa, domnule Diamond. 

Diamond intră fără să se uite înapoi şi uşile se 
închiseră în urma lui. 

— A fost so... 

Dar strigătul disperat al lui Arnie fusese tăiat. 

Diamond îşi termină cina, privind gânditor nimfa 
decorativă, care servea drept lampă. Îşi turnă încă un 
pahar cu vin şi ridică receptorul. 

Apăsă butonul doi şi numărul se formă automat. 

Când îi răspunse, nu se prezentă, ci spuse doar: 

— Vreau nişte informaţii. Află tot ce poţi despre John 
Saint; are în jur de douăzeci şi cinci de ani şi este fiul lui 
Spring Kentfield. 

Pe urmă luă sticla, paharul şi plicul voluminos şi intră 
în camera de proiecţie, închizând uşa capitonată în urma 
lui. 

Șoimul maltez era gata pregătit, dar Diamond îl puse 
la loc, pe raft. Şi luă în schimb filmul Imaginea lui 
Terry. 

Era o creaţie, practic fără subiect, pretențioasă, 
greoaie, alb-negru, realizată în 1962. Personajele erau 
un fotograf, trei modele şi o ameninţare care rămâne 
necunoscută, până în final. Filmul fusese turnat aproape 
în întregime în metroul newyorkez. Singura imagine cu 
adevărat luminoasă erau cinci minute cu Vangie Sellors. 
În timp ce rula, deschise plicul şi scoase cartea de benzi 
desenate. O deschise la pagina unde Starfire 
îngenunchease pe duna de nisip. 

Când Vangie apăru, în sfârşit, se uită când la ecran, 
când la desene şi dădu din cap, ca pentru sine. 


Capitolul 15 

Era sufocant de cald. Lui Saint i se prelingea sudoarea 
pe spate şi pe coaste. 

Se lipi de peretele alunecos al celulei. De-abia mai 
respira; aerul gros era plin de duhori oribile. Lumina 
schpea  roşiatic, reflectând amurgul prin zăbrelele 
înguste. Îţi lua zece minute să te caţări până la el, pe zid. 

Fusese trezit dintr-un somn agitat de un țipăt 
îngrozitor, urmat de o izbitură înfundată şi un hohot de 
râs. 

El Burro ocupa poziția sa obişnuită, lângă toaletă, 
care era un canal deschis, cu marginea murdară de 
excremente. Beto îl apucase de păr şi-l dădea cu capul 
de perete. Veto era un vagabond ţicnit, care se apuca să 
zbiere, când te aşteptai mai puţin. Beto era şeful unei 
bande stradale şi ucisese o mulțime de oameni. Ceilalţi 
trei bărbaţi erau hoţi. Se ridicară din pat, bombănind că 
fuseseră treziți. 

Saint îşi îngropă faţa în palme, încercând în zadar să 
astupe zgomotul. Îl apucase disperarea pentru a nu ştiu 
câta oară. Va rămâne aici pentru vecie, abandonat, uitat. 
Lumea lui se redusese la această celulă şi la cumpliţii lui 
vecini, până când o să moară, sau o să înnebunească, aşa 
ca El Burro. 

Dementul urlă din nou; Beto îi trase un pumn în gură 
şi-l plesni peste faţă. Hoţii râseră. Lumina roşie dispăru. 
Dincolo de glasurile lor, Saint auzi un sunet metalic şi 
voci răguşite. 

Venise toreadorul. 

„El Torro” era numele dat în batjocură de deținuți 
amestecului dezgustător de supă slinoasă şi bucăți de 
legume putrezite, garnisită ocazional cu untură care, 

împreună cu tortilla alcătuia unica lor rație zilnică. Era 
adusă pe un cărucior murdar, împins de toreador, un 
uriaş cu nasul spart. 

Uşa cuştii lor se deschise. Oamenii se strecurară pe 
lângă Saint ca nişte şobolani; auzi lipăitul picioarelor lor 
goale pe piatră. Alergă cu ei prin beznă. Când îi striga 
toreadorul, trebuiau să asculte sau să moară de foame. 

Saint alergă la nesfârşit şi, în spatele lui, nebunul 
începu din nou să urle. 

Alergă mai tare; urletele se intensificară. 

Apoi, cineva îl strigă pe nume. 

— Santo! Te rog! 

Unul din hoţi îl apucă de umăr şi-l scutură. 

Saint se zbătu, strigă apoi deschise ochii. 

Îşi dădu seama, ametit, că nu uriaşe El Burro, ci el. 

— Este prea mult, îi reproşă colegul său de celulă. 
Santo, ai milă de nervii unui om bătrân. Ne terorizezi de 
şapte nopţi în şir. Javier Gallegos, colegul său din 
închisoarea federală, unde Saint fusese trimis după o 
lună, era un tip grăsuţ şi cinic, proprietarul unui 
restaurant, care întreținuse o profitabilă reţea de 
prostituție în camerele de deasupra localului. Omul avea 
o atitudine filosofică asupra sorții sale; fusese o 
„înscenare” la fel ca în cazul tău, Santo. Au vrut să pună 
mâna pe amândoi. 

Prezenţa lui îl alina pe Saint. 

Și în privinţa torturii era foarte la obiect. 

— Bineînţeles. Trucul cu nasul. Este cea mai 
obişnuită metodă. Nu lasă urme, este simplă şi eficientă. 

Saint spuse cu un glas sugrumat. 

— Apă minerală şi sos Tabasco. În viaţa mea nu m- 
am simţit atât de umilit. 

— Ai fi preferat să umble la părțile tale intime? 
Relaxează-te. Acum s-a terminat. Ai trecut prin iad şi ai 
supravieţuit. Iadul a luat sfârşit. 

Bărbatul grăsuţ îşi înălță braţele, incluzându-i pe 
ceilalți deținuți. 

— Bine ai venit în purgatoriu. Și acum calmează-te şi 
aşează-te. Am pe undeva nişte calvados grozav. 

Javier Gallegos fusese de la început un om pragmatic. 
Faptul că stătea în aceeaşi celulă cu un aristocrat 
american, în această zonă privilegiată a închisorii, îi 
conferea un anumit statut şi era cu atât mai important, 
cu cât Saint era de asemenea bogat. Pentru că aici se 
putea cumpăra totul cu bani, după cum îi declarase 
Gallegos. 

— Ne putem ajuta unul pe altul şi timpul va trece mai 
plăcut. 

Saint îi dădea bucuros o însemnată sumă de bani, în 
fiecare lună, în schimbul unei mâncări gustoase şi al 

altor favoruri. Era sigur că Gallegos îl înşela mai puţin 
decât ar fi făcut-o alţii. 

Acum, se auzi un clinchet de chei şi Gallegos îl 
anunţă încântat. 

— Desayunof. 

În timp ce unul din propriii săi chelneri împinse o 
masă mobilă în celulă. 

— Micul dejun. 

Ridică încet capacele şi adulmecă. 

Nuevos rancheros. Muy bien. 

Se îmbrăcase deja într-un costum gri de mătase, gata 
să înceapă ziua. Chelnerul puse un şerveţel roz la gâtul 
patronului său, turnă nişte cafea şi îi dădu ediția de 
dimineață a ziarului EI Diario. Gallegos deschise 
imediat la pagina financiară. 

Saint se uită la micul dejun aranjat frumos pe măsuță: 
faţă de masă albă, ceainic, suc proaspăt de portocale şi 
se gândi că se deosebea foarte mult de El Toro. De fapt, 
dacă ignorai pereții pătaţi, zăbrelele, fereastra mică şi 
uşa încuiată, puteai să-ţi imaginezi că te aflai într-un 
hotel, unde serviciile şi mâncarea erau mulţumitoare. 

Primul lucru pe care-l făcuse Saint când sosise în 
acest loc mai acceptabil, fusese să angajeze un nou 

avocat. 

Acesta îi promisese marea cu sarea şi nu făcuse nimic. 
Era mai elegant, mai bogat, şi Saint îşi dăduse seama 
acum, mai corupt ca senor Beltran, dar nu avea de ales. 

În Statele Unite, afacerile sale se încurcaseră. 

Arnie făcea tot ce putea, dar nu ajungea la niciun 
rezultat. Domnul Friedman nu avea putere în afara ţării, 
mai ales că autorităţile statului Guerrero refuzau să 
coopereze. 

— Fletcher şi tatăl ei i-au cumpărat pe toţi, probabil! 
exclamă Saint, izbind cu pumnul în zid. O să mă țină 
aici până o să putrezesc. 

— Cel puţin doi ani, zise Gallegos, încuviințând din 
cap. Practic nu contează cine eşti, îi explicase el 
înălțând resemnat din umeri. De îndată ce maşina este 
pusă în mişcare, trebuie să-şi urmeze cursul. Nu are rost 
să te agiți. Birocrația reprezintă un fapt de viaţă de care 
trebuie să profiți. 

Îşi aprinse un trabuc şi se întinse confortabil pe scaun. 

Saint pufni dezgustat. 

— Auzi, să profiți. 

— De ce? Oricum, nu ai altceva de făcut. Vei vedea 
că timpul o să treacă. Relaxează-te, Santo. Nu te da cu 
capul de pereţi. O să găseşti destule distracţii aici, dacă 
o să le cauţi. 

În timpul lunilor nesfârşite care urmară, Saint încercă 
să-şi umple timpul, aşa cum îi sugerase Gallegos. 
Cumpără o chitară ieftină şi învăţă s-o folosească. Nu 
cânta pentru că avea o voce răguşită acum şi îl durea 
gâtul. Prinsese repede spamola de la prostituate, 
evazionişti fiscali, hoţi, traficanţi de droguri şi gangsteri. 
Învăţă să se lupte dobândind multe trucuri noi, care-l 
surprindeau. Totuşi, zilele erau foarte lungi, o 
succesiune de lumină şi de întuneric, mută, intrigi, 
singurele clipe fericite fiind mesele furnizate de 
restaurantul lui Gallegos. 

Cel puțin, acum primea corespondență. Veneau mereu 
scrisori de la Vera, Arie, mătuşa Gloria, cei de la 
Starfire Entreprisess. Avea chiar şi o carte ilustrată de la 
mama lui. Nu se mai simțea abandonat şi uitat, dar 
faptul că lumea exterioară îşi vedea mai departe de viață 
fără el, îl durea mai rău ca oricând. 

Nu avea nicio veste de la J.B., deşi nu se mira. 

Însă, pe măsură ce treceau lunile, reuşi să uite 
episodul dintre ei. Era ca şi când anii s-ar fi întors înapoi 
pentru el şi J.B şi îl plictisea până la exasperare pe 
Gallegos, descriindu-i magica lor călătorie prin ţară şi 
săptămânile minunate, petrecute pe yacht. Noaptea, în 
beznă, Saint încerca să-şi readucă în memorie figura ei; 
4ânjea s-o viseze, dar refuza să se materializeze şi, în 

visele lui, era înnebunitor de aluzivă. Ei bine, îşi spuse 
el, nu era surprins; ea nu avea ce căuta într-un asemenea 
loc; nu trebuia să se gândească la ea, atâta timp cât se 
afla în închisoare. 

— Ai dreptate. Nu-ţi pierde vremea, îl sfătuia 
Gallegos. Nu te iubeşte. 

— De unde ştiu? 

— Doar ţi-am spus că m-am ocupat de femei. 

La şase săptămâni după sosirea lui Saint, grăsanul său 
tovarăş de celulă se năpusti înăuntru zâmbitor, strigând: 

— Santo. Hei, Santo! Ai un vizitator. 

J.B. Saint îşi încleştă mâinile şi-i clocoti sângele în 
vene. 

Poate era J.B. Poate se hotărâse până la urmă să se 
întoarcă la el. Şi, peste câteva secunde, se convinse că 
trebuia să fie J.B. 

Dar nu era. 

Gallegos o aduse pe Vera, făcându-i plecăciuni, ca şi 
când ar fi fost o ducesă. Apoi, cu tact, îi lăsase singuri, 
până când se încheiaseră orele de vizită. 

Vera era roşie la faţă de căldură şi de mândrie că 
reuşise să-şi ducă la bun sfârşit călătoria lungă şi 
dificilă. Ținea în mână o mulțime de pachete. Se 
îngrăşase îngrozitor. 

Saint o îmbrăţişă. Dezamăgirea era zdrobitoare, dar, 

după primele secunde cumplite, simţi o mare uşurare. 
N-ar fi vrut ca J.B. Să-l vadă aici, în asemenea hal. Dar 
de Vera nu-i era ruşine. De fapt, era atât de bucuros s-o 
vadă, încât fu cât pe ce să izbucnească în plâns. 

— Ah, Saint, este atât de îngrozitor! îmi pare rău, se 
lamentă Vera, plângând. 

După ce îşi şterse lacrimile, se uită în jur, îl sărută din 
nou şi o înjură pe Fletcher. Îi dădu cadourile unul câte 
unul şi-l privi cu sufletul la gură cum reacționează. 

Îi adusese bomboane, unt de arahide şi borcane cu 
dulceaţa sa preferată. Pastă de dinţi, şampon, săpun, un 
aparat electric de ras, un dicţionar spaniol, casete pentru 
învăţarea limbii spaniole şi un casetofon. Dar, în primul 
rând, îi adusese o parte din cărțile pe care le ceruse. „N- 
am putut să le car pe toate şi nu am încredere să le trimit 
prin poştă”, şi noile desene cu Starfire. 

— Am nevoie de ajutor Saint. Aş vrea să le verifici şi 
să refaci dialogurile. Nu sună cum trebuie. Sunt înainte 
cu câteva numere în privinţa desenelor, aşa că aş putea 
să ţi le aduc imediat... 

Starfire se vindea bine. 

— Vânzările merg grozav, îi spuse Vera. Peste trei 
sute de mii de exemplare pentru ultimul număr. 

Saint interpretă această veste ca pe un semn bun. 
Dacă Starfire avea atâta succes, era bine pentru viitorul 

lui. Însă Vera se întunecase la faţă, acum. 

— Ah, Doamne, Saint, noi ne străduim pe cât putem, 
dar... 

Nu reuşea să spună „soţia ta”. 

— ... ea şi tatăl ei refuză să discute cu noi. O lungesc 
ia nesfârşit. 

Apoi, exclamă disperată: 

— Cât de mult te urăşte această femeie. Ce minciuni 
oribile! Cât despre faptul că ai înjunghiat-o... 

Vera se strâmbă. 

— ŞI eu aş înjunghia-o, dacă aş avea ocazia. 

Îşi şterse nasul cu mâneca şi continuă: 

— A plătit ca să te bage la închisoare şi a găsit un 
moment prielnic. Arnie a verificat. Atunci brigada de 
narcotice iniţiase o serie de razii. Voiau să facă câteva 
arestări ca să aibă cu ce să se laude. Este evident că nu 
au reuşit să prindă niciun traficant important, aşa că i-au 
cules pe cei mici. 

— Ca mine. 

Vera îl aprobă. 

— Traficanţi neimportanţi, drogați şi pe tine, un 
turist american. Un ţap ispăşitor. Şi au fost plătiți pentru 
asta. Ah, Saint, se văicări ea, ce încurcătură oribilă! 

Saint se trezi pus în situaţia s-o consoleze pe Vera. 

— Hai, calmează-te. Este O.K. 

— Ba nu este. Este o porcărie. Și stai să vezi, nici n-o 
să-ţi vină să crezi ce o să-ți spun. L-am sunat pe tatăl 
tău, ce ticălos! Nu vrea să ştie de tine. Ba chiar s-a 
înfuriat că l-am sunat. N-a spus decât că se aştepta să-ţi 
risipeşti banii pe o carte de comics-uri şi că probabil 
meriţi să zaci în închisoare. Zău, Saint! Propriul tău tată. 
N-o să mişte un deget, deşi ar fi putut trage multe sfori. 
Arnie spune că de data asta avem nevoie, mai mult 
decât de bani, de sfori. Cineva influent. Mai influent 
decât Megraw. 

Mai târziu, Gallegos îl întrebă, numai zâmbete: 

— Ai avut o vizită plăcută? 

— Bineînţeles. 

Mexicanul îl privi uluit. 

— Da, continuă Gallegos visător, o leoaică. Şi te 
iubeşte, te rog să mă crezi. 

Dădu din cap, cu superioritate. 

Saint pufni. 

— Nu fi prost. Era Vera. Este o prietenă bună, doar 
atât. 

Gallegos îl privi cu milă. 

— Mai ai multe de învăţat despre femei, Santo. 

Trecură zile, săptămâni, luni. 

Un timp, după vizita Verei, Saint îndrăznise să spere. 
Și, văzând că nu se întâmplă nimic, îl cuprinse şi mai 


308 


rău disperarea. 

Gallegos deveni nerăbdător. 

— Eşti prost. N-ai ce să faci, aşa că nu are rost să te 
chinuieşti. 

— Ţie îţi vine uşor să vorbeşti, îl apostrofă Saint. Tu 
o să ieşi cât de curând de aici. 

— Sigur. Dar nu vorbeam despre mine. Şi acum, 
ascultă-mă, Santo. 

Fuseseră încuiaţi pentru noapte. Gallegos umplu două 
pahare cu coniac scump. 

— Unul din scriitorii voştri americani, spunea: „Cel 
mai bun lucru în privinţa unui scriitor este că poate 
transforma cea mai cumplită experienţă în bani”. 

Saint clătină din cap, resemnat. 

— Poate. Dar cui îi pasă. 

Gallegos insistă. 

— Hai, nu-ţi mai plânge de milă. Eşti scriitor şi ai 
mari avantaje. Poți să te refugiezi în fanteziile tale. Poţi 
scăpa de aici în fiecare zi şi în fiecare noapte. Şi, într-o 
ZI, chiar şi aceste clipe cumplite ţi-ar putea fi de folos. O 
să spui: Slavă Domnului că am stat în puşcărie. Câte 
informaţii am adunat. 

— Mda, pufni Saint. Sigur. 

Mexicanul înălță din umerii săi grăsuți, sub cămaşa 
scumpă, de mătase şi dădu băutura peste cap. 

— Eşti plictisitor, Santo. Şi prost. O să-ţi spun mereu, 
până o să pricepi: Eşti scriitor... aşa că scrie ceva. 

Ca să scape de cicăleala lui Gallegos, Saint se apucă 
de treabă. 

Mulțumită aranjamentelor tovarăşului său de celulă, 
făcu rost de tot ce-i trebuia; cumpără hârtie, stilouri. 

IĮ se aducea chiar şi o maşină de scris, când avea 
nevoie. 

— Nu-i nicio grabă, remarcă Gallegos, ca şi când ar fi 
fost o mare realizare. Ai tot timpul la dispoziţie. 

Saint fu cât pe ce să-i trântească o înjurătură, dar 
renunţă, pentru că îi venise o idee. 

Gallegos îl lăsă singur. 

Saint se uită la foaia albă de hârtie din maşină şi 
aşteptă. După un timp scrise: Starfire, rătăcitoarea. 

După cinci minute de gândire, continuă: Ecranarea. 

Povestea începea să se înfiripe în mintea lui şi se 
apucă să scrie. 

„Starfire, ambasadoare interplanetară, se întoarce în 
propria ei galaxie şi descoperă că steaua vechiului ei 
sistem solar devenise o supernovă; explodase şi se 
intinsese pe miliarde de kilometri. Acum, era un. Uriaş 
negru. Îşi înghiţise planetele, sateliții. Întregul sistem 
fusese incinerat. 

Nu-i venea să creadă. 

De ce nu fusese prevenită? Cât timp trecuse de la 
catastrofă? Pătrunsese în altă falie temporală... Acum, 
când planeta ei mamă nu mai exista, îşi pierduse 
puterile şi capacitatea de a-şi schimba forma. Şi, nici nu 
mai putea deplasa obiecte prin forța minţii. Acum nu 
există decât două posibilităţi: fie va fi o formă de 
energie decorporalizată, fie va rămâne pe veci închisă 
în trupul nepotrivit al Dianei Star... 

Este de asemenea închisă în vectorul care o duce 
înapoi, pe Pământ, unica ei speranţă pentru viitor. 

Mintea lui Saint rătăci prin univers. Cu Starfire trecea 
nevătămat prin explozii distrugătoare, găuri negre şi 
miliarde de kilometri de praf cosmic. 

În închisoare, continuă să scrie până seara. 

„Călărind vectorul, Starfire se întoarce din nou pe 
Pământ, dar se pare că şi în cazul acesta a sosit prea 
târziu. 

În absenţa ei este înnegrit, ars şi cristalin; aburi grogi 
se ridică din găuri; noroiul fierbe la orizont, un munte 
negru se ridică spre cer, sau sunt fortificațiile arse ale 
unui oraş în ruină? Starfire este uluită pentru că acum 
Pământul va fi căminul ei pentru totdeauna. Jură să-l 
salveze, dacă va putea; n-o să-l lase să se rotească la 
nesfârşit, ca o bucată stearpă de stâncă...” 

— Bun, zise Javier Gallegos, merge bine. 

— Ar trebui să termin episodul în câteva zile. 
Tovarăşul său de celulă încuviinţă din cap, zâmbind. 
— Nu te grăbi. Fă treabă bună. 

Trecu şi al doilea an. 1985 deveni 1986. În mai, Vera 
se întoarse la Santa Paula pentru altă şedinţă de redacție. 
Îşi luă o cameră la hotel pentru o săptămână şi veni la 
închisoare ori de câte ori fu posibil. 

Se obişnuise repede cu procedurile de vizitare şi se 
împrietenise cu unii deținuți. 

— Nu este chiar atât de rău, dacă ai bani, zise ea. 

— N-ai vrea să încerci şi tu? 

— Cred că este mai umană decât o închisoare 
americană. Seamănă mai mult cu un sat, spuse fata, 
uitându-se la curtea plină cu familiile deţinuţilor, 
inclusiv copii MICI. 

— După ce pleacă, vă încuie noaptea. 

Vera îi spuse că Arnie dorise şi el să vină, dar turna 
un film. Şi compania de asigurare nu-şi asuma riscul. 

— Eu una cred că nu vrea să te vadă aici, îi declară 
ea. L-ar înfuria prea tare. 

Se făcuseră sute de cereri pentru eliberarea lui Saint şi 
primiseră sute de promisiuni deşarte. Mama lui îl 
sfătuise pe Arnie să ia legătura cu Victor Diamond, pe 
care-l cunoscuse o dată, deşi circumstanţele nu erau 
prea clare. 

— Este foarte supărată că lucrurile nu se urnesc din 
loc şi susține că acest Diamond se bucură de o influenţă 
nelimitată. 

— De ce crezi că m-ar ajuta? o întrebă Saint. La ce i- 
ar folosi? 

Vera nu ştia ce să-i răspundă. 

Când Saint îşi luă rămas-bun de la ea, într-o mare de 
copii, femei şi câţiva bărbaţi care ieşeau pe porți, spre 
libertate, îi spuse deodată. 

— Nu am nicio speranţă. O să stau aici pe vecie. 

— Nu spune asta, protestă Vera, feroce. Ne străduim, 
cu toţii. Chiar şi mama ta. Se gândeşte să apeleze la 
altcineva. 

— Voiam să te întreb. N-ai putea... 

S-o rogi pe J.B. Să-mi scrie? 

Dar nu reuşi să rostească aceste cuvinte şi, îşi spuse 
oftând, în sinea lui: N-avea niciun rost, oricum. 

După aceea, se bucură că nu continuase. 

Era mult mai bine s-o uite pe J.B., s-o alunge într-un 
sertar tainic al minţii lui şi să răsucească cheia. 

În noaptea aceea, Saint se aşeză la maşina de scris şi 
puse o pagină nouă. Urmări cuvintele dactilografiate: 
„Starfire, un scenariu original de John Saint”. 

„Spaţiul negru, adânc, punctat cu steluțe îndepărtate 
şi şuieratul subțire al vântului încărcat de praf. 

Ne apropiem foarte mult de un ecran central, în 
formă de stea, care tremură vizibil şi apoi explodează 
silențios, într-o izbucnire de energie, pentru a deveni un 
cancer atotcuprinzător de lumină roşie, care se umflă în 
afară, din ce în ce mai mare, uriaşă, răspândindu-se 
constant, până când, într-o explozie de sunete 
cacofonice, ecranul devine complet roşu. 

Roşul păleşte din nou în negru, cântecul vântului 
persistă, stelele reapar, apoi se realiniază, sugerând 
trăsături umane. Vântul cedează locul muzicii în 
surdină, armonii tăcute, în tonalități joase, sugerând 
alienarea şi pierderea. 

Treptat, din stele se formează faţa unei femei, mai 
clară, din ce în ce mai aproape, până când rămân doar 
Ochii extraordinari, argintii, tremurând în culori 
incandescente, ca un opal incendiar.  Pleoapele 
pulsează, o dată cu lumina stelelor. 

Apare titlul principal. 

Starfire... 


Capitolul 16 
„Dragă Donald, scrise Vera, îmi pare rău că nu ne-am 
văzut, când am fost în Anglia, dar mă grăbeam şi m-am 
dus direct în Yorkshire. Ştii mama nu se simte prea 
bine... deşi nu are nimic grav. 

Are nevoie de cineva care s-o îngrijească, mi-a spus 
Cynthia. N-are pentru cine să-şi facă griji. Este lipsită 
de o preocupare oarecare. 

Mama fusese patetic de recunoscătoare când o văzuse 
pe Vera şi „sunt atât de fericită, draga mea, că nu mai 
încerci să arăţi ca un fotomodel. Ştii nu mai semănai cu 
Vera noastră”. 

Când venise timpul să se întoarcă în California, mama 
ei căzuse la pat, plângându-se de dureri cumplite. 

— Nu-mi vine să cred că o să pleci din nou şi o să mă 
laşi. Ai devenit dură, Vera. Îngrozitor de dură. Şi pentru 
ce să te întorci? Doar nu te aşteaptă niciun băiat... 

„Mă bucur că te întorci în sfârşit în California, în 
scrise ea, în continuare. Se pare că înlocuitorul o să se 
descurce destul de bine. O să fiu plecată câteva 
săptămâni, aşa că n-o să pot să te aştept la aeroport, deşi 
cred că familia ta va fi încântată să te vadă şi n-ar avea 
niciun rost să mai apar şi eu”. 

Nici vorbă, îşi spuse Vera, nu putea să-l întâmpine la 
aeroport, aşa cum o rugase, Nu voia deloc să-l vadă, mai 
ales acum, când se îngrăşase şi se gândea numai la 
Saint. 

„Situaţia lui Saint nu s-a schimbat cu nimic. 
Mexicanii nu cedează. Dar Arnie şi cu mine nu ne-am 
dat bătuţi. Avem un nou plan. Deocamdată stau cu el, 

după cum se vede din adresă, Beverly Hills, ca să 
complotăm împreună. Are o casă superbă, cu tot ce poţi 
visa; inclusiv o sală de proiecţie, saună şi sala de 
gimnastică, deşi Arnie nu foloseşte decât două camere, 
biblioteca unde îşi ţine scenariile şi ascultă benzile şi 
dormitorul...” 

Era o cameră tare ciudată, decorată ca vizuina unui 
adolescent: un singur pat, cu ladă sub el, tapet simplu, 
draperii; jar pe pereţi fotografii de la şcoală, ale 
echipelor sportive, în care faţa lui Saint se vedea clar 
printre alți băieți de paisprezece ani. 

„Arnie nu trăieşte deloc ca o vedetă. Se duce rar la 
petreceri şi nu cinează în oraş...” 

Slavă Domnului. Vera se simţea îngrozitor printre 
femeile frumoase, suple şi bronzate din Beverly Hills. Îi 
era groază să iasă undeva cu Arnie care era recunoscut 
întotdeauna, în timp ce ea era privită cu revoltă. Cine se 
crede vaca asta grasă, să iasă cu Arnie? 

Preferă să stea acasă. I se aduce mâncarea de la un 
restaurant italienesc...” 

Şi era un restaurant foarte bun. Probabil că se va 
îngrăşa mai rău, dar ce conta, îşi spuse Vera? 

Oftă şi se fâţâi pe scaun. Nu mai termina o dată 
scrisoarea. 

Se gândi că i-ar fi fost mai uşor să-l sune pe Donald, 

dar atunci ar fi trebuit să răspundă la întrebările lui, să 
gândească repede, să găsească scuze inspirate, în timp 
ce o scrisoare îi dădea ceva de făcut şi o ajuta să evite o 
confruntare directă. 

Ah, de-abia aştepta să se întoarcă Arnie. 

Se ridică şi începu să se plimbe de-a lungul terasei. 

De ce dura atât de mult? Plănuise să-l vadă pe acest 
bărbat, Victor Diamond, ia ora opt dimineaţa. 

Spring părea foarte sigură că numai el ar putea să-l 
ajute. 

— A făcut filme în Mexico şi are prieteni importanţi 
în guvern. Este un tip extraordinar de influent. 

Vera îl întrebase pe Arnie: 

— A fost căsătorită cu el? Au fost amanți? 

Pentru că Spring nu precizase de unde îl cunoştea. 

— Cred că au lucrat împreună, îi spuse Arnie. 

— Mă rog, cel puţin se zbate pentru Saint. Se poartă 
ca o adevărată mamă. 

Arnie îi răspunse scârbit: 

— Nu fi atât de impresionată. Poziţia aceasta o 
avantajează. Mama îndurerată, aşteptând întoarcerea 
fiului. 

— Ah, Arnie, eşti atât de cinic! 

— ŞI de realist. 

Dar, indiferent de motive, Spring îl indicase pe Victor 

Diamond, un bărbat important, iar Arnie plecase 
devreme, de dimineaţă, plin de speranţe. 

Însă nu o sunase şi era un semn rău. 

Îi ghiorăi burta. I se făcuse din nou foame, dar nu era 
decât ora cinci şi cina se servea după şapte. 

Se aşeză din nou pe scaun. Puse cele trei pagini ale 
scrisorii pe masă şi le acoperi cu un peşte decorativ, să 
nu le zboare vântul. Va continua scrisoarea mai târziu. 
Păcat că Arnie nu avea nimic de mâncare în frigider. 

Îşi dorea o bucată mare de tort, cu frişcă. 

— N-a mers, zise Arnie obosit. N-a mers deloc, ce 
mal! 

Făcuse un duş. Părul ud i se lipise de cap. Era 
îmbrăcat în pantaloni albi şi un tricou de aceeaşi 
culoare. Era frumos şi viril ca un personaj dintr-o piesă 
de Noel Coward. 

— Asta este, zise Vera, încercând să-şi ascundă 
dezamăgirea. Consideră probabil că desenele animate 
sunt pentru copii. 

Arnie clătină din cap. 

— Nu, este cu totul altceva. Reuşisem să-i trezesc 
interesul. Am văzut că îi plăcea. Răsfoia cartea 
preocupat... Dar am stricat totul. Ar fi trebuit să ştiu că 
este împotriva drogurilor. 

Îi venea să plângă. 

— Am crezut că soţia lui se află în sanatoriu în urma 
unei depresiuni nervoase. Ştiam că este nebună sau ceva 
de genul acesta. 

— Dar... 

— Şi-a prăjit creierii cu LSD, în anii şaizeci. Este o 
legumă. Doamne, Vera, nu mai poate fi considerată un 
om. În clipa în care a auzit că Saint este în puşcărie din 
cauza drogurilor, n-a mai vrut să mă asculte. Şi, oricum 
nu m-ar fi crezut. N-are nicio vină. Dar eu nu mă dau 
bătut. 

Arnie se răsuci şi îşi sprijini coatele de pervazul 
ferestrei, privind panorama posomorâtă a oraşului. 

— Acum ştiu că este omul potrivit. Trebuie să-l 
atragem într-un fel. Noi doi o să ne gândim la o soluţie. 

Verei îi venea să plângă. 

— Aşa se întâmplă mereu. Ori de câte ori credem că 
ar putea fi o şansă ni se închide uşa în nas. Mă duc să-l 
văd în locul acela îngrozitor, încerc să fiu veselă, dar 
îmi vine din ce în ce mai greu. Şi apoi mă gândesc că 
pentru el este şi mai cumplit. Ah, Doamne, Arnie! 

Vera îşi aranjă fusta înflorată. 

— Nu ştiu cât o să mai rezist. 

Se gândea la Saint, care-şi irosea cei mai frumoşi ani 
în infern şi murmură: 

— Nu mai pot. ÎL iubesc. 

Arnie o bătu pe umăr cu mintea aiurea, ca Ei când ar 
fi fost un căţeluş; se ridică şi ieşi pe terasă. Îşi sprijini 
mâinile de balustradă şi se uită către Santa Monica şi 
ocean. 

— Şi eu îl iubesc, spuse Arnie. De când l-am 
cunoscut. A fost colegul meu de cameră. Nimeni nu 
voia să stea cu mine. S-a transferat de la alt liceu şi a 
fost repartizat în cameră cu mine. Pe vremea aceea eram 
un puşti grăsan, cu ochelari, de care îşi bătea joc toată 
lumea. Iar el era frumos, sportiv, inteligent, popular şi 
toţi voiau să le fie prieten. În plus, mai era şi bogat. Din 
clipa în care a intrat pe uşă, mi-am spus: O să-mi arunce 
o privire, o să râdă şi o să se ducă imediat să ceară altă 
cameră. Mă temeam îngrozitor de el. Dar nu s-a 
întâmplat aşa. S-a purtat cu mine ca şi când aş fi fost şi 
eu frumos şi popular. Mi-a fost un adevărat prieten. M-a 
apărat de fiecare dată. Dacă se lua cineva de mine, îl 
punea imediat la respect. Era gata să se lupte cu toți şi ei 
o ştiau. Mă lăsau în pace, când eram cu Saint. Aş face 
orice pentru el... 

Soarele apunea acum; cerul se întunecase în spatele 
munţilor. Verei i se păru că zăreşte sclipirea unui fulger. 
O pală fierbinte de vânt mătură terasa. Era clima 
caracteristică în Santa Ana. Arnie se întoarse spre ea şi 
inspiră adânc. 

— lar acum este rândul meu să-l ajut şi jur că n-o să 
mă oprească nimeni şi nimic. 

Vera se duse la baie şi îşi dădu cu apă rece pe faţă. 
Când se întoarse, îl întrebă calmă: 

— Presupun că va trebui s-o luăm de la început. Ce-o 
să facem? 

Arnie se sprijini de scaun şi îşi băgă picioarele sub 
masă. Lumina lămpii 1 se reflectă în ochi. Pentru o clipă, 
Vera se gândi că nu mai văzuse pe nimeni atât de 
hotărât. 

— Ce-o să facem? repetă Arnie. După cum văd eu 
lucrurile, trebuie să ne ocupăm serios de Vie Diamond, 
O să ne aducem artileria grea. 

Vera îl privi mirată. 

— Cum adică? 

— O s-o aducem pe Starfire în persoană. 

La început, J.B. Se înfurie. 

— Eşti nebun? N-o să fac aşa ceva. 

Arnie îi răspunse pe un ton tăios: 

— Ba o să faci. Diamond nu mai vrea să mai audă de 
mine. Nu-mi răspunde la telefon. Eşti unica şansă a lui 
Saint. 

— Deci, trebuie să mă culc cu Diamond şi să-l fac să- 
l ajute pe Saint. 

— Eu n-am spus aşa ceva. Trebuie să-l impresionezi 

atât de mult, încât să producă filmul, orice ar fi. 
Ascultă-mă, J.B. Este un profesionist. A fost fascinat de 
Starfire. Trebuie să te vadă. Crede-mă. Oricum, aş vrea 
să ştiu, spuse Arnie pe un ton ameninţător. Vrei sau nu 
ca Saint să iasă din puşcărie? 

— Drept cine mă iei? Bineînţeles că vreau, dar... 
ascultă, Arnie. Nu da vina pe mine că s-a însurat cu 
Fletcher şi a ajuns în închisoare. 

Arnie pufni, fără milă. 

— S-a aruncat în braţele lui Fletcher din cauza ta. Ai 
făcut sau i-ai spus ceva. Nu ştiu ce s-a întâmplat şi nici 
nu vreau să ştiu. Dar numai tu l-ai fi putut opri să se 
însoare cu ea. Şi acum, numai tu poţi să-l scapi. 

Vineri seara, două săptămâni mai târziu, Arnie o 
instruia pe J.B. Pentru petrecerea unde îl va întâlni 
pentru prima oară pe Victor Diamond. O machie cu 
mâinile lui, grijuliu şi profesionist. 

Apoi se dădu câţiva paşi înapoi, să-şi privească opera 
şi clătină din cap, critic. 

— Fondul este prea închis; trebuie retuşat. 

Trasă din nou contururile, inspirându-se dintr-un 
desen cu Starfire, prins pe perete. 

— Vreau să prindem expresia autentică. 

Arme angajase un detectiv particular, să verifice 
mișcările lui Victor Diamond. Şi aflase că evenimentele 

de azi vor fi următoarele: 

Mic dejun la Polo Lounge. 

Şedinţe de producţie, la Omega, de dimineaţă. 

Prânz cu David Zimmerman şi vizitarea preşedintelui 
corporației newyorkeze. 

Întâlniri de lucru după-amiază. 

Rubin Zeff, ora cinci — cardiolog. 

Cocktail, bufet Romano, la ora opt. 

Atenţie: persoana nu obişnuieşte să participe la 
asemenea evenimente, dar azi va face o excepție. 
Soseşte de obicei după ce se serveşte mâncarea, bea un 
pahar cu vin, cel mult două, discută despre afaceri 
importante şi pleacă peste o oră. 

— N-o să merg, zise J.B. Pe un ton sec. Gândeşte-te 
la altceva. 

Arnie se gândise de fapt şi renunţase la toate celelalte 
pancartă cu faţa lui Starfire pe autostrada Ventura sau o 
reclamă pe o pagină întreagă, în revista Variety. 

— Este mult mai natural să-l întâlneşti la o petrecere. 

— Natural? Când arăt în halul ăsta? Şi nici măcar n- 
am fost invitată. Sunt o intrusă. Dacă nu mă lasă să 
intru? Probabil că există o listă cu oaspeţii. Vor fi 
portari... 

— Care vor fi instruiți să lase să între toate femeile 

frumoase neînsoţite. Nu te îngrijora, J.B. Romano este 
un satir. 

— Un ce? 

— Un maniac sexual. 

— Grozav! Exact ce-mi mai lipsea. Ascultă, ce mă fac 
dacă Diamond n-o să apară? Sau dacă apare şi reuşesc 
să mă apropii de el? Sau dacă Romano se agaţă de 
mine? Ce-o să se întâmple atunci? 

— O să tragi de timp, îi spuse Vera. Şi o să-l aiureşti. 
Explică-i cine eşti. Starfire, din sistemul Rigel. 

— Da, sigur. 

— Eşti Starfire. 

Arnie veni în spatele lui J.B. Şi-i înălță bărbia. Se uită 
în ochii ei fumurii şi-i privi faţa încadrată de coama de 
păr argintiu. Arnie supraveghease personal vopsitul 
părului la Mr. G's. Eşti Starfire şi arăţi superb. Şi poţi 
să-l manevrezi pe Steve Romano. Vera, adu penseta. 
Trebuie să-i subţiez sprâncenele. 

J.B. Inspiră adânc. 

— Nu te las să te atingi de sprâncenele mele. 

— Stai liniştită, zise Arnie, hotărât. Dacă nu vrei să te 
clupesc. 

Apoi, îi aplică praf argintiu pe pleoape şi le contură 
cu creion gri. 

Vera se mişca stânjenită de pe un picior pe altul. Era 

prea ciudată. Arnie se pricepea grozav la machiaj, dar 
exagerase. J.B. Dispăruse. Se transformase în Starfire. 
Arnie se dădu din nou înapoi, să-şi privească opera. 

— Este bine. 

— Vreau să beau ceva, zise J.B. 

— Nici gând, protestă Arnie. O să-ţi strici conturul 
buzelor. 

În cele din urmă, îi aduse rochia, o tunică metalică, 
scurtă şi sandale argintii, legate în cruciş, până la 
genunchi. Singura bijuterie a lui J.B. Era un inel greu de 
argint, în formă de şarpe încolăcit pe degetul ei stâng 
arătător. 

Arnie o luă de umeri şi o întoarse spre oglinda triplă. 

— ŞI acum, Starfire, priveşte-te. 

J.B. Se uită mută de uimire la prinţesa luptătoare cu 
piele luminoasă şi ochi uriași. 

— O să-i produc un şoc, murmură ea. Diamond este 
bătrân, s-ar putea să facă un atac de cord şi să moară. Şi 
n-ar putea să-l mai ajute pe Saint. 

— N-are decât cincizeci de ani. Nu este bătrân. Şi are 
o sănătate de fier. 

— Nu uita că era programat la un cardiolog, îi aminti 
Vera. 

Arnie ridică din umeri. 

— ŞI ce dacă? Tipul duce o viaţă foarte stresantă, aşa 

că îşi ia precauţii şi se duce la control. 

— Chiar dacă n-o să-l apuce apoplexia, zise J.B., o să 
se înfurie că încercăm să-l tragem pe sfoară. Aşa că vom 
ajunge la acelaşi rezultat. 

Arnie se aplecă spre ea, cu mâinile pe umerii ei şi o 
privi prin oglindă. 

— Indiferent ce se întâmplă, zise Arnie, pe un ton 
ciudat, poţi să te descurci. Ai această putere. Acum eşti 
Starfire. Uită-te din nou la tine. 

Vera se dădu înapoi. I se tăiase răsuflarea şi era puţin 
speriată. Pentru o secundă, avu impresia că între ei trei 
se produsese un transfer de tehnologie. Acum au. 
Pierdut-o, se gândi Vera. J.B. A devenit cu adevărat 
Starfire, şi n-o s-o mai recapăt înapoi. Şi dacă Diamond 
nu-l scoate pe Saint din puşcărie, am făcut-o degeaba. 

— Ar fi bine să reuşeşti, zise ea. 

— Starfire reuşeşte întotdeauna, spuse Arnie. 

Apoi, 1 se adresă lui J.B. 

— Poţi ajunge în mintea lui Diamond, să-i imprimi 
gândurile tale. Trebuie să-l salvezi pe Saint şi poţi s-o 
faci. Poţi să faci orice. 

În hol, printre simpli muritori, J.B., semăna într- 
adevăr cu o creatură exotică de pe altă planetă. 

Oamenii se întorceau s-o privească. Se lăsase o linişte 
mormântală. 

— Cristoase! murmură J.B. 

Îi tremurau mâinile. 

Îşi scăpă geanta mică, argintie. Arnie i-o ridică şi i-o 
atârnă de umăr. 

O atinse uşor pe braţ. 

— Noroc. J.B. Îi aruncă o ultimă privire îngrozită, cu 
ochii ei stranii. Apoi îşi strânse buzele, îşi îndreptă 
umerii şi-l urmă pe şofer. 

Arnie şi Vera o urmăriră cum se suia în maşina 
argintie, care o va purta către Coldwater Canyon, spre 
misiunea el. 

— Nu trebuia să fii atât de dur cu ea, îi spuse Vera. 

— Fac orice, zise el apucând-o de mână şi trăgând-o 
în ascensor. lar acum o să-mi încalc regulile. Nici nu 
putea fi în moment mai potrivit. O să ne îmbătăm criță 
amândoi. 


Capitolul 17 

— Sunt Starfire. Am putere. Sunt Starfire. Am 
putere... 

J.B. Murmura cuvintele ca pe o vrajă, în timp ce 
stătea încordată pe bancheta limuzinei. Se clătină o dată 
cu maşina care ieşi de pe autostradă, cotind pe o stradă 
principală şi apoi pe una mai puţin importantă. Pe urmă, 
urcară spre munţi. Se simţea pierdută, singură, ca şi 


327 


când ar fi călătorit într-adevăr prin spaţiu. 

În cele din urmă, opriră în faţa unor porţi din fier 
forjat, scăldate în lumină, păzite de patru bodyguarzi. 

Primul ei impuls fu s-o ia la fugă. Să deschidă 
portiera şi s-o şteargă, înainte s-o poată opri cineva. Dar, 
după un scurt schimb de cuvinte, pe care nu-l auzi, 
porțile uriaşe se deschiseră şi intrară înăuntru şi ajunseră 
la nişte uşi lăcuite. 

Maşina întoarse în spatele ei; era prea târziu să fugă. 
J.B. Intră în casa viu luminată a lui Steven Romano, 
într-un hol imens, înalt cât două etaje, unde plantele şi 
florile tropicale atârnau de la balcoane impunătoare şi 
muzica intona cadenţe electronice neobişnuite, care o 
făceau să se simtă şi mai pierdută. 

Sunt Starfire, îşi spuse J.B. Hotărâtă. Sunt Starfire şi 
am putere. 

Luă un pahar de şampanie de la un chelner şi apoi îl 
urmă prin hol, trecând printr-o arcadă. Ajunse într-o 
grădină japoneză, din piatră, cu pietriş alb şi sculpturi. O 
luă pe nişte trepte acoperite de muşchi, trecu de o 
piscină interesantă ca formă, traversă un pod îngust de 
piatră, peste o cascadă. Cobori din nou nişte trepte şi 
trecu pe lângă pereţi înalți, acoperiţi de iasomie şi 
clematis. Altădată, i s-ar fi părut superbe. 

Steve Romano dădea cocktail-ul pe terasa cea mai 

joasă, pavată cu marmură şi plină cu mobilă din fier 
forjat, vopsită în alb. Era îmbrăcat în pantaloni negri de 
piele şi vestă asortată, fără cămaşă. Un craniu mic, din 
fildeş îi atârna pe pieptul gol pe un lanţ lat de aur, 
alcătuit din zale. O zări imediat pe J.B., ridică din 
sprâncene şi veni lângă ea. 

— Bine ai venit, frumoasă străină. 

Steve îşi încolăci o buclă argintie pe deget. 

— Arăţi ca şi când ai înjunghia balauri cu sulița. 

Fata îşi trase şuviţa din mâna lui şi încercă să surâdă 
relaxat. 

— Bună. Sunt J.B. 

Se uită în jurul ei. Niciunul dintre oaspeţi nu era 
Diamond. Dar nu avea ce face. Nu se mai simţea deloc 
Starfire, luptătoarea. Se considera mai curând un animal 
de sacrificiu, gata să fie aruncat în gura tigrului care va 
sosi din clipă în clipă. 

— Ştiu foarte bine cine eşti, zise Romano încântat, 
dar nu ştiu cui aparții. 

Să aparțin? O schpire periculoasă luci în ochii lui 
J.B. 

— Nu aparţin nimănui. 

— Eşti singură? l-auzi! Este cea mai bună veste pe 
care am primit-o în toată săptămâna. 

Steve îi zâmbi cuceritor şi o strânse de umăr. 

— Mă plictisesc îngrozitor. Este o petrecere 
îngrozitoare. Nu ştiu ce m-a apucat. Nu-i deloc pe 
gustul meu. 

Ciocni paharul cu al ei. 

— Bine ai venit. De-abia aştept să-mi înveseleşti 
seara, cântând. 

J.B. Se gândi furioasă: n-o să mă descurc. N-o să 
reuşesc! 

Dar apoi, îşi aminti de Saint, de faptul că era şi ca 
vinovată de soarta lui, de furia lui Arnie, de iubirea 
Verei. Sorbi din şampanie şi-l privi rece. 

— Nu pot să te ajut, îi răspunse Starfire. Sunt afonă. 

— Dar ai o limbă ascuţită. Apreciez această calitate la 
o femeie. 

Romano o privea înfometat. 

— Şi eu personal, prefer petrecerile mai intime. Ce-ar 
fi să ne luăm paharele şi să mergem în dormitor? Până 
terminăm, poate se cară cu toţi. 

Îi puse mâna posesiv pe gât, sub păr. J.B. Se dădu 
înapoi, fără să vrea. 

— Ai putea să faci măcar atâta pentru mine, zise el, 
amabil. În felul acesta, îţi vei plăti intrarea. 

Starfire îşi spuse că Arnie avusese dreptate. Romano 
era un maniac sexual. 

— Văd că nu-ţi pierzi timpul. 

— Nu, zise Steve, calm, de ce mi l-aş pierde? Este 
casa mea şi petrecerea mea. 

— Mi-ai dat un răspuns cinstit şi vreau să fiu la fel de 
sinceră, zise Starfire. 

— Nu neapărat, protestă Steve. Aici este prea mare 
gălăgie. Haide, draga mea. Nu poți să mă refuzi. O să 
discutăm în pat. O să-mi spui de ce ai venit aici şi ce 
vrei. Voi încerca să te ajut. Răsplătesc, întotdeauna un 
episod amoros. Poţi să întrebi pe oricine. 

— Eşti foarte amabil, îi răspunse Starfire. Dar nu mă 
regulez cu fiinţe umane. 

Romano clipi. 

— Cum adică? 

— Nu mă înţelege greşit. Nu vreau să insinuez că ai fi 
o formă inferioară de viaţă... 

Ochii lui întunecaţi sclipiră mânioşi. Îşi ţuguie buzele. 
Acum nu mai părea la fel de frumos. 

— La ascultă, cui spui tu că este o formă inferioară de 
viaţă? 

Starfire zâmbi. 

— Nu fac decât să respect ordinele primite. 

— Cine dracu” eşti? râse supărat. De unde ai venit? 

— Dacă ţi-aş spune, nu m-ai crede. 

— Hai, pune-mă la încercare. 

— Din sistemul Rigel. 

— Ai dreptate. Dacă mă gândesc mai bine, s-ar putea 
să te cred. Eşti destul de ciudată. Dar pentru cine ai 
venit, dacă nu pentru mine? 

— Trebuie să întâlnesc pe altcineva. 

— Ascultă, domnişoară. Nu-mi place să fiu folosit şi 
mai ales în casa mea. 

— Dar aşa este viaţa. Chiar te deranjează? îl întrebă 
Starfire. Nu ştie nimeni în afară de noi doi şi văd că ţi-a 
trecut plictiseala. Poate că ţi-am înveselit seara, aşa cum 
al dorit. 

Şi apoi, din fericire, fură înconjurați de un grup de 
oameni îmbrăcaţi în culori strălucitoare. 

— Stevo, dragul meu, arăţi superb. 

— Hei, Stevo, scumpule, cine este prietena ta? 

Romano răspunse pufnind: 

— Prinţesa Leia cu o nouă coafură. 

Invitaţii izbucniră în râs. Un bărbat o întrebă: 

— Maşina din parcare este nava ta spaţială? 

Starfire clătină din capul ei argintiu. 

— Nu, Doamne fereşte! Este un automobil închiriat. 

Râsul se înteţi. Se pare că făcuse senzaţie. 

Apăru un chelner şi le umplu paharele. 

Dar unde era Diamond? Poate că n-o să vină. Încă 
cinci minute, se gândi Starfire şi plec. 

Apoi, o femeie cu păr roşu, strident, împodobit cu 

perle de cultură îi şopti bărbatului de lângă ca: 

— Mort, uite cine a apărut? Nu ţi-am spus eu că o să 
vină? 

Se făcu brusc linişte, când grupul se întoarse să-l 
privească pe bărbatul care cobora treptele. 

Starfire se întoarse şi ea. Steve Romano îi spunea că 
acum îi era cu adevărat datoare. O să-l cunoască pe 
Victor Diamond aşa că merita să o reguleze de două-trei 
ori, dar ea nici nu-l auzea măcar. 

Stătea liniştită, în mijlocul curţii, strângând paharul de 
şampanie cu ambele mâini. Nu mai era Starfire, ci 
redevenise J.B. Şi nu mai putea de frică. Se rugă să se 
producă un miracol, adică să n-o observe Diamond. Îşi 
repetă în gând: Sunt Starfire. Sunt invizibilă. Sunt 
Starfire. Sunt invizibilă. 

Dar vraja nu avea niciun efect, bineînţeles. Îi pieriseră 
toate puterile. 

Victor Diamond o văzu imediat şi încremeni pe loc, 
străpungând-o cu privirile lui întunecate. J.B. Se simți 
brusc cu zece ani mai bătrână. Tipul părea uriaş, 
impunător. Era întruchiparea fiecărei figuri autoritare pe 
care o văzuse vreodată. 

— Vie, spuse Romano, sunt încântat că ai venit. 

În spatele lui J.B. Femeia cu păr roşu murmură: 

— Haide, Mort, n-ai mai avut niciodată asemenea 

şansă... 

Diamond răspunse la salutul lui Romano printr-o 
simplă înclinare a capului. Trecu printre invitaţi ca şi 
când n-ar fi existat şi se opri în faţa lui J.B. 

— Cine eşti? Şi de ce încerci să arăţi ca Vangie? 

Vangie? Cine mai era şi asta? îl privi mirată şi încercă 
să vorbească, dar 1 se încleştase bărbia. După un timp, 
reuşi să spună: 

— Sunt J.B. 

— Ah, da! Bineînţeles. 

Diamond închise ochii, obosit. 

— Ar fi trebuit să-mi imaginez. Arnold Blaize te-a 
trimis. Mă întrebam ce o să mai scornească. 

N-avea rost să nege. 

— Aşa este. 

— O să regrete, spuse Diamond. 

Era convinsă. 

— ŞI tu la fel. 

J.B. Inspiră adânc. Îl ura pe Arnie. De ce o băgase în 
aşa ceva? Nu era cinstit. Se înfuriase pe Arnie, şi pe 
Saint, fiindcă era vinovat, fără să vrea, pentru această 
umilință. 

Zâmbi acru. 

— Îmi pare rău. Eu una i-am atras atenţia că n-o să 
meargă. 

— Ah, dar te înşeli. Pentru o clipă, acolo, pe scări, am 
crezut cu adevărat că zăresc o fantomă. Eram uluit. 

Diamond făcu un pas înainte, până când o domină cu 
statura lui. J.B. Se retrase după o măsuţă din fier forjat 
şi sticlă. 

— O fantomă? se miră ea. 

— Hai, zău aşa, spuse Diamond, zâmbind maliţios, nu 
mă lua drept prost. Am destui ani, draga mea şi cunosc 
toate trucurile. Sau, cel puţin, îmi imaginam că le 
cunosc, Acesta este cel mai reuşit dintre toate. Felicitări, 
al câştigat un premiu pentru originalitate. Ai face orice 
ca să devii vedetă, nu-i aşa? Şi acum, ţine-ţi discursul de 
acceptare şi şterge-o! 

Cu o mână tremurândă, J.B. Puse paharul jos, pe 
masă, Era mult mai rău decât se aşteptase. 

— Nu ştiu la ce te referi când vorbeşti despre 
fantome. Uite ce este, sunt de acord cu tine, a fosto 
prostie. Îmi pare rău. O să plec imediat. 

Se întoarse. Diamond o prinse de braţ. 

— Stai. Mai este ceva. 

Veioza de pe masă îi lumina ochii negri, ca nişte 
tăciuni. O strânse de mână. 

— Vreau să-i transmiţi un mesaj lui Arnie Blaize. 
Spune-i că n-o să-l ajut pe ticălosul lui de prieten să iasă 
din închisoare. Sper să rămână acolo până o să 

putrezească. 

Îşi spori strânsoarea. 

— Spune-i, de asemenea, că, dacă va încerca să 
prezinte proiectul Starfire în altă parte, o să-l distrug. 
Nu permit să-şi bată cineva joc de Vangie în asemenea 
hal. 

O strângea atât de rău, încât îi sfărâma oasele. Încercă 
în zadar să se desprindă şi se gândi: Dumnezeule, o să- 
mi rupă mâna. 

— O să-i spun, zise J.B., încercând să nu clipească. Şi 
acum, dă-mi drumul. 

— lar în ceea ce te priveşte, îi spuse Diamond, ar fi 
bine să te întorci în orăşelul de preerie de unde ai venit 
ŞI să nu mai visezi să devii vreodată vedetă. 

O strânse din nou de mână. 

J.B. Inspiră adânc. Acum nu se mai temea de el. La 
urma urmei, nu era decât un om, un ticălos obsedat de 
putere, ca mulți alţii. Oare ceea ce făcuse ea era chiar 
atât de rău? Bineînţeles că nu. Îi sclipiră ochii. 

— Încetează. 

0 Se albiseră buzele şi îşi trase mâna. 

— Nimeni nu are dreptul să-mi vorbească aşa. 

Bărbatul se strâmbă. 

— Nu are rost să faci scene, draga mea, zise el, 
batjocoritor. 


336 


J.B. Îşi frecă mâna amorţită. Nu mai fusese niciodată 
atât de furioasă. 

— Dacă tot mi-am distrus cariera, zise ea cu un glas 
sugrumat, atunci, o s-o îngrop de tot. 

ȘI, zicând acestea, îi arse o palmă cu toată puterea, 
dându-i capul pe spate. Diamond scăpă paharul care se 
făcu ţăndări pe dalele de marmură. 

Se lăsă liniştea în jurul lor şi apoi începură cu toţii să 
şoptească agitaţi. 

— O ş-o dea în judecată... l-a molestat... 

Șuierau ca nişte şerpi veninoşi, iar glasul lui Steve 
Romano se ridica deasupra tuturor. 

— Îmi pare rău, Vie. Iisuse, habar n-am cine este 
căţeaua asta. A stricat petrecerea. Este nebună. Chem 
doctorul imediat şi poliția. 

J.B. Îl ignoră. Se uită la Victor Diamond, cu ochii 
sclipind. 

Apoi se întoarse şi coborî scările fără să privească 
înapoi, ieşi pe uşile lăcuite şi se urcă în maşina care o 
aştepta deja, ca prin farmec. 

Nu o apucă tremuratul sau plânsul decât când ajunse 
acasă, în camera ei. Și, după aceea, crezu că nu va mai 
reuşi să se liniştească. 

— M-am străduit, îi spuse ea lui Arnie la telefon, a 
doua zi, de dimineață, dar n-a ținut. Din cauza unui 

lucru pe care nu-l cunoşteam. 

Apoi îi povesti de Vangie; se pare că ea, J.B., semăna 
cu Vangie Sellors. 

— ŞI a fost oribil. Pur şi simplu oribil. Cred că n-am 
urât pe nimeni vreodată ca pe el, pentru ce mi-a spus şi 
ce a făcut. Pe urmă, când am ajuns acasă mi-a fost 
ruşine. Bietul om! îmi pare rău, Arnie. Nu mai pot. Te 
rog să nu mă obligi s-o mai fac o dată. 

Era sâmbătă, o zi în care fotomodelele aveau liber. O 
zi pentru somn, cumpărături sau prânzuri cu prieteni. 

Dar J.B. Nu făcu nimic din toate acestea. Conectă 
robotul telefonic, nu rezista să discute din nou cu Arnie 
sau, şi mai rău, cu Vera, şi îşi petrecu dimineaţa 
fâțâindu-se plină de ncastâmpăr prin apartamentul ei. 
Auzi telefonul sunând de două ori şi îşi imagină propria 
ei voce spunând: „Alo, sunt J.B. Acum nu pot veni la 
telefon...” 

După-amiază, se duse pe plajă şi rătăci fără nicio 
țintă, timp de două ore. 

Era o zi fierbinte, sufocantă, cu un soare palid, care 
de-abia se vedea prin pâclă. J.B. Era îmbrăcată în blugi 
tăiaţi, într-o cămaşă largă, în dungi şi îşi legase părul 
argintiu. Îşi ştersese tot machiajul Starfire, frecându-şi 
tare obrajii, până îi înroşise. În timp ce mergea, 
evenimentele din noaptea trecută 1 se îngrămădeau în 

minte la nesfârşit. Îi dezamăgise pe Saint, Arnie şi Vera 
şi-l plesnise pe Victor Diamond, ceea ce va avea 
repercusiuni cumplite. Dacă ar fi putut să dea timpul 
înapoi, poate că ar fi acționat altfel. Dar nu i se va mai 
oferi o a doua şansă. Diamond spusese că va boicota 
toate încercările lui Arnie de a lansa Srarfire-ul şi îl 
crezuse. Se simţea cumplit. Dar, de unde să ştie că 
semăna cu Vangie Sellors? 

Se întoarse la maşină, prea absorbită de nefericirea ei 
ca să remarce Jaguar-ul negru tras lângă BMW-ul ei 
argintiu sau pe bărbatul cu păr alb, des, aşezat la volan, 
cu bărbia sprijinită gânditor în palmele întinse pe volan 
până când deschise portiera, se dădu jos din maşină şi-i 
spuse: 

— Ai făcut o plimbare lungă. 

La care ea îl întrebă mecanic: 

— De ce mă urmăreşti, domnule Diamond? 

J.B. Mirosea a sare, suflată de briza oceanului. Pâcla 
se ridicase la apusul soarelui. Aşezându-se pe şezlong, 
aşa cum îi spusese Diamond şi dându-și capul pe spate, 
văzu un cer negru, de catifea, pe care stelele ardeau 
palide, uriaşe, îngrămădite una lângă alta. Privea spațiul 
nesfârşit şi se întreba care era constelația Rigel. 

Hamura apăru cu şampanie şi două cupe de cristal. Le 
umplu, făcu o plecăciune şi apoi se retrase. 

Diamond înălţă paharul. 

— Îţi datorez scuze. Ştii, la început am crezut că 
intenționai s-o reprezinţi pe soția mea. 

Lui J.B. Nu-i venea încă să creadă că i se oferea 
această miraculoasă a doua şansă. Clătină din cap în 
beznă şi-i spuse cu un glas scăzut: 

— N-am ştiut... n-am văzut niciun film de-al ei... 
nicio poză. După aceea, mi-a părut rău... 

— Vangie a făcut trei filme şi eu le dețin pe toate. 
Ştii, mi-a venit greu să o las să fie văzută de străini. O 
voiam numai pentru mine. Da, sunt egoist, dar aşa simt. 

— Probabil că ai iubit-o foarte mult, zise J.B. 

— Chiar şi după atâta timp, sentimentele mele sunt 
uimitor de puternice. Prefer să nu mai vorbim despre ea. 

Diamond rămase tăcut un timp. J.B. Nu îndrăznea să-i 
întrerupă visarea. În cele din urmă, îi spuse: 

— Nu mi-a trebuit mult timp să-mi dau seama că a 
fost o neînțelegere şi că te-am nedreptăţit. M-am gândit 
că ar trebui să vorbim. Poate voi reuşi să mă 
recompensez. Deşi... zise el, uşor amuzat, cred că tu ar 
trebui să te recompensezi faţă de mine. Îşi frecă obrazul. 
Ai un pumn destul de puternic. 

— Știu. Par eram atât de furioasă, murmură ea, 
vinovată. 

— Date fiind circumstanţele, aveai tot dreptul să fu. 

Și acum, J.B., sunt gata să te ascult. Spune-mi exact ce 
crezi că aş putea face pentru tine. 

După aceea, totul merse foarte uşor. 

J.B. Îi explică amănunţit care era situaţia cu Saint, 
Fletcher, Arnie, Vera şi ea. Şi constată cu uimire că 
Victor Diamond era un interlocutor foarte plăcut şi o 
întrerupse de puţine ori. Se simţea din ce în ce mai bine 
în compania lui. Niciodată nu mai fusese atât de 
destinsă în prezenţa cuiva. 

La un moment dat, îi spuse: 

— Se pare că toţi aveţi o încredere nețţărmurită în 
mine. Chiar vă imaginaţi că pot să vă scot prietenul din 
închisoare? 

— Arnie spune că ai relaţii. Că îi cunoşti pe cei din 
guvernul mexican. Din poliție, din brigada de narcotice. 

Diamond încuviinţă din cap. 

— Aşa este. 

— Şi, că l-ar elibera, dacă i-ai ruga. 

— Cine ştie. Aş putea încerca. 

— Îţi mulţumesc, zise J.B. 

— Cred că plăcerea este de partea mea, zise Diamond 
pe un ton sec. Şi acum hai să discutăm despre tine. Şi 
Starfire... 

Puțin mai târziu, o conduse pe o uşă de sticlă, într-un 
hol spaţios, cu dale de gresie, pe sub o arcadă pe un şir 

de trepte înguste, din piatră, care şerpuiau în zigzag, pe 
una din laturile casei. 

Dormitorul ocupa în întregime etajul trei. Era o 
cameră foarte simplă, cu pereţi albi, podea de gresie şi 
un perete din sticlă, spre vest. Singura mobilă era o 
bancă de lemn, care semăna cu cele din catedralele 
spaniole şi, în mijlocul încăperii trona un pat uriaş, 
înălţat pe o platformă, acoperit cu o cuvertură mare, cu 
culori stridente: ruginiu, roşu, mov şi negru. 

— Seamănă mai degrabă cu un altar, spuse J.B. 

Diamond o aprobă. 

— Da, nu-i aşa? 

Atinse un panou pe peretele de lângă arcadă şi lumina 
se diminuă. Când îl atinse din nou, acoperişul se 
deschise silențios. 

— Dezbracă-te, îi porunci el, blând. 

J.B. Ridică mâinile să-şi tragă fermoarul. Rochia 
metalică îi alunecă pe şolduri şi căzu strălucitoare la 
picioarele ei. leşi din ea şi îşi desfăcu sandalele. 
Înaintând desculță pe dalele reci, îşi împături hainele şi 
le aşeză pe banchetă. 

— Stai acolo, lângă fereastră, îi spuse Diamond. 

J.B. ÎL ascultă. Peretele din sticlă se dădu la o parte, 
lăsând să pătrundă aerul umed. Auzea din nou 
murmurul valurilor oceanului. Se întoarse să privească 

apa. Nu voia să-l vadă dezbrăcându-se, deşi îi sesiza 
mișcările, în timp ce îşi scotea hainele. Apoi, străbătu 
camera, îndreptându-se spre ea şi J.B. Încremeni, cu 
mâinile încleştate. Era bătrân şi poate cardiac, dar acum, 
părea destul de blând şi îl plăcea foarte mult. Îi era 
recunoscătoare, dar îşi aminti deodată ce crud o 
strânsese de mână. O mai durea şi acum. Se gândi că era 
singură, într-o casă ciudată, doar cu el şi un servitor 
invizibil, care era sigură că n-ar veni, dacă ar țipa. 

Fir-ar să fie, se întrebă ea, de ce fac asta? De ce m-am 
lăsat antrenată într-o asemenea situaţie? 

Şi îşi răspunse singură: Pentru că acest om este Victor 
Diamond, un tip influent şi puternic, care a promis să-l 
scoată din închisoare pe Saint... Dar acesta nu era tot 
adevărul. N-o fac numai pentru Saint, îşi dădu seama 
J.B. O fac şi pentru mine, pentru că vreau, pentru că este 
cel mai extraordinar om pe care l-am întâlnit vreodată... 
şi — îi tresări inima — pentru că o să mă lase să fiu 
Starfire. Şi când o să fiu Starfire, o să am putere. O să 
am toată puterea din lume. 

Diamond întinse braţele, o luă de umeri şi o trase spre 
el. Ridică mâna şi îi atinse fruntea, pipăindu-i faţa, 
gâtul, sânii, umerii. Se opri pentru o clipă pe umeri şi 
apoi degetele lui coborâră pe spate, până la fese, unde 
puful creştea în cerculeţe, de fiecare parte a coloanei 

vertebrale. 

— Şi acum, în pat, murmură el. 

Ceea ce urmă, fu un balet lung, de mişcări precise, 
calculate, executate cu o răbdare monumentală. 

Nu-i cerea absolut nimic. Îi şoptea doar: 

— Acum ridică genunchii, întoarce-te, întinde-te! 

Ca şi când i-ar fi dat indicaţii regizorale dintr-un film. 
De-abia o atingea. 

Ştia că urmăreşte jocul de lumini şi de umbre pe 
trupul ei, că îi studia pielea şi îi pipăia locurile intime. 
Cu o mână o apăsa pe frunte, în pernă, iar pe cealaltă o 
băgase între picioarele ei, apăsându-i ferm zona pubiană 
cu degetul lui mare, în timp ce se zbătea sub el. 

După aceea, se întinse lângă ea, fără s-o atingă, 
respirând regulat. 

J.B. Se întreba dacă îşi dăduse seama că ea nu 
ajunsese la orgasm şi dacă îi păsa. 

Diamond îi vorbi brusc, surprinzând-o, pentru că 
credea că doarme. 

— Prima oară este greu să fie perfect. Dar, cu timpul 
o să-ţi placă. 

— Sunt convinsă, murmură J.B., spunându-şi în sinea 
ei: Nu poate fi păcălit, ar fi trebuit să ştiu. 

Mai târziu, când ar fi putut să jure că adormise, îi 
spuse: 

— Pot să-l scot pe Saint din închisoare. ŞI o s-o fac. 
Anunţă-i pe Arnie şi pe Vera Brown. 

Oftă uşurată. 

— Îţi mulţumesc. Îţi suntem foarte recunoscători, cu 
toţii... 

— Bineînţeles. Dar cu o singură condiţie. 

— Desigur. 

— Vreau să mi se acorde drepturi depline asupra 
personajului. Vera trebuie să-mi cedeze drepturile ei. Ai 
înţeles, J.B.? O vreau pe Starfire. 


Capitolul 18 

Fu recunoscut imediat. 

— Uite, mamă! Nu este... 

— Acolo! Tipul în cămaşă verde cu femeia aceea 
grasă. Este... 

— La te uită! De-abia am venit de zece minute în Los 
Angeles şi am văzut o vedetă. 

Indiferent, Arnie Blaize studia panoul cu sosiri să 
vadă când aterizează avionul companiei Western 
Airlines, de la Mexico City. 

— Fir-ar să fie, Vera, are o oră întârziere. Ce-o să 
facem două ore? 

— Ți-am spus să nu venim atât de devreme. 

Glasurile strigară: 

— Te iubim, Arnie. 

— Dă-ne un autograf. Aici, pe braţ, pentru Billi! 

— Vreau să mă căsătoresc cu tine, Arnie. Vreau să 
avem copii împreună... 

Arnie îşi semnă numele pe şerveţele de hârtie, plicuri, 
carne rozalie de adolescenţi şi le zâmbi tuturor, dându-le 
speranţe. Dar Vera ştia că Arnie nu se afla acolo. Că 
trupul lui era aici, în aeroportul din Los Angeles însă 
mintea şi sufletul erau cu Saint, în avionul acela, 
undeva, deasupra deşertului Sonoran. 

Vera nu se mira. Şi ea se simţea desprinsă de realitate. 
Nu-i venea să creadă că totul se petrecea atât de repede. 
După doi ani de furie, dezamăgiri şi frustrări, se 
rezolvase totul. 

Cu condiţia să-i cedeze lui Victor Diamond drepturile 
asupra Starfire-ului. 

Arnie protestase furios. 

— Dacă este singura soluţie, spusese Vera, nu mai am 
de ales. 

Atunci, răsună un strigăt isteric: „Arneee!” Şi apoi 
altele, mai stridente. 

O puştoaică bine făcută de paisprezece ani îşi rupse 
bluza, dezgolindu-şi sânii albi, tremurători. 

— Te doresc, Arnie! 

Vera îl apucă de braţ. 


346 


— Nu putem aştepta aici. 

— O.K., zise Arnie. O să ne ducem la intrare. 

Vera se uită la mulţimea de adolescenţi entuziasmați, 
înnebuniţi să apuce o şuviţă din părul lui Arnie, un petec 
din cămaşă. 

— Eşti nebun. Trebuie să ieşim de aici. 

Dar, înainte să se năpustească asupra lui, sosi o 
persoană oficială, din partea aeroportului, înconjurat de 
poliţişti solizi. Arnie şi Vera fură escortaţi în sala 
rezervată VIP-urilor şi îi dispersară pe fanii lui Arnie. 
Vera se întreba dacă el observase măcar ce se petrecea 
ŞI se aşeză recunoscătoare pe un scaun. 

Dar Arnie nu se linişti. Continuă să se agite, uitându- 
se pe fereastră la avioanele de pe pistă. Dar niciunul nu- 
l avea pe Saint la bord. Comandă apă minerală unei 
chelnerițe numai zâmbete, o bău repede şi îşi petrecu 
următoarele zece minute lovindu-şi dinţii de sticlă sau 
zăngănind cuburile de gheaţă, până când Vera crezu că 
o să urle de disperare. 

Timpul trecea foarte greu. 

Vera încercă să se gândească ce simţea acum, când 
trebuia să vândă Starfire-ul. Ar fi trebuit să fie distrusă, 
dar... Nu, îşi spuse Vera, am pierdut-o deja. De fapt, am 
pierdut-o de două ori, pentru că Starfire, nu mai fusese a 
ei de când o văzuse pe J.B. De mult la petrecerea lui 

Arnie. 

Arnie murmură: 

— N-a trecut decât o oră. Doamne, când o să 
aterizeze avionul? 

Victor Diamond o luase pe J.B. La Mexico, cu el. 
Când se vor întoarce, se vor întâlni cu toţii. Va pregăti 
documentele care-l vor face singurul proprietar al 
personajului Starfire. Oare cum o să se simtă când o să 
renunţe la creația e1? 

Dar acum nu putea să-şi facă griji. Acum aştepta din 
clipă în clipă să-l vadă pe Saint, liber... 

Şi apoi auzi. 

— Vera! exclamă Arnie, făcând semn spre panoul 
electronic. Vera. A aterizat! 

Iar Vera îşi dădu seama că era pur şi simplu îngrozit. 

" Arnie se lipi de uşă, cercetând din priviri fiecare 
pasager care ieşea din vamă. 

Erau turişti arşi de soare, cu haine viu colorate, 
oameni de afaceri, familii mexicane numeroase şi un 
grup de preoți cu pălării negre. Toţi împingeau un 
cărucior cu bagaje, suveniruri şi, uneori câte un bebeluş. 
Dar Saint nu era nicăieri. În cele din urmă, când Arnie 
începu să-şi schimbe greutatea de pe un picior pe altul şi 
Vera se agită — dacă a pierdut avionul sau, mai rău, dacă 
fusese o greşeală şi nu îl eliberaseră — un bărbat singur, 

aproape ultimul pasager, ieşi pe uşă. Era palid, cu păr 
lung, îmbrăcat în nişte haine care nu i se potriveau. Nu 
avea cărucior, nici bagaje, doar un pachet, învelit în 
hârtie maron, pe care îl strângea protector la piept. 
Mergea cu o concentrare exagerată, ca un marinar care 
nu mai fusese pe uscat de ani de zile. 

Saint se întorsese acasă. 

Urmă o săptămână grea, Saint era când uimit, când 
posomorât, când suspicios sau docil. Îl lăsase pe Arnie 
să-l ducă la dentist, să-i repare dinţii rupţi şi apoi la un 
magazin, în Melrose Avenue, să-i aleagă haine noi. Îl 
lăsase pe Arnie să hotărască în locul lui, mişcându-se 
ascultător şi ridicându-şi braţele să 1 se ia măsurile. Se 
uita posac în oglinzi, ca şi când şi-ar fi recunoscut 
propria-i persoană, îmbrăcat în cămăşi, haine, pulovere 
şi pantaloni noi. 

Arnie îi spuse agitat: 

— Suferi probabil de şoc întârziat, ca ostateci şi 
luptătorii veterani. 

— Şi? 

— Poate ar trebui să apelezi la un psihiatru. Round 
Montain nu mai este doar un centru de reabilitare pentru 
drogați. Se ocupă şi de veterani şi victime ale răpirilor. 
Dacă stai o lună acolo... 

— Las-o baltă. Nu vreau să schimb o puşcărie cu alta, 

îl refuzase Saint. 

— Trebuie să-i dai timp să-şi revină, spunea Vera. 
Este şocat. 

În cea de-a treia zi, Saint deveni volubil. Începu să 
vorbească. Avea un glas răguşit. 

Când Arnie îl întrebă ce se întâmplase cu vocea lui, 
Saint îi răspunse evaziv. 

— Am avut probleme cu gâtul. 

— Ce fel de probleme? Ai fost bolnav? 

Saint ridică din umeri şi ieşi pe terasă. 

— Nu-l mai întreba, îl sfătui Vera. L-au torturat, să-i 
smulgă declaraţia, l-au rănit gâtul. 

— Ce i-au făcut? zbieră Arnie. 

Vera se uită spre uşa deschisă. 

— Taci din gură. 

— Dar... Ah, Doamne, Vera. Este cel mai rău... 
Iisuse! Nu mai suport. Eu... 

Şi apoi o întrebase pe un ton aproape ostil: 

— De unde ştii? De ce cu tine vorbeşte şi cu mine nu? 

Vera ridică din umeri. 

— Din întâmplare mă aflam acolo. Tortura este un 
fapt de viaţă în Santa Paula. 

Arnie o imită. 

— Un fapt de viaţă... Doamne, Vera, îmi vine rău 
când mă gândesc că Saint... 

— Arnie, crede-mă, este mai bine să nu insişti. 

— Are nevoie să-şi descarce sufletul, protestă el. 

— O s-o facă, atunci când va fi pregătit, îl repezi 
Vera. Nu-l pisa. 

Saint nu suporta tavanele joase, uşile închise şi 
aglomeraţia. 

Insistă să doarmă pe o saltea, pe terasă, deşi nu prea 
reuşea deloc să închidă ochii şi îşi petrecea noaptea 
plimbându-se descult prin cameră şi uitându-se pe 
fereastră. 

Pe stradă, în aglomeraţie, devenea agitat şi după ce 
mersese la cumpărături, în Melorse Avenue, refuzase să 
mai iasă undeva cu Arnie, fie şi în limuzina cu geamuri 
fumurii. Arnie atrăgea prea mult atenția asupra lor. 

Şi, spre dezamăgirea lui, care de-abia aşteptase să 
cineze cu Saint într-un elegant restaurant italienesc, 
constată că prietenul lui prefera să meargă cu Vera, la 
McDonald's şi să mănânce Big Mac, cartofi prăjiți şi 
salată, cu mult muştar şi sos. 

Saint, care se hrănise foarte bine în închisoare, 
mulțumită lui Gallegos, prinsese gustul mâncării 
populare. 

— De-abia aştept să înfulec o pizza, hot-dog, şi 
hamburgeri, asezonaţi cu tot ce trebuie, le declarase el 
solemn, în a treia zi... şi tu, Arnie, nu poţi intra într-un 

local McDonald's, fiindcă ai provoca o adevărată 
ambuscadă. 

Deşi, nu era singurul motiv. Se simţea mai în largul 
lui cu Vera, care îi vorbea ca unui om normal, nu ca 
unui convalescent, ieşit dintr-un sanatoriu. Şi se simţea 
plăcut în compania ei, dându-şi seamă, pentru prima 
oară, cum privesc oamenii o femeie grasă. 

— McDonald's, pentru numele lui Dumnezeu, 
bombăni Arnie. 

— Da, îmi place. Poţi sta afară, în aer liber şi te poţi 
strecura repede, dacă vrei. 

— Dar acum eşti în siguranţă. Te afli în California, nu 
uita. 

— Sigur, îi răspundea Saint, ştiu. 

Dar nu părea prea convins. 

La sfârşitul săptămânii, Vera spuse pragmatic: 

— Are nevoie de linişte şi pace, undeva, departe de 
agitația oraşului. 

Şi atunci, Arnie se gândi la noua lui casă de la lacul 
Tahoe. 

Din vara aceea, când stătuse cu Saint, lacul Tahoe 1 se 
păruse un refugiu şi cumpărase casa cu un an în urmă. 
Era un paradis, unde avea mult prea rar ocazia să se 
refugieze, un loc cu vânt, cer, apă şi singurătate. Saint se 
va vindeca repede acolo. 

De ce Dumnezeu nu m-am gândit de la început? se 
mustră el. 

Plecară cu yachtul chiar din prima zi. 

Saint se aşezase la cârmă. Opri motorul la două mile 
de țărm şi îi anunţă. 

— Mă duc să înot. 

Arnie îl privi dubios. 

— Este îngrozitor de rece. 

— Nu-mi pasă. N-am mai înotat de doi ani. 

Îşi scoase cămaşa, pantalonii şi se aruncă în apă, 
înotând viguros. Însă, după ce stătuse atâta timp în 
închisoarea de la Tropice, i se subțiase sângele şi trupul 
lui era slab şi palid. Înaintă câţiva metri. Arnie îndreptă 
barca în direcția lui, iar Vera lăsă scara să urce la bord. 

— Trebuie să fu atent, îl cicăli ea pe Saint, trăgându-l 
din apă. 

Se prăbuşi tremurând şi gâfâind pe punte. 

— Nu mai eşti în formă. Trebuie să te refaci. 

Saint se căţără pe un scaun, îmbrăcat în puloverul 
pescăresc cumpărat de Arnie pentru el, în Melrose. Îşi 
trăsese mânecile până la cot, sfidător. Avea o piele 
foarte albă. 

— Vera, îi spuse el, în timp ce-i clănțăneau dinţii, nu 
te mai purta ca o cloşcă. 

Zilele trecură liniștite. 

Saint îşi petrecea majoritatea timpului plimbându-se 
şi conducând barca pe lac, în mare viteză. 

În cea de-a şaptea după-amiază, stătea în barcă şi 
privea rândunelele adunându-se deasupra lui. Aveau 
burti albastre şi străbăteau mii de kilometri în stoluri în 
formă de potcoavă. 

Arnie n-ar fi vrut să-l lase să plece singur cu barca, 
dar Saint insistase. 

— Promite-mi că n-o să mai înoţi. Mai ales că o să fu 
singur şi vremea o să se strice din clipă în clipă. 

Arnie şi Vera rămăseseră pe chei, privindu-l, ca şi 
când ar fi plecat de unul singur într-o călătorie în jurul 
lumii. 

Saint le făcuse cu mâna şi se îndepărtase, gonind pe 
luciul apei. Trecu de oraşul Tahoe, de Homewood şi 
străbătu lacul spre Nevada, unde opri motorul şi lăsă 
vasul să plutească la o milă de Sand Harbor Cove. 

Aici, privind cerul fierbând înaintea furtunu, răcorit 
de vânt şi acompaniat de tunete, clătinându-se pe yacht- 
ul scuturat de valurile agitate, găsi momentul pe care îl 
aştepta de atâta timp. Era liber să se gândească la zilele 
petrecute cu J.B., la Los Angeles. Imediat ce îi sugerase 
să vină aici, Arnie îşi amintise că Saint o cunoscuse pe 
Fletcher la Lacul Tahoe. Şi îi spuse stânjenit şi vinovat. 

— Poate că nu este totuşi o idee atât de bună. 

— De ce nu? 

— S-ar putea să fie dureros pentru tine. Am fost un 
prost să nu mă gândesc că... 

Saint fusese sincer surprins. 

— Este O.K., Am. 

Nu-i mai păsa de Fletcher. lar Tahoe fusese 
întotdeauna pentru el locul lui J.B., unde o s-o aducă din 
nou, o dată. Scena aceea care se petrecuse la San 
Francisco, demult, i se părea atât de trivială acum. Furia 
şi dorinţa ei intensă de a-l răni dovedeau tocmai că ţinea 
la el. 

Saint îşi aminti îndurerat de picnicul lor la Sand 
Harbor Cove. O pătură în dungi maron cu alb, umbrită 
de ramurile copacului de deasupra lor. Lângă pătură o 
revistă, sandvişuri şi lada lor frigorifică albă, cu capac 
roşu. Saint închise ochii şi se văzu alergând din nou prin 
nisipul fierbinte spre J.B., care ar fi trebuit să fie acolo, 
sub pini. 

J.B. În costumul ei albastru de baie, bând o Cola. 

Dar, spre regretul lui, pătura rămânea goală. Nu era 
nimeni acolo. 

Vasul se clătina nebuneşte, zguduit de furtună. 

Venea ploaia, înaintând rapid peste lac. Saint stătea 
întins pe spate, cu picioarele sprijinite de una din laturi. 
Tunetul bubui asurzitor deasupra lui. 

Apoi, ploaia se revărsă ca un duş rece. Lui Saint însă 
nu-i păsa. Era preocupat de nedreptatea situației cu care 
se confrunta. În ciuda eforturilor sale, nu putea să 
recreeze faţa lui J.B. 

În închisoare îşi spusese că era mai bine aşa. J.B. Nu 
avea ce căuta nici măcar în visele lui. 

Şi acum nu mai putea s-o vadă cu ochii minţii. 

Se simţi scuturat violent. 

Deschise ochii speriat. Înseamnă că adormise, nu? Se 
temea încă să doarmă. Nu-i venea să creadă că era liber. 
Avea senzația că o să se trezească din nou în celula lui. 

Dar acum, când îşi înălță privirile, văzu ploaia, norii 
ŞI îşi spuse: Sunt liber, amintindu-și pentru a mia oară 
acea ultimă zi incredibilă, când Gallegos îl felicitase 
pentru prietenii săi influenți. Şi îi promisese că va fi 
întotdeauna bine venit în restaurantul lui; comandantul 
închisorii îi strânsese mâna viguros, ca şi când şi-ar fi 
luat la revedere de la un oaspete foarte important. 
Polițistul care-l escortase la helicopter îl privise plin de 
admiraţie... 

Sunt liber, îşi reaminti Saint. Liber cu adevărat. 

Era liber datorită lui Victor Diamond. Îi va fi obligat 
toată viaţa acestui om necunoscut, care-l salvase, şi 1-0 
luase pe J.B. 

Nu-i de mirare că nu reuşea să şi-o amintească; nu 

mai făcea parte din visurile lui. 

Casa lui Arnie fusese proiectată în aşa fel încât să 
folosească din plin terenul stâncos. Era veselă, însorită, 
din lemn natural, cu podele din ardezie şi terase 
construite în jurul pădurilor de pini Monterey; era ca şi 
când ai locui într-o casă în copaci, spunea Arnie. 

Piscina cu apă fierbinte era la cel mai jos nivel, săpată 
direct în munte şi oferind o vedere panoramică a lacului. 
Era mândria şi bucuria lui Arnie, mai mare decât un 
bazin obişnuit, cu insule formate de stânci prea uriaşe ca 
să fie excavate. Pe margini, se întindea o grădină 
tropicală, formată din palmieri pitici, ferigi şi orhidee. 

Acum, după miezul nopţii, aerul din exterior era 
foarte rece şi ferestrele înalte se aburiseră. 

Vera se dusese de mult la culcare. 

Saint, întins gol pe dale, cu părul ud lipit de cap, se 
juca absent cu paharul. Arnie stătea tăcut pe trepte, cu 
picioarele în apa fierbinte şi bea 7-Up dintr-o cupă 
verde din sticlă. 

Saint strănută brusc. Ştiam eu, se gândi Arnie, a răcit, 
tot plimbându-se pe lac, pe furtună. În timp ce Saint 
privea geamurile aburite, Arnie se trezi urmărind fiecare 
vertebră de pe spinarea lui Saint, fiecare coastă. Slăbise 
mult, deşi se bucurase de generozitatea lui senor 
Gallegos. Apoi, îi cercetă nerăbdător trupul, încercând 

să găsească semne de tortură. Vera îi spusese că îi 
răniseră gâtul, oare ce altceva îi făcuseră? Arnie se 
gândea cu oroare, dar nu-i plăcea să nu ştie. Însă, nu 
vedea nimic. N-avea niciun semn distinctiv. 

Enervat, Saint şterse cu palma desenul pe care-l 
făcuse pe dalele aburite şi plonjă la loc, în piscină, înota 
în jurul stâncilor şi dispăru sub apă. Trupul lui costeliv 
se zărea palid; iar părul lung, negru, plutea ca nişte alge. 

Se aşeză pe trepte, lângă Arnie şi îşi scutură părul, 
împrăştiind picături de apă. 

Acum era exagerat de cald şi de umed. Geamurile se 
aburiseră din nou. Erau prinşi împreună într-o bulă de 
abur, se gândi Arnie. 

Saint oftă adânc, îşi sprijini cotul de genunchi şi îşi 
îngropă bărbia în palmă. 

Arnie îl privea prudent. Oare ia ce se gândea? Ce 
simţea? Ce bine ar fi fost să vorbească, să-şi descarce 
sufletul, să-i împărtăşească toate necazurile şi chinurile. 
Şi poate că acest loc cald şi umed era cel mai potrivit. 

Arnie veni mai aproape şi se lipi de Saint, punându-și 
o mână pe umărul ud al prietenului său. 

— Saint, murmură Arnie prin abur, ar fi timpul să... 

Se opri. Nu îndrăznea să continue. 

Saint întoarse capul. Ochii lui păreau înceţoşaţi şi 
pierduţi. 

— Ce este? 

— Mă gândeam că poate ai vrea să... Ah, exclamă 
Arnie, pierzându-și răbdarea, las-o baltă. 

„Lasă-l în pace, îi spusese Vera. O să-ţi spună când va 
fi pregătit”. 

Şi poate că avea dreptate. 

Între timp, îşi redobândise prietenul. Era viu şi 
sănătos. Putea să fie mulţumit cu atât. 

Arnie îl îmbrățişă şi, pentru câteva clipe, Saint se 
întoarse orbeşte în braţele lui. Arnie îl strânse la piept cu 
bucurie şi îi mângâie părul ud. 

— Este O.K., murmură el, este O.K. Totul va fi bine. 
Şi, atunci... 

Se pierdu. Era târziu, îl cuprinsese oboseala; pluteau 
în beznă, aburi şi căldură, iar pielea umedă, alunecoasă 
a lui Saint se lpise de a lui. 

Amețit, Arnie îi atinse obrazul lui Saint, îi băgă două 
degete sub bărbie şi îi ridică faţa. Apoi îl sărută blând pe 
gură, fără să se poată opri. 

Saint nu se dezmetici imediat. Pierdut în visurile sale, 
îşi imagina probabil că o sărută pe J.B. Dar clipa de 
rătăcire trecu şi veni imediat momentul rațiunii. 

Saint îl respinse şi îl privi cu ochi mari de uimire. 

Arnie tremură îngrozit. Ah, Iisuse, ce făcuse? Ce-o să 
spună Saint? Ce-o să facă? Aşteptă neajutorat să fie 

batjocorit. Ştia că nu va suporta să audă ce-o să spună 
Saint. 

Dar prietenul lui nu spuse nimic. ÎI privi foarte serios 
pe Arnie şi, pentru prima oară de când ieşise din 
puşcărie, părea foarte atent. Se lăsase o linişte grea, 
apăsătoare şi insuportabilă pentru Arnie. 

— Ah, Arnie, zise Saint, în cele din urmă. Ce ticălos 
egoist am fost întotdeauna! 

Arnie distrus îşi plecase ochii, gândindu-se: Am 
stricat totul. Pentru totdeauna. S-a terminat tot ce era 
între noi şi numai din cauza mea. 

Îşi încleştă mâinile în poală, pentru ca Saint să nu-i 
vadă erecţia ruşinoasă. Îi venea să vomite, îl auzi pe 
Saint strănutând din nou. 

Şi apoi, cu glasul lui răguşit îi spuse: 

— Ah, Arnie, îmi pare atât de rău. 


Capitolul 19 
J.B. Se trezi în beznă, lângă un bărbat străin. 
O cuprinse panica. I se accelerase pulsul. 
Cine sunt? 
Unde sunt? 
Cine este el? 
Apoi se linişti şi începu să-şi amintească. 
Sunt Starfire. 

Mă aflu la Casa de los Suspiros, în Puerto Vallarta, 
Mexico. 

Sunt cu Victor Diamond. Este un om puternic, cu 
prieteni la fel de puternici, dar eu sunt şi mai puternică, 
pentru că am declanşat totul. 

Starfire trecu în revistă cu satisfacție săptămâna 
trecută, când totul mersese foarte bine. 

Mai întâi, zburase la Mexico City, în jet-ul lui 
Diamond, o pasăre albă, strălucitoare şi graţioasă, cu 
stewarzi în uniforme albe şi insigne albastre, care o 
serviseră cu cocktail-uri, reviste, un prânz gourmet, în 
timp ce Diamond îi dăruise un pandantiv de opal pe un 
lanţ de aur şi i-l prinsese la gât. 

— Aceasta este piatra ta. S-o porţi mereu. 

Apoi, se plimbaseră într-o limuzină, ea şi Diamond pe 
bancheta din spate şi un bodyguard înarmat lângă şofer, 
până la apartamentele de la El Presidente Chapultepec, 
unde chiar şi aerul vibra de putere, se gândi ea, 
fascinată. 

A doua zi, cu opalul la gât, îmbrăcată în noua ei 
rochie argintie, cumpărată de Diamond în dimineaţa 
aceea, de la un boutique din Zona Roşa, prânzise la San 
Angel Inn, cu un grup de bărbaţi bine îmbrăcaţi, între 
două vârste, care vorbeau corect englezeşte şi purtau o 
mulțime de bijuterii din aur. Unul era ministru în 

guvern, altul guvernator de stat, iar al treilea şeful 
poliţiei federale. La sfârşitul prânzului, Starfire află că 
misiunea ei fusese încununată de succes; fusese trimis 
un elicopter chiar în după-amiaza aceea să-l aducă pe 
Saint în capitală, de unde va lua un avion spre Los 
Angeles. 

— Va ajunge într-o oră sau două, zise Diamond. Sper 
că eşti fericită. 

A doua zi, plecară la Puerto Vallarta. Era o excursie 
de plăcere şi afaceri în acelaşi timp, pentru că exista un 
sat, undeva pe coastă, pe care Diamond voia să-l 
viziteze pentru o eventuală scenă de filmări. Poate chiar 
pentru Starfire, îi sugerase el. 

Între timp, stăteau la Casa de los Suspiros, casa 
suspinelor, sus pe culmea unui deal, deasupra apelor 
galbene ale râului Cuale. Era o locuinţă magică, plină de 
spaţii neregulate, în care arcadele se deschideau pe 
neaşteptate în curți ascunse, bogate în flori; apa ţâşnea 
într-o piscină, în curtea interioară, prin gura unui balaur 
din piatră; şi păsărelele cântau în colivii, cu glasurile lor 
dulci, cristaline. 

Plouase în după-amiaza şi în seara aceea, culminând 
cu o furtună spectaculoasă. În timp ce urcau scările, în 
ploaie, prin fulgere şi tunete, din casa albă răsuna o 
muzică şi mai puternică decât furtuna. 

Diamond izbucnise în râs, amuzat. 

— Cavaleria Valkiriei, ce potrivit! Parcă te văd 
zburând prin spaţiu. 

Apoi se trezi de tot şi îşi aminti că nu era Starfire. Era 
doar J.B. Care spusese: 

— Eu credeam că este din Apocalypse Now. 

Şi ascultase explicaţiile lui Diamond, care zâmbise 
răbdător. 

— A fost folosită în Apocalypse Now, în scena cu 
helicopterul. Muzica a fost scrisă acum o sută de ani, în 
Germania, de Richard Wagner. Este dintr-o operă, 
numită Die Walkure. 

Se simţise deodată foarte ignorantă şi vulnerabilă. 
Avea sentimentul ciudat că Starfire ar fi ştiut despre 
Richard Wagner, apoi îşi aminti agitată: haide, eşti Jo- 
Beth Feeney, din Corsica, Texas, care n-a terminat clasa 
a douăsprezecea şi nu trebuia să uite acest lucru. 

În noaptea aceea ploua încă. Strada îngustă, pavată se 
transformase într-un torent noroios. Aşa că preferaseră 
să rămână acasă. 

— Şi acum, hai să vorbim despre tine. Povesteşte-mi 
de viaţa ta. 

Aşa că, în timp ce bea tequilla la lumina lămpii, J.B., 
îi depănă povestea vieţii ei, omiţând însă, instinctiv, 
coşmarul de şase luni de la New York. 

Starfire nu i-ar fi permis lui Angelo s-o mintă, s-o 
înșele, s-o folosească. N-ar fi pozat pentru un calendar 
sexy şi nici nu s-ar fi umilit pentru Coach. 

Acum, călătoria cu autobuzul de la Amarillo la New 
York se împletea cu cea făcută alături de Saint, prin 
țară. Şi dacă Diamond bănuise că nu-i spusese totul, nu 
o întrebase însă nimic. 

Mai târziu, în timp ce mâncau salată şi pui cu orez, 
pregătit de bucătăreasă şi lăsat fierbinte în cuptor, 
Diamond o întrebă: 

— ŞI n-ai visat niciodată să devii vedetă? 

J.B. Clătină din cap. 

— Nu. Era visul lui Melody. Era mult mai drăguță şi 
câştiga concursuri de frumuseţe. 

— De ce ai devenit model? 

— N-am ştiut alt mod de a câştiga mulţi bani cât mai 
repede. 

— Vrei să fii bogată? 

Era amuzat. 

Sub privirile lui insistente, îi fu imposibil să nu-i 
spună despre mama ei şi Melody Rose. 

— Nu doar pentru mine. Şi pentru ele. 

— Acum le întreţii? o întrebă Diamond. 

— Sigur. Cine ai vrea să o facă? 

— Păi, ar fi şi Floyd, îi sugeră Diamond. 

J.B. Se strâmbă, clocotind de ură şi, pentru o fracțiune 
de secundă, văzu faţa lui purpurie şi ecusonul pe care 
scria Floyd. 

— Nici gând. A dispărut pentru totdeauna din viețile 
noastre. Slavă Domnului! 

Diamond zâmbi misterios. 

— Nu te baza pe acest lucru. Adesea, oamenii apar în 
viaţa ta când te aştepţi mai puţin. 

În jur de ora nouă, se întrerupse electricitatea şi la 
puţin timp după aceea, vântul bătu atât de violent, încât 
răsturnă lampa de pe masă şi o făcu să se zdrobească de 
podea. 

— Ar trebui să ne ducem la culcare, spuse Diamond. 

Făcu din nou dragoste cu ea, în patul mare, acoperit 
cu plasă, ca într-o peşteră, în timp ce fulgerele luminau 
dealurile, dincolo de râu. 

O luă de umeri şi o întoarse uşor cu faţa în jos. Simţi 
apăsarea genunchilor lui pe şolduri, mâinile, care îi 
dădeau părul la o parte de pe gât. Apoi, buzele lui îi 
dezmierdară ceafa, coborând pe spate. Se mişcă, îşi 
trecu mâna între piciorele ei şi o ridică. Degetele lui o 
dezmierdau expert. Îi cunoştea deja corpul, foarte bine. 

— Un deliciu, murmură Diamond, ca mătasea. 

Încă nu o pătrunsese. 

— Nu pot vedea ce se întâmplă, îi explică el, în 

şoaptă. Dar eu vreau să văd totul, să ajungem împreună 
la orgasm... 

Îi plăcea să-i lângă penisul, fluturând repede limba. O 
urmărea cum îl privea în timp ce ejacula, iar apoi, 
satisfăcut, îi încolăcea părul lung în jurul sfârcurilor. 

Dar clipele acelea erau pentru după-amiezele şi serile 
târzii, când soarele cobora la asfințit, roşu-portocaliu, şi 
Diamond examina culorile, luminile şi umbrele. Acum 
era întuneric şi, între vise, erau închişi împreună, în 
mica lor lume, sub plasă. 

— Ca mătasea, repetă Diamond, pipăindu-i trupul. 

După aceea, J.B. Rămase nemișcată, simțind 
umezeala pe coapsele ei. Diamond îşi sprijinea braţul de 
şoldul ei. Se vedea cu ochii minţii vizitând cu Diamond 
magazine scumpe, în Mexico City şi acum în Puerto 
Vallarta, unde cumpărase bijuterii, haine, genţi de piele 
şi pantofi. Se gândea la avioanele particulare, la 
hotelurile de lux şi la servitorii gata să-i îndeplinească 
ordinele. Ce sunt eu? Răspunsul evident era stânjenitor; 
o versiune de lux a lui Melody Rose, asta sunt. 

Dar nu era adevărat. Nu va permite să fie. 

Acum era Starfire, care gândea cu totul altfel: Victor 
Diamond este al meu, acum. O să facă tot ce-i spun şi, 
în curând, voi obţine toată independenţa şi puterea de 
care am nevoie. 

Ignora însă glasul lui J.B. Care o prevenea: Renunţă 
acum, cât mai poți. 

Dar ştia, se pare, că era deja prea târziu. 

Vera stătea în cadă, în apartamentul ei din Telegraph 
Hill şi se epila. 

Saint se afla de partea cealaltă a uşii, în camera unde 
lucrase o dată ore în şir şi se plimba plin de neastâmpăr, 
ca o panteră în cuşcă. 

— Camera asta este prea înghesuită. Nu poţi să te 
muţi într-un apartament mai spaţios? Cum îți place să 
trăieşti aşa? Eu n-aş mai putea să lucrez aici. Mă 
înnebuneşte. 

Îşi dusese berea la fereastră, unde putea cel puţin să 
privească barul cu motociclişti. 

Į se părea foarte zgomotos, astă seară; motocicliştii 
uruiau asurzitor, oamenii ţipau şi zbierau, iar muzica 
tuna feroce. 

— Nu te enervează atâta zgomot? o întrebă Saint, 
iritat. 

Vera ridică din umeri. 

— Nu-mi pasă. De fapt, îmi ţine companie. 

Îşi săpuni piciorul drept şi începu să-şi. Radă părul de 
la genunchi la gleznă, întrebându-se din nou ce se 
întâmplase noaptea trecută între Saint şi Arnie. 

Fusese o seară atât de obişnuită. Mâncaseră pizza la 

cină şi apoi jucaseră Scrabble pe covor, în faţa 
căminului. Saint câştigase cu uşurinţă, bineînţeles şi se 
bucurase ca un copil. 

Pe urmă, Vera se dusese la culcare. Auzise ca prin 
ceață vocile lui Arnie şi Saint în bucătărie. Şi uşa 
frigiderului închizându-se. Iar apoi linişte. Dormise şi se 
trezise brusc mai târziu, nu avea idee cât de târziu, ştiind 
că cineva se afla în camera ei, lângă pat. O voce 
murmurase în beznă: 

— Vera? Eşti trează? 

Se ridicase într-un cot, să aprindă lumina. 

— Ce este, ce s-a întâmplat? 

— Am făcut ceva... 

Saint părea nedumerit şi trist. 

— Am făcut un lucru cumplit. 

O prinse de braţ. 

— Te rog să nu aprinzi lumina. 

— Ce ai făcut? îl întrebă Vera. 

— S-a întâmplat atât de repede. Nu mi-am imaginat. 
N-am crezut... 

— Saint, şopti ea, dar nu-i răspunse. 

Îl auzi oftând. Apoi, îi spusese: 

— Nu are rost. Îmi pare rău că te-am trezit. Culcă-te 
la loc. 

Îi puse mâna pe cap şi o împinsese în pat. Pe urmă 

auzise uşa închizându-se în urma lui. 

De dimineaţă, se întrebase dacă nu cumva visase. 

Dar era evident că se întâmplase ceva. Saint şi Arnie 
se evitau şi erau curios de politicoşi şi de formali unul 
cu celălalt. 

— Am, trebuie să vorbesc cu tine, îi spusese Saint. 

— Nu este nevoie. Nu este nimic de spus, îi răspunse 
Arnie. 

— Dar... 

— Las-o baltă. O.K.? 

Se făcuse linişte. 

— Atunci, cred că ar fi mai bine să plec, spusese 
Saint. 

— Unde o să te duci? îl întrebase Arnie. 

— Cred că ar fi mai bine să vii cu mine, la San 
Francisco, îi sugerase Vera. 

Arnie îi condusese la Reno, să prindă avionul. Îi 
lăsase în faţa aeroportului, unde o îmbrăţişase pe Vera şi 
o sărutase pe obraz. Însă pe Saint nici măcar nu-l 
atinsese. Şi nu dăduse mâna cu el, spre disperarea lui. 

Toate acestea se întâmplaseră în acea dimineaţă. lar 
după-amiază, Saint se hotărâse să pună ordine în viaţa 
lui. Discutase cu un agent imobiliar. Trebuia să-şi 
găsească o casă unde să locuiască. Vorbise cu avocatul 
lui, cu managerul, cu mătuşa Gloria şi cu o agenție 

turistică. O anunţase că va pleca la New York. De-abia 
dacă scosese câteva cuvinte cu Vera, toată ziua. În afară 
de faptul că trimisese scenariul la biroul lui Diamond de 
la Omega, nu pomenise nimic de Starfire. Începuse să 
bea prea mult. 

— Ce dracu” se întâmplă? zise Vera, cu voce tare şi 
ieşi repede din cadă. 

Se şterse şi intră în living-room, îmbrăcată în halat. 

— Nu pot să te las aşa. Trebuie să vorbim. 

Saint stătea în lumina rozalie a neonului, lângă 
fereastră. ŞI o întrebă fără să se întoarcă: 

— Crezi că sunt blestemat, Vera? 

— Nu, zise ea. Ai trecut printr-o experienţă neplăcută. 
Dar acum s-a terminat. 

— Nu la asta mă refeream. 

Saint bău încă o înghițitură. 

— Ascultă, ai putea să-mi spui de ce iubesc pe cine 
nu trebuie şi sunt iubit, la rândul meu, de cine nu 
trebuie? 

— Iubirea este întotdeauna bună, indiferent de unde 
vine, spuse Vera, hotărâtă. 

Saint zdrobi în mână cutia goală de bere. 

— Nu şi atunci când răneşte, Vera. N-am vrut, dar am 
făcut numai rău. L-am rănit pe Arnie, pe J.B. Pe 
Fletcher... 

Vera se propti în faţa lui, înfigându-şi mâinile în 
şoldurile ei solide. 

— Eşti morbid. Haide, Saint. N-ai rănit-o pe Fletcher. 
Ce ţi-a făcut ea ţie... 

— Nu cunoşti toată povestea şi n-am de gând să ţi-o 
spun. Cel puţin, nu în seara aceasta. Principalul este că 
n-am iubit-o niciodată. M-am însurat cu ea ca să mă 
răzbun. Dacă n-ar fi fost acolo când nu trebuia, poate că 
lucrurile ar fi fost altfel. Dar a fost, am rănit-o, n-am 
iubit-o niciodată şi ea a ştiut asta. Nu este proastă, ci 
mai degrabă patetică, Vera. Are mintea deranjată, îi 
place să se joace... 

— Încetează, Saint... 

— La început, erau jocuri nevinovate, dar acum îi 
place să se dea mare cu cuțite şi pistoale, se bagă în 
diverse încurcături cu oameni periculoși. Probabil că, 
până la urmă, o să se sinucidă sau o s-o omoare cineva, 
iar eu aş fi putut s-o opresc, la un moment dat. Aş fi 
putut s-o ajut. Dar n-am făcut-o... 

— Saint, te rog. 

— Am înnebunit-o şi mai rău cu nepăsarea mea. Şi 
acum l-am distrus şi pe Arnie. Iisuse, Vera, mă simt ca 
un rahat. Este atât de vulnerabil. A... 

— Taci. Ascultă, Arnie va fi O.K. Este mult mai 
puternic decât crezi. 

— Nu ştii ce s-a întâmplat. 

— Îmi imaginez. Ştiu ce simte pentru tine. Mi-a spus. 

— Nu ştiu ce să fac. 

— Nimic, decât să fu prietenul lui. Are nevoie de 
prieteni. 

Vera întinse braţele spre el. 

— La fel ca şi tine. 

Saint căzu în braţele ei, făcând-o să se clatine. Apoi, îl 
strânse la piept. 

— Este O.K. Zase Vera. Va fi totul bine. 

— Când eram în închisoare, zise Saint deodată, mă 
gândeam la tine. Nu o visam pe J.B., ci pe tine. Ai fost 
întotdeauna prietena mea. Te vedeam cu peruca mamei 
mele, spunându-mi că se va rezolva totul. 

— Atunci, zise Vera, mângâindu-i părul, matern, lasă- 
mă să-ți arăt că aşa va fi. 

Îl luă de mână. 

— Vino în pat. Eşti epuizat. O să te simți mai bine de 
dimineaţă. 

Vera se trezi foarte târziu. După poziţia soarelui pe 
perete, era trecut de prânz. 

Se întoarse şi se întinse languros. Era singură în pat. 
Mă rog, trebuia să se aştepte la asta, nu? 

Închise ochii. Încă nu era pregătită să înceapă ziua. Ar 
fi vrut să continue visul de noaptea trecută, cu Saint. ȘI-l 

derula din nou, în minte, minut cu minut, secundă cu 
secundă. 

Nu se întâmplase aşa cum crezuse că va fi prima 
experienţă sexuală. Nu fusese cuprinsă de pasiune şi nu 
îşi pierduse capul. 

Saint intrase în camera ei, clătinându-se pe picioare, 
se prăbuşise pe pat şi leşinase. 

După un timp, cu braţul amorțit de greutatea lui, 
încercase să-l dea la o parte, ca să-şi facă şi ea loc. Iar 
atunci Saint se trezise şi apoi... Vera chicoti, fără să 
vrea. Fusese cât se poate de lipsit de romantism. Se 
luptaseră în patul îngust. Saint alunecase şi înjurase şi, 
în cele din urmă, se fixase într-o poziţie incomodă şi o 
străpunsese. Simţise o durere ascuțită, de scurtă durată. 
După aceea, zăcuse în braţele ei, cu capul între sânii ei 
şi adormise epuizat. Mai târziu, mult după ora două, 
pentru că neonul de afară se stinsese şi aleea era pustie, 
cu excepția pisicilor din curtea din spate, îl simţise 
mişcându-se. Deschisese ochii şi-l văzuse cum o privea, 
deşi era prea întuneric să-i zărească expresia. 

Nu spusese nimic, ci îi dăduse la o parte părul de pe 
frunte şi îi sărutase ochii şi buzele. Nu scosese niciun 
cuvânt în timp ce-i dezmierdase sânii şi apoi o 
străpunsese pentru a doua oară, mângâind-o. De data 
aceasta fusese mai uşor şi trupurile lor se mişcaseră în 

acelaşi ritm, ca într-un dans. În beznă, cu Saint, Vera se 
simţise suplă, grațioasă şi frumoasă. 

După aceea, îi sărutase din nou pleoapele închise, 
murmurând: 

— Mulţumesc, Vera. 

Şi dormise ca un buştean. De data aceasta, nu se mai 
deşteptă decât dimineaţă, mult după răsăritul soarelui, 
când îl simţise coborând din pat. Puțin mai târziu, auzise 
o uşă închizându-se, dar fusese prea obosită să se mişte. 

Acum, deschise ochii, fără să vrea. 

A plecat. Ştia prea bine. 

Totuşi, îndrăzni să spere, timp de cincizeci de 
secunde, până se dădu jos din pat şi îl căută prin 
apartament. 

Îi lăsase un bileţel în mijlocul planşetei. 

Când îl luă, sună telefonul. 

Vera spuse: 

— Alo? 

Bileţelul începea cu: Dragă Vera... 

O voce masculină întrebă: 

— Domnişoară Brown? Sunt Victor Diamond. 

„Nu găsesc cuvintele potrivite să-ți mulțumesc pentru 
noaptea trecută, aşa că n-o să încerc să-ţi spun decât că 
nu ştiu ce m-aş fi făcut fără tine. Eşti o adevărată 
prietenă, în cel mai bun sens al cuvântului”. 

— Ah! 

Pentru o clipă, nu reuşi să-şi amintească cine era 
Victor Diamond. Iar apoi, îi spuse: 

— Oh! Da. 

„Iartă-mă că te-am părăsit, dar nu sunt o companie 
prea plăcută acum şi este evident că trebuie să mă 
adun, înainte să impovărez pe cineva cu prezența mea. 
O să te sun îndată ce am un plan. Sau mai curând. ” 

— Îmi pare rău că nu v-am contactat mai devreme, 
dar am fost în Mexico. 

— Da... da, ştiu. 

— Avocatul meu o să vă trimită prin poştă 
documentele necesare referitoare la Starfire. Puteţi să le 
arătaţi avocatului dumneavoastră. Sunt convins că veți fi 
mulțumită. 

Doamne, tipul nu-şi pierdea vremea! Trecea direct la 
afaceri. 

— Şi eu sunt convinsă, domnule Diamond, zise ea 
glacial. 

— De-abia aştept să vă cunosc. Trebuie să ne întâlnim 
cât mai curând toți trei: dumneata, John Saint şi cu 
mine. Am încercat să dau de el şi mi s-a spus că sunteți 
împreună. 

— Da, însă... a plecat. 

„Ínsemni foarte mult pentru mine, Vera...” 

— O să-i spun că aţi sunat. Sunt sigură că o să mă 
caute. 

Închise şi se uită la numerele lăsate de Diamond. Erau 
de la studio şi de la casa lui din Malibu. 

— Timpul este foarte important, îi spusese el. 

Aşa deci, se gândi ea. Vorbise cu marele Victor 
Diamond, în persoană, proaspăt întors din Mexico, cu 
J.B. 

„Nu am cuvinte Să-ţi mulțumesc... ”. 

Visătoare, deschise blocul de desen, întrebându-se 
când o să sune Saint. 

Desenă, timp de o jumătate de oră, mirându-se că 
putea să creeze asemenea imagini. Apoi, puse creionul 
Jos şi se atinse fericită între picioare, unde simţea o 
durere plăcută. Da, era plăcută, pentru că îi amintea că 
se întâmplase cu adevărat. Avea un iubit şi devenise în 
sfârşit femeie. 

De-abia aştepta să facă din nou dragoste şi se întrebă 
dacă nu cumva era nimfomană. 

Saint, îi spuse ea desenului, te iubesc. Te rog să vii cât 
mai curând. 

Şi nu ieşi toată ziua din casă, ca să-l aştepte. 

Soneria sună în sfârşit la nouă seara, când Vera îşi 
pierduse orice speranţă. 

Îşi spălă părul. În caz că se întorcea, voia să fie curată 

şi să miroasă frumos. 

Soneria ţârâi din nou. 

Era el; trebuia să fie el. Cine altul ar fi venit atât de 
târziu? 

— Îţi mulţumesc, Doamne, murmură Vera, dar mai 
bine îl trimiteai după ce mă limpezeam pe cap. 

Apoi se gândi: Pe toți dracii! Ce contează! sări din 
baie, îşi puse un halat peste corpul ud, săpunit şi, cu 
inima bătându-i să-i sară din piept, trânti uşa de perete. 

Dar bărbatul care aştepta nerăbdător în prag, nu era 
Saint. 

— Oh! exclamă Vera uimită, strângându-şi halatul 
peste sâni. Tu erai! 

— Ai grijă să nu exagerezi cu această primire 
călduroasă, îi spuse doctorul Donald Wheeer. 

Arăta superb într-o pereche de pantaloni bej, sacou 
bleumarin şi o cravată asortată. Era bronzat şi 1 se 
accentuaseră pistruii. Ochii lui albaştri schpeau uşor 
amuzaţi. 

— Ce surpriză! zise Vera, cu jumătate de gură. 

— Da, se vede. 

— Intră, te rog. 

ÎI invită în living-room. 

— Îmi pare rău, dar la mine este mare dezordine. Am 
fost plecată. Dacă aş fi ştiut că vii... 

— Ai fost plecată, repetă Donald. Tocmai de aceea n- 
am sunat. Am observat că mă eviţi. 

Se îndreptă spre ea şi îi atinse obrazul. Degetele lui 
erau reci pe pielea ei fierbinte. 

— Nu-i adevărat. Adică... 

Vera îşi strânse din nou halatul şi făcu un pas înapoi, 
involuntar. 

— Vrei nişte cafea? reuşi ea să spună, în cele din 
urmă. Scuză-mă o secundă sau ceva de băut? Cred că 
am nişte vin... 

Nu suporta s-o atingă, mai ales acum, după ce Saint... 
Se gândi vinovată. Acesta este Donald Wheeler, cel mai 
bun prieten al meu din lume, care a făcut totul pentru 
mine, m-a ajutat să văd cine sunt, iar eu nu suport să mă 
atingă. 

Se năpusti în bucătărie. În spatele ei, Donald spuse: 

— Nu vreau vin. Am cinat în oraş şi în seara aceasta 
mă întorc cu maşina la Saint Helena. Doar cafea. Dar 
cine credeai că este la uşă, când am sunat? 

Se prefăcu că nu-l aude şi întârzie mult până pregăti 
cafeaua, trântind ostentativ ceştile şi linguriţele. 

Când se întoarse, îl găsi aplecat peste planşeta ei, 
uitându-se la desene. 

— Faci progrese. De fapt, eşti foarte bună. 

Nu mai încercă s-o atingă, spre imensa ei uşurare. 

— Îţi mulţumesc, oftă ea. Vrei zahăr? 

— Da, sigur. Două linguriţe. 

O privi amuzat. 

— Arăţi ca madame de Pompadour, după o zi proastă 
la salonul de înfrumusețare. Nu crezi că ar trebui să-ţi 
clăteşti părul? 

Când se întoarse din baie, cu părul curat şi umed, 
pieptănat pe spate, îl găsi la planşetă, examinându-i 
desenele. 

— A trecut mult timp de când nu ne-am văzut şi avem 
atâtea să ne spunem. Aşa că m-am gândit s-o iau înainte, 
citindu-ți jurnalul. 

— Ţi-am scris ce am făcut, zise Vera. Mai vrei cafea? 

— Da, însă nu prea sunt la curent cu ultimele 
evenimente. S-au întâmplat multe lucruri. Mai ales 
acum, când Saint a ieşit din închisoare. 

— Da, este teafăr şi sănătos. 

— Deci, planul principal a dat roade. 

— Victor Diamond a tras sforile. Este un producător 
de filme. 

— Un mare afacerist, zise Donald, pe un ton sec. Am 
auzit de el. La fel ca mulţi alţii, bănuiesc. Dar nu cred că 
face ceva pe degeaba. 

— Nu. Adică... 

Vera îi explică despre ideea lui Arnie cu Starfire şi 

despre propunerea pe care i-o făcuse lui Diamond, 
precizând că Saint scrisese scenariul în puşcărie. 

Donald o îndemnă să continue. 

— Şi? 

— Şi ce? 

— Care-i poanta? 

— Nu este nicio poantă. Doar că Victor Diamond a 
devenit directorul firmei Starfire Productions şi i-am 
vândut drepturile pentru personajul Starfire. Dar nu 
aveam de ales, dacă voiam să-l eliberăm pe Saint... şi 
mi-a oferit o sumă însemnată. 

— Simt totuşi că ai nişte reticențe. 

— Trebuia să-l scoatem pe Saint din închisoare. 

O privi pe sub sprâncene. 

— Bineînțeles. Felicitări. 

— Mulţumesc. 

Vera schimbă subiectul, înainte să apuce s-o întrebe 
despre Saint, Diamond şi Starfire. 

— Şi acum, povesteşte-mi despre tine. Cum te simți 
acasă? 

Donald prinsese momeala, spre uşurarea ei. 

— Mai bine decât mă aşteptam. Voi practica medicina 
la o clinică din Saint Helena şi mă bucur că am scăpat 
de sistemul englez de asigurare a sănătății, deşi 
experiența a fost utilă. Da, îmi place să fiu acasă mai 

ales în această perioadă. Am ajuns la timp pentru 
recoltă. 

— Care recoltă? 

— De struguri. De sâmbătă într-o săptămână va fi 
festivalul anual al culesului, la noi. 

Văzând că Vera nu era deloc lămurită, îi explică: 

— O petrecere mare pentru a sărbători recolta. Toţi 
zdrobesc strugurii cu picioarele goale şi se prefac că 
sunt ţărani italieni. Este unul din motivele pentru care 
am trecut pe la tine. Să te invit. 

— Da, cred că aş fi de folos. Cu greutatea mea, o să 
zdrobesc cât zece oameni la un loc. 

Donald încuviinţă din cap. 

— Da şi o să fii premiată. 

— Nu te-ai speriat de cum arăt? îl întrebă Vera. 

— Nu m-am speriat niciodată. 

— Nici măcar nu eşti surprins? 

— Nu. Ai fost nefericită. Poate voi reuşi să te ajut. 

Nu-i răspunse. Donald se uită la obrajii ei înroşiţi, 
puse ceaşca pe masă şi luă din nou carnetul de desen, 
începu să întoarcă paginile. 

— Stai liniştită, Vera. Nu sunt chiar atât de prost. Și 
acum, spune-mi despre aceşti oameni. El cine este? 

— Arnie Blaize, sprijinindu-se de balustrada terasei 
sale din Beverly Hills, privind apusul. 

— Bineînţeles, ar fi trebuit să-mi dau seama. 

Întoarse pagina. 

— ŞI Starfire. 

— Mă rog, nu chiar, spuse Vera. Este J.B. Cu ochii 
măriți de mirare, uitându-se într-o oglindă cu ramă 
luminoasă. 

— Nu mai spune! exclamă Donald, cercetând 
desenul. Dar este cu adevărat Starfire. 

Răsfoi paginile. 

— ŞI acesta este Saint, evident. 

— Da. 

Era Saint, nebărbierit de două zile, cu o şapcă de 
baseball, înfulecând un Big Mac. 

Pe urmă, Arnie la Tahoe. Stătea în spatele unui tip, 
ținând un prosop. Tipul era Saint, bineînţeles, dar nu se 
vedea decât un umăr gol şi un braţ... 

Apoi Saint din nou, cu capul plecat, concentrat, stând 
pe podea, cu picioarele încrucişate, înconjurat de 
paginile risipite ale manuscrisului său. 

— Lucrează la scenariu, îi explică Vera. 

— Mă rog, cred că nu mai este nevoie să-mi spui cine 
este fiecare, zise Donald. 

Ajunse la ultima pagină şi Vera rămase cu gura 
căscată şi înşfăcă blocul de desen, dar era prea târziu. 

Saint apărea din nou şi-l desenase chiar de dimineaţă. 

Îl văzuse doar ca o umbră palidă, în beznă, dar 
mâinile ei îi redaseră corpul cât se poate de amănunţit. Îl 
desenase îngenunchind, sprijinindu-se în mâini. Faţa lui 
părea vie, ochii intenşi, gura hotărâtă şi penisul întărit, 
gata să pătrundă. 

— La te uită, zise Donald calm, văd că te pricepi la 
anatomie, Vera. 

Îi smulse caietul. Îi venea să moară de ruşine. De ce 
nu rupsese foaia? Şi, în primul rând, de ce desenase aşa 
ceva? La ce se gândise? Era un desen şocant, intim. N- 
ar fi trebuit să-l vadă nimeni, mai ales Donald. 

Din fericire, în clipa aceea, răsună un zgomot pe alee. 
Oameni care alergau, înjurături, strigăte. 

Donald se întoarse şi se uită pe fereastră. Peste câteva 
clipe, îi explică liniştit: 

— O fată, îmbrăcată într-un sutien din pene a turnat 
un pahar cu bere în capul altei fete. Nu vezi aşa ceva în 
Orpington, Am lipsit prea mult timp. 

Se uită pe fereastră, timp de câteva minute. Nu reuşea 
să-l vadă faţa. Când agitația se potoli, se întoarse spre 
ea. 

— Ascultă, Vera. Nu eşti obligată să-mi spui nimic. 
Ai ținut întotdeauna la Saint, nu-i aşa? Nu uita că te 
cunosc de când aveai cincisprezece ani. 

— Îmi... pare rău. 

— N-ai de ce. Sunt un om în toată firea. ŞI acum, fii 
atentă. Am o propunere. 

lar apoi, spre surprinderea ei, îi sugeră să-l sune pe 
Victor Diamond şi să-i ofere proprietatea familiei 
Wheeler ca loc pentru desfăşurarea primei lor întâlniri. 

— Dacă stai să te gândeşti, nu este deloc o idee rea. 
Va fi o întâlnire dificilă şi ar fi mai bine să aibă loc pe 
un teren neutru. Spune-i să vină la sărbătoarea recoltei. 

Vera îl privi uimită. 

— Dar de ce? De ce faci asta? 

— O să profit de o publicitate deosebită. De ce n-aş 
face-o? lar apoi, adăugă serios: Simt că vreau să asist la 
acest eveniment. 

ȘI, în final, îi spuse zâmbind ştrengăreşte: 

— Ca să fiu cinstit, mor de curiozitate. Vreau s-o 
cunosc pe Starfire în carne şi oase. 


Capitolul 20 

Acrul tremura de căldura gropii cu grătare, unde, o 
echipă de bucătari năduşiţi, întorceau încet doi miei, 
înfipți pe frigărui. Dar la umbra copacilor, unde se 
adunaseră majoritatea oaspeţilor, era mai rece. Vera se 
aşezase tot acolo, la o masă de picnic, cu carnetul în 
poală, desenând. 

— La o masă apropiată, plină de sticle şi pahare, doi 

bărbaţi turnau vin. Tricourile lor roşii, aveau imprimate 
frunza de viţă şi cea de stejar a firmei Oak Crest 
Winery. Bărbatul în jur de treizeci şi cinci de ani, cu păr 
negru, era John Bardelucci, pivnicerul şef de la Oak 
Crest. Turna cu mărinimie, explicând: 

— Acesta este cel de-al optzeci şi şaselea 
Chardonnay al nostru, al optzeci şi doilea Cabernet, are 
un buchet deosebit; suntem foarte mândri de el. Celălalt, 
cu părui roşu sclipind în soare, turna mai generos, dar 
mai puţin ceremonios. 

— Acesta este cel de-al optzeci şi treilea Zinfandel, al 
dracului de gustos. 

Era Donald, vărul primar al lui John, doctorul 
proaspăt întors din Anglia. 

Pe aleea pietruită care ducea la pivnițe, fusese aşezat 
un rezervor mare, metalic, folosit la transport. Era plin 
cu struguri zinfandel, proaspăt culeşi şi, înconjurat cu 
baloturi de paie. Vreo douăzeci de oameni se cățăraseră 
pe baloturi, în rezervor, zdrobind strugurii cu picioarele 
goale, acompaniaţi de trei bătrâni cu perciuni, în 
salopete şi cămăși, care cântau la două viori şi un 
acordeon. 

De unde stătea, Vera zărea dansatorii doar de la piept 
în sus şi numai capetele negre, săltăreţe ale copiilor. 
Odrasle ale culegătorilor mexicani. Făcuse deja o 

încercare şi constatase — deşi se lăudase că putea zdrobi 
cât zece oameni la un loc — că era foarte greu să ridici 
cât mai sus genunchii şi să storceşti strugurii, în 
zumzetul albinelor, alunecând în pasta lipicioasă până la 
coapse. 

Se aşteptase resemnată ca Donald să râdă de statura ei 
voluminoasă şi de lipsa de putere, dar, când se întorsese 
asudată la masă, îi spusese doar: 

— Este mai greu decât te aşteptai, nu-i aşa? 

Şi continuase să toarne vin. Se purta drăguţ, probabil, 
fiindcă îi era milă de ea. Îşi amintise, mai mult ca sigur, 
de desenul acela compromiţător şi observase că Saint o 
evita. Se simţea umilită şi tristă. Nu înţelegea ce se 
întâmplase. Dar, îşi reaminti Vera, nu trebuia să uite că 
se vor întoarce împreună, cu maşina. Poate atunci, pe 
drum, Saint o să-i spună că tot ce-i scrisese în bileţel era 
adevărat. 

„Însemni foarte mult pentru mine, Vera. O să te sun 
de îndată ce am nişte planuri. Sau mai devreme”. 

Iar ea îl crezuse; dar n-o mai sunase, deşi aşteptase în 
fiecare dimineaţă, cu inima strânsă. 

Îşi spusese că plecase la New York. Că era foarte 
ocupat. 

Dar nu era suficient şi, când o sună în sfârşit, află că 
se întorsese deja de două zile în zona golfului. 

Primele lui cuvinte fuseseră o acuzaţie. 

— Al vândut Starfire-ul. 

Deci, discutase deja cu Diamond. 

— De ce nu mi-ai spus? 

— Voiam să termin mai întâi... 

— Cum ai putut să faci aşa ceva? 

Verei nu-i venea să-şi creadă urechilor. Făcuse totul 
numai pentru el. 

— Am dreptul să-l vând, dacă vreau, îi spusese ea, 
înţepată. 

— Nu-mi place, Vera. 

— Ar fi bine să-ți placă. Pentru că, dacă n-aş fi 
vândut, ai fi fost şi acum la Santa Paula. 

— ŞI cu noi cum rămâne? 

— Nu s-a schimbat nimic. 

— N-ar fi trebuit să faci asta. Starfire este al nostru. 
Al nostru. 

Ar fi vrut să-i spună: Nu, nu este. Dar nu ştia cum să-i 
explice. Lipsise doi ani. 

Cât timp discutaseră, nu pomenise nici măcar o dată 
de noaptea petrecută împreună. Se arătase supărat, plin 
de indignare. 

Nici nu venise s-o vadă. Vor discuta în drum spre 
Napa. Mă rog, tot era ceva că o conducea cu maşina. 

Discutaseră despre afaceri, până când ieşiră de pe 

autostradă, pe Sieverado Trail. Apoi, Saint îi povestise 
despre casa pe care se pregătea s-o închirieze la 
Seadrift, lângă ocean, la douăzeci de mile de coastă. 

— Trebuie să vii s-o vezi, Vera. 

Indiferenta cu care formulase invitaţia o duruse mai 
rău ca orice, îi vorbise ca şi când ar fi fost o cunoştinţă 
oarecare. 

Spune ceva, îl imploră Vera în gând; te rog, spune 
ceva despre noaptea aceea, chiar dacă nu vreau să aud... 
nu te purta ca şi când nu s-ar fi întâmplat niciodată. 

Spre sfârşitul călătoriei, pe drumul şerpuitor printre 
dealuri, devenise îngândurat şi din ce în ce mai tăcut, iar 
Vera înţelese brusc despre ce era vorba. , Eşti o prietenă 
adevărată, în cel mai bun sens al cuvântului”. Aşa în 
declarase şi în scrisoare. Nu sunt. Decât prietena lui 
grasă, se gândi ea, căreia poate să-i împărtăşească orice 
ŞI, probabil că nici atât, pentru că peste nicio oră, o să o 
vadă pe J.B. Şi o să se îndrăgostească din nou de ea. 
Nici nu s-ar putea altfel. Este atât de frumoasă. ŞI, la 
urma urmei, ea este cea care l-a scos din închisoare; J.B. 
L-a fascinat pe Victor Diamond... 

Când sosise, deja tulburată emoţional, nu fusese 
capabilă să dea ochii cu Diamond. Însă, ca şi când i-ar fi 
intuit starea de spirit, fusese discret şi îi lăudase opera. 

— Este o plăcere să mă asociez cu o persoană atât de 

talentată. lar un asemenea proiect este o nouă experienţă 
pentru mine, domnişoară Brown. 

Se aşezaseră pe o bancă şi îi explicase contractul de 
vânzare, punct cu punct. Vera încuviințase din cap şi 
zâmbise. Termenii legali îi jucau în față, în timp ce în 
spate, o auzi pe J.B. Spunând: 

— Vreau să discut cu tine, Saint, trebuie să-ţi spun 
ceva. Poţi veni cu mine câteva clipe? 

Şi apoi se îndepărtară, unul lângă altul, până când se 
opriră sub un stejar. Vera o văzu pe J.B. Sprijinindu-şi 
mâinile de umerii lui Saint, în timp ce el o săruta pe 
frunte. Ştia că şi Diamond îi privea, deşi, în aparenţă, 
nu-şi ridicase ochii din hârtii. 

Vera îi răspundea mecanic la întrebări, pentru că 
înţelegerea lor era o simplă formalitate acum. În orice 
caz, părea totul în ordine şi ar fi putut să considere că 
dăduse lovitura. Dar ei nu-i mai păsa. 

Încerca să se concentreze asupra lui Victor Diamond 
şi a documentului. Faţa lui stătea atât de aproape de a ei. 
Ştia că ar fi trebuit să-i fie recunoscătoare şi să se simtă 
flatată de laudele lui, să-i admire personalitatea, dar nu 
reuşea. 

Vera se mişcă pe scaun, depărtându-se de el 
instinctiv. Constatase deodată că era respingător şi nu 
avea încredere în el. 

Dar nici nu era de mirare. Cum să aibă încredere într- 
un om care pretinsese Starfire-ul în schimbul eliberării 
lui Saint. Bănuia de asemenea că laudele lui erau 
calculate şi că se folosea de aspectul lui plăcut şi de 
mintea ageră ca să captiveze şi apoi să manipuleze. 

Când Saint se întoarse cu J.B. Şi Diamond o luă şi se 
îndepărtară spre storcătoare, Vera îi privi un timp, 
înainte să-şi scoată blocul de desen. 

Trasă trăsăturile acviline, capul perfect, cu păr des, 
argintiu, sprâncenele groase, ochii adânci, dar, cu toate 
că era un chip frumos, îi lipsea ceva. Desenase o faţă de 
reptilă, care se zgâia la ea, cu buze subțiri, crude şi 
batjocoritoare, cu ochi duri, de animal de pradă, lipsiți 
de sentimente. 

Nu, nu-l plăcea. Şi ştia că el remarcase acest lucru. 

O cuprinse tremuratul, deşi era foarte cald. 

Tot drumul, în maşină, Saint se rugă în gând s-o audă 
pe Vera spunând ceva despre noaptea petrecută 
împreună. Ar fi vrut să audă orice, pentru că el nu ştia 
ce să-i zică sau cum să înceapă. 

De când 1eşise din închisoare, trăise un adevărat 
calvar emoţional. Nu găsea nimic stabil de care să se 
agaţe; cât timp lipsise, evenimentele şi vieţile oamenilor 
evoluaseră fără el. Iar acum, propria lui viaţă îi scăpase 
de sub control. Pentru o clipă se gândi chiar cu nostalgie 

la Santa Paula, unde cel puţin ştia la ce să se aştepte. 

Se gândi: Vera mă crede probabil un rahat că am fugit 
de ea. 

Şi are dreptate. Dar adevărul era că se simţise 
stânjenit, ruşinat că profitase de ea şi-i fusese frică să 
sune. O rănise pe J.B., pe Fletcher, pe Arnie, şi acum se 
temea că venise rândul Verei. 

Ce încurcătură! Ştia că ar trebui să-şi ceară scuze, să-i 
explice în ce hal se simţise şi să-i spună că fusese 
grozavă. Ceea ce era perfect adevărat, la urma urmei. 
Fusese grozavă. Cine ar fi crezut? Dar, neştiind cum să 
înceapă, tăcuse. O să discut cu ea în drum spre casă, îşi 
promise Saint; o să ne oprim într-un loc liniştit, la un 
mic han, o să bem un pahar de vin, o să mâncăm şi o să- 
1 spun. 

Sosiră la petrecere. Parcase lângă o maşină mare, 
argintie, care se dovedise a fi a lui Diamond. 

Doamna Wheeler şi fiul ei îi salutară. Dădură mâna cu 
el şi o sărutară pe Vera. Răspunsese mecanic, pentru că 
acum venise momentul la care visa de doi ani. 

O văzuse pe J.B. 

Îi era imposibil să n-o privească. 

Parcă venea din altă lume. Nu găsea alt cuvânt mai 
potrivit. Purta o rochie albă, scurtă, din pânză, sandale 
albe şi o bentiță argintie. Un pandantiv din opal îi 

sclipea pe piept. 

— Îţi mulţumesc pentru tot, îi spuse el, destul de 
formal, dându-și seama, spre ruşinea lui, că Verei nu-i 
mulţumise pentru sacrificiul ei. 

Dimpotrivă, țipase la ea că vânduse Starfire-ul. 

— Mă bucur că te-ai întors, spuse J.B., sărutându-l pe 
obraz. 

Şi apoi, adăugase: 

— Ascultă, vreau să discut cu tine. Poţi să mă 
însoţeşti o clipă? 

Se plimbară pe alee, pe sub copaci şi o ascultase cum 
îi povestea că îi părea rău, că o luase prin surprindere 
când venise la ea acasă, că nu ştiuse ce să-i spună; 
fusese furioasă şi se simţise ameninţată, trântise primul 
lucru care-i venise pe limbă. Cât visase să audă aceste 
cuvinte. O sărută pe fruntea rece şi se gândi la J.B. Pe 
plaja de la Sand Harbor Cove, pe iachtul lui Jake Plank, 
aruncând firimituri pescăruşilor; în rochia pe care 1-0 
cumpărase de la J. Magnin, dansând în casa de pe deal, 
dar atunci fusese altă fată, trecuse prea mult timp. O luă 
de mână şi o strânse, aşteptându-se să simtă vechea 
rezonanţă, dar, spre mirarea lui, nu simţise nimic. 
Absolut nimic şi nu pentru că era cu Victor Diamond şi. 
N-o să mai meargă niciodată la lacul Tahoe cu el. Acum 
nu mai conta. Nu înţelegea. Nimic nu mai era la fel, se 

gândi Saint, Uluit. Nimic nu se întâmplă aşa cum m-am 
aşteptat. 

Când J.B. Şi Diamond se îndepărtaseră spre 
storcătoare, se dusese la masa de vinuri şi Donald 
Wheeler îi turnase un pahar de zinfandel optzeci şi şase. 

— Deci, ia spune-mi, cum ţi se pare marele magnat 
hollywoodian? 

— Nu ştiu. O.K. Îi răspunse Saint, prudent. 

Cel puţin, Diamond nu era îmbrăcat în costum de 
mătase, cu inele şi lanţuri de aur, aşa cum și-l 
imaginase. 

— Sunt surprins însă că a fost de acord să vină aici, 
zise el. Nu mi se pare pe gustul lui. 

— Aşa este, îl aprobă Donald, dar i-am spus Verei să 
insiste. Este foarte greu pentru ea să renunțe. Prima 
întâlnire trebuia să fie într-un loc unde să se simtă în 
largul ei. Şi Diamond a fost de acord. Cel puțin a 
dovedit că are clasă. 

Saint bănuia că îi bătuse un apropo, dar se prefăcu că 
nu înţelege. 

— Este frumos din partea ta, că te-ai gândit la acest 
lucru. 

— A fost o plăcere, zise Donald, zâmbind reţinut. De 
fapt, mi s-a vorbit atâta despre tine, în toţi aceşti ani, 
încât consider că te cunosc. 

În storcătoare, J.B. Sărea veselă, într-un tricou Oak 
Crest cu două numere mai mari şi un şort kaki la fel de 
uriaş, prins strâns de talia ei suplă. 

— De unde dracu” a luat hainele acelea? întrebă Saint. 

Donald îi răspunse imediat; şi el o urmărea pe J.B. 

— Cred că i le-a dat mama. În orice caz, nu putea 
zdrobi struguri aşa cum era îmbrăcată. 

Diamond se întoarse la masa de vinuri. Îşi şterse 
petele roşii de pe picioare. Era încălţat în tenişi, fără 
şosete şi reuşise în mod miraculos să se păstreze 
impecabil de curat. 

Îl salută vesel pe Donald, refuză încă un pahar cu vin 
ŞI-I spuse lui Saint. 

— Cred că este timpul să discutăm. 

O luară pe potecă, în sus, pe dealuri, printre stejarii 
înfrunziți. Zarva petrecerii scăzu în intensitate şi se 
estompă complet când cotiră la un moment dat. 

Diamond mergea ca un indian, cu paşi lungi şi 
apăsaţi. 

Era linişte, cu excepţia insectelor şi a frunzelor uscate 
de stejar, care foşneau sub picioarele lor; lui Saint i se 
părea că era zumzetul căldurii. 

La un. Sfert de milă depărtare, ajunseră în dreptul 
unor stânci mari, acoperite cu muşchi, care străjuiau o 
râpă plină pe jumătate cu carcase ruginite de 

autoturisme şi maşini agricole abandonate. 

— Mă uimeşte întotdeauna să constat că oamenii de 
la ţară sunt atât de dezordonaţi, remarcă Diamond, pe un 
ton rece. 

Apoi se aşeză pe o stâncă şi îi făcu semn lui Saint să 
vină lângă el. 

— Presupun că trebuie să le depoziteze totuşi undeva, 
zise Saint. 

Se uitară un timp în râpă, iar apoi Diamond spuse: 

— Da, cred că ai dreptate. Dar nu am venit aici să 
discutăm despre problemele familiei Wheeler, ci să ne 
cunoaştem. Noi doi vom face afaceri împreună. Mi-am 
asumat acest risc. Şi va trebui să mă convingi că a 
meritat. 

Saint rămase tăcut pentru o clipă. 

— Vrei să te conving că nu sunt traficant de droguri? 

— Am auzit de la toţi ceilalți. Aşa că, acum aş vrea să 
aud şi de la tine. Ia-o de la început. Spune-mi exact ce s- 
a întâmplat în Mexico. 

Şi, spre surprinderea lui, Saint se trezi că-i povesteşte 
totul lui Diamond, începând cu dezastrul căsătoriei sale 
cu Fletcher şi continuând cu cocaina implantată, 
arestarea, smulgerea mărturiei, procesul parodie, cei doi 
ani la Santa Paula şi cum se refugiase uşurat, dedicându- 
se scenariului lui Starfire. 

Diamond ascultase atent; Saint avea senzaţia că 
tăcerea lui era mai importantă decât cuvintele. 

În cele din urmă, îi spusese: 

— Te cred. 

Şi, după o clipă, îl întrebase: 

— Unde este soţia ta, acum? Ce face? 

— Nu ştiu. 

— Cred că nu se bucură prea tare că ai fost eliberat. 

— Presupun că nu. 

— Îmi pare o femeie răzbunătoare şi dezechilibrată. O 
bombă periculoasă. 

— O să verific, îi răspunse Saint. 

— Ba nu. N-o să faci nimic. Lasă totul în seama mea. 

Saint se întoarse surprins. Diamond urmărea o şopârlă 
care traversa un gard ruginit. Se oprise în profil şi apoi 
dispăru imediat, când aruncă în ea cu pietricele. 

— Stai cât mai departe de ea, indiferent ce s-ar 
întâmpla. Este spre binele tău. 

Saint se mişcă stânjenit. Nu se gândise că Fletcher o 
să treacă la represalii acum, după ce fusese eliberat. 
Aruncă şi el o pietricică în râpă. Lovi metalul şi ricoşă. 

— Crezi într-adevăr că este periculoasă? 

— Categoric. 

— Bine... atunci voi face cum spui. 

— Aşa, îl aprobă Diamond şi o să mă laşi pe mine să 

mă ocup de Fletcher. 

ȘI apoi, ca şi când ar fi discutat etapele unui plan şi 
terminaseră cu Fletcher, Diamond îi spuse: 

— Pe urmă, este proiectul lui Arnie. Uşa închisă. A 
început să se lucreze la ea, dar am auzit că sunt în 
întârziere. 

Saint încuviinţă din cap. 

— Ar fi trebuit să înceapă până acum fotografierea. 

— Din câte ştiu, sunt probleme cu finanţarea şi 
distribuţia. 

— Exact. Distribuitorul strâmbă din nas. Aşa cum 
stau lucrurile în momentul de față, s-ar putea să cadă 
totul. 

— Păcat! Este o carte bună, zise Diamond. Îţi 
recomand să preia totul Omega. Ce aveţi de spus tu şi 
Arnie?” 

Saint ridică din umeri. 

— Nu ştiu. Va trebui să discut cu el. 

— Te sfătuiesc să acceptați. 

— Adică nu prea avem de ales, nu-i aşa? 

— Nu prea, recunoscu Diamond, dacă vreți ca piesa 
să apară pe scenă. 

— Atunci, zise Saint, cred că o să-ți mulţumim. 

Şi aşa se încheie discuția despre Uşa închisă. 

Pe urmă, Diamond spuse: 

— Cred că ar trebui să te muţi la Los Angeles, cât mai 
repede posibil. 

Saint clătină din cap. 

— Nu, mulţumesc. Nu vreau să locuiesc la Los 
Angeles. Intenţionez să-mi cumpăr o casă, pe coastă. 

— N-ai decât. O s-o foloseşti în weekend-uri, sau 
când n-o să am nevoie de tine la Omega. 

Saint se gândi intrigat: acest om a preluat Starfire-ul 
şi acum se pregăteşte să preia şi viaţa mea. Cine dracu” 
se crede? 

Rămase tăcut, ascultând trosnetul metalului în 
căldură, în timp ce Diamond care îi luase tăcerea drept 
răspuns aproximativ, spunea: 

— Ştii, am visat întotdeauna să alcătuiesc o echipă 
perfectă. Un grup de oameni talentaţi, care să lucreze 
împreună, să se cunoască şi să fie loiali. Cu un 
asemenea grup, bine cotat şi condus, poți realiza 
adevărate miracole. 

Apoi, sărise brusc la alt subiect. 

— Am înţeles că Spring Kentfield este mama ta. 

Saint aprobă. 

— ŞI că părinţii tăi au divorţat. 

— La şase luni după ce m-am născut. 

— Am cunoscut-o o dată pe Spring Kenfield. De 
mult, cred că acum douăzeci şi cinci de ani. Apoi, l-a 

întâlnit pe tatăl tău. Te rog să mă scuzi că îţi spun, dar 
mama ta a cultivat întotdeauna relaţiile personale 
profitabile. 

— Aşa este, îl aprobă Saint. 

Şi atunci îşi aminti. În timp ce privea frunzele de 
stejar luminate de soare, văzu parcă alte frunze şi alt cer 
senin, la nunta lui, când se plimbase cu mama lui, 
costumată în Scarlet O'Hara. 

Îi ceruse să-l lămurească în privinţa tatălui său. 

— N-are rost să te prefaci, îi spuse el. 

lar ea ezitase câteva clipe în plus. Simţi că i se usucă 
gura. 

Diamond îl privi atent, păru că vrea să mai adauge 
ceva, dar se răzgândi apoi şi spuse doar: 

— Ar fi bine să ne întoarcem. Ajunge pentru o 
singură zi. 

J.B. Se gândise cu groază la această chpă, când o să-l 
revadă pe Saint. În avion, îşi spuse: „Nu i-am scris 
niciodată”. Se uita pe fereastră la munţii maron-cenuşii 
de sub ei. „Ar fi trebuit s-o fac”. 

A, Poate, dar este prea târziu. 

Însă, se dovedise surprinzător de uşor să-l întâlnească 
pe Saint. Era evident că o iertase şi, cu toate că se 
bucura s-o vadă, nu mai exista nimic dramatic, 
sentimental între ei. Ba chiar, se simţea în largul ci, 

alături de el. 

Spre uşurarea ei, constată că îi plăcea petrecerea, mai 
ales că scăpase de supravegherea lui Diamond. Măcar 
azi, se va preface că nu era Starfire, că locuia la Oak 
Crest şi cultivă struguri, ca familia Wheeler. 

Îi plăcea totul. Casa era aşa cum ar fi trebuit să fie, 
mare şi frumoasă, înconjurată de verande spaţioase. 
Dincolo de pajişte şi grădinile bine întreținute, era chiar 
pivnița de prelucrare a vinurilor, o clădire din piatră, 
veche de optzeci de ani, acoperită cu iederă ruginie 
acum. lar în depărtare se întindeau viile. 

— Zinfandel, îi spusese mama lui Donald, cabernet, 
pino noir şi chardonnay. 

Numele acestea vibrau în mintea ei ca o poezie. 

Lui J.B. l-ar fi plăcut să viziteze clădirea, să vadă cum 
se făcea vinul şi să se plimbe prin vu. lar Anna 
Bardelucci Wheeler ar fi fost încântată să-şi lase 
oaspeţii şi s-o conducă, dar trebuia să-şi onoreze rolul 
de gazdă. 

— Ce plictiseală, oftă ea. O să-ţi arate Donald, mai 
târziu. Şi acum scoate-ţi rochia asta nepotrivită, pune-ţi 
şortul şi treci la muncă. 

J.B. Săn în struguri cu un strigăt de bucurie, 
alăturându-se grupului care storcea strugurii în zumzetul 
albinelor. Muzica îi mergea la suflet. Dansă prin masa 

lipicioasă ca şi când ar fi călcat pe aer. Copiii mexicani 
erau roşii din cap până în picioare, râzând şi bătându-se 
cu struguri. O matroană din înalta societate a San 
Francisco-ului fu înţepată de o albină şi scoase nişte 
înjurături care ar fi făcut să se îngrozească şi pe nişte 
muncitori constructori. Un grăsan alunecă şi căzu, fund 
ridicat în picioare de un bătrânel cu o pălărie uzată de 
fetru. 

J.B. O auzi pe stăpâna de la Oak Crest spunând 
reporterilor de televiziune: 

— Aveţi grijă să filmați copiii şi vedetele. Vom 
deveni renumiţi în toată ţara, cu asemenea reclamă. 

Soarele dogorea. Se ridicase un vânt fierbinte, care 
lua pe sus şerveţelele de hârtie şi paharele din plastic. 
Cei din storcătoare începură să se împuţineze. Diamond 
plecase să discute cu Saint. Şi Donald Wheeler îi luă 
locul. Avea pe cap o pălărie australiană pe care şi-o 
scoase acum, să-şi facă vânt şi să se apere de albine. 

Părul lui roşu îi atârna ud de sudoare. Îi zâmbi lui J.B. 

R Te distrezi? 

ÎI privi la fel de zâmbitoare, cu faţa murdară. 

— Nu mi-am imaginat că oamenii mai zdrobesc 
strugurii cu picioarele. 

— Numai în ocazii speciale. Restul se bagă în 
storcătorul automat. 

— Păcat, zise J.B. 

Donald râse. 

— N-ai mai vorbi aşa după primele zece tone. 

Trioul Bill Sharp Country cânta Curcanul în paie şi 
J.B. Îi acompania, fredonând. 

— Îmi place muzica asta. 

Puțin îmi pasă de Richard Wagner, se gândi ea. 

— Eşti entuziasmată că vei juca în primul tău film? o 
întrebă Donald, curios. 

J.B. Ridică din umeri în timp ce dansa. Aproape 
uitase de Starfire. 

— Presupun că da. 

Donald înălță din sprâncene. 

— Presupui? Ascultă, domnişoară, nu vrei să fu 
bogată şi vestită? 

Acum, aici, nu 1 se mai părea atât de important. 

— Nu este real, zise J.B. Ridicând braţele şi arătând 
peisajul verde-auriu. În schimb, toate acestea, sunt. 

Rămăseseră aproape singuri, dansând în soarele 
arzător. Îi vedea pe Diamond şi pe Saint, două siluete 
MICI, una cu păr alb, alta cu plete negre, urcând pe o 
potecă, printre dealuri. 

Aerul era atât de fierbinte şi uscat încât te sufoca. 

Donald îşi scoase tricoul şi-l trânti pe margine. J.B. Îi 
zâmbi. Îl plăcea foarte mult. Era greu de crezut că 

practica medicina; era o persoană cât se poate de 
obişnuită. Şi nici nu părea în vârstă, pentru că avea un 
trup tânăr, la fel ca zâmbetul lui. Îi plăcea cum arăta şi 
cum zâmbea. Îi plăcea părul roşu de pe pieptul lui şi 
ochii care schpeau sub şapca australiană. Ştia că şi el o 
plăcea şi îşi dădu seama deodată: mă place aşa cum sunt 
în realitate, nu-şi imaginează o fantasmă. 

Donald îi întinse mâinile şi ea îl prinse de degete. 

— M-am săturat de căldură. Hai să vizităm pivnițele 
înainte de prânz. 

— Ah, de-abia aştept, zise J.B. Fericită. 

Doamna Wheeler stătea în capul mesei lungi de lemn, 
cu Diamond în stânga, nepotul John, la dreapta şi apoi 
J.B. Şi Donald; Vera se aşezase vizavi de Diamond. 
Bunica lui Donald trona în capătul opus, flancată de 
Saint şi de un bărbat gras, se pare un senator, cu ochi 
sticloşi acum, beat criță. 

J.B. Se înroşise entuziasmată. Se cățărase să vadă 
rezervoarele de fermentare, unde pielea purpurie, 
umflată a strugurilor crăpase la suprafaţă, formând o 
pastă solidă. 

— Noi îi spunem pulpa strugurelui. 

— Părea atât de solid. Îmi venea să mă arunc 
înăuntru. 

Se făcu linişte pentru o clipă. Fiecare bărbat de la 

masă şi-o imagina pe J.B. Rostogolindu-se în strugurii 
fermentaţi. 

Un chelner apăru cu o tavă plină cu friptură de miel. 
Vera luă încă o bucată şi apoi o felie de pâine şi o halcă 
de Brie. 

J.B. Luă osul în mâini, fără să-şi dea seama, şi începu 
să-l roadă. 

— Doamne, sunt moartă de foame. Friptura asta este 
grozavă. 

Donald Wheeler chicoti amuzat. 

— Ai muncit, nu glumă. 

— Îmi place să văd o persoană care mănâncă sănătos, 
zise doamna Wheeler, privind-o încântată. Sper că fiul 
meu a fost un ghid bun. 

J.B. Îi mărturisi: 

— N-a fost prea rău, dar sunt o mulțime de lucruri pe 
care nu le ştie. Sunt sigură că dumneavoastră m-aţi fi 
lămurit mai bine, adăugă ca. 

Donald o imploră pe J.B. 

— N-o pune pe mama să înceapă. O să te plictisească 
îngrozitor. 

— Nu-i adevărat, îl repezi J.B. 

— Taci din gură, Donald. Când mai am ocazia să 
găsesc pe cineva interesat de munca mea? 

Și, fără să mai stea pe gânduri, doamna Wheeler se 

lansă într-o prelegere despre obţinerea vinului, amintind 
de echilibrul chimic al solului, de apa freatică, protecţia 
împotriva gerului şi microclimate, spre deliciul lui J.B., 
care o asculta cu mare atenţie. 

— Cel mai mare regret este că unicul meu fiu s-a 
făcut medic. 

Tonul ei sugera că această profesie este absurd de 
frivolă în comparaţie cu cultivarea strugurilor. 

Diamond o privea pe J.B. Întrebător, cu ochii lui 
întunecați şi apoi se uită la faţa uimită a lui Donald 
Wheeler. 

Donald nu observă. Luă câteva frunze din mormanul 
de struguri de pe masă şi le prinse în părul răvăşit al lui 
J.B. 

— Eşti nimfa lui Bachus. 

— Cine? 

— Zeul vinului. Protectorul nostru. ,, 

Fata se întoarse spre el, râzând. Îi străluceau ochii. În 
schimb, Diamond o privea din ce în ce mai rece şi 
pustiit, ca spaţiul infinit. 

Când apuse soarele, vremea se răci brusc şi petrecerea 
începu să se destrame. 

Saint stătea singur la masă sub stejari şi deschise 
caietul de desen al Verei. 

O văzu pe J.B. Stând la masa, răvăşită şi uşor ameţită, 


405 


cu frunze de viţă în păr, în timp ce soarele se reflecta în 
opalul uriaş de la piept. Era opalul lui Victor Diamond, 
dar nu el o făcuse să-i sclipească ochii. Saint ştia de 
asemenea că ochii ei nu sclipiseră niciodată aşa, nici 
pentru el. 

Apoi pe Donald, gol până la brâu, cu şapca lui 
australiană, ca crocodilul Dundey, dansând pe struguri. 
Avea faţa umbrită, dar ochii lui sclhpeau sub borul 
şepcii, transmițând un mesaj la fel de clar ca şi când ar 
fi fost scris cu litere de-o şchioapă. 

Saint se gândi ameţit: totul se întoarce din nou. El o 
iubeşte pe ea, la fel cum ea îl iubeşte pe el, dar îi 
aparține lui Diamond. Să vedem ce-o să iasă. 

Pe urmă, pe Diamond. Îi conturase figura din linii 
lungi, sugerând un om puternic, reținut. Ochii cu 
pleoapele grele păreau ameninţători. Un şarpe, îşi spuse 
Saint așteptând să se repeadă asupra prăzii. lar spatele 
dur ca diamantul este mortal... 

Şi, în sfârşit, el. Se uită la propria lui imagine. Ochii îi 
ardeau pe faţa trasă. Pomeţii obrajilor păreau ascuţiţi, ca 
niște cuțite. Se gândi că nu arată deloc plăcut, întoarse 
pagina din nou, să-l studieze pe Diamond. Oare nu 
exista o asemănare între e1? 

Nu-şi dădea seama, în casă, sună telefonul. 

Doamna Wheeler îi strigă. 

— Saint? Este pentru tine. 

Când luă receptorul, i se păru că nu era nimeni la 
capătul celălalt al firului. Apoi auzi un şuierat şi o voce 
tună în urechile lui: 

— Ticălosule. Credeai că o să scapi de mine, nu-i 
aşa? Ai grijă. Vin după tine. Şi, de data aceasta nu mai 
al nicio şansă. 

Răsună un păcănit şi convorbirea se întrerupse. 

Saint se uită la receptorul din mâna lui. 

— Presupun că era doamna Treadwell, zise un glas. 

Îşi ridică privirile. Diamond stătea în prag, zâmbind 
enigmatic. J.B. Venise în spatele lui, îmbrăcată din nou 
în costumul ei argintiu. Redevenise Starfire. Singura 
notă discordantă erau frunzele pe care le strângea în 
mână. 

— Da, spuse Saint. Era Fletcher. 


Partea a patra 


Capitolul 21 
Douăzeci de luni mai târziu, în iunie 1988, apărea în 
Variety pe două pagini, proiectată pe cerul nopţii, cu 
ochii mari deschişi, cu fiecare pupilă înlocuită de o stea 
sclipitoare. 

Sub fotografie, scria: J.B. Este Starfire. 

Şi, cu litere galbene, umplea toată pagina: 993.025 de 
dolari, în primele cinci zile. 

lar în acea seară, când se sărbătorise o săptămână 
încununată de succese, care-i primise pe toţi, în afară de 
Diamond, scena unu de la Studiourile Omega fusese 
transformată într-un peisaj selenar, cu cratere pline cu 
nisip argintiu. 

Erau prezenţi oamenii cei mai importanţi din industria 
filmului, inclusiv directorii corporației new-yorkeze. 

Victor Diamond dăduse lovitura; cu un buget ridicol 
de mic, cu actori aproape necunoscuţi, realizase un lucru 
inedit. 

Acum, stătea în mijlocul scenei, să-şi primească 
laudele, îmbrăcat în frac. Starfire era lângă el, într-o 
rochie extraordinară, cu imprimeuri holografice. Părea 
venită din altă lume. Era doar un chip frumos, cu păr 
argintiu, deasupra unui trup alcătuit din culori greu de 
imaginat. 

Cine era Starfire? De unde venise? într-adevăr, fusese 
o dată J.B., fotomodel, dar cine era J.B.? Nici măcar nu 
mai avea un nume. Poate că răsărise de niciunde, deşi se 
răspândiseră fel de fel de zvonuri. Starfire era 
moştenitoarea orfană a unei plantații sudice... 
descendenta unei case regale europene... nepoata unui 

criminal de război nazist, care se ascunsese în 
Argentina, nimeni nu ştia exact, decât cei mai apropiaţi 
prieteni ai ei, dar aceştia nu vorbeau. 

— Vindem mister, îi explicase Diamond lui J.B. 
Starfire este o enigmă desăvârşită. Oamenii îşi 
imaginează probabil că vii de pe altă planetă, că eşti 
diferită, de neatins. Starfire nu are un trecut pe Pământ 
şi nici familie. 

J.B. Îi spusese încăpățânată: 

— Dar eu nu vreau să fiu extraterestră şi de neatins. 
Și nu uita că am o familie. O am pe mama şi pe Melody 
Rose. Dacă o să ajung celebră, nimic n-o s-o oprească 
pe Mei să spună că este sora mea. 

Diamond o liniştise. 

— O să asculte de glasul rațiunii. 

Vrei să pariem? îi stătea pe limbă lui J.B. Să-l întrebe. 
Dar toate acestea se petrecuseră de mult şi, până acum, 
Mei, contrar obiceiului ei, cooperase. 

La început, Melody se opusese din răsputeri să vină în 
California; voia să stea la New York şi să-ți cheltuiască 
banii mai departe, remarcase Diamond, pe un ton sec. 

Însă, în cele din urmă, posomorâtă, acceptase să fie 
trimisă la o clinică de reabilitare pentru drogaţi, în 
Pasadena şi, după şase luni, părea un alt om. Acum îi 
era recunoscătoare lui Diamond că o salvase de pe 

marginea prăpastiei. Se bucura pentru prima oară de o 
viață bună. 

Diamond îi găsise o slujbă la localul La Pergola, un 
binecunoscut restaurant din Westwood Village, unde 
conducea clienţii la masă cu un zâmbet fermecător. 
Avea un mic BMW portocaliu şi locuia într-un 
apartament, cu un singur dormitor, în Santa Monica. 

— Ca să vezi cum au ieşit lucrurile până la urmă, îi 
spuse Melody lui J.B. Într-una din rarele ocazii când se 
întâlniră. Uită-te la noi. Tu ai ajuns o mare vedetă, iar eu 
am o casă frumoasă, haine elegante şi lucrez la un 
restaurant de lux, ca La Pergola... Diamond este cineva, 
nu-i aşa? 

— Da, o aprobă J.B. Este o persoană foarte 
importantă. 

Un timp, îl privise pe Diamond aproape cu respect, ca 
pe tatăl pe care nu-l cunoscuse niciodată, un om de 
încredere, care rezolva totul. 

— Bineînţeles, tu nu eşti ca Melody Rose, o asigurase 
Diamond într-o discuţie, la miez de noapte, când îi 
mărturisise în sfârşit că se temea să nu fie şi ea o târfă 
ca oricare alta. Ce idee ridicolă! Tu ai talent, o carieră 
promițătoare şi nu primeşti decât ceea ce meriţi. 

Şi ce uşurată se simţea că Melody se afla în sfârşit în 
siguranţă, departe de droguri, de băutură, de prostituție 

şi ducea o viaţă cinstită. 

— Mi-a spus: „Nu te amesteca în lucruri murdare şi o 
să ne înțelegem bine împreună, îi mărturisise Melody, 
dar, dacă mă dezamăgeşti o singură dată, vei regreta”. 

— Să ştii că nu glumeşte, Mei. 

— Da. Şi mi-a spus că o să-mi păstrez slujba, 
frumuseţea şi câştigurile, atâta timp cât îmi ţin gura. Şi 
aşa o să fac. Nu sunt proastă. N-a ţipat niciodată la 
mine, dar nici nu este nevoie, îi declarase Melody, 
cutremurându-se — ochii şi vocea lui... mă înspăimântă 
mai rău ca Angelo. 

J.B. Nu dăduse prea multă importanţă acestui fapt la 
vremea aceea; Melody Rose se supunea întotdeauna 
bărbaţilor duri şi totul mergea perfect. 

Dar acum, câteva luni mai târziu, când obținuse 
aproape tot ce-şi dorise, J.B. Nu mai era atât de sigură. 
Realizase lucruri pe care nici nu le visase vreodată, dar 
nu aşa cum îşi dorise. Crezuse că bogăția şi succesul o 
vor face independentă, dar se înşelase. Fraze ciudate 
continuau s-o obsedeze noaptea: Slujba, frumusețea şi 
bunurile... Bunurile. Ce voia să spună cu asta? 

J.B. Avea un somn agitat. Începuse să ia Valium ca să 
poată dormi, deşi nu mai făcuse aşa ceva în viaţa el. 

Trează, la ora trei dimineaţa, vedea cum Diamond o 
folosise de la bun început, pentru a-şi atinge scopurile, 

indiferent care erau acelea, aşa cum se folosise de ei 
toţi, fără ca ei să bănuiască măcar, deşi, la lumina zilei, 
toate acestea păreau nişte aberaţii. În realitate, toţi îi 
erau datori în multe privinţe. 

J.B. ÎL studie pe Arnie Blaize. Stătea lângă Vera şi 
discuta cu un reporter de televiziune. 

Succesul lui Arnie fusese fenomenal de când se 
asociase cu Diamond. Avusese două creaţii grozave: 
Uşa închisă şi acum Starfire. Popularitatea lui atinsese 
apogeul. Devenise sex-simbolul numărul unu al națiunii, 
după scenele filmate alături de Starfire, în praful negru 
de lavă de pe insula Lanzarote, în largul coastei 
africane. Era de asemenea un model pentru tineretul 
tării. După ce îşi stricase reputaţia, luptase să ajungă din 
nou în vârf, iar acum era un mare luptător împotriva 
drogurilor. Ținea discursuri la colegii, în campusuri 
universitare şi făcea reclame antidrog. — „Nu puteţi 
spune Nu”, insista el. „Eu am spus o dată şi am 
provocat moartea cuiva. Vă rog să mă credeţi că ştiu ce 
vorbesc”. 

Se transformase rapid într-un idol naţional, oferind 
câte ceva pentru toţi. Era admirat de copii, respectat de 
părinţi, idolatrizat de orice femeie, de la opt ani în sus. 

Reportera, o tânără asiatică, într-o rochie roşie, 
elegantă, cu umeri laţi, spunea. 

— Îţi mulţumesc, Arnie şi îţi urez mult noroc. 

Camera de luat vederi se întoarse spre Vera, departe 
de Arnie şi, pentru o fracțiune de secundă, faţa lui 
zâmbitoare păruse îmbătrânită şi tristă. 

— Pentru cei care nu ne-au urmărit până acum, 
continuă reportera, eu sunt Wendy Morita, de la People 
Watch şi le iau un interviu lui Arnie Blaize şi Verei 
Brown, la dineul dat în cinstea filmului Starfire, ultima 
creaţie de senzaţie a studiourilor Omega. Vera Brown 
este creatoarea lui Starfire, personajul care a captat 
imaginația întregii naţiuni. Trebuie să fie un moment 
deosebit pentru tine, Vera. 

Vera recunoscu că era, într-adevăr. 

— Vera supraveghează secvențele de animaţie pentru 
film şi continuă să deseneze în fiecare lună, din atelierul 
ei, din San Francisco, deşi partenerul ei, scriitorul John 
Saint locuieşte la Los Angeles. Cum reuşeşti să te 
descurci, Vera? 

— Totul se face prin intermediul computerelor. Saint 
îmi transmite textele prin fax, iar apoi eu creez grafica 
pe un modem, conectat la calculatorul principal de la 
studiourile Omega. 

— Deci, cu toate că sunteți parteneri, nu vă prea 
întâlniți? 

— Nici nu este nevoie, dacă avem un fax şi un 

computer. 

— Ce tehnologie de vârf folosiți! Văd că animația a 
evoluat foarte mult din zilele lui Disney. Şi acum, o 
ultimă întrebare, Vera. Poţi spune telespectatorilor 
noştri cum a început totul? Cum s-a născut Starfire? 

Vera, suplă ca o trestie, într-o rochie crem de mătase, 
cu părul tuns, stil Louise Brooks, care i se potrivea 
perfect, ridică din umeri şi zâmbi. 

— Pe vremea aceea, Starfire era alter ego-ul meu. Mă 
vedeam urâtă şi neînsemnată, iar viaţa mea părea atât de 
mohorâtă, încât am creat-o pe Starfire, frumoasă şi plină 
de aventuri inedite. Era tot ce nu eram eu şi făcea tot ce 
ştiam că eu n-aş fi în stare să realizez vreodată. 

— Mă rog, văd că lucrurile s-au schimbat radical. Ce 
poveste încununată deA succes! Este un vis care s-a 
transformat în realitate. Îţi mulţumesc că ne-ai 
împărtăşit aceste gânduri personale, Vera. Poate că îi vei 
inspira pe telespectatorii noştri. 

J.B. Încuviinţă din cap. Era destul de adevărat; viaţa 
se schimbase pentru Vera. 

Slăbise din nou şi Arnie se ocupase de coafura ei şi de 
aspectul ei exterior. Îi găsise stilul potrivit care să-i pună 
în evidenţă personalitatea. 

Era o femeie şic, frumoasă şi de asemenea bogată. 

Diamond îi plătise o sumă însemnată pentru drepturile 

asupra Starfire-ului. lar acum o pusese în legătură cu o 
companie japoneză de film, care producea o nouă serie 
de desene animate, de calitate superioară. Reflecta la 
oferta lor. Dacă accepta, va trebui să se stabilească la 
Tokyo. 

Viaţa Verei nu mai era plictisitoare şi mohorâtă, dar o 
pierduse pe Starfire şi Diamond nu mai avea nevoie de 
ea. O cumpărase şi ea ştia prea bine acest lucru. 

Şi apoi, mai era şi Saint, care se bucurase de 
asemenea de un succes deosebit. J.B. ÎL vedea acum, 
superb, într-un frac albastru, cămaşă neagră şi cravată 
lată, argintie, sprijinit de un crater din plastic, lângă o 
vedetă cu sâni impunători. 

După ce preluase producția cărții sale, Uşa închisă, 
Diamond îl lansase pe Saint pe cel mai scurt drum către 
vârf. La Omega, îl considerau toţi drept succesorul lui 
Diamond şi acum se bucura de tot atâta putere ca David 
Zimmerman însuşi. 

În acelaşi context, problemele personale ale lui Saint 
se topiseră ca zăpada sub razele soarelui, la prânz. 

— Presupun că era doamna Treadwell? 

În seara aceea, la sărbătoarea recoltei, de la familia 
Wheeler, J.B. Îl urmase în cameră pe Diamond. Acum i 
se părea că trecuse un milion de ani. 

— Da, era Fletcher. 

— Ce voia? 

Saint ar fi vrut să-i spună „nu te priveşte”, însă după 
ce Diamond insistase, recunoscuse că Fletcher îl 
ameninţase. 

— Dar nu este nimic serios, îi spusese el. 

Însă, Diamond o luase foarte în serios pe Fletcher şi 
în ciuda protestelor susţinute ale lui Saint, îi ceruse să se 
întoarcă imediat la Los Angeles, cu ei. 

— Nu pot, o conduc pe Vera acasă. 

— O s-o conducă altcineva. 

Şi nici nu-l lăsase pe Saint să-i explice acesteia de ce 
nu putea s-o însoţească. 

— Cu cât ştiu mai puţini oameni, cu atât mai bine. 
Doar nu vrei s-o înspăimânți. 

Diamond îl instalase pe Saint într-un apartament, la 
hotelul Beverly Hills şi îi dăduse un însoțitor, un tânăr 
pe nume Jeff, care semăna cu un student la teologie, dar 
era de fapt un fost membru al Brigăzilor Verzi, un 
asasin profesionist. Saint fusese revoltat. 

— N-am nevoie de tipul ăsta. Mă descurc şi singur cu 
Fletcher. Pentru numele lui Dumnezeu, ce crezi că poate 
să-mi facă aici? 

Şi apoi, deodată, Fletcher încetă să mai fie o 
ameninţare. Murise într-un accident stupid, lovită mortal 
de vestitul armăsar al tatălui ei, Trumpet Call. Harlan 

Megraw, bietul de el, înnebunit de moartea fiicei sale 
preaiubite, împuşcase calul cu pistolul Mauser dăruit lui 
Fletcher şi apoi îşi zburase creierii. 

Circulaseră fel de fel de zvonuri, bineînţeles dar nu 
pentru mult timp. Tot ce se întâmplase părea atât de 
clar. Se ştia că armăsarul era un animal feroce, iar la 
autopsie, se constatase că Fletcher Megraw Jreadwell 
avea o alcoolemie mult peste limita admisă. În plus, se 
ştia că este o ţipă excentrică, ba chiar nebună. 

Deşi uluit de moartea lui Fletcher, Saint fusese atât de 
ocupat de noile lui responsabilități şi de succesul 
repurtat, încât nu avusese timp să-şi pună prea multe 
întrebări sau să regrete. „Acum, Fletcher a fost 
neutralizată”, aşa se exprimase Diamond, textual: 
„Neutralizată. Poţi să consideri închis acest capitol şi să 
îi vezi de afaceri”. Ca şi când ar fi putut să închidă un 
episod atât de traumatizant din viaţa lui. 

Nu era de mirare că, uneori, avea figura unui om care 
se războia cu el însuşi. J.B. Observa uneori că-l privea 
furios pe Diamond, mentorul lui. Saint suporta greu 
sclavia recunoştinţei... şi Saint nu era sclavul nimănui. 

Deşi, ce mai ştiu eu despre ceilalţi? se întrebă J.B. În 
ultima vreme, pierduse legătura cu toţi. Nu avea niciun 
moment liber, de dimineaţă şi până seara. 

Nu avea posibilitatea să-i destăinuiască curva temerile 

ei pentru că nu-şi mai vedea prietenii. Nu putea vorbi 
între patru ochi cu Vera, Saint sau măcar cu Arnie, iar 
Donald Wheeler şi mama lui dispăruseră din viaţa ei, ca 
şi când n-ar fi existat niciodată. Le scrisese să le 
mulţumească pentru petrecerea minunată dată la culesul 
viilor, dar nu-i răspunseseră şi nici nu o sunaseră. 

Acum, îşi dădea seama că sărbătoarea recoltei fusese 
cea mai fericită zi din viaţa ei. Îi era dor de Donald. De 
fapt, îi era dor de toţi. Uneori, se simţea foarte singură. 
Nu prea înţelegea cum toți oamenii pe care-i cunoştea se 
topiseră parcă. 

Inclusă familia. Într-adevăr, Melody Rose era destul 
de aproape dar J.B. O vedea rar şi cum avea atâtea de 
făcut, uită de ea. Imaginea mamei şi a lui Floyd se 
estompa ca nişte fotografii vechi. 

Cu mult timp în urmă, sosise un bileţel la Studiourile 
Omega adresat lui J.B. Şi semnat Tata. Tonul scrisorii 
era plângăreţ şi ameninţător. Acum, când J.Beth 
ajunsese mare, Floyd considera că ar trebui să-i trimită 
şi lui nişte bani „altfel, s-ar putea să spun lucruri care nu 
ti-ar conveni”. 

— Exact la ce mă aşteptam, zisese Diamond pe un ton 
sec. Nu te îngrijora, o să mă ocup eu de el. 

Apoi adăugă: 

— ŞI de mama ta. 

Sunase din avion. Zburaseră direct la Amarillo, unde 
Diamond închiriase un Lincoln Continental negru, ca să 
ajungă la Corsica. 

J.B. Nu mai fusese la Corsica de şapte ani şi se mirase 
s-o găsească la fel de mică şi insignifiantă, ca o 
spârcâitură de muscă pe harta rutieră. Era deprimant şi 
se gândea cu groază că o s-o revadă pe mama ei şi pe 
Floyd. Singurul moment plăcut era întâlnirea cu 
Charlene. 

Phil's Sandwich Shop era la fel, doar că nu mai avea 
acelaşi farmec. Charlene, de peste treizeci de ani, acum, 
părea de peste patruzeci, palidă la faţă şi grasă. 

— Jo-Beth? Iisuse. Chiar tu eşti? 

Charlene se dădu un pas înapoi, fără să creadă. Se uită 
la J.B., la Diamond, la limuzina neagră de afară şi zâmbi 
nesigură. 

— Doar te-am sunat, Char. Ți-am spus că vin. 

— M-da, se bâlbâi Charlene, dar nu... presupun că... 
mă rog... mai luat prin surprindere... 

Îi pieri glasul, J.B. Comandă o ceaşcă de cafea şi o 
bău, cocoţată pe un scaun de bar crăpat, din plastic. 

— Ce mai face Leroy? 

Soţul lui Charlene, Leroy, lucra în construcţii, la 
Amarillo. Cumpărase un nou apartament, copiii erau 
bine. 

După aceea, conversaţia lâncezi. 

J.B. O întrebă: 

— Ce mai face mama? 

— Cred că bine, spuse Charlene. L-am făcut 
cumpărăturile, aşa cum m-ai rugat, dar nu ştiu. O să te 
convingi singură. 

— Parcă n-aş mai fi fost eu, îi spuse J.B. Lui 
Diamond în maşină, cu părere de rău. Parcă nu m-ar mai 
cunoaşte. 

— Păi nu mai eşti şi este normal să nu te mai 
cunoască, zise Diamond blând, închizându-se din nou în 
limuzina cu aer condiționat. 

— Dar este prietena mea. 

— A fost. Însă acum s-a terminat şi ea ştie prea bine 
acest lucru. 

Este cumplit, se gândi J.B. Distrusă. 

Ce păcat că o prietenie se destrăma atât de uşor, 
deşi... îi răsărise un gând răutăcios în minte. De fapt, nu 
era atât de cumplit, pentru că Charlene era şleampătă, se 
îngrăşase şi ar fi fost neplăcut s-o caute la Los 
Angeles... Dar se cutremură să constate cum gândea, 
Dumnezeule! se sperie J.B. Ce se întâmplă cu mine? Eu 
nu sunt aşa. 

Dar peste câteva clipe, se întrebă: Sau sunt? Oare m- 
am schimbat chiar atât de mult? 

Mama ei arăta groaznic. Avea părul răvăşit, neîngrijit, 
purta o rochie de casă murdară şi nişte espadrile rupte. 
Degetele de ia picioare erau foarte murdare. Se uită la ei 
prin uşa spartă şi strigă: 

— Nu te apropia de mine. Eşti un suflet blestemat. 

— Mamă, am venit cu un prieten să... 

— Josephine-Elizabeth, nu are niciun rost. Pleacă, n- 
ai auzit? Trăieşti în păcat. Pleacă şi ia-ți ruşinea cu tine. 

Şi apoi, îl văzu pe Diamond. Acesta îi zâmbi şi-i 
spuse blând:? 

— Pot să intru să discutăm puţin? 

Clipi, emoționată şi deschise uşa imediat. Lumina 
revărsată de cerul cenuşiu poleia capul argintiu al lui 
Diamond ca un halou. Bătrâna o întrebă nesigură pe 
fiica el. 

— Cine este acest om, Josephine-Elizabeth? 

Înăuntru era o mizerie groaznică şi mirosea urât. 
Living-room-ul şi bucătăria erau pline de conserve 
goale, cutii şi broşuri religioase. Și tu poți fi cel ales. 
Moşteneşte universul, După Armageddon cu lisus. 

Scuturând praful de pe un scaun, mama ei se scuză. 

— Am rămas în urmă cu treburile gospodăreşti. Şi 
apoi, adăugă sfidătoare: Dar îţi ia o mulţime de timp să 
îndeplineşti sarcinile lui Dumnezeu. 

Diamond o aprobă. 

— Da, bineînţeles. Şi sunt mândru de tine. La fel ca 
toți ceilalți. 

— Ah! 

Femeia se uită în ochii lui, care schpeau Ga nişte 
pietre negre, lustruite şi murmură: 

— Fi te-au trimis? 

Diamond încuviinţă din cap. 

Copleşită, îşi apropie mâinile şi zâmbi transfigurată. 

— M-am gândit... de când te-am văzut că trebuie să 
fu unul din cei aleşi. 

— ŞI tu eşti la fel, doamnă Feeney, îi spuse Diamond. 
Am venit să te răsplătesc pentru faptele tale bune şi să te 
ajut să trăieşti o viaţă binecuvântată. Emisarii mei vor 
veni să te ia azi, puţin mai târziu. Fă-ţi valiza şi 
urmează-i pe calea Domnului. 

Floyd lucra tot la benzinăria Texaco. Părea mult mai 
mic decât şi-l amintea J.B. 

— Fă plinul, îi porunci Diamond. 

— Imediat, domnule. 

Floyd făcu exces de zel. Spălă geamurile şi verifică 
metanul. 

Apoi, pe un ton complet diferit de cel folosit faţă de 
mama ei, Diamond îl întrebă răstit: 

— Eşti Floyd Feeney? 

— Da, domnule, chiar eu. 

Îi arătă ecusonul prins de buzunarul de la piept. 

— Ai o fată vitregă, pe nume Jo-Beth, nu-i aşa? 

Floyd se arătă iritat. 

— Şi ce-i cu asta? 

Diamond vorbea liniştit, dar ameninţător. J.B. Se 
gândea cum apărea în ochii lui Floyd, cu părul lui 
argintiu, ochelari negri, haine scumpe, limuzină, un 
adevărat simbol al puterii. 

— Ai încercat s-o violezi, spuse el, ca şi când ar fi 
fost ieri. 

Floyd se desprinse de lângă maşină, roşu la față, cu 
ochii bulbucați de furie. 

— Este o minciună nenorocită. Nici măcar n-am 
atins-o... 

— După aceea, ai spus tuturor că ea ţi-a făcut 
avansuri. 

Floyd se agită, din ce în ce mai îmbujorat. 

— Este o târfă mincinoasă. Dacă o să mai pun mâna 
pe ea, vreodată, o să... 

— N-o să mai pui niciodată mâna pe ea. Şi nici n-o 
să-i mai ceri bani şi n-o s-o ameninți. Dacă mai încerci 
din nou să iei legătura cu ea, voi ordona să fii ucis. 

Îi vorbise cu atâta siguranță, încât J.B. Se cutremură. 
Floyd nu se uitase nici măcar o dată la ea. Stătea pe 
scaun lângă şofer, dar nu credea că ar fi recunoscut-o, 

oricum. 

Se făcuse cenuşiu la faţă şi îi tremurau buzele. 

— Ai înţeles? îl întrebă Diamond. 

— D... da, domnule, se bâlbâi Floyd. 

— Bine. Să nu uiţi. 

lar apoi apăsă pe accelerație şi maşina se desprinse 
din loc. 

— Gata, îi spuse el lui J.B., s-a rezolvat. 

Da, bineînţeles. Îl neutralizase şi pe Floyd, iar mama 
ei se afla acum într-un sanatoriu elegant din Dallas. 
Înţelesese că aparţinea Celor Aleşi, deci nu mai era 
Lurline Feeney. Şi nici nu mai avea fiice, ceea ce n-o 
deranja deloc, în circumstanţele respective. Peisajul era 
frumos, înconjurat de un zid înalt, cu cioburi de sticlă 
deasupra, ca s-o ferească de urâţenia lumii exterioare. 
Personalul de serviciu era îmbrăcat în alb, ca îngerii şi 
ea era liberă să împlinească sarcinile Domnului, 
dimineaţa, la prânz şi seara. 

J.B. Se simţise uşurată şi recunoscătoare faţă de 
Diamond, la vremea aceea. Abia peste câteva săptămâni 
o cuprinsese resentimentul şi spaima. 

Diamond fusese blând şi generos cu mama ei, îi 
zâmbise şi îi vorbise ca unei prințese, dar n-o făcuse din 
suflet. J.B. Bănuia că o dispreţuia pe biata femeie, la fel 
ca pe toţi cei care nu se ridicau la nivelul lui. Nici măcar 

nu o considera o ființă umană, nu-i era milă de ea şi nu 
se gândea la fericirea ei. O aruncase într-un sanatoriu, o 
declarase „ncutralizată” şi cu asta basta. Mama ei 
avusese multe de îndurat, se gândi J.B. lar ce i se 
întâmpla acum nu putea fi mai rău decât prin tot ce 
trecuse. 

Chiar şi Floyd — faptul că îl văzuse ameninţat şi 
umilit, nu-i dăduse satisfacție, aşa cum s-ar fi întâmplat 
o dată. Ştia acum, că-i fusese milă de el şi se simţise 
ruşinată. Nu era decât un biet om amărât, care bea prea 
mult ca să uite de toate visurile sale năruite. 

Acum, mama şi Floyd dispăruseră din viaţa ei. 
Corsica era un capitol încheiat. Trecutul lui J.B. Se 
rulase în spatele ei, ca un covor şi covorul fusese 
aruncat. 

ȘI, în timp ce stătea acolo, zâmbind şi bând şampanie, 
ştia că nu avea trecut şi că nu bănuia ce-i va aduce 
viitorul. 

Cucerise toată lumea şi acum începea să înţeleagă ce 
mult pierduse. 


Capitolul 22 
Starfire se ghemui cu genunchii la gură, singură, în 
bezna şi liniştea infinitului. 
Era o particulă de praf, plutind undeva, în Univers. 

Nu avea trup şi nici suflet. 

Îşi zgârie genunchiul cu vârful unei unghii lungi, 
argintii, ca să simtă şi să audă ceva, să-şi reamintească, 
din nou că, de fapt, avea un trup, care-i aparținea lui J.B. 
Feeney. Iar trupul acela se ghemuise pe covorul negru, 
într-o cameră fără ferestre, în formă de piramidă, dintr-o 
casă ciudată din Malibu, în septembrie, 1989. 

Studiase  meditațiile şi exercițiile de yoga, iar 
Diamond o încuraja să-şi petreacă un timp cât mai 
îndelungat în camera întunecată, explorându-şi cele mai 
îndepărtate abisuri ale minţi. 

— În felul acesta, te apropii cel mai mult de senzaţia 
de a fi pierdută în spaţiu, îi spuse el. 

Trecuse un an de la lansarea filmului Starfire. 
Încurajaţi de succesul uimitor, începuseră imediat 
producerea celei de-a doua părţi, în care se povestea ce 
se întâmplase până atunci şi se derulau noi întâmplări. 

Starfire Îl, bazându-se pe succesul primei părţi, avea 
un buget mult mai mare şi o publicitate deosebită, de la 
bun început. 

J.B. Îşi vedea faţa şi ochii în formă de stele pe pagini 
întregi, în reviste, pe panouri de zeci de metri, atârnate 
pe autostradă şi, o dată, într-un spectacol TV, apăruse 
scris pe cincizeci de ecrane J.B. Este Starfire. 

Un producător de modă avangardist crease o gamă de 

produse Starfire, din lame argintiu, mătase opacă, 
metalică şi piele; exista o gamă de produse cosmetice 
Starfire şi se încheiaseră aproape negocierile pentru 
acordarea licenței unei importante companii de jucării, 
pentru producerea unei păpuşi Starfire de zece 
centimetri, plus garderoba şi accesoriile necesare. 

J.B. Nu se mai ducea nicăieri fără garda sa personală, 
alcătuită din bodyguard, şofer, publicist şi secretară. 
Trecuse de mult vremea când putea intra singură în 
magazin, să se plimbe sau să se ducă pe plajă. Îşi 
conducea rar maşina pentru că era mereu recunoscută, 
urmărită, agasată pe autostradă, aşa că acum mergea în 
limuzina cu geamuri fumurii. 

Corespondenţa ei era sortată cu grijă pentru propria ei 
siguranţă, îi spusese Diamond. Aşa că nu citea nici 
scrisorile personale ale fanilor, nici aiurelile nebunilor. 
Și nici nu aflase decât după multă vreme de ameninţarea 
cu moartea primită de a un grup religios fundamentalist 
din Oklahoma, pentru că era atât de bine păzită, încât 
măsurile suplimentare de securitate treceau neobservate. 

Apărea în public la spectacolele de caritate şi era 
invitată de onoare la convențiile internaționale SF, dar 
nu 1 se permitea să dea interviuri sau să ţină discursuri, 
pentru că imaginea ei de ființă enigmatică, misterioasă, 
extraterestră, trebuia păstrată cu orice preţ. 

Când ieşea, foarte rar, să cineze cu Diamond, în oraş, 
o făcea cu un scop precis. 

— Îl vezi pe bărbatul acela, de vizavi în haină 
cenuşie? o întrebă Diamond, aplecându-se spre ea 
confidențial. 

J.B. ÎI studie. 

— Da? 

— Este vicepreşedintele companiei petroliere Ca/co 
Oii. Este un om rău şi corupt. Trebuie să pătrunzi în 
mintea lui, draga mea Starfire şi să afli ce planuri are 
pentru forarea în Alaska? 

— Dar eu... 

— Priveşte-l şi concentrează-te. Goleşte-ţi mintea de 
orice, în afara lui. Sondează-i creierul şi află adevărul. 

Zâmbi, dar Diamond era serios. 

— Trebuie să te obişnuieşti. Poţi s-o faci foarte bine. 
Stă în puterea ta să reuşeşti. 

— Mda, O.K. 

Se concentră, aşa cum ar fi făcut Starfire asupra 
capului bărbatului. Avea păr des, cărunt. Îşi imagină că 
îi dă la o parte părul, deasupra gulerului şi apoi pătrunde 
prin celule, os şi ţesut la materia cenușie care pulsa în 
interior. Îşi sprijini bărbia în mână, îşi îngustă ochii şi îl 
fixă atentă. 

După câteva clipe, spre satisfacția ei, omul începu să 

se foiască pe scaun. 

— Vezi că ai reuşit, îi spuse Diamond. 

Apoi se răsuci, puse jos furculiţa şi se întoarse uluit 
spre ea. 

— Bravo, Starfire, murmură Diamond. Ştiam eu că 
poți. 

J.B. Este Starfire. 

Acum, îi venea aproape să creadă că putea într-adevăr 
să pătrundă în creierele oamenilor. Chiar şi în piramida 
neagră, se proiecta în spaţiu. Învăţa din ce în ce mai 
mult să-şi trăiască rolul. 

Diamond era foarte încântat de ea. 

Totul se reflecta în munca ei, spunea el. 

Scenele de studio fuseseră filmate; în curând, peste 
două săptămâni, vor pleca în Mexic, să filmeze scenele 
din junglă şi mlaştini. Diamond era deja acolo, cu cea 
de-a doua unitate de filmare. În ultimele şapte 
săptămâni, căutase peisaje cu palmieri, răvăşite de vânt, 
torente noroioase prăbuşindu-se pe pantele munţilor, 
deşi ploile încetaseră probabil până acum. 

Undeva, departe, o luminiţă roşie pulsa intermitent. 
Un pulsar, îşi spuse Starfire, într-o galaxie îndepărtată. 

Apoi, într-un ungher îndepărtat al minții ei îşi aminti 
că era semnalul dat de Hamura cu o jumătate de oră 
înainte să servească cina. 

Se ridică în picioare. Uşa se afla sub luminiţa roşie. 

Dezorientată, ca şi când ar fi escaladat o pantă 
abruptă, găsi panoul care, atunci când era apăsat, 
deschidea uşa spre o anticameră, care-i servea drept 
încăpere de decompresiune mentală şi senzuală. Rămase 
acolo timp de cinci minute, după care intră în garderobă 
şi alese o rochie strălucitoare, creată de Mylar. 

Hamura aranjase o masă pentru o persoană, pe terasă. 
Făcu o plecăciune, zâmbi, îi turnă vin dintr-o sticlă 
aburită şi-i prezentă un platou pe care aranjase artistic 
escalop şi legume. Din difuzoare ascunse răsunau, 
cadenţele vrăjite ale melodiei Clair de lune de Debussy. 

Dezamăgită că revenise ca de obicei cu picioarele pe 
pământ, J.B. Sorbi vinul, îşi mângâie opalul şi privi 
oceanul. Nu prea îi era foame. De fapt, nu avea chef de 
nimic. Se întreba ce-o să facă până o să se culce. Dacă 
Diamond ar fi acasă, s-ar uita la un film, dar fără el nu 
avea voie să între în camera de proiecţie, aparatele erau 
prea valoroase şi încuia întotdeauna încăperea. 

Îşi dorea să fi existat cineva cu care să vorbească, 
cineva care să-i aducă aminte că era o ființă umană. 

A doua zi de dimineaţă, la ora şapte, J.B. Se îmbrăcă 
în rochia argintie, gata să plece la studio, când Hamura 
o chemă la telefon. 

— Domnul Baize, o anunţă el, făcând o plecăciune. 

Dar nu era Arnie Blaize. 

— Sunt Donald Wheeler. Ai uitat de mine? 

Era uimită. 

— Don... 

O întrerupse. 

— Taci. Nu-mi spune numele cu voce tare. 

— Dar... Ce vrei? De ce? Vreau să spun că... a trecut 
atâta timp... 

— Ştiu. Ce faci azi? 

— Cred că... mă duc la studio. 

— Ia-ti liber. Am închiriat un yacht. Mi-ai spus că nu 
ai navigat niciodată. 

— Dar... cum... Unde eşti? 

— La o benzinărie, pe autostradă. Vin să te iau peste 
zece minute. 

— Nu pot. 

— De ce? 

— Diamond nu m-ar lăsa. 

— N-o să afle. Este în Mexic. Nu se întoarce până 
mâine, cel mai devreme. 

— De unde ştiu? 

— Mi-a spus Vera. 

— Ai vorbit cu Vera? 

— Există vreo lege care să-mi interzică să vorbesc cu 
prietenii tăi? Da, ea mi-a spus. Am aflat de asemenea că 

este îngrijorată pentru tine. Şi nu este singura. Aşa că fă- 
ti bagajul. 

Clătină din cap, înainte să-şi dea seama că nu putea s- 
o vadă. 

— Nu pot, zău, Donald, îi spuse ea. Dacă mă sună? 

— N-o să te găsească şi gata. 

— Dar ce-o să-i spun lui Hamura? 

— Nu trebuie să-i spui nimic. Nu-i treaba lui. Este 
doar un servitor. 

— Este mai mult decât atât. 

Un spion, se gândi J.B. 

— Atunci, spune-i că te duci la studio să discuţi o 
scenă cu Arnie Blaize. Ce zici, vu sau nu? 

— Nu... da! strigă ea bucuroasă. Vin. 

Alergă la parter, aşa cum era îmbrăcată şi aşteptă cu 
răsuflarea tăiată. În clipa când maşina neagră Corvette 
trase în faţa casei, se aşeză lângă şofer şi trânti repede 
portiera. Maşina rapidă trecu repede de poartă, ducând-o 
în lume pe Starfire, deşi îl zărise cu coada ochiului pe 
Hamura, uitându-se după ea. 

Dar nu-i mai păsa. Era liberă. 

Donald Wheeler era îmbrăcat în blugi, într-un tricou 
decolorat şi adidaşi. Condusese mai mult de cinci sute 
de mile, toată noaptea şi părea obosit. 

— Nu înţeleg, zise J.B. De ce faci asta? 

— Mi-a fost dor de tine. 

— Atât de brusc. Nu m-ai sunat niciodată, până acum. 

— Ba te-am sunat. Şi ţi-am scris. Ţi-am trimis vin. 
Din strugurii pe care i-ai zdrobit cu picioarele tale. Dar 
nu mi-ai răspuns şi m-am gândit: Acum a devenit o 
mare vedetă şi a uitat de oameni neînsemnaţi. 

— Serios. N-am primit nimic, zise ea. 

— Era de aşteptat, îi răspunse Donald, încordat. 

— Vrei să spui că Diamond îmi cenzurează 
corespondenţa? îl întrebă ea, şocată. 

— Tu ce crezi? 

— Da, bineînţeles... mă protejează. Primesc scrisori 
de la tot felul de nebuni. Spune că actorii nu trebuie să 
citească toate aiurelile, ca să nu le afecteze munca. Dar 
corespondenţa mea personală... 

Nu-i venea să creadă. 

— Ascultă, îi spuse Donald, nu te mai gândi la asta, 
acum. Cel puţin, nu azi. Vreau să ne distrăm. 

Să ne distrăm. Uitase aproape ce înseamnă asta. Era 
Starfire şi Starfire muncea neîntrerupt să salveze 
Pământul, pădurile, oceanele şi animalele; nu avea timp 
de distracţie. 

Apoi, speriată, J.B. Se lăsă pe scaun şi strigă: 

— O să fiu recunoscută. 

— Există o soluţie. 

Donald îşi scoase tricoul şi 1-l aruncă. 

— Îmbracă-te beu el şi pune-ţi gluga pe cap, să-ţi 
acoperi părul. În torpedou sunt nişte ochelari de soare. 

Îşi puse tricou, ascultătoare. Era cald şi mirosea uşor a 
sudoare şi cai. Era uluită de îndrăzneala ei. 

— Ce-o să facă Diamond când o să afle? 

— Chiar trebuie să afle? o întrebă Donald. 

— Ştie totul întotdeauna, spuse J.B. 

Se aştepta să apară brusc şi s-o oprească, deşi era 
departe. Dar ea era Starfire şi putea să-şi întindă mintea 
în tot universul. Se gândea la el şi poate că îl chema 
involuntar, alături de ea, prin telekinezic. 

— Nu poate face nimic. Eşti cu mine, spuse Donald. 

ȘI, când îl auzi spunând aceste cuvinte, se simţi 
deodată în siguranţă. 

— Oricum, zise el întorcând maşina pe un drum 
secundar, acolo unde mergem noi va fi numai mare, 
pescăruşi şi peşti. Iar ei n-au auzit niciodată de Starfire 
şi nici de Victor Diamond. 

Directorul ambarcaţiunilor de agrement de pe plajă 
era o femeie între două vârste, îmbrăcată într-un pulover 
portocaliu, pătat de ulei. Era solidă, bronzată şi îşi purta 
părul încărunţit strâns în coadă de cal. 

— Bună, sunt Marge. V-aţi ales o zi minunată pentru 
plimbarea cu barca. 

Se uită la picioarele lungi ale lui J.B. Şi la tunica ei 
argintie. 

— Drăguţ costum de baie, draga mea, dar mi se pare 
cam sumar pentru navigaţie. Ţi-ai adus nişte pantaloni? 

J.B. Clătină din cap. 

— Am venit în grabă. 

O urmară pe Marge pe puntea de lemn, spre digul în 
formă de deget care se clătina sub greutatea lor, către un 
şir de ambarcaţiuni albe, legate la ponton. 

— Sunteţi singurii mei clienţi, azi. 

Donald o îndemnă. 

— Hai, alege, J.B. 

Se uită la ambarcaţiuni şi arătă una, la întâmplare. 

— Aceea. 

Marge zâmbi şi aplaudă. 

— Bună alegere. 

Se urcară la bord şi le arătă unde erau pânzele, şi cum 
funcţiona pompa, aflată mai departe, sub o perdea din 
plastic. 

Erau două cabine şi o magazie, cu parâme 
suplimentare şi nişte unelte. Explicaţiile durară cam trei 
minute. Apoi, Marge porni motorul cu o mişcare sigură, 
îl lăsă la relanti şi se cățără pe dig să desprindă 
odgoanele. 

Donald desprinse  ambarcaţiunea de țărm, 


435 


îndreptându-se spre gura portului, în larg. 

— Putem merge destul de departe ca să nu se mai 
vadă uscatul? îl întrebă J.B. Timidă. 

— Bineînţeles. 

— Mi-ar plăcea să nu mai văd pământul. 

Era prea târziu să-şi facă griji din pricina lui 
Diamond. J.B. Oftă mulţumită şi se întinse pe perna 
albastră din plastic, întrebându-se cum ar fi să fie 
Marge, care nu se îmbrăca în rochii argintii, muncea în 
aer liber, nu ştia nimic despre spaţiul interior şi puţin îi 
păsa. Închiria doar bărci, vindea momeli pentru peşti şi 
nu trebuia să fie... 

Donald o întrebă deodată: 

— La ce te gândeşti? 

— La Starfire. 

— Atunci, nu te mai gândi. Este ora zece, soarele 
străluceşte şi ar trebui să bem o bere. 

O bere. 

— Hei... strigă J.B. Ai dreptate. 

Căută în punga de carton pe care o adusese, scoase o 
cutie de Corrs pentru Donald şi una pentru ea, iar apoi 
desfăcu pachetul învelit în hârtie albă, cerată, pe care-l 
cumpărase la un supermarket, descoperind patru 
sandvişuri elvețiene, cu muştar, pâine albă şi două 
murături mari. 

— Nu prea este o hrană potrivită pentru vedete, zâmbi 
el, dar n-am găsit altceva. 

J.B. Îi răspunse sincer: 

— Este exact ce-mi doream. Pot să mănânc unul chiar 
acum? 

— Poţi face ce doreşti. 

leşeau din apele calme, în plin ocean; J.B. Vedea linia 
întunecată a brizei pe apă, la câțiva metri, înaintea lor. 
Donald trase de cârmă.” 

— Este timpul să ridicăm pânzele. Ştii cum se face? 

Fata clătină din cap. 

— Este destul de uşor. 

Lăsă motorul la relanti, urcă pe punte şi se căţără pe 
catargul principal. 

— Acum o s-o trag, îi spuse el de sus, de pe catarg, şi 
pânza o să se ridice. Fii atentă. 

Și se ridică, într-adevăr, fâlfâind în vânt. 

Se întoarse pe punte, legă pânzele şi coti în direcția 
opusă vântului. 

— Grozav! exclamă Donald. Acum navigăm. 

Opri motorul şi, deodată, se făcu linişte. Nu se auzeau 
decât clipocitul valurilor şi şuieratul vântului. 

J.B. Îşi petrecu următoarea oră, întinsă pe burtă, pe 
punte, privind yacht-ul care despica apa. 

Se aplecă până când băgă mâna în ocean, uitându-se 

cum apa se scurgea printre degetele ei, în fâşii argintii- 
verzui. 

Erau aproape singuri pe suprafața oceanului şi apa se 
întindea la orizont ca o fustă plisată din mătase violent. 
În spatele ei, ţărmul se pierdea în ceață. Nu mai era 
Starfire, ci J.B. Naviga, în sfârşit, călătorind oriunde şi 
nicăieri. Dar cel mai grozav era, se gândi ea deodată, 
entuziasmată, că nu ştia nimeni unde se afla, nici măcar 
Diamond. 

Acum, soarele se înălțase sus, pe cer şi se făcuse cald. 
Îşi scoase tricoul. Tunica argintie sclipi în soare iar 
opalul reflectă razele fierbinţi. Donald zâmbi. 

— Îmi trebuie ochelari de soare, ca să mă uit la tine. 

J.B. Îi răspunse: 

— Cred că este o prostie să mă îmbrac, aşa. 

— Poţi să te dezbraci. N-o să te vadă nimeni. 

— În afară de tine. 

— Asta este altceva. 

— ŞI tu eşti medic, oricum, glumi J.B. 

Râse, pentru că nu semăna deloc cu imaginea pe care 
şi-o făcuse ea despre un medic, o persoană grizonată, 
serioasă, în halat alb şi cu stetoscop. Şi pentru că era o 
zi frumoasă se distra, dar nu-şi scoase tunica. 

Băură bere şi terminară sandvişurile. J.B. Savură 
fiecare îmbucătură, muşcând fericită dintr-o murătură cu 

pătrunjel şi lingându-şi degetele. 

— Cred că te saturi, la un moment dat, să mănânci 
numai caviar şi să bei şampanie, o tachină Donald. 

J.B. Îl aprobă sincer. 

— Aşa este. 

— Dar bănuiesc că te-ai plictisi la fel de repede de 
murături şi sandvişuri. 

Era greu de imaginat că s-ar sătura de asemenea 
mâncare, dar îl aprobă liniştită. 

— Presupun că da. 

Donald îşi scosese tricoul şi adidaşii şi manevra 
barca. Din când în când, îşi înălța capul să ia un gât de 
bere. J.B. Îi vedea muşchii contractându-se când 
înghiţea. Apoi se ridică, se întinse şi căscă. 

— Ştii ce o să facem acum? O să te învăţ cum se 
navighează, ca să pot trage un pui de somn. 

Era uşor, atât de uşor şi natural ca respiraţia. J.B. 
Ținea cârma, verificând compasul. Trebuia să fie la 26 
T grade sud-vest, aşa cum o învățase Donald, „dacă nu 
vrei să ne rătăcim...” Deşi ca ar fi fost foarte fericită să 
navigheze la nesfârşit, dincolo de capătul pământului. 

Donald Wheeler stătea liniştit pe scaunul îngust. 
Probabil că este obosit. Se bucura că doarme. Străbătuse 
atâta drum doar ca s-o vadă pe ca. 

Îi studie faţa relaxată, remarcând ridurile din jurul 

ochilor şi gurii. Buza superioară şi bărbia erau aspre. Nu 
se bărbierise de dimineaţă. Se uită la părul lui blond. Ar 
fi vrut să-l atingă, ştiind deja cum ar fi la pipăit; tare, 
mătăsos şi exuberant. 

Se întreba cum ar fi să se culce cu el şi simţi un val de 
căldură. 

Îşi tinu respiraţia, uimită să constate ce mult o 
excitase acest gând. ÎI privi prudentă. La urma urmei, 
era Starfire şi îşi transmitea propriile gânduri celorlalți 
oameni. 

Dar el nu se mișcă şi deveni curioasă. Cum ar fi să mă 
culc cu el? începea să-şi imagineze, deşi sexul cu 
Donald Wheeler va fi diferit de tot ce cunoscuse până 
acum. Era convinsă de acest lucru. Sigur, nu avusese 
prea mulți amanți, ca să facă o comparaţie. Doar doi, de 
fapt. 

Saint, pentru care fusese o fecioară, aşteptând să fie 
salvată şi venerată şi Diamond, cu care executa un balet 
minuţios şi insensibil în beznă. 

Acum, la fel ca sandvişul elveţian, cu bere şi 
murături, îşi imagina că sexul putea fi dur, josnic şi 
murdar, fără reţineri, cu un partener pe măsură. Ce 
nostim ar fi, se gândi ea, să se lupte cu cineva în pat, să 
transpire, să nu se gândească, să nu calculeze, doar să 
muşte, să zgârie şi să se reguleze ca lumea, fir-ar să fie. 

Ar... 

Ah! îşi duse mâinile la gură, ca şi când ar fi rostit 
cuvintele cu voce tare şi se uită din nou, agitată, la 
Donald. Gândul acesta fusese atât de intens, încât îl 
simţise şi el, mai mult ca sigur. 

Dar nu, ţinea ochii închişi. Oare ce culoare aveau 
ochii lui? Nu putea să-şi amintească. Îşi înclină capul 
într-o parte, gândindu-se. Căprui? Verzi? Negri? Dar, 
nu, erau aurii-roşiatici, calzi şi o priveau cum îl studia. 

— Arăţi foarte bine aşa, de jos în sus, zise Donald 
leneş. 

Apoi întinse o mână, o apucă de păr şi o sărută uşor 
pe buze. Zâmbea. J.B. Bănuia că se trezise de mult. Şi, 
mai ales, că îi citise gândurile. 

— Unde suntem? 

— Nu ştiu. Undeva. 

— Bine. Ai păstrat direcția? 

— Mai mult sau mai puţin. 

— Bravo. Eşti un marinar înnăscut. Ce s-a întâmplat 
cu pânzele? 

J.B. Se uită în sus, văzând că atârnau fără viaţă. 

— Probabil că s-a oprit vântul. 

Donald se ridică într-un cot şi privi oceanul calm, care 
se întindea la orizont ca o oglindă. 

— Ai dreptate. Ce privelişte minunată! Vrei să înoţi? 

J.B. Fusese nevoită să înveţe să înoate bine, ca s-o 
interpreteze pe Starfire. Avusese cei mai buni profesori. 
Şi acum se bucura că o făcuse. 

Donald legă o pernă gonflabilă de marginea vasului şi 
o aruncă în apă. Slăbi parâmele şi pânzele se lăsară. 

— Cred că nu vrei să vedem yacht-ul plecând fără 
noi. 

O luă de bărbie şi o sărută din nou, iar apoi, dintr-o 
mişcare, îşi scoase pantalonii şi chiloţii şi se aruncă în 
apă. 

— Hai, vino, este grozavă, o strigă el. 

Arăta bine, într-adevăr. Şi, în fond, de ce nu, îşi spuse 
J.B. 

Îşi scoase tunica şi se aruncă goală în valuri. Îşi 
păstrase doar pandantivul din opal. 

Apăru la suprafaţă, cu părul revărsându-se pe faţă şi 
simţi nişte braţe reci în jurul ei. Donald o sărută din nou. 
Se scufundară, se ridicară şi se urmăriră unul pe altul, în 
jurul bărcii. J.B. ÎL apucă de umeri şi-l trase sub apă. Iar 
el o înşfăcă de glezne, s-o scufunde, în momentul acela, 
simţi ceva, la gât, dar nu-i dădu importanţă. 

Plutea uşor, strângând perna la piept, cu părul lung, 
întinzându-se în urma ei, în apa caldă. Îşi dorea ca ziua 
să nu se mai termine. 

— Prea târziu, exclamă Donald, satisfăcut. Te-am 

prins. 

— Hei, nu, nu se poate. 

Se căţără pe punte şi, fără să-i pese că era goală, 
întinse mâna să-i ia aparatul de fotografiat. 

— Nu dau voie să mi se facă poze. 

R Şi crezi că eu sunt o persoană oarecare? 

Îi dădu imediat aparatul. Devenise brusc serios. 

— Ce credeai că aş face cu fotografia? îţi imagina că 
o să te şantajez? Că o s-o vând la ziarele de scandal? 

J.B. Clătină din cap. 

— Nu, bineînţeles. Nu ştiu. 

— Îmi pare rău, J.B. Ai dreptate, ia-o şi fă ce vrei cu 
ea. 

Fata îi întinse aparatul cu ambele mâini. 

— O voiam doar pentru mine, continuă el. O amintire 
a unei zile frumoase. Şi a fetei pe care... 

J.B. Îl privea prudentă. 

— Pe care? 

— Pe care o iubesc. 

— Oh! exclamă ea şi-i dădu înapoi aparatul de 
fotografiat. 

— Îţi promit, că n-o s-o vadă nimeni, în afară de 
mine. 

Puse aparatul de fotografiat în cabină şi întinse 
braţele. J.B: veni la pieptul lui. 

Donald îi răsuci părul şi i-l stoarse, iar apoi i-l 
încolăci în jurul gâtului. 

Se priveau, în timp ce barca se legăna şi catargul se 
mişca deasupra capetelor lor. 

— Te visez de mult. De doi ani, îi spuse el, încet. De 
când te-am văzut la petrecere. Stăteai acolo, frumoasă şi 
sclipitoare, dar ochii te trădau. 

J.B. Aştepta, cu respirația tăiată. 

— ŞI apoi, continuă Donald, fata aceea avea picioare 
purpurii, strivea struguri se ameţise puţin şi îşi prinsese 
frunze de viţă în păr. În momentul acela râdeai şi îţi 
schpeau ochii. De atunci, am tot visat să-i fac mereu să 
sclipească. 

Se aplecă peste ea, ţinând-o strâns de păr. 

— Sărută-mă. 

J.B. Nu-şi imaginase un asemenea sărut. Era mai. 
Mult o contopire înfometată a dinţilor, buzelor şi 
limbilor. 

Căzură amândoi pe pat. Îi simți mâinile pe sânii care 
erau acum fierbinți şi tari ca pietrele. Îşi încolăci 
picioarele în jurul şoldurilor lui. Acum, nu mai era un 
balet atent  coregrafiat, ci o pasiune violentă, 
nestăpânită. Nu-şi imaginase că putea fi atât de minunat. 
Nu era nevoie să se prefacă sau să mintă că ajungea la 
orgasm. Nu ştia cum să se abţină. Îl dorea la fel de mult 

cât o dorea şi el şi nu se mai opriră, până când, izbucni 
înăuntrul ei, iar ea simţi că pluteşte într-un loc întunecat, 
singuratic şi secret. 

După aceea, o ţinu strâns în braţe şi îi sărută ochii 
închişi. 

— Sclipeau, murmură J.B. 

— Vreau să dorm cu tine în braţe, îi spuse el, blând. 

— Nu este timp. 

— Nu acum. Dar va veni timpul. Cât de curând. 

Ar fi vrut să-l creadă. 

În timp ce se îndreptau spre Malibu, Donald o întrebă: 

— Când o să te mai văd? 

— Nu ştiu. 

— Trebuie să-l părăseşti, cred că îţi dai seama. 

— Nu este chiar atât de simplu. 

— Oamenii se părăsesc unii pe alţii la tot pasul. 

— Dar Diamond nu este ca toţi ceilalți. 

— Ce te reţine? Starfire! 

Clătină din cap. 

— Nu. 

În momentul acela, era adevărat. Starfire nu mai conta 
pentru ea. 

— Atunci ce? Doar nu-l iubeşti? 

— Nu. Însă nu pot să-l părăsesc. Te rog, nu mă obliga 
să spun mai multe. 

— Nu eşti proprietatea lui. 

Ba da, din păcate era, numai că nu-i mărturisise acest 
fapt. Sunt prinsă într-o cursă şi nu ştiu pentru cât timp. 
Sunt proprietatea lui, la fel ca mama şi sora mea. J.B. 
Ştia că Donald o studia atent şi îşi plecă privirile. 

— Te temi de el? o întrebă, iar apoi adăugă, fără să 
aştepte un răspuns: Nu trebuie să te temi. Ce poate să 
facă? 

J.B. O vedea cu ochii minţii pe Fletcher Megraw, 
zăcând moartă în iarbă; şi un cal negru, cu copitele 
murdare de sânge, mişcându-se agitat. Şi, deodată, ştiu, 
cu siguranţă că moartea ei nu fusese un accident. 

Dacă îl părăsea... Se gândi la mama ei, singură, în 
Dallas, la mila lui Diamond şi la Melody Rose. „Pot să- 
mi păstrez slujba, frumuseţea şi bunurile — desfigurată”. 

Iar acum, înţelesese la ce se referise Diamond. 

Braţul lui răzbunător era foarte lung. Se putea întinde 
cu uşurinţă până la Saint Helena şi Oak Crest Winery. 

— Să nu mai vii aici niciodată şi să nu mă mai suni. 
Promite-mi, îi spuse ea, deodată. 

— Nu pot. Te iubesc. 

— Dacă mă iubeşti, promite-mi fir-ar să fie, zise J.B., 
încleştând din dinţi. Trebuie! 

Trecură de ghereta portarului. Poarta reşedinţei lui 
Diamond se deschise silențios. Cineva o urmărea. 

— O să aştept până te întorci din Mexic. Dar nu mai 
mult. Niciun minut în plus. Tu poate că te temi de 
Diamond, dar eu nu mă tem. 

— Vom vedea. Dar acum, pleacă. Te rog. Pleacă... 

Văzu maşina neagră îndepărtându-se, iar apoi îşi 
îndreptă umerii şi se întoarse spre casă, unde uşa 
principală era larg deschisă. O siluetă înaltă stătea în 
lumina palidă. 

Nu era deloc surprinsă să-l vadă. 

Primul lucru care o întrebă Diamond, fu: 

— Unde ai fost? 

Iar apoi, adăugă, în timp ce-i studia faţa arsă de soare 
ŞI umerii goi: 

— Unde este opalul? 

Mult timp, îl văzu în coşmarurile ei, căzând de pe 
lanţul rupt şi scufundându-se în adâncul oceanului, 
răsucindu-se, pălind, pe măsură ce aluneca tot mai 
departe. 


Capitolul 23 
Diamond şi Starfire ajunseră în La Playita cu 
hidroavionul, în prima săptămână din octombrie. 
Avionul trase lângă cheiul nou-nouţ, unde-i aştepta un 
comitet de primire. Capii celor mai importante familii 
locale, care erau proprietarii restaurantului, magazinului 

alimentar, ai celui de vinuri, stăteau în faţă, flancaţi de 
țărani, pescari şi de prăpăditul şi oarecum modestul 
părinte Ignacio. Femeile se înghesuiau în spatele 
bărbaţilor. Undeva, separat de grup, un tip stătea pe vine 
şi îşi pipăra cuțitul de la brâu, privind străinii pe sub 
pălăria sa cu boruri murdare. 

Diamond păşi pe chei. Bătrânul preot făcu un gest 
care semăna mai mult sau mai puţin cu o binecuvântare. 
Diamond îi răspunse salutându-l, iar apoi se întoarse şi-i 
întinse mâna lui Starfire. 

Apăru o siluetă în auriu şi argintiu, atât de 
strălucitoare, de palidă şi înaltă, încât, pentru o clipă, se 
făcu linişte. Întrerupând tăcerea, ciudat de tare, o femeie 
şuieră. Părintele Ignacio pipăi săculeţul cu ierburi care-i 
atârna la gât, alături de cruce, ca să-l ferească de 
farmece. 

Salvador Ortega, proprietarul cârciumei fu cel care 
întrerupse momentul stânjenitor, pentru că era un om de 
afaceri şi nu se cădea să se preocupe de superstiții, iar 
acest cuplu exotic va închiria, contra unei sume 
exorbitante, una din casele sale. O casă frumoasă, îi 
asigurase el; simplă, dar bine plasată. Avea o privelişte 
superbă şi era răcoroasă, sus, pe coama dealului, unde 
adia briza dinspre ocean. 

Într-adevăr, şase oameni lucraseră toată ziua s-o 

aranjeze pentru chiriaşii importanţi care vor locui acolo, 
deşi nu dăduse prea multe detalii. Femeile frecaseră 
podelele de gresie, bătuseră covoarele, alungând 
scorpionii şi păianjenii, în timp ce bărbații reparaseră 
toaleta, rupseseră buruienile din curte, greblaseră 
pământul, văruiseră pereţii şi stâlpii, luaseră gunoiul 
îngrămădit în spatele casei. 

Ochoa îşi duse la piept pălăria de pai uzată şi îi făcu o 
plecăciune lui Diamond, iar apoi lui Starfire. Cei doi 
băieți care-l însoțeau aduseră doi ponei. 

Diamond şi Starfire, urmaţi de o mulţime de săteni, 
care se înghesuiau să-i vadă mai bine sau chiar să-i 
atingă, o porniră prin sat, trecând de cârciumă, biserică, 
magazinul de băuturi, alimente şi câteva colibe; dincolo 
de Rio Verde, potcoavele poneilor bocăniră pe noul pod 
de lemn; apoi, urcară o pantă abruptă şi, după ce trecură 
de o poartă din lemn, apăru casa. Albă şi strălucitoare, 
cu covoare indiene viu colorate pe podeaua de gresie şi 
mănunchiuri de flori în vazele pictate de mână. 

— Este frumoasă, îi spuse Starfire lui Ochoa şi-i 
zâmbi blând, gândindu-se că nu era rea pentru o 
închisoare. 

Saint şi Vera, în calitate de director adjunct şi 
îndrumător literar, şi ceilalți oameni importanţi din 
echipă erau cazaţi pe Desperado, un yacht dotat cu un 

centru de comunicaţii şi computere, sală de proiecţie, în 
care să studieze filmările zilnice, un birou şi zece cabine 
confortabile. 

Arnie Blaize, singurul actor principal care nu stătea la 
bord, ocupa un trailer cu aer condiţionat, într-un 
luminiş, dincolo de sat, care se afla într-o tabără mai 
extinsă unde fuseseră cazaţi cameramanii, tehnicienii, 
actorii secundari, garderobierele, personalul de pază şi 
medical. 

Însă Victor Diamond nu intenţiona să stea cu restul 
actorilor principali, pe yacht, în golf, sau în trailere. 
Voia ca el şi mai ales Starfire să fie cât mai izolaţi. 

În afară de orele când filma, Starfire trebuia să stea în 
casă, ca şi când ar fi avut domiciliu forţat. Sătenii, care 
nu aveau habar de această situaţie, acceptaseră pur şi 
simplu sechestrarea, ca fiind foarte potrivită pentru o 
vedetă. 

În cea de-a treia seară în La Playita, J.B. Stătea pe 
scară, în faţa casei, privind cum se lasă întunericul şi 
ascultând zumzetul insectelor. Liliecii fâlfâiau prin 
copaci. O mică lăcustă se opri în faţa ei şi îşi umflă 
gâtul într-un balon roşu-aprins, scoțând un sunet 
răsunător. 

Acum, în timp ce îl aştepta pe Diamond să se întoarcă 
de la o întâlnire cu cameramanii, avea câteva clipe de 

singurătate, ceea ce se întâmpla foarte rar, în care putea 
să se gândească. Îşi aminti de ziua petrecută pe yacht, 
când fusese într-adevăr J.B. Pentru că, în persoana lui 
Starfire, a gândi putea avea rezultate periculoase. 

Îşi spunea adesea că este o prostie, că nu putea, 
bineînţeles să-şi proiecteze gândurile în aşa fel încât 
Diamond să le intercepteze, dar devenea din ce în ce 
mai nesigură. Diamond o obligase să-şi petreacă 
ultimele două săptămâni singură, în camera de 
meditaţie. Nu ca pedeapsă, insistase el, ci ca să-şi 
purifice mintea de intervenția periculoasă a doctorului 
Wheeler. Şi, drept rezultat intrase mai mult ca oricând 
în pielea personajului Starfire. 

Nu se referise la actul ei de sfidare. Şi nici nu-i mai 
pomenise de opal, ceea ce 1 se păruse alarmant, dintr-un 
anumit punct de vedere, nu puteai trata cu indiferenţă un 
dar de-al lui Diamond, fără să suporţi consecinţele într- 
un fel sau altul. 

Ea zâmbise, se scuzase şi încercase să facă haz de 
întreaga aventură. Încercase să şi-l alunge din minte pe 
Donald Wheeler, pentru binele lui, în caz că Diamond ar 
ghici ce făcuseră împreună. În timp ce noaptea, în visele 
ei, armăsarul zdrobea sub copite un cadavru, numai că, 
de data aceasta, nu era al lui Fletcher Megraw. 

Totuşi, cu toate că Diamond nu făcuse prea mare caz 

de escapada ei, era evident că nu mai avea încredere în 
ca. Nu-i era permis să între singură în camera de 
comunicaţii şi nu 1 se dădea ocazia să discute între patru 
ochi cu Vera, Saint sau măcar Arnie. Şi când Diamond 
era obligat să plece fără ea, se afla sub supravegherea 
unui bodyguard, angajat dintre săteni. Pentru protecția 
ta, îi spusese Diamond, dar ea ştia foarte bine care era 
adevărul. În momentul de faţă bodyguard-ul stătea la 
datorie, lângă poartă, deşi Starfire, cu simţurile ascuţite 
la maximum, simţea apropierea unor figuri întunecate, 
şoptind în beznă şi era sigură că zărise o siluetă foarte 
aproape, în mărăcinişul din spatele casei. 

Îşi sprijini bărbia în palme, îşi goli mintea, aşa cum o 
învățase s-o facă şi se concentră. 

Pentru o fracțiune de secundă, i se păru că atinge prin 
forța gândului altă conştiinţă, care tresare brusc şi fuge. 

Erau mulți oameni care o urmăreau; se obişnuise cu 
privirile lor insistente oriunde se ducea şi cu ostilitatea 
mută a femeilor. Diamond îi spusese că era de aşteptat; 
arăta extraordinar, iar pentru femei reprezenta o 
adevărată ameninţare. Aşa că nu-şi mai făcea probleme 
că o priveau şi o urmăreau uneori, dar cine era persoana 
de la care primea emanaţii diferite de o simplă 
curiozitate? Alt servitor de-al lui Diamond? Un paznic, 
suplimentar, care să-l verifice pe bodyguard? Cine? Şi 

ce voia? 

În timp ce J.B. Medita pe treptele casei, Saint înainta 
cu un pas sigur printre colibe, spre cârciumă. 

Era o clădire modestă, cu podea de ciment şi acoperiş 
din tablă ondulată care răpăia asurzitor în timpul 
furtunilor. Înăuntru, se aflau opt mese înalte şi câteva 
scaune puse la întâmplare. Şiruri de becuri colorate 
atârnau din tavan, deşi erau aprinse doar sâmbăta, 
pentru discotecă, când generatorul era pus în funcţiune 
şi tot satul se aduna să bea şi să danseze până după 
miezul nopții. 

În seara aceea, sala era aproape pustie, cu excepţia lui 
Tomas Ochoa, de şaisprezece ani, care stătea pe un 
taburet şi răsfoia un număr din comics-ul Batman. Şi a 
lui Borracho Pete, un american expatriat, care locuia în 
La Playta din 1968 şi devenise cu timpul expert în 
băuturi şi a unei găini prăpădite, care râcâia inutil sub 
un scaun. 

Saint comandă o halbă cu bere Tecate, un pahar cu 
tequilla şi o farfurioară cu felii de lămâie, puse o 
bancnotă de douăzeci de mii de pesos pe bar şi fu 
informat de Tomas, cu un zâmbet fermecător, că nu 
avea de unde să-i dea restul. 

— Bine, îi răspunse Saint în spaniolă, păstreaz-o şi 
deschide-mi un cont. 

Apoi, se aşeză la o masă din colţ, cu faţa spre port. 
Mirosea a noroi, canalizare şi peşte, dinspre docuri. În 
mijlocul golfului, Desperado plutea uşor. 

Saint se uită la şirul de cabine luminate, încercând să- 
şi dea seama care o fi a Verei. Faptul că privea luminile, 
ştiind că se afla acolo, îl stânjenea mai mult decât 
propriile lui gânduri. 

— Încearcă s-o transforme pe J.B. Într-un fel de 
robot, îi spusese Donald Wheeler la telefon. Consideră 
că îi aparţine, trup şi suflet. 

Iar Saint îl întrebase: 

— Atunci de ce nu îl părăseşte? 

— Nu ar fi prima oară când fuge de un bărbat, 
adăugase el, cu amărăciune. 

— Se teme de el. O are la mână cu ceva. 

— Cu ce? 

— Dacă aş şti, aş putea să acţionez într-un fel. 
Ascultă, Saint, îi spusese Donald, tu o să fii acolo cu ea. 
Și tu şi Vera. Păziţi-o. Sunaţi-mă cât de des puteți, dar 
nu din locul acela, numit La Playita. Duceţi-vă la Puerto 
Vallarta şi telefonați-mi de la unul din marile hoteluri. 
Din câte ştiu, acest telefon de la care vorbim. Acum, 
este ascultat. Iisuse, doar nu am înnebunit. 

Aşa că Saint începu să se uite în jur, să aştepte şi să-şi 
pună întrebări fără răspuns. 

Oare Donald era într-adevăr nebun sau avea dreptate 
să se teamă? ŞI îşi răspunse că da, Donald avea dreptate, 
mai mult ca sigur. Lui Saint nu-i plăcuse deloc ce aflase 
de la Donald, că toată corespondenţa lui J.B. Era 
cenzurată, că era obligată să stea în beznă, ore în şir, în 
camera de meditaţie a lui Diamond şi, gândindu-se 
acum, nu-şi amintea, nici el, nici Vera, nici Arnie când 
avuseseră ocazia să discute cu ea între patru ochi. Nu, 
totul demonstra că era prizonieră. 

În jurul lui Diamond circulau nişte zvonuri tenebroase 
care, după ce discutase cu Diamond, creaseră în mintea 
lui Saint nişte elemente amenințătoare dar vagi până 
acum. În clipa de faţă, de exemplu, îşi dădea seama că 
nu crezuse niciodată versiunea oficială a morţii lui 
Fletcher. Sigur, era nebună, dar nici chiar aşa. Nu s-ar fi 
dat la Trumpet Call, oricât de beată ar fi fost. 

Era evident că Diamond o ucisese. Poate că îl pusese 
pe Jeff, fostul membru al Beretelor Verzi cu figură 
nevinovată. 

Nici Vera nu crezuse în versiunea e oficială. 

— Este prea cusută cu aţă albă. 

Saint ştia că nu-l plăcuse niciodată şi nu avea 
încredere în Diamond. 

— Este un tip crud, dar îşi maschează perfect 
caracterul. Pare că face numai lucruri bune, dar din 

motive meschine şi numai în folosul lui, personal. 

Saint se gândi: dacă Diamond se teme de cineva, acea 
persoană este Vera. Ea vede totul foarte clar; priveşte 
direct în inimile oamenilor... Şi era singura dintre ei pe 
care nu puteai s-o păcăleşti. Saint bănuia că Diamond o 
ura pentru asta, deşi era mult prea inteligent s-o arate; 
ascunzându-se în spatele unei măşti zâmbitoare, o 
trimitea cât mai departe de el, dincolo de Pacific. 

Acum, Saint, se uita cu drag la fereastra luminată, 
care ar putea fi a cabinei ei. Îşi dorea să fi fost acolo, s-o 
țină în braţe şi să-l aline cu tăria ei de caracter. Voia să- 
şi pună capul la pieptul ei şi să-i spună plângând: Este 
un om rău, Vera, crud şi duşmănos, dar îi sunt dator şi 
cred că s-ar putea să fie tatăl meu. Ce-o să mă fac? 

Dar n-o să mai apeleze niciodată la ea; se folosise de 
prea multe ori de ea. De data aceasta, o s-o lase în pace. 

Cabina Verei era mică, dar plăcută, cu un pat comod. 
Avea o cameră de baie cu lavabou, oglindă, duş şi 
toaletă, un dulap cu sertare şi o masă rabatabilă. 

N-ar fi trebuit să stea aici, pentru că lui Diamond nu-i 
convenea. Bineînţeles, bănuia de mult că o îndepărta 
sistematic de ceilalți; o făcea în cel mai drăguţ mod 
posibil, cu zâmbete, recompense şi un contract în 
Japonia, pe care toţi, în afară de ea, l-ar fi considerat o 
ocazie fantastică. 

De fapt, ştiind că ar fi trebuit să-şi petreacă cel puţin o 
lună alături de Saint, nici nu intenționase să vină. 

Dar apoi, Donald Wheeler apăruse la uşa ei, încordat 
şi speriat. 

— Vera, trebuie să mă ajuţi. O ţine în camere 
întunecate... îi cenzurează corespondenţa. Este bolnav, 
Vera. O pândeşte o mare primejdie. 

Aşa că Vera apăruse în sanctuarul lui Diamond, 
ignorându-l pe Jason Bull, care stătea ca un cerber la 
uşa lui şi îi spusese: 

— M-am răzgândit. Bineînţeles că trebuie să văd 
personal cadrul natural. 

Diamond încercase s-o abată de la dorinţa ei. 

— O să-ţi dai seama, din film. 

— Nu va fi suficient. Vreau să prind exact atmosfera; 
aş lucra mult mai bine dacă aş putea face schiţe la faţa 
locului. 

Arnie o susţinuse. 

— Am nevoie de Vera. Vreau să vină. ,, 

Diamond cedase, cu grație se pare, deşi Vera nu avea 
deloc încredere în el. 

Îşi propuse să nu-i dea nicio ocazie s-o trimită înapoi. 
Va fi cât mai retrasă, dar va încerca s-o protejeze pe J.B. 
Chiar dacă vânduse Starfire-ul, refuza s-o abandoneze. 

Vera se uită pe fereastra deschisă la lămpile care 

sclipeau în colibele din port, la lumina intensă de la 
cârciumă şi la fuioarele de fum care se ridicau pe coşuri, 
în alte circumstanţe, i-ar fi plăcut acest loc. Aprecia 
exotismul peisajului, contrastele de frumuseţe şi 
decădere, feţele oamenilor, mai ales ale copiilor şi, 
bineînţeles, haosul filmărilor. 

Retrasă, evitând privirile iscoditoare ale lui Diamond, 
avea tot timpul să deseneze. 

Răsfoi ultimul bloc care conţinea schiţele din ultimele 
zile. 

La început, sosirea, iată-i pe toți, negustorii, preotul, 
femeile şi copiii, privind-o uluiţi pe J.B., ca şi când ar fi 
o zeiţă. Îi desenase pe toţi, dintr-un condei. 

Acum, spre surprinderea ei, constatase că singurul 
conturat clar, era un omuleţ care stătea retras de grup, cu 
pălăria trasă pe faţă. 

Rămase acolo, privind desenul şi întrebându-se: De ce 
el? 

Pe urmă, îi desenase pe Diamond şi pe J.B., cu 
picioarele lor lungi atârnând aproape până la pământ de 
pe ponei, urmați de săteni, într-un şir lung, în sus, pe 
deal. 

Cine era el? 

Mă rog, se gândi, La Playita era un sat mic şi, după 
câteva zile, o să afle, mai mult ca sigur. 

Următoarea schiţă îl reprezenta pe Saint, sprijinit de o 
canoe de lemn, trasă pe plajă, discutând cu un pescar. 
La început, trebui să-l privească de două ori, să-şi dea 
seama că era cu adevărat Saint. Era îmbrăcat într-o 
cămaşă de bumbac, în dungi albastru cu alb şi blugi 
tăiaţi şi părea foarte relaxat, dar în acelaşi timp complet 
diferit. Arăta ca şi când s-ar fi născut aici, se gândi 
Vera. Saint vorbea spaniola, dar nu ca pe o limbă 
străină, ci cu o fluență deosebită, ca un mexican, 
folosindu-se de diverşi muşchi care-i transformau faţa. 

Ştia că el nu dorise să vină în Mexic. Se temuse că va 
fi prea vulnerabil. Însă nu fusese așa. 

— Aici este de fapt libertatea, spusese Saint. Ştii că ai 
văzut ce putea fi mai rău şi ai reuşit să treci peste. 

Se uită la portretul acestui nou Saint, străin, oftă, 
rupse încet pagina şi începu să scrie pe cealaltă parte. 

„Dragă Saint, 

Suntem cu toţii în Mexic şi numai Dumnezeu ştie ce 
clocoteşte în jurul nostru, dar eu nu mă gândesc decât 
la tine. 

Te iubesc. Îmi spun să nu fiu proastă, fiindcă tu nu 
mă iubeşti şi nu mă consideri decât o prietenă, dar nu 
reuşesc să mi te scot din suflet. Îmi amintesc de noaptea 
aceea, când am făcut dragoste, şi mă gândesc că acum 
eşti doar la câțiva metri de mine. Te doresc atât de mult 

şi mi-e dor de tine. 

N-am cuvinte să descriu ce cumplit a fost în aceşti 
ultimi ani, când am încercat să ascund ce simțeam, ca 
să nu te stânjenesc şi să nu te pierd definitiv. M-am 
gândit că orice era de preferat decât să nu te mai văd 
deloc. 

Acum însă m-am răzgândit. Este prea dureros. M-am 
hotărât în sfârşit să accept oferta corporației Onishi şi 
sunt sigură că fac ce trebuie. 

De aici înainte, o să mă comport ca o persoană 
adultă. O să-mi amintesc momentele plăcute petrecute 
impreună, ce minunat a fost să lucrez cu tine, ce bine ne 
ințelegeam. 

Parteneriatul nostru se va încheia, iar Startire este al 
tău şi al lui Diamond. De fapt, pentru mine este o 
uşurare. Nu mai am nevoie de Starfire şi nici nu simt că 
face parte din mine. Acum îi aparţine lui J.B. 

O să-mi reamintesc mereu că pot avea succes prin 
propriile mele forţe şi că nu mai am nevoie de tine. 

Dar nu pot să mă păcălesc singură sau să mă mint; 
te-am iubit din clipa în care te-am văzut. Te iubesc şi 
acum şi te voi iubi întotdeauna. 

Însă gata, ajunge. S-a terminat. 

Ce bine că n-o să vezi niciodată această scrisoare... ” 

În Westwood Village, în timp ce Starfire Investiga 

mintea intrusului ei necunoscut, Saint şi termina primul 
pahar de tequilla, iar Vera se apleca peste scrisoare şi 
începea să plângă, Melody Rose Feeney, actualmente 
Melrose, conducea un bărbat tânăr şi atrăgător la o masă 
bună, în restaurantul La Pergola. 

Comandă specialitatea casei — cotlet mahimahi la 
grătar — şi o jumătate de sticlă de Chablis. Observă toate 
acestea, pentru că era nu numai frumos, şi bine 
îmbrăcat, dar, mai ales nu purta verighetă şi era singur. 

Când era gata să termine de mâncat, se apropie de 
masa lui şi-l întrebă dacă mai dorea ceva. lar el în 
răspunse că era totul bine şi ar fi şi mai bine dacă ar 
accepta s-o invite undeva, la un pahar, după ce ieşea din 
tură. 

Melrose îi zâmbise şi îi spusese că era de acord şi 
termina la ora unsprezece. 

Îl chema Whitney Davidson, ceea ce ei i se părea 
aristocratic, dar, din nefericire, era din alt oraş. De fapt, 
venise din Florida şi se întorcea chiar a doua zi; sunt 
ghinionistă, ca de obicei, se gândi Melrose posomorâtă, 
mai ales că, în plus faţă de celelalte calităţi ale sale, îi 
vorbea foarte frumos. 

— Cum de lucrezi într-un restaurant? O fată ca tine! 
Ar trebui să fii fotomodel sau actriţă. 

Cuvintele acestea gâdilau în mod plăcut urechile lui 

Melrose. Comandă un brandy Alexander, care îi fu 
servit cu frişcă şi o cireaşă în mijloc. Îi plăceau băuturile 
dulci. Amestecă brandy-ul cu paiul şi clătină din cap. 

— Aşa visam, să fiu model... dar nu am reuşit. Nu 
eram destul de înaltă. Aşa mi-au spus peste tot. 

— Păcat, zise Whitney. Eu, personal, consider că 
femeile mignone sunt mai atrăgătoare şi mai feminine. 

— Am câştigat nişte concursuri de frumuseţe. 

— Sunt convins. 

— La Rodeo Queen şi Miss Trumbleweed, la târguri. 
Și am lucrat puţin şi ca fotomodel, la New York, dar nu 
pentru mari firme. 

Į se aduse încă o băutură. O amestecă, sorbi şi supse 
cireaşa. 

— Lenjerie, zise Melrose şi calendare artistice. Cam 
aşa ceva. 

Oricum, Whitney nu părea interesat de activitatea ei 
de la New York, deşi, se gândi Melrose, nu era prea rău. 

— Eşti singură la părinți? o întrebă el, în schimb. 

— Nu, mai am o soră. 

— ŞI îți seamănă? 

— Nu, deloc. 

— Bine. Ajunge o frumuseţe în familie. 

Întinse mâna şi îi luă o şuviţă de păr între degete. 

— Pariez că nu are un păr superb, ca al tău. 

Melrose era încântată de compliment. Da, părul ei 
avea o frumoasă nuanţă arămie, mulţumită coaforului 
costisitor pe care 1-l plătea Diamond. 

— Te vezi des cu sora ta? 

Ar fi de preferat să priceapă că nu voia să discute 
despre Jo-Beth, ci despre ea. 

— Nu. Nu suntem prea apropiate. 

Whitney Davidson comandă încă un rând de băuturi, 
îi spuse detaşat: 

— Probabil că este geloasă pe tine. Fiindcă eşti 
frumoasă. 

Era un tip foarte înţelegător. 

Melrose supse din pahar cu paiul şi după aceea, o 
apucă cheful să discute despre Jo-Beth. N-ar fi trebuit, 
ştia prea bine, dar, după trei brandy Alexander, nu se 
mai temea de Vie Diamond. Ameninţările lui păreau 
îndepărtate, iar el plecase în Mexic. La urma urmei, 
cineva trebuia să ştie cine era sora ei. 

— Geloasă? râse ea, surprinsă. Da” de unde! 

Bărbatul ridică din sprâncene. 

— Ce vrei să spui? 

— Este o ţipă foarte norocoasă. Îi iese totul, fără să se 
căznească. 

Indignată şi amețită, Melrose începu să se bâlbâie. 

— Nu... nu este drept. A ajuns fotomodel, iar acum 

este o vedetă, pozată în toate ziarele. Iar eu, sunt o biată 
însoţitoare, într-un restaurant. 

Whitney murmură înţelegător: 

— Cred că îţi vine foarte greu. 

— Mda. 

Îi puse în faţă altă băutură. Nu-şi dădea seama ce era 
cu ea. Renunţase să se mai comporte ca o doamnă şi 
redevenise Melody Rose Feeney. Băgă degetul în frişcă, 
o amestecă, îl linse şi apoi spuse: 

— La toţi dracii, cred că unii sunt învingători, iar alții 
învinşi. 

Whitney Davidson, o aprobă, cu înţelepciune. 

— Dacă o vezi acum, ţi se pare atât de pură, încât ai 
crede că se cacă îngheţată. Dar ai rămâne încremenit 
dacă mi-aş da drumul la gură. 

Whitney se sprijini de spătarul scaunului şi-i spuse: 

— Cred că nu vrei să-mi destăinui lucruri prea 
personale sau dureroase. 

— Dureroase! O să-ţi spun ceva să cazi jos. 

Melody Rose apucă paiul şi începu să trăncănească 
fără să se oprească. 

— Află că este Starfire. Salvează mediul de poluare. 
Un fel de Femeie Minune extraterestră, care protejează 
puii de focă şi alte rahaturi de genul acesta. Iisuse 
Cristoase! Şi după tot ce-am făcut pentru ea. Am primit- 

o şi am ajutat-o după ce a încercat să-l ucidă pe Floyd. 

Whitney începu: 

— Cine... 

— Tatăl nostru vitreg. A încercat s-o violeze şi ea l-a 
lovit cu ceva în cap. Aşa că a fugit la mine, la New 
York, iar eu am primit-o, deşi a picat într-un moment 
nepotrivit şi lui Angelo nu i-a convenit, cel puţin, nu la 
început. 

— Angelo. 

— Da. Avea o agenţie de fotomodele pentru care 
lucram. Era prietenul meu. Ar fi trebuit s-o las acolo pe 
bancă, pufni Melody Rose, la autogară. A apărut în viaţa 
mea, ca o ticăloasă ce este şi mi-a luat tot. Chiar şi pe 
Angelo, care mă iubea. 

Goli paharul, trăgând zgomotos din pai. 

— ŞI a fost plasată vedetei ăleia pentru că era virgină, 
fir-ar să fie. 

Whitney o întrebă, prudent: 

— A fost plasată în locul tău? 

— În locul meu? 

Melody trânti paharul pe masă. 

— Ce vrei să spui? Crezi că eram prostituată? 

Whitney se arătă jignit. 

— Nici vorbă. Tu eşti stilată, Melrose. Se vede. 

— Mda, bine. 

Se îmblânzi şi apoi se aplecă spre el, confidențial. 

— Stai să-ți spun... 

Whitney Davidson o conduse acasă pe Melody Rose, 
acasă până în apartamentul ei şi o depuse în pat, 
sforăind. 

Când se întoarse la hotelul lui, sună la biroul său din 
Florida. Acolo era ora patru dimineaţa, dar 1 se răspunse 
imediat. 

— Ai avut dreptate, zise Whitney. Peştele ăla împuţit 
valorează greutatea lui în aur. Ar fi bine să te aşezi 
pentru că n-o să-ţi vină să crezi. 

Whitney îşi menținea calmul cu mare efort, dar 
tremura fără să vrea de nerăbdare, pentru că, ceea ce 
aflase de la Melody Rose era prea frumos ca să fie 
adevărat. 

— La dracu”, toată lumea ştie că l-a sedus pe Floyd şi 
apoi a mințit, spunând că el a încercat s-o violeze. Tipa 
are un caracter oribil. Este foarte rea. Deşi am făcut 
atâtea pentru ea. A ajuns mare vedetă cu casă în Malibu 
şi Mercedes, în timp ce eu sunt o amărâtă de chelneriță 
ŞI, se opri pentru mai multă emfază, ea era prostituată, 
nu eu! 


Capitolul 24 
Starfire stătea în mijlocul mozaicului murdar, în ceea 

ce fusese o dată o baie superbă. Chiuveta scumpă, de 
marmură, atârna într-o parte, robinetele se înverziseră 
de rugină, un morman de cutii de bere ruginiseră într-un 
colţ, iar şoarecii se cuibăriseră în cada aztecă din aur. 

Pentru scena de azi, când îl întâlnea prima oară pe 
Arnie, Starfire era îmbrăcată într-o complicată bluză din 
piele, o fustă scurtă, metalică şi o curea lată, din care 
atârnau arme ciudate, futuriste. 

Era la începutul după-amiezei. Căldura şi umiditatea 
continua să crească. Se va întuneca în curând; norii se 
adunaseră ameninţători în spatele dealurilor. Furtuna de 
după-amiază se apropia cu paşi repezi. 

Sudoarea se prelingea pe spinarea goală a lui Starfire, 
iar macheuza o tampona uşor cu un burete. 

— Gata, murmură Diamond. 

Se făcuse linişte. Chiar şi insectele se ascunseseră în 
culcuşurile lor, să se adăpostească de arşiţă. 

— Filmăm. 

Operatorul de imagine pocni tăbliţa pentru a doua 
oară. 

— Daţi-i drumul. 

Starfire îşi înclină capul într-o parte, ascultând 
concentrată, iar apoi traversă camera, îndreptându-se 
spre fereastră. 

Ridică încet arcul, pentru a noua oară, fixă săgeata şi 

trase de coardă; începuse să obosească. O dureau braţele 
subțiri şi muşchii. 

Tufişurile de pe coama dealurilor se mişcară, apoi se 
dădură la o parte şi apăru Arnie Blaize, în blugii săi Levi 
Strauss tăiaţi, tricou şi cizme, un vagabond al secolului 
douăzeci, pierdut în timp. Era o scenă lungă, tensionată. 
Starfire se pregătea să tragă în Arnie şi este interesant 
cum reacționează el. Diamond voia să dureze cât mai 
mult. 

Arnie o priveşte şocat, iar apoi înspăimântat, pe 
măsură ce îşi dă seama că o să-l ucidă. Treptat, frica se 
transformă în resemnare, în timp ce se pregăteşte să 
moară. Nu spune nimic. Ridică doar mâinile şi-şi 
desface braţele. 

Prin plan: Starfire. Îşi îngustează ochii, gândindu-se. 
Este prieten sau duşman? Oare ar putea risca să-l 
considere aliat sau ar trebui să-l ucidă, ca să fie sigură. 

Starfire tremura de oboseală. De-abia mai ţinea arcul 
întins. Era o armă tradițională, grea, cu o săgeată 
adevărată, cu vârf de oţel. 

Undeva, în stânga foşnise ceva. Un animal prin 
frunzele uscate. Şi pentru o secundă, speriată, fu cât pe 
ce — deşi nu chiar — să dea drumul săgeți. 

Apoi, încet, foarte încet, lăsă arcul în jos. 

Arnie stă în faţa ei, palid, lac de sudoare. Îşi şterge 


468 


fruntea cu o mână tremurândă. 

— Opriţi, comandă Diamond, oftând.  Copiaţi 
pelicula. 

Apoi, uitându-se la norii negri, adăugă: 

— O.K., pentru azi am terminat. 

Pe plajă erau câteva restaurante, care ofereau peşte 
proaspăt, salsa de casă şi tortillas, iar Vera prefera să-şi 
ia prânzul aici, nu cu ceilalți. 

Pielea ei sensibilă de englezoaică era protejată de un 
sombrero uriaş, din pai. Stătea gânditoare, în faţa unei 
cutii cu bere, felii de lămâie, o porţie de creveţi cu 
usturoi sau raci prăjiţi şi apoi desena, timp de-o oră. 

Azi, ca de obicei, se adunaseră lângă ea o mulţime de 
copii curioşi. Aveau de la trei la cincisprezece ani. Îl 
întrebă pe unul din cei mari: 

— Cum te cheamă? 

— Raul, îi răspunse solemn, băiatul. 

Îi făcu portretul din câteva linii precise. Ceilalţi copii 
se îngrămădiră, exclamând entuziasmați. Pe urmă, îi 
dădu desenul lui Raul. 

— Este al tău, dacă îl vrei. 

O privi, zâmbind fericit şi întinse mâna. Ceilalţi, 
începură să strige că vor şi ei. Îi desenă pe Susana, pe 
Martin şi finisă portretul lui Paco, un băiețel drăguţ, de 
şase ani, cu un zâmbet timid şi ochi uriaşi, de catifea. ÎI 

desenă cu urechi de Bambi în creştetul capului. 

Un fulger licări în spatele muntelui. Vera, care nu ştia 
spaniola, le spuse încet şi clar în engleză că şedinţa se 
terminase. Va ploua în curând şi trebuia să se întoarcă 
pe vas. lar copiii o înțelegeau perfect, se pare. Oftară şi 
o implorară să mai deseneze pe încă unul. Dar ea clătină 
din cap. 

7 Mâine, le promise Vera, mariana. 

În timp ce copiii se îndepărtau, se gândi deodată ce 
bine ar fi fost să fie aici în vacanţă şi să deseneze de 
plăcere, fiindcă, deşi Diamond nu era ostil pe faţă, ştia 
că nu este bine binevenită şi se simţea din ce în ce mai 
stânjenită. 

Diamond n-o înghiţea deloc. Azi-dimineaţă făcuse 
câteva schiţe cu Starfire în costumul ei de războinică şi 
plecase înainte de prânz... 

Poftim, făcea aceeaşi greşeală. La fel ca macheozele, 
garderobierele şi restul personalului, o considera pe J.B. 
Starfire. 

Dar îi venea din ce în ce mai greu să nu o confunde. 

În schiţele de azi, ochii lui J.B. Păreau ciudați şi 
feroce. Vera închise carnetul. Oh, da, se gândi ea, 
prefera să-l deseneze pe Raul şi pe ceilalți copii. 

Saint se aşeză pe un scaun pliant din metal şi îşi 
întinse picioarele. Căldura îl învăluia ca o pătură umedă 

ŞI, ca de obicei după-amiaza, era aproape singur în local, 
cu excepţia lui Borracho Pete, a unei femei, care vindea 
artă populară indiană unei galerii de artă din La Jolla, şi 
azi, a unui cultivator de marijuana din ţinuturile 
muntoase, venit în oraş pentru afaceri. 

Dincolo de bar, părinţii lui Tomas sforăiau împreună 
într-un hamac. Senor Ochoa, păros, fără cămaşă, iar 
senora, în desuuri, cu sânii revărsându-se din sutienul 
uriaş din mătase mov, susţinut de oase de balenă. 

Tomas îi aduse lui Saint o cutie cu bere Tecate şi un 
pahar de tequilla, fără să-i ceară. Saint dădu băutura 
peste cap; azi avea nevoie de o tărie. 

Arnie fusese agitat. 

— Am o presimţire rea, îi spusese el, după prima 
scenă. Se petrece ceva ciudat. Ca şi când, se uită peste 
umăr la Starfire, n-ar şti cine sunt. 

Saint îi sugerase lui Diamond: 

— Sparge scena în două. Filmează-i separat. 

Dar Diamond nu voia să audă. Dorea să vadă 
realismul întâlnirii, la fel de mult cum dorea s-o pună pe 
Starfire să folosească o armă adevărată. 

Arnie îşi făcea probleme, pentru că, de fapt, nu juca 
deloc. Şi, în cele din urmă, ajunsese să fie chiar 
înspăimântat. 

— Nu-i nicio primejdie, îl asigurase Diamond. Ea se 

teme şi mai mult de tine, decât tu de ea. Nu ştie cine sau 
ce eşti. Da, încordează arcul spre ţintă, dar nu trage. 

Poate nu de data aceasta, se gândise Saint, dar cine 
poate şti ce se va întâmpla pe viitor. 

— Dacă J.B. Intră atât de bine în rol, încât te ignoră? 

Dar Diamond îşi menținea părerea. 

— L-am spus să nu tragă şi n-o s-o facă. Sunt stăpân 
pe situaţie. 

Acum, unul din traficanţi, un tip blond pe nume 
William, intră în local şi se aşeză lângă cultivatorul de 
marijuana. Saint urmări încheierea tranzacţiei. 

Înainte să plece, William îi făcu cu mâna. 

— Hei, omule... 

Saint îi răspunse la salut. Se gândi cu ironie că tot 
satul şi echipa de filmare aflase că fusese închis pentru 
droguri. Or, acest lucru, plus faptul că vorbea limba 
spaniolă cu accentul dur, deprins în celulă, îl ridica la 
nivelul unui erou naţional. Toţi erau prietenii şi 
admiratorii lui. 

ȘI, în timp ce se întreba dacă n-ar trebui să găsească o 
barcă, să se ducă la Puerto Vallara şi să-l sune pe 
Donald Wheeler —” Sunt groaznic de înspăimântat, o 
transformă într-un fel de robot” — vârfurile munţilor 
dispărură într-o perdea întunecată de ploaie. Acum nu se 
mai putea. Va fi nevoit să aştepte până seara. 

Hotări să discute problema cu Vera. Diseară şi să-i 
ceară părerea. Avea nevoie de părerea şi bunul ei simţ. 
Slavă Domnului că exista Vera! 

Femeia care se ocupa cu comerţul de artă se pregătea 
de plecare. 

Peste câteva clipe, aşa cum bănuise, Borracho Pete se 
îndreptă clătinându-se spre el. 

— Hei, omule. Ce mai faci? 

Se aşeză fără să aştepte un răspuns şi se aplecă spre 
el. Saint se îngreţoşă când îi simţi duhoarea. 

— Vrei nişte iarbă bună? 

— Nu azi. 

Americanul dădu din cap în direcţia omului cu 
maceta. 

— Ăla-i Royal Gutirrez. În engleză înseamnă „regal”. 

— Ştiu. 

— Cultivă cea mai bună marfă din vale. 

— Da, am auzit. 

— Este nebun de legat. Oamenii se tem de el. 

Borracho Pete dădu din cap cu înţelepciune şi se 
scărpină sub braţul împuţit. 

— Aş putea să-ţi spun ceva, dacă vrei. 

Se uită cu subînţeles la paharul gol al lui Saint. 

— Faci cinste cu un rând? 

Saint îi făcu semn lui Tomas, care umplu paharul lui 

Borracho Pete, turnând dintr-o sticlă fără etichetă. 

— Ce-i asta? 

— Ricea. 

Americanul îl dădu peste cap şi se prăbuşi pe scaun. 

— Este grozav, dacă te obişnuieşti cu tăria. Mai ieftin 
ca berea şi te arde ca focul. Royal Gutierrez bea ricea, ” 
atunci... 

Se lansă într-o poveste lungă, incoerentă pe care o 
considera o recompensă binemeritată pentru o băutură 
sau două. 

Royal Gutierrez venise în oraş, într-o călătorie de 
afaceri. 

— Stătea chiar acolo, ca întotdeauna. Ştii, acela este 
scaunul lui personal. Şi câinele a venit la el şi l-a 
lătrat... 

Unul din tehnicienii de sunet intră în local. Se aplecă 
peste bar, luă o bere din frigider şi lăsă un teanc de 
bancnote. Dincolo de vocea plictisitoare a lui Borracho 
Pete, Saint distingea clar sforăiturile soților Ochoa, în 
hamac. Tehnicianul de sunet se aşeză lângă Gutierrez. 
Începură să discute în şoaptă. Gutierrez făcu semn că 
nu. 

— L-a lovit cu piciorul, dar a continuat să latre. 
Atunci, a scos maceta şi... 

Borracho Pete îl privea atent pe Saint. Văzând că nu 

spune nimic, îi zise: 

— Pun pariu că te gândeşti că 1-a tăiat capul, nu-i aşa? 

Saint dădu din cap indiferent. 

— Presupun că da. 

— Oho! îl contrazise beţivul, subliniindu-şi vorbele. 
Nu, omule! Nu capul, l-a tăiat picioarele, unul câte unul 
ŞI le-a aruncat peste zid în apă. 

Saint îşi imagină scena dezgustătoare. 

— Într-adevăr? 

Borracho Pete se arătă ofensat. 

— Sigur că da. Stătea chiar aici, pe scaunul ăsta, dacă 
vrei să ştii. 

— Groaznic. 

Tehnicianul învelea ceva în plastic, iar Gutierrez 
îndesa altceva în cămaşa lui pătată. Ca şi când ar fi 
simţit că se vorbea de el, îşi înălță capul şi văzu că Saint 
îl privea. De sub borul pălăriei sale sclipeau doi ochi 
galbeni. 

Saint îşi feri privirile, cutremurându-se. 

Borracho Pete se aplecă din nou spre el şi-i şopti: 

— Vine în oraş, o dată pe lună, când este lună plină. 
Oamenii spun că stă la ruine. Se zvonesc fel de fel de 
lucruri despre el, că este un demon şi aşa mai departe, 
dar nu îndrăznesc să facă nimic. Uneori, unii o iau spre 
munţi şi nu se mai întorc niciodată. Se spune că este şi 

canibal. 

Făcu semn spre cutia de bere a lui Saint. 

— Eşti gata pentru încă un rând? 

Diamond trase sforile, să legene patul şi întinse mâna 
să ia sticluţa de unsoare. 

Presupunând că i-ar fi şoptit: 

— Este un duşman, Starfire. 

Probabil că l-ar fi ucis pe Arnie fără să ezite. Oftă 
satisfăcut. 

Întoarse capul spre locul unde stătea ea. Era îmbrăcată 
doar în nişte bikinii argintii, privea ploaia şi mânca o 
banană. Capul ei frumos era înclinat într-o parte, ca şi 
când ar fi pândit apropierea unui posibil duşman. 

Se uită la ea cum termină banana şi aruncă coaja în 
tufişuri, unde va fi mărunţită în câteva clipe de furnici. 

Diamond se dădu jos din hamac şi străbătu camera, 
aşezându-se în spatele ei. Se uită peste umărul ei, spre 
gol unde Desperado se legăna ca o jucărie. 

În curând, va fi timpul să coboare. Se vor înghesui toţi 
în camera de proiecție să vadă filmările din ziua aceea, 
s-o privească pe Starfire, ţintind spre pieptul lui Arnie, 
în timp ce faţa lui îngrozită va fi repetată la nesfârşit, 
din diverse unghiuri. 

Ploaia se opri şi soarele se ridică peste norii negri. 
Valea sclipea luxuriantă, verde ca un smarald, în lumina 


476 


serii. 

O bărcuţă apăru după stânci şi se deplasă silențios. 
Diamond îl văzu pe Saint ancorând-o de yacht-ul 
Desperado şi sărind a bord. Cât de curând, trebuia să 
discute foarte serios cu Saint despre viitor. 

Starfire stătea în beznă, ascultând. Dincolo de vuietul 
valurilor şi de zumzetul insectelor, broaştelor şi 
şopârlelor, auzi paşii lui Diamond, apropiindu-se pe 
cărarea din piatră şi văzu schpirea lanternei sale. 

Fuseseră şi alte sunete, în ultima oră, dezvăluite de 
acalmia creaturilor nopţii, care simţiseră şi ele prezenţa 
intrusului. 

— Ar trebui să dormi, îi spuse Diamond. Mâine 
trebuie să te trezeşti la ora patru pentru machiaj. 

Vor filma la prima oră a dimineţii, pe bancurile de 
nisip, unde apa galbenă-verzuie era sufocată de ferigi 
uriaşe, ierburi şi irişi sălbatici, înfrumuseţaţi cu o 
uimitoare floră preistorică din latex şi plastic. 

În acest cadru natural, Starfire va ateriza pe Pământ 
pentru prima oară, pierdută, extraterestră şi goală. 

— N-o s-o fac, protestase J.B. Nu accept să filmez 
nud. 

— Nu fi ridicolă, zâmbise Diamond indulgent. Nu 
poți călători prin spaţiu ca o formă de energie şi apoi să 
te materializezi îmbrăcată. 

— De ce nu am o dublură? 

— Pentru că ştii foarte bine că este imposibil ca 
Starfire să fie înlocuită. 

Iar acum îi spuse: 

— În curând va fi dimineaţă. 

— Este prea cald ca să dorm, îi răspunse ea. 

Diamond se duse în spatele casei, în baia lor în aer 
liber. Auzi cum dă drumul la apă. 

Când se întoarse, trase plasa de țânțari şi-i spuse: 

— Dacă tot eşti trează... 

Apoi, o întinse pe pat, îiridică picioarele şi îşi plecă 
fruntea între coapsele ei. 

— Este cineva acolo, îi zise ea, când patul se aplecă 
sub greutatea lui. Ne urmăreşte. 

— Prostii, murmură Diamond. Nu-i nimeni. Hai! 

Era târziu. 

Arnie Blaize stătea pe plajă pe un scaun pliant. Se 
aplecase într-o parte, pentru că un picior al scaunului se 
afundase în nisip. 

Peste câteva clipe, se va duce în trailerul său, va 
aprinde lumina, va declanşa aerul condiţionat, va da 
drumul la muzică, dar ştia că tot nu va reuşi să adoarmă. 
Tremura încă. Azi-dimineaţă, la filmare, se gândise: o 
să mă ucidă. La dracu”, fusese convins. 

Tremură şi privi silueta albă a vasului Desperado, 

ferestrele negre, ca nişte ochi goi şi se întrebă care era 
cabina lui Saint. 

Se gândi la Saint care stătea singur, în patul lui. Nici 
el nu dormea şi era foarte trist. Avea nevoie de cineva. 
De un prieten. O ființă apropiată. 

Apăru o siluetă pe plajă şi se aşeză lângă el, dar nu 
prea aproape, ca să-l stânjenească. Era un băiat din sat. 
Întoarse capul; puştiul îl studia. Arnie îl văzu zâmbind. 
Dinţii lui albi sclipiră în beznă. 

Arnie surâse şi el. Acum îşi amintea bine de băiatul 
acesta. Era mai înalt decât ceilalți, cu părul decolorat de 
soare. Stătuse sfidător în faţa lui Arnie, ținând un plic 
vechi în mână şi un pix cu cap de Mickey Mouse. Voia 
un autograf de la Arnie, marea vedetă hollywoodiană. 
Picioarele lui lungi erau pline de nisip. 

Arnie se gândi din nou la pielea băiatului, la obrajii 
lui întunecaţi, catifelaţi şi se întrebă, fără să vrea, cum ar 
fi să-l atingă. 

Băiatul îl salută. 

— Buenas noches, senor. 

Arnie îi răspunse: Buenas noches. 

Apoi adăugă o frază pe care o repetase de nu ştiu câte 
ori: Como se llama? 

Cum te cheamă? Se întrebă din nou câţi ani avea 
băiatul, dacă ar trebui să-i vorbească la plural sau să 1 se 

adreseze cu „tu”. 

— Raul, îi răspunse băiatul. 

— Câţi ani ai? 

— Que? 

— Cuantos ahos tiene? 

— Catorze. 

Paisprezece... Pentru o clipă, Arnie se simţi cuprins 
de imaginaţie. Ce-ar fi să-l ia pe Raul în braţe, să-i simtă 
trupul tânăr, inima bătând, picioarele pline de nisip; să- 
şi strige disperarea şi să fie alinat şi iubit de cineva care- 
| admira şi-l înţelegea în acelaşi timp, pentru că Raul era 
şi el singur. lar apoi, în nisip, ar putea... 

Se ridică brusc în picioare, aruncând scaunul şi spuse: 

— Noapte bună. 

În timp ce se îndrepta spre trailerul său, auzi ecoul 
răspunsului politicos al băiatului. 

— Adios, senor! 

Știind că se uita după el, jignit. 


Capitolul 25 
Era umed înainte de ivirea zorilor şi se lăsase ceața. 
Starfire mergea cu Diamond în prima serie de jeep- 
uri, zdruncinându-se de pietrele şoselei nou construite, 
şerpuind pe serpentinele din munţi. Apoi, virară brusc în 
Jos, la stânga, pe drumul de acces tăiat de curând prin 

junglă, de-a lungul râului, spre cotul acela cu apă 
verzuie şi vegetaţie luxuriantă. 

Se luaseră măsuri deosebite pentru această scenă; 
nimeni, în afară de Diamond şi de persoanele cheie nu 
ştia că Starfire va apărea goală, ca nu cumva să afle cei 
din sat. O măsură inutilă, de altfel, pentru că satul ştia 
întotdeauna totul. 

Deşi J.B. Era îngrijorată, pentru Starfire nu conta. Se 
supusese răbdătoare să 1 se epileze tot părul de pe corp 
şi să i se aplice un machiaj argintiu verzui. Acum 
călătorea prin spaţiu, cu ochii închişi, apropiindu-se de 
planeta albastră, cu resurse de aer şi de apă, care îi 
oferea unica şansă de supravieţuire. 

Jeep-ul opri pe poteca abruptă şi zdruncinătura 
vehiculului o introduse pe Starfire în primul strat subțire 
exterior, din atmosfera pământului. 

„Sesiză imediat diferenţele drastice faţă de călătoria 
ei anterioară, dar nu îşi dădu seama că, printr-o buclă 
temporală, se întorsese într-un trecut foarte îndepărtat, 
când luase sfârşit o civilizaţie şi urma să apară alta, 
cea a omului. Şi nici n-avea cum să observe că o forţă 
străină jefuia Pământul de resursele sale. 

Aerul şuiera pe lângă ea; jungla se derula în viteză. 
Se zăreau ruine, de ambele părți; unda ei de şoc 
declanşă cercuri concentrice de vegetaţie, precum 

cerculețele într-un lac”. 

Vârfurile munţilor erau învăluite acum într-o lumină 
cenuşie, care deveni la început rozalie şi apoi roşiatică. 
Era un cadru natural perfect. În tufişuri, păsările şi 
insectele începură să foşnească şi să zumzăie zgomotos, 
în schimb, oamenii erau încordaţi şi aproape tăcuţi. 

Diamond murmură: 

— Treci la locul tău. 

Starfire lăsă şalul să-i cadă de pe umeri şi se căţără pe 
malul râului. Se întinse pe burtă, în noroiul moale. 
Auzea murmur de glasuri, chpocitul apei şi un sunet 
înfundat, în timp ce cineva îi ştergea urmele. 

— Lumini! 

O rază caldă se lăsă pe umărul ei argintiu. 

— Rostogoleşte-te! 

Alte sunete, îndepărtate, făcute de om. Le ignoră. 

„Sunetul ajunse la apogeu, un caleidoscop amețitor 
de culori şi apoi linişte. Nu se auzea decât respiraţia şi 
bătaia inimii, din ce în ce mai sonoră. Pe un fundal 
verde, braţele umanoide ale lui Starfire apar ca într-o 
fotografie în evoluţie. Carnea se formează pe os, la 
început transparentă, apoi tot mai opacă, până când, o 
vedem întinsă pe burtă, în baltă, privindu-şi uluită 
mâinile murdare de nori. Ameţită, încearcă să se ridice. 
Planeta are o forță gravitaţională mai puternică decât 

îşi amintea. Se aşeză încet în genunchi şi se sprijină pe 
călcâie. Uluită, priveşte florile încălcite şi frunzele dese, 
pline de rouă. Ridică mâinile şi îşi studiază degetele, îşi 
atinge genunchii, coapsele şi îşi şterge noroiul verzui de 
pe sâni. Scena sugerează o naştere dureroasă”. 

Saint se întrebase cum o să se simtă s-o vadă pe J.B. 
Goală. Aşteptase filmarea din această dimineaţă, cu un 
amestec de sentimente contradictorii, dar acum nu mai 
tânjea după J.B. Îi era doar milă de Starfire. Biata de ea, 
se gândi el. Este atât de nedumerită şi de pierdută. 

Apoi, clătină din cap, nerăbdător. Era J.B. Îşi reaminti 
el. Da, J.B. Care interpreta rolul lui Starfire. 

Din junglă, priveau douăsprezece perechi de ochi şi 
glasuri spaniole şuşoteau agitate: 

— Vezi? Este o fată în carne şi oase. Doar ţi-am spus. 

— Nu are păr acolo. 

— ŞI este verde. 

— Prostule! S-a bărbierit. Şi verdele este de la 
machiaj. 

— EI Loco spune că este Chirihuatete. 

— El Loco este nebun, doar ştii asta. 

— Dar să presupunem că... 

— Vrei să încerci? Să te regulezi cu ca? 

— Dacă te regulezi cu ea, omule, o să-ţi crească un 
sex de cal, pentru tot restul vieţii. 

Bineînţeles că nu era Chirihuatete. Ştiau prea bine 
acest lucru, doar nu erau proşti, însă cine ştie... 

Deci băieții şi tinerii satului priveau şi murmurau, 
unsprezece perechi de ochi întunecaţi şi o pereche de 
ochi galbeni, misterioşi. 

I se prinsese o lipitoare de călcâi, lungă de trei 
centimetri, şi începuse să sugă lacom. Nu făcea parte 
din scenariu. Starfire era curioasă să vadă lhpitoarea, 
încercă s-o desprindă, dar îşi înfipsese gura în carne. 
Trase, o rupse în jumătate; se uită uimită. Camerele 
continua să filmeze. Dar, înăuntrul lui Starfire, era J.B., 
care ştia ce sunt lipitorile şi tresări dezgustată. 

— Să ia cineva porcăria asta de pe mine. 

— Tălaţi. 

Se răsuci pe călcâi, ca şi când ar fi încercat să scape 
din propriul ei trup. 

— Luaţi-o! 

Un tehnician aprinse o ţigară şi arse resturile lipitorii. 
J.B. Se întunecase la faţă. 

— Le urăsc, zise ea. 

Căzu în genunchi, întoarse capul şi începu să icnească 
în noroi. 

În tufişuri, vocile şoptiră: 

— De unde ştii că vrăjitoarele nu vomită? 

— Ştiu, pur şi simplu. 

— La dracu”. Vreau să mă regulez cu o vrăjitoare. 

— Pun pariu că ar fi foarte plăcut, oricum. 
Unsprezece perechi de ochi negri priveau sânii murdari 
de noroi ai lui J.B. 

La fel ca şi cei galbeni. 

J.B. Se simţi rău restul zilei şi cea următoare. Îi era 
greață şi avea crampe. 

De fapt, Starfire trebuia să se îmbolnăvească. Să cadă 
pradă unui virus, la care nu era imună; aşa era scris în 
scenariu, dar n-ar fi trebuit să se îmbolnăvească într- 
adevăr şi să nu poată veni la filmare. 

Diamond se îngrijoră la început din pricina bugetului. 
Apoi crezând că Starfire nu-şi revine, din cauza 
sănătăţii ei, se gândi la apele noroioase ale lui Rio 
Verde, în care se cufundase de nu ştiu câte ori. 

Doctorul Schiffrin de la clinică era asaltat de o 
mulțime de pacienţi, care sufereau de febră, diverse 
răni, diaree şi tăieturi care se infectau imediat în clima 
umedă. 

— Şi-a făcut toate vaccinările înainte să vină? îl 
întrebă el pe Diamond. 

— Bineînţeles. La fel ca noi toți. 

— Apa este contaminată, îl anunţă doctorul Schiffrin. 
Şi în sat bântuie hepatita. 

Starfire insistă: 

— Nu am hepatită. Nu m-am adaptat încă atmosferei 
pământene, atâta tot. 

Probe de sânge şi urină fură trimise la un laborator din 
San Diego şi, cu toate că rezultatele analizelor erau 
bune, Starfire se simţea rău. 

Saint închirie o barcă rapidă de la Ochoa şi se repezi 
la Puerto Vallarta, de unde îl sună pe Donald Wheeler 
din holul hotelului El Camino Real. 

— Are un parazit intestinal, dar analizele sunt bune şi 
nimeni nu ştie ce este cu ea. De fapt, conform 
scenariului, ar fi trebuit să se îmbolnăvească într-adevăr. 
Se întâmplă lucruri destul de ciudate pe-aici. 

— Aş vrea să vin chiar acum, îi spuse Donald 
Wheeler, dar mai am câte ceva de rezolvat. Am făcut 
niște săpături şi am aflat că Diamond nu este o persoană 
prea cumsecade. Încă o săptămână şi ceva şi o să strâng 
destule dovezi ca să mă confrunt cu el o dată pentru 
totdeauna. 

— Ce facem cu J.B.? 

— Dacă situaţia ei se înrăutăţeşte, dă-mi de ştire şi 
vin imediat. 

Însă, a doua zi de dimineaţă, Starfire se simţi mult 
mai bine. Spuse că acum se acomodase cu atmosfera 
pământeană. Diamond profită că slăbise şi că era trasă la 
faţă, ca să filmeze scenele cu ea, bolnavă. 


486 


La sfârşitul săptămânii următoare, aproape conform 
programului, când rămăseseră doar câteva zile până la 
încheierea filmărilor, se întoarseră în zori la Rio Verde, 
să filmeze cea mai importantă scenă dintre Starfire şi 
Am e. 

În film, această scenă era fi precedată de o secvenţă 
subacvatică, Starfire înotând, filmată deja într-un 
rezervor, la Hollywood. Era o scenă veselă. Trupul ei 
era scăldat în lumină iar sânii, şoldurile şi picioarele 
lungi aveau dungi auriu cu verde. Înota, se răsucea, ca şi 
când ar fi plutit în imponderabilitate. 

— Acum picioarele ei bronzate de soare, păreau mai 
reale sub machiaj. 

„Înainta prin apa care-i ajungea la genunchi, spre 
omul care aştepta. Se atinseră. Bărbatul tresări pentru 
o clipă, ca şi când s-ar fi curentat. Întinde din nou mâna 
spre ea şi-l lasă să-i atingă umerii, sânii, fața şi apoi o 
sărută. Camera de luat vederi se concentrează asupra 
fetelor lor. Starfire nu a mai fost niciodată sărutată. ÍI 
privi curioasă şi apoi emoţionată. Exprima o gamă de 
sentimente: compasiune pentru acest om şi 
vulnerabilitatea lui, pentru nevoia emoțională a întregii 
rase umane şi încântare pentru că împărtăşea aceste 
trăiri. Îi acoperă gura cu a lui. Îşi încleştează mâinile 
pe umerii ei. Îşi dă capul pe spate; degetele lui i se 

încolăcesc în păr; îi sărută gâtul şi sânii; cad împreună 
în noroi; apa sare în jur; se rostogolesc, se joacă 
aidoma unor animale tinere, pline de mâl cald, până 
când mişcările bărbatului devin mai agitate şi o 
imobilizează cu greutatea lui. Convulsiile lor finale sunt 
acoperite, în parte, de aburul care se ridică; cerul se 
întunecă, ploaia începe să cadă şi Starfire scoate 
deodată un strigăt sălbatic...” 

În noaptea aceea, Arnie şi Vera cinară împreună la 
lumina lumânării, în grădina de la Joya Escondida. Aşa 
cum îi arăta şi numele, era într-adevăr o bijuterie de 
hotel, ascuns de culmea unui deal, la o oră de navigat, în 
drum spre Puerto Vallarta. Era săpat în stâncă. Fiecare 
cameră fusese orientată diferit şi niciuna nu se afla la 
acelaşi nivel cu celelalte, ca să ofere o izolare perfectă, 
având propria-i terasă cu vedere spre mare. 

După ce Diamond încheiase filmările, Arnie părea 
terminat. 

— Trebuie să plec. 

Figura lui o alarmase pe Vera. 

— Nu mai suport să stau niciun minut în plus. 

— Dar nu poţi plecă aşa, pur şi simplu, Arnie. 

— Nu-mi pasă. Plec. Doar pentru o noapte. 

— Şi cum rămâne cu asigurarea... 

— Dracu” s-o ia de asigurare şi dracu” să-l ia şi pe 

Diamond. Dacă mai stau aici încă o clipă, simt că o să 
înnebunesc. 

Acum însă părea că îşi revenise aici, sub palmieri, 
unde aerul mirosea a flori şi a mare. 

— Îmi pare rău, Vera. Nu ştiu ce m-a apucat. Îţi 
mulțumesc de o mie de ori că ai venit cu mine. Eşti o 
prietenă adevărată şi arăţi fantastic. 

Vera se îmbrăcase în cea mai bună rochie a ei. O 
cumpărase cu trei luni în urmă, de la un boutique 
Georgio Armâni, de pe Rodeo Drive. Era un tub din 
mătase neagră, care ar fi trecut neobservat. Când Arnie 
insistase s-o probeze, fusese uimită de linia ei elegantă. 
Fusese cât pe ce să n-o aducă aici, în La Playita, fiindcă 
nu se aşteptase să aibă ocazia s-o poarte. Se gândi 
melancolică: port o rochie superbă şi stau într-unul din 
cele mai romantice locuri de pe pământ, cu sex-simbolul 
lumii. Eu, Vera Brown. Milioane de femei ar fi în stare 
să ucidă ca să fie în locul meu, în clipa de faţă... iar 
pentru mine nu este decât o cină cu un vechi prieten. 

Arme comandă o sticlă de Perrier pentru el şi o 
jumătate de Dom Perignon pentru ea. În timp ce beau, 
discuta cu chelnerul şi alese meniul care consta din pate 
de ciuperci sălbatice, salată de andive cu sos de usturoi 
şi friptură de miel asezonată cu rozmarin. 

Când li se aduse cafeaua, lui Arnie îi revenise 

culoarea în obraji şi zâmbetul în priviri. 

— Parcă ar fi un Paris cu palmieri, îi spuse Vera. 

Arnie o aprobă. 

— Cel mai frumos loc din lume. Este renumit. Aici se 
ascund îndrăgostiţi din lumea bună. 

Vera îl întrebă sardonic: 

— Cei de la publicitate n-au prins de veste? Ar putea 
scoate ceva. Păcat că nu avem un fotograf la îndemână. 

— Cred că se poate aranja. 

— Pentru cea mai bună masă din viaţa mea, toastă 
Vera. Sper că n-am pus la loc prea multe kilograme. Şi 
pentru tine. 

— Pentru noi. Eşti frumoasă, Vera. Îmi place rochia 
ta. 

— Tu ai ales-o, nu-ţi aminteşti? 

— Serios? se miră Arnie. 

După aceea, se plimbară pe plajă. Era aproape lună 
plină şi stelele păreau uriaşe. Nisipul rece şi moale le 
mângâia picioarele goale şi valurile spălau ţărmul. Arnie 
o luă de mână pe Vera. 

— Îţi mulţumesc că ai venit cu mine. Aş fi înnebunit 
fără tine... 

Când ajunseră la hotel îi spuse: 

— Vreau să-ţi cer o favoare, Vera. Dacă mă refuzi, te 
înțeleg. 

Bineînţeles că n-o să te refuz, râse ea. 

— Vrei să vii cu mine în pat? Am nevoie de cineva. 
Doar ca să te ţin în braţe. 

După o clipă de ezitare, îi răspunse: 

— Bine. Doar ca să mă ţi în braţe... 

Putea face măcar atâta lucru pentru un prieten. 

Arnie nu aprinse lumina. Vera se urcă în pat, lângă el, 
îmbrăcată într-o cămaşă albă de noapte, din broderie 
anglaise, pe care i-o dăruise o dată J.B. De ziua ei. 

Afară, cicadele cântau şi briza mării scutura palmierii. 

Se întoarse spre Vera, o luă în braţe şi o sărută pe 
buze. O strânse atât de tare, încât simți că i se taie 
respiraţia. 

— Sărută-mă aşa cum trebuie, Vera, murmură el. 

Era prea surprinsă ca să 1 se opună. Gura lui Arnie o 
posedă şi îi băgă limba, înainte să-şi tragă respiraţia. 

Încercă să-şi tragă capul. 

— Ce faci, Arnie? 

— Vera, te rog, lasă-mă să fac dragoste cu tine. 

— Arnie, nu, eu... 

Dar o sărută din nou. Degetele lui îi dezmierdară 
sfârcurile. 

— Îmi pare rău, Vera. Eram atât de sigur că... 

— Nu-i nimic. Încetează, Arnie. Nu contează. 

Când bătăile inimii se liniştiră şi începu să respire 

adânc, Vera crezu că adormise şi îi dădu drumul. Dar îl 
auzi spunându-i foarte calm: 

— Din cauza stress-ului. Mâine va fi mai bine. 

— Nu te îngrijora, Arnie. 

— Te iubesc, Vera. 

— ŞI eu te iubesc. 

— Cred că te-am iubit întotdeauna. 

Se ridică şi o privi... lar după un timp, cu un glas atât 
de domol încât de-abia îl auzi, o întrebă: 

— Vrei să te căsătoreşti cu mine? 

— Nu, Arnie, îi răspunse ca, fără să ezite. 

Dar el insistă ca un copil frustrat. 

— De ce nu? Doar ne iubim. Am avea o viaţă bună. 

Şi ne-am distra. 

— Ştiu... dar nu se poate. 

— Ţi-aş da tot ce doreşti. 

Începu să înşire toate lucrurile pe care i le-ar oferi. 
Toate casele, hainele, maşinile, bijuteriile, vacanţele şi 
jucăriile.” 

— N-am nevoie, Arnie. Nu sunt importante pentru 
mine, îl repezi ea. 

— Pentru alte femei ar fi. 

Clătină din cap foarte încet în beznă. 

— Eu nu sunt ca alte femei. 

Fără să vrea, îşi imagină cum ar fi să-i spună mamei 

ei: Apropo, m-a cerut în căsătorie o vedetă şi l-am 
refuzat. Ce părere ai? 

— Dar am nevoie de tine, fiindcă putem vorbi. 
Trebuie să discut cu cineva. 

Îl apucă tremuratul. 

— După-amiaza aceasta a fost prea mult pentru mine. 
Oamenii vor vedea scena aceea, în care fac dragoste cu 
J.B. Şi vor crede că este adevărat. Că acela sunt eu. Nu 
înţelegi? De fapt, nici n-ai cum. 

ÎI strânse în braţe, în timp ce bolborosea disperat. 

— Aşa se întâmplă mereu. Vor să ştie: cine este 
prietena mea? Cu cine am fost la înmânarea premiilor 
Oscar? Şi dacă n-am nicio prietenă, atunci încep 
zvonurile, de ce nu am, ce este cu mine, nu cumva am 
herpes, sau chiar Sida? Aşa că oamenii de la studio îmi 
dau o ţipă, se asigură să ne fotografieze cineva, o sărut 
într-un loc public, un puşti trimite poza la ziar şi gata; 
altă nouă aventură! Care se destramă săptămâna 
următoare, sau chiar mai curând. Şi se întâmplă mereu 
acelaşi lucru. Te rog, Vera! Am nevoie de tine. 

— Te-ai însura cu mine doar pentru camuflaj? Ar fi o 
minciună. Şi niciunul din noi nu doreşte aşa ceva. 

Arnie se dădu brusc jos din pat şi se duse la fereastră. 
Rămase acolo gol, în lumina stelelor. 

— Nu, bineînţeles că nu. Îmi pare rău, Vera. N-am 

vrut să te jignesc. 

— Nu s-a întâmplat nimic. Doar suntem prieteni. 

După o clipă, îi spuse râzând amar: 

— Ştii că sunt încă virgin? Sunt un sex-simbol care 
nu ştie ce înseamnă sexul. Patetic nu-i aşa? Eram sigur 
că vol reuşi cu cineva la care ţin. Dar n-am putut s-o fac 
nici măcar cu tine. Îmi pare rău. 

— O să reuşeşti, vei vedea. Undeva se află persoana 
potrivită. 

Vera inspiră adânc. 

— O să-l găseşti, într-o zi. 

Se lăsă o linişte încordată. 

— Ce ai spus? 

— Am spus că o să-l găseşti. Te chinuieşti inutil. N- 
are rost să te mai prefaci. 

— Cum adică mă prefac? 

— Arnie, zise Vera hotărâtă, nu eşti prima persoană 
din lume care se confruntă cu faptul că este homosexual. 

Gata. O spusese. Îl simţi cum se încordează. 

— Ai aflat de la Saint? o întrebă el, cu un glas 
pierdut. 

— Nu. Am pus cap la cap mai multe lucruri. N-a fost 
prea greu. 

— Ah! oftă el şi privi din nou stelele. După noaptea 
aceea, n-am mai putut să-l privesc în ochi. 

— Încetează, îl apostrofă Vera. Doar ştii că Saint ia 
oamenii aşa cum sunt. Chiar tu mi-ai spus-o. Nu-i pasă 
cum arată, dacă sunt bogaţi şi celebri sau ce gusturi 
sexuale au. 

De la fereastră 1 se păru că-l aude cum o aprobă. 

— De atunci, am tot încercat să-ţi spun că ai rămas 
prietenul lui. 

— Nu pot... 

— Nu trebuie să faci mare caz de lucrul acesta. Arată- 
i doar că şi tu îl consideri prietenul tău. 

Diamond îl întrebă. 

— De ce te duci la Puerto Vallarta? 

Saint se aşteptase la întrebare şi-i răspunse cu 
uşurinţă. 

— Mă pun la încercare. Vreau să văd cum mă simt să 
merg singur într-un oraş mexican. 

— Nu poţi s-o faci şi aici? 

— Aici nu este un oraş şi nu sunt poliţişti înarmaţi, în 
uniformă. 

Diamond păru mulţumit de răspuns. 

— Într-adevăr. 

Opri motorul Zodiac-ului. 

Pluteau pe apă lângă o stâncă, la intrarea în port. Luna 
strălucea pe cer. 

— ŞI, cum merge? 

— O.K. Mai bine decât mă aşteptam. 

— Mă bucur să aud asta. 

Diamond privi cerul. 

— În curând va fi lună plină. 

— Ai vrut să vin cu tine până aici ca să mă întrebi de 
Puerto Vallarta? 

— Nu, îi răspunse Diamond. Vreau să discutăm. 

— Despre ce? 

Saint se aplecă şi băgă mâna în apă până la cot. Când 
o scoase, constată că era fosforescentă. 

— Hei, ia te uită. 

— Da, nostim, remarcă Diamond. 

Apoi adăugă: 

— Vreau să discutăm despre planurile mele în ceea ce 
te priveşte. Dar, mai întâi, m-am gândit că este timpul 
să-ţi spun ceva despre mine. Vreau ca lucrurile să fie cât 
mai clare între noi. 

Saint îl aprobă prudent. 

— Voi începe cu începutul. Ştii că nu mi-am cunoscut 
niciodată părinții? Mi s-a spus că am fost găsit pe o alee, 
în Brooklyn, învelit într-un sac. Am fost crescut într-un 
orfelinat catolic. 

Saint scoase o exclamaţie de compasiune. 

— Călugăriţele nu mă plăceau. Eram un copil mândru 
şi nu apreciau această calitate. Mândra trebuia 

îngenuncheată, umilită. Nu se mirau că fusesem aruncat 
ca un gunoi, îmi spuneau ele, nimeni nu-şi dorea un 
copil imposibil ca mine. Îmi dădeau tot felul de 
pedepse. La şase ani am fugit, dar m-au adus înapoi. 
Am trecut prin diverse familii adoptive. Mă luau pentru 
că li se dădeau bani, evident. Eu fugeam, eram prins, 
trimis la orfelinat, adoptat din nou şi tot aşa. Între timp, 
am deprins nişte tehnici de supravieţuire, cum era şi 
normal. 

Saint stătea tăcut în barcă, agitând apa fosforescentă. 
Nu spunea nimic, ştiind că Diamond detesta mila, la fel 
de mult ca el. 

— Una din acele tehnici era minciuna, bineînţeles. 
Dar eu am dezvoltat-o la dimensiuni artistice. La 
paisprezece ani, am hotărât să nu mai avea rost să lupt 
împotriva sistemului pentru că, până atunci, într-un fel 
sau altul, puteam să conving oamenii să facă ce voiam 
cu. La şaisprezece ani eram înalt pentru vârsta mea şi 
arătos. Mi-am schimbat numele din Joe Smith în Victor 
Diamond şi am devenit actor. 

Râse. 

— Sunt convins că aş fi făcut carieră. Dar mi-am dat 
seama imediat că un actor ascultă de alţii, mai mari. Nu 
deține controlul, nu are putere, iar eu ştiam că puterea 
este totul. Trebuia să-mi conduc propria viaţă şi pe a 

altora. 

Saint se mişcă în loc şi privi constelația Orion care 
sclipea deasupra capului lui Diamond. 

— ŞI ce ai făcut? 

— M-am mutat la Hollywood şi am intrat în marele 
joc. Eram foarte bun... Apoi, am întâlnit-o pe Vangie 
Sellors. 

— Soţia ta. 

— Nu doar soţia mea. Creaţia mea. Înainte să mă 
cunoască, nu era nimic, doar o fată frumoasă din Texas, 
care câştigase un concurs de frumuseţe. 

— Se spunea că era cea mai frumoasă femeie din 
lume. 

— Poate. Şi mă credea un Dumnezeu. Alături de 
mine, ar fi devenit o mare stea; poate cea mai mare care 
a existat vreodată. Atunci, am avut un vis, care s-a 
transformat în obsesie: îmi doream ca Joe Smith, care 
fusese aruncat ca un gunoi, să creeze o dinastie în lumea 
filmului, iar Vangie şi cu mine, cel mai puternic bărbat 
şi cea mai frumoasă femeie, să aibă copii frumoşi şi 
talentați care să ducă mai departe opera lor. Dar visul a 
murit, zise Diamond obosit, iar eu am pierdut-o. Ştii 
povestea. Dinastia s-a terminat înainte să înceapă şi am 
renunţat la vis pentru că am ştiut că nu voi mai găsi o 
altă Vangie. În orice caz, m-am convins că nu aveam 

nevoie de un copil. Atunci eram tânăr şi, când eşti tânăr, 
crezi că vei trăi veşnic. Însă s-a dovedit că mă înşelam 
în toate privinţele. 

Saint îl întrebă încet: 

— Ce legătură au toate acestea cu mine? 

— Îmbătrânesc şi surprinzător, constat că nu sunt 
nemuritor. Şi că nici nu mai pot să fac copii fiindcă mi 
s-a spus că sunt steril. 

Diamond îl privi în beznă şi-i spuse cât se poate de 
natural, ca şi când ar fi vorbit despre filmările de a doua 
ZI: 

— Acum vine rolul tău, Saint. Eşti singurul copil pe 
care-l voi avea vreodată. Trebuie să-mi dai moştenitori. 

Stâncile se apropiaseră. Saint trase automat de vâsle şi 
Zodiacul înaintă spre larg. Nu-l întrebase niciodată şi 
nici Diamond nu-i spusese. 

— Vrei să insinuezi că sunt într-adevăr fiul tău? 

— Altfel de ce crezi că te-am eliberat de la Santa 
Paula? zise el, nerăbdător. N-ai observat până acum că 
ţi-am ghidat cariera pas cu pas? Bineînţeles că eşti fiul 
meu. 

Saint se auzi întrebându-l: 

— Ţi-a spus mama? 

— Mi-a spus că sunt singura persoană care aş fi putut 
să te zămislesc; şi, date fiind circumstanţele respective, 

am crezut-o. Și acum, ascultă-mă. 

Diamond 1 se adresă pe un ton rece, măsurat. 

— Vreau să-mi faci un fiu. După aceea, voi trece la 
atac şi voi prelua Omega. Nu va dura mult; sunt deja cea 
mai importantă persoană. Zimmerman şi hârţogăriu lui 
vor fi de domeniul istoriei. Imaginează-ţi ce am putea 
face împreună. Vom avea o groază de bani, o echipă de 
oameni talentaţi, care vor depinde numai de mine şi, 
eventual de tine. Apoi, fiul tău şi nepotul meu va 
moşteni tot ce am realizat noi. Îţi ofer lumea pe tavă, o 
dată cu nemurirea. 

Sfinte Dumnezeule, se minună Saint. După un timp, îi 
răspunse: 

— Nu cred că voi putea să mă descurc. Şi 
deocamdată, nu intenționez să mă însor. 

— Nu contează. Şi, oricum, ea va fi deja măritată. 

Saint inspiră adânc. 

— Ea? 

— Noua mea Vangie. Da, Saint, am descoperit-o din 
nou pe Vangie. Ţi-am sus că m-am înşelat în toate 
privinţele. 

Mut de uimire, îi ascultă explicaţiile în clpocitul 
valurilor. 

— Tu şi cu ea veţi face un copil pentru mine şi, în 
ochii lumii, va trece drept fiul meu. Nimeni nu va şti 

adevărul. 

— Vrei să spui că... 

— Da, Starfire şi cu mine ne vom căsători de îndată 
ce ne vom întoarce în Statele Unite. Pe urmă, trebuie să 
te străduieşti s-o laşi gravidă cât mai curând posibil. 

A doua zi de dimineaţă, Starfire se simţi rău din nou. 
Diamond îi studie uimit faţa trasă. 

Îi spuse doctorului Schiffrin că laboratorul făcuse o 
greşeală, mai mult ca sigur. Omiseseră ceva. 

— Am nevoie de încă o părere avizată. Cineva 
priceput. Este bolnavă. 

Aşa că seara Jeep-ul trustului Omega îl adusese pe 
doctorul Reinaldo Suarez de la centrul medical al 
Universităţii calforniene din San Francisco. Doctorul 
Suarez era un renumit specialist în boli tropicale, mai 
ales cele endemice, din vestul Mexicului, unde se 
născuse. 

Era un tip micuţ, delicat şi părea foarte tânăr pentru 
faima de care se bucura. Starfire îl privi resemnată. 

— Nu uitaţi că sunt extraterestră. Corpul meu nu 
suportă bolile umane. 

— Vom vedea, îi zâmbi doctorul Suarez. 

Stătea întinsă în patul de la clinica improvizată pe vas, 
albă la faţă ca perna. 

— Trebuie s-o consult, îi spuse el, lui Diamond. Vă 

rog să aşteptaţi afară. 

Diamond ieşi din cameră. Doctorul Suarez îi puse 
întrebări de rutină, referitoare la starea ei de sănătate, la 
care-i răspunse agitată. Apoi îi examină ochii, urechile, 
gâtul, sânii, o ascultă la plămâni, îi luă tensiunea şi, în 
cele din urmă, după ce o aranjă în poziția 
corespunzătoare pe cearceaf, o palpă în regiunea 
abdominală şi pelviană. 

După aceea, îşi trase un scaun lângă pat şi îi luă 
mâinile într-ale lui. 

— Am cerut să ți se facă analize suplimentare, îi 
spuse doctorul Suarez, dar sunt sigur că vor ieşi bine. 

Starfire îl aprobă din cap, obosită. 

— Cu o singură excepţie, continuă doctorul. Oamenii 
sunt atât de proşti uneori, încât nu văd pădurea de 
copaci. Trec cu vederea cele mai evidente răspunsuri. 

Starfire se arătă uimită. 

— Care răspunsuri? 

— Eşti tânără şi frumoasă şi ai un bărbat care te 
iubeşte. 

— Ce legătură au toate acestea cu starea mea de 
sănătate? 

— Au cea mai mare legătură, deşi nu este nimic grav. 

Ai simptomele normale ale unei sarcini în primele 
luni. lar graviditatea nu este o boală. 

O bătu pe mână şi se ridică. 

— Felicitări, draga mea. Îţi recomand odihnă şi hrană 
bună. Rămâi în acest trailer cu aer condiţionat şi 
întoarce-te cât mai repede acasă. Un copil este mai 
important decât orice film din lume. 

Se ridică brusc şi-l privi uluită. 

— Sunt gravidă? 

Era imposibil. Starfire nu putea fi gravidă. 

— De ce nu? 

— Pentru că eu... Dumnezeule! exclamă J.B. Nu mi- 
am imaginat că... 

Lăsă mâna să-i cadă. 

— Vă rog, un moment, doctore Suarez! 

Se opri la uşă. 

— Faceţi-mi un serviciu, nu-i spuneţi lui Diamond. 

Încuviinţă din cap, înţelegător. 

— Bineînţeles. Sunt sigur că vreţi să-i daţi 
dumneavoastră vestea cea bună. 

Apoi plecă. J.B. Se uită la uşa închisă, gândindu-se 
posomorâtă: va fi într-adevăr o surpriză. 


Capitolul 26 
Vera îşi şterse sudoarea de pe frunte. Ar fi vrut ca 
Saint să încetinească ritmul. Aerul atârna nemișcat; 
cerul sclipea şi, departe, către vest, se contopea cu 

marea, într-o linie albă, strălucitoare. Drumul înapoi, în 
şalupă, de la Joya Escondida fusese reconfortant dar, 
din clipa în care se oprise barca, o izbise căldura ca şi 
când ar fi deschis uşa unui cuptor. 

Acum, la începutul după-amiezei, plaja, colibele şi 
jungla alcătuiau un peisaj de basm, iar Saint nu părea să 
observe şi nici nu era afectat de căldură. Mergea de-a 
lungul apei, prin gunoaie, în timp ce Vera de-abia se 
mai ţinea după el, gâfâind. 

— Are o fixaţie. Se crede stăpânul rasei umane; 
dinastia lui va conduce Hollywood-ul ca un cap 
încoronat. M-a numit înlocuitorul lui. Este steril, aşa că 
cu trebuie s-o las gravidă pe J.B. Şi să-i fac un 
moştenitor. 

Saint dădu cu piciorul într-o cană de plastic. 

— Sunt fiul lui, aşa că vezi, succesiunea nu va fi 
afectată. Mi-a povestit la nesfârşit despre ce grozav va fi 
totul. Ce forță, ce situaţie şi ce faimă vom avea. Mi-a 
vorbit pe un ton atât de liniştit, ca şi când ar fi fost cel 
mai normal lucru din lume. 

Vera încercă să pară calmă. 

— ŞI tu ce i-ai răspuns? 

— Ce-ţi imaginezi? N-am fost de acord, bineînţeles. 
Dar nu i-a păsat. A spus că o să mă răzgândesc. 

— Dar J.B. Ce-o să zică? Nu cred că... 

— Mi-a spus că n-a discutat încă despre acest lucru cu 
ea, dar nu crede că se va opune. La urma urmei, e în 
avantajul tuturor. 

— Dumnezeule. Şi pe urmă? 

— Pe urmă ne-am întors. L-am lăsat pe chei şi mi-a 
spus, cu acelaşi glas calm că nu am de ales pentru că 
viitorul multor oameni depinde de hotărârea mea. Că eu 
eram elementul cel mai important. Cel puţin, nu trebuie 
să fac nimic... până ne întoarcem şi se însoară... iar 
apoi, lisuse, Vesta! 

Îşi strânse mâinile în pumni şi privi golful unde 
Desperado se legăna lin. 

— Vrea să fiu pe post de armăsar. Este o nebunie. 

— Este mai mult decât o nebunie, zise Vera. Nu-i 
întreg la cap. Mi se pare revoltător şi ridicol. Şi ce voia 
să spună când a afirmat că este în joc viitorul altor 
oameni? 

— Nu ştiu. 

— Nu-mi place. Am impresia că te ameninţa. Pe 
tine... sau pe altcineva. 

Ajunseseră la restaurantul ars, călcând în picioare 
nisipul amestecat cu cenuşă. Saint îi spuse încet: 

— Am un sentiment cumplit în ceea ce-l priveşte, 
Vera. Parcă ar fi un păianjen uriaş, cu opt ochi, care îți 
ţese pânzele şi apoi mă gândesc la Fletcher... 

Începu să înainteze înapoi, spre sat. Se părea că 
picioarele lui goale nu erau afectate de nisipul 
zgrunţuros. Inspiră adânc. 

— Da, mă gândesc la Fletcher. Ar fi trebuit să-l trimit 
la toți dracu pe Diamond, să-i fi spus că nu sunt de 
acord, dar n-am făcut-o, pentru că mă tem de el. Nu 
pentru mine, ci pentru J.B. lar apoi, m-am gândit: 
Cristoase, este tatăl meu! Şi, indiferent cine ar fi, îi sunt 
dator, doar ştii ce a făcut pentru mine. Îi respect talentul 
şi inteligenţa şi chiar îl compătimesc. Nu prea ştiu ce 
gândesc, doar că... Ah, Vera! îşi trecu mâna peste faţă. 
Nu cred că vreau să fiu fiul lui. 

Vera o luă din nou la fugă să-l ajungă. O ardeau 
picioarele 1 se lipise cămaşa de spate şi îi dansau puncte 
negre în faţa ochilor. Îl apucă de cot şi-l trase în apa 
care plescăi în jurul gleznelor lor. 

— Dar Diamond este absolut sigur de acest fapt? îl 
întrebă ea. 

— Crezi că Spring a minţit din nou? în cazul acesta, 
toată această dinastie n-ar mai avea niciun rost. După 
părerea lui Diamond, ar fi fost imposibil să am alt tată şi 
îl cred. Mama nu se complică. Nu se culcă cu bărbaţi 
decât cu un anumit scop. 

— Dar, poate a avut alt scop. Poate că a existat cineva 
de care n-a ştiut nimeni, nici măcar Diamond. Trebuie s- 

o întrebi, Saint. Pentru liniştea ta sufletească. 

— Şi îți imaginezi, măcar pentru o clipă, că mi-ar 
spune? 

— Este evident că nu, dacă n-o întrebi, îi răspunse 
Vera, hotărâtă. 

Arnie îl întrebă timid, la fel ca atunci când îl chema să 
joace tenis, în timp ce el lucra la cartea lui, în casa 
închiriată la malul lacului Tahoe. 

— Pot să mă aşez? 

Când Arnie se instală, îşi turnă bere într-un pahar şi 
stoarse lămâie în el, apoi continuă: 

— Saint, vreau să discutăm. Vera mi-a spus... 

Părea foarte afectat. 

— Mi-a spus că n-ai avea nimic împotrivă. 

Saint îi făcu un semn încurajator. Dar, văzând că 
Arnie se oprise, îi spuse: 

— Bineînţeles. 

Arnie, oftă şi îşi plecă umerii. 

— Noaptea trecută, am fost la Escondida. Ştii locul? 

Saint încuviinţă din cap. 

— Simţeam nevoia să scap de aici. Nu mai rezistam 
niciun minut în plus. 

— Cunosc senzaţia. 

— Ba n-o cunoşti, zise Arnie, încordat. N-ai cum. 

I se albiseră mâinile pe pahar. Părea foarte vulnerabil. 

— Îmi pare rău. 

Saint şi-i alungă din gând pe Diamond, Spring şi J.B. 

— N-am vrut să te ironizez. 

— Am putut întotdeauna să vorbesc cu tine. 

— Vei putea şi acum. 

— Crezi? 

— Dă-i drumul, Arme. Bineînţeles că poți. Dacă îţi 
mai faci griji pentru noaptea aceea, la lacul Tahoe, află 
că nu are rost. 

— N-am ştiut ce să-ţi spun. 

— N-ai avut încredere în mine şi m-a durut. 

— Îmi pare rău. 

— Nu-i nimic. Ţi-am acceptat scuzele. Să nu mai faci 
asta niciodată. lar acum, bea-ţi berea, pentru numele lui 
Dumnezeu şi spune-mi ce te frământă. 

Arnie îşi puse mâinile pe masă şi îşi privi degetele. 
După un timp, spuse cu un glas hotărât. 

— Noaptea trecută, Vera şi cu mine ne-am culcat 
împreună. Am crezut că dacă sunt cu ea voi putea să... 
fac dragoste cu o femeie. Este frumoasă. Ţin la ea. La 
dracul O iubesc. N-am putut să fac nimic până nu... m- 
am prefăcut. 

— Că este altcineva? 

— Da. Şi m-am simţit îngrozitor, Saint. Ca şi când aş 
fi violat-o. A fost oribil, mai ales că s-a arătat atât de 

înţelegătoare. 

— Da, îl aprobă Saint, aşa este întotdeauna. 

— Am mințit-o. Şi pe ea şi pe mine. 

Vorbea încordat. 

— Toată viaţa mea este o minciună. Din zi în zi, îmi 
vine din ce în ce mai greu să mă prefac că sunt omul 
care nu voi fi niciodată. 

Saint îi spuse după o clipă: 

— Înseamnă că va trebui să iei anumite hotărâri, nu-i 
aşa? 

— Ţie îţi vine uşor să vorbeşti... 

— Hei, băieţi! 

Întoarseră capul în acelaşi timp. Tomas stătea lângă 
masa lor, zâmbind triumfător. 

— Uite, Santo. Inocencio a închiriat-o în Puerto 
Vallarta. 

Băiatul vâri o videocasetă sub nasul lui Saint, 
tremurând de bucurie. 

— Thriller... Michael Jackson. 

— Linişteşte-te, îi spuse Saint. Îţi trebuie un televizor. 

— ŞI un video, murmură Arnie. 

— Claro. 

Tomas trase un scaun şi se aşeză nerăbdător. 

— Santo, vreau să-mi faci o mare favoare. 

Îi explică într-un torent de cuvinte spaniole, aproape 

incoerente de entuziasmat ce era. Ştia, la fel ca toți 
ceilalți că filmările se vor termina la sfârșitul 
săptămânii, iar sâmbătă seara era discotecă. Tomas 
aflase de televizoarele din trailere; le văzuse. Oare nu s- 
ar putea ca unul din tehnicieni să aranjeze un sistem de 
proiecţie la cârciumă? 

— Eşti destul de important ca să ne ajuţi, exclamă el. 
Noi nu am văzut niciodată aşa ceva. Este o discotecă 
amărâtă, nu ca în Puerto Vallarta. Am fost acolo, omule. 
Au lumini care sclipesc din podea şi filmul rula pe un 
ecran mare — întinse braţele ca nişte aripi, Oa să le arate 
cât de mare. Am văzut doi țipi bătându-se călare pe cai, 
într-o biserică... 

Ce bine ar fi să se poată rezolva totul atât de uşor. 

— Sigur, zise Saint, imediat. De ce nu? Sunt convins 
că vor putea trage nişte cabluri înăuntru. O să verific eu. 

— Ah, omule! strigă Tomas, împingând înapoi 
scaunul care scrâşni pe ciment, cu un proiector, nişte 
suc din abundență pentru toată lumea şi Michael 
Jackson, o să-ţi aranţăm o petrecere de adio pe cinste. 

Când Tomas sări peste bar,  împărtăşindu-și 
entuziasmul fratelui său mai mic, Inocencio, Arnie îl 
întrebă: 

— Despre ce a fost vorba? N-am reuşit să înţeleg. 

Saint îi explică. 

— O petrecere de adio, zâmbi Arnie. Cu un videoclip 
Michael Jackson. 

Trasă mici desene pe suprafaţa umedă a mesei. 

— Parcă am fi fost aici dintotdeauna şi acum, 
deodată, s-a terminat. Şi o s-o luăm din nou, de la 
început, adăugă el. 

— După cum ţi-am spus, Arnie, depinde numai de 
tine, zise Saint, răbdător. 

— Ştiu. 

— Dacă îți vine atât de greu să fii Arnold Blaize, 
atunci trebuie să încetezi. 

— Nu pot. 

— Ba poţi. 

Saint îl văzu cu ochii minţii pe Arnie la şcoală, un 
băieţel gras, ţinând piept tuturor. 

— Ai destul curaj. 

— Înainte, când îmi venea greu, mă drogăm puţin şi 
totul era bine. 

— Mă gândeam la perioada petrecută la St. Regins. 
Pe atunci nu te drogai. 

Arnie îşi plecă privirile. 

— Dacă aş recunoaşte ce sunt, s-ar termina cu cariera 
mea. 

— Dar na trebuie să recunoşti. Trebuie să le impui, 
pur şi simplu punctul tău de vedere. Dacă le convine 

bine, dacă nu, nu. Oricum, aşa cum te simţi acum, crezi 
că-ţi mai pasă de cariera ta? 

Arnie închise ochii. 

— Îţi imaginezi ce ar scrie în ziare? Câtă murdărie? 
Câtă bârfă? Oamenii m-ar uri. 

— Da, unii. Dar ar uita repede. Gândeşte-te însă la cei 
care te-ar admira şi ar dori să aibă curajul tău, ca să facă 
acelaşi lucru. La oamenii cărora le-ai schimba viaţa. 

— L-aş dezamăgi. 

— Pe cine? 

— Pe Diamond. M-am angajat să fac două filme pe 
an, timp de trei ani. 

— Renunţă. O să te coste bani. Dar n-o să-ți pierzi 
sufletul. 

— Nu pot. Îi sunt dator. 

— Pentru ce? 

— Pentru tot. Pentru că m-a ascultat. Pentru proiectul 
Starfire. De fapt (cred că bănuieşte cine sunt şi are grijă 
să fiu protejat. Îi pune pe cei de la publicitate să-mi 
aranjeze diverse flirturi. 

— Îşi protejează investiţia, nu pe tine. 

— O dată, m-a întrebat dacă am ceva deosebit să-i 
spun. Pentru că, orice ar fi, putea crea necazuri. Nu-i 
plac surprizele. „Spune-mi acum, a zis el, şi vom vedea 
cum o să aranjăm”, l-am răspuns că nu... Şi numai 

Dumnezeu ştie că era destul de adevărat. 

Faţa lui Arnie se încordă de disperare. 

— lar acum, concernul Omega intenționează să 
comande o păpuşă Arnie, alături de cea Starfire. 

Râse zgomotos. 

— Îţi imaginezi? Un păpuşoi homosexual Arnie? 
Omega şi Diamond personal s-au implicat foarte mult. 

— N-o să dea faliment. 

— Ţie îți vine uşor să vorbeşti. Tu poţi să-i ţii piept, 
dar eu nu. 

— Dar l-ai înfruntat şi tu când te-ai dus după el, la 
Polo Lounge. 

— Da, dar vezi, n-am făcut-o pentru mine, ci pentru 
tine. 

Saint ancoră vasul la ponton şi de data aceasta luă un 
taxi până la un hotel de la aeroport. Instinctul îl îndemna 
să telefoneze mereu, de la alt hotel, pentru orice 
eventualitate. 

Dură mult şi cheltui o groază de bani până o găsi pe 
Spring Kentfield. Un gând ascuns, care-i încolţise de 
mult în minte, refuza să-i dea pace. Când îi auzi vocea, 
în cele din urmă, părea iritată. În fundal, răsunau 
clinchete de pahare, râsete şi muzică. 

— Mama, de ce i-ai spus lui Vie Diamond că sunt fiul 
lui, când ştii prea bine că este o minciună? o întrebă el, 

fără nicio introducere. 

O auzi exclamând şi apoi pufnind şocată şi furioasă. 

— Ascultă, Sloane, ce înseamnă acest joc ridicol? 

— Nu este niciun joc, mamă. De ce i-ai spus? 

— Acum, îmi este imposibil să discutăm. Cinez cu 
nişte persoane foarte importante. 

— Nu-mi pasă, nici dacă ai cina cu Steven Spielberg, 
George Lucas şi Francis Ford Coppola. Uite ce este, 
dacă îndrăzneşti să-mi închizi telefonul, o să-ţi pară rău. 

Altă exclamaţie de revoltă. Apoi, Spring Kentfield îi 
spuse pe un ton glacial: 

— Nu mă sperie amenințările tale, Sloane. Vorbim 
peste cinci minute. Dar de la alt telefon. 

Auzi glasuri înfundate, clinchete, râsete şi muzică. În 
cele din urmă se ridică alt receptor, iar cel din sufragerie 
sau din camera unde se ţinea petrecerea, se închise. 

— Hai, spune, o îndemnă Saint. 

Spring îi răspunse înţepat: 

— Presupun că ai uitat că, dacă n-aş fi fost eu, ai fi şi 
acum în puşcărie. Ar trebui să-mi fi recunoscător pe 
viaţă, nu să-mi arunci acuzaţii. Şi te rog să mă crezi, 
Sloane, numai Diamond ar fi putut să te scoată din 
încurcătura în care intraseşi. 

— Vreau să ştiu de ce ai aşteptat atât de mult? 

— Nu te înţeleg, Sloane. 

— Ba mă înţelegi foarte bine. Am stat doi ani la Santa 
— Paula până să-i spui lui Arnie să se ducă la Diamond 
şi să-i pomenească numele meu. Dacă ştiai că este tatăl 
meu şi are atâta putere, de ce nu te-ai dus imediat la el? 

— N-am vrut să apelez decât în ultimă instanţă. 

— N-ai apelat, fiindcă nu ţi-a trecut prin minte. 

— Nu este adevărat, Sloane. Am aşteptat momentul 
potrivit. 

Saint insistă. 

— Şi nu ţi-a trecut prin minte fiindcă nu este tatăl 
meu. Dar te-ai gândit poate că nu strica să încerci. Îl 
cunoşteai destul de bine pe Diamond ca să ştii că îşi 
dorea dintotdeauna un fiu şi ţi-ai spus ce-ar fi să-i 
serveşti pe tavă unul gata crescut, care se afla la Santa 
Paula. 

— Şi ce dacă? Orice mamă ar fi făcut la fel, în locul 
meu. Mă gândeam la binele tău. Nu conta ce preţ 
plăteam. 

— Foarte frumos, mamă, dar nu te cred sută la sută. 
Te cunosc prea bine. În momentul de faţă, nu-ţi merge 
chiar atât de grozav şi nu-ţi strica să te apropii de Victor 
Diamond, oferindu-i ce îşi dorea. 

— Sloane, insinuările tale mă dezgustă. 

— Mamă, ascultă-mă. N-o să primeşti nimic în 
schimb. Are un plan de viitor şi tu nu faci parte din el. 


515 


— Este ridicol... 

— Nu-ţi dai seama că este nebun? Suferă de 
megalomanie. lar acum o are din nou pe Vangie. 

Tăcu şi apoi îl întrebă în şoaptă: 

— Ce ai spus, Sloane? 

— Crede că J.B. Este propria lui creaţie, la fel cum a 
fost Vangie. 

— Ah, Doamne! exclamă Spring, furioasă. Ar fi 
trebuit să fiu eu, şuieră ea. Ticălosul. Ar fi trebuit să fiu 
eu. 

— Ce vrei să spui, mamă? 

— M-ar fi ales pe mine. Noi doi am fi fost împreună. 
Ah, dacă aş fi stat cu el... 

— Dar n-ai stat. L-ai părăsit pentru altul. Cel puțin, 
aşa mi-a spus. 

— Ah, Sloane, nu-i adevărat. O văzuse pe Vangie şi 
eu nu mai aveam nicio şansă. 

— L-ai spus că erai gravidă? 

— Bineînțeles. 

— Şi ce-a făcut? 

— Mi-a dat bani să avortez. 

— Înseamnă că sunt foarte norocos că mă aflu în 
viață, remarcă Saint, cinic. Doi taţi au vrut să scape de 
mine. 

— Nu-i momentul să glumeşti, Sloane. 

— Nu glumesc, mamă, oftă Saint. Dar, când am intrat 
în închisoare, i-ai spus că nu ai avortat până la urmă. 

— Da. 

— ŞI te-a crezut când i-ai declarat că sunt fiul lui? 

— Bineînţeles. Ştia că nu aveam pe altcineva. Altfel, 
nici nu mi-ar fi dat bani pentru avort. 

— Acum există teste ADN foarte precise. Se poate 
dovedi cu cea mai mare exactitate cui aparține 
paternitatea, zise Saint, prudent. 

Spring nu-i răspunse. Se făcu linişte, până când Saint 
insistă. 

— Deci aveai şi pe altcineva. Hai, mamă, spune-mi! 

— Nu. Pentru numele lui Dumnezeu nu. Dacă ar afla 
acum... 

— Mă interesează doar pentru mine, mamă, o linişti 
el. Îţi promit că n-o să-i spun niciodată lui Victor 
Diamond că ai avut alt amant. 

— Bine, zise Spring, inspirând adânc. Dar nu cred că 
o să-ţi placă ce vei auzi. 

— Lasă-mă pe mine să hotărăsc. 

R Da... 

Începu să vorbească în şoaptă: 

— De fapt este puţin probabil ca Victor Diamond să 
fie tatăl tău, există motive fizice pe care n-are rost să ţi 
le explic, dar, o dată, o singură dată, a existat un 

moment când ar fi fost posibil; a trebuit să trudesc ca o 
sclavă, nici nu-ţi imaginezi ce a trebuit să fac, dar ar fi 
fost posibil... şi, când i-am spus că sunt gravidă, m-a 
crezut imediat că el este tatăl. Are nevoie să se simtă 
bărbat în adevăratul sens al cuvântului. Voia să mă 
creadă, Sloane. Îşi dorea foarte mult un copil. 

— Cine era? 

— N-am spus nimănui, în viaţa mea, acest lucru. N-a 
ştiut nimeni. Tatăl tău a fost şofer la casa de filme 
Paramount. A fost singura dată în viaţa mea când am 
făcut aşa ceva. Nu m-am culcat niciodată cu un bărbat 
numai pentru sex. 

Vorbea în şoaptă, ca şi când ar fi fost şi acum şocată 
de atitudinea ei. 

— Se spunea că mergea cu maşina ca un dement. Mie 
nu-mi plac astfel de lucruri, violenţă, zgomot, mizerie. 
Era un ticălos arogant, un mexican dintr-o mahala 
tijuaneză, cu ochi pătrunzători. Este unul din motivele 
pentru care nu te voiam lângă mine. Îmi deşteptai prea 
multe amintiri umilitoare. 

Saint ignoră stoic ultimul argument. 

— Dar cum ai reuşit să nu se afle? Diamond ştie tot, 
întotdeauna. 


— N-am fost văzută niciodată cu el; nu mergeam 

nicăieri împreună, nu-i vorbeam în public. De fapt, nu-i 
vorbeam aproape deloc. 


— Şi? 


— Venea în trailerul meu, între filmări. Stătea câte 
cinci sau două minute, o făceam pe podea, pe masă... 
Doamne, era dezgustător. 

— Unde este acum? 

— A murit. A fost ucis într-o urmărire polițienească 
idioată, cu maşini şi motociclete. Slavă Domnului, m- 
am gândit la vremea aceea. Aşa, Diamond n-o să mai 
afle niciodată. Râse amar. Dar pe. Urmă, a văzut-o pe 
Vangie. Nu mă mai voia pe mine, sau copilul meu. 
Acum, te doreşte, bineînţeles. Şi m-am gândit că poate o 
să se recompenseze faţă de mine. 

— Ah, mamă. N-o să meargă, îi explică Saint, cu 
blândeţe. Este prea târziu. L-ai dat deja ce îşi dorea. Nu 
mai ai cu ce să-l atragi... 

La ora şapte, după ce îl priviră pe Diamond urcând la 
bordul vasului Desperado şi dispărând sub punte, să 
supravegheze filmările, Saint şi Vera se strecurară în 
camera lui J.B. Din clinică. O găsiră în pat, bând un 
pahar cu apă minerală cu cuburi de gheaţă. Era palidă, 
dar arăta mult mai bine. 

Vera o întrebă: 

— Cum te simţi? 

— Bine. L-am spus lui Diamond că mâine voi putea 
filma. Mai am o singură scenă. 

— Trebuie să discutăm. A fost imposibil să ajung la 
tine fără să afle el... 

Vera începu. 

— Ţi-a spus... despre... 

J.B. Dădu din cap, calmă. 

— Sigur. Ne vom căsători de îndată ce ne întoarcem 
în California. Pe urmă, Saint şi cu mine vom face un 
copil. 

— Cum poţi vorbi atât de liniştită? gemu Vera. J.B., 
nu-ţi dai seama că este nebun, ca Hitler, cu rasa lui 
superioară? 

Nu se putea abţine. În mintea ei, amărăciunea se 
împletea cu bucuria. Saint fusese obligat să se culce cu 
J.B. Şi era revoltat. Se vedea cât de colo că nu-l încânta. 

J.B. Înălţă din umeri. 

— N-o să se întâmple aşa ceva. 

— Bineînţeles, o susținu Saint. N-aş face aşa ceva. 
Dar, oricum, nici nu ar avea rost. Nu sunt fiul lui 
Diamond. Am vorbit aseară cu mama. 

Începu să le povestească. 

— Nu prea ştiu cum mă simt acum, când am aflat că 
sunt fiul unui şofer mexican. Oricum, nu cred că mai 

contează... 

Se opri, pentru că J.B. Începuse să râdă. Căpătase 
accente isterice, până când Vera o imploră: 

— Nu! încetează! Va fi totul bine. Poţi să-l părăseşti 
pe Diamond de îndată ce vom ajunge acasă. Termină, 
J.B. Te rog. 

— Nu pot... nu pot să mă abţin, pufni J.B. 

Bău nişte apă, se înecă şi apoi le spuse: 

— Este al dracului de nostim. 

— Nostim? se mirară Saint şi Vera. 

— Mă refer la momentul ales. Nu ştiu cum să vă 
spun, dar este prea târziu. 

Vera se încruntă. 

— Cum adică? 

— Pentru că sunt deja gravidă. Am aflat ieri, de la 
doctorul Suarez. Nu sunt bolnavă. Am simptomele 
tipice unei sarcini în primele luni, îl câtă ea. 

Vera o privi cu ochi mari de uimire. 

— Şi de ce nu i-ai spus lui Diamond? 

— Pentru că nu este copilul lui. 

— Nu... eşti sigură? 

— Este imposibil să fie. 

J.B. Se înecă din nou cu apă şi puse paharul pe 
noptieră, cu o mână tremurândă. 

— N-am făcut nimic care ar fi putut să mă lase 

gravidă. Nu poate, nu înţelegi? Este nu numai steril, ci 
şi impotent. Pricepeţi? Impotent. Nu i se scoală. Nu i s-a 
sculat niciodată. 

Saint îl compătimi pe Diamond. Era o adevărată 
tragedie; sau mai bine-zis o tragicomedie macabră. 

După o linişte încordată, Vera o întrebă: 

— Atunci, al cui este? 

De parcă n-ar fi ştiut. 

— Al lui Donald Wheeler. 

Pentru o clipă, ochii lui J.B. Schpiră, iar apoi deveniră 
reci ca gheaţa din pahar. 

— Știu, am avut un sentiment ciudat să-l văd pe 
doctorul Suarez stând acolo unde v-aţi aşezat voi şi 
spunându-mi că sunt gravidă. Era ca şi când m-aş fi 
trezit după un vis lung. Sau, poate, un coşmar. M-a 
trezit la realitate atât de repede, încât m-a ameţit. Este 
ceva real, nu o fantezie prostească. Eu sunt reală. 

Se bătu pe stomacul plat. 

— Am un copil aici, copilul meu. 

Vera o întrebă amorțită: 

— Ce crezi că va face Diamond când va afla? 

— Trebuie să pleci. Imediat! îi spuse Saint. 

J.B. Râse amar. 

— Nu rezolv nimic dacă fug. Nimeni nu poate să-l 
rănească pe Diamond fără să scape de pedeapsă. Ați 

înţeles? Nimeni. Dar acesta este copilul meu şi voi face 
tot ce pot ca să-l protejez. Orice. Este nostim, adăugă ea, 
credeam că femeile devin blânde şi dulci când sunt 
gravide. Dar nu-i aşa. Se întăresc şi cred cu adevărat că 
pot fi crude, dacă trebuie. 

Saint se întoarse de la Puerto Vailarta mult după 
miezul nopţii. 

— Este gravidă, îi spusese lui Donald Wheeler. Cu 
tine. 

Donald nu se arătase surprins. Îl anunţase încordat: 

— Mâine sunt acolo. Până vin, nu faceţi nimic care 
să-i trezească suspiciunea. Purtaţi-vă normal. Ascultă- 
mă, Saint. Nu trebuie să faci nimic. 

lar apoi adăugase: 

— Va fi bine. Îţi promit. 

Saint ar fi vrut tare mult să fie adevărat. 

Sub uşa Verei se vedea lumină. Saint bătu încet şi 
deschise. 

— Am vorbit cu el. Vine. 

Dar nu-i răspunse nimeni. 

Camera era goală. Patul arăta neatins. Nu se culcase. 

Saint era uimit; se așteptase s-o găsească aşteptându-l 
nerăbdătoare să afle ce discutase cu Donald. 

Dar apoi îşi aminti. În seara aceasta, Vera se ducea la 
cârciumă cu Ochoa şi cu personalul tehnic de la Starfire 

să aranjeze spectacolul video Michael Jackson. 

— O să înnebunesc dacă stau aici să te. Aştept. 

Se întoarse să plece. Pe masă, văzu un desen al lui 
Diamond şi, din impuls, se opri să se uite. Diamond se 
metamorfozase acum într-un şarpe, cu solzi şi limbă 
bifurcată. Saint zâmbi amar. Sub desen, era chiar el, 
trăgând barca pe plajă. Părea diferit acum, chiar şi când 
se privea cu propriii săi ochi; luă foaia şi o studie, 
înțelegând brusc diferenţa. Avea o față de mexican. 
Semăna cu un şofer arogant din Tijuana. 

Apoi, observă că scria ceva pe partea cealaltă. 
„Dragă Saint, iată-ne pe toţi în Mexic implicaţi în 
Dumnezeu ştie ce evenimente care clocotesc în jurul 
nostru, iar eu mă gândesc numai la tine”. 

Citi foarte atent până la sfârşit. 

„Te-am iubit de prima oară cum te-am văzut şi te voi 
iubi întotdeauna. Dar gata. S-a terminat. Ce bine că n-o 
să vezi niciodată scrisoarea aceasta. 

Saint nu se mai duse după Vera, la cârciumă. 

Se aşeză singur pe punte, în beznă. 

Lumina lunii strălucea fantomatic printre nori. Vântul 
bătea ciudat de puternic, zgeâlţâind lanţul ancorei. Dacă 
ar fi fost alt anotimp, ai fi crezut că se schimbă vremea. 

Pe țărm, se vedea o lumină gălbuie deasupra 
cârciumei şi se auzeau crâmpeie de muzică. Îşi sprijini 

bărbia în mâini şi se gândi. 

Pentru o clipă, mintea lui se goli de gânduri, ca şi 
când acest ultim şoc i-ar fi paralizat gândirea şi l-ar fi 
aruncat într-un vârtej emoţional. 

Apoi, simţi o căldură în tot corpul, de la inimă, până 
în degetele de la mâini şi de la picioare. Vera îl iubea. 

Nu  bănuise niciodată. Apoi îşi dădu seama: 
bineînţeles că ştiuse în sufletul lui, dar fusese 
întotdeauna J.B. Între ei, aruncând o asemenea sclipire, 
încât îl orbise şi nu reuşise să vadă că Vera fusese 
întotdeauna cea care îl susținuse în momentele grele. La 
ea alergase când era disperat şi îl primise fără să-i pună 
nicio întrebare. Da, îl primise chiar şi în patul şi 
înăuntrul ei. De fapt, la Vera se dusese prima oară, în 
mod instinctiv, după cina îngrozitoare de la New York, 
când aflase adevărul de la tatăl său. Vera îl vizitase în 
închisoare şi-i adusese unt de arahide şi un casetofon. 
Vera care gândea la fel ca el şi puteau comunica din 
priviri, fără să vorbească. 

Ah, Vera! 

lar acum, dacă nu făcea ceva foarte repede, o să-i 
părăsească pentru totdeauna, o să se ducă în Japonia să 
lucreze şi nu trebuia să se întâmple aşa ceva. Nu trebuia 
să-l părăsească. N-ar suporta. 

Nu, hotărî Saint. El şi Vera trebuiau s-o ia de la 

început şi, de data aceasta, va juca aşa cum trebuie. 


Capitolul 27 

După-amiaza era fierbinte şi liniştită. Întunecimea se 
răspândcea încet, ca o pată, dinspre sud-vest. 

Tomas Ochoa privise cerul toată ziua, rugându-se să 
se producă un miracol, să nu plouă, sau, măcar să nu fie 
torențială, aşa cum ameninţa cerul negru, pentru că ar 
răpăi pe acoperişul de tablă galvanizată, s-ar scurge prin 
crăpături şi găuri, ar scurt-circuita aparatele electronice 
ŞI, în general, ar strica această seară minunată. 

— Por favor, Dios, se rugă Tomas. Nu ne trimite 
ploaia. 

Saint lăsase un mesaj în camera Verei: „Donald 
trebuie să sosească; J.B. Trebuie să se comporte cu 
luciditate”. Fusese cât pe ce să adauge. „Trebuie să 
vorbim”. Dar acum, când sosise momentul, se temea să 
se confrunte cu ea. Dacă îl refuza? Avea tot dreptul so 
facă. 

În orice caz, n-o văzu decât după-amiază. Nu veni la 
filmări de dimineaţă, când o Starfire, plină de energie, 
alergă pe treptele, ruinelor, până când Diamond se 
declară satisfăcut. Abia după ultima scenă, o găsi pe 
plajă, înconjurată de copiii care aşteptau să le facă 
portretul. 

— Vine Donald? îl întrebă ea, nerăbdătoare. Este 
trecut de ora două. 

— Spunea că mai are ceva de rezolvat. 

— Ce anume? 

— Cred că vom afla în curând. Câţi copii mai vrei să 
desenezi? 

— Cât de mulţi pot. Aşa trece timpul mai repede. 

— Vera... 

Desenă cu grijă rochia albă a Celestinei pe care o 
purtase la prima comuniune şi o îmbrăcase acum special 
ca să pozeze. 

— Da? 

— Voiam să... nu contează. Îţi spun mai târziu. 

În timp ce Saint o lăsă pe Vera să deseneze pe plajă, 
aproape uşurat că îi venea atât de greu să vorbească, 
doctorul Donald Wheeler îşi parcă maşina închiriată 
între Mercedes-ul SDL 320 şi de Sedan-ul Buick negru, 
în parcarea aglomerată a casei lui David Zimmerman, 
din Bel Aur. 

Majordomul englez desăvârşit, care-l întâmpină la 
uşă, îi spuse: 

— Îmi pare rău, domnule, dar domnul Zimmerman nu 
vă poate primi acum. 

Înăuntru se auzeau telefoanele ţârâind, zgomot de 
glasuri, uşi trântite. Într-un cuvânt, domnea mare 

agitație. 

Donald i se adresă cu cel mai exagerat accent britanic 
pe care îl putea reda: 

— Am fixat o întâlnire. Mă aşteaptă. 

După cum prevăzuse, accentul îl ajută. 

— Ştiţi, acum este ocupat, îi mărturisi majordomul. 
Mi-a spus că nimeni, absolut nimeni... Ar fi mult mai 
bine să treceţi săptămâna viitoare. 

— Nu se poate, îl contrazise Donald. Ar fi prea mult. 
Spune-i că vreau să discutăm despre Victor Diamond, 
Fletcher Megraw şi Vangie Sellors. 

Donald scrise numele pe spatele cărții şale de vizită. 

Majordomul clipi din ochiul drept. Îi atinsese o 
coardă sensibilă. 

— Nu vă pot promite nimic, îi spuse el. Azi nu este o 
zi bună. 

Dar luă cartea de vizită şi dispăru cu ea. 

Peste câteva minute, Donald fu poftit într-o cameră 
mare care dădea spre parc, unde doi bărbaţi se certau 
violent, la un birou. Unul din ei era înalt, iar chelia 
bronzată era încadrată de o coroană de păr creţ, negru; 
celălalt era mic, în formă de pară, purta un costum 
negru, de mătase şi ţinea un ziar în mână. Pe prima 
pagină, se vedea fotografia unei fete, nud, peste care 
scria cu litere de-o şchioapă: Starfire a fost prostituată. 

— Fir-ar să fie, urlă bărbatul chel la cel în formă de 
pară, te duci imediat acolo. Trebuie să pleci chiar acum. 

Când apăru Donald, îi spuse: 

— O.K., doctorul Wheeler, indiferent despre ce este 
vorba, sper să merite deranjul. 

— Vă promit că merită, îi răspunse Donald, 
înclinându-şi capul într-o parte, ca să se asigure că era 
într-adevăr J.B. În fotografie. 

Tomas făcuse un ecran dintr-un cearceaf, suspendat 
de acoperişul cârciumei, în colţurile de jos prinse cu 
cuie în podea. Un generator, într-un camion, uruia în 
spatele clădirii, să alimenteze cu energie proiectorul TV, 
echipamentul de sunet şi reflectoarele care, la atingerea 
unui comutator se vor aprinde pe rând, formând un 
spectacol orbitor, multicolor, de lumină. Va fi mult mai 
grozav, se lăudase Tomas tuturor, decât în cea mai bună 
discotecă din Puerto Vallarta. În blugi mulaţi şi cămaşă 
roşie, cu părul uns din abundență, ţopăia ca o pasăre 
împăunată între bar şi cabina improvizată, unde un 
tehnician cu căşti la urechi dirija sunetul şi lumina. 

Oamenii începuseră să se adune de la ora şase; săteni, 
indieni, rezidenți americani şi toți tehnicienii şi 
personalul companiei Omega, care nu plecaseră cu 
avionul de după-amiază şi nu traversaseră muntele cu 
camionetele. Chiar şi părintele Ignacio trecu pe acolo şi 

se cocoţă pe un scaun de bar. Semăna cu un vultur 
bătrân, cu aripi prăfuite. Plecase din biserica lui goală; 
era mult prea cald şi oricum nu venea nimeni să se 
confeseze. Răsună tunctul, înfundat. Tomas veni la el şi- 
| luă de braţ. 

— Roagă-te, părinte. Roagă-te să nu plouă. 

Ierarhia Omega ocupa o masă între cabina tehnică şi 
bar, unde erau obiectul unei mari atenţi, târfelor şi 
speculanților. Era un grup impresionant, când îi priveai. 

Victor Diamond stătea în centru, îmbrăcat în alb, din 
cap până în picioare, pantaloni albi, călcaţi la dungă, 
cămaşă albă scrobită, care în mod incredibil nu se 
înmuiase în căldura sufocantă. După părerea unora, îi 
mai lipsea doar o coroană şi o diagonală din mătase 
peste piept, cu un blazon strălucitor, ca să semene cu un 
împărat. Saint stătea în stânga lui, bronzat, în blugi negri 
şi cămaşă neagră, cu o bentiţă roşu cu alb în jurul 
frunții. Avea aura vag amenințătoare a unui băiat dintr- 
un cartier mărginaş al Los Angeles-ului. Vizavi de ei, la 
aceeaşi masă, Vera purta o bluză roşie şi o fustă neagră 
scurtă, care se ridicase mult deasupra genunchilor, ruj 
roşu, sfidător şi o bougainville roşie prinsă după ureche. 
Arnie, alături de ea, era îmbrăcat într-o cămaşă în 
carouri albastru cu alb şi blugi şi o eşarfă bleumarin cu 
alb, legată larg la gât. Deşi era îmbrăcat în acelaşi stil ca 

Saint, proiecta o imagine complet diferită, la fel de 
inocentă ca aceea a lui Curly, frumosul cowboy din 
Oklahoma. 

Şi apoi, bineînţeles, era Starfire, care sclipea la 
dreapta lui Diamond, în rochia scurtă, făcută dintr-un 
material asemănător foliei argintii, cu ochii alungiţi şi 
foarte întunecaţi, cu părul ei lung răsucit în vârful 
capului şi prins cu o baretă din argint filigranat. Părea 
pierdută, de o frumuseţe ireală, o întruchipare a lui 
Chirihuatete înseşi, dacă ai crede în bârfele răutăcioase 
ale bătrânelor şi în rătăcirile lui El Loco. 

Tomas trânti pe masă o halbă de bere şi alta de 
margaritas şi un pahar de suc de grapefruit pentru J.B., 
care nu voia să bea alcool. Luă o bancnotă de cincizeci 
de mii de pesos şi şi-o îndesă cu efort în buzunarul 
blugilor. 

Borracho Pete apăru plin de speranţe lângă Saint, dar, 
când văzu privirea descurajatoare a lui Diamond, 
bombăni, zâmbi şi dispăru. 

În cabină, tehnicianul căuta prin colecţia de benzi 
uzate a lui Tomas care sunau oribil în difuzoare. 

Băieţii mexicani beau şi se uitau la J.B. 

— O să dansezi cu ea, omule? 

— Glumeşti? Să dansez cu o zeiţă? Sau cu o 
vrăjitoare? 


531 


— Te temi că o să-ţi facă farmece? 

— Nu m-ar deranja. 

— Haide, omule, nu-i vrăjitoare. Doar nu eşti chiar 
atât de prost. 

— Atunci, invit-o la dans. 

Beau, murmurau şi complotau, Iat-o, disponibilă 
pentru prima oară. Putea fi atinsă, puteai să discuţi şi să 
dansezi cu ea fără să te temi că vei fi admonestat, pentru 
că era fiesta. 

Era de asemenea ultima lor şansă. Cei cu filmările 
plecau a doua zi. 

— De ce ar accepta să danseze cu noi? Poate că nu o 
fi vrăjitoare sau zeiţă, dar este, în orice caz, o vedetă. 

— Dar el este mereu alături de ea. 

Tăcură cu toții, privindu-l pe Diamond, de care se 
temeau cumplit. 

— Hai, nu fi laş, invit-o. De-abia aşteaptă. 

— Haide, omule. 

— N-am nevoie. Ai văzut-o vreodată zâmbind? Este 
rece ca gheaţa. 

— Aşa ţi se pare. 

Cel care vorbea rânji. 

— Îţi spun eu că trebuie să fie foarte focoasă. 

— De unde ştiu? 

— Pentru că Inocencio îi amestecă sucul cu ricea, 

omule. Chiar eu am preparat amestecul. 

— Vorbeşti serios? 

Se întoarseră toți uluiți să-l privească pe inocencio, 
băiatul de paisprezece ani, de la bar. 

— După vreo trei pahare, le promisese el, gheaţa o să 
se topească în mâinile voastre. 

Diamond se sculă în picioare şi ridică o mână, să se 
facă linişte. Prezenţa lui era atât de impunătoare, încât 
se făcu linişte imediat. 

Aproape în acelaşi timp, bubui tunetul, ca un vuiet 
prelungit de tobe. Acum părea mai vrăjitor, decât 
împărat. Parcă ar fi comandat forţele naturii. La bar, 
părintele Ignacio îşi pipăi săculețul cu ierburi 
protectoare de la brâu. 

— Mâine vom pleca, zise Diamond, şi vreau să vă 
spun câteva cuvinte. Se uită mai întâi la Starfire, şi apoi 
la Saint şi la Arnie. Aici am creat o magie prin talentul 
şi tehnologia noastră Suntem o echipă grozavă şi am 
făcut un film grozav. Împreună, putem face orice. Am 
creat o nouă lume şi toți faceți parte din ea, acum. 
Sunteţi o părticică din Omega şi Starfire, din istoria 
creării lor. 

Mulțimea aplaudă. Diamond aşteptă până când se 
făcu linişte, rotindu-şi privirile triumfătoare. 

— Am aflat cu puţin timp în urmă, dar am vrut să 

aştept momentul potrivit şi cred că acesta este. 

Inspiră adânc şi îi anunţă: 

— Fi bine, avem lumină verde de la cei cu bani. 

Mergem înainte, cu toate forţele şi cu un buget mai 
mare ca oricând. La anul vom filma din nou. 

Înălță paharul. 

— Toastez pentru Starfire. 

Apucă o mână a lui J.B. Şi o ridică în aer. 

Puţini înțelegeau, în afară de americani, dar sensul era 
foarte clar. Camera răsună de aplauze şi bubuituri. 

Şi acum, strigă Diamond cu aerul unui mare lord, care 
oficia deschiderea anuală a balului servitorilor, hai să 
dansăm. 

La panoul sonor, tehnicianul dădu la o parte benzile 
lui Tomas, oftând uşurat şi introduse caseta cu La 
Bamba. Oamenii se îngrămădiră pe ringul de dans; 
lumini multicolore clipeau într-o feerie de culori. Era 
cea mai memorabilă fiestă de când exista La Playita. 

Saint întinse mâna. 

— Vino, Vera. 

Pe ringul de dans, fără să bage de seamă înghesuiala, 
o ţinu strâns în braţe. Nu putea să mai amâne discuţia. 
Era acum sau niciodată. Repetase oare în şir ce voia să-i 
spună. 

Vera se opuse, cu răsuflarea tăiată. 


534 


— La Bamba nu se dansează aşa. 

— De ce nu? 

Pe Saint nu-l interesa muzica. Simţea doar talia Verei, 
caldă, sub bluza subțire de mătase şi atingerea degetelor 
ei care se răsuceau pline de neastâmpăr în, mâna lui. 
Chiar şi faptul că Donald Wheeler nu sosise încă părea 
lipsit de importanţă. O strânse mai tare. Era atât de suplă 
acum, atât de delicată. O cunoscuse grasă, slabă şi 
durdulie. La dracu”! De fapt, ce conta? Acum uitase 
cuvintele inteligente pe care plănuise să i le spună şi 
zbieră să se facă auzit în muzica asurzitoare: 

— Vera, nu vreau să pleci în Japonia. Vreau să rămâi 
aici. Să te căsătoreşti cu mine, pentru că ne potrivim 
grozav. Nu vreau să te pierd şi... 

Doamne, nu spusese cel mai important lucru. 

— Te iubesc, fir-ar să fie. 

Răsuflă uşurat, aşteptând-o nerăbdător să-i răspundă. 

Dar ea nu-i spuse nimic. Pentru o clipă, avu senzaţia 
că încremenise în loc. Nici măcar nu-l privea. 

— Vera? N-ai de gând să spui ceva? 

Se gândi: Poate că nu m-am auzit. Apoi, îşi spuse 
disperat: Dacă o să mă refuze? Doamne, habar n-am ce 
se petrece în viaţa sau în capul ei. Am fost convins că 
era de ajuns să spun: „Mărită-te cu mine”. 

— Am fost cel mai mare prost că nu mi-am dat seama 

în atâția ani. Am înţeles abia noaptea trecută, când am 
intrat în cabina ta şi am văzut scrisoarea aceea. 

Vera îl călcă pe picioare. 

— Mi-ai citit scrisoarea? îl întrebă ea, cu un glas 
sugrumat. 

— Știu că n-ar fi trebuit. Dar am făcut-o. Vera, te 
iubesc. Te rog să mă crezi. Este adevărat. Te-am iubit 
întotdeauna, dar nu mi-am dat seama. Mi-a trebuit prea 
mult să înţeleg. Sunt un prost. O să te măriţi cu un prost. 
Și cu un fost puşcăriaş. Te rog, Vera, spune da. 

Į se păru că îi răspunsese, dar cuvintele fură astupate 
de zgomotul asurzitor. 

— Ce ai spus? 

O strânse în braţe, disperat să-i audă răspunsul, dar ea 
îi zise doar: 

— Te rog, Saint, n-am putea să ne aşezăm acum? 

Când Saint şi Vera se duseseră la dans, Arnie îi spuse 
lui Diamond: 

— Vie, aş vrea să discutăm. 

— Sigur, Arnie, exclamă Diamond expansiv. Te 
ascult. 

— Ştiu că nu este momentul potrivit, dar trebuie să-ți 
spun acum. Este vorba de noi, ca echipă. Ei bine eu nu 
mai pot face parte din această echipă. Vreau să plec. 

Urmă încă o pauză. Lui Diamond îi pieri zâmbetul şi 

clipi din ochi. 

— Ai dreptate, nu este momentul potrivit. Eşti 
epuizat, ca noi toţi, Arnie. Ştiu asta. Tocmai de aceea nu 
m-am supărat când ai plecat în noaptea aceea, cu Vera. 
O să discutăm la Los Angeles. 

— Nu pot aştepta până atunci. Ştiu că ţi se pare o 
prostie, consideri probabil că, dacă am aşteptat până 
acum, nu contează încă o zi în plus. 

— Ai dreptate. Este o prostie. Nici nu te ascult. 

— Trebuie, pentru că vorbesc serios. Acesta este 
sfârşitul. Nu voi mai juca în Starfire III. 

Diamond continua să zâmbească. 

— Nu fi nebun, Arnie. O să facem mai mulți bani 
decât ai visat vreodată. Sau ai primit o ofertă mai bună? 

— Nu este vorba de afurisițţii de bani. Nu m-au 
interesat niciodată banii. 

— Atunci ce este? 

— Nu sunt un actor prea bun... 

— Şi ce-ai vrea? Să joci în Shakespeare? Ascultă, 
Arnie, poate că nu eşti Lawrence Olivier, dar ai talent. 
Vom căuta împreună ceva care să-ţi placă. 

— Nu înţelegi. Dacă aş fi un actor adevărat, m-aş 
preface. Dar nu suport să mai fiu sex-simbolul naţiunii. 
Nu se mai poate. 

Diamond îl privi gânditor. 

— Cred că vorbeşti serios. 

Arnie încuviinţă din cap. 

Diamond îşi schimbă brusc atitudinea. Luă complet 
altă înfăţişare, ca şi când celulele corpului său s-ar fi 
aranjat diferit şi ar fi apărut altă ființă. 

— Înţeleg, zise Diamond. Şi apoi adăugă. Vrei să-mi 
spui că nu mai poţi ţine ascuns secretul? 

Arnie clipi surprins. 

— Ştiai? 

— Bineînţeles. 

— Dar cum? 

— De când mi-ai vorbit din tot sufletul de Saint. Fii 
atent, Arnie. Eşti prea transparent. 

Arnie era uluit, dar îşi reveni repede. 

— Atunci mă bucur că ai înțeles. Da, sunt 
homosexual şi nu-mi este ruşine. O să dau totul în 
vileag. 

Arnie zâmbi uşurat că fusese atât de uşor, până să-şi 
dea seama că Diamond îl privea cu dispreţ, ca şi când ar 
fi fost un gândac dezgustător plutind în formol. 

Diamond continuă de parcă nu l-ar fi auzit: 

— Tânjeşti după el, nu-i aşa? Poate că visezi noaptea 
că îl regulezi: Da, trebuie să fie foarte greu să fii un 
homosexual, obligat să facă dragoste cu femeile pe 
ecran şi să dea impresia că-i place. 

Arnie se schimbă la faţă. Simţea că-i vuieşte ceva în 
cap. 

— Nu, îi spunea Diamond. Am nevoie de tine, Arnie. 
Nu poţi pleca. Îmi pare rău, băiete, ai semnat un 
contract de durată. Dacă mă părăseşti, n-o să-ți mai 
găseşti niciodată de lucru în industria cinematografică. 
Se va termina cu cariera ta. 

Ignorând uruitul din creieri, Arnie îi răspunse: 

— Nu-mi pasă. 

Glasul lui îi suna artificial în urechi, ca şi când nu i-ar 
fi aparţinut. 

— Dar de toţi copiii aceia şi de părinții lor, care te 
consideră un erou, nu-ți pasă? Te admiră pentru că ai 
avut puterea să renunţi la droguri. 

— Eu... 

Diamond zâmbi. Arnie se gândi că era zâmbetul pe 
care-l afişa probabil un păianjen, văzând că i s-a prins o 
muscă în plasă. 

— Cum ar fi să citească în ziarele de dimineaţă că ai 
fost concediat de Omega, pentru că te regulai pe plajă 
cu băieți mexicani? Să ştii că te-am văzut noaptea 
trecută. 

Arnie deveni pământiu la faţă. 

— N-ai avut ce să vezi. Vorbeam doar, lisuse 
Cristoase, Diamond... 

— Oamenii aceştia sunt săraci, Arnie. Dacă îi dai 
unui băiat o sută de dolari, spune ce vrei. Cum îl 
cheamă? 

Parcă Raul, nu? 

— N-ai putea face asta. Nimeni n-ar... 

— Să presupunem că s-ar răspândi vestea că ai SIDA, 
Arme? Şi că ai infestat un sat întreg de oameni 
nevinovaţi? 

Arnie îl privi mut de uimire, iar Diamond îl privi la 
rândul lui cu ochii săi întunecaţi, ca nişte găuri 
incandescente. 

— Nimeni nu mă înşală fără să fie pedepsit Arnie. Şi 
nu mă părăseşte decât dacă îi dau eu drumul. 

J.B. Bău însetată. Sucul ei avea un gust ciudat, dar era 
rece şi îi potolea fierbințeala. Dacă reuşesc să trec de 
ziua de azi şi de mâine şi dacă doctorul Suarez nu-i 
spune lui Diamond că sunt gravidă, totul va fi bine. 

Becurile se legănau ameţitor în vântul care bântuia 
prin cârciumă, iar reflectoarele pulsau în ritmul muzicii. 
Îşi termină băutura şi Tomas îi aduse alta, imediat. Bău 
din nou, îşi lipi palma de abdomen şi se gândi la copilul 
de acolo, atât de mic, dezvoltându-se constant, celulă cu 
celulă. 

Ştia că trebuia să-l părăsească pe Diamond cu orice 
preţ. Nu-şi mai făcea iluzii în privinţa lui, spre deosebire 

de Arnie. Când va afla de copil, va încerca să-l ucidă, 
iar ea ar face orice să-l protejeze, nu îndrăznea încă să 
se gândească dacă era un băieţel sau o fetiță, chiar dacă 
ar însemna să le sacrifice pe Melody Rose şi pe mama 
ei. 

Bău din nou suc şi încercă să judece coerent, dar nu 
reuşea să se concentreze. lar acum, văzu un tânăr în fața 
ei, de fapt nu era un tânăr, mai mult un băiat, nu avea 
nici şaptesprezece ani, zâmbind şi întinzându-i mâna. 

Se uită la Diamond, dar discuta aprins cu Arnie şi nu 
observase. 

Ştia că nu i-ar da voia să danseze. Aşa că o să dansez, 
se gândi J.B. Era un mic gest de revoltă, care o încânta. 
Apoi se gândi să danseze departe, în mulțime, dincolo 
de uşă, fără să se oprească, să danseze pe plajă, dincolo 
de cer şi de ocean, în siguranţă pentru totdeauna, alături 
de Donald Wheeler şi de copil. Îl luă de mână pe băiat şi 
se ridică. Îi zâmbi şi-l urmă în mulţime, trăind iluzia că 
este liberă. Închise ochii şi, pentru o clipă minunată, 
crezu că era cu Donald Wheeler, că venise s-o salveze, 
s-o ia cu el... 

Luminile se reflectau strălucitoare pe rochia ei scurtă, 
argintie. Băiatul o ţinea de mână şi o învârtea. Probabil 
că îşi pierduse clama, pentru că părul i se revărsă 
deodată pe umeri. 

Deschise ochii din nou şi râse sălbatic, pentru că nu 
semăna deloc cu Donald Wheeler; era slab, brunet, cu 
părul îmbibat cu gel, îmbrăcat într-o cămaşă ieftină de 
mătase albastră, stridentă. Însă era un dansator foarte 
bun. 

Acum dansa aproape toată lumea, în înghesuială. 
Câţiva indieni stăteau lângă perete, în frumoase cămăşi 
albe, brodate, din bumbac şi pantaloni, privind 
petrecerea cu o oarecare curiozitate. Lângă ei, un om 
mic de statură, cu un sombrero, se proptise în uşă. La 
brâu îi atârna un cuțit mare în formă de seceră. Pentru o 
clipă 1 se păru că-l recunoaşte. 

Băiatul o ţinea strâns în braţe; prea strâns. Îi simţea 
duhoarea unsorii de păr şi îi venea să vomite. Luminile 
jucau în jurul ei, muzica bubuia asurzitor şi o înţepa 
ceafa. 

— Hai să ieşim, îi spunea băiatul, hai afară. 

Nu simţea podeaua sub picioare. De fapt, nu-şi mai 
simţea picioarele şi se împiedicase probabil, pentru că o 
strânse mai ferm. Dacă n-ar fi ştiut sigur că nu băuse 
altceva decât suc de fructe, ar fi spus că este beată. Fu 
dusă afară, în beznă, unde vântul şuiera, răvăşind 
nisipul, valurile se spărgeau de țărm şi o minge 
luminoasă clipi dincolo de golf. Orbită, simţi mai 
degrabă decât văzu două figuri trecând pe lângă ea, spre 

cârciumă. lar apoi îşi astupă urechile cu mâinile când 
răsună un tunet prelung, ameninţător, în cantină se 
stinseră toate luminile. 

Când se întoarseră, un omuleţ, în costum negru 
înainta urmat de altul, mai înalt, cu păr roşu, udat de 
ploaie. 

Jason Brill şi Donald Wheeler. 

Brill era îngrozit şi ud până la piele. 

— Ar fi trebuit să ajung de nu ştiu când, îi spuse el lui 
Diamond, clănțănind din dinţi, dar vremea este 
îngrozitoare. A izbucnit afurisita asta de furtună 
tropicală. Aeroportul s-a închis acum. Am fost ultimul 
avion pe care l-au lăsat să aterizeze. 

— Ce tot spui? pufni Diamond. De ce ai venit? Şi ce 
dracu caută el cu tine? exclamă, aruncându-i o privire 
fioroasă lui Donald Wheeler. 

— Mi-a fost de mare ajutor, gemu Brill. Mi s-a făcut 
rău în şalupă. Am zăcut două ore. A fost îngrozitor. Nu. 
M-am simţit niciodată atât de cumplit, adăugă el, mai 
ales că am nişte veşti atât de proaste. 

Arnie se uită mirat când la Brill, când la Dortald. 

Vera îşi croi drum prin mulțime, cu Saint după ea şi-l 
luă de mână pe Donald. 

— Slavă Domnului că ai venit! 

Diamond îl fixă pe Brill cu o privire ucigaşă. 

— Indiferent ce ar fi, trebuia să-mi transmiţi veştile 
personal? Ai uitat că există telefoane? Ai fi putut să 
trimiți un fax. N-avea niciun sens, mai ales că ne 
întoarcem mâine. 

— Nu puteam aştepta până atunci. Dave mi-a spus să 
iau avionul. Ne-a spus la amândoi. 

— David Zimmerman? V-a spus la amândoi? 
Diamond îl privi rece pe Donald. Sper să ai un motiv 
foarte bun că te afli aici. 

— Am, zise Donald, politicos. Te rog să mă crezi. 

Muzica bubuia, iar reflectoarele aruncau pete ciudate 
de culoare. Faţa lui Diamond era când galbenă, când 
stacojie, când albastră. ÎI prinse de braţ pe Brill. 

— Poate ar fi mai bine să-mi spui despre ce este 
vorba afară, Jason. 

Îl mână de la spate fără menajamente, ca un gardian 
care conduce un prizonier. 

Camionul unde se afla generatorul adăpostea de vânt 
şi astupa zgomotul. Cu o mână tremurândă, Brill scoase 
un ziar ud din buzunarul hainei. 

— Ce-i asta? îl întrebă Diamond. 

Brill îl netezi de piciorul lui ud. 

— Ediţia de azi a ziarului Naţional Enquierer. Se pare 
că sunt multe lucruri pe care nu le ştii despre Starfire, 
adăugă el, în şoaptă. 

— Este o minciună, zise Diamond încet. Ştiu totul 
despre ea. 

— Nu, îl contrazise Brill, mult mai curajos acum, nu 
chiar totul. 

Şi se pare că avea dreptate. 

„Starfire era prostituată”, anunţa articolul, cu litere 
de-o şchioapă. 

Mai jos, o fotografie alb-negru reprezentând o fată 
goală, foarte tânără, care era evident J.B. Se uita 
provocator peste umăr. 

Diamond studie poza în linişte, timp de câteva clipe şi 
apoi spuse: 

— De unde Dumnezeu au scos rahatul ăsta? 

O notă de subsol, scria. 

„Îşi avea clienţii ei permanenţi ” afirmă sora ei. 

— „Afirmă sora e1”, şuieră Diamond. 

Arătă cu degetul cuvintele sora ei. 

— Nenorocita aia este de vină... 

Zâmbi sumbru. 

— O să regrete până şi ziua în care s-a născut. 

Jason Brii continuă pe un ton indiferent: 

— Am înţeles că există peste un milion de fotografii 
de acest gen, livrate pe piaţă de o companie 
producătoare de postere. 

Diamond îşi frecă ceafa. În ciuda căldurii, era scăldat 

în sudoare rece. 

— Trebuie daţi în judecată. Nu au voie s-o 
fotografieze. Îmi aparţine în exclusivitate. 

— Nu-i adevărat. A pozat pentru această imagine 
acum zece ani. lar corporația MackKlin cei care fabrică 
păpuşa Starfire, au dat în judecată studiourile Omega şi 
pe tine personal pentru fraudă şi daune morale. Nu 
permit ca o asemenea persoană să le reprezinte 
produsul. 

— Sunt cuvintele lor, nu ale mele. 

Diamond smulse ziarul din mâna lui Brill şi-l făcu 
bucăţi. 

— Nu se poate. O să-i dau în judecată. 

— Nu vă sfătuiesc. Nu suntem în poziţia să riscăm un 
proces. Dacă am da în judecată ziarul ar fi nu numai 
inutil, dar şi extrem de costisitor, atât pentru 
dumneavoastră cât şi pentru Omega. Indiferent de 
părerea corporației Macklin. Dave intenţionează să 
îngroape întreaga afacere dezastruoasă. 

Diamond repetă încet: 

— Întreaga afacere dezastruoasă. Cineva o să regrete 
foarte mult, într-adevăr. 

Intră în local, cu Brill după el. 

— Unde este? întrebă el, încet. Unde este Starfire? 

— Bine, zise Saint, ce veşti ai? 

— O să-ți spun mai târziu. Avem alte lucruri mai 
importante de rezolvat. 

— Atunci, explică-mi de ce te-ai dus la Zimmerman, 
pentru numele lui Dumnezeu. 

— Pentru că este cel mai important din industria 
filmului. Cel puţin cu numele, este şeful lui Diamond. 
El conduce corporația şi Diamond a dat greş de data 
aceasta. 

Donald se uită de jur împrejur. 

— Unde este J.B.? 

— Pe aici, pe undeva. 

Arnie bea direct dintr-o sticlă maronie fără etichetă. 

— De fapt, spuse Donald, am nimerit în plină criză. 
Zimmerman s-a bucurat să mă vadă şi să-mi vorbească. 
Ştii, nu-i place cum lucrează Diamond. Tremură pentru 
scaunul lui şi vrea să-l arunce pe Diamond, chiar dacă ar 
însemna să renunţe la Starfire III. Te rog să mă crezi că 
cei de la Omega au declanşat războiul. Mafia este nimic, 
în comparaţie cu lupta pentru putere care se dă acolo. 

Donald se opri. 

— Vreau, să beau ceva. Nu credeam că o să 
supraviețuiesc călătoriei cu şalupa, pe furtună, iar 
mizerabilul ăla de Brill a vomitat pe pantalonu mei. 

Luă un pahar plin de pe masă şi îl dădu peste cap 
imediat. Îşi reveni puţin şi îşi frecă obrajii uzi, săraţi. 

— Aşa este mai bine. Nu ştiu ce dracu” o fi băutura 
asta, dar seamănă cu un diluant de vopsea. 

Se uită la lucrurile care se balansau. 

— Când le văd, îmi vine din nou să vomit. Unde 
dracu” este J.B.? Ar fi trebuit să se întoarcă până acum. 

Afară era întuneric; fără stele. Mergea pe pământul 
denivelat şi băiatul o strângea prea tare la pieptul lui. Se 
dezorientase pe moment, amețită. Nu ştia dacă stătea în 
picioare sau era întinsă pe jos. Îi simţea trupul fierbinte 
şi ud de sudoare şi se excitase. Se lipise de ea şi nu 
putea să scape. Îi zâmbea. O apucase de fese şi îi băgase 
mâna sub fustă. 

— Chirihuatete... 

Rânjea fioros. 

Făcu un efort uriaş să-şi adune curajul. 

— Hei! pufni J.B. Feeney, lasă-mă în pace, dacă nu 
vrei să te lovesc în ouşoare. 

— Chirihuatete! murmură el, insinuant. 

Se trase din brațele lui şi-l lovi cu genunchiul. Se 
îndoi de spate, gemând şi îl plesni peste faţă în timp ce 
el se văicărea cu mâinile între picioare. 

Simţea că se învârte totul în jurul ei. Se clătină să-şi 
recapete echilibrul. Bufni tunetul şi o rafală de ploaie o 
udă din cap până în picioare. Când încercă să-i dea părul 
la o parte din ochi, ploaia se abătu brusc asupra ei, ca o 

perdea. Era atât de deasă, încât de-abia mai zărea 
luminile localului şi atât de zgomotoasă, încât astupase 
muzica. Se întoarse orbeşte, călcă peste trupul prăbuşit 
la picioarele ei şi apoi simţi că o înşfacă cineva de 
mână. 

— O.K. Murmură o voce la urechea ei. O.K. Vino. 

Donald, îşi spuse ea, uşurată, venise până la urmă. 

Reuşise să-l cheme, folosindu-se probabil de ce-i mai 
rămăsese din forţa ei de Starfire. O să-l ţină de mână şi 
o s-o ducă mai departe de Diamond, de locul acesta, în 
siguranţă. 

Ploaia răpăia pe acoperişul de tablă, mai tare decât 
tunetul şi muzica. 

— Porniţi video-ul! zbieră Tomas. 

Vântul şuiera dinspre ocean şi ecranul se umflase, 
zgâlțâind sforile. 

Donald Wheeler goli paharul şi-l puse la loc pe masă. 

— Tare băutură. Cum îi spune? 

— Nu este alcoolică, îi explică Vera. Este doar suc de 
grapefruit pentru J.B. 

— Pe dracu”! 

Donald împinse paharul spre Saint. 

— Ricea, îi spuse el, după ce miros. 

— Suc de cactus distilat, îl lămuri el, văzând privirea 
nedumerită a lui Donald. Băutura locală tradițională. 

Nu-i prea rea dacă o amesteci cu... 

Se albi la faţă. 

— Ah, Doamne! J.B. Credea că bea suc. A dat peste 
cap cel puţin şase pahare. 

— Ar fi mai bine să ne ducem după ea, zise Donald, 
când luminile se închiseră pentru a doua oară, dar acum 
cu un anumit scop. 

În difuzoare răsunară primele acorduri din Thriller şi 
pe ecran apăru Michael Jackson cu o fată drăguță, în 
faţa unui cinematograf. Mulțimea ţipa entuziasmată. 

Saint îl auzi pe Diamond. 

— Unde este Starfire? 

Avea o figură fantomatică în lumina ciudată. 

Dar nu-l băgă în seamă. Îşi croi drum spre ieşire, 
urmat de Diamond. 

Imagini îi treceau pe dinaintea ochilor. Un cimitir în 
ceață. Siluete macabre, târându-se din morminte 
deschise. 

Părintele Ignacio se uită fix înainte şi îşi pipăi crucea. 

Un şir de suflete zdrenţuite dansau frenetic, cu feţele 
putrezite îngheţate în zâmbete oribile. 

Ploaia răpăia pe acoperiş şi se scurgea pe la colţuri, 
deşi nu observase nimeni şi nici nu le păsa. Tomas 
privea şi aştepta, ţinându-şi respirația. Poate va fi totul 
bine, până la urmă. 

Apoi se auzi un zgomot asurzitor, ca şi când s-ar fi 
despicat cerul şi s-ar fi revărsat peste capetele lor. Un 
bubuit şi funule cedară iar cearceaful căzu, antrenând cu 
el cuiele de susținere. Un fulger albastru lumină noaptea 
ŞI se simţi un miros înţepător de ozon. Apoi imaginile 
dispărură şi muzica se întrerupse. 

— La dracu”! se auzi vocea tărăgănată a tehnicianului 
Kentucky. Cred că spectacolul s-a terminat, băieți. 

Donald şi Saint, urmaţi imediat de Diamond şi apoi de 
Arnie şi de Vera, escaladară ecranul prăbuşit şi ieşiră în 
ploaie, unde un tip cu părul lipit de cap şi mâinile între 
picioare veni împleticindu-se spre ei. 

— A plecat, îi spuse băiatul lui Saint. N-are decât. 
Este o târfă afurisită, omule. 

— Unde a plecat? 

Arătă cu o mână tremurândă în direcția plajei, către 
hotelul în ruine, unde un fulger alb-purpuriu lumină 
pentru o clipă două figuri înaintând pe nisip. 

— A plecat cu Royal Gutierrez. Mai bine du-te după 
ea, dacă vrei s-o găseşti întreagă şi nu făcută bucăţi. 

Strigă după ea, aproape cu satisfacţie: 

— Nu uita că este lună plină. Şi tipul turbează în 
momentul acesta. 

Bărbatul o târa pe plajă. Se poticnea, stângace, 
împleticindu-se prin nisipul ud. Pe măsură ce ploaia 

torențială o trezea, îşi dădu seama, bineînţeles, că nu era 
Donald Wheeler şi se opri paralizată de spaimă. 

— Nu, zbieră ea. Nu vin cu tine. Dă-mi drumul. 

— O.K. Zase el. O.K. 

J.B. Blestemă în gând licoarea care îi luase mințile. 
Acum se afla într-adevăr într-o situație disperată. Acesta 
era bărbatul cu pălărie, cultivatorul de marijuana, cu 
dinți metalici, nebunul căruia îi spuneau El Loco. Era 
mic de statură şi bătrân, dar alerga mai repede ca ea şi 
putea vedea în beznă. 

Sclipi fulgerul şi observă că ajunseră aproape la 
capătul plajei. Se împiedică intenționat şi căzu în 
genunchi. Dar o trase în picioare cât se poate de uşor şi 
o târî după el, dincolo de piscină, de restaurant, pe 
treptele abrupte care duceau la hotelul în ruine. 

Nu intra în panică, îşi porunci ea. Nu te lupta. Du-te 
cu el, lasă să creadă că nu vrei să scapi şi, când slăbeşte 
vigilenţa, rupe-o la fugă. Trebuie să o lase mai încet la 
un moment dat. 

Jungla îi înconjura amenințătoare. În intervalele dintre 
fulgere era mai întunecat ca oricând, pe treptele mâncate 
de vreme. Dacă ar fi măcar puţină lumină, o lună... în 
noaptea aceasta era lună plină... îşi mâna picioarele, 
orbită de ploaie, zgâriată de crengi invizibile, sugrumată 
de vrejurile de viță. Alunecă pe treptele umede şi ar fi 

căzut, dacă n-ar fi fost braţul acela dur, care o trase în 
sus, ca şi când ar fi fost uşoară ca un fulg. 

Riscând să privească înapoi, constată că nu mai zărea 
luminile satului. Se întrebă dacă va reuşi să găsească 
drumul înapoi, în caz că ar scăpa. Se îndoia că ar fi fost 
posibil. S-ar rătăci, iar el ar prinde-o cu uşurinţă; n-o să 
scape niciodată de acest om. Se gândi cu disperare că n- 
o văzuse nimeni ieşind din cârciumă. N-o s-o găsească 
niciodată. Va dispărea fără urmă în furtună, târâtă în 
vizuina lui, pe unde-o fi şi o să-i facă Dumnezeu ştie ce, 
iar apoi o s-o taie în bucăţi... 

Dar își alungă gândurile negre şi încercă să fie 
raţională. Îşi aminti că citise într-una din revistele 
mamei ei pentru însănătoşirea psihicului că oamenii 
obişnuiţi, în momente critice, dăduseră dovadă de o 
forță supranaturală. O femeie gravidă ridicase un 
camion de pe copilul ei în vârstă de doi ani. 

O femeie gravidă. 

Ca ea. Nu uita de copil. 

Apa curgea în şuvoale pe trepte. Căzu înainte, 
Julindu-şi genunchii de treapta de sus. Apoi se mobiliză, 
ridică un picior, apoi pe celălalt, urcând din ce în ce mai 
repede, până când ajunse aproape la acelaşi nivel cu 
Royal Gutierrez. 

Totuşi, ştia exact unde se află. Filmase aici săptămâni 

în şir. Era locul unde fusese chiar în această 
dimineaţă... Şi acum îşi mai aminti încă un lucru. 

Alt fulger sclipi momentan şi lumină o deschizătură 
întunecată, la dreapta unde un vrej lung de viţă fusese 
dat la o parte să facă loc echipei de tehnicieni. Când 
Gutierrez se întoarse pe cărarea care cobora treptat şi 
ducea spre râu, se aruncă înainte, trăgând viţa şi 
încolăcind-o în jurul lui. Pentru o secundă, mirat, îi dădu 
drumul. Era exact ce așteptase. 

Se smulse din strânsoarea lui şi o luă la fugă pe trepte, 
în beznă, rugându-se la Dumnezeu să nu alunece. Ştia 
că bărbatul era undeva, în spatele ei, ameninţător, 
rotindu-şi maceta. De-abia mai respira. Încerca să se 
concentreze. Aşa trebuia să calce, cu dreptul; câte o 
treaptă, fără să se încordeze, apoi stângul, gândindu-se 
la filmarea din acea dimineaţă. Orice pas greşit i-ar fi 
fost fatal. 

Gutierrez gâfâia la câţiva metri în urma ei. Avu 
senzaţia că încerca s-o prindă de păr. [ipă. Dădu colţul 
prea repede, alunecă şi sări orbeşte către punctele 
luminoase pe care le vedea sclpind slab prin perdeaua 
de ploaia. Lumini... Abia peste o clipă îşi dădu seama. 
Luminile erau aduse de oameni. 

Atinse treapta următoare prea repede, lovindu-se cu 
genunchii în piept. Tresări şi fu cât pe ce să cadă. 

Guuerrez gemu din nou. Acum era chiar în spatele ei. 
Îl vedea cu ochii minţii, cu pălăria udă trasă pe faţă şi cu 
maceta în mână. 

Uită de el. Alungă-l din minte. Dreptul. Sări. 
Stângul... 

Luminile se apropiaseră. Scoase un strigăt sfâșietor. 
Raza unei lanterne lumină pentru o clipă, iar următoarea 
dezvălui o scenă care i se întipări în minte pentru 
totdeauna. 

Saint sărind spre ea, cu ochii fixaţi la ce era în spatele 
ei, Diamond în urma lui, cu părul alb sclipind şi gura 
deschisă, strigând ceva, iar apoi, în spatele lui Diamond, 
Donald Wheeler, deşi era imposibil. Acum ştia că avea 
halucinaţii. Se întrebă îngrozită dacă venise totuşi 
cineva s-o salveze. Sau murise deja şi se zbătea în 
convulsii ca un pui cu capul tăiat. 

Beznă din nou. J.B. Aluneca pe pietrele sparte. I se 
păru că îl aude pe Saint zbierând: 

— Dă-te la o parte, lasă-te în jos. 

În timp ce cădea, simţi un vârtej de aer deasupra 
capului. Ceva o trase de păr. Saint venea repede spre 
Gutierrez, care ridică din nou braţul. Zări lama tăioasă şi 
mortală în lumina lanternei şi braţul lui Diamond 
apucându-l de gât pe Saint şi dându-l la o parte. Auzi 
urletul lui Diamond: 

— Vangiceeec... 

Urmat de un şuierat metalic, o izbitură şi un lpăit de 
picioare goale. 

Închise ochii. Îşi înfipse degetele în noroiul şi 
frunzele ude să se susțină, simțind că se învârte totul în 
jurul ei. Când îi trecu ameţeala, se sprijini în mâini şi în 
genunchi şi vomită tot ce avea în stomac. După aceea, 
rece şi tremurând, se târî către trepte, unde Diamond 
zăcea pe burtă, cu o mână atârnând peste margine, ca şi 
când ar fi dormit. 

Pe treapta de jos, Donald Wheeler şi Saint se 
aplecaseră tăcuţi asupra unui obiect palid. 

— Nu te uita, J.B. Nu te uita, îi spuse Saint. 

Dar era prea târziu. Se uitase şi, cu o secundă înainte 
ca Saint să deplaseze raza lanternei, văzuse capul tăiat al 
lui Victor Diamond şi ochii spălați de ploaie, în care se 
citea uimirea. 


Capitolul 28 
Vera se poticnea pe trepte, încercând să ţină pasul cu 
Arnie, cu răsuflarea tăiată de vânt şi de ploaie şi cu 
picioarele grele, ca de plumb. I se părea că urca la 
nesfârşit aceste trepte înalte şi că era inutil, pentru că nu 
puteau ajunge la timp. Nimeni nu-l putea opri pe 
Diamond s-o ucidă pe J.B. 

Apoi, la o cotitură, Arnie o prinse de braţ, s-o susţină. 

Donald şi Saint stăteau acolo, cu lanternele îndreptate 
în sus, în aşa fel încât feţele lor luminate de jos păreau 
nişte cranii descărnate. 

Și iată-l şi pe Victor Diamond. 

Vera îi aruncă o privire uluită şi se întoarse să vomite. 

Dar nu-i dădu nimeni atenţie, pentru că J.B. Avea mai 
multă nevoie de ajutor. Arnie fu cel care o luă pe Vera; 
susținând-o pentru că îi tremurau picioarele prea rău să 
mai umble. 

— Gata. S-a terminat. Hai să mergem. 

Coborâră treptele, înapoi, pe plajă, croindu-şi drum 
printre sătenii care se năpusteau spre ei. O luară pe 
cărarea spre sat şi ajunseră în sfârşit la clinica 
improvizată, unde o puse să se întindă, iar el îi pregăti 
un ceai fierbinte. 

— Arnie. Capul... cum... Arnie, nu mai avea cap. 

— Ştiu. Linişteşte-te acum. 

Vocea calmă a lui Arnie o alina. Ceaiul era de 
asemenea reconfortant şi îşi reveni până când apărură 
Donald şi Saint, cărând-o pe J.B., pe o targă 
improvizată. 

Vera îl ajută pe Donald s-o spele de noroi şi s-o bage 
în pat. 

— Nu putem face prea multe, îi spuse el lui J.B., 

decât să te ținem la căldură şi să te liniştim. 

Îl apucase strâns de mână pe Donald şi îl privea 
încrezătoare. Acum era greu de imaginat măcar că J.B. 
Era Starfire pentru că, fără machiaj, cu faţa spălată de 
ploaie, semăna cu o fetiță de şaisprezece ani. 

Arnie aduse încă o cană de ceai dulce, fierbinte. 

— Bea. O să-ţi facă bine. 

Apoi sosi asistenta medicală, ameţită, mirosind a bere, 
dar îşi reveni imediat când văzu că avea de-a face cu o 
pacientă. Voia să-i administreze lui J.B. Zece grame de 
Valium, ca să doarmă câteva ore bune. 

Dar J.B. Nici nu voia să audă. 

— Nu iau medicamente. 

— Ai suferit un şoc, draga mea. Trebuie să... 

— Lasă-mă în pace. Nu vreau să-mi intoxic copilul. 
Mă simt foarte bine. 

— Copilul? se miră asistenta. 

— Bineînţeles că eşti bine, o asigură Donald. Ai o 
forță deosebită. Nu mulți oameni ar fi reuşit să se 
comporte ca tine, azi-noapte, mai ales dacă ar fi băut 
rahatul acela de ricea. 

— N-am ştiut. Îmi venea să-l ucid pe puştiul acela 
prostănac, zise J.B. Copilul va fi bine? 

— Desigur. Ai vomitat toată băutura aceea greţoasă. 

— Dar am căzut. 

— Copiii sunt bine protejaţi şi izolaţi. Mai bine decât 
îți imaginezi. 

— Te rog să nu mă minţi. 

— Te-am minţit eu vreodată? 

— Donald, ai grijă să nu păţească nimic copilul, îl 
imploră ea, cu glasul înecat de lacrimi. 

— Voi avea, bineînţeles. Dar trebuie să mă ajuţi. Stai 
liniştită şi dormi. Odihneşte-te. 

— Nu mă lăsa singură. 

— N-o să te las niciodată. 

Vera îl privi cum îi dădu la o parte părul de pe frunte, 
se aplecă peste ea şi o sărută, în timp ce degetele ei se 
încleştară de ale lui. Ştia că va sta lângă ea toată 
noaptea, ţinând-o de mână. 

— Hai să mergem, îi spuse Saint, încet. 

Arnie îi aştepta afară. Ploua încă, dar se pare că nu 
observase. Cămaşa lui în carouri îi atârna pe piept, iar 
eşarfa flutura ca o cârpă udă. 

— Se simte bine? 

— Da, deocamdată. 

Încuviinţă din cap. 

— Atunci, ne vedem de dimineaţă. 

Se întoarse spre sat. 

— Unde te duci? îl întrebă Saint. 

— La biserică. Ştiţi, l-au dus acolo. O să mă rog 

pentru sufletul lui. 

Arnie era palid la faţă şi hotărât. 

— Dintre toţi oamenii pe care i-am cunoscut, sufletul 
lui este cel mai damnat. Are nevoie să se roage toți 
pentru el. 

— Dar, Arnie, se bâlbâi Vera, tu nu eşti catolic. 

— Ce contează? 

Arnie îşi îndreptă umerii sub cămașa udă şi o luă pe 
poteca  denivelată, spre biserică, unde lumânările 
tremurau la ferestre şi părintele Ignacio intona o slujbă 
pentru morţi cu glasul lui bătrân tremurat. 

— Gata, îi spuse Saint, închizând în urma lui uşa de la 
cabina Verei. Am ajuns. 

Vera îl aprobă. 

— Da, am ajuns. 

Nu ştia ce să spună. Era epuizată, dar ştia că nu va 
reuşi să se odihnească, pentru că se acumulase o 
presiune uriaşă în suflet şi-i ardeau ochii de lacrimile 
nevărsate. 

— Mă simt la fel ca tine, îi mărturisi Saint. 

Se îndreptă spre ea şi întinse braţele. Se cuibări la 
pieptul lui, sprijinindu-şi faţa fierbinte de umărul lui 
cald. Pe urmă o întoarse şi o sărută blând la început şi 
apoi, din ce în ce mai violent, până când îi alungă 
ameţeala şi disperarea şi se lăsă în voia lui. 

— Ah, Doamne, Vera, murmură Saint, am nevoie de 
tine. 

Aproape că nu simţea degetele lui dure sau durerea 
ascuţită, în timp ce dinţii lui îi frământau buzele. Şi nici 
nu-şi amintea cum ajunseseră în acelaşi timp la orgasm, 
în patul ei îngust, după ce se luptaseră şi se sfâşiaseră ca 
nişte animale sălbatice, violenţa fizică fiind singura 
expresie posibilă a emoţiei dincolo de durere. Se 
abandonară pasiunii fără să se gândească, până când 
căzură inconştienţi unul în braţele celuilalt, în timp ce 
afară, ploua şi bătea vântul, cu trupurile inerte, 
legănându-se în ritmul valurilor oceanului. 

Se trezi de dimineaţă şi zări cerul senin şi limpede, iar 
când se întoarse, văzu ochii albaştri ai lui Saint ațintiți 
asupra ei. Se simţea uimitor de împrospătată şi plină de 
speranţe, ca şi când şi-ar fi alungat sâmburele spaimei. 
Saint părea să fie la fel de uşurat. Îi zâmbi. 

— Vera, ceea ce ţi-am spus noaptea trecută, la 
restaurant, este adevărat. Te iubesc. 

Se întoarse s-o privească drept în faţă şi îi mângâie 
buzele. 

— Te-am iubit întotdeauna. Am fost un prost să nu- 
mi dau seama. Te căsătoreşti cu mine? 

— Da, în răspunse Vera. 

Ca prin vis, simţi căldura respirației lui pe piele, în 

timp ce o săruta pe gât şi oftă. 

— Vreau să facem dragoste pe lumină, murmură 
Saint. N-am mai încercat niciodată. Avem atâtea de 
recuperat... 

Trupul ei se potrivea atât de bine cu al lui. Îşi încolăci 
picioarele în jurul şoldurilor sale şi, cu toate că patul era 
îngust, se mişcau ca într-un dans, la fel ca atunci, 
demult, în camera ei din San francisco. ÎI strânse în 
braţe şi îl studie de parcă l-ar fi văzut pentru prima oară. 
Îi privi fiecare por, venele de pe pleoapele închise, 
înclinarea  sprâncenelor, părul negru, cu reflexe 
albăstrui, urechile sculpturale, frumos aşezate. 

— Te iubesc,  murmură Vera. Te-am iubit 
întotdeauna. Cred că știi. 

O întoarse şi o frământă, cuprinzându-i sânii în palme. 

— Parcă ar fi fost făcuţi pentru mâinile mele. 

— Sunt atât de mici acum, după ce am slăbit. 

— Sunt perfecţi. 

Simţi cum intră în ea şi-i spuse: 

— Să nu te mai opreşti niciodată. 

— Nici n-aş putea, murmură Saint. 

Îi pipăi pielea şi o lipi de el. Îi simţi abdomenul cald 
lipit de fundul ei şi îşi împleti degetele cu ale lui. Se 
legănau împreună din ce în ce mai violent. Îl auzi 
respirând sacadat şi gemând. 

— Ah, lisuse, Vera... 

O străpunse şi o apucă de umeri, căzând pe pat. 
Lumea se întunecase în jurul lor şi se învârtiră, contopiți 
într-un singur trup, undeva departe, pentru mult timp. 

Mai târziu, plutind într. O toropeală plăcută, ţinându-l 
de mână pe Saint, Vera se trezi deodată gândindu-se cu 
milă la Royal Gutierrez, pierdut, fără zeița lui, 
străbătând singur şi sălbatic potecile junglei. 

— Crezi că or să-l prindă vreodată? îl întrebă ea. 

lar Saint ştiu imediat la cine se referea şi-l văzu 
clătinând din cap. 

— Nu, spuse el. N-or să-l prindă niciodată. 

Â doua zi, Jason Brill redeveni maşina eficientă care 
fusese dintotdeauna, dând uitării stânjenitoarea clipă de 
slăbiciune umană. Sună imediat autorităţile din Ciudad 
de Mexico, dovedind că numele lui Victor Diamond era 
puternic chiar şi după moartea sa, pentru că 
formalităţile, investigațiile şi rapoartele care durau în 
mod normal câteva săptămâni se comprimară în două- 
trei zile. Totul se făcu în cea mai mare viteză, până când 
Brill, îmbrăcat în costumul său negru atât de potrivit 
acum, supraveghea încărcarea sicriului lui Diamond în 
jet-ul companiei Omega, pe aeroportul din Puerto 
Vailarta la fel de puţin emoţionat ca şi când ar fi asistat 
la livrarea unui transport de portocale. 

Vera, la fel ca Saint, Donald Wheeler şi J.B. Refuzară 
să-l însoţească. În schimb se întoarseră cu un Charter 
particular la Los Angeles, unde fură aşteptaţi de un şofer 
cu o camionetă modestă, care-i lăsă la casele lor, fără să 
fie observați de cei mai fervenţi fotoreporteri din 
parcarea de la Naţional Car Rental. 

Donald o aşezase pe J.B. Pe bancheta din spate a unei 
Toyota maronii. Era îmbrăcată într-o cămaşă de 
bumbac, cu dungi verzi şi albe, cumpărată de la 
magazinul Benetton din Puerto Vailarta, o fustă albastră 
de doc, o eşarfă negru cu alb peste păr şi nişte ochelari 
de soare uriaşi. Îşi imagina că arăta obişnuit, ca o simplă 
turistă, dar se înşelase. 

— Urcă-te mai repede, înainte să te vadă cineva, o 
îndemnă Donald. 

J.B. Se refăcuse în mod miraculos. De îndată ce 
redevenise J.B., Starfire ieşise din viaţa ei fără să se mai 
întoarcă vreodată, la fel ca aura lui Victor Diamond. 
Renunţase la încă un episod din trecutul ei, cu uşurinţa 
unui şarpe care îşi schimbă pielea. 

— Doar am destulă experienţă, îi reaminti ea lui 
Saint, aplecându-se pe fereastră să-l sărute de rămas- 
bun, dar îți jur că este pentru ultima oară. Mă duc la 
Napa să cultiv struguri şi să fac un copil. 

Părea radioasă şi zâmbea fericită. Vera n-o mai 

văzuse niciodată aşa. 

— O luăm pe autostrada unu, zise ea, fără să ne 
grăbim. Vom înnopta la Big Sur. lar apoi, ne vom 
îndrepta spre Oak Crest şi n-o să mai plec niciodată de 
acolo. 

Nu participă la înmormântarea lui Diamond care se 
dovedi îngrozitor de plicticoasă, deşi Saint şi Vera 
fuseseră nevoiţi să asiste, pentru că Saint se trezise în 
stânjenitoarea poziţie de succesor la tron. 

Regele a murit; trăiască regele! 

El şi Vera merseră împreună cu David Zimmerman, 
într-o limuzină neagră, după maşina mortuară, urmaţi de 
un şir nesfârşit de alte limuzine asemănătoare, ale căror 
faruri aruncau fascicole paralele de lumină gălbuie în 
sclipirea cenuşie a amiezii. 

După aceea, lui Saint i se înmână urna care conţinea 
cenuşa lui Diamond, care trebuia împrăștiată, conform 
instrucțiunilor sale, pe nisipul din Malibu, lângă casa 
lui, care, aşa cum rezulta din testament, îi aparţinea lui 
J.B. Împreună cu o mare sumă de bani. 

J.B. Plânsese şi se împotrivise violent. 

— Nu vreau nimic. Faceţi ce vreţi. Eu nu mă mai 
întorc niciodată acolo. 

Refuză să-şi ia până şi lucrurile ei personale. 

— Urăsc casa aceea. Nu vreau nimic. Sunt hainele lui 

Starfire, iar personajul acela nu mai are nicio legătură 
cu mine. Şi nu vreau nici banii lui Diamond. Sunt 
mânjiți. 

— Banii sunt bani, îi atrase atenția Saint. Numai 
oamenii le pot da o întrebuințare vicioasă. Dacă nu-i 
vrei, atunci foloseşte-i într-un scop nobil. Ţine-o în lux 
pe mama ta pentru tot restul vieţii ei. Pune bazele unei 
fundaţii pentru orfani. O să găseşti tu ceva. 

J.B. Tăcu un timp şi apoi îi spuse: 

— Da, ar fi şi Vangie. Mă gândesc mult la ea. Cel 
puţin, voi avea grijă să nu-i lipsească nimic. Într-o zi aş 
vrea să merg, s-o văd, chiar dacă nu ştie cine sunt sau că 
mă aflu acolo. 

Hamura păstrase casa din Malibu curată şi aerisită, 
dar ca şi când ar fi fost o fiinţă, părea abandonată, de 
parcă ar fi ştiut că Victor Diamond n-o să se mai 
întoarcă niciodată. Acum sufletul său se afla în 
purgatoriu, aşteptând să se reîncarneze în alt trup. 

Vera, împreună cu Saint, David Zimmerman şi un 
avocat al cărui nume nu şi-l amintea, cercetară casa, de 
sus până jos; dormitorul imens, camera pustie de 
meditaţie şi sala de proiecţie de sub ea. 

— Trebuie să aibă dubluri după filmele lui Vangie 
Sellors, spuse Saint, aş vrea să văd unul. 

— Ce anume te interesează? îl întrebă David 

Zimmerman. 

— Dacă seamănă cu J.B. 

— Cine, Vangie? se miră Zimmerman. 

Saint se grăbi să-i explice: 

— Unul din motivele pentru care J.B. A acceptat să 
stea cu Diamond a fost că s-a simţit vinovată. Vera şi 
Arnie nu şi-au dat seama că semăna atât de bine cu 
Vangie. 

— Nici n-aveam cum, spuse Vera. N-am văzut nici 
măcar o fotografie de-a ei, cu atât mai puțin un film. 

Avocatul părea grăbit şi se uita la ceas. 

— Diamond a acuzat-o pe J.B. Că s-a folosit de un 
truc ieftin ca să-i atragă atenţia, continuă Saint. 

— Dar este lipsit de sens, zise Zimmerman, în timp ce 
monta în proiector pelicula Terry 's Image. 

Se aşezară în fotolule confortabile, pe întuneric, 
privind ecranul. 

Filmul era cumplit. Avocatul oftă nerăbdător şi spuse: 

— Nu este nevoie să mă plătiți ca să văd un film, mai 
ales unul ca... 

Dar Zimmerman îl întrerupse. 

— Iat-o! Ea este, zise el, blând, ea este Vangie 
Sellors. 

Văzură o fată apropiindu-se, unduindu-şi corpul cu 
graţie, într-un vagon de metrou şi uitară ce prost era 

filmul; uitară de tot. 

Zimmerman făcu stop-cadru şi Vangie Sellors îi privi 
de pe ecran în prim plan. Era extraordinar de frumoasă 
ŞI, mai ales, părea să radieze o lumină interioară. După 
ce vorbi în şoaptă, cu Saint, Vera remarcă. 

— Dar nu seamănă deloc cu J.B. 

— Atunci de ce a tăcut-o? De ce a pretins că 
seamănă? 

Era o zi ceţoasă, cenuşie şi umedă, dar nimeni nu voia 
să stea în casă. Cei patru se aşezaseră la masa din curte, 
unde Hamura le servi ceai în ceşcuțe delicate din 
porțelan. 

— A minţit de la bun început, le explică Zimmerman, 
când i-a spus lui Arnie că nu poate prelua proiectul 
Starfire pentru că Saint este în închisoare, acuzat de 
trafic de droguri. Din clipa în care a auzit de Spring 
Kentfield a fost intrigat; iar când a aflat şi de droguri, a 
avut o scuză grozavă ca să câştige timp, pentru a afla 
mai multe amănunte despre Saint. 

— Cum adică o scuză? Diamond ura drogurile; toți 
ştiau asta. 

— Puțin îi păsa, le spuse Zimmerman calm. Războiul 
lui contra drogurilor era doar o faţadă. 

— De ce? 

— O să vă explic imediat. 

— Dar n-ar fi putut să-i spună lui Arnie că este 
interesat şi că o să ţină legătura? îl întrebă Saint. 

— Bineînţeles că ar fi putut, dar nu era stilul lui. Ceea 
ce a făcut a fost o manipulare fantezistă. Diamond 
gândea ca un bizantin. În aparenţă, refuza proiectul din 
considerente morale, ceea ce te punea automat pe poziţii 
defensive. Şi, când s-a hotărât, în cele din urmă să vă 
întindă o mână de ajutor, i-ați fost toţi recunoscători. Vă 
adusese exact unde dorise. 

— Dar să presupunem că Arnie ar fi dus proiectul 
altcuiva? 

— N-ar fi ajuns prea departe. În final, ar fi fost 
obligat să se întoarcă la Diamond. Ceea ce s-a şi 
întâmplat când a hotărât că vrea drepturile asupra 
romanului tău Uşa inchisă. 

Saint inspiră adânc. 

— M-am întrebat adesea. 

Zimmerman continuă: 

— A jucat aceeaşi farsă şi cu J.B. A minţit-o la 
petrecerea lui Steve Romano; bineînţeles că nu semăna 
cu Vangie, dar voia s-o facă să se simtă vinovată, 
intimidată şi defensivă ca s-o înghesuie într-un colţ de 
unde să nu mai iasă. Mai ales după ce le avea în buzunar 
pe mama şi pe sora el. 

— Ar fi aflat imediat ce ar fi văzut o poză de-a lui 

Vangie, protestă Vera. 

— Nu avea cum. Diamond s-a asigurat să nu se 
întâmple acest lucru. Dacă întreba, îi spunea doar că nu 
avea nicio fotografie, pentru că amintirile erau prea 
dureroase. Nu există copii disponibile după filmele ei, 
pentru că le-a achiziţionat pe toate. Şi nu uita că, din 
câte spunea J.B., ţinea încuiată camera de proiecție şi nu 
avea voie să intre singură acolo. 

Vera îl fixă acuzator. 

— Dacă ştiai toate acestea, ar fi trebuit să iei măsuri. 

— Dar n-am ştiut. Cel puţin nu tot. Abia când Donald 
Wheeler a venit să mă vadă, cu tot materialul acela pe 
care-l pusese cap la cap. Ştiţi, a strâns un dosar 
cuprinzător despre Diamond, începând cu mulţi ani în 
urmă. Luate separat, evenimentele nu-ţi spuneau nimic 
dar împreună erau explozive. Erau atâţia oameni care-l 
înşelaseră pe Diamond şi muriseră, dispăruseră sau li se 
întâmplaseră lucruri cumplite. Ca Fletcher Megraw, de 
exemplu... 

— Dar Vangie şi-a făcut-o cu mâna ei, zise Vera, 
încet. 

Zimmerman puse ceaşca pe farfurie şi privi fără să 
vadă femeia din oţel, cu lampa în mână. 

— Diamond i-a făcut-o. L-a turnat acid în băutură. 

Fiindcă îl părăsise; fugise cu un tânăr director de film, 

Lester Marshall şi n-o iertase niciodată. Diamond s-a 
dus după ei la New Mexico, A în aparență oa s-o 
convingă să se întoarcă la el. În schimb, după ce a 
drogat-o, a dus-o cu maşina în deşert şi i-a spus că o să-l 
vadă pe Dumnezeu dacă va privi soarele mult timp. 
Apoi a plecat şi a lăsat-o acolo, uitându-se la soare. 

Valurile vuiau în liniştea care se lăsase. 

— După aceea, adăugă Zimmerman obosit, a iniţiat o 
cruciadă împotriva drogurilor. Era doar o acoperire. 

— Groaznic! Câtă răutate, murmură Vera. 

— Dar tu de unde ştii? îl întrebă Saint. 

— Pentru că eram prieten cu Lester Marshall. El mi-a 
spus. L-a văzut plecând cu maşina. M-a implorat să nu 
suflu o vorbă nimănui; se temea îngrozitor de Diamond. 

— N-am auzit niciodată de Lester Marshall. 

— Nici n-aveai cum. A murit de ani de zile. A 
alunecat de pe o stâncă, beat criţă. Era întotdeauna băut. 
Nimeni nu a dat importanță accidentului. Donald 
Wheeler a fost cel care a pus totul cap la cap, deşi am 
bănuit întotdeauna că... 

— Că Diamond... 

— L-a aranjat. Da, probabil. 

Apoi, Zimmerman, cu capul plecat, spuse ca pentru 
sine: 

— Ştii, am iubit-o întotdeauna pe Vangie Sellors. Dar 

cred că nu am iubit-o suficient. N-am avut curajul să mă 
iau de Diamond, fiindcă ştiam că m-ar lichida. De fapt, 
m-am bucurat când a murit Marshall, pentru că era 
singura persoană care ştia. După aceea, am trăit într-un 
adevărat iad, unde sper să fi ajuns Diamond în clipa de 
faţă. Şi sper să putrezească acolo pentru totdeauna, îl 
blestemă el. 

Vera şi Saint zăboviră după plecarea lui Zimmerman 
şi a avocatului. 

Saint stătea pe nisip, privind oceanul, ţinând în mână 
urna care conţinea cenuşa lui Diamond. 

— Ştii, eram înaintea lui, pe trepte, Gutierrez mi-ar fi 
tăiat mie capul dacă Diamond nu m-ar fi împins. Mi-a 
salvat viaţa. 

În spatele lui, Vera dădu din cap aprobator. Indiferent 
de motiv, faptul nu putea fi pus la îndoială, deşi nu 
uitase strigătul acela, purtat de vânt Vangieee... 

Fusese cât pe ce să-i spună: Diamond era nebun. Voia 
să te dea la o parte, ca să o ucidă... pe Vangie a lui, 
care îl trădase din nou, nu înţelegi? 

Dar rămase tăcută pe nisipul rece şi-l privi pe Saint 
cum ducea urna spre apă. Apoi săpă o groapă foarte 
adâncă în nisip, turnă cenuşa şi o astupă. 

Îngenunche pentru o clipă, cu spatele la ea şi, după 
poziţia lui încordată, Vera bănuia că plângea. 

Când se întoarse, Saint îi spuse: 

— Iubea plaja. lar acum face parte din ea. 

Se uitară la locul unde îngropase cenuşa; primele 
valuri ale fluxului o acoperiseră deja. 

lar acum locuiau aproape de altă plajă, departe, în 
nord. Îşi petreceau timpul împreună, singuri, ceea ce era 
foarte important pentru ei. 

Vera stătea întinsă pe o pernă, pe podeaua 
hvingroom-ului lui Saint, la Seadrift, nu departe de San 
Francisco, răsfoind nişte schiţe şi contemplând oceanul 
cenuşiu, măturat de vânt. Stătea pe podea pentru că nu 
aveau mobilă. În toată camera nu erau decât două perne 
mari, albastru cu portocaliu, planşeta ei, masa de desen, 
computer-ul şi un pat. Fie nu avuseseră timp să cumpere 
mobilă, fie avuseseră altceva mai bun de făcut. 

Casa era inteligent proiectată, astfel încât părea mult 
mai mare decât era în realitate. Era construită din lemn 
roşu, beton şi sticlă. Tavanul era transparent şi lăsa să 
pătrundă razele soarelui în direcții diferite. Camerele 
înconjurau o carte interioară adăpostită, unde era o mică 
piscină. Când vremea era mai caldă, stăteau mult timp 
afară. Acum, la începutul lui ianuarie, stăteau lângă 
sobă, sau se plimbau pe plajă, în vânt. Adesea, când se 
întorceau, Saint o lua de mână pe Vera, o ridica în braţe 
şi o ducea în dormitor, unde se rostogoleau ca nişte 

căţeluşi sau făceau jogging pe plajă. Vera se gândea că 
nu le păsa, chiar dacă s-ar fi uitat toată lumea la ei, pe 
geam. 

Uneori, nu-şi vorbeau ore în şir, mulţumiţi că erau 
împreună; alteori, discutau până târziu, noaptea, făcând 
planuri, schimbându-le, înmulțindu-le. 

Unele le vor realiza, altele nu, dar nu conta, pentru că 
erau împreună şi aveau tot timpul la dispoziție. 

Nu prea mai vorbeau despre incidentele din La Playita 
şi cazul se închisese acum, oricum. Cadavrul descompus 
al lui Royal Gutierrez fusese găsit într-una din 
barrancas. Era imposibil să-l identifici, pentru că fusese 
mâncat de animale şi nu rămăseseră decât oasele. 

Saint afirmase convins: 

— Nu este el, bineînţeles. 

— De unde ştiu? 

— Cunoştea regiunea ca-n palmă. Omul pe care l-au 
găsit este altcineva, vreun indian poate, care s-a aflat 
când nu trebuie unde nu trebuie. 

— ŞI n-ai de gând să anunţi autorităţile? 

— De ce? Nu pot dovedi nimic. Şi, chiar dacă aş 
putea, mă îndoiesc că ar lua cineva vreo măsură. 
Mexicanii sunt oameni practici, Vera; aveau nevoie de 
un cadavru şi au găsit unul. Aşa, toată lumea este 
fericită. 

— Bine, zise Vera. Atunci să lăsăm lucrurile aşa cum 
sunt. 

— ŞI hai să vorbim despre altceva. Sau să nu vorbim 
deloc. Ce preferi? 

— Să nu vorbim. 

— Speram să spui asta. Vino aici. Îşi îngropă gura în 
părul ei. 

— Te iubesc, Vera Brown... 

Vera zâmbi şi îşi puse perna sub piept, privind în 
lumina palidă a amurgului. Încerca să-l zărească pe 
Saint, care fugise în ploaie, către laguna Bolinas. 
Oceanul era agitat, cu valuri înalte, înspumate, ridicate 
de vânt. 

Saint iubea vremea aspră; se întorcea cu ochi 
sclipitori şi îşi lipea faţa rece de pielea ei. Acum însă 
nu-l zărea nicăieri. 

Vera întoarse ultima pagină a carnetului ei de schiţe 
din La Playita şi văzu un desen pe care nu-l arătase t. 
Nimănui, mai ales lui Saint. Un desen pe care se simţise 
obligată să-l facă, pentru că imaginea 1 se întipărise în 
minte în lumina fulgerului şi nu putea să-şi găsească 
pacea decât dacă o transpunea pe hârtie. 

Iat-o. Capul lui Victor Diamond zăcând pe trepte cu 
ochii larg deschişi, udaţi de ploaie, privind uimiţi şi 
poate bucuroşi că se terminase totul. 

Era singurul portret al lui în care nu-l înfăţişase ca pe 
un monstru. În acest ultim desen, arăta în sfârşit uman, 
prin moarte. 

Dacă lucrurile ar fi evoluat altfel, ce ar fi făcut Victor 
Diamond? 

Nu vor şti niciodată. 

Din impuls, luă alt carnet şi-l deschise la o pagină 
care-l reprezenta pe Saint, lucrând absorbit în faţa 
computerului. 

ȘI, în timp ce se uita când la unui când la celălalt, îşi 
spuse: Oh, da. 

Asemănarea nu era evidentă dar, dacă ştiai cum să te 
uiţi, o distingeai în forma capului şi în structura feţei. 

În afară de aparenţe, era prezentă în mişcările şi în 
gesturile reflexe ale celor doi, în talentul, imaginaţia şi 
gusturile lor, inclusiv în nevoia de a trăi în spaţii 
deschise, pe plajă, la malul oceanului şi amândoi aveau 
câta» un Jaguar, se gândi Vera, zâmbind în sinea el. 

Oare Saint ştia, în adâncul sufletului că era fiul lui? îşi 
spuse că da, amintindu-și cum tremura când săpase în 
nisipul de la Malibu. Iar apoi se întrebă: Oare aş putea 
să îi acord lui Diamond beneficiul îndoielii? în acea 
ultimă noapte, pe trepte, încerca s-o vadă pe Vangie, sau 
dorea, de fapt, să-şi salveze unicul copil? 

N-o să ştie niciodată. 

Rupse ultimul desen cu figura lui Diamond din carnet, 
îl făcu bucăţi şi le aruncă în sobă unde se înnegriră, se 
răsuciră şi se transformară încet în cenuşă. 


Epilog 
1990 

Saint şi Vera se căsătoriră în luna septembrie a anului 
următor, la Oak Crest Winery, în Napa Valley. 
Organizară o mică ceremonie, pentru prieteni apropiaţi 
şi familie, cu J.B. În calitate de gazdă de onoare şi 
Arnie, care era cavalerul de onoare al lui Saint, pentru a 
doua oară. 

Vera era gravidă în trei luni. Până acum păstraseră 
secretul şi bucuria între ei. Tradiţia cerea ca mama Verei 
să afle prima, dar „ar muri să ştie că n-am respectat 
căsătoria, îi explicase Vera. O să-i spun peste o lună sau 
două”. 

— Atunci, dacă se va naşte devreme, va crede că este 
prematur, spuse Saint. 

— Da, exact, îl aprobase ea. 

Saint îi adusese pentru nuntă familia, pe mama ei, pe 
sora ei Cynthia şi pe noul prieten al mamei sale, Albert, 
contabil la primăria din Harrogate, în California. 

Mama, revoltată încă de faptul că Vera părăsise 
Anglia, nutrea sentimente contradictorii faţă de această 

căsătorie şi, mai ales faţă de organizarea nunţii în sine. 
Nu se desfăşura într-o biserică, se căsătoreau în aer 
liber, cu notar, în loc de un vicar aşa cum se cădea, şi 
nimeni nu era îmbrăcat potrivit. În loc de dantelă albă, 
Vera purta o rochie galben cu alb, cu un şal cu franţuri, 
fronsată pe şolduri, ca o ţigancă, iar Sloane — refuza să-i 
spună Saint — care avea destui bani să-şi permită un 
costum ca lumea, se îmbrăcase în nişte pantaloni largi 
de pânză şi o haină care părea mare pe el, deşi Vera o 
tot pisa că aşa trebuia să arate şi fusese creată de 
Giorgio Armani, cine o mai fi şi ăla. Gazda de onoare, 
imediat după oficierea căsătoriei, stricase efectul rochiei 
drăguţe, din bumbac roz, atârnându-şi de gât un copilaş 
blond, prins într-un ham. Singura persoană care, după 
părerea mamei era îmbrăcat potrivit pentru o nuntă, în 
afară de ea, Cynthia şi dragul de Albert, era domnul 
mexican, în costum cenuşiu, deşi efectul era stricat din 
nou de prietena lui, care nu vorbea englezeşte, se 
machiase prea strident şi avea o rochie de satin exagerat 
de mulată, scoţându-i în evidenţă sânii. 

— Nu aşa înţeleg eu o nuntă, se plânse mama ei. 

Îi lipseau sandvişurile cu castraveciori tăiaţi fin şi 
pastă de peşte, înlocuite în schimb cu oi întregi la proţap 
şi platouri uriaşe cu salată, pâine şi fructe. Îşi spuse însă 
că ar fi trebuit să se aştepte la o asemenea petrecere din 

partea lui Donald Wheeler, deşi trebuia să admită că era 
o gazdă foarte generoasă. 

— Ah, n-ar trebui, protestă, când Donald se apropie 
din nou de ea cu o sticlă de şampanie, dar astupase prea 
târziu paharul. 

Dacă nu avea grijă, mai ales pe o asemenea căldură, o 
să se ameţească şi bietul Albert nu avea voie să bea. 

— Are un ficat, îi spusese ea Verei, cu mândrie. 
Trebuie să-l supraveghez în fiecare clipă. 

— Sărmanul om, oftase Donald, o să-l dădăcească 
până o să-l dea gata. 

— Bineînţeles, îl aprobase Vera, dar se vor distra 
copios. 

— Este minunat, remarcă mătuşa Cynthia, în rochia ei 
roz aprins, care se potrivea cu fața ei încinsă. L-a 
cunoscut în secția de boli cronice, unde lucra ca soră 
medicală. Are o casă, dată de primărie, cu o grădină, 
unde cultivă dalii deosebite. Ştii, draga mea, este o 
binecuvântare pentru noi toți că te-ai căsătorit. De 
îndată ce şi-a dat seama că nu mai era nevoie să-ți 
poarte de grijă, s-a orientat imediat către Albert. S-ar 
putea să se mărite cât de curând. 

Arnie venise cu maşina de la San Francisco, împreună 
cu noul său prieten, Sean Kelly. Sean era avocat la 
arhidioceza catolică. Avea o figură fină, inteligentă şi o 

voce slabă care indica în mod evident o sănătate 
şubredă. Era palid, epuizat şi orbit parcă de după-amiaza 
însorită. Îşi freca tot timpul ochii, ca şi când l-ar fi 
durut. Arnie îl proteja, avea grijă să stea la umbră şi îi 
oferea băuturi răcoritoare şi mâncare gustoasă, deşi 
Sean nu reușea să înghită decât câțiva struguri. Se 
terminase cu cariera actoricească a lui Arnie. 
Redevenise Arnie Blessing şi studia acum dreptul, în 
doctrina catolică. Crease senzaţie când îşi proclamase 
sexualitatea de Gay Freedom Day” dar reacţia 
oamenilor nu fusese chiar atât de negativă cum se 
aşteptase şi, aşa cum prevăzuse Saint, câştigase un 
milion de noi suporteri în locul celor pe care-i pierduse. 
Părea foarte fericit. 

— Simt că sunt într-adevăr de folos, îi mărturisise el 
Verei, din toate punctele de vedere. Păcat că n-am făcut- 
o mai de mult. Îmi vine să înnebunesc, când mă gândesc 
cât timp am pierdut. 

Susținerea frăției în care intrase îl făcuse să-şi câştige 
încrederea în el, la fel de mult ca terapia de la Round 
Mountain; era consilier în probleme SIDA şi se simţea 
util; iar faptul că îl iubea şi avea grijă de Sean îi dăduse 
un scop în viaţă. 

— Sunt norocos, spuse Arnie, sincer. Doamne, sunt 
norocos! 

Apoi adăugă, spre uimirea Verei: 

— Ironia este că, dacă n-ar fi fost Victor Diamond, n- 
aş fi făcut-o poate niciodată. 

— Diamond? repetă Vera. 

Arnie zâmbi amuzat. 

— În ultima noapte, în La Playita, mi-a spus nişte 
lucruri care m-au dezgustat, m-au înfuriat şi m-au umilit 
atât de rău, încât n-am ştiut ce să fac. Probabil că nimeni 
n-ar fi putut spune aşa ceva unei fiinţe umane. Credeam 
pur şi simplu că o să mor. Sau că o să înnebunesc. Dar 
nu s-a întâmplat niciuna, nici alta. Şi când m-am liniştit, 
n-am simţit decât o adâncă milă față de Diamond. Deşi 
numai Dumnezeu ştie că ar fi fost în stare să mă ucidă. 

— Te-ai rugat pentru el? 

— Bineînţeles. Şi ştii, privindu-l pe părintele Ignacio, 
chiar dacă era bătrân şi puţin ameţit, mi s-a părut că 
făcea tot ce se putea atât cât se pricepea şi ce altceva 
mai conta, de fapt? Oricum, am hotărât că era o prostie 
să fiu în continuare Arnie Blaize. Aşa că, iată-mă. 

Ridică din umeri. 

— Salută-l pe fratele Arnold. Apropo, Vera, adăugă 
el, cu un zâmbet timid, copilul este un secret? 

Vera îşi ridică privirile uimită. 

— Nu ştiam că Saint le-a spus tuturor. 

— Nu a fost nevoie. 

— Vrei să spui că... 

— Vreau să spun că arăţi altfel, Vera. Nu te-am văzut 
niciodată atât de fericită. 

Iar apoi, îi spuse uşor îmbujorat: 

— lar rochia te trădează puţin. 

Vera îşi pipăi talia. 

— Dar rochia trebuia să mascheze sarcina. 
Fronseurile de pe şolduri erau menite să abată atenția de 
la burtă. Cel puţin, îi declară ea, aşa m-a asigurat 
vânzătoarea. 

Arnie clătină din cap, privind talia îngroşată a Verei. 

— Înseamnă că avea şi ea un procent din vânzare. Ai 
nevoie de mine, Vera. Nu prea te pricepi la haine. Dar, 
la urma urmei, de ce vrei să te ascunzi? De ce nu le spui 
tuturor? Eu unul aşa aş face. 

Vera oftă. 

— Pentru că ne-am gândit să nu fie un şoc pentru 
mama. 

— L-aş spune eu. Oricum, felicitări. Când trebuie să 
naşti? o întrebă Arnie, înălțând paharul de ceai cu cuburi 
de gheaţă. 

— În jur de 21 martie. 

Arnie se întristă. 

— Sean n-o să mai fie atunci. AZT-ul l-a ajutat, dar 
nu i-au mai rămas decât câteva luni de trăit. Ar fi 
minunat dacă Sean ar mai fi în viaţă să vadă copilul, 
adăugă el, gânditor. 

Javier Gallegos strigă: 

— Felicitări, Santo. Până la urmă mi-ai urmat sfatul şi 
eşti un om fericit. Am avut dreptate, nu-i aşa? Te-ai 
împerecheat cu leoaica şi acum o să aveţi primul pui. 

Bucuros că vorbeau în spaniolă, Saint îl întrebă: 

— De unde ştii? Ţi-a spus Vera? 

— Nu era nevoie. Am şi eu ochi să văd. 

— Încă nu am anunţat oficial. 

— Nu fi ridicol. Contează că există. Cum adică nu 
este... Oficial? 

Dar Gallegos îşi îndreptase atenţia în altă parte. 

— Santo, exclamă el, luându-l de braţ pe Saint. Cine 
este această femeie? Prezintă-mă. 

Întorcându-se, Saint văzu o roșcată stridentă, 
apropiindu-se, la brațul unui bărbat solid, între două 
vârste. 

— Mă bucur că ai venit Mei, îi salută J.B. Cu răceală. 

Apoi, le spuse lui Saint şi lui Gallegos: 

— Aş vrea să vi-l prezint pe sora şi pe cumnatul meu, 
Melrose şi Herman Schwartz. 

Gallegos o luă de mâini pe Melrose. 

— Mucho gusto! exclamă el, entuziasmat. Ce plăcere! 

Melrose nu ştiuse niciodată cât de aproape fusese să 
piardă totul şi, între timp, uitase aproape de indiscreţiile 
față de Whitney Davidson şi scandalul care urmase. 
Acum, considera campania lansată de Național 
Enquirer perfect justificată. În circumstanțele 
respective, fusese nedreptățită şi, la urma urmei, trebuia 
să-şi poarte singură de grijă. 

Îşi cheltuise banii economisiți pe haine noi şi o 
croazieră în Marea Caraibelor, unde îl întâlnise pe 
Herman. Fusese atât de uşor, încât acum se gândea dacă 
n-ar fi fost mai bine să fi aşteptat. Totuşi, îşi spuse ea, 
vorba proverbului: calul de dar nu se caută la dinți. 

Herman Schwartz, fondatorul unui lanţ de magazine 
de încălțăminte de damă în unsprezece state vestice şi 
Hawaii, făcuse din ea o femeie cinstită şi îi dăruise o 
casă, blănuri şi mult râvnitul Mercedes. Întocmise de 
asemenea un testament prin care îi lăsa după moarte o 
proprietate de patru milioane de dolari, spre revolta 
celor două soţii de care divorțase şi a odraslelor lor. Lui 
Melrose nu-i rămăsese altceva de făcut decât să aştepte. 
Era rândul ei să se bucure de o viaţă bună... şi o 
compătimea pe biata J.B. 

J.B. Remarcă pe un ton sec: 

— Văd că până la urmă ai căzut în picioare, Mei. 

— Mda. Unii oameni sunt supraviețuitori înnăscuți. 

Melrose oftă, satisfăcută de inteligenţa ei şi îşi netezi 
mătasea verde peste şoldurile rotunjite. Apoi, se oferi 
generoasă. 

— Dacă vrei să te ajut cu. Ceva, scumpa mea, nu 
trebuie decât să-mi spui. Nu-mi place să te văd 
împotmolită la ferma asta, cu un copil atârnat de gât. Ai 
nevoie de un avocat bun, care să taie în carne vie. 

— Mulţumesc. 

— Cred că îţi lipseşte viaţa pe care ai dus-o. Locul 
acesta nu se compară cu Los Angeles. 

Vera o întrebă: 

— Nu-ţi este dor de Starfire? 

— Starfire? 

J.B. Stătea cu degetele unite sub fundulețul rotund al 
copilului, privind-o ca şi când nu şi-ar fi amintit cine 
fusese Starfire. Apoi, clătină din cap. 

— Mi se pare că a trecut atâta timp de atunci. ȘI nici 
nu mai am nevoie de ea. 

Vera încuviință din cap. 

— Da, şi văd că eşti foarte ocupată. 

— Bineînțeles. Experimentăm noi soiuri de viță de 
vie. Ştii, familia Bardelucci mă face parteneră la firmă. 

J.B. Zâmbi mulțumită şi sigură de ea. 

— Învăț până la epuizare. Sunt atât de multe lucruri 

de ştiut. Voi urma un curs intensiv de viticultură şi 
enologie la U.C Davis, de îndată ce o înţare pe Anna. 

— Enologie? 

— Ştiinţa producerii vinului. Vezi, cu Donald, Anna 
şi toate celelalte preocupări nu prea mai am timp să mă 
gândesc la Starfire. 

Desprinse copilul grăsuţ care îşi agita mâinile şi i-l 
dădu Verei. 

— Vrei s-o ţii? 

Vera o luă pe Anna, cu gesturi neîndemânatice. 
Copilul scoase un scâncet de protest. 

— Cred că nu mă prea pricep. 

— Atunci, ai face mai bine să exersezi, o sfătui J.B. 
Şi apoi adăugă: Aţi ales un nume pentru copil? 

Mătuşa Gloria purta acelaşi costum în care se 
îmbrăcase la cealaltă căsătorie a lui Saint. 

— Dar, trebuie să-ţi mărturisesc, dragul meu, îl 
felicită ea, că nunta aceasta îmi place mult mai mult. 

— Îţi mulţumesc, mătuşă Glo. Şi mie îmi place mai 
mult. 

— Arăţi bine. Mă bucur că eşti fericit. Şi am auzit că 
eşti foarte ocupat. 

— Da, într-adevăr. 

Saint colabora în permanenţă cu studiourile Omega şi, 
recent, el şi Vera se apucaseră de programe software 

pentru computer şi creaseră un joc numit Blestemul 
vrăjitoarei. Şi se pare că noua afacere se bucura de şi 
mai mult succes decât benzile desenate. 

— Este atât de inteligentă! Şi îmi place tare mult 
rochia ei. Sarcina o avantajează. 

Apoi, remarcând surprinderea zugrăvită pe faţa lui 
Saint, adăugă: 

— Oh, da, dragul meu. Bineînţeles că ştiu. La fel ca 
toţi ceilalți, din câte îmi dau seama. 

Uimitor de tânără, într-o rochie albastră, cam în 
acelaşi stil ca aceea a Verei, Spring Kentfield sărută 
aerul de lângă obrajii cuscrei sale şi apoi o anunţă 
satisfăcută: 

— Cred că Vera ar fi putut să aleagă o rochie mai 
potrivită, l-am spus că galbenul o să-i dea un aspect de 
salcie... 

Mama ei, care terminase cel de-al patrulea pahar de 
şampanie, îi răspunse uşor ameţită: 

— Prostii. Arată superb. 

— Mai ales acum, adăugă Spring, când se îngraşă din 
nou. 

— Foarte bine, doar mănâncă pentru doi, ripostă ea. 
Sunt sigură că de-abia aştepţi să-ţi vezi primul nepot. 

Saint spuse: 

— Vera, ar fi mai bine să-i dai copilul înapoi lui J.B. 

Trebuie să tăiem tortul, înainte să se topească. 

În timp ce traversau pajiştea către crângul de stejari, 
unde trona un tort cu patru etaje, cu o mireasă şi un mire 
de zahăr în vârf, Vera zise: 

— J.B. Ştie. M-a întrebat ce nume vom pune 
copilului. 

— Toţi ştiu. Chiar şi mătuşa Gloria, îi confirmă Saint. 

— Cel puţin mama nu ştie. 

Se apropiară de tort, cu mâinile încleştate pe cuțitul de 
argint vechi, italienesc. 

Când tăiară prima felie, flash-urile aparatelor de 
fotografiat sclipiră în jurul lor. 

— Ba ştie, murmură Saint. 

— Zâmbiţi! strigă Donald, cu aparatul de fotografiat 
pregătit. Aşa! 

Zâmbiră. 

Vera şuieră printre dinți: 

— Ce vrei să zici? De unde să afle? 

— Am auzit-o spunându-i mamei mele că mănânci 
pentru doi. 

— Ah, Saint! Serios? Ce îngrozitor! 

— Ba chiar i-a spus mamei mele, continuă Saint, 
zeuduindu-se de râs, că Spring de-abia aşteaptă, mai 
mult ca sigur, să-şi ţină în braţe primul nepot. Păcat că 
nu i-ai văzut mutra când a auzit. 

Vera chicoti şi apăsă prea tare pe cuţit. 

— Ştii, mama ta este mult mai dură decât îți 
imaginezi... Hei, fii atentă! Doar nu vrei să dărâmi 
tortul. 

Dar era prea târziu. 

Tortul se înclină, dezechihbrându-se. 

Vera se abținu să nu pufnească în râs şi se uită 
îngrozită. 

— Nu sta, fă ceva! striga ea. 

Făcu un salt înainte, când Saint se năpusti cu braţele 
întinse să prindă tortul. Dar se lovi cu piciorul de masă 
şi se prăbuşi cu Vera, împreună cu mireasa şi mirele de 
zahăr, în aplauzele şi strigătele tuturor, în timp ce tortul 
aluneca peste ei. 

Donald Wheeler imortaliză întregul dezastru cu 
aparatul de fotografiat. 

Clic! 

Vera stătea pe iarbă, cu cea mai mare parte din tort în 
poală. 

— La dracu”! exclamă ea. 

Şi apoi începu să râdă fără să vrea. 

— Se mai întâmplă accidente. 

Saint se aşeză lângă ea, îi luă o bucată de frişcă de pe 
frunte şi o băgă în gură. 

— Nu te îngrijora. Are un gust la fel de bun. 

— Bineînţeles, îl aprobă Anna Bardelucci Wheeler, 
cât se poate de pragmatică, şi o să salvăm mare parte din 
tort. Stratul de jos n-a atins pământul. 

Când plecă în grabă, să aducă farfurule de hârtie, 
Vera remarcă: 

— N-ar fi trebuit să-i spună copilului Anna. Se 
creează prea multe confuzii. 

— Ai dreptate. Dacă-i fată, n-o să-i spunem Vera. Şi 
nici Louise, ca mama ta. 

— Sau Spring, adăugă Vera. 

— Doamne fereşte! lar dacă este băiat, chicoti Saint, 
n-o să-i spunem Sloane St. John. 

— Mă rog, este un început, nu-i aşa? zise Vera, 
veselă. 

— ŞI ştii care este cel mai important lucru din toate? 

Saint înmuie un şerveţel în şampanie, se aplecă şi îi 
şterse frişca de pe nas. 

— Nimeni n-o să-i spună vreodată puştiului, Junior! o 
anunţă el, satisfăcut. 


Sfârşit 


590 


T a z o 8 
ALEZI FO 


“Nu am putut s-o las din mînă şi totuşi nu 
voiam s-o termin. 
Sandra Brown 
De departe, cel mai bun roman de pînă acum al 
lui 'Mary-Rose Hayes.” 

